
Cuvânt-înainte 


Dragă cititorule, dacă ai deschis această carte iti spun: Bine ai 
venit în lumea fascinantă a psihologiei cognitive! Poate că eşti un 
începător într-ale psihologiei cognitive, poate că eşti avansat în acest 
domeniu sau poate eşti un „simplu” cititor curios care vrea să vadă ce 
conţine această carte. În oricare din aceste situaţii te-ai afla, cred că 
ceea ce am scris aici te va ajuta... cumva: fie să treci examenul la 
această disciplină, fie să te autoperfectionezi în domeniu, fie să ai 
cunoştinţe dintr-o disciplină nouă, dar şi să trăieşti mai bine şi să îi 
înveţi şi pe cei din jurul tău să facă acelaşi lucru. 

Sperantele mele, cititorule, sunt mari: poate nu te vei opri la 
asimilarea unor cunoştinţe de specialitate pentru a lua o notă bună la 
examen, ci informaţiile din această carte te vor ajuta să faci ratio- 
namente bune, să iei decizii înțelepte, să rezolvi eficient problemele cu 
care te confrunti în toate domeniile vieţii tale, dar şi să formulezi 
probleme, să iti pui întrebări, să fii creativ şi critic fata de tot ceea ce 
vei citi în rândurile pe care le-am aşternut mai jos. Altfel spus, să te 
dezvolti şi să îi înveţi si pe alţii cum să o facă. 

Atunci când am început să strâng material pentru această carte 
mă găseam în postura unui specialist în psihoterapia cognitiv-compor- 
tamentală care urma să scrie o carte despre acest domeniu interesant, 
pe care însă nu îl mai abordasem de ceva vreme — preocupată fiind de 
tratamentul psihoterapeutic al pacienţilor mei. M-a învăluit un amestec 
de anxietate (determinată de multitudinea surselor bibliografice pe 
care le aveam de parcurs într-un timp relativ scurt — mai putin de un 
an) şi entuziasm (determinat de noutatea sarcinii mele şi de descope- 
ririle fascinante din psihologia cognitivă şi din cele conexe ei, cum ar 
fi neurostiinta cognitivă) şi am pornit la treabă. Am redescoperit şi 
descoperit informaţii interesante pe care le-am selectat şi prezentat în 
cele zece capitole care urmează. De asemenea, informația pe care am 

dobândit-o în urma practicii psihoterapeutice, cunoştinţele de psiho- 
patologie au fost semnificative în acest nou demers şi le-am folosit 
mai ales în unele capitole (despre memorie, limbaj şi rezolvarea de 
probleme, de exemplu). Reciproca a fost valabilă: multe din infor- 
matiile noi pe care mi le-a oferit psihologia cognitivă le-am integrat în 
practica mea terapeutică. 

Vreau să mentionez că au existat patru surse bibliografice fun- 
damentale pe care le-am consultat şi le-am citat în cartea mea: Robert 
J. Sternberg, Cognitive Psychology, ediţiile a treia şi a patra, publicate 
în anii 2003 şi, respectiv, 2006. Apoi, de mare interes şi ajutor au fost 
lucrările lui Mircea Miclea, Psihologie cognitivă. Modele teoretico- 
experimentale (1999) şi Mielu Zlate, Psihologia mecanismelor cognitive 
(2004) — pe care le recomand ca bibliografie obligatorie tuturor studen- 
tilor şi celor interesați care studiază psihologia cognitivă. Alături de 
aceste lucrări, au existat şi alte surse tipărite şi electronice pe care 
le-am menţionat în Bibliografia cărţii — şi le recomand spre lectură, de 
asemenea. 

Având experienţa studenției, dar şi pe cea de profesor, am observat 
aceeaşi nevoie atât la generația mea, cât şi la cele ale studenţilor cu 
care lucrez la cursuri şi seminarii: aplicativitatea cunoştinţelor teoretice. 
Prin urmare, am conceput cartea în stilul specific lucrărilor din 
domeniul psihologiei publicate în S.U.A. — o combinaţie echilibrată de 
teorie, exemple din viata cotidiană şi exerciții practice. Pe ultimele 
două le vei descoperi în casetele inserate în text şi la Întrebările 
pentru verificarea cunoştinţelor, formulate la finalul fiecărui capitol. 
Vei descoperi o serie de exerciții menite să îţi stimuleze şi dezvolte cât 
mai multe dintre procesele cognitive pe care le studiezi, precum şi 
procese, activități etc. despre care am scris prea putin sau deloc: afec- 
tivitatea, motivaţia şi imaginația. 

Toate capitolele debutează cu câteva întrebări la care am răspuns. 
Aceste întrebări reprezintă obiectivele pe care mi le-am propus pentru 
fiecare din cele zece capitole. Cred că le-am şi atins. Pentru informaţii 
suplimentare menite să completeze răspunsurile mele, iti reamintesc 
titlurile din Bibliografia cărții. 

Fiecare capitol cuprinde o secțiune intitulată Concepte-cheie pe 
care am conceput-o pentru ca tu, cititorule, să înveţi eficient. În text, 
conceptele-cheie sunt scrise italic, ceea ce te va ajuta să le descoperi 
mai uşor atunci când vei dori să le reciteşti sensurile, să le înveți. 

Atunci când am considerat de cuviință am introdus şi o serie de 
imagini, atât fotografii ale reprezentanților acestui domeniu (Broca, 
Wernicke, Neisser, Simon etc.), cât şi reprezentări grafice (tabele, 
desene, scheme) pentru o mai bună ilustrare a informațiilor prezentate 
în text. În primul caz, am adus prin intermediul imaginilor şi infor- 
matiei un omagiu unor oameni de ştiinţă ale căror creaţii sunt fun- 
damentale pentru domeniile psihologiei cognitive, neurostiintei cognitive, 
psihobiologiei etc. În cel de-al doilea caz, mi-am propus ca cel care va 
dori să rețină această informaţie să o facă relativ repede, cu plăcere şi 
curiozitate. 

Capitolele se încheie cu prezentarea unor Surse bibliografice 
electronice. Am optat pentru o astfel de formulă deoarece cunosc 
preferința studenţilor, a tinerilor de astăzi, in general, pentru lectura 
cărților, articolelor etc. în format electronic. În acest sens, Internetul — 
această bibliotecă virtuală generoasă — mi-a oferit posibilitatea să 
selectez pentru fiecare temă studiată câteva studii, articole etc. româ- 
neşti şi străine pe care ti le recomand şi pe care le poţi accesa prin 
intermediul adreselor aferente. Pe de altă parte, eu te încurajez să 
continui să citeşti materiale de specialitate tipărite pe suport de hârtie. 
Titlurile unora dintre ele le vei regăsi în bibliografia de la sfârşitul 
cărții mele. 

În final, te anunţ că am utilizat în carte formulele de politeţe şi 
te-am apelat la persoana a II-a, plural. De asemenea, atunci când m-am 
referit la mine am folosit persoana I-a plural. Am respectat stan- 
dardele de redactare a unei cărți, deşi, şi în această privință, părerile 
sunt împărțite. Oricum ar sta lucrurile în privința normelor de redac- 
tare a unei cărți, consider, aşa cum ne învață analiza tranzactionala, că: 
Eu sunt ok, tu eşti ok. Pe noi, autor şi cititor, ne leagă şi ne apropie 
pasiunea pentru psihologie, respectiv pentru psihologia cognitivă, 
dorinţele sincere de a învăţa, de a ne dezvolta ca personalități armonioase 
ŞI de a-i ajuta pe semenii noştri să-şi împlinească potențialul pe care îl 
au: pentru a fi impacati cu noi înşine, pentru a relationa mai bine unii 
cu alţii şi cu mediul natural care ne înconjoară. 

Lectură plăcută şi utilă ! 


Autoarea 


15 


I. INTRODUCERE ÎN PSIHOLOGIA COGNITIVĂ 


1. Ce este psihologia cognitivă? 

2. Cum s-a dezvoltat psihologia cognitivă din psihologie? 

3. Cum au contribuit alte discipline la dezvoltarea teoriei şi cer- 
cetării în psihologia cognitivă? 

4. Ce metode folosesc psihologii cognitivişti pentru a studia modul 
în care oamenii gândesc? 

5. Care sunt temele de interes şi domeniile de studiu ale psiholo- 
giei cognitive? 


Probabil că vă întrebaţi ce urmează să citiți într-un curs de 
psihologie cognitivă. lată câteva răspunsuri succinte: 
1. Cognitia: oamenii gândesc. 
2. Psihologia cognitivă: oamenii de ştiinţă se gândesc la modul 
în care gândesc oamenii. 
3. Studenţii care învaţă la psihologie cognitivă: oameni care se 
gândesc la modul în care oamenii de ştiinţă se gândesc cum 
gândesc oamenii. 
4. Profesorii care predau studenților psihologia cognitivă: v-aţi 
dat deja seama ce fac ! 


Psihologia cognitivă este preocupată să studieze modul în care 
oamenii percep, învaţă, îşi amintesc şi gândesc informaţiile. Un 
psiholog cognitivist poate studia modul în care oamenii percep diferite 
forme, de ce ei îşi amintesc unele fapte şi le uită pe altele, cum învaţă 
o limbă, sau cum gândesc atunci când joacă şah sau îşi rezolvă pro- 
blemele de zi cu zi. De ce obiectele par mai îndepărtate decât sunt în 
realitate în zilele cetoase, păcălindu-i, uneori, pe şoferi şi producând 
accidente rutiere? De ce oamenii îşi amintesc o anumită experienţă, 
dar uită numele persoanelor pe care le cunosc de multi ani? De ce 
multor oameni le este mai frică să meargă cu avionul decât cu auto- 
mobilul, când, în realitate, probabilitatea de a face un accident este 
mai mare cu automobilul decât cu avionul? Acestea sunt câteva din 
întrebările pe care şi le pune psihologia cognitivă, la care vom răspunde 
în acest curs. 

Acest capitol este unul de istorie a psihologiei cognitive, urmată 
de o prezentare succintă a principalelor metode, teme şi arii de interes 
ale psihologiei cognitive. Ideile prezentate în acest capitol vor forma 
baza pe care cititorii o vor folosi pentru a înţelege diferitele teme de 
psihologie cognitivă abordate în capitolele următoare. 

Vă puteți întreba de ce este important să studiem istoria unei dis- 
cipline. Un răspuns poate fi acela că atunci când ştim de unde venim 
ne putem da mai uşor seama încotro ne îndreptăm. De asemenea, 
putem învăţa din greşelile făcute în trecut, astfel încât atunci când vom 
greşi vom face greşeli noi şi nu le vom repeta pe cele vechi. În plus, 
multe din temele psihologiei cognitive au rădăcini adânci în istoria 
intelectuală timpurie, dar modul lor de abordare s-a schimbat. În fine, 
privind istoria noastră intelectuală putem observa pattern-uri în dez- 
voltarea ideilor, putem învăţa despre modul în care oamenii gândesc 
atunci când studiem ce au gândit oamenii despre gândire. 

Unul din pattern-urile care rezultă din studiul istoriei intelectuale 
este acela că progresul ideilor implică adesea un proces dialectic. În 
dialectică, este propusă o teză (idee, propoziţie, afirmaţie). De exemplu, 
o şcoală de gândire susține de mult timp că multe aspecte care privesc 
omul (ex. inteligența sau personalitatea) sunt guvernate în întregime 
de natura umană (Sternberg, 1999). Alți gânditori au considerat că 
această teză este falsă şi au elaborat o antiteză — o afirmaţie care se 
opune celei anterioare. De exemplu, o şcoală de gândire alternativă a 
postulat că multe aspecte ale umanului sunt determinate de ceea ce se 
dobândeşte din contextele în care omul se naşte, se formează şi, mai 
apoi, funcționează ca adult. 

Mai devreme sau mai târziu, dezbaterea dintre teză şi antiteză 
conduce la formularea unei sinteze, care integrează cele mai credibile 
trăsături ale celor două puncte de vedere. De exemplu, în dezbaterea 
înnăscut vs. dobândit, s-a ajuns la concluzia că multe aspecte ale 
comportamentului uman sunt guvernate de o interacţiune dintre natura 
noastră înnăscută şi ceea ce dobândim din mediu. Perspectiva cea mai 
acceptată azi este că fiecare dintre cele două puncte de vedere — 
„înnăscut” şi „dobândit” — sunt incomplete. Devenim ceea ce suntem 
pentru că ceea ce este înnăscut interacționează cu ceea ce oferă mediul 
înconjurător. 

Dacă o sinteză ne avansează în cunoaşterea unui subiect, atunci 
ea devine o nouă teză, care va fi urmată de o antiteză, de o nouă 
sinteză ş.a.m.d. Această observaţie a progresului dialectic al ideilor a 

fost făcută de Georg Wilhelm Friederick Hegel, un filosof german 
care a ajuns la această concluzie după ce a sintetizat o serie de idei ale 
predecesorilor şi contemporanilor săi. 


I.1. Perspective filosofice care au precedat apariţia 
psihologiei: rationalism versus empirism 


Unde şi când a început studiul psihologiei cognitive? Răspunsul 
la această întrebare începe cu înțelegerea modului în care a apărut 
psihologia însăşi. Rădăcinile psihologiei se regăsesc în două abordări 
ale minții umane: (a) filosofia, care caută să înțeleagă natura generală 
a multor aspecte ale lumii, în principal prin introspectie, examinarea 
ideilor şi experienţelor interne şi (b) fiziologia, studiul ştiinţific al 
funcțiilor vitale ale materiei vii, prin metode empirice (bazate pe 
observație). Chiar şi în momentul de fata, problemele ridicate şi între- 
bările formulate în aceste două domenii continuă să influenţeze modul 
în care se dezvoltă psihologia. De exemplu, psihologii cognitivişti se 
întreabă: „Caracteristicile psihologice şi cunoaşterea umană sunt 
înnăscute (moştenite de la părinţii noştri sau de la alti predecesori) sau 
dobândite (învăţate în urma interacțiunilor cu mediile fizic şi social)?”. 
Un cunoscut psiholog american se întreabă, la rândul lui: „Care este 
cea mai bună cale de a descoperi şi înțelege răspunsurile la aceste 
întrebări — făcând observaţii prin intermediul simțurilor noastre sau 
folosind mijloacele logice de interpretare a informaţiei disponibile?” 
(R.J. Sterberg, 2003, p. 4). 

Doi filosofi greci, Platon (cca. 428 — 348 î.e.n.) şi elevul său 
Aristotel (384 — 322 î.e.n.) au influenţat profund gândirea modernă 
atât în psihologie, cât şi în alte domenii de studiu. Este cunoscut faptul 
că Platon şi Aristotel aveau opinii diferite cu privire la natura realității. 
Platon a elaborat teoria dualistă a formelor în care afirmă că realitatea 
nu constă din obiectele concrete (ex. scaune şi mese) pe care le per- 
cepem prin intermediul simțurilor ci din formele abstracte pe care le 
reprezintă aceste obiecte. Prin urmare, din această perspectivă, reali- 
tatea nu constă din obiectele particulare pe care le vedem sau atingem 
ci din ideile abstracte, eterne ale obiectelor care există în mintea 
oamenilor. În opoziţie, Aristotel, credea că realitatea reprezintă exclusiv 
lumea concretă a obiectelor pe care le simt corpurile noastre şi că for- 
mele intelectuale despre care vorbea Platon (ex. ideea de scaun) sunt 
derivații ale obiectelor concrete. 

Platon şi Aristotel s-au diferențiat şi în privința metodelor de 
studiu ale ideilor lor. Prin urmare, aveau păreri diferite nu numai 
despre ce este adevărat, dar si despre cum poţi afla adevărul. În con- 
formitate cu Platon, observațiile asupra obiectelor şi acțiunilor concrete, 
imperfecte ne pot înşela şi îndepărta de — cunoaşterea adevărului. 
Abordarea lui a fost cea a unui rationalist — cineva care considera ca 
drumul cunoaşterii se străbate prin analiză logică. În opoziţie, Aristotel 
(filosof, naturalist şi biolog) considera că observațiile lumii externe 
sunt singurele căi către adevăr. Abordarea lui este cea a unui empirist — 
cineva care crede că oamenii dobândesc cunoştinţe prin probe empirice, 
prin experienţă şi observaţie. 

Perspectiva lui Aristotel a favorizat investigațiile empirice ale 
psihologiei, în timp ce cea a lui Platon a anticipat folosirea diferitelor 
raționamente în dezvoltarea teoretică. Teoriile rationaliste fără legătură 
cu observaţiile nu pot fi valide, iar multiplele date rezultate din obser- 
vatie nu sunt utile dacă nu sunt organizate într-un cadru teoretic. Putem 
considera perspectiva raționalistă asupra lumii a lui Platon o teză, iar 
perspectiva empirică a lui Aristotel o antiteză. Cei mai mulți psihologi 
ai zilelor noastre caută să elaboreze o sinteză a celor două abordări: ei 
pun la baza observaţiilor empirice teoria şi folosesc aceste observaţii 
pentru a-şi revizui teoriile. 

În perioada Evului Mediu, cea mai mare parte a psihologiei cog- 
nitive — aşa cum a apărut ea mai târziu — era o încercare de a elabora 
ideile aristoteliene. De asemenea, s-au făcut încercări de a localiza 
procesele cognitive în diverse arii cerebrale. Aceste încercări, însă, au 
puţine în comun cu ceea ce înţelegem noi astăzi prin activitatea 
cerebrală. De exemplu, s-a presupus că în creier există trei ventricule 
pline de fluid. Informația senzorială este transmisă la ventriculul 
frontal, apoi trece la cel mijlociu şi, în cele din urmă, la cel posterior. 

În secolul al XVII-lea, aceste idei opuse ale raționalismului şi 
empirismului au reapărut o dată cu rationalistul francez, René Descartes 
(1596-1650) şi empiristul britanic, John Locke (1632-1704). Descartes 
susținea ideile lui Platon legate de metoda introspectivă, reflexivă ca 
fiind superioară metodelor empirice în descoperirea adevărului, în 
timp ce Locke împărtăşea ideile lui Aristotel legate de observația 
empirică. Filosofia rationalista a lui Descartes a contribuit mult la 
filosofia modernă a minţii (o bunică a psihologiei), iar perspectivele 

sale au avut multe alte implicaţii în psihologie.! În opoziţie cu 
Descartes, Locke a adoptat ideile lui Aristotel cu privire la valoarea 
observaţiei empirice, care au însoțit perspectiva sa asupra cunoaşterii: 
oamenii se nasc fără cunoştinţe, pe care le dobândesc şi de aceea 
acestea trebuie căutate prin observaţie empirică. Sintagma pe care a 
folosit-o Locke pentru această perspectivă a fost tabula rasa — viaţa şi 
experienţa ,,scriu” cunoştinţele pe această tablă goală. De aceea, pentru 
Locke, studiul învăţării este cheia pentru a înțelege mintea umană. El 
considera că nu există idei înnăscute. 

În secolul al XVIII-lea, dezbaterile despre empirism versus 
rationalism au atins punctul culminant. Filosoful german Immanuel Kant 
(1724-1804) a început procesul sintezei acestor puncte de vedere opuse. 
Dezbătând raționalismul în opoziție cu empirismul şi dacă cunoştinţele 
sunt înnăscute sau dobândite pasiv prin experiență, Kant a susținut cu 
fermitate că atât raționalismul, cât şi empirismul au roluri importante. 
Amândouă trebuie să colaboreze în marea călătorie către aflarea ade- 
vărului. Desigur, încercarea filosofului german nu a pus punct acestei 
dezbateri care este explicată de însăşi natura cercetării intelectuale. 
Oricum, Kant a reuşit să redefinească multe din aspectele cu care s-au 
confruntat filosofii dinaintea lui. Impactul enorm pe care l-a avut Kant 
asupra filosofiei a interactionat cu explorarea ştiinţifică a corpului 
uman în secolul al XIX-lea şi a contribuit la crearea unui context 
favorabil pentru naşterea unei noi ştiinţe, psihologia, în anii 1800 şi a 
psihologiei cognitive, multi ani mai târziu, la sfârşitul anilor '50 şi 
începutul anilor '60. 


1.2. Perspective psihologice care au precedat şi favorizat 
apariţia psihologiei cognitive 


Principalele perspective psihologice s-au construit şi s-au pre- 
lungit în psihologia modernă. Primii psihologi şi-au pus întrebări fun- 
damentale care continuă să-i preocupe pe psihologii cognitivişti: 
putem înțelege mintea umană dacă îi studiem structurile (aşa cum 
studiem structurile corpului în cadrul anatomiei) sau funcțiile (aşa cum 
studiem procesele corpului în cadrul fiziologiei)? Deşi psihologia 


! Vezi Gr. Nicola, Istoria psihologiei, Bucureşti, Editura Fundaţiei 
România de Mâine, 2002, p. 15-77. 

cognitivă a fost identificată ca o ramură distinctă a psihologiei abia în 
a doua jumătate a secolului al XX-lea, întrebările pe care şi le-a pus au 
fost principalele întrebări pe care le-au formulat psihologii în prima 
Jumătate a secolului XX (Leahey, 1997; Morawski, 2000 — apud RJ. 
Sternberg, 2006, p. 5). 


1.2.1. Structuralismul 


Obiectivul structuralimsului, considerat a fi prima scoala impor- 
tanta in psihologie, a fost să înţeleagă structura (configurația de 
elemente) psihicului şi percepțiile sale prin analizarea acestora pornind 
de la componentele sale. Structuraliştii ar porni, de exemplu, de la per- 
ceptia unei flori, şi ar analiza-o în termeni de culori, forme geometrice, 
relații de mărime etc. 

Unul dintre părinții structuralismului a fost psihologul german 
Wilhelm Wundt (1832-1920). El a susținut că metoda optimă prin care 
o persoană poate fi antrenată să analizeze structura psihicului este 
aceea de a studia experiențele senzoriale prin introspectie. Pentru Wundt, 
introspectia însemna a privi unitățile de informatie care trec prin conş- 
tiinta, cum ar fi senzațiile experimentate de cineva atunci când priveşte 
o floare. Aceasta era analiza propriilor percepții. 

Wundt a avut o serie de susținători, dintre care îl amintim pe 
Edward B. Titchener (1867-1927). El considera că unităţile elementare 
de analiză a vieții psihice sunt senzațiile (elementele fundamentale ale 
percepției), imaginile (imaginile pe care ni le formăm în minte pentru 
a caracteriza ceea ce percepem) şi afectele (constituente ale emoțiilor, 
cum ar fi dragostea şi ura). Atributele acestor elemente sunt intensitatea 
ŞI calitatea, la care el a adăugat — „attensity” (claritatea) şi „protensity” 
(durata imaginii). 

Deşi Wundt a avut susținători care au adoptat ideile structura- 
lismului, au existat o serie de alti psihologi care au criticat atât metoda 
(introspectia), cât şi obiectul de studiu (structurile elementare ale 
senzatiei) ale structuralismului. 


1.2.2. Functionalismul 


O alternativa la structuralism a sustinut ca psihologii ar trebui 
să-şi îndrepte atenția mai ales asupra proceselor gândirii, decât asupra 
conţinutului ei. Functionalistii s-au întrebat: „Ce fac oamenii şi de ce o 

fac?”, în timp ce structuraliştii s-au întrebat: „Care sunt conținuturile 
elementare (structurile) psihicului uman?” Functionalistii au susținut 
că cheia înțelegerii psihicului şi a comportamentului uman era studiul 
proceselor psihice. Ei au încercat să răspundă la întrebările: „cum 
funcționează psihicul uman?” şi „de ce funcţionează psihicul uman?” 
căutând relații funcționale între un stimul specific primar (ceva care 
îndeamnă la acţiune) şi un răspuns specific care îi urmează (o acțiune 
sau o reacţie care este legată de stimul). 

Functionalistii considerau ca pentru a oferi răspunsuri la întrebările 
puse anterior pot fi folosite o diversitate de metode, fapt care a condus 
la apariția pragmatismului. Acesta susținea că validitatea cunoaşterii 
este demonstrată de utilitatea ei: ce putem face cu ea? Pragmatiştii nu 
sunt preocupați numai de cunoaşterea a ceea ce fac oamenii ci şi de 
ceea ce putem face cu cunoaşterea a ceea ce fac oamenii. De exemplu, 
pragmatiştii cred că psihologia este importantă pentru învăţare şi me- 
morare, deoarece ne poate ajuta să îmbunătăţim performanţa elevilor. 

Un reprezentat al functionalismului orientat către pragmatism a 
fost William James (1842-1910) care şi-a adus contribuţia în psihologie 
cu o singură carte care a rămas un reper în domeniu: Principles of 
Psychology (1890/1970). Chiar şi în zilele noastre, psihologii cognitivişti 
fac referire la cartea lui James atunci când discută despre teme centrale 
în domeniu, cum ar fi atenția, constienta şi percepția. 

John Dewey (1859-1952) a fost un alt reprezentat al pragma- 
tismului timpuriu care a influenţat gândirea contemporană în psihologia 
cognitivă. Dewey este reținut de istoria psihologiei în special pentru 
abordarea pragmatică a gândirii şi educaţiei şcolare. Multe din ideile 
psihologilor cognitivişti şi ale psihologiei educaţiei de azi au fost 
construite pe baza celor elaborate de Dewey la începutul secolului al 
XX-lea. De exemplu, în conformitate cu teoria lui Dewey, pentru a 
învăţa eficient trebuie să vedem care este scopul educaţiei — utilitatea 
ei practică. O altă întrebare preluată de la Dewey la care încearcă să 
răspundă psihologii cognitivişti contemporani este: cercetarea ar trebui 
evaluată în termeni de utilitate imediată în aplicațiile curente sau în 
termeni de profunzime a insight-ului pentru înțelegerea cognitiei umane? 

Opriti-va din lectură în acest moment şi puneţi în aplicare ideea 
pragmatismului. 

Gândiţi-vă la modurile în care puteți să faceți informația învățată in 
acest curs mai utilă pentru dumneavoastră. O parte a muncii a fost deja 
făcută — observați că acest capitol începe cu întrebări care fac informaţia 
mai coerentă şi utilă, iar, la sfârşitul său, întrebările de verificare a 
cunoştinţelor depăşesc adeseori obiectivul declarat, stimulându-vă 
curiozitatea şi creativitatea pentru a căuta noi informaţii utile pentru 
formularea răspunsurilor. Textul a oferit informația necesară pentru a 
putea răspunde cu succes la întrebările puse la începutul capitolului? 
Adăugaţi propriile dumneavoastră întrebări şi încercați să vă organizaţi 
notițele sub formă de răspunsuri la acestea. De asemenea, încercaţi să 
legaţi acest material cu alte cursuri şi activităţi la care participaţi. De 
exemplu, puteţi fi rugat de un prieten să îi explicati cum să folosească un 
program de computer nou. Un bun mod de a începe este de a întreba 
persoana dacă are întrebări. Astfel, informaţia pe care o oferiţi este mai 
utilă prietenului dumneavoastră, decât dacă îl puneţi să caute informaţia 
dorită într-o lectură lungă. 


(traducere şi adaptare din R.J. Sternberg, 2003, p. 8) 


1.2.3. Asociationismul — o sinteză integratoare 


Asociationismul, asemenea functionalismului, poate fi considerat 
mai puţin o şcoală de psihologie, cât un mod de gândire foarte influent. 
Asociationismul examinează cum evenimentele sau ideile pot deveni 
asociate unele cu altele în mintea noastră rezultând într-o formă de 
învățare. De exemplu, asociaţiile pot rezulta din contiguitate (asocierea 
lucrurilor care tind să se întâmple împreună în acelaşi timp), similaritate 
(asocierea lucrurilor cu trăsături sau proprietăți asemănătoare) sau 
contrast (asocierea lucrurilor polarizate cum ar fi cald/rece, lumină/ 
întuneric, zi/noapte). 

La sfârşitul secolului al XIX-lea, asociationistul Hermann Ebbinghaus 
(1850-1909) a fost primul experimentator care a aplicat sistematic 
principiile asociationismului. Mai exact, Ebbinghaus a studiat şi a 
observat propriile procese mentale, utilizând câteva tehnici experi- 
mentale (,,introspectia experimentală sistematică” — numărarea erorilor şi 
înregistrarea timpilor de reacţie), altele decât metoda introspectiei. 
Prin intermediul auto-observatiei, Ebbinghaus a studiat cum oamenii 
învață si îşi amintesc un material prin repetiție — repetarea conştientă a 

materialului de memorat. Printre alte descoperiri, el a făcut una de 
referință: repetarea frecventă poate fixa asociaţiile mentale mai bine în 
memorie şi, prin generalizare, repetiţia ajută învăţarea. 

Un alt asociationist influent a fost Edward L. Thorndike (1874-1949). 
El a susținut că rolul satisfactiei este esenţial în formarea de asociaţii. 
Thorndike a numit acest principiu legea efectului (1905): un stimul va 
tinde să producă un anumit răspuns de-a lungul timpului dacă un 
organism este recompensat pentru acest răspuns. Thorndike considera 
că un organism învață să răspundă într-un anumit fel (efectul) într-o 
situație dată dacă este recompensat în mod repetat pentru acest 
răspuns (satisfacția, care este un stimul pentru acțiunile viitoare). 
Astfel, dacă unui copil i se oferă bomboane pentru că a rezolvat corect 
problemele de aritmetică, acesta învaţă să rezolve corect problemele 
deoarece el formează asociaţii între soluţiile corecte şi bomboane. 


1.2.4. De la asociationism la behaviorism 


Unii cercetători contemporani cu Thorndike, au realizat expe- 
rimente pe animale pentru a demonstra relația dintre stimul şi răspuns 
în moduri diferite de cele ale lui Thorndike şi ale asociatilor lui. 
Aceste cercetări au depăşit granița asociationismului şi au dat naştere 
unui domeniu nou numit behaviorism. Reprezentanții săi au studiat 
răspunsurile voluntare, iar alţii pe cele involuntare, ca răspuns la ceea 
ce părea fără legătură cu evenimentele exterioare. 

În Rusia, câştigătorul premiului Nobel, Ivan P. Pavlov (1849-1936) 
a studiat învăţarea involuntară, începând cu observaţiile făcute asupra 
câinilor: aceştia salivau ca răspuns la vederea tehnicianului de labo- 
rator care îi hrănea înainte ca aceştia să vadă dacă el avea sau nu 
mâncare la el. Pentru Pavlov, acest răspuns indica o formă de învăţare 
denumită învățarea condiționată clasică, faţă de care câinii nu au niciun 
control. În mintea câinilor, un tip de învăţare involuntară lega teh- 
nicianul de mâncare. Opera lui Pavlov a deschis calea behaviorismului. 
Observatia făcută mai târziu de Robert Rescorla (1967) a prezentat un 
interes deosebit — conditionarea clasică implică mai mult decât o aso- 
ciatie bazată pe alăturarea temporală (ex. mâncarea şi stimulul condiționat 
au loc în acelaşi timp). O condiţionare eficientă are nevoie de contingenta 
(ex. prezentarea mâncării este contigentă cu prezentarea stimulului 
condiționat). 

Behaviorsimul, care poate fi considerat o formă extremă a aso- 
ciationismului, se concentrează în întregime pe asociaţia dintre mediu 
ŞI un comportament observabil. In conformitate cu behavioriştii radi- 
cali, orice ipoteză despre gândurile interne şi modurile de gândire nu 
este decât pură speculație şi, deşi pot aparține domeniului filosofiei, 
nu îşi au locul în psihologie. 

Părintele behaviorismului radical a fost John B. Watson (1878-1958) 
care postula că psihologii trebuie să se concentreze asupra studiului 
comportamentului observabil. El a negat gândirea ca vorbire subvocală. 
Deşi i-a criticat pe functionalisti şi ideile lor, Watson a fost clar influ- 
entat de aceştia atunci când punea accentul pe ceea ce fac oamenii $i 
pe ceea ce le determină acțiunile. Behavioriştii au fost şi cei care au 
preferat în experimentele lor de laborator animalele în locul oamenilor, 
fapt care ridică problema generalizării rezultatelor cercetărilor la oameni. 

Din anii '60, behaviorismul radical devine sinonim cu unul 
dintre cei mai vehementi susținători ai săi, B.F. Skinner (1904-1990). 
Pentru Skinner, în mod virtual toate formele de comportament uman, 
nu numai cele învăţate, pot fi explicate ca un comportament produs 
drept reacție la mediu, care poate fi studiat eficient prin observarea 
comportamentului animal. Skinner a respins mecanismele mentale şi a 
considerat că toate formele de comportament uman pot fi explicate 
prin conditionarea operanta care implică întărirea sau slăbirea com- 
portamentului, prin prezența sau absența recompensei sau pedepsei. 
Skinner a aplicat analiza sa experimentală asupra comportamentului 
aproape la orice, de la învăţare la achiziția limbajului şi rezolvarea de 
probleme, până la controlul comportamentului în societate. Datorită 
prezenței impunătoare a lui Skinner, behaviorsimul a dominat psihologia, 
inclusiv în ceea ce priveşte metodele şi temele de interes timp de 
câteva decenii. 

In timp ce behavioriştii îi îndepărtau pe cercetători de viata 
psihică interioară — misterioasa cutie neagră — unii dintre psihologi au 
devenit interesaţi tocmai de aceasta. Edward C. Tolman (1886-1959), 
unul dintre primii reprezentanţi ai behaviorismului, a susținut că, 
comportamentul oamenilor şi al animalelor nu poate fi înțeles fara a 
lua în considerare scopul şi planificarea comportamentului. Tolman 
(1932) considera că toate comportamentele sunt îndreptate către un 
scop, chiar dacă un şoarece încearcă să găsească mâncarea într-un 
labirint sau un om încearcă să scape dintr-o situaţie neplăcută. Din 
acest motiv, E.C. Tolman poate fi considerat un precursor al psihologiei 
cognitive moderne. 

O critică mai recentă a behaviorismului susține că este prea 
limitat, dar dintr-un alt motiv. Această critică susține că învăţarea nu 
este rezultatul recompensării directe a comportamentului; ea poate fi 
socială, ca rezultat al observării recompenselor şi pedepselor pe care le 
primesc ceilalți oameni din jurul nostru (A. Bandura, 1977). Această 
perspectivă pune accentul pe modul în care observăm şi ne modelăm 
comportamentul după comportamentul altora, învățând din exemple. 
Această afirmaţie a învățării sociale deschide calea studiului a ceea ce 
se întâmplă în mintea individului. 


1.2.5. Gestaltismul 


Reprezentanţii gestaltismului s-au numărat printre cei mai acerbi 
critici ai behaviorismului. În conformitate cu psihologia gestaltistă, 
putem înţelege cel mai bine un fenomen psihic atunci când îl considerăm 
un întreg organizat, structurat şi nu atunci când îl descompunem în 
părți mai mici. De fapt, mişcarea gestaltistă a fost o reacţie nu numai 
împotriva tendinței behaviorismului de a înţelege comportamentul în 
termeni de condiționare, ci şi la tendinţa structuralismului de a analiza 
procesele mentale ca senzaţii elementare. Principiul „întregul este diferit 
de suma părților sale” rezumă perspectiva gestaltismului. Pentru a 
înţelege percepția unei flori, de exemplu, trebuie să luăm în considerare 
întreaga experienţă. Nu putem înţelege o astfel de percepție numai în 
termeni de forme, culori, mărimi etc. Contribuția majoră a psihologiei 
gestaltiste a fost adusă în studiul percepției formelor (Köhler, 1940) şi 
a insight-ului (Köhler, 1927; Wertheimer, 1945, 1959), un aspect al 
rezolvarii de probleme. 


1.3. Aparitia psihologiei cognitive 


Până în acest punct am prezentat câteva dintre ideile filosofice şi 
psihologice care au condus la apariția psihologiei cognitive. Există 
însă şi alte domenii ale căror descoperiri au contribuit la dezvoltarea 
cognitivismului (convingerea că o mare parte a comportamentului uman 
poate fi înţeleasă dacă înţelegem mai întâi cum gândesc oamenii) şi a 
psihologiei cognitive moderne. Domeniile care şi-au adus cea mai mare 
contribuţie la apariția psihologiei cognitive sunt domenii ştiinţifice ca 
psihobiologia (denumită şi „psihologie biologică”, „psihologie fizio- 
logică” sau „biopsihologie”), lingvistica, antropologia, precum şi domenii 
tehnologice, precum sistemele de comunicare, ingineria şi computerele. 

1.3.1. Rolul psihobiologiei 


Dacă doriți, considerați o ironie a sorții faptul că fostul student 
al lui Watson, Karl Spencer Lashley (1850-1958) a fost printre primii 
care a considerat că psihologii trebuie să depăşească teoria behavioristă 
ŞI să studieze subiecte care nu erau uşor de explicat cu ajutorul condi- 
tionarii simple şi să folosească alte metode decât manipularea expe- 
rimentală a contingentelor din mediu. Lashley a fost profund interesat 
de neuroanatomie (studiul structurilor creierului) şi de modul în care 
organizarea creierului guvernează activitatea umană. Lashley i-a 
provocat pe behavioriştii care credeau că creierul uman este un organ 
pasiv care răspunde la contingentele din mediul exterior individului. 
El a considerat că acest organ este un organizator activ, dinamic al 
comportamentului. Lashley a căutat să înțeleagă cum macro-orga- 
nizarea cerebrală face posibile activități complexe, planificate, cum ar 
fi interpretarea muzicală, jocul şi utilizarea limbajului — care nu puteau 
fi explicate, din punctul său de vedere, în termenii conditionarii simple. 

In acelaşi sens, dar la un alt nivel, Donald Hebb (1949) a fost 
primul psiholog care a oferit o teorie amplă, testabilă, referitoare la 
modul în care creierul susține procesele cognitive. Hebb a fost inte- 
resat să afle cum structura conexiunilor nervoase din creier schimbă 
rezultatul învățării. Principala sa contribuție a fost cea legată de 
ansamblurile celulare („cell assemblies”), structuri nervoase coordonate 
care se dezvoltă prin stimularea frecventă, ca bază a învăţării pentru 
creier. Reprezentarea mentală a unui eveniment extern este realizată 
de o structură ierarhică de multiple ansambluri celulare. De exemplu, 
reprezentarea mentală a mamei dumneavoastră este formată din 
ansambluri celulare ale feţei ei, conectate la ansambluri ale vocii, 
conectate la ansambluri pentru alte atribute. Atunci când vă gândiţi la 
ea, activati aceste ansambluri responsabile cu reprezentarea ei. Opera 
lui Hebb a depăşit abordarea behavioristă asupra învățării, plasând 
evenimentele mentale în contextul acțiunii integrate a sistemului nervos. 

Behavioriştii, însă, nu au fost de acord cu teoreticieni precum 
Lashley şi Hebb. De fapt, behavioristul B.F. Skinner (1957) a scris o 
carte în care a descris modul în care achiziţia şi utilizarea limbajului 
poate fi explicat exclusiv în termenii contingentelor de mediu. Ideile 
lui Skinner au fost imediat combătute. Un exemplu, îl constituie celebra 
polemică dintre Skinner şi lingvistul Noam Chomsky (1959) pe care 
am redat-o în amănunt în capitolul despre limbaj. Aici vom spune doar 
că Chomsky a pus acentul pe bazele biologice şi pe potențialul creativ 

al limbajului — numărul infinit de propoziţii pe care le putem produce 
uşor — pentru a combate concepţia behavioristă a limbajului învăţat 
datorită întăririi („reinforcement”). Până şi copiii mici produc în 
continuu propoziții noi pentru care ei nu au fost recompensati în 
trecut. Chomsky consideră că înțelegerea unei limbi depinde nu atât de 
ceea ce am auzit ci de un mecanism de achiziție a limbajului, înnăscut 
(LAD), pe care îl au toţi oamenii. Acest mecanism le permite copiilor 
să folosească ceea ce aud pentru a infera gramatica din mediul lor 
lingvistic. In particular, LAD limitează activ numărul de construcții 
gramaticale permise. Astfel, structura psihică şi nu structura contin- 
gentelor de mediu este cea care ghidează achiziția limbajului. 


1.3.2. Ingineria şi computatia 


Alături şi, adesea, împreună cu dezvoltarea ştiinţei are loc şi o 
dezvoltare tehnologică ce a început să influențeze modul în care 
psihologii privesc mintea umană. Progresul făcut în telecomunicaţii, în 
ingineria factorilor umani şi în computerele digitale a condus la pro- 
grese analoage în teoria psihologică, în special în ceea ce priveşte 
procesarea informației. Urmând multe din aspectele procesării informației 
de către computer, psihologii au început să discute despre coduri de 
informaţie (sisteme de simboluri sau semnale care reprezintă infor- 
matia), despre limite ale capacităţii de procesare şi despre procesarea 
informaţiei atât în serie (un item sau un pas după altul, ca în cazul 
computerului digital), cât şi în paralel (mai mult de un item o dată, ca 
în valurile sonore multiple din sistemul de telecomunicații). 

La sfârşitul anilor '50 unii psihologi au fost intrigati de ideea că 
maşinile pot fi programate pentru a demonstra procesarea inteligentă a 
informaţiei. Turing (1950) a sugerat că, în curând, va fi dificil să 
distingem comunicarea maşinilor de cea a oamenilor. El a elaborat un 
test, cunoscut sub numele de „testul Turing” prin care un program 
computerizat va fi apreciat că are succes dacă rezultatul său va fi 
insesizabil de oameni comparativ cu rezultatul oamenilor. Altfel spus, 
dacă cineva comunică cu un computer şi nu poate spune că este vorba 
de un computer, atunci computerul trece testul Turing. Din anul 1956, 
o nouă sintagmă face parte din vocabularul nostru: inteligență arti- 
ficială (IA) care se referă la încercarea oamenilor de a construi sisteme 
care prezintă inteligență şi, mai exact, capacitatea de procesare inteli- 
gentă a informaţiei (Merriam — Webster-s Collegiate Dictionary, 1993, 
apud. R. J. Sternberg, 2006, p. 10). 

Primii cercetători interesaţi de IA au fost, în principal, preocu- 
pati să maximizeze eficiența procesării informaţiei decât să simuleze 
inteligența umană şi modul în care oamenii rezolvă probleme. Primele 
încercări care au urmărit ca un computer să simuleze inteligența 
umană sau să demonstreze inteligența maşinii s-au dovedit extrem de 
dificile. Cercetătorii au avut două insight-uri importante din modelarea 
pe calculator: (1) multe sarcini care sunt uşor de realizat de către un 
computer (ex. să calculeze rapid cât fac 125.369.822 x 234.758.639) 
sunt greu de făcut de oameni şi (2) multe sarcini pe care oamenii le 
îndeplinesc cu uşurinţă (ex. să recunoască emoția unui prieten după 
mimica sa), computerele le realizează greu. 

La începutul anilor '60 progresele făcute în psihobiologie, 
lingvistică, antropologie şi inteligenţa artificială, precum şi reacțiile 
unor psihologi la adresa behaviorismului, au condus la crearea unui 
context propice pentru o revoluţie. Primii cognitivişti (ex. Miller, 
Galanter şi Pribram, 1960; Newell, Shaw şi Simon, 1975) au consi- 
derat că ideile behaviorismului tradițional nu sunt corecte, deoarece nu 
fac referire şi, mai mult, ignoră, modul în care gândesc oamenii. 
Cartea lui Ulric Neisser, Cognitive Psychology (1967) a cuprins multe 
idei critice şi şi-a propus informarea studenţilor, profesorilor etc. 
despre domeniul care se năştea. Neisser definea psihologia cognitivă 
ca studiul modului în care oamenii învaţă, structurează, stochează şi 
folosesc cunoştinţele. 


Ulric Neisser (n. 1928) este profesor de 
psihologie la Universitatea Cornell din S.U.A. 
Cartea sa, „Cognitive Psychology” a repre- 
zentat instrumentul cu ajutorul căruia a început 
revoluţia cognitivă în psihologie. El este un 
reprezentant de seamă al unei abordări ecolo- 
gice a cognitiei şi a arătat importanța Studiului 
proceselor cognitive în contexte valide ecologic. 


Allen Newell şi Herbert Simon (1972) au propus modele 
detaliate ale gândirii umane şi ale rezolvării de probleme, de la 
nivelurile de bază până la cele mai complexe. 

Allen Newell (1927-1992) 


Herbert A. Simon (1916-2001) a fost 
profesor de ştiinţa computerelor şi psihologie la 
Universitatea Carnegie-Mellon (S.U.A.). El este 
recunoscut pentru munca sa de pionierat 
împreună cu Allen Newell şi alti colaboratori 
pentru construirea şi testarea modelelor com- 
puterizate care simulează gândirea umană. A 
fost un susținător înfocat al protocoalelor gândirii 
cu voce tare, ca mijloace de cercetare a proce- 
sării cognitive. În 1978 a câştigat premiul Nobel 
pentru economie. 


Începând cu 1970, psihologia cognitivă a fost recunoscută ca un 
domeniu major de studiu în psihologie, cu un ansamblul specific de 
metode de cercetare. 


1.4. Metode de cercetare în psihologia cognitivă 


Pentru a înţelege mai bine metodele specifice utilizate de psihologia 
cognitivă, trebuie să clarificăm obiectivele cercetării în acest domeniu. 
Pe scurt, aceste obiective includ colectarea datelor, analiza datelor, 
elaborarea unei teorii, formularea ipotezelor, testarea ipotezelor şi, uneori, 
aplicarea rezultatelor în arii situate în afara cadrului de cercetare. 
Adesea cercetătorii caută să adune cât mai multă informaţie despre un 
anumit fenomen. Ei pot sau nu pot avea noțiuni preconcepute despre 
ceea ce vor descoperi în perioada de colectare a datelor. In orice caz, 

cercetarea lor se concentrează pe descrierea fenomenelor cognitive 
specifice (ex. cum recunosc oamenii feţele altor oameni sau cum devin 
experți într-un domeniu). 

Colectarea datelor reprezintă un aspect empiric al activității 
ştiinţifice. Odată ce există destule date despre respectivul fenomen 
cognitiv, psihologii cognitivişti folosesc metode variate pentru a 
realiza inferente din acele date. În mod ideal, ei recurg la tipuri 
convergente de probe pentru a-şi susține ipotezele. Uneori, doar o 
scurtă privire asupra datelor determină inferente intuitive cu privire la 
pattern-uri care sunt produse de acele date. De obicei, cercetătorii 
utilizează mijloace statistice variate pentru a analiza datele. 

Colectarea datelor şi analiza statistică îi ajută pe cercetători să 
descrie fenomenele cognitive. Niciun obiectiv ştiinţific nu ar putea fi 
atins fără astfel de descrieri. Cei mai multi psihologi cognitivisti 
doresc să înțeleagă mai mult decât ce este un fenomen cognitiv; ei 
urmăresc să înțeleagă cum gândesc oamenii şi de ce o fac. Din acest 
motiv, cercetătorii caută să explice cognitia şi să o descrie. Pentru a 
depăşi faza descrierii, psihologii cognitivişti trebuie să recurgă la 
raționament pentru a trece de la ceea ce se observă direct la ceea ce 
poate fi inferat cu privire la observaţii. 

Să presupunem că dorim să studiem un aspect al cognitiei, cum 
ar fi modul în care oamenii înțeleg informația dintr-un manual. De 
obicei începem cu o teorie (un ansamblu organizat de principii gene- 
rale explicative cu privire la fenomen) şi câteva ipoteze rezonabile 
(propuneri experimentale privind consecinţele empirice aşteptate pornind 
de la teorie, cum ar fi rezultatele cercetării) derivate din teoria refe- 
ritoare la modul în care oamenii înțeleg informaţia dintr-un manual. 
Apoi căutăm să testăm teoria şi să observăm dacă a avut puterea de a 
prezice anumite aspecte ale fenomenului cercetat. Cu alte cuvinte, 
procesul nostru cognitiv este: „Dacă teoria noastră este corectă, atunci 
când se produce x, rezultă y”. 

Apoi, testăm ipotezele în cadrul unui experiment. Chiar dacă 
descoperirile particulare par să confirme ipoteza, descoperirile trebuie 
supuse analizei statistice pentru a determina semnificația statistică. 
Semnificaţia statistică indică probabilitatea ca ceea ce s-a descoperit 
să nu reprezinte numai fluctuații întâmplătoare ale datelor. 

Odată ce ipotezele noastre au fost testate experimental şi ana- 
lizate statistic, descoperirile experimentale pot relua ciclul: colectarea 
datelor, analiza datelor, elaborarea teoretică, formularea ipotezelor şi 

testarea ipotezelor. În plus, mulţi psihologi cognitivişti speră să 
folosească insight-urile obţinute din cercetare pentru a ajuta oamenii 
să utilizeze cognitia în situaţiile de viata concrete. Unele cercetări de 
psihologie cognitivă sunt aplicative de la bun început, căutând să îi 
ajute pe oameni să-şi îmbunătăţească viaţa şi condiţiile în care trăiesc. 
Astfel, cercetarea fundamentală poate conduce la aplicații în viața 
curentă. Pentru fiecare dintre aceste obiective, diferitele metode de 
cercetare prezintă diferite avantaje şi dezavantaje. 

Psihologii cognitivişti utilizează diferite metode pentru a explora 
gândirea umană. Aceste metode includ: 

1. experimente de laborator sau alte experimente controlate; 

2. cercetarea psihobiologică; 

3. rapoartele personale (,,self-reports”’); 

4. studiile de caz; 

5. observația naturală; 

6. simulările pe computer şi inteligenţa artificială. 

Prezentăm aceste metode în tabelul de mai jos. Se pot observa 
avantajele şi limitele ce le prezintă fiecare dintre acestea (cf. RJ. 
Sternberg, 2006, p. 14-15): 


RAPOARTELE 
PERSONALE (,,self- 
reports”), CUM AR FI 
PROTOCOALELE VER- 
BALE, JURNALELE etc. 


EXPERIMENTELE CERCETAREA 


METODA | DELABORATOR | PSIHOBIOLOGICĂ 


Descrierea Obţinerea unor Studiază creierul Presupun obținerea 

metodei eşantioane de animalelor şi creierul |rapoartelor din partea 
performanţă într-un | uman, folosind stu-  |participanţilor cu privire 
anumit loc, laun  |diile postmortem şi [la propriul proces 
moment dat măsurători psihobio- |cognitiv aflat în 


logice variate sau desfăşurare sau aşa cum 
tehnici bazate pe este el reamintit 
imagini (vezi cap. II) 


Validitatea Da, de obicei Nu, de obicei Nu este cazul 
inferentelor 

cauzale: 

selectarea 

aleatoare a 

subiecților 

METODA 


Validitatea 
inferentelor 
cauzale: con- 
trolul experi- 
mental al 
variabilelor 
independente 


Eşantioane: 
mărime 


Eşantioane: 
reprezentativi 
tate 
Validitate 
ecologică 


Informaţii 
despre 
diferenţele 
individuale 

EXPERIMENTELE 
DE LABORATOR 


Da, de obicei 


Pot avea 
mărime 

Pot 
reprezentative 


Nu este exclusă; 
depinde de sarcina 
şi contextul la care 


este aplicat 
Nu se pune 
accentul, de obicei 


Usurinta de reali- 
zare, de colectare a 
datelor; analiza 
statistică face posi- 
bilă aplicarea 
relativ uşoară a 
metodei pe eşan- 
tioane reprezen- 
tative de populaţie; 
probabilitate relativ 
înaltă de realizare a 
inferentelor cauzale 
valide 


CERCETAREA 
PSIHOBIOLOGICĂ 


Variaza mult, în 
functie de tehnica 
specifica folosita 


adesea 


Putin probabila in 
unele circumstante 


Ofera dovezi puter- 
nice ale functiilor 
cognitive prin 
relationarea lor cu 
activitatea fizio- 
logică; oferă o pers- 
pectivă alternativă a 
proceselor cognitive 
care nu este dispo- 
nibilă prin alte 
mijloace; poate 
conduce la posibi- 
litatea de a trata per- 
soane cu deficienţe 
cognitive severe 


(continuare tabel) 


RAPOARTELE 
PERSONALE (,,self- 
reports”), CUM AR FI 
PROTOCOALELE VER- 
BALE, JURNALELE etc. 


Nu, probabil 


orice Mici, probabil 


i | Nereprezentative, 


Pot fi reprezentative 


Este posibilă (vezi 
avantaje şi limite) 


Permit accesul la 
insight-urile 
introspectiei din punctul 
de vedere al 
participanţilor, care nu 
pot fi obținute prin alte 
mijloace 


METODA 


EXPERIMENTELE 
DE LABORATOR 


Nu permite întot- 
deauna generali- 
zarea rezultatelor 
dincolo de un 
anumit spaţiu, timp 
şi cadru experi- 
mental; discrepanțe 
între comporta- 
mentul din viaţa 
reală şi comporta- 
mentul din 
laborator 


David Meyer şi 
Roger Schvaneveldt 
(1971) au elaborat 
o probă de labora- 
tor în care prezen- 
tau foarte rapid su- 
biectilor două şiruri 
de litere (cuvinte şi 
non-cuvinte); apoi 
îi solicitau pe su- 
biecti să ia o deci- 
zie asupra fiecărui 
şir de litere dacă 
reprezentau un cu- 
vânt real sau dacă 
un cuvânt aparținea 
unei categorii 
predeterminate 


CERCETAREA 
PSIHOBIOLOGICĂ 


Accesibilitate 
limitată pentru cei 


mai multi cercetători; 


necesita acces la 
anumiţi subiecţi şi la 
un echipament care 
poate fi foarte scump 
şi dificil de obținut; 
eşantioane mici; 
multe studii sunt 
bazate pe studiul 
creierelor umane 
anormale sau al 
animalelor, astfel 
încât generalizarea 
rezultatelor la 
populaţia cu creiere 
normale poate 
întâmpina dificultăți 


Elizabeth Warrington 


şi Tim Shallice 


(1972) au observat că 


leziunile din lobul 
parietal stâng sunt 
asociate cu deficite 
serioase în memoria 
de scurtă durată, dar 
nu cu memoria de 
lungă durată; 


subiecţii cu leziuni în 


regiunile temporale 
mediane prezentau o 
memorie de scurtă 
durată relativ 
normală şi deficite 
grave în memoria de 
lungă durată 


(continuare tabel) 


RAPOARTELE 
PERSONALE (,,self- 
reports”), CUM AR FI 
PROTOCOALELE VER- 
BALE, JURNALELE etc. 


Incapacitatea de a 
raporta procesele care au 
loc în afara constientei. 
În cazul amintirilor, de 
exemplu, pot apare 
discrepanțe între 
cognitia actuală şi 
procesele şi produsele 
cognitive amintite 


Într-un studiu despre 
imageria mentală, 
Stephen Kosslyn şi 
colaboratorii săi au cerut 
studenţilor să ţină un 
jurnal timp de o săptă- 
mână în care să consem- 
neze toate imaginile 
mentale în fiecare 
modalitate senzorială 

METODA 


Descrierea 
metodei 


Validitatea 
inferentelor 
cauzale: 
selectarea 
aleatoare a 
subiecţilor 
Validitatea 
inferentelor 
cauzale: con- 
trolul experi- 
mental al 
variabilelor 
independente 


STUDIILE DE CAZ 


Implicat în studiul 
intensiv al unui 
singur individ; 
facilitează 
concluzii generale 
despre 
comportament 


Foarte puţin 
probabilă 


Foarte puţin 
probabilă 


OBSERVAȚIA 
NATURALA 


Observarea 
situaţiilor din viata 
reală (în clase de 
elevi, grupuri de 
muncă, în casele 
unor familii etc.) 


Nu se aplică 


(continuare tabel) 


SIMULĂRILE PE 
CALCULATOR ŞI 
INTELIGEN TA 
ARTIFICIALA (IA) 

Simulările: încercarea 
de a programa 
computerul să simuleze 
performanţa cognitivă 
umană pentru diferite 
sarcini. 

IA: încercarea de a face 
computerele să demons- 
treze performanţa cogni- 
tivă inteligentă, indiferent 
dacă procesul se bazează 
pe procesarea cognitivă 
umană sau nu 


Nu se aplică 


Control total al 
variabilelor 


Eşantioane: | Mica Mica, probabil Nu se aplica 
marime 


Eşantioane: 
reprezentati- 
vitate 
Validitate 
ecologică 

Nu sunt 
reprezentative 


Validitate ecolo- 
gică înaltă pentru 


cazurile individuale; 


generalizare 
scăzută pentru alte 
cazuri 


Poate fi 
reprezentativă 


Nu se aplică 


Iu 


METODA 


Informaţii 
despre 
diferenţele 
individuale 


STUDIILE DE CAZ 


Da; informaţii 
bogate despre 
indivizi 


Permite accesul la 
informaţii detaliate 
despre indivizi, 
incluzând 
informaţii despre 
contextele istoric şi 
actual, care nu pot 
fi obţinute prin alte 
mijloace; poate 
conduce la aplicaţii 
speciale pentru 
grupuri de indivizi 
exceptionali (ex. 
persoane cu leziuni 
cerebrale) 


Aplicabilitatea la 
alte persoane; 
dimensiunea mica 
a eşantionului si 
nereprezentativitate 
a sa limiteaza 
generalizarea 
rezultatelor la o 
populație 
numeroasă 


OBSERVAȚIA 
NATURALA 


Posibil, dar accentul 
este pus pe 
diferenţele de mediu 
şi nu pe cele 
individuale 


Acces la informaţii 
contextuale bogate, 
care nu pot fi 
obţinute prin alte 
mijloace 


Lipsa controlului 
experimental; 
prezenţa 
observatorului poate 
influența 
comportamentul 
subiecţilor 


(contiuare tabel) 


SIMULĂRILE PE 
CALCULATOR ŞI 
INTELIGENȚA 
ARTIFICIALĂ (IA) 


Nu se aplică 


Permite explorarea 


pentru modelarea 
proceselor cognitive; 
permite testarea clară 
pentru a vedea dacă 
ipotezele au prezis cu 
acuratețe rezultatele; pot 
conduce la multiple 
aplicaţii practice (ex. 
roboţi care să 
îndeplinească sarcini 
periculoase sau să 
acționeze în medii 
nesigure) 


Limite impuse de cele 
ale hardware-ului (ex. 
hardware-ul 
computerului) şi 
software-ului 
(programele elaborate 
de cercetători); diferenţe 
între inteligența umană 
şi inteligenţa maşinii — 
chiar şi în simulările 
care implică tehnici de 
modelare sofisticate, 
simulările pot modela 
imperfect modul în care 
gândeşte omul 

(continuare tabel) 


SIMULĂRILE PE 
OBSERVAȚIA CALCULATOR ŞI 
NATURALĂ INTELIGENȚA 
ARTIFICIALĂ (IA) 


METODA STUDIILE DE CAZ 


Exemple Howard Gruber Michael Cole şi Simulări: Prin compu- 
(1974/1981) a colaboratorii săi taţii detaliate, David 
condus un studiu (1971) i-au studiat pe | Marr (1982) a încercat 
de caz al lui membrii tribului să simuleze percepţia 
Charles Darwin, Kpelle din Libia vizuală umană şi a pro- 
pentru a explora în |(Africa), observând |pus o teorie a percepţiei 
profunzime cum definesc ei vizuale bazată pe modelele 
contextul inteligența compa-  |lui computerizate. 
psihologic pentru [rativ cu definiţia ei  |IA: Variatele programe 
marea creativitate | occidentala, traditio- [IA au fost scrise pentru 
intelectuală nală; cercetătorii au |a demonstra expertiza 

observat modul în (ex. jocul de şah), dar 
care definițiile cultu- | probabil că fac acest 
rale ale inteligenţei  |lucru prin diferite pro- 
pot guverna compor- |cese, altele decât cele 
tamentul inteligent [utilizate de experţii umani 


Psihologii cognitivişti au extins şi aprofundat înțelegerea cognitiei 
prin cercetări desfăşurate în cadrul stiinfei cognitive, un domeniu 
interdisciplinar care utilizează ideile şi metodele psihologiei cognitive, 
psihobiologiei, inteligenței artificiale, filosofiei, lingvisticii şi antropo- 
logiei. Cognitivistii sunt oameni de ştiinţă care folosesc aceste idei şi 
metode pentru a studia modul în care oamenii achiziționează şi utili- 
zează cunoştinţele. Psihologii cognitivişti beneficiază de pe urma cola- 
borării cu alte tipuri de psihologi, cum ar fi psihologii sociali (ex. a 
luat naştere un domeniu interdisciplinar care studiază cognitia socială), 
psihologii care studiază motivaţia şi emoția, psihologii care studiază 
interacțiunile omului cu maşina (psihologia inginerească). Colaborarea 
cu aceştia din urmă ilustrează influenţa reciprocă dintre cercetarea 
fundamentală de psihologie cognitivă şi investigația psihologică aplicată. 


1.5. Principalele probleme, teme şi domenii de studiu 
ale psihologiei cognitive 


În acest capitol am amintit câteva dintre temele principale stu- 
diate de psihologia cognitivă. Multe din aceste probleme au o istorie 
lungă, începând cu întrebările primilor mari filosofi ai lumii. Altele au 

apărut ca rezultat al activităţii recente din domeniu. Deoarece aceste 
teme apar şi reapar în capitolele următoare ale acestei lucrări, credem 
că merită să le facem o prezentare succintă. Unele dintre aceste pro- 
bleme ating esenţa naturii minții umane (R.J. Sternberg, 2006, p. 20-21): 

1. Moştenit versus dobândit. O temă majoră în psihologia cog- 
nitivă este aceea de a determina ce are o influenţă mai mare în cognitia 
umană — ceea ce este moştenit sau ceea ce este dobândit. Dacă vom 
considera că trăsăturile înnăscute ale cogniției umane sunt mai impor- 
tante, ne putem concentra cercetarea asupra studiului caracteristicilor 
moştenite ale cogniției. Dacă vom considera că mediul joacă un rol 
important în cognitie, ne putem ghida cercetarea explorând cum 
diverse caracteristici ale mediului influențează cognitia. Astăzi, cei 
mai multi oameni de ştiinţă considera că ceea ce este moştenit interac- 
tioneaza cu ceea ce este dobândit în aproape tot ceea ce facem. 

2. Rationalism versus empirism. Cum vom descoperi adevărul 
despre noi înşine şi despre lumea din jur? O vom face încercând să 
gândim logic, bazându-ne pe ceea ce ştim deja sau prin observarea şi 
testarea observațiilor noastre asupra a ceea ce percepem prin simţurile 
noastre? 

3. Structuri versus procese. Vom studia structurile (continutu- 
rile, atributele, produsele) psihicului uman sau ne vom concentra atenția 
asupra proceselor gândirii umane? 

4. General versus specific. Procesele pe care le observăm sunt 
limitate la un anumit domeniu sau sunt generale, pentru o varietate de 
domenii? Observațiile făcute într-un domeniu se aplică tuturor dome- 
niilor sau se aplică numai la domeniul specific care a fost observat? 

5. Validitatea inferentelor cauzale versus validitate ecologică. 
Vom studia cognitia prin intermediul experimentelor foarte controlate 
care cresc probabilitatea inferentelor cauzale valide sau vom folosi 
tehnici mai naturale, care cresc probabilitatea de a obtine rezultate 
valide ecologic, fara a beneficia de controlul specific experimentului 
de laborator? 

6. Cercetare aplicativă versus cercetare fundamentală. Vom dirija 
cercetarea asupra proceselor cognitive fundamentale sau vom studia 
modurile în care putem să îi ajutăm pe oameni să-şi folosească eficient 
cognitia în situaţii practice? 

7. Metode biologice versus metode comportamentale. Vom 
studia creierul şi funcțiile sale în mod direct, probabil observând acti- 
vitatea cerebrală atunci când persoana îndeplineşte o sarcină cognitivă? 

Sau vom studia comportamentul oamenilor în cadrul unor sarcini 
cognitive, măsurând corectitudinea realizării sarcinii şi timpul de reacție? 

Chiar dacă multe din aceste întrebări sunt puse sub forma ,,sau- 
sau” vreau să vă reamintesc că adesea o sinteză a perspectivelor sau 
metodelor se dovedeşte mai utilă decât o poziţie extremă. De exemplu, 
natura noastră poate oferi un cadru moştenit pentru caracteristicile şi 
pattern-urile noastre distincte de a gândi şi acționa, dar ceea ce dobân- 
dim poate modela modurile specifice în care ne manifestăm acel cadru. 
Putem utiliza metodele empirice pentru colectarea datelor şi pentru 
testarea ipotezelor, dar putem recurge la metode rationaliste pentru 
interpretarea datelor, construirea teoriilor şi formularea ipotezelor, 
bazându-ne pe teorie. Înțelegerea cognitiei se adânceşte atunci când 
luăm în considerare atât cercetarea fundamentală a proceselor cognitive, 
cât şi cercetarea aplicativă privind utilizarea efectivă a cognitiei în 
lumea reală. Sintezele presupun în mod constant următoarele: ceea ce 
astăzi este considerat a fi o sinteză, mâine poate fi o poziție extremă. 
Reciproca este valabilă. 

Există o serie de teme centrale în psihologia cognitivă, care 
depăşesc tipul de fenomen care este studiat. In continuare, prezentăm 
cinci dintre acestea (R.J. Sterberg, 2006, p. 21-23). Prima temă priveşte 
baza de la care putem porni pentru a putea înțelege cognitia. Urma- 
toarele două teme privesc substanța psihologiei cognitive. A patra se 
referă la metodele din psihologia cognitivă, în timp ce a cincea temă 
vizează modul în care este utilizată cunoaşterea cognitivă. 


1. Datele din psihologia cognitivă pot fi complet înţelese numai 
în contextul unei teorii explicative, iar teoriile sunt goale fără date 
empirice. 

Ştiinţa nu reprezintă numai o colecţie de fapte adunate empiric. 
Ea conţine astfel de fapte care sunt explicate şi organizate de teoriile 
ştiinţifice. Teoriile conferă sens datelor. De exemplu, să presupunem 
că avem cunoştinţă despre capacitatea oamenilor de a recunoaşte 
informaţia pe care au văzut-o şi că ea este mai bună decât capacitatea 
de a-şi aminti (reproduce) acea informaţie. Aceasta este o generalizare 
empirică interesantă, dar ştiinţa ne solicită nu numai să facem gene- 
ralizări ci şi să înțelegem de ce memoria funcționează astfel. Prin 
urmare, un obiectiv important al ştiinţei este explicația, iar o genera- 
lizare empirică nu oferă explicaţia în absenţa unei teorii aflate la baza 
sa. La rândul ei, teoria ne ajută să înțelegem limitele generalizărilor 
empirice, precum şi momentul şi motivul pentru care au loc acestea. 

De exemplu, o teorie propusă de Tulving şi Thomson (1973) susține 
că recunoaşterea nu este întotdeauna mai bună decât reproducerea. Un 
obiectiv important al ştiinţei este şi predicția. Teoria lui Tulving şi 
Thomson le-a permis să prezică circumstanţele în care reproducerea 
este mai bună decât recunoaşterea. Teoria a sugerat în ce circumstanțe, 
dintre multiplele circumstanţe pe care le poate studia cineva, genera- 
lizarea cunoaşte limite. Prin urmare, teoria este implicată atât in expli- 
catie, cât şi in predictie. 

In acelasi timp, teoria fara date este goala. Aproape oricine poate 
sta într-un fotoliu şi propune o teorie, chiar şi una plauzibilă. Stiinta, 
însă, necesită testarea empirică a teoriilor. Dacă nu sunt testate, 
teoriile rămân simple speculaţii. Prin urmare, teoriile şi datele obținute 
empiric depind unele de altele. Teoriile generează colectări de date, 
care ajută la corectarea teoriilor, care mai apoi determină noi colectări 
de date ş.a.m.d. Prin această interacțiune putem să sporim cunoaşterea 
ştiinţifică. 

2. Cognitia este, in general, adaptativă, dar nu în toate cazurile. 

Dacă ne gândim la toate modurile în care putem face greşeli, ne 
mirăm cât de bine operează sistemul nostru cognitiv. Evoluţia ne-a 
fost de folos în dezvoltarea şi modelarea unui aparat cognitiv care 
poate să decodifice corect stimulii din mediu şi pe cei interni şi să ne 
ofere cea mai bună informatie pentru noi. Putem percepe, învăţa, 
reaminti, rationa şi rezolva probleme cu o mare acuratețe. Facem toate 
aceste lucruri chiar şi atunci când suntem bombardati de o mulțime de 
stimuli, fiecare dintre ei putând să ne distragă foarte uşor de la 
procesarea corectă a informației. Aceleaşi procese care ne permit să 
percepem, să ne reamintim şi să raționăm corect în cele mai multe 
situaţii, ne pot înşela uneori. Amintirile şi rationamentele noastre, de 
exemplu, sunt susceptibile să facă erori bine definite şi sistematice. De 
exemplu, avem tendinţa de a supraevalua informaţia care ne este uşor 
accesibilă, chiar şi atunci când această informaţie nu este relevantă 
pentru problema în cauză. In general, toate sistemele, naturale sau 
artificiale sunt bazate pe „trocuri”. Aceleaşi caracteristici care le fac 
foarte eficiente într-o mare varietate de circumstanțe se pot dovedi 
ineficiente în anumite circumstanţe. Un sistem care este foarte eficient 
într-o anumită circumstanta va fi ineficient într-o multitudine de alte 
circumstanţe, deoarece a devenit foarte complex şi greoi. Astfel, oamenii 
reprezintă o adaptare cu eficiență mare, dar imperfecta la mediile din 
care fac parte. 

3. Procesele cognitive interacționează unele cu altele şi cu cele 
necognitive. 

Deşi psihologii cognitivişti încearcă să studieze şi adesea să 
izoleze funcționarea proceselor cognitive specifice, ei cunosc faptul că 
aceste procese conlucrează. De exemplu, procesele memoriei depind 
de procesele perceptive: ce ne reamintim depinde partial de ceea ce 
percepem. În mod asemănător, procesele cognitive depind în parte de 
cele ale memoriei: nu poți reflecta ceea ce nu iti aminteşti. Procesele 
necognitive, însă, interacționează şi ele cu cele cognitive. De exemplu, 
învăţăm mai bine când suntem motivaţi să o facem. De asemenea, 
capacitatea de învăţarea va fi redusă dacă suntem supăraţi şi nu ne 
putem concentra asupra a ceea ce avem de învăţat. Psihologii cogni- 
tivişti caută să studieze procesele cognitive nu numai izolate, ci şi în 
interacțiunea lor unele cu altele şi cu procesele necognitive. 

Astăzi, una din ariile psihologiei cognitive pline de provocări 
este la interfaţa dintre nivelul cognitiv şi cel biologic de analiză. In 
ultimii ani, a devenit posibilă localizarea activităţii cerebrale asociată 
cu variatele tipuri de procese cognitive. Trebuie să fim, însă, prudenti 
atunci când se afirmă că activitatea biologică este cauza activităţii 
cognitive. Cercetarea a demonstrat că învățarea determină schimbări la 
nivel cerebral — cu alte cuvinte, procesele cognitive pot influenţa 
structurile biologice aşa cum şi structurile biologice pot influenţa 
procesele cognitive. Prin urmare, interacțiunile dintre cognitie şi alte 
procese au loc la mai multe niveluri. Psihologii cognitivişti învaţă şi 
despre alte ramuri ale psihologiei, deoarece ei ştiu că sistemul cognitiv 
nu operează izolat, ci interacționează cu alte sisteme. 


4. Cogniţia trebuie să fie studiată cu ajutorul unei varietăţi de 
metode. 

Nu există un sigur mod corect de studia cognitia. Cercetătorii 
începători caută uneori „cea mai bună metodă” prin care să studieze 
cognitia. Toate procesele cognitive trebuie să fie studiate printr-o 
varietate de operaţii convergente, adică prin metode variate care sunt 
orientate către o înțelegere comună a subiectului studiat. Cu cât există 
mai multe tipuri de tehnici care conduc la aceeaşi concluzie, cu atât va 
fi mai mare încrederea în acea concluzie. 

Psihologii cognitivişti trebuie să înveţe o varietate de tehnici 
pentru a-şi face bine treaba. Toate aceste metode şi tehnici, trebuie să 
fie ştiinţifice. Metodele ştiinţifice diferă de alte metode prin faptul ca 
oferă baza pentru specificul de autocorectare a ştiinţei: in cele din 

urmă ne corectăm erorile deoarece metodele ştiinţifice ne dau posi- 
bilitatea de a infirma aşteptările noastre atunci când ele sunt greşite. 
Metodele nestiintifice nu posedă această caracteristică. De exemplu, 
metodele de studiu care se bazează pe credință sau autoritate pentru a 
determina adevărul pot fi valoroase în viaţa noastră, dar ele nu sunt 
ştiinţifice şi nici nu permit autocorectarea. Cuvintele unei autorități 
pot fi înlocuite oricând de cele ale unei alte autorități, fără a învăţa 
nimic nou despre fenomenul vizat de acele cuvinte. Aşa cum lumea a 
învăţat de mult timp, demnitari importanți au afirmat că Pământul este 
în centrul universului, ceea ce ulterior s-a dovedit a fi fals. 


5. Toate cercetările fundamentale din psihologia cognitivă pot 
conduce la aplicaţii şi toate cercetările aplicative pot conduce la 
concluzii fundamentale. 

Uneori oamenii de ştiinţă sunt înclinați să identifice diferenţele 
dintre cercetările aplicative şi cele fundamentale, deşi acestea nu sunt 
adesea foarte clare. O cercetare care pare a fi fundamentală oferă adesea 
aplicații imediate, în timp ce o cercetare care pare a fi aplicată poate 
conduce rapid la concluzii fundamentale, chiar dacă există sau nu apli- 
catii imediate. De exemplu, o descoperire fundamentală obţinută într-o 
cercetare asupra învăţării şi memoriei este că învăţarea este superioară 
atunci când se desfăşoară într-un timp mai lung, decât dacă se reali- 
zează într-o scurtă perioadă de timp. Această descoperire fundamentală 
are o aplicaţie imediată pentru strategiile de învăţare. În acelaşi timp, 
cercetările desfăşurate asupra declarațiilor martorilor oculari, care par 
la prima vedere aplicative, au oferit o idee fundamentală privind sistemele 
mnezice şi asupra modului în care oamenii îşi construiesc amintirile, 
decât să reproducă pur şi simplu ceea ce s-a întâmplat într-un anumit 
context. Atunci când învăţaţi la psihologie cognitivă fiți deschişi şi 
ganditi-va la modul în care descoperirile fundamentale pot fi aplicate 
şi cum descoperirile aplicative pot avea implicaţii fundamentale. 


Psihologii cognitivişti au fost preocupați cu studiul unei game 
largi de fenomene psihologice, care include nu numai percepția, 
învățarea, memoria şi gândirea, ci şi fenomene mai puţin orientate 
cognitiv, precum emoția şi motivația. De fapt, aproape orice subiect 
care prezintă interes pentru psihologie poate fi studiat din perspectivă 
cognitivă. Cu toate acestea, există câteva domenii principale de interes 
pentru psihologia cognitivă. În această lucrare ne-am referit la urmă- 
toarele dintre ele: 

. Neurostiinta cognitivă 

. Atentia si constienta 

. Perceptia 

. Memoria: procese, modele şi metode de cercetare 

. Reprezentarea şi organizarea cunoştinţelor 

. Limbajul: raportul dintre moştenit şi dobândit; limbajul în context 
. Rezolvarea de probleme şi creativitatea 

. Raționamentul şi decizia 

. Dezvoltarea cognitivă 


OO ANU PpUNR= 


Lucrarea de față — un curs destinat în special studenților la psi- 
hologie —, urmăreşte câteva obiective: 

— punerea accentului pe ideile comune şi organizarea temelor în 
funcţie de aspectele variate ale psihologiei cognitive, pentru ca citi- 
torul să perceapă pattern-urile cu sens mai larg din cadrul acestui 
domeniu; 

— oferirea unor informaţii despre modul în care gândesc şi îşi 
structurează domeniul în activitatea de zi cu zi psihologii cognitivişti 
poate ajuta cititorul să contemple problemele psihologiei cognitive la 
un nivel mai profund; 

— prezentarea psihologiei cognitive ca o disciplină dinamică şi 
nu statică — posesoare a unui set de fapte pe care nu le putem privi 
niciodată dintr-o altă perspectivă; psihologii cognitivişti sunt preo- 
cupati să-şi îmbunătăţească propria activitate şi să aducă informaţii noi 
în domeniul lor. 

Sperăm ca ideile psihologilor cognitivişti pe care le-am redat în 
paginile acestei cărți să îmbunătăţească viata cititorilor nostri, impli- 
cati în multiple şi variate tipuri de activități — învăţarea pentru examene, 
comunicarea cu ceilalți, recuperarea informațiilor din memorie, luarea 
unor decizii rapide şi corecte etc.; care, la rândul lor, îi pot ajuta pe 
ceilalți din jur. 


Intrebări pentru verificarea cunoştinţelor 


1. Descrieti principalele şcoli de psihologie care au contribuit la 
apariția şi dezvoltarea psihologiei cognitive. 

2. Descrieti unele modalităţi prin care filosofia, lingvistica şi 
inteligenţa artificială au contribuit la evoluţia psihologiei cognitive. 

3. Comparati influenţele pe care Platon şi Aristotel le-au avut 
asupra psihologiei. 

4. Analizati modul în care metodele de cercetare din psihologia 
cognitivă reflectă abordările raționalistă şi empiristă de obținere a 
cunoştinţelor. 

5. Concepeti schița unui plan de cercetare în psihologia cognitivă 
care implică una din metodele de cercetare descrise în acest capitol. 
Mentionati avantajele şi limitele pe care le presupune utilizarea acestei 
metode în investigația dumneavoastră. 

6. În acest capitol am prezentat psihologia cognitivă aşa cum 
este ea în acest moment. Cum credeţi că va arăta acest domeniu peste 
50 de ani? 

7. Cum poate un insight obținut într-o cercetare fundamentală să 
aibă o utilitate practică într-un context din viaţa de zi cu zi? 

8. Cum poate un insight obținut dintr-o cercetare aplicativă să con- 
ducă la o înţelegere mai profundă a trăsăturilor fundamentale ale cognitiei? 


Concepte-cheie 


Asociationism 
Behaviorism 
Cognitivism 
Empirism 
Functionalism 
Gestaltism 
Inteligenta artificiala (IA) 
Ipoteze 

Pragmatism 
Psihologie cognitiva 
Rationalism 
Structuralism 
Stiinta cognitiva 
Teorie 

Validitate ecologica 


Surse bibliografice electronice 


1. Boeree, C.G, The Cognitive Movement, 
http://www.ship.edu/%7Ec gboeree/ai.html 
2. Florian, Razvan, Științe cognitive in România ?, 
http://www.ad-astra.ro/journal/1/florian_cogsci_ro.pdf 
3. Roman, Cristian, Prezentul viitorului, 
http://www.stiintasitehnica.ro/index.php?meniu=8 &id=1 16 

II. NEUROSTIINTA COGNITIVĂ 


1. Care sunt structurile fundamentale şi procesele caracteristice 
celulelor creierului? 

2. Cum studiază cercetătorii structurile majore şi procesele 
cerebrale? 

3. Ce au descoperit cercetătorii în urma studiilor asupra creierului? 


Credem că filosofia şi legendele Indiei antice continuă să rămână 
un izvor de înţelepciune şi inspirație pentru cititori, printre ei numă- 
rându-se şi oamenii de ştiinţă occidentali. Creaţiei indiene antice fi 
aparţine o legendă care povesteşte că Sita era o femeie căsătorită cu un 
bărbat, dar se simţea atrasă de un altul. Într-o confruntare, cei doi 
bărbaţi şi-au tăiat capetele, iar Sita, rămasă fără amândoi, a rugat-o pe 
zeiţa Kali să-i readucă la viata. Kali i-a îndeplinit dorinţa şi i-a permis 
Sitei să le ataşeze capetele la corpuri. În graba sa de a-i readuce la 
viata, Sita a schimbat din greşeală capetele şi le-a ataşat la celălalt 
corp. Se punea problema: în această situaţie, cu cine este ea căsătorită? 
Cine este fiecare bărbat în această situație? 

Legenda prezintă o problemă care 1-a interesat de-a lungul tim- 
pului pe filosofi şi pe oamenii de ştiinţă: raportul dintre minte şi corp. 
Unde este localizată mintea în corp? Cum interacționează mintea şi 
corpul? De ce suntem capabili să vorbim, să facem planuri şi rationa- 
mente, să învăţăm şi să ne reamintim? Care sunt bazele fizice pentru 
capacitățile noastre cognitive? Toate aceste întrebări demonstrează relația 
dintre psihologia cognitivă şi neurobiologie. Psihologia cognitivă este 
preocupată, în principal, să surprindă modul în care anatomia (struc- 
turile fizice ale corpului) şi fiziologia (funcţiile şi procesele care se 
desfăşoară în corp) sistemului nervos influenţează şi sunt influențate 
de cognitiile individului. 

Una din ideile fundamentale ale psihologiei cognitive se referă 
la creier ca locaş al minţii şi izvor al comportamentului uman. Neuro- 
ştiinţa cognitivă este domeniul de studiu al legăturii dintre creier şi 
alte aspecte ale sistemului nervos cu procesarea cognitivă şi cu com- 
portamentul. Una dintre cele mai vechi personalităţi care a susținut că 


46 


creierul este locul în care sălăşluieşte mintea a fost medicul grec 
Hipocrat (cca. 460-377 î.e.n.). De altfel, timp de secole, oamenii de 
ştiinţă, printre care se numără şi fiziologul german Johannes Müller 
(1801-1858), au încercat să demonstreze că creierul prezintă localizarea 
funcției sau, altfel spus, că arii cerebrale specifice controlează capacități 
şi comportamente specifice. Cercetările asupra localizării cerebrale 
continuă şi prezintă un maxim interes şi astăzi. 


II.1. Organizarea sistemului nervos: de la neuron la creier 


Sistemul nervos este baza capacităţii noastre de a percepe, de a 
ne adapta şi interactiona cu lumea înconjurătoare. Prin intermediul 
acestui sistem receptăm, procesăm şi răspundem la informațiile venite 
din mediu. De exemplu, este interesant să studiem neuronul şi să 
observăm cum se „mişcă” informaţia de la sistemul nervos la nivelul 
celular. De asemenea, trebuie să luăm în considerare nivelurile variate 
de organizare din cadrul sistemului nervos. În ultima parte a acestui 
capitol vom acorda atenţie organului suprem al sistemului nervos — 
creierul şi vom pune accentul pe cortexul cerebral, care controlează 
multe din procesele cognitive. 


II.1.1. Structura şi funcția neuronului 


Pentru a înțelege modul în care sistemul nervos procesează 
informaţia, trebuie să examinăm structura şi funcțiile celulelor care 
constituie sistemul nervos. Celulele nervoase individuale, numite neuroni, 
transmit semnale electrice de la un loc la altul în sistemul nervos. Cea 
mai mare concentraţie de neuroni este în neocortex, acea parte a cre- 
ierului asociată cu cognitia complexă. În acest țesut pot fi 100.000 de 
neuroni pe un milimetru cub (Sejnowski şi Churchland, 1989 apud 
R.J. Sterberg, 2003, p. 32). Neuronii variază din punct de vedere al 
structurii, deşi aproape toți neuronii au patru parti principale: soma 
(corpul celulei), dendritele, un axon şi butonii terminali. 

Soma conţine nucleul (partea centrală care îndeplineşte funcțiile 
metabolice şi de reproducere pentru celulă), este responsabilă pentru 
viaţa neuronului şi conectează dendritele la axon. Dendritele ramificate 
primesc informaţii de la alți neuroni, iar soma integrează informaţia. 
Invatarea este asociată cu formarea noilor conexiuni neuronale şi, 
astfel, cu creşterea complexității sau ramificarea dendritelor în creier. 
Axonul are forma unui tub lung şi subţire, care se extinde din soma (şi 

uneori se splitează) şi răspunde informației prin transmiterea unui 
semnal electrochimic, care se deplasează până la sfârşit (terminus), 
unde semnalul poate fi transmis altor neuroni. 

Axonii sunt de două tipuri, în funcţie de prezenţa sau absenţa 
mielinei, o substanţă albă şi grasă (care dă culoarea materiei albe din 
creier). Unii axoni sunt mielinizati (înconjurați de o teacă de mielină), 
care izolează şi protejează axonii mai lungi de interferența electrică cu 
alti axoni din zonă şi măreşte conductibilitatea informaţiei. De fapt, 
transmiterea în axonii mielinizati poate ajunge la 100 m/s. Mielina nu 
este distribuită uniform de-a lungul axonului. Ea este distribuită în 
segmente întrerupte de nodurile lui Ranvies — mici pauze în învelişul 
mielinic de-a lungul axonului care servesc la creşterea vitezei 
conductibilitatii de-a lungul axonului. Celui de-al doilea tip de axoni 
le lipseşte învelişul mielinic. De obicei, aceşti axoni lipsiți de mielina 
sunt mai mici, mai scurți şi mai inceti decât cei mielinizati. Scleroza 
multiplă este asociată cu degenerarea tecilor de mielină ale axonilor în 
anumiți nervi, având ca rezultat deteriorarea coordonării mişcărilor şi 
a echilibrului. În cazurile severe, această boală este fatală. 

Butonii terminali sunt mici umflături aflate la capătul ramurilor 
axonului care nu ating în mod direct dendritele axonului vecin. Există 
o mică pauză, sinapsa, care serveşte ca joncțiune între butonii terminali 
ai unuia sau mai multor neuroni. Sinapsele joacă un rol important în 
cognitie. În cadrul experimentelor cu şobolani s-a observat că aceştia 
prezintă o creştere a mărimii şi numărului de sinapse din creier ca 
rezultat al învățării. Scăderea funcționării cognitive, ca în boala 
Alzheimer, este asociată cu eficiența redusă a transmiterii sinaptice a 
impulsurilor nervoase (Selkoe, 1991). Transmiterea semnalelor dintre 
neuroni are loc atunci când butonii terminali eliberează unul sau mai 
multi neurotransmitatori la sinapsă. Aceşti neurotransmitatori au rolul 
unor mesageri chimici în transmiterea informaţiei de-a lungul pauzei 
sinaptice la dendritele receptoare ale neuronului alăturat. 

Deşi oamenii de ştiinţă cunosc mai mult de 50 de substanţe 
transmitatoare, pare că au mai rămas multe de descoperit. Cercetătorii 
din medicină şi psihologie încearcă să descopere şi să înțeleagă neuro- 
trasmitatorii şi modul în care ei interacționează cu medicamentele, 
stările afective, capacităţile şi percepțiile omului. Deşi se cunosc multe 
despre mecanica transmiterii impulsului nervos, se ştie destul de putin 
despre modul în care activitatea chimică a sistemului nervos se rapor- 
tează la stările psihice. Cu toate acestea, în momentul de față cunoaştem 

modul în care câteva din aceste substanțe afectează funcționarea 
noastră psihică. Există trei tipuri de substanţe chimice implicate în 
neurotransmisie: 

1. Neurotransmitatorii monoamine — sunt sintetizati de sistemul 
nervos prin acţiunile enzimatice asupra unuia dintre aminoacizii 
(formați din proteine ca tirozina, colina, triptofan) din dieta noastră 
(ex. acetilcolina, dopamina şi serotonina). 

2. Neurotransmitatori aminoacizi se obțin direct din aminoacizi 
în dieta noastră, fără a fi nevoie de o sinteză ulterioară (ex., acidul 
gamaaminobutiric sau GABA). 

3. Neuropeptidele — lanţuri de peptide (molecule alcătuite din 
partile a doi sau mai multi aminoacizi). 

În continuare, prezentăm un tabel cu câteva exemple de neuro- 
transmitatori, împreună cu funcţiile lor specifice din sistemul nervos si 
implicatiile asupra proceselor cognitive: 


NEUROTRANS- FUNCTIE 
MITATOR DESCRIERE GENERALA EXEMPLE SPECIFICE 


Acetilcolina Neurotransmita- | Stimulator pentru Implicat in memorie 
tor monoamin  |creier şi excitant sau  |datorită concentratiilor 
sintetizat din inhibitor oriunde în mari descoperite în 
colină corp hipocamp (Squire, 1987) 


Dopamina Neurotransmita- | Influenţează mişcarea, | Boala Parkinson, 
tor monoamin [atenția şi învăţarea; de |caracterizată prin tremur 
sintetizat din cele mai multe ori are |i rigiditatea membrelor, 
tirozină efecte inhibitorii, dar |rezultă din insuficiența 
are şi unele efecte de dopamină. Unele 
excitatorii simptome ale schizo- 
freniei sunt asociate cu 
un surplus de dopamină. 


Epinefrina şi Neurotransmita- | Hormoni (cunoscuţi si | Implicati în diverse 
norepinefrina tor momoamin  |ca adrenalină şi efecte asupra corpului 
sintetizat din noradrenalină) în cazul reacțiilor de 
triptofan implicaţi în reglarea _| lupta sau fugă, mânie, 
stării de vigilenta frică 


Serotonina Neurotransmita- | Implicat în somn, vise, |Inhibă în mod normal 
tor monoamin  |trezire şi starea visarea; deficitul de 
sintetizat din afectivă; de obicei este | serotonină este asociat 
triptofan inhibitor, dar poate cu depresia severă 

avea şi efecte 
excitatorii. 


49 


NEUROTRANS- FUNCŢIE 
MITATOR DESCRIERE GENERALA EXEMPLE SPECIFICE 


GABA (acidul | Neurotransmita- | Are in general efecte  |Influenţează anumite 

gamaamino- tor aminoacid  |neuromodulatoare care | mecanisme implicate în 

butiric) rezultă din influenţele |invatare şi memorie 
inhibitoare asupra (Izquierdo şi Medina, 
axonilor presinaptici |1995) 

Glutamat Neurotransmita- | Are in general efecte  |Influențează anumite 
tor aminoacid  |neuromodulatoare care | mecanisme implicate în 

rezultă din influenţele |învăţare şi memorie 
inhibitoare asupra (Izquierdo şi Medina, 
axonilor presinaptici |1995) 

Neuropeptidele |Lanturi de pep- |Efecte neuromodula- | Endorfinele joacă un rol 
tide care servesc | toare rezultate din important în înlăturarea 
ca neurotrans-  |influenţele asupra durerii. Neuropeptidele 
mitatori membranelor post- sunt eliberate uneori 

sinaptice pentru a spori efectele 
acetilcolinei 


II.1.2. Organizarea nivelară a sistemului nervos: 
organizarea structurală 


Sistemul nervos este divizat în două părți principale: sistemul 
nervos central (SNC) şi sistemul nervos periferic (SNP). SNP este 
alcătuit din toate celulele nervoase ale creierului şi cordului spinal. 
Cuvântul „periferic” are două sensuri: „auxiliar”, deoarece SNP asistă 
SNC şi „departe de centru”, deoarece nervii periferici (legăturile fibre- 
lor nervoase) sunt externe SNC. Sistemul nervos periferic include 
nervii spinali, care se ramifică de la cordul spinal (ex., mergând către 
picioare, braţe şi tors) şi nervii craniali care se ramifică pornind de la 
suprafața frontală a creierului (ex., mergând spre față şi urechi). Prin- 
cipala funcţie a SNP este să retransmită informaţia între SNC şi nervii 
aflați în afara SNC, cum ar fi cei din organele senzoriale externe (ex. 
pielea, urechile, ochii) şi părțile interne ale corpului (ex., stomacul, 
muşchii). 

În ceea ce îi priveşte pe unii reprezentaţi ai psihologiei cog- 
nitive, aceştia sunt interesaţi, în principal, de sistemul nervos central, 
format din două părţi: creierul şi cordul spinal, ambele cuprinse în 
cavităţi osoase. In afara faptului că sunt protejate de oase, creierul şi 
cordul spinal sunt apărate de şocuri şi traume minore de un fluid care 
este secretat în mod constant de creier. Chiar dacă craniul dur şi fluidul 
cerebrospinal minimalizează trauma creierului la atacurile externe, o 

altă structură fiziologică protejează creierul de atacurile interne care 
pot veni de la fluxul sanguin: sângele care urcă la creier nu este purtat 
de un singur vas mare, ci trece prin bariera hemato-encefalică — o reţea 
de vase sanguine mici care selectează şi îndepărtează multe substanțe, 
lăsându-le pe altele să treacă relativ uşor. De exemplu, bariera res- 
pinge moleculele mari solubile în apă, precum proteinele complexe şi 
microorganismele care tind să aibă efecte negative, dar permite ac- 
cesul glucozei (un zahar simplu) şi al altor molecule mici solubile în 
apă, ca şi pe al celor mai multe molecule liposolubile. Pentru om este 
benefic că glucoza poate trece de bariera sânge — creier, deoarece ea 
aprovizionează organismul cu energie şi este consumată atunci când 
suntem atenți la ceva şi ne gândim la sarcinile noastre cognitive zilnice. 

Creierul este organul care ne controlează cel mai direct gândurile, 
emoțiile şi motivațiile (Gloor, 1997; Rockland, 2000; Sheperd, 1998 
apud R.J. Sternberg, 2003, p. 36). De obicei, ne gandim la creier 
situându-l in vârful ierarhiei organelor — un fel de şef, în fata căruia 
răspund restul organelor, subordonații. Asemenea oricărui şef bun el 
ascultă şi este influențat de subordonații săi. Astfel, creierul este atât 
director, cât şi reactiv. 

Cercetătorii au recurs la metode variate pentru studiul creierului 
uman. Dintre acestea amintim, tehnicile postmortem şi in vivo aplicate 
pe animale şi oameni. Fiecare tehnică oferă informaţii valoroase despre 
structura şi funcționarea creierului uman. Tendința actuală este de 
aplicare a tehnicilor pentru obţinerea de informaţii despre funcţionarea 
cerebrală aşa cum se desfăşoară aceasta (ceea ce exclude identificarea 
oamenilor cu deficienţe şi a celor care au murit deja). Deoarece teh- 
nicile postmortem se află la baza cercetărilor şi tehnicilor ulterioare, le 
vom prezenta mai întâi pe acestea, îndreptându-ne ulterior atenția 
asupra tehnicilor moderne, in vivo (pe viu). 


II.2. Vizualizarea structurilor şi funcţiilor creierului 
I.2.1. Studiile postmortem 


De secole, cercetătorii au recurs la disectia creierului uman dupa 
decesul individului. Disecţia este utilizată pentru studiul relaţiei dintre 
creier şi comportament şi astăzi. Cercetătorii observă comportamentul 
oamenilor care prezintă leziuni cerebrale în timp ce sunt în viata. 
După ce persoanele decedează, cercetătorii le examinează creierul şi 
caută leziuni (arii în care țesutul a fost afectat de boală sau rănire). 

Apoi, cercetătorii trag concluzia că locurile lezate pot fi legate de 
comportamentul afectat. Paul Broca (1824-1880) a avut un pacient 
care a devenit faimos, Tan (numit astfel pentru că „Tan” era singura 
silabă pe care o putea rosti). Tan avea probleme de vorbire serioase 
care erau legate de leziunile din aria lobului frontal numit acum aria 
Broca — responsabilă pentru anumite funcții implicate în producerea 
vorbirii. 

Mai recent, au avut loc cercetări postmortem asupra victimelor 
bolii Alzheimer — o boală care cauzează pierderi devastatoare de me- 
morie. Aceste cercetări au făcut posibilă identificarea unor structuri 
ale creierului implicate în memorie (ex. hipocampul) şi unele aberaţii 
microscopice asociate cu procesul bolii (ex. fibre distincte încurcate în 
țesutul nervos). 

Cu toate acestea, deşi tehnicile care au în vedere leziunile oferă 
o bază necesară pentru înţelegerea relației dintre comportament şi 
creier, ele sunt limitate deoarece nu pot fi aplicate efectiv pe un creier 
viu. Din acest motiv, pentru cunoaşterea proceselor fiziologice spe- 
cifice creierului este nevoie de tehnici in vivo. Câteva dintre acestea 
vor fi descrise în continuare. 


][.2.2. Studiile pe animale 


Este vorba despre studii realizate in vivo, care permit observarea 
schimbărilor din activitatea cerebrală. 

În aceste studii, sunt inserati microelectrozi în creierul animalului 
(o pisică sau o maimuţă) pentru a obţine înregistrări ale activităţii unui 
singur neuron din creier. Astfel, oamenii de ştiinţă pot măsura efectele 
unor tipuri de stimuli asupra neuronilor individuali. Alte studii pe 
animale includ lezarea selectivă (îndepărtarea sau lezarea chirurgicală 
a unei părți a creierului) pentru a observa deficiențele care apar. Desigur, 
astfel de tehnici nu pot fi aplicate pe oameni; nu există posibilitatea de 
a înregistra simultan activitatea fiecărui neuron. De aceea, generalizările 
bazate pe aceste studii sunt limitate, iar specialiştii recurg la tehnici 
bazate pe imagine, mai puţin invazive şi care pot fi aplicate pe oameni. 


1.2.3. Înregistrarea activităţii electrice a creierului 


Cercetătorii şi practicienii (ex. medicii şi psihologii) înregis- 
trează adesea activitatea electrică a creierului care apare sub forma 
unor unde de lățimi (frecvenţe) şi înălțimi (intensitati) variate. 

Electroencefalograma (EEG) măsoară aceste frecvenţe şi intensitati 
si le poate înregistra pe perioade de timp relativ lungi pentru a studia 
legătura dintre manifestarea acestor unde şi schimbarea stărilor mentale, 
cum sunt cele de somn profund şi somn cu vise. 

Pentru a putea face o înregistrare EEG, electrozii sunt plasați pe 
locuri variate de-a lungul suprafeţei scalpului şi se înregistrează acti- 
vitatea electrică a ariilor cerebrale. Informaţia nu este bine localizată 
pe anumite celule, dar este foarte sensibilă la schimbarea în timp. De 
exemplu, înregistrările EEG făcute în timpul somnului arată schimbarea 
pattern-urilor activității electrice implicând întregul creier, cu pattern-uri 
diferite care apar în timpul somnului cu vise comparativ cu somnul 
profund. 

Pentru a putea lega activitatea electrică de un eveniment anume 
sau de o sarcină (ex. ascultarea unei propoziţii), undele EEG pot 
atinge o medie după un număr mare de încercări (ex. 100) pentru a 
observa potentialele evocate (EP), care oferă o informatie foarte bună 
despre desfăşurarea în timp a activităţii cerebrale (pentru sarcina res- 
pectiva), eliminând activitatea care nu are legătură cu sarcina. 

Tehnica EP a fost utilizată în multe studii, inclusiv în cele care 
vizau inteligența şi care încercau să stabilească o relaţie între anumite 
caracteristici ale EP şi scorurile obținute la testele de inteligenţă. Mai 
mult, gradul înalt de rezoluție temporală oferit de EP poate fi utilizat 
complementar cu alte tehnici care au o rezoluție spaţială mai bună, dar 
o rezoluţie temporală mai slabă. De exemplu, s-au utilizat EP şi tomo- 
grafia prin emisie de pozitroni (PET) pentru a demonstra ariile implicate 
în asociaţia verbală. Folosind EP s-a observat că participanții prezentau 
o activitate crescută în anumite zone ale creierului (cortexul frontal 
lateral stâng, cortexul posterior stâng şi cortexul drept insular) atunci 
când realizau asociaţii rapide pentru anumite cuvinte. 

EEG şi EP sunt utile atunci când sunt folosite împreună cu alte 
tehnici pentru a ajunge la arii cerebrale particulare implicate în cognitie. 


112.4. Tehnici imagistice statice 


Psihologia recurge la tehnici variate pentru a obține imagini sta- 
tice care prezintă structurile cerebrale. Aceste tehnici includ angio- 
gramele, tomografia axială computerizată (CT) şi rezonanța magnetică 
(RM sau RMI). Tehnicile bazate pe raze X (angiogramele şi CT) permit 
observarea anomaliilor extinse ale creierului, cum ar fi cele datorate 

atacurilor cerebrale sau tumorilor. Cu toate acestea, tehnicile sunt 
limitate datorită rezoluţiei şi incapacității de a oferi informaţii despre 
leziunile şi anomaliile mai mici. 

Se pare că tehnica cea mai interesantă pentru psihologi cogni- 
tivişti este RM care oferă o rezoluţie înaltă a țesutului cerebral, oferind 
posibilitatea depistării leziunilor in vivo, cum ar fi cele asociate cu tul- 
burările limbajului. 

În RM, un puternic câmp magnetic trece prin creierul pacientului 
şi un scanner rotativ detectează pattern-urile variate ale schimbărilor 
electromagnetice din moleculele creierului. Aceste schimbări moleculare 
sunt analizate de computer pentru a produce o imagine tridimensională 
a creierului care include informaţii detaliate despre structurile lui. 
Această tehnică este relativ scumpă şi nu oferă informaţii despre pro- 
cesele fiziologice. De aceea, ne vom referi în continuare la două tehnici 
relativ recente care oferă informaţii despre procesele fiziologice, având 
o bună rezoluţie spațială şi temporală. 


][.2.5. Tehnici imagistice metabolice 


Aceste tehnici au fost denumite ,,metabolice” deoarece ele se 
bazează pe schimbările care au loc în creier, ca rezultat al consumului 
crescut de glucoză sau oxigen în ariile active ale creierului. Ideea de 
bază este că ariile active din creier consumă mai multă glucoză sau 
oxigen decât ariile inactive în timpul unei sarcini şi că acea arie soli- 
citată de o sarcină ar trebui să fie mai activă în timpul sarcinii decât în 
timpul procesării generale. 

Activitatea rezultată este analizată statistic pentru a determina 
care arii sunt responsabile pentru performanţa unei sarcini particulare 
peste şi sub activitatea generală. De exemplu, pentru a determina care 
arie cerebrală este mai importantă pentru recuperarea sensurilor cuvin- 
telor, un experimentator ar trebui să delimiteze activitatea în timpul 
sarcinii care presupune citirea de cuvinte de activitatea în timpul căreia 
are loc sarcina recunoaşterii fizice a literelor unui cuvânt. Diferenţa de 
activitate se presupune că reflectă recuperarea sensului. 

Tomografia prin emisie de pozitroni (PET) se bazează pe conținutul 
crescut de glucoză în ariile cerebrale active în timpul diferitelor proce- 
sări ale informaţiei. Pentru a depista utilizarea glucozei, participanților 
li se administrează o forma de glucoză moderat radioactivă (una care 
emite pozitroni pe măsură ce este metabolizată). Apoi, creierul este 

scanat (pentru a detecta pozitronii), şi un computer analizează datele 
pentru a produce imagini ale funcționării fiziologice a creierului aflat 
în acțiune. De exemplu, PET a fost folosită pentru a arăta că fluxul 
sanguin creşte în lobul occipital în timpul procesării vizuale. Scanările 
PET au fost utilizate pentru studiul comparativ al creierului oamenilor 
care obțin scoruri mari la testele de inteligenţă cu cel al persoanelor cu 
scoruri mici la aceste teste. S-a observat că atunci când oamenii cu 
scoruri mari sunt implicaţi în sarcini solicitante din punct de vedere 
cognitiv, creierul lor pare să folosească glucoza mai eficient, în arii 
cerebrale înalt specializate pe sarcină. Creierul celor cu scoruri scăzute 
foloseşte glucoza mai difuz, de-a lungul unor arii cerebrale mai vaste. 

Ultima tehnică la care ne vom referi este rezonanța magnetică 
funcțională (fRMI). Aceasta este construită pe baza RMI (sau RM), 
dar recurge la un consum crescut de oxigen pentru a construi imagini 
ale activităţii cerebrale. Ideea de bază este aceeaşi ca şi pentru PET, 
dar fRMI nu presupune utilizarea de particule radioactive. Un subiect 
uman îndeplineşte o sarcină în timp ce este în cadrul aparatului de 
fRMI. Acest aparat creează un câmp magnetic care induce schimbări 
în particulele atomilor de oxigen. Ariile mai active atrag mai mult 
sângele puternic oxigenat decât o fac cele mai putin active. Diferenţele 
dintre cantitățile de oxigen consumat formează baza pentru măsură- 
torile realizate de fRMI, care sunt apoi analizate de computer pentru a 
oferi cea mai precisă informaţie disponibilă în acel moment, despre 
funcționarea fiziologică a activității cerebrale în timpul îndeplinirii 
sarcinii. Această tehnică este mai puţin invazivă decât PET şi are o 
rezoluţie temporală mai înaltă — măsurătorile pot fi făcute pentru 
activităţi care durează fracțiuni de secunde. 

Cu toate aceste avantaje, fRMI rămâne o tehnică scumpă, relativ 
nouă şi cu un acces limitat. 

Această tehnică a fost folosită pentru identificarea ariilor cerebrale 
active în cazurile văzului (Engel şi colab., 1994), atenţiei (J.D. Cohen 
şi colab., 1994) şi memoriei (Gabrieli şi colab., 1996). De exemplu, 
fMRI a fost utilizată pentru a demonstra că cortexul prefrontal lateral 
este esențial pentru memoria de lucru, acea parte a memoriei folosită 
în procesarea informaţiei care este utilizată în mod activ la un moment 
dat (McCarthy şi colab., 1994). 


Din toate cele amintite mai înainte se poate observa că deşi 
tehnica şi tehnologia ne oferă posibilitatea de a determina structurile şi 

procesele fiziologice cerebrale, nu putem vorbi despre o trasare 
definitivă a funcţiilor specifice anumitor structuri, arii şi procese 
cerebrale. Mai curând se poate spune că s — au descoperit structuri 
discrete, arii şi procese cerebrale ce par a fi implicate („appear to be 
involved”) în funcţii cognitive specifice (subl.ns.; R.J. Sternberg, 
2006, p. 35). 

In momentul de fata, nu putem identifica o relaţie de tip cauză — 
efect între o structură sau un proces cerebral şi o funcţie cognitivă spe- 
cifică. Această limită se datorează şi faptului că funcțiile specifice pot 
fi influențate de structuri, arii şi procese cerebrale multiple. 

Tehnicile pe care le-am prezentat aici pot oferi informaţii valo- 
roase atunci când sunt folosite împreună cu alte tehnici experimentale 
necesare pentru a înțelege complexa funcţionare cognitivă. 


II.3. Cognitie şi creier: cortexul şi alte structuri cerebrale 


Putem considera creierul divizat în trei părți: creierul anterior, 
creierul mijlociu şi creierul posterior (R.J. Sternberg, 2006, p. 36-37). 
Aceste denumiri nu corespund exact cu regiunile prezente la un adult 
sau la copil, deoarece termenii provin din dispunerea acestor părți ale 
sistemului nervos, pornind din fata şi continuând către spate, aşa cum 
apar ele la un embrion aflat în dezvoltare. În unele lucrări româneşti se 
consideră că sistemul nervos este format din encefal şi măduva spi- 
nării. Encefalul reuneşte 5 formațiuni: 

1. Telencefalul sau creierul anterior (emisferele cerebrale) 

2. Diencefalul sau creierul intermediar (talamusul şi hipotalamusul) 

3. Mezencefalul sau creierul mijlociu (pedunculii cerebrali şi 
tuberculii cvadrigemeni) 

4. Metencefalul sau creierul posterior (puntea şi cerebelul) 

5. Mielencefalul sau bulbul rahidian 

În continuare am optat şi prezentat clasificarea lui Sternberg 
(2006). 

Initial, creierul anterior este situat cel mai în fata şi mai apropiat 
de fata umană. Urmează creierul mijlociu, iar cel posterior este cel mai 
îndepărtat de creierul anterior, mai exact lângă spatele cefei. 

Creierul anterior este acea regiune a creierului localizată în 
vârful şi în fata creierului; este format din cortexul cerebral, ganglionii 
bazali, sistemul limbic, talamusul şi hipotalamusul. Cortexul cerebral 
este învelişul extern al emisferelor cerebrale şi joacă un rol vital în 

gândire şi în alte procese mentale, încât merită să-i acordăm o atenţie 
specială spre sfârşitul capitolului. Ganglionii bazali sunt colecții de 
neuroni care joacă un rol crucial în funcționarea motorie. Dacă sunt 
afectaţi ganglionii bazali pot apare tulburări motorii — tremur, mişcări 
involuntare, schimbări de postură şi tonus muscular, încetinirea mişcării. 
Deficientele sunt observate în boala Parkinson şi în boala Huntington, 
ambele cu simptome motorii severe. 

Sistemul limbic este important pentru emoție, motivație, memorie 
ŞI învăţare. Animalele, precum peştii şi reptilele care au sisteme limbice 
relativ nedezvoltate, răspund la mediu aproape exclusiv instinctiv. 
Mamiferele şi oamenii, în special, au sisteme limbice mai dezvoltate 
care le permit să-şi reprime răspunsurile instinctive (ex., impulsul de a 
lovi pe cineva care ne-a produs durere accidental). Sistemele noastre 
limbice ne fac capabili să ne adaptăm comportamentele în mod flexibil la 
schimbările din mediu. Sistemul limbic este format din trei structuri 
cerebrale interconectate: amigdala, septum-ul pelucid şi hipocampul. 

Amigdala joacă un rol important în furie şi agresivitate, iar 
septum-ul este implicat în furie şi frică. Stimularea amigdalei determină 
frica, ce poate fi evidenţiată in multiple feluri: palpitatii, halucinații 
terifiante sau flash-back-uri înspăimântătoare. Leziunile sau înlăturarea 
amigdalei pot determina lipsa fricii, ceea ce determină comportamente 
dezadaptative: animalele testate se apropie de obiectele potenţial peri- 
culoase fără a ezita şi fără frică. Alte două efecte ale lezării amigdalei 
pot fi agnozia vizuală (incapacitatea de a recunoaşte obiectele) şi 
hipersexualitatea. 

Hipocampul (de la grecescul ,,calut de mare” — deoarece are 
aproximativ această formă), îndeplineşte o funcţie esenţială în for- 
marea memoriei. Oamenii care prezintă leziuni sau al căror hipocamp 
a fost îndepărtat chirurgical îşi pot aduce aminte unele lucruri (ex., îşi 
pot recunoaşte prietenii şi locurile pe care le ştiu de mult timp), dar nu 
mai pot să îşi formeze amintiri. Informația nouă, situații, oameni şi 
locuri noi, rămân întotdeauna astfel. Oamenii cu sindromul Korsakof, 
care poate apare în urma consumului de alcool, prezintă pierderea 
funcţiei memoriei care este asociată cu deteriorarea hipocampului. 
Hipocampul este şi cel care localizează unde se află lucrurile şi cum 
relationeaza acestea unele cu altele. Dacă hipocampul este afectat apar 
probleme la nivelul memoriei declarative (ex., memoria pentru unități 
de informaţie), dar nu şi în memoria procedurală (ex., memoria pentru 
direcția de acțiune). O teorie susține că hipocampul este esențial în 

învățarea flexibilă şi în observarea legăturilor dintre itemii învăţaţi 
(Eichembaum, 1997; Squire, 1992). 

Cele mai multe input — uri senzoriale ajung la nivel cerebral prin 
intermediul talamusului, localizat aproape de centrul creierului, aproape 
de nivelul ochilor. Talamusul retransmite informaţiile senzoriale prin 
grupuri de neuroni care proiectează pe regiunea corectă din cortex. 
Pentru a potrivi toate tipurile de diferite de informaţii care trebuie sor- 
tate, talamusul se divide într — un număr de nuclei (grupuri de neuroni 
cu funcții asemănătoare); fiecare dintre aceste grupuri primeşte informații 
prin intermediul simţurilor specifice şi e legat de arii specifice, cores- 
punzătoare din cortexul cerebral. Talamusul ajută la controlul somnului 
ŞI trezirii. Atunci când talamusul nu funcționează bine, rezultatele pot 
fi durerea, tremuratul, amnezia, tulburările de limbaj şi dereglări în 
adormire şi trezire. 

Hipotalamusul, care aşa cum sugerează şi denumirea sa este 
localizat sub talamus, joacă un rol important în controlul unor funcții 
corporale. Interactionand cu sistemul limbic, el reglează comporta- 
mentul legat de supraviețuirea speciilor: lupta, hrănirea, fuga şi împe- 
recherea. 

Hipotalamusul este activ în reglarea emoțiilor şi reacţiilor la stres. 

Creierul mijlociu este mai important pentru celelalte specii decât 
mamiferele. La aceste specii este sursa principală de control pentru 
informaţiile vizuale şi auditive. La mamifere, însă, aceste funcții sunt 
dominate de creierul anterior. Chiar şi la mamifere, creierul mijlociu 
ajută la controlul mişcărilor oculare şi în coordonare. 

Creierul mijlociu este implicat prin structurile sale în văz (mai 
ales în reflexele vizuale), auz, constienta, atenţie, funcţiile cardiores- 
piratorii şi mişcare. Una dintre cele mai indispensabile structuri este 
sistemul reticulat activator ascendent (SRAA) — o reţea de neuroni 
esenţială pentru reglarea constientei (somn, vigilenta, excitație, atenţie, 
funcții vitale — bătăile inimii şi respiraţia). 

SRAA se extinde până în creierul posterior. SRAA şi talamusul 
sunt esentiali pentru a fi conştienţi de existenţa noastră şi pentru a 
putea exercita un control asupra ei. Împreună, hipotalamusul, tala- 
musul, creierul mijlociu şi creierul posterior formează trunchiul cere- 
bral care leagă creierul anterior de cordul spinal. În trunchiul cerebral 
există o structură numită substanţă cenuşie periapeductală. Această 
regiune pare a fi esențială pentru anumite tipuri de comportamente 
adaptative. Injectiile cu cantități mici de aminoacizi excitanti sau, 

alternativ, stimularea electrică a acestor arii determină unul din urmă- 
toarele răspunsuri: agresiv, de confruntare; evitare sau fugă; apărare; 
sau o reactivitate redusă aşa cum este experimentată atunci când 
cineva se consideră fără speranţă. 

Medicii determină moartea cerebrală pe baza funcționării trun- 
chiului cerebral. Mai exact, medicul trebuie să determine dacă trunchiul 
cerebral a fost afectat atât de sever încât diversele reflexe ale capului 
(ex. reflexul pupilar) sunt absente de mai mult de 12 ore sau dacă 
creierul nu prezintă activitate electrică, aşa cum arată EEG sau circulație 
cerebrală, prezentată de angiogramă. 

Creierul posterior conţine bulbul rahidian („„medula oblongata”), 
puntea şi cerebelul. Bulbul rahidian este o structură internă elongată, 
localizată în punctul în care cordul spinal intră în craniu şi se leagă de 
creier. Medula oblongata, care conţine o parte din SRAA ne ajută sa 
rămânem vii. Ea controlează activitatea inimii si respirația, inghititul 
şi digestia. Medula este şi locul în care nervii din partea dreaptă a 
corpului trec către partea stângă a creierului şi nervii din partea stângă 
a corpului trec către partea dreaptă a creierului. 

Puntea serveşte ca o stație de transmisie deoarece conţine fibre 
nervoase care transmit semnale de la o parte a creierului la alta (de aici 
şi funcția de legătură după care a fost numită). $i puntea conține o 
parte din SRAA şi nervi care servesc anumitor parti din cap si fata. 
Cerebelul (din latină, „creierul mic”) controlează coordonarea mişcărilor 
corpului, echilibrul, tonusul muscular, precum şi unele aspecte ale 
memoriei care implică realizarea unor mişcări. 

Creierul posterior este prima parte a creierului care se dezvoltă 
începând cu perioada prenatală şi reprezintă din punct de vedere 
evoluționist cea mai veche şi mai primitivă parte a creierului. Creierul 
mijlociul care se dezvoltă după creierul posterior, este un „adaos” 
relativ nou la creier în aceşti termeni evolutionisti. În cele din urmă, 
creierul anterior este cea mai recentă parte. 

Pentru psihologii cognitivişti, dintre toate tendințele evoluționiste 
cea mai importantă este creşterea complexității nervoase a creierului — 
ceva mai mult decât schimbările de greutate a creierului sau chiar în 
dezvoltarea secvenţială a structurilor cerebrale. În plus, ne interesează 
modul în care evoluţia creierului uman ne-a oferit capacitatea cres- 
cândă de a exercita un control voluntar asupra comportamentului şi 
chiar să planificăm şi să contemplăm direcțiile alternative ale acţiunii, 
aşa cum vom prezenta în cele ce urmează. 

II.4. Cortexul cerebral şi localizarea funcţiei 


Cortexul cerebral este un strat de 1-3 mm grosime care înfăşoară 
suprafaţa creierului precum coaja unui copac trunchiul său. La oameni, 
multiplele circumvolutiuni ale cortexului cerebral cuprind 3 elemente: 
santurile mici, fisurile sau văile şi giri — umflături între șanțurile şi 
fisurile alăturate. Aceste şanţuri măresc suprafaţa cortexului; dacă am 
întinde cortexul uman, atunci el ar avea 1/5 m2. Cortexul cuprinde 
80% din neuroni. Complexitatea funcției cerebrale creşte proporțional 
cu aria corticală. Cortexul cerebral ne permite să gândim — să planifi- 
căm, să ne coordonăm gândurile şi acţiunile, să percepem pattern-urile 
vizuale, să folosim limbajul etc. În absenţa lui nu am putea fi umani. 
Suprafaţa cortexului cerebral este de culoare gri, uneori fiind numită şi 
„materia cenuşie”, deoarece conține celule nervoase gri care procesează 
informaţia pe care creierul o primeşte şi o transmite mai departe. În 
contrast, materia albă din interiorul creierului conţine în cea mai mare 
cantitate, axoni albi, mielinizati. 

Cortexul cerebral formează învelişul extern al celor două jumătăți 
ale creierului — emisferele cerebrale: emisfera stângă şi emisfera dreaptă. 
Deşi cele două emisfere par a fi asemănătoare, ele se diferențiază din 
punct de vedere al functionalitatii. Emisfera stângă este specializată 
pentru anumite tipuri de activităţi, iar cea dreaptă, pentru altele. De 
exemplu, receptorii din piele de pe partea dreaptă a corpului trimit, în 
general, informații prin medula oblongata ariilor din emisfera stângă, 
iar receptorii din partea stângă transmit informaţii emisferei drepte. În 
mod asemănător, emisfera stângă transmite răspunsurile în partea 
dreaptă a corpului, iar emisfera dreaptă, în partea stângă a corpului. 
Totuşi, nu întreaga transmitere a informației este contralaterala, deoa- 
rece are loc şi o transmitere ipsilaterala („de aceeaşi parte”). De 
exemplu, informaţiile olfactive din nara dreaptă ajung, în primul rând, 
în partea dreaptă a creierului şi jumătate din informaţiile ochiului drept 
ajung în partea dreaptă a creierului. 

Emisferele comunică între ele direct. Corpul calos (din latină, 
„corp dens”) este un ansamblu dens de fibre nervoase care conectează 
cele două emisfere cerebrale. El permite transmiterea informaţiei 
înapoi şi înainte. O dată ce informaţia a ajuns la o emisferă, corpul 
calos o transferă celeilalte emisfere. Dacă acesta este înlăturat chirur- 
gical, cele două emisfere cerebrale nu mai pot comunica între ele. 

11.4.1. Specializarea emisferica 


Probabil ca va intrebati cum au ajuns psihologii la concluzia ca 
cele două emisfere cerebrale au responsabilități diferite? Studierea 
specializării emisferelor cerebrale la om poate fi datată încă din anul 
1836, când Marc Dax, un doctor de tara din Franţa a prezentat un 
scurt articol la o întrunire medicală. El tratase mai mult de 40 de 
pacienți care suferiseră pierderea vorbirii ca rezultat al afecțiunii 
cerebrale. Această stare numită afazie (din limba greacă, „fără grai”), 
a fost menționată în Grecia antică. Dax a observat o relaţie între 
pierderea vorbirii şi zona cerebrală afectată. Dax a văzut, în timp ce 
studia creierele pacienților săi decedați, că în fiecare caz era vorba de 
afectarea emisferei stângi a creierului. El nu a descoperit nici măcar 
un caz de pierdere a vorbirii determinat exclusiv de afectarea emis- 
ferei drepte. În ciuda acestor descoperiri extraordinare, articolul său nu 

a prezentat interes în rândul oamenilor de ştiinţă în acel moment istoric. 

Următoarea figură istorică majoră în studiul specializării emisfe- 
rice a fost Paul Pierre Broca (1824-1880). La o întâlnire a Societății 
Franceze de Antropologie din 1861, Broca a susţinut că un pacient al 
său care suferea de afazie a prezentat la autopsie o leziune în emisfera 
stângă. În ciuda unui răspuns prompt, Broca a devenit figura centrală 
în controversa privind localizarea funcțiilor, mai exact a vorbirii, în 
arii particulare din creier. Până în 1864, Broca a fost convins că 
emisfera stângă a creierului este critică pentru vorbire, un punct de 
vedere menţinut în timp. De fapt, aria specifică identificată de Broca 
care contribuie la vorbire îi poartă şi astăzi 
numele („aria Broca”). Ea a fost identificată 
în lobul frontal stâng şi este răspunzătoare 
de procesul articulării cuvintelor, de elabo- 
rarea lor şi de înțelegerea constructelor grama- 
ticale. 


Paul Broca — medic, anatomist şi antro- 
polog francez. A fost un student eminent care a 
fost admis la Şcoala Medicală din Paris la 
numai 17 ani. Până la vârsta de 24 de ani pri- 
mise deja medalii, premii şi funcţii importante. 


Un alt cercetător important, germanul Karl Wernicke (1848- 
1905) a studiat pacienţi cu probleme de limbaj şi, asemenea lui Broca, 
el a atribuit limbajul verbal emisferei stângi, dar unei alte arii precise 
care îi poartă numele („aria Wernicke”). 

Regiunea din creier cea mai importantă pentru înțelegerea vorbirii 
este aria Wernicke. Această arie răspunde de blocarea porțiunii 
posterioare şi inferioare din lobul temporal stâng şi este „interesată” în 
funcţionalitatea înţelegerii şi elaborării vorbirii — prin transformarea 


Karl Wernicke, neurolog şi psihiatru de 
naționalitate poloneză, descoperă în anul 
1874 că leziunile produse într-o anumită 
arie cerebrală, care şi astăzi îi poartă 
numele, determină afazia receptivă. 


Wernicke 


Faţă Vedere lateral-stânga Spate 


notelor perceptive şi de gândire în elemente de semnificație a cuvin- 
telor (afazia Wernicke). Persoanele cu afazie Wernicke nu pot comunica, 
au un deficit de elaborare a vorbirii, dar şi un deficit de înţelegere a 
acesteia. Aceştia nu pot să scrie şi să citească, nu au cum să comunice 
cu semenii lor. 

Este interesant că oamenii care prezintă leziuni în aria Broca, nu 
pot vorbi fluent, dar îşi pot folosi vocile pentru a cânta şi striga. 

Neil R. Carlson (1991) a adunat datele existente despre cele 
două arii de când au început să fie studiate şi a ajuns la concluzia că 
acestea sunt inseparabile. Ele sunt aflate în interconexiune în substanța 
albă care trece prin lobul parietal inferior. „Acest bloc neuronal este 
absolut necesar pentru recunoaşterea cuvintelor rostite (limbajul vor- 
bit), înțelegerea şi elaborarea structurii gramaticale şi articularea 
cuvintelor. Se înţelege că aceste arii nu pot funcționa izolat: recunoas- 
terea cuvintelor este o latură, un aspect al procesului, iar înţelegerea o 
altă latură. În acelaşi timp, trebuie înţeleasă şi cealaltă parte a comu- 
nicării: articularea cuvintelor este parte a procesului, exprimarea fluentă 
se realizează când articularea este posibilă. Comunicarea înseamnă, de 
fapt, un bloc verbal, un bloc auditiv, un bloc de percepere a mişcă- 
rilor (secvenţe motrice), un bloc de percepere vizuală (când apare 
scris/cititul), dar şi un fel de supervizor al înțelegerii care depinde de 
existența memoriei. Aceste elemente mnezice se referă la denumiri 
de obiecte, acțiuni, dar şi la relaţiile complexe din realitate” 

În secolul al XX-lea, Karl Spencer Lashley (1890-1958), considerat 
părintele neuropsihologiei, a început să studieze localizarea (1915) şi a 
continuat acest demers toată viaţa sa. În multe din investigaţiile sale, 
Lashley a implantat chirurgical electrozi (de dimensiuni mari compa- 
rativ cu microelectrozii utilizați astăzi) în arii specifice ale creierului 
animalelor; apoi el a stimulat electric acele arii şi a înregistrat rezul- 
tatele, cum ar fi răspunsul motor al animalului. Pentru a se asigura că 
ele au localizat un răspuns motor specific, Lashley a repetat proce- 
durile pe acelaşi animal de-a lungul diferitelor sesiuni de testare. El a 
observat că în locuri aparent identice se obțineau rezultate diferite şi 
că locurile diferite au oferit, în mod paradoxal, rezultate identice. 

Cercetătorii care i-au urmat, au utilizat microelectrozi pe care nu 
mai erau nevoiţi să-i mute de la o testare la alta, aşa cum o făcea din 
motive tehnice Lashley, şi au observat că locaţiile specifice corelează 
cu răspunsuri motorii specifice de-a lungul mai multor şedinţe de testare. 

Lashley a mai observat că nu este posibil să demonstreze loca- 
lizarea unei amintiri în sistemul nervos. De atunci însă, psihologii au 


? Răşcanu, Ruxandra, Psihologia şi neurofiziologia comunicării, în Psi- 
hologie şi comunicare, ttp://www .unibuc.ro/eBooks/psihologie/rascanu/2 — | .htm 

identificat multe structuri cerebrale implicate în memorie, dar încă nu 
au descoperit locuri specifice pentru amintiri specifice (dacă aceste 
locuri există într-adevăr!) 


Dr. Karl Specer Lashely este 
reținut de istoria psihologiei ca un 
psiholog reprezentativ care a abordat 
învăţarea şi memoria prin prezentarea 
efectelor pe care le au asupra lor 
leziunile cerebrale. Studiile sale au fost 
realizate pe animale, în laborator. 


Diverşi autori consideră că cea mai mare contribuție adusă în 
teoria modernă şi în cercetarea specializării emisferelor cerebrale îi 
aparține lui Roger Sperry (1920-1994), un psiholog care a primit 
Premiul Nobel. El a considerat (1964) că fiecare emisferă se comportă 
din anumite puncte de vedere ca un creier de sine stătător. Intr-un 
experiment devenit clasic, Sperry şi colegii săi au sectionat corpul 
calos care lega emisferele cerebrale ale creierului unei pisici. Apoi, au 
demonstrat că informaţia prezentată vizual unei emisfere cerebrale a 
pisicii nu era recunoscută de cealaltă emisferă. 

Studii interesante au avut ca subiecți maimuțe, dar şi oameni 
diagnosticati cu epilepsie, la care corpul calos fusese tăiat. Această 
intervenție chirurgicală previne răspândirea crizelor de epilepsie de la 
o emisferă la alta, reducându-se astfel severitatea lor. Cu toate acestea, 
intervenția de acest tip a determinat pierderea comunicării dintre cele 
două emisfere şi a generat o situaţie aparte: persoana avea două creiere 
de sine stătătoare, specializate, care procesau diferit informaţia şi 
îndeplineau funcţii separate. 


modurile în care gândim. De exemplu, emisfera stângă e responsabilă 

pentru vorbire (limbaj), iar vederea spaţială este localizată în emisfera 
dreaptă. Se pare că 90% din populaţia adultă are funcțiile limbajului 
localizate preponderent în emisfera stângă. Mai mult de 95% din 
dreptaci şi peste 70% din stângaci au emisfera stângă dominantă în 
limbaj. La oamenii cărora le lipseşte procesarea în emisfera stângă, 
dezvoltarea limbajului în emisfera dreaptă reține capacități fonemice 
ŞI semantice, dar este deficitară în competenţa sintactică (Gazzaniga şi 
Hutsler, 1999). 


Roger Wolcott Sperry, neuropsiholog 
şi laureat al Premiului Nobel pentru 
Medicină (1981) alături de David Hunter 
Hubel şi Torsten Nils Wiesel, pentru cerce- 
tarea separării emisferelor cerebrale. 


Emisfera stângă este importantă nu numai pentru limbaj, ci şi 
pentru mişcare. Oamenii cu tulburări ale mişcărilor specializate (apraxia) 
au afectată emisfera stângă. Aceşti oameni şi-au pierdut capacitatea de 
a realiza mişcări familiare intenționate. 

Emisfera dreaptă este „mută” în cea mai mare măsură (Levy, 
2000). Are mai puţin de a face cu înţelegerea gramaticală sau fonetică, 
dar are de a face cu cunoştinţele semantice şi e implicată în utilizarea 
practică a limbajului. Oamenii care au afectată emisfera dreaptă 
întâmpină dificultăți atunci când poartă conversații sau spun poveşti, 
dar şi atunci când fac inferente din context şi trebuie să înțeleagă 
exprimările metaforice şi pe cele umoristice. 

Michael Gazzaniga, un student al lui Sperry s-a delimitat de 
poziția fostului său profesor şi a colegilor lui, precum Levy. Gazzaniga 
nu este de acord cu ideea că cele două emisfere funcționează complet 
independent. El susţine că fiecare emisferă serveşte unui rol comple- 
mentar. De exemplu, nu există procesare a limbajului în emisfera dreaptă 

(decât în cazurile rare ale traumelor cerebrale timpurii în emisfera 
stângă), iar procesarea videospatiala are loc în emisfera dreaptă. Cer- 
cetătorii au observat că înainte de splitarea cerebrală, oamenii pot 
desena reprezentări tridimensionale ale unor cuburi cu fiecare mână 
(1978). După intervenția chirurgicală, ei pot desena rezonabil un cub 
numai cu mâna stângă. La fiecare pacient, mâna dreaptă desenează 
imagini de nerecunoscut fie că este vorba de cuburi, fie de obiecte 
tridimensionale. Această descoperire este importantă datorită asocierii 
contralaterale dintre fiecare parte a corpului şi emisfera opusă: deoa- 
rece emisfera dreaptă controlează mâna stângă şi mâna stângă este 
singura pe care pacientul cu creierul splitat o poate folosi pentru a 
desena figuri recognoscibile, acest experiment susține că emisfera dreaptă 
este dominantă în comprehensiunea şi explorarea relaţiilor spatiale. 


Dr. Michael Gazzaniga, a obținut 
un doctorat in psihobiologie si, in pre- 
zent, este director al Center of Cognitive 
Neuroscience. Pentru a afla mai multe 
despre biografia şi activitatea lui puteți 
accesa site-ul: 
neuroscience.ucdavies.edu/faculty/gazzaniga. html 


Gazzaniga (1985) susţine că creierul (în special emisfera dreaptă), 
este organizat în unități funcţionale independente care acţionează în 
paralel. Fiecare din multiplele unități discrete ale minţii operează relativ 
independent de celelalte, adesea în afara focalizării conştiente (,,conscious 
awareness”). În timp ce au loc aceste operaţii variate, independente şi 
subconştiente, emisfera stângă încearcă să le interpreteze. Chiar şi 
atunci când emisfera stângă percepe că individul se comportă cumva 
fără sens, tot găseşte o modalitate de a da sens comportamentului. 

Levy (1974) a mai descoperit că emisfera stângă tinde să proce- 
seze informaţia analitic (bucată cu bucată, de obicei secvențial), iar 
emisfera dreaptă tinde să o proceseze holistic (ca întreg). Această 
interpretare a fost contestată de Gazzaniga (1985) care consideră că 
datele din experimentele care prezintă diferite modalităţi de procesare 
ale emisferelor pot fi înţelese altfel. 

Disponibilitatea pentru procesarea informaţiei 


Emisfera stângă Emisfera dreaptă 


verbal — spatial 
logic — intuitiv 
convergent divergent 
secvential holistic 
faptic relational 
analitic sintetic 
detaliat ideativ 


IL.4.2. Lobii emisferelor cerebrale 


Din motive practice, emisferele cerebrale şi cortexul sunt divizati 
în patru lobi. Aceşti lobi nu sunt unități distincte, ci regiuni anatomice 
arbitrare. Funcţii particulare au fost identificate pentru fiecare lob, dar 
important este că lobii interacționează unii cu alții. Cei patru lobi 
denumiți după oasele craniului de deasupra lor sunt lobii frontal, parietal, 
temporal şi occipital. În linii mari, procesarea motorie şi procesele 
cognitive superioare, precum gândirea abstractă, au loc în lobul frontal; 
procesarea somatosenzorială (senzațiile din piele şi muşchii corpului, 
soma) au loc în lobul parietal; procesarea auditivă are loc în lobul 
temporal; procesarea vizuală se desfăşoară în lobul occipital. 

Ariile din lobi in care are loc procesarea senzorială sunt denu- 
mite arii de proiecție, deoarece nervii care contin informaţia senzo- 
rială merg la talamus, de la care informaţia senzorială este proiectată 
pe aria de proiecţie corespunzătoare din lobul corespunzător. În mod 
asemănător, aceste arii proiectează informaţii motorii descendent, prin 
cordul spinal muşchilor corespunzători „via” sistemul nervos periferic. 

Lobul frontal, localizat către fata capului, joacă un rol in reali- 
zarea rationamentelor, rezolvarea de probleme, personalitate şi mişcarea 
voluntară. El conţine cortexul motor primar, care este specializat în 
planificarea, controlul şi executarea mişcării, în special a mişcării care 
presupune orice tip de răspuns întârziat. Dacă cineva v-ar stimula 
electric cortexul motor, ati reacționa prin mişcarea părții de corp 
corespunzătoare locului din cortexul motor care a fost stimulat. 

Controlul variatelor tipuri de mişcări ale corpului este localizat contra- 
lateral cortexului motor primar. 

Cercetătorii au întocmit o hartă a cortexului motor şi au identificat 
unde şi în ce proporții sunt reprezentate diferitele parti ale corpului la 
nivel cerebral. Această hartă este adesea numită „homunculus” (din 
latină, „mica persoană”) deoarece este desenat ca o secţiune a corte- 
xului înconjurată de reprezentarea inversă a unui omulet ale cărui parti 
ale corpului prezintă o corespondenţă cu zonele din cortex. 

Ceilalți trei lobi sunt localizati mai departe de zona frontală a 
capului. Aceşti lobi sunt specializați în diverse tipuri de activitate 
senzorială şi perceptivă. De exemplu, în lobul parietal, cortexul 
somatosenzorial primar (localizat chiar în spatele cortexului motor 
primar al lobului frontal) primeşte informaţii de la simţuri despre 
presiune, structură, temperatură şi durere. Dacă cineva v-ar stimula 
electric cortexul somatosenzorial, ati relata o senzaţie ca şi cum ati fi 
fost atins. 

S-a observat că, cu cât avem o mai mare nevoie de sensibilitate 
si control fin într-o parte specifică a corpului, cu atât mai mare este 
aria cortexului destinată acelei părți. De exemplu, noi oamenii depin- 
dem foarte mult de mâinile şi feţele noastre în interacţiunea cu lumea 
înconjurătoare; din acest motiv, cortexul cerebral prezintă arii mari 
destinate senzatiilor resimtite la nivelul mâinilor şi feţei şi răspunsul b 
motor la, mâinile şi fata noastră. 

Zona cortexului cerebral destinată auzului este localizată în 
lobul temporal, sub lobul parietal. Acest lob îndeplineşte o analiză 
auditivă complexă pentru a înţelege vorbirea umană sau pentru ascul- 
tarea unei compoziții muzicale. Lobul este specializat: unele parti sunt 
mai sensibile la sunetele înalte, altele la cele joase. Zona auditivă este 
în primul rând contralaterală, deşi ambele parti ale ariei auditive au cel 
putin o reprezentare de la fiecare ureche. Dacă v-ar fi stimulat electric 
cortexul în această zonă ati relata că ati auzit un fel de sunet. 

Zona vizuală a cortexului cerebral este, în primul rând, în 
cortexul occipital. Unele fibre nervoase poartă informaţia vizuală şi 
călătoresc ipsilateral de la ochiul stâng la emisfera cerebrală stângă şi 
de la ochiul drept la emisfera cerebrală dreaptă. În mod deosebit, 
fibrele nervoase merg de la partea stângă a câmpului vizual pentru 
fiecare ochi spre partea dreaptă a cortexului vizual; în mod comple- 
mentar, nervii din partea dreaptă a fiecărui câmp vizual al ochilor 
trimite informaţii părții stângi a cortexului vizual. 

II.4.3. Arii de asociere 


Ariile lobilor care nu fac parte din cortexul somatosenzorial, 
motor, auditiv şi vizual sunt arii de asociere. Sintagma „arie de 
asociere” provine din convingerea că funcţia acestor arii este de a lega 
(asocia) activitatea cortexurilor senzorial şi motor. La om, ariile de 
asociere formează 75% din cortexul cerebral, deşi la cele mai multe 
animale ariile de asociere sunt mult mai mici. Când ariile de asociere 
sunt stimulate electric, nu există o reacție observabilă. Cu toate acestea, 
oamenii care au afectate ariile de asociere nu pot acţiona, vorbi sau 
gândi normal; comportamentul anormal specific depinde de locul 
afectat. Ariile de asociere par să integreze unitățile variate de informaţie 
de la cortexurile senzoriale şi să transmită informaţia integrată cortexului 
motor; se inițiază un comportament care are un scop şi expresia gân- 
dirii logice, raționale. 

Aria de asociere frontală din lobii frontali pare a fi crucială 
pentru rezolvarea de probleme, planificare şi raționament. Ariile vor- 
birii Broca şi Wernicke sunt, de asemenea, localizate în arii de asociere. 
Deşi rolurile ariilor de asociere în gândire nu sunt înţelese complet, 
aceste arii apar ca locuri din creier în care se află o varietate de capa- 
citati intelectuale. 

Date fiind toate activităţile creierului, poate să nu vă surprindă 
să aflați că deşi creierul reprezintă numai 1/40 din greutatea corpului 
uman adult, foloseşte 1/5 din sânge, 1/5 din glucoză şi 1/5 din 
oxigenul disponibil. El este organul suprem al cognitiei şi înţelegerea 
structurii şi funcționării lui, de la nivelul de organizare al neuronului 
la cel cerebral, este vitală pentru înţelegerea psihologiei cognitive. 

În prezent, neurostiinta cognitivă se află în plină dezvoltare. 
Există o preocupare pentru localizarea funcției şi reconceptualizarea 
raportului minte — corp pe care am prezentat-o în capitolul precedent. 
Întrebările pe care şi le pun cercetătorii s-au schimbat şi ele. De exem- 
plu, aceştia nu se mai întreabă: „Unde este locul minţii în corp?”; ci: 
„Unde sunt localizate operațiile cognitive specifice în sistemul nervos?”. 

Veţi observa că pe tot parcursul acestei lucrări vom reveni la 
aceste întrebări atunci când ne vom referi la operațiile cognitive 
specifice. 

Intrebări pentru verificarea cunostintelor 


1. 


Ds 


Cum s-au schimbat perspectivele despre natura relatiei dintre 
creier şi gândire de-a lungul timpului? 

Identificati pe scurt principalele structuri şi funcții ale cre- 
ierului. 


. Care sunt motivele pentru care cercetatorii sunt interesati sa 


descopere localizarea functiei in creierul uman? 


. In opinia dumneavoastra, de ce creierul posterior, creierul 


mijlociu şi creierul anterior (la specia umană) s-a dezvoltat (in 
timpul dezvoltării umane prenatale) în ordinea menţionată în 
acest capitol? In răspunsul dumneavoastră faceţi referire la 
principalele funcţii ale fiecăruia. 


. Cercetătorii au descoperit deja că deficitul de acetilcolina din 


hipocamp are legătură cu boala Alzheimer. Datorită dificultății 
de a interveni asupra hipocampului fără a cauza alte tipuri de 
leziuni cerebrale, cum ar putea să procedeze cercetătorii pen- 
tru a trata această boală teribilă? 


. Cum vă explicati că unele descoperiri, cum a fost cea a lui 


Marc Dax, rămân neobservate? Ce se poate face pentru a mări 
posibilitatea ca descoperirile importante să fie observate? 


. Date fiind functiile fiecărui lob cortical, cum ar putea fi des- 


coperită o leziune dintr-un lob? 


. Ce este o arie de cognitie care poate fi studiată efectiv prin 


vizualizarea structurii sau funcției creierului uman? Descrieti 
modul în care un cercetător poate folosi una din tehnicile 
menționate în acest capitol pentru a studia acea arie de cognitie. 


Concepte-cheie 


Amigdala 

Arii de asociere 

Axon 

Bariera hemato-encefalica 
Butoni terminali 
Contralateral 

Corpul calos 

Cortex cerebral 

Cortex motor primar 
Cortex somatosenzorial primar 
Creier 

Creier anterior 


= 


W 


Creier mijlociu 

Creier posterior 

Dendrite 
Electroencefalogramă (EEG) 
Emisfere cerebrale 

Hipocamp 

Hipotalamus 

Ipsilateral 

Lob frontal 

Lob temporal 

Lobi 

Lob occipital 

Lob parietal 

Localizarea funcției 

Mielină 

Neuron 

Neurotransmitatori 

Nodurile lui Ranvier 
Rezonanta magnetica (MRI) 
Rezonanta magnetică funcțională (fMRI) 
Sinapse 

Sistem limbic 

Sistem nervos 

Sistem nervos periferic (SNP) 
Sistemul nervos central (SNC) 
Soma 

Splitare 

Talamus 

Tomografie prin emisie de pozitroni (PET) 
Trunchi cerebral 

HI. ATENȚIA ŞI CONŞTIINŢA 


1. Putem să procesăm activ informaţia chiar dacă nu suntem 
conştienţi de acest lucru? Dacă aşa stau lucrurile, ce facem 
şi cum realizăm această procesare? 

2. Care sunt funcțiile atenției? 

3. Care sunt teoriile cognitive ale atenţiei? 


III.1. Natura atenţiei şi a conştiinţei 


Pentru început vă propunem să realizaţi următorul exercițiu: 


Scrieţi în mod repetat numele pe o foaie de hârtie în timp ce încer- 
cati să vă amintiți camera în care dormeati atunci când aveati 10 ani. În 
timp ce vă scrieţi numele şi vă amintiţi de dormitorul vostru, încercați 
să constientizati senzațiile corporale, începând cu unul din degetele de la 
picioare, urcând pe picior, torace, umărul opus piciorului şi în jos pe braţ. 

Ce senzații ati simțit- presiunea exercitată de sol, de pantofi, hainele 
sau durere? Ati mai putut să vă scrieți numele în timp ce vă aminteati 
imagini din copilărie şi continuaţi să fiți atenţi la senzațiile din acel 
moment? 


Poate că vi s-a părut sarcina oarecum ciudată, dar nu imposibil 
de realizat. Ce a făcut-o dificilă, dar realizabilă? Atenţia este mijlocul 
prin care procesăm activ o cantitate limitată de informaţie din canti- 
tatea enormă de informaţie disponibilă prin simţurile noastre, amintiri 
şi alte procese cognitive (Duncan, 1999; Motter, 1999; Posner şi 
Fernandez-Duque, 1999 apud. Sternberg, 2006, p. 62). Ea presupune 
atât procese conştiente, cât şi inconstiente. În timp ce procesele conş- 
tiente sunt relativ uşor de studiat in multe cazuri, procesele incons- 
tiente sunt mai dificil de studiat deoarece nu suntem conştienţi de ele. 
De exemplu, deşi vă era la îndemână amintirea locului în care ati 
dormit când aveati 10 ani , probabil că nu ati procesat informaţia activ. 
În mod asemănător, de obicei avem la îndemână o bogăţie de infor- 
matii senzoriale (provenite din corp şi din vederea periferică, chiar şi 
în acest moment), dar dăm atenţie numai unei cantități limitate de 

informaţie senzorială la un moment dat. Mai mult, avem o informație 
pe care ne putem baza foarte puţin despre ceea ce se întâmplă atunci 
când dormim. Conținuturile atenţiei se pot situa în interiorul şi în afara 
constientei noastre. 

Procesarea atentionala (prosexică) este foarte importantă din 
moment ce psihologii, dar şi oamenii obişnuiţi consideră că resursele 
noastre psihice sunt limitate şi că există anumite limite privind canti- 
tatea de informație pe care putem concentra resursele mentale la un 
anumit moment. Fenomenul psihologic al atenţiei ne permite să ne 
folosim resursele mentale limitate în mod judicios. Estompând sti- 
mulii multipli din exterior (senzațiile) şi din interior (gândurile si 
amintirile) putem reliefa stimulii care ne interesează. Această concen- 
trare sporită creşte probabilitatea de a răspunde rapid şi corect la 
stimulii care ne interesează. Atenţia sporită pregăteşte drumul pentru 
procesele memoriei, astfel încât este mai probabil să ne amintim 
informaţia la care am fost atenţi decât cea pe care am ignorat-o. 

Constiinta („consciousness”) este legată in mod direct de cons- 
tienta — ea include senzaţia de a fi conştient („feeling of awareness”) şi 
conținutul constientei („content of awareness”) (R.J. Sternbert, 2006, 
p. 63). Atenţia şi constiinta formează aspecte care se suprapun partial. 
La un moment dat, psihologii au crezut că atenția este acelaşi lucru cu 
conştiinţa. Acum, psihologii au înţeles că o parte a procesării atentio- 
nale a informaţiei senzoriale, informația amintită şi informaţia cogni- 
tivă se desfăşoară fără a fi conştienţi. De exemplu, în acest moment al 
Vieții voastre, scrierea propriului nume nu necesită constienta, putând 
fi scris în timp ce sunteți implicați conştient în alte activități, ceea ce 
ar fi imposibil dacă ati fi complet inconstienti. 

Beneficiile atenției sunt deosebit de importante atunci când ne 
referim la procesele conştiente ale atenției. Atenţia conştientă îndepli- 
neste trei obiective în îndeplinirea unui rol cauzal pentru cognitii. Ea 
ne ajută în: 

1. monitorizarea interacțiunilor noastre cu mediul, ceea ce menține 
constienta noastră despre cât de bine suntem adaptati la situaţia în care 
ne găsim; 

2. contectarea trecutului nostru (amintirile) cu prezentul (senza- 
tiile) şi ne oferă un simţ al continuității experienţei, care poate servi ca 
bază a identităţii de sine; 

3. controlarea şi planificarea acțiunilor noastre viitoare, pe baza 
informaţiei obținută din monitorizare şi legăturile dintre amintirile 
trecute şi senzațiile prezente. 


II.2. Procesarea preconstienta a informaţiei 


O parte din informaţia care se află în mod curent în afara focali- 
zării noastre conştiente (,,conscious awareness” apud. R. Sternberg, 
2006, p. 63) poate fi disponibila constiintei sau cel putin proceselor 
cognitive. Informaţia disponibilă procesării cognitive, dar care se află 
în mod curent în afara focalizării conştiente, există la un nivel pre- 
conştient al constientei („awareness”). Informația preconstienta include 
amintiri stocate pe care nu le folosim la un moment dat, dar pe care le 
putem accesa atunci când avem nevoie. De exemplu, atunci când vi s- 
a cerut v-aţi putut aminti cum arăta dormitorul din copilărie, deşi este 
evident că nu vă gândiţi mereu conştient la acesta. De asemenea, 
senzațiile pot fi extrase din preconstient în focalizarea conştientă. De 
exemplu, înainte de a citi această propoziţie, erati conştienţi de 
senzațiile din piciorul drept? Probabil că nu. Cu toate acestea acele 
senzaţii erau disponibile. 

Întrebarea pe care ne-o putem pune este: cum putem studia ceea 
ce se petrece în afara focalizării noastre conştiente? Psihologii au 
putut oferi un răspuns în urma studierii fenomenului „priming” 
(amorsaj”) în care procesarea anumitor stimuli este facilitată de pre- 
zentarea anterioară a unor stimuli identici sau asemănători. Uneori 
suntem conştienţi de stimulii primari (sunteţi amorsati să citiţi descrieri 
ale studiilor despre amorsaj). Amorsajul se produce chiar şi atunci 
când stimulul primar este prezentat într-un mod care nu-i permite 
accesul în focalizarea conştientă — este prezent la o intensitate prea 
scăzută, pe un fundal prea „zgomotos” (de exemplu, prea multi alti 
stimuli abat atenţia conştientă de la el), sau prea rapid pentru a fi 
înregistrat în focalizarea conştientă. 

Din păcate, uneori este dificilă extragerea informaţiei preconş- 
tiente şi dispunerea ei în focalizarea conştientă. De exemplu, multi 
dintre noi am experimentat fenomenul „pe vârful limbii” („tip of the 


> Cf. M. Miclea (1999, p. 325): Amorsaj = efectul cunoştinţelor ante- 
rioare asupra recunoaşterii sau reamintirii itemilor test. Intensificarea răspun- 
sului la un stimul prin administrarea prealabilă a unui stimul din aceeaşi 
categorie (engl.: priming; franc.: amorsage). 

tongue”) în care am încercat să ne amintim ceva care ştiam că este 
stocat în memorie, dar care nu putea fi extras de acolo. Psihologii au 
realizat unele experimente în care şi-au propus să măsoare acest 
fenomen descoperind câți oameni pot extrage informaţia care pare a fi 
blocată la nivel preconştient. Într-un studiu, participanţilor li s-a citit 
un număr mare de definiţii din dicționar şi apoi au fost solicitati să 
identifice cuvintele care corespundeau acelor definiții (un joc asemenea 
spectacolului de televiziune Vrei să fii miliardar). De exemplu, li se 
dădea indiciul: „un instrument folosit de navigatori pentru a măsura 
unghiul dintre un corp şi orizont.” 

În timpul studiului, participanţilor care nu şi-au putut aminti 
cuvântul, dar care spuneau că îl ştiu, le erau puse o serie de întrebări 
despre cuvânt, cum ar fi să identifice prima literă, să indice numărul 
silabelor sau să aproximeze sunetele cuvântului. Participanții au 
răspuns adesea corect la aceste întrebări. Ei erau capabili să spună, de 
exemplu, cuvântul corect pentru instrumentul menţionat anterior care 
începea cu „s”, are două silabe şi sună ca sextet. Unii dintre ei chiar îşi 
dădeau seama la un moment dat că ceea ce căutau era cuvântul 
„sextant”. Aceste rezultate indică faptul că informația preconstienta 
specifică, deşi nu este complet accesibilă gândirii conştiente, este 
accesibilă proceselor atenţiei. 

Percepția preconstienta a fost observată şi la oameni care prezintă 
leziuni în unele arii ale cortexului vizual. Pacienţii sunt orbi în zonele 
câmpului vizual care corespund ariilor lezate ale cortexului. O parte 
din aceşti pacienţi prezentau însă urme de percepţie vizuală în zonele 
oarbe. Atunci când au fost puşi să identifice un stimul din zona 
„oarbă”, ei au făcut-o corect, identificând locaţiile şi orientările obiec- 
telor. Totuşi, atunci când au fost puşi să apuce obiecte din aria oarbă, 
participanții şi-au adaptat în prealabil mâinile în conformitate cu 
mărimea, forma, orientarea şi localizarea tridimensională a obiectului 
din zona oarbă, dar nu au putut manifesta un comportament voluntar, 
cum ar fi apucarea unui pahar cu apă aflat în regiunea oarbă, chiar şi 
atunci când erau insetati. O parte a procesării vizuale pare a avea loc 
chiar şi atunci când participanții nu au constienta senzatiilor vizuale. 

In concluzie, se poate spune că cel putin unele funcţii cognitive 
au loc în afara focalizării conştiente. Suntem capabili să vedem, să 
percepem şi chiar să răspundem la multi stimuli care nu au intrat vreo- 
dată în câmpul constientei noastre. Dar ce tip de procese presupune 
sau nu focalizarea conştientă? 

III.3. Procese controlate vs. procese automate 


Multe procese cognitive se pot diferenţia în funcție de prezența 
sau absența necesității controlului conştient. Procesele automate nu 
presupun controlul conştient. Cea mai mare parte din timp, ele sunt 
realizate fără focalizare conştientă (deşi putem fi conştienţi ca le 
realizăm), cer puţin efort sau deloc, nu presupun intenţie, sunt realizate 
ca procese paralele (cu operaţii multiple îndeplinite simultan sau cel 
putin nu într-o anumită ordine secvenţială) şi sunt relativ rapide. În 
opoziţie, procesele controlate nu numai că sunt accesibile controlului 
conştient, dar chiar îl necesită. Aceste procese sunt realizate în serie 
(secvențial, pas cu pas) şi presupun un timp relativ lung pentru a fi 
executate (cel puţin comparativ cu procesele automate). 

Michael Posner şi Charles Snyder (1975) au sugerat trei carac- 
teristici ale proceselor automate. Prin definiţie, procesele automate 
sunt ascunse conştiinţei, sunt neintentionale şi consumă puţine resurse 
ale atenției. O perspectivă alternativă asupra atenției sugerează un 
continuum de procese de la procesele complet automate la cele complet 
controlate. De asemenea, este dificil să caracterizezi toate procesele 
controlate în acelaşi fel. Aceeaşi constatare este valabilă şi pentru 
procesele automate. Unele procese automate nu se pot sustrage foca- 
lizarii conştiente (ex. procesarea preconştientă şi amorsajul), în ciuda 
oricărui efort de a face acest lucru. Alte procese automate (ex. înche- 
iatul nasturilor de la cămaşă) pot fi controlate intenționat, deşi rar se 
întâmplă aşa. Rareori ne gândim la paşii implicaţi în executare multor 
comportamente automate. Comportamentele automate nu necesită 
decizii conştiente — ce muşchi să contractăm sau ce acţiuni să facem, 
ca atunci când formăm un număr de telefon cunoscut sau când condu- 
cem maşina într-un loc cunoscut. Cu toate acestea, ne putem focaliza 
conştient asupra lor şi controla relativ uşor. 

Mai jos prezentăm sintetic caracteristicile proceselor automate şi 
a celor controlate: 


PROCESE PROCESE 
CARACTERISTICI CONTROLATE AUTOMATE 


Cantitatea de efort | Necesită efort Necesită puţin sau deloc 
intenționat intenționat efortul (efortul intenţionat 


poate fi necesar pentru evi- 
tarea comportamentelor auto- 
mate) 


PROCESE PROCESE 
CARACTERISTICI CONTROLATE AUTOMATE 


Gradul focalizării Necesită focalizare 
conştiente conştientă totală 


In general, au loc în afara 
focalizării conştiente, desi 
unele procese automate pot fi 
disponibile conştiinţei 


Utilizarea resurselor |Consumă multe din  |Consumă puţine resurse ale 
atenției resursele atenției atenției 


Tipul de procesare | Realizate în serie (pas 
cu pas) 


Viteza de procesare |Necesita o execuţie 
care consumă timp 
(comparativ cu proce- 
sele automate) 

Noutatea relativă a |Sarcini noi şi neprac- 

sarcinii ticate sau sarcini cu 
multe trăsături variabile 

Nivelul de procesare |Niveluri de procesare 
cognitivă relativ înalte 
(necesitând analiza sau 
sinteza) 

Dificultatea sarcinii |De obicei, sarcini 
dificile 


Realizate prin procesare în 
paralel (cu multe operații 
care sunt îndeplinite simultan 
sau cel puţin nu în ordine) 
Relativ rapide 


Sarcini familiare şi des prac- 
ticate; caracteristicile sarcinii 
sunt foarte stabile 

Niveluri de procesare cog- 
nitivă relativ joase (minimă 
analiză sau sinteză) 


De obicei, sarcini relativ 
uşoare, dar chiar şi sarcinile 
relativ complexe pot fi auto- 
matizate în urma unei prac- 
tici suficiente 


Procesul de In urma practicii suficiente, procedurile de rutina şi 
dobândire cele relativ stabile pot deveni automatizate, astfel 
încât procesele înalt controlate pot deveni parțial sau 
chiar complet automate; cu cât sarcinile sunt mai 
complexe, cu atât creşte cantitatea de practică nece- 


sară automatizării lor 


În realitate, multe dintre sarcinile care încep prin a fi procese 
controlate devin automate. De exemplu, condusul maşinii este inițial 
un proces controlat. Din momentul în care stăpânim şofatul, el devine 
automat în condiții de condus normale: pe şosele cunoscute, pe vreme 
bună, cu trafic puţin sau în lipsa traficului. În mod asemănător, atunci 

când învăţăm o limbă străină este mai întâi nevoie să traducem cuvânt 
cu cuvânt din limba maternă. În timp, însă, începem să gândim în cea 
de a doua limbă. Această gândire ne ajută să depăşim stadiul traducerii 
intermediare şi permite ca procesul vorbirii să devină unul automat. 
Atenţia conştientă se poate referi mai degrabă la conţinut, decât la 
procesul vorbirii. O trecere asemănătoare de la controlul conştient la 
procesarea automată are loc când dobândim deprinderea de a citi. 

Se poate observa uşor că procedurile pe care le-am învăţat 
devreme în viata (să ne legăm şireturile de la pantofi, să mergem pe 
bicicletă, să citim etc.) sunt mai înalt automatizate şi mai putin ac- 
cesibile constientei decât procedurile dobândite mai târziu. În general, 
procesele şi procedurile dobândite mai recent sunt mai puțin complet 
automatizate şi sunt mai accesibile controlului conştient. Procesul prin 
care o procedură se schimbă din foarte conştientizată într-una relativ 
automată se numeşte automatizare (proceduralizare). Automatizarea 
este rezultatul practicii. Dar cum are loc automatizarea? O explicație 
larg acceptată este aceea că în timpul practicii, implementarea diferiților 
paşi devine mai eficientă. Persoana combină gradat paşi individuali în 
componente integrate. Aceste componente sunt integrate la rândul lor 
în continuare. Se poate spune că întregul proces este o unică procedură 
înalt integrată, decât o reunire de paşi individuali (Anderson, 1983; La 
Berge şi Samuels, 1974 apud R.J. Sternberg, 2006, p. 69). Conform 
acestei perspective, oamenii îşi consolidează diferiți paşi discreti într-o 
unică operație. Această operație necesită puține sau chiar nu necesită 
resurse cognitive, cum ar fi atenția. De exemplu, telegrafiştii care 
transmit şi primesc mesaje prin telegraf automatizează gradat această 
sarcină. Mai întâi, telegrafiştii începători automatizează transmiterea 
literelor individuale. După ce s-a produs automatizarea literelor, ei 
automatizează transmiterea cuvintelor, propozitiilor şi a altor grupuri 
de cuvinte. 

În anul 1988, Gordon Logan a propus o explicaţie alternativă a 
automatizării numită „teoria exemplului” (,,instance theory”) care 
susține că automatizarea are loc deoarece acumulăm gradat cunoştinţe 
despre răspunsuri specifice la stimuli specifici. De exemplu, atunci 
când un copil învaţă prima dată să adune sau să scadă, el aplică o 
procedură generală — număratul — pentru a se descurca cu fiecare pere- 
che de numere. Exersând în mod repetat, copilul stochează cunoştinţe 
despre perechile specifice de numere particulare. Copilul poate reactualiza 


78 


din memorie răspunsurile specifice pentru combinațiile specifice de 
numere, deşi el se poate întoarce la procedura generală (număratul) 
dacă este nevoie. La fel, atunci când învăţăm să şofăm, se acumulează 
o cantitate de experienţe specifice care formează o bază de cunoştinţe 
din care extragem proceduri specifice pentru a răspunde la anumiţi 
stimuli, cum ar fi o maşină care vine spre noi sau semafoarele. Rezul- 
tatele cercetărilor desfăşurate până acum arată că teoria lui Logan 
explică mai bine răspunsurile specifice la stimuli specifici, cum ar fi 
calcularea combinațiilor aritmetice. 


III.4. Greşeli si scăpări 


James Reason (1990) a realizat o amplă analiză a erorilor umane 
şi a observat că erorile pot fi clasificate în greşeli („„mistakes”) şi 
scăpări (,,slips”). Greşelile sunt erori în alegerea unui obiectiv sau în 
specificarea mijlocului necesar pentru a-l atinge. Scăpările sunt erori 
în realizarea unui mijloc pentru atingerea unui obiectiv. De exemplu, 
dacă v-aţi hotărât să nu studiati pentru un examen, vă lăsaţi intenționat 
cartea acasă când plecați in week-end, numai pentru a descoperi în 
momentul examenului că ar fi trebuit să studiati — aceasta ar fi o 
greşeală. Totuşi, dacă ati intenţionat să vă luați cartea cu dumnea- 
voastră şi să studiati în timpul week-end-ului, dar în grabă ati lăsat 
accidental cartea acasă — aceasta este o scăpare. În timp ce greşelile 
presupun erori în procesele intentionale, controlate, scăpările implică 
adesea erori în procesele automate. 

În realitate, există câteva tipuri de scăpări. De obicei, ele se 
întâmplă (1) când trebuie să ne abatem de la procese de rutină şi auto- 
mate nesocotim procesele controlate sau (2) când procesele automate 
sunt întrerupte — de obicei ca rezultat al unor evenimente externe, sau, 
uneori, ca un rezultat al evenimentelor interne (gândurile care ne 
distrag). Deoarece procesele automate ne sunt atât de utile în multe 
situaţii — ne salvează de focalizarea atenției asupra sarcinilor de rutină, 
cum ar fi legatul şireturilor sau formarea unui număr de telefon 
familiar — este putin probabil să renuntam la ele doar pentru a evita 
scaparile ocazionale. 

lată mai jos un tabel cu ajutorul căruia am intenționat sa 
clarificăm tipul, descrierea şi exemple de erori (cf. R. Sternberg, 2006, 
p. 73): 


79 


TIPUL ERORII |DESCRIEREA ERORII | EXEMPLU DE EROARE 


Erori de captură 
(„capture errors”) 


Omisiunile 
„Omissions”) 


Perseverentele 


(„perseverations”) 


Erorile de 
descriere 
(„description 
errors” 


Erori senzoriale 
(„data-driven 
errors” 


Erori de activare 
asociată 

,, associative- 
activation 
errors”) 


Intenţionăm să renuntam 
la o activitate de rutină 
pe care o realizăm într-un 
mediu familiar, dar la 
momentul în care ne 
putem detaşa de rutină 
nu suntem atenți şi nu 
putem recâştiga controlul 
asupra procesului; totuşi, 
procesul automat ne cap- 
turează comportamentul 
gi eşuăm în a renunţa la 
rutină. 

O întrerupere a unei acti- 
vitati de rutină ne poate 
determina să sărim un 
pas sau doi în realizarea 
părții rămase. 


După ce a fost încheiată 
o procedură automată, se 
pot repeta unul sau mai 
multi paşi ai procedurii. 
O descriere internă a unui 
comportament intenționat 
conduce la îndeplinirea 
acțiunii corecte asupra 
obiectului greşit. 
Informaţia senzorială pri- 
mită nesocoteste varia- 
bilele intentionate intr-o 
secvenţă a acțiunii auto- 
mate. 


Asociaţii puternice pot 
declanşa rutina automată 
greşită. 


Psihologul William James 
oferă un exemplu în care 
el îşi urma automat rutina 
în timp ce se dezbrăca de 
haine, apoi îşi punea pija- 
maua şi se urca în pat — 
deşi şi-a dat seama că, de 
fapt, dorea să se schimbe 
de hainele de lucru şi să se 
îmbrace pentru a merge să 
ia cina. 


Când mergem în altă ca- 
meră să aducem ceva, dacă 
suntem distraşi (ex. sună 
telefonul) ne întoarcem în 
cameră fără a aduce obiec- 
tul respectiv. 

Dacă, după ce am pornit 
maşina, ceva ne distrage, 
învârtim din nou cheia 
pentru a porni. 

Când aranjăm ceea ce am 
cumpărat de la magazin, 
putem pune inghetata in 
dulap si o punga de zahar 
in frigider. 

In timp ce intentionadm să 
formăm un număr cunos- 
cut, dacă auzim pe altci- 
neva spunând o serie de 
numere, sfârşim prin a for- 
ma o parte din acele numere 
în loc de cele pe care 
intentionam să le formăm. 
Când aşteptăm pe cineva 
să sosească la uşă, dacă 
sună telefonul, poţi răspunde 
cu „Poftim înăuntru!” 


TIPUL ERORII |DESCRIEREA ERORII | EXEMPLU DE EROARE 


Erori de pierdere | Activarea unei rutine Adesea, fiecare dintre noi 
a activării (,,loss- | poate fi insuficientă am experimentat sentimen- 
of-activation pentru terminare. tul că am mers în altă 
errors” cameră pentru a face ceva 
şi ne-am trezit întrebându- 
ne „Ce caut aici?” Probabil 


că mai neplăcut este că ne 
sâcâim spunându-ne: „Ştiu 
că am ceva de făcut, dar 
nu mai ştiu ce”. Până când 
ceva din mediu ne declan- 
şează amintirile („trigger”), 
ne simțim extrem de frustrati. 


Totuşi ne putem întreba cum putem minimaliza consecințele 
negative ale scăpărilor? În situaţiile cotidiene suntem mai puţin 
dispuşi să avem scăpări atunci când primim un feedback potrivit din 
mediu. Dacă descoperim moduri de a obține un feedback util, putem 
reduce probabilitatea ca scăpările să aibă consecințe negative. O 
soluție ar putea fi oferită de funcțiile de forță (,,forcing functions”; 
Norman, 1988), care sunt constrângeri fizice care împiedică realizarea 
unui comportament automat care poate conduce la o scăpare. De 
exemplu, suntem conştienţi că plecând în grabă la drum fără a ne pune 
centura de siguranță reprezintă o scăpare care poate conduce la o 
tragedie în cazul unui accident. De aceea, un exemplu de funcție de 
forţă, unele maşini moderne nu permit pornirea maşinii fără purtarea 
centurii de siguranță; altele, avertizează sonor şoferul să-şi prindă 
centura de siguranţă. Fiecare dintre dumneavoastră îşi poate construi 
propriile funcții de forță. Vă puteţi pune un mic semn pe volan care să 
vă reamintească că aveţi de făcut un comision în drum spre casă sau 
vă puteţi prinde de deget „celebra” ata roşie pentru a nu uita să vă 
sunati prietena de ziua ei de naştere etc. 

De-a lungul vieţii, automatizăm nenumărate sarcini zilnice. Una 
dintre cele mai utile şi importante perechi de procese automate apare 
la câteva ore după ce ne-am născut: obisnuirea (,,habituation’’) şi 
dezobişnuirea (,,dishabituation’’). 

III.5. Obişnuirea şi dezobişnuirea 


În cazul obişnuirii, din momentul în care devenim obişnuiţi cu 
un stimul suntem atenți la el din ce în ce mai puţin. Opusul obişnuirii 
este dezobişnuirea, în care o schimbare, uneori chiar foarte mică 
produsă la un stimul familiar ne determină să observăm stimulul din 
nou. Ambele procese se produc automat, fără efort conştient. Ceea ce 
caracterizează aceste procese sunt stabilitatea relativă şi familiaritatea 
stimulului. Orice aspect al stimulului care pare diferit sau nou (nefa- 
miliar) produce dezobişnuirea sau face ca obişnuirea să nu mai aibă 
loc. De exemplu, să presupunem că un post de radio transmite muzică 
instrumentală în timp ce studiati acest capitol de psihologie cognitivă. 
La început sunetul vă poate distrage, dar după un timp vă deprindeti 
cu sunetul şi abia dacă îl mai observați. Dacă intensitatea sunetului se 
schimbă drastic, să zicem că ea creşte, veți observa imediat (dezobis- 
nuirea). Sunetul cu care vă obisnuiserati devine nefamiliar şi intră în 
constienta dumneavoastră. Obişnuirea nu este limitată pentru oameni. 
Ea se găseşte şi la organisme simple, ca molusca Aplysia. 

De obicei nu facem niciun efort pentru a deveni obişnuiţi cu 
senzațiile noastre determinate de stimulii din mediu. Deşi de obicei nu 
controlăm conştient obişnuirea, putem să o facem, în acest mod, 
obişnuirea este un fenomen atentional care diferă de fenomenul psiho- 
logic numit adaptare senzorială, care nu este subiect pentru controlul 
conştient şi care are loc direct în organul de simţ, nu în creier. Chiar 
dacă putem controla conştient dacă observăm ceva cu care ne-am 
obişnuit, nu avem niciun control conştient asupra adaptării senzoriale. 
De exemplu, nu putem să ne forţăm conştient să mirosim ceva la care 
simţul nostru a devenit adaptat. Nu putem să ne fortam pupilele să se 
adapteze, sau nu, la diferite grade de luminozitate sau întuneric. În 
opoziţie, putem controla conştient obişnuirea (ex., dacă cineva ne 
întreabă: „Cine este chitaristul principal al acestei melodii?” putem 
încă o dată să observăm fundalul muzical). 

Prezentăm mai jos câteva diferente dintre adaptarea senzorială şi 
obişnuire: 

ADAPTAREA OBIŞNUIREA 


Nu este accesibilă controlului 
conştient (ex., nu putem decide cât 
de repede să te adaptezi la un 
anumit miros sau la o schimbare a 
intensității luminii) 

Legată strâns de intensitatea stimu- 
lului (ex., cu cât creşte intensitatea 
unei lumini, cu atât mai puternic se 
va adapta simţul la lumină) 


Nu are legătură cu numărul, lun- 
gimea şi cu cât de recent au avut 
loc expunerile anterioare (ex., re- 
ceptorii senzoriali din piele vor 
răspunde la schimbările de tempe- 
ratură în acelaşi fel indiferent de 
câte ori ne-am expus la astfel de 


Accesibilă controlului conştient (ex., 
putem decide să devenim conştienţi 
de conversațiile din fundal cu care 
ne-am obişnuit) 


Nu este foarte strâns legată de 
intensitatea stimulului (ex., nivelul 
de obişnuire nu va diferi cu mult în 
privința răspunsului la sunetul 
puternic al unui ventilator fata de 
cel discret al unui aer condiționat) 
Legată foarte strâns de numărul, 
lungimea şi cât de recent s-au făcut 
expunerile anterioare (ex., vom de- 
veni mai rapid obişnuiţi cu sunetul 
unui ceas cu pendulă dacă am fost 
expuşi la sunet mai des, mai mult 
timp şi cu ocazii mai recente) 


schimbări şi indiferent cât de recent 
am experimentat astfel de schimbări) 


Unii dintre factorii care influențează obişnuirea sunt variația 
internă a stimulului $i excitatia subiectivă. 

Unii stimuli implică o mai mare variație internă decât alții. De 
exemplu, muzica de fundal conţine mai multă variație internă decât 
fâşâitul monoton al unui aer condiționat. Complexitatea relativă a 
stimulului (ex., un covor oltenesc ornat față de un covor gri) nu pare 
să fie la fel de importantă pentru obişnuire ca acea cantitate de 
schimbare a stimulului în timp. Astfel, este relativ dificil să rămâi 
obişnuit în continuu la zgomotele frecvent schimbătoare oferite de 
televizor (cu voci care sunt animate şi cu inflexiuni). 

Psihologii au observat că obişnuirea se produce la nivel fizio- 
logic prin măsurarea nivelului de excitare. Excitarea este un nivel al 
excitatiei fiziologice, responsivitatea şi pregătirea pentru acțiune, fata 
de un reper. Excitarea este măsurată în termeni de ritm cardiac, ten- 
siune, electroencefalograf (EEG) şi alte semne fiziologice. De exemplu, 
atunci când un stimul vizual neschimbat rămâne în câmpul nostru 
vizual pentru mai mult timp, activitatea noastră nervoasă (arătată de 
EEG) ca răspuns la stimul, descreşte. Atât activitatea nervoasă, cât şi 
alte răspunsuri fiziologice (ex., ritmul cardiac) pot fi măsurate pentru a 
depista nivelul crescut de excitare ca răspuns la noutatea percepută sau 
nivelul scăzut de excitare ca răspuns la familiaritatea percepută. 

Obişnuirea este extrem de importantă pentru sistemul nostru 
prosexic. Ea necesită puţine resurse din partea atenției şi nu necesita 
efort conştient. Cu toate acestea, ea oferă suport proceselor prosexice 
deoarece ne permite să ne mutăm atenţia de la stimulii familiari şi 
relativ stabili la cei noi şi schimbători. Putem vorbi despre valoarea 
obişnuirii pentru evoluția noastră ca oameni. Fără obişnuire, sistemul 
nostru prosexic ar fi solicitat mai mult. Cum am putea funcționa în 
mediile noastre hiperstimulante dacă nu ne-am putea obişnui cu 
stimulii familiari? Imaginati-va că încercaţi să ascultați un curs dacă 
nu v-aţi putea obişnui cu sunetele respirației dumneavoastră, cu 
foşnetul foilor din caiete şi cărți sau cu zumzăitul neoanelor. 

Veţi vedea că obişnuirea nu este perfectă. Atunci când deveniți 
plictisiti în timpul unui curs sau în timp ce citiți o carte este un semn 
de obişnuire. Atenţia dumneavoastră poate începe să rătăcească la 
sunetele din fundal sau puteţi descoperi că ati citit un paragraf fără să 
va mai aduceţi aminte conţinutul lui. Din fericire, puteţi să vă dezo- 
bisnuiti cu putin efort. lată câteva sugestii pentru a depăşi efectele 
negative ale plictiselii (cf. R. Sternberg, 2006, p. 74): 


1. Luaţi o pauză sau alternati diferitele sarcini, dacă este posibil. 
Dacă nu va reamintiti ultimele câteva paragrafe din textul citit, este 
timpul să vă opriţi pentru câteva minute. Apoi vă intoarceti, însemnați 
ultimul loc din text pe care vi-l amintiţi şi puneţi cartea jos. Dacă aveţi 
impresia că o pauză este pierdere de timp, faceţi altceva o perioadă de 
timp. 

2. Luaţi notițe în timp ce citiți sau ascultați. Cei mai multi oameni 
fac aşa. Luarea de notițe focalizează atenţia pe material mai mult decât 
simpla ascultare sau citire a lui. Dacă este necesar, încercaţi să schim- 
baţi modalitatea de înregistrare, de la notițele luate de mână la cele 
redactate pe calculator pentru a face sarcina mai interesantă. 

3. Ajustati-va focalizarea atenţiei pentru a creşte variabilitatea sti- 
mulului. Profesorul vorbeşte continuu şi nu puteți face o pauză în 
timpul cursului? Încercaţi să observați alte aspecte ale profesorului, 
cum ar fi gesturile făcute cu mâna sau mişcarea corpului, în timp ce 
sunteți atenţi la conținut. Creați o pauză în fluxul expunerii punând o 
întrebare, sau măcar ridicând mâna — patternul expunerii se va schimba. 
Schimbati-va nivelul de excitare. Dacă orice altceva eşuează puteți să 
vă forţaţi să fiți interesați de material. Gândiţi-vă cum puteți folosi 
materialul în viaţa de zi cu zi. Uneori, respirând de câteva ori sau stând 
cu ochii închişi timp de câteva secunde puteţi schimba nivelul 
dumneavoastră de excitare. 

II.6. Funcţiile atenţiei 


Obişnuirea susține sistemul nostru prosexic, dar acest sistem 
îndeplineşte o serie de funcții, în afară de semnalizarea stimulilor 
nefamiliari şi ignorarea celor familiari. Cele trei funcţii principale ale 
atenţiei conştiente sunt: 

1. detectarea semnalului, incluzând vigilenta şi căutarea (,,search”’) 
care presupun detectarea apariției unui anumit stimul; 

2. atenţia selectivă, prin care alegem să urmăm unii stimuli şi să 
îi ignorăm pe alţii; 

3. atenția distributivă, prin care alocăm cu prudenţă resursele 
disponibile ale atenţiei pentru a ne coordona îndeplinirea a mai mult 
de o sarcină la un moment dat. 

Prezentăm sintetic caracteristicile acestora: 


FUNCŢIA DESCRIERE EXEMPLU 


Atenţie distributivă | Adesea ne angajam in 


Vigilenta si 
detectarea 
semnalului 


Căutarea 
(„search”) 


mai multe sarcini în ace- 
laşi timp şi, de aceea, ne 
schimbăm resursele aten- 
tiei noastre pentru a le 
aloca cu prudență la ceea 
ce este nevoie. 


Cu multe ocazii, încercăm 
vigilenti să detectăm dacă 
am simţit sau nu un sem- 
nal, un stimul-target par- 
ticular care ne intere- 


sează. Prin vigilență sau 


atenția susținută putem 
realiza rapid acţiuni când 
detectăm stimulii de semnal. 
Ne angajăm adesea într- 
o căutare activă a stimu- 
lilor particulari. 


Şoferii experimentați pot 
vorbi cu uşurinţă atunci 
când conduc în cele mai 
multe situaţii, dar dacă un 
vehicul pare că se în- 
dreaptă către maşina lor, 
îşi schimbă rapid atenţia 
de la vorbit la condus. 
Intr-o cercetare desfasu- 
rată într-un submarin, pu- 
tem urmări sunetele neob- 
işnuite ale sonarului; pe o 
stradă întunecată, încercăm 
să detectăm siluete şi su- 
nete nedorite; după un cu- 
tremur, căutăm mirosul de 
gaze sau cel de fum. 

Dacă detectăm fum (ca 
rezultat al vigilentei noas- 
tre) putem să ne angajăm 
într-o căutare activă pentru 
a găsi sursa fumului. În 
plus, unii dintre noi se află 
constant în căutarea unor 
chei, ochelari si alte 
obiecte care lipsesc... 


FUNCŢIA DESCRIERE EXEMPLU 


Atenţia selectivă 


În mod constant noi 
facem alegeri de stimuli 
la care vom fi atenţi şi de 
stimuli pe care îi vom 
ignora. Prin ignorarea 
sau  estomparea unor 
stimuli, punem accent pe 
unii importanţi pentru 
noi. Concentrarea atenţiei 


Putem fi atenţi când citim 
un text sau când ascultăm 
un curs în timp ce igno- 
răm stimuli precum un 
radio sau un televizor care 
funcţionează în apropiere 
sau zgomotul produs de 
intarziatii care sosesc in 
sala de curs. 


pe stimulii informatio- 
nali particulari măreşte 
abilitatea de a manipula 
acei stimuli pentru alte 
procese cognitive, precum 
înţelegerea verbală sau 
rezolvarea de probleme. 


În continuare vom prezenta câteva informaţii despre vigilenta şi 
detectarea semnalului. Ne putem întreba ce factori contribuie la capa- 
citatea noastră de a detecta evenimente importante în lume? Psihologia 
cognitivă este interesată să înțeleagă cum caută oamenii în mediu 
pentru a detecta stimuli importanţi. Înțelegerea acestei funcţii importante 
a atenției are o semnificație practică imediată. Gândiţi-vă la un salva- 
mar. Atunci când este pe plajă trebuie să fie mereu vigilent. În mod 
asemănător, dacă ati zburat vreodată cu avionul v-aţi dat seama de 
importanţa existenţei unui controlor de trafic foarte vigilent. Există o 
mulțime de alte ocupaţii care necesită vigilență, cum ar fi cele care 
presupun comunicațiile, sistemele de alarmă, controlul calităţii etc. 
Inclusiv munca de poliţist, medic şi cercetător în psihologie necesită 
vigilență. Oamenii trebuie să rămână alerti pentru a detecta apariția 
stimulului, în ciuda prezenței stimulilor care distrag atenţia şi a 
perioadelor prelungite în care stimulul care interesează este absent. 


III.7. Natura detectării semnalului 


Conform teoriei detectării semnalului există patru consecinţe 
posibile ale încercării de detectare a unui semnal, un stimul target: 

1. detectarea corectă-pozitivă (,,hits” sau „correct positives”), în 
cazul cărora identificăm corect prezenţa targetului; 

2. alarmele false sau detectarea falsă-pozitivă („false alarms” sau 
„false positives”) — dentificăm incorect prezența unui target care în 
realitate este absent; 

3. detectarea falsă-negativă („false negatives”) — omitem să 
observăm prezența unui target; 

4. respingerile corecte sau detectarea corectă-negativă („correct 
rejections” sau „correct negatives”) — identificăm corect absenţa unui 
target. 

De obicei, prezența unui target este dificil de detectat. Prin urmare, 
noi facem raționamente şi luăm decizii bazate pe informaţii necon- 
cludente pentru detectarea targetului. Numărul detectărilor corecte- 
pozitive este influenţat de locul în care ţi-ai plasat criteriul pentru a 
considera ceva ca fiind o detectare corectă-pozitivă: cât de dornic eşti 
să realizezi alarme false. De exemplu, uneori consecinţele detectărilor 
false-negative sunt atât de grave astfel încât noi reducem criteriul 
folosit pentru a considera ceva ca fiind o detectare corectă-pozitivă. 
Astfel, creştem numărul alarmelor false făcute pentru a spori detec- 
tarea corectă-pozitivă. În acest scop, se realizează teste de măsurare a 
Sensibilitatea generală la targeturi trebuie să reflecte plasarea unui 
criteriu flexibil şi este măsurată în termeni de detectări corecte-pozi- 
tive minus alarme false. Teoria detectării semnalului este utilizată în 
vigilență cât şi atunci când căutăm targeturi. Este folosită şi în 
cercetarea memoriei pentru a controla efectele ghicirii. 


III.8. Vigilenta şi căutarea 
III.8.1. Vigilenta 


Vigilenta se referă la capacitatea unei persoane de a participa la 
un câmp de stimulare de-a lungul unei perioade mari de timp, în 
timpul căreia persoana caută să detecteze apariția unui stimul target 
care îl interesează. Atunci când este vigilent, individul aşteaptă atent 
să detecteze un stimul semnal care apare într-un moment necunoscut. 
În mod obişnuit, vigilenta este necesară în contexte unde un anumit 
stimul apare rar dar necesită atenție imediată din momentul apariției. 
Ofițerii militari care urmăresc un atac nuclear sunt implicați într-o 
sarcină care necesită o vigilenta sporită. 

Unul dintre cercetătorii care a realizat cele mai importante studii 
despre vigilență este Norman Mackworth. În anul 1940, el investi- 
ghează descreşterea performanței în ceea ce priveşte vigilenta, folo- 
sind trei tipuri de tehnici experimentale (Tony Malim, 1999, p. 42): 

1. Testul radar. Subiectii stăteau pe un scaun şi priveau un radar, 
pe al cărui ecran apăreau din când în când anumite semnale luminoase 
prezentate pe un fundal de „zgomot” vizual, adică printre alte semnale 
luminoase. 

2. Sarcina de audiție a unor sunete, prezentate la intervale de 18 
secunde având o durată de 2,5 secunde. 

3. Testul ceasului. „Ceasul” folosit era în aşa fel reglat încât 
limba se mişca la anumite intervale de timp şi din când în când avea o 
mişcare dublă, fie se mişca continuu şi din când în când mai încet sau 
mai repede. 

Subiectii trebuiau să semnaleze aceste evenimente fie prin apă- 
sarea unui buton fie prin raportare verbală. Au fost urmărite şi înregis- 
trate latenta răspunsurilor (intervalul dintre semnal şi apariția răspun- 
sului), rata erorilor şi potentialele corticale evocate (înregistrarea acti- 
vitatii corticale) prin intermediul electroencefalogramei (EEG). 

S-a observat că factorii care influențează performanţa la probele 
de vigilenta sunt: 

1. Caracteristicile semnalului in sine (intensitatea), frecventa de 
prezentare, regularitatea şi durata de prezentare, precum şi aranja- 
mentul spaţial. S-a constatat o performanţă mai bună dacă intensitatea 
semnalului, frecvenţa şi durata de prezentare erau mai mari. Prezen- 
tarea semnalelor cu regularitate sau mai aproape de centrul ecranului 
determină, de asemenea, îmbunătăţirea performanţei. 

2. Cunoaşterea rezultatelor obţinute. In situaţia in are subiecții 
erau informați în legătură cu rezultatele pe care le-au obținut, chiar 
dacă acestea erau false, s-a observat o creştere a performanţei. 

3. Stimularea. În condiţiile în care în camera de desfăşurarea a 
experimentului se afla un telefon care suna la anumite intervale sau o 
altă persoană (în special dacă avea un statut superior) s-a constatat o 
ameliorare a gradului de scădere a performanţei. Dacă spre exemplu, 
în cameră se aflau ofițeri, soldaţii obțineau rezultate mai bune. 

4. Administrarea amfetaminelor în doze moderate a determinat, 
de asemenea, ameliorarea performanţei. 

5. Personalitatea. Subiectii introvertiti (evaluati prin intermediul 
inventarului de personalitate Eysenck) au realizat performanţe deosebite, 
aproape constante. 

Psihologia cognitivă reţine o serie de teorii ale descreşterii vigi- 
lentei. În 1950, Macworth încearcă să descrie fenomenul descresterii 
vigilentei în termenii conditionarii clasice. În 1920, LP. Pavlov a realizat 
o serie de cercetări care au condus la descoperirea conditionarii clasice: 
în momentul în care le era prezentată mâncarea (stimul neconditionat- 
SN), câinii salivau (reflex necondiţionat — RN). Ulterior, SN a fost 
asociat cu un alt stimul, prezentat în acelaşi timp (de exemplu, sunetul 
unui clopotel)- stimulul condiționat (SC). S-a observat că după mai 
multe asocieri se poate obține RN ca răspuns la acţiunea izolată SC. 
Acesta este deci un răspuns condiţionat (RC) şi este produs prin 
întărirea asocierii dintre SN şi SC; dacă SC este aplicat de mai multe 
ori fără să fie asociat cu SN (adică lipsa întăririi) s-a observat că RC se 
reduce şi chiar se stinge. 

Macworth consideră astfel că stimulul condiționat este semnalul, 
răspunsul condiționat este apăsarea butonului, cunoaşterea performan- 
tei acționează ca întărire iar stingerea este rezultatul prelungirii perioa- 
dei în care nu se cunosc rezultatele obţinute. Cu toate aceste condi- 
tionarea clasică este insuficientă din câteva motive: 

1. Este greu să consideri cunoaşterea rezultatelor ca stimul ce 
determină apăsarea butonului. 

2. Stingerea RC este explicată în conditionarea clasică, ca fiind 
rezultatul lipsei asocierilor pentru un anume interval de timp; în 
sarcinile de vigilență descreşterea nu ajunge niciodată de stingere 
definitivă. 

3. În conditionarea pavloviană, stingerea se produce datorită 
unei multitudini de prezentări neasociate a stimulului condiţionat; în 
probele de vigilenta, prezentare mai frecventă a semnalelor determină 
ameliorarea performanței. 

O altă teorie este cea a gradului de excitabilitate care pare mai 
plauzibilă pentru explicarea performanţelor la probele de vigilenta fata 
de teoria lui Macworth. Pragul de excitabilitate reprezintă capacitatea 
unei persoane de a intra în alertă. În termeni psihologici, acesta constă 
în tipul de activitate nervoasă (corticală şi subcorticală- hipotalamus şi 
sistemul nervos periferic). 

Gradul de activitate corticală poate fi măsurat prin EEG, prin 
intermediul unor electrozi aşezaţi pe scalp; diferenţa de potential între 
doi electrozi este preluată, amplificată şi înregistrată pe o rolă de 
hârtie continuă. În stare de relaxare şi cu ochii închişi, este detectat 
ritmul o (unde regulate, cu frecvența de 8-12 cicli/secundă); în stare 

de relaxare şi cu ochii deschişi se înregistrează ritmul B (unde mai 
putin regulate, de amplitudine mai mică şi cu frecvența de 12-30 cicli/ 
secundă). 

Stroth în 1971 dorind să afle relația dintre nivelul activității œ şi 
posibilitatea de testare a acesteia, înregistrează ritmul œ la subiecții 
care erau angajaţi într-o proba de vigilenta; dacă activitatea a este un 
indicator al pragului de toleranță, atunci se poate vedea dacă excitabi- 
litatea este un factor ce influenţează descreşterea vigilentei. Cei 24 de 
subiecți din experimentul său erau împărțiți în trei grupe: 

A. cei a căror activitate O anterioară ratării unui semnal era mai 
mică decât cea anterioară detectării unui semnal; 

B. cei a căror activitate O anterioară detectării unui semnal era 
mai mica; 

C. cei la care nu se înregistra nici o diferență. 

Căutând alte diferenţe între subiecţi, Stroth a descoperit că su- 
biectii din grupul A erau mai tineri şi mai colerici (evaluati cu inven- 
tarul de personalitate) decât cei din grupul B. În momentul angajării 
atenţiei, ritmul a este înlocuit cu ritmul B, mai complex. În timp ce la 
subiecţii mai în vârstă şi mai stabili creşterea pragului de excitabilitate 
pare să îmbunătăţească performanţa, la cei tineri şi mai instabili are 
loc fenomenul invers. 


S-a observat că, în realitate, există o serie de factori care influen- 
teaza excitabilitatea: endogeni (care tin de natura individului) şi exogeni 
(care tin de mediul inconjurator). 

Factorii endogeni includ factorii de personalitate (tipul de acti- 
vitate nervoasă superioară şi ritmurile circadiene — variații din decursul 
zilei ale performanţei fiziologice şi psihologice). 

Factorii exogeni includ: 

a. Nevoile şi stimulentele. Foamea, setea şi teama precum şi 
anticiparea plăcerii sau neplăcerii, sunt câteva exemple. 

b. Circumstantele de mediu. Zgomotul şi lumina puternică pot 
determina creşteri ale excitabilitatii (să ne amintim că Macworth a 
descoperit că soneria telefonului a dus la ameliorarea performanței). 
Cu cât intensitatea stimulului este mai mare, cu atât excitabilitatea este 
mai mare. Culoarea poate, de asemenea, exercita influenţe: albastrul 
este mai puțin stimulativ decât roşul. 

c. Caracterul surprinzător sau nou al evenimentului. 

d. Drogurile. Amfetaminele sau cofeina pot creşte excitabili- 
tatea; alcoolul şi barbituricele determină scăderi ale acesteia. 

e. Dificultatea sarcinii. Cu cât sarcina este mai dificilă, cu atât va 
fi mai crescută excitabilitatea. 


Nivel optim al performanței 
Creşterea 
nivelului 
performanţei 


Creşterea excitabilitatii 


Relația dintre excitabilitate şi performanţă (legea Yerkes-Dodson) 


În concluzie, se poate spune că există un nivel optim al excita- 
bilitatii care garantează performanța efectivă şi o mare varietate de 
factori care influențează pragul de excitabilitate. O persoană mai putin 
stabilă, anxioasă în ceea ce priveşte un examen, va avea mai multe 
şanse să piardă autobuzul şi să întârzie la acel examen; examinatorul 
va fi perceput ca fiind amenintator, iar subiectul mai greu. Un ase- 
menea nivel al anxietatii este amplificat de către acţiunea unei varie- 
tati de factori şi va determina astfel o scădere drastică a performanţei. 
Figura anterioară ilustrează relaţia dintre pragul de excitabilitate şi 
performanţă. 

Această relație este cunoscută sub numele de legea Yerkes- 
Dodson (1908) şi susține că excitabilitatea crescută, până la un anumit 
nivel (optim), înseamnă creşterea performanței; după acest nivel 
optim, creşterea continuă a excitabilitatii deteriorează performanța. 

Alte indicii ale pragului de excitabilitate (în afară de EEG) sunt 
răspunsul galvanic al pielii (RGP), frecvenţa pulsului şi diametrul 
pupilar. Kahneman (1973) a demonstrat că diametrul pupilar este un 
indicator al excitabilitatii corticale, dar nu a fost explorată relația dintre 
acest indicator şi vigilenta. 

Se consideră că extrovertii sunt in mod cronic subexcitabili şi 
acesta este motivul pentru care performanţa lor este mai mică la pro- 
bele de vigilenta. Datorită extraversiei manifestate în căutarea stimulului, 
are loc o creştere a excitabilitatii peste nivelul optim. In situaţia în care 
o probă de vigilenta devine monotonă şi noutatea dispare, aceştia au o 
capacitate mai scăzută de susținere a atenţiei. 

I]1.8.2. Căutarea 


În timp ce vigilenta presupune aşteptarea pasivă a apariţiei unui 
stimul semnal, căutarea înseamnă cercetarea activă şi îndemânatică a 
unui stimul. Ea presupune scanarea mediului pentru trăsături specifice 
— căutarea activă a ceva atunci când nu suntem siguri unde va apare. 
Un exemplu de căutare este atunci când încercăm să localizăm marca 
de lapte preferată într-un galantar aglomerat sau un termen-cheie într-un 
text lung. Atunci când căutăm ceva putem răspunde prin alarme false. 
Acestea apar când întâlnim stimuli care ne distrag şi care ne abat 
atenția de la stimulul target. De exemplu, când realizăm căutarea într-un 
supermarket observăm o serie de stimuli care ne distrag, dar care 
seamănă cu stimulul pe care sperăm să îl găsim. Cei care concep şi 
produc ambalajele produselor obţin un avantaj din eficiența stimulilor 
care distrag atenția cumpărătorilor (ei concep ambalaje care seamănă 
unele cu altele). Problema apare atunci când stimulul target (cutia de 
lapte) nu are trăsături particulare, distinctive. In această situaţie sin- 
gura modalitate prin care putem găsi cutia/marca dorită este să realizăm 
o căutare in conjunctie („conjunction search”, Theeuwes, 1992). În 
acest caz căutăm o combinaţie specifică, o conjunctie de trăsături. 

Vom reveni mai jos asupra acestor aspecte în cadrul teoriilor 
atenției. 


III.9. Atenţia selectivă. Modelele atenţiei 


Vă propun pentru început să faceți un exercițiu. Urmăriţi la 
televizor o selecție de reclame comerciale şi scrieți pe scurt care a fost 
modul de prezentare a acestora. Ce ati reținut în urma vizionarii? 

In societatea de astăzi, numită şi a „cunoaşterii” sau a ,,informatiei’’, 
individul este supus unui adevărat „bombardament informaţional” 
datorită multitudinii şi diversităţii de stimuli ce vin din mediul încon- 
jurător către el, însă doar o mică parte din aceştia sunt folosiţi. În acest 
scop, organismul uman posedă mecanisme care îl fac capabil să selec- 
teze şi să proceseze acei stimuli care sunt semnificativi şi să neglijeze 
restul stimulilor. În acest sens vorbim despre selectivitatea atenţiei. 

Pentru a demonstra modalitățile de captare şi fixare ale atenţiei, 
Tony Malim (1999) ne propune să analizăm modul în care reclamele 
publicitare încearcă să ne atragă atenția. Caracteristicile stimulilor care 
determină captarea atenţiei sunt următoarele: 

1. Intensitatea: o culoare intensă ne va atrage mai degrabă atenția 
decât una ştearsă. 

2. Mărimea: un obiect mare va fi sesizat mai repede în compa- 
ratie cu unul mic. 

3. Persistenta sau repetarea: o singură prezentare a unui stimul 
este puţin probabil că ne va capta atenţia comparativ cu unul care este 
persistent sau se repetă. 

4. Încărcătura emoţională: un stimul care are o semnificaţie 
deosebită pentru noi va fi mai degrabă sesizat decât unul neutru. 

5. Apariţia bruscă şi caracterul de noutate: un stimul care apare 
în mod neaşteptat sau brusc este mai uşor de remarcat decât unul care 
este anticipat sau a mai fost întâlnit anterior. 

6. Stimulii contrastanti ne vor atrage atenția mai rapid fata de cei 
asemanatori. 

7. Un obiect care se mişcă va fi mai rapid remarcat fata de unul 
staționar. Soarecele fuge atunci când este în pericol de a fi prins şi 
tocmai din această cauză este observat de cel care îl urmăreşte. 

Unul din cele mai citate modele explicative ale atenţiei selective 
în literatura de specialitate este cel al lui Donald Broadbent (1958). În 
urma experimentelor sale de tip disociativ, în care utilizează audițiile 
dihotomice (adică ascultarea unor mesaje separate la cele două urechi), 
Broadbent şi-a elaborat propriul model. Spre exemplu, se prezentau 
dihotomic trei perechi de cifre — trei cifre la o ureche şi trei la cealaltă: 


Stânga Dreapta 
7 6 
4 8 
8 9 


S-a constatat că subiecţii îşi amintesc mai uşor cele trei numere 
prezentate la o ureche (adică 7 4 8 sau 6 8 9) şi mai greu sub forma de 
pereche (adică 7 6,4 8,8 9). În situaţia în care li s-a cerut in mod 
special reamintirea sub formă de perechi, s-a observat că doar 20% din 
ei au făcut acest lucru corect. 

Explicaţia lui Broadbent pentru aceste rezultate este aceea a 
existenței unui filtru senzorial: atunci când ajung simultan la acest 
filtru două mesaje, doar unul dintre ele poate fi procesat. În acest fel, 
capacitatea de procesare la nivel cortical nu este suprasolicitată. 
Preferinta pentru procesare este determinată de anumite caracteristici 
fizice ale mesajului, în cazul descris mai sus — de primul mesaj primit 
(mesajul de la urechea dreaptă este păstrat până când cel de la urechea 

stângă a fost procesat). Încercăm să reprezentăm modelul Broadbent, 
menționând că prioritatea este determinată şi de alti factori, ca înăl- 
Memo- Filtrul 


timea sunetului sau intonatia. 
Intensitatea 
Atribute 
fizice 
ria de senzo- 


scurtă rial 
procesare 
Intrarea 
senzorială Stocarea pentru 
(input) răspuns ulterior 


Modelul atenţiei selective al lui Broadbent 


Răspuns 


Broadbent consideră că informaţia furnizată de către analizatori 
ar fi păstrată, înainte de a ajunge la filtrul selectiv, în cadrul memoriei 
de scurtă durată. Filtrul selectează informaţiile pe criterii fizice: o voce 
înaltă opusă unei voci joase sau, input-ul de la o ureche opus celui de 
la cealaltă ureche. Informaţiile selectate se transmit unui singur canal 
de procesare şi de aici către nivelul de ieşire (output), indiferent de 
răspunsul cerut. Informațiile neselectate sunt reținute pentru procesări 
viitoare. 

Deşi acest model este în acord cu fenomenul evidențiat de către 
Cherry în experimentele sale de acelaşi tip (cu un mesaj-tinta), are 
totuşi limite în ceea ce priveşte explicarea fenomenului „cocktail 
party”. O persoană care şi-a concentrat atenţia pe o conversaţie poate, 
cu toate acestea, să preia informaţiile relevante oferite de către o alta 
din aceeaşi cameră (un nume spre exemplu), iar acest lucru atestă 
existența mai multor nivele de selectare. Moray (1959) testează acest 
fenomen prezentând subiecţilor, pe nepregătite, un nume la una din 
urechi (fără specificarea prealabilă a urechii) concomitent cu prezen- 
tarea la cealaltă ureche a unui mesaj-ţintă. În aproape toate cazurile 
numele a fost reţinut. 

Procesarea este influențată de o serie de factori pe care îi pre- 
zentăm mai jos. 

Experienţa anterioară a subiecţilor. Underwood (1974) a realizat 
experimente similare având ca subiecți persoane care nu aveau expe- 
rienta acestui gen de experimente şi compară rezultatele acestora, la 
probele de audiție a perechilor de cifre, cu cele ale lui Moray (care 
avea o experiență semnificativă în acest sens). S-a constatat că reuşita 
subiecţilor a fost de numai 8% pe când cea a lui Moray a fost de 67%. 

Natura materialului. Allport şi colaboratorii săi (1972) prezintă 
subiecților diferite materiale țintă (ce trebuiau urmărite). La o ureche 
se prezenta un fragment din opera Eseuri alese a lui George Orwell 
spre a fi reprodus, în timp ce la cealaltă ureche se prezentau cuvinte 
aleatorii. Aşa cu era de aşteptat, conform modelului lui Broadbent, au 
fost reținute doar câteva cuvinte. În situaţia în care cuvintele aleatorii 
erau înlocuite cu un material scris ce trebuia parcurs vizual s-a obser- 
vat că reactualizarea era mult mai bună, acest rezultat arătând că lipsa 
similaritatii între două informaţii (input-uri) este un factor important. 

Într-o reluare extensivă a acestui studiu, Allport şi colegii săi îşi 
îndreaptă atenția asupra unui alte tip de material, muzica, folosind 
drept subiecți pianişti profesionişti. Sarcina era aceeaşi, să rețină un 
discurs verbal şi, în acelaşi timp, să interpreteze la prima vedere o 
partitură muzicală. Spre deosebire de primul experiment, cea de-a 
doua sarcină nu a interferat, adică subiecţii au interpretat la fel de bine 
Şi cu si fără sarcina de urmărire a discursului verbal. Sarcina de inter- 
pretare la prima vedere pare să nu afecteze corectitudinea cu care 
subiecţii au rezolvat sarcina de urmărire a discursului verbal. 

Shaffer (1975) efectuează două experimente prin care urmăreşte 
extinderea rezultatelor lui Allport. În primul experiment, o dactilografă 
trebuie să urmărească un fragment de proză, prin căşti, în timpul 
copierii textului în limba germană, limbă pe care nu o cunoştea (pre- 
zentarea vizuală). În cel de-al doilea experiment trebuia să dactilo- 
grafieze un material prezentat în căşti (prezentare auditivă) în timp ce 
avea de realizat una din următoarele sarcini: (1) să urmărească un 
fragment de proză prezentat la cealaltă ureche; şi (2) să citească cu 
voce tare un fragment de proză prezentat vizual. 

Dacă în primul experiment s-a constatat doar o uşoară dete- 
riorare a capacității de a urmări fragmentul în proză, în cel de-al doilea 
s-au produs interferenţe semnificative. Aceste studii vin în favoarea 
ipotezei că sunt folosite canale de procesare diferite pentru diferite 
tipuri de informaţie. 

Procesarea conştientă şi cea inconştientă. În 1975, Von Wright 
Şi colaboratorii săi afirmă că pierderile din materialul care nu trebuia 
urmărit nu înseamnă absența procesării ci, mai degrabă, o procesare 
fără participare conştientă. Experimentul lor s-a desfăşurat în două etape: 

I. Se prezenta subiecților o listă lungă de cuvinte, iar ultimul 
cuvânt „dorit” era uneori asociat cu un şoc electric. 

II. În a doua etapă, subiecţii trebuiau să urmărească o listă de 
cuvinte, în timp ce o a doua le era prezentată la cealaltă ureche (cea de 
a doua nu trebuia urmărită). În această a doua listă erau cuprinse 
cuvinte care şocau, sinonime şi omonime. În momentul în care acestea 
din urmă erau prezentate, se înregistra o modificare semnificativă a 
răspunsului galvanic al pielii. În mod clar a existat un răspuns emo- 
tional la a doua categorie de cuvinte care nu a fost procesata. 3 

Semnificaţia ca factor ce influențează selectivitatea atenţiei. In 
anul 1960, Gray şi Wedderburn au încercat să demonstreze că semni- 
ficatia mesajelor de la fiecare ureche a avut o importanţă în selectare. 
In experimentele cu audiții dihotomice, subiecţilor le erau prezentate 
tranşe sonore ce cuprindeau un mesaj coerent. De exemplu: 


Urechea stângă Urechea dreaptă 
Cine 6 
8 Merge 
Acolo 7 


Spre deosebire de subiecții din experimentul lui Broadbent, cei 
din experimentul lui Gray şi Wedderburn au întâmpinat mai puţine 
probleme în reactualizare mesajului coerent „Cine merge acolo?” şi 
apoi 6 8 7, chiar în condiţiile în care mesajul era prezentat parțial la o 
ureche şi parțial la cealaltă. 


Un alt model ,,clasic” al atenției este cel al atenuarii aparținând 
lui Anne Treisman (1960, 1964). Aceasta foloseşte tehnica urmăririi 
unui mesaj țintă, elaborată de Cherry şi cere subiecților să repete 
mesajul pe care îl aud într-o ureche (mesajul ţintă) în timp ce mesajul 
de la cealaltă trebuia ignorat (mesajul supraadăugat). In experimentul 
în care mesajul ţintă era în limba engleză iar cel supraadăugat era 
traducerea acestuia în limba franceză, majoritatea subiecţilor îşi 
dădeau seama că semnificația ambelor este aceeaşi. Acest rezultat le 
susţine pe cele ale lui Gray şi Wedderburg cu privire la importanţa 
semnificației în procesul de selectare, adică au avut loc anumite 


A 


procesări ale mesajului ignorat care permit evaluarea acestuia. In al 

doilea experiment ambele mesaje, cel ţintă şi cel supraadăugat, erau 
propoziţii în limba engleză oarecum amestecate, cum ar fi: „Am văzut 
că fata cântând dorind” şi „mie pasărea a sărit în stradă”. 

Atunci când prima propoziţie era prezentată ca mesaj ţintă şi cea 
de a doua ca mesaj supraadăugat, subiecții dădeau răspunsuri de 
genul: „Am văzut că fata a sărit dorind...”. Verbul „a sărit” a fost 
transferat în mesajul ţintă pentru a-l face mai coerent; s-a observat că 
atunci când mesajul ţintă era deja coerent acest transfer nu mai avea loc. 

In experimentele ulterioare subiecţilor li se prezenta la o ureche 
ca mesaj țintă un fragment de proză în limba engleză, in timp ce la 
cealaltă ureche, mesajul supraadăugat consta dintr-o alăturare întâm- 
plătoare de cuvinte ce nu respectă gramatica limbii engleze. Atunci 
când mesajul ţintă era schimbat (fără avertizare prealabilă) de la o 
ureche la alta, subiecţii realizau această schimbare automat şi uneori 
nu erau conştienţi că mesajul țintă a fost prezentat la cealaltă ureche. 

Toate aceste experimente aduc probe ce susțin ipoteza că există 
o anumită procesare a mesajelor ce nu se situează în centrul atenţiei. 

Rezultatul acestor experimente a dus la o revizuire a modelului 
atenției selective al lui Broadbent şi a fost elaborat un alt model, al 
atenuării, care arată că în situaţia in care un canal este încă selectat pe 
baza proprietăților sale fizice, filtrul nu blochează complet mesajele 
neselectate ci doar le atenuează, astfel încât să se realizeze prelucrarea 
stimulului cu intensitate mare, care trebuie neapărat procesat. Proce- 
sarea după principiul „totul sau nimic” din modelul Broadbent este 
înlocuită cu cea a selectării stimulului principal şi a atenuării celorlalți. 
Aceste model este ilustrat după cum urmează: 


Factorul 


dicționar 


Filtrul 1 (intensi- 
Factorul tate completă) 


discrimi- a 
a Procesare [Răspuns 
Intrarea Filtrul 2 (inten- 


senzorială sitate atenuată) 


Pr oprie- Semnificație 
tati 


Modelul atenuării selectivitatii al lui A. Treisman 

Conform acestui model, alături de mesajul selectat există şi alte 
materiale ce sunt procesate pe baza a ceea ce Treisman denumeşte 
factorul dicționar („dictionary unit”). Această înşiruire de cuvinte si 
de semnificaţii ale acestora are un anumit prag (o intensitate minimă la 
care cuvântul poate fi recunoscut şi utilizat) care variază în funcție de 
importanţa cuvântului şi de aşteptările individuale. Transferul verbului 
„a sărit” în experimentul anterior poate să aibă loc pentru că subiectul 
se aşteaptă la acest comportament mai degrabă decât la cel desemnat 
de cuvintele care urmează în mesajul ţintă. Acest cuvânt are deci un 
prag mai scăzut decât celelalte cuvinte din mesajul supraadăugat. 

Modelul lui Treisman aduce câteva contribuţii importante la 
modelul lui Broadbent, cum ar fi: 

— se respectă dependenţa procesării de semnificaţia celor proce- 
sate, aşa cum au demonstrat Gray şi Wedderburn; 

— oferă o explicație fenomenului „cocktail party” pus în evidență 
de Cherry; 

Modelul are însă şi unele limite: 

— nu se specifică foarte clar ce se înțelege prin atenuarea stimu- 
lului, pentru că nu este vorba despre o reducere a intensității acestuia 
ci despre o reducere a informaţiilor aduse de către mesajul supraadău- 
gat. Este destul de dificil de intuit modul de realizare a acestui lucru. 

— recunoaşterea semnificației unui cuvânt sau a unui text nece- 
sită o procesare extensivă, astfel că analiza semantică a mesajului 
supraadăugat ar trebui să fie aproape la fel de completă ca cea a mesa- 
jului ţintă. 

Modelul pertinentei (sau filtrul latent) al atenţiei selective 


În 1963, Deutsch şi Deutsch au propus un model al pertinentei 
atenției selective în care se susține plasarea filtrului mai aproape de 
capătul final al sistemului procesării. Acest model, care a fost ulterior 
îmbunătățit de Norman (1968, 1969, 1976) susține ideea că toate infor- 
matiile sunt initial analizate din punct de vedere al oportunității sau 
relevantei şi abia după ce a fost stabilită pertinenta trec printr-un filtru: 


Unitatea informaţiilor Unitatea 


de iti de 
> analiză selectare sau | Răspuns 
Informaţii filtrul 
senzoriale 


Filtrul latent sau modelul pertinenţei atenţiei selective 


98 


(Deutsch şi Deutsch; Norman) 

Unii autori au identificat rapid câteva limite ale acestui model: 

— Eysenck (1984) susține că modelul propune un mod de folo- 
sire foarte puţin eficientă a resurselor. Se realizează procesarea unei 
mari cantități de informaţii care nu va fi ulterior folosită; 

— Treisman şi Geffen (1967) verifică experimental modelul. Ei 
solicită subiecţii într-o sarcină de urmărire a unui mesaj ţintă pe care 
trebuiau să-l repete cu voce tare şi, în mod suplimentar, trebuiau să 
indice printr-o bătaie în masă în momentul în care auzeau un anume 
cuvânt din mesajul supraadăugat. Conform modelului Deutsch şi 
Deutsch, cuvântul ţintă ar trebui să fie detectat indiferent de urechea la 
care este prezentat pentru că acest cuvânt era cel mai oportun. Conform 
modelului filtrului imediat al lui Treisman (sau al lui Broadbent), 
cuvântul țintă ar trebui să nu fie detectat dacă este prezentat în cadrul 
mesajului supraadăugat. Rezultatele acestui experiment susțin afirmaţiile 
lui Treisman în proporţie de 87% pentru prezentarea în cadrul mesajului 
țintă şi de numai 8% pentru prezentarea în cadrul mesajului supraadăugat. 

Deutsch şi Norman (1967) contestă valabilitatea acestor rezultate 
ŞI susțin că în situația în care subiecţii puteau să execute la fel de bine 
ambele sarcini experimentale (urmărirea mesajului şi bătaia în masă); 
în situația în care cuvântul ţintă era prezentat în cadrul mesajului 
supraadăugat, ei trebuiau doar să bată în masă. Treisman şi Reiley 
(1969) corectează această situaţie cerând subiecților să se oprească din 
urmărirea mesajului şi să nu mai bată în masă în momentul în care 
auzeau cuvântul ţintă, indiferent de urechea la care era auzit. S-a cons- 
tatat aceeaşi situaţie, adică o mai mare acuratețe în detectarea cuvântului 
țintă atunci când era înglobat în mesajul ţintă. 


Modelul bazării pe resurse a atenţiei selective 


Johnston şi Heinz (1978) propun un model mai flexibil al aten- 
tiei selective, modelul bazării pe resurse, conform căruia selectarea ar 
avea loc la diferite nivele ale procesării şi se vor folosi cu atât mai 
multe resurse cu cât procesarea are loc mai aproape de capătul final, 
adică de răspuns. Se înregistrează, la nivelul psihicului, tendința de 
realizare a selectării cât mai devreme posibil în circumstanțele exis- 
tente. În experimentul prin care aceştia încearcă să demonstreze această 
ipoteză, se prezintă simultan la ambele urechi cuvinte ţintă şi cuvinte 
non-țintă (cele ţintă trebuiau urmărite). Au fost delimitate două 
condiţii experimentale: (1) condiţii de discriminare senzorială scăzută, 

când cuvintele erau rostite de o aceeaşi voce masculină şi (2) condiţii 
de discriminare senzorială ridicată, în care cuvintele ţintă erau rostite 
de o voce masculină iar cele non-tinta de o voce feminină. 

Condiţia care s-a formulat a fost: în situația (2) puteau folosi 
informaţii senzoriale suplimentare (bazate pe tipul de voce) pe când în 
situaţia (1) aveau la dispoziție doar informaţii semantice. Se va realiza 
astfel o procesare cu atât mai completa a cuvintelor non-tinta cu cât 
resursele folosite vor fi mai numeroase. Dacă sunt adevărate afirmațiile 
lui Deutsch şi Deutsch, atunci analiza va fi la fel de completă în 
ambele situații experimentale. Rezultatul experimentului a fost că su- 
biectii îşi reaminteau mai bine cuvintele non-tinta în condițiile (1), de 
discriminare scazuta. Acest rezultat demonstreaza ca este mai probabila 
existenţa filtrului imediat (din modelul lui Treisman) decât cea a fil- 
trului tardiv (din modelul lui Deutsch şi Deutsch). 

Johnston şi Wilson (1980) oferă dovezi suplimentare în legătură 
cu acest lucru. Subiectilor le erau prezentate, la ambele urechi, perechi 
de cuvinte cu cel putin două semnificaţii (cuvântul „urs”, de exemplu, 
reprezenta cuvântul țintă din categoria de „animale sălbatice”). Fiecare 
cuvânt ţintă era însoțit de un cuvânt care desemna fie o caracteristică 
improprie (cum ar fi „suferind”) ori un cuvânt neutru, ca „maşină”. 
Condiţiile de desfăşurare a experimentului erau de două tipuri: (a) nu 
se specifica la care ureche va fi auzit cuvântul ţintă — atenția generală 
şi (b) era specificată urechea la care se va auzi acel cuvânt — atenţia 
focalizată. 

În situaţia de atenţie generală s-a observat că detectarea cuvin- 
telor țintă era mai uşoară atunci când acestea erau însoţite de cuvinte 
ce desemnează o caracteristică proprie, adică „urs” şi „brun”, mai 
dificilă în cazul în care erau însoțite de cuvinte neutre şi foarte dificilă 
atunci când erau însoţite de cuvinte ce desemnau o caracteristică im- 
proprie. 

În situaţia de atenţie focalizată s-a constatat că tipul cuvântului 
țintă nu a influenţat în niciun fel rata de detectare. În acest caz se pare 
că procesarea se desfăşoară în funcție de factori fizici, în vreme ce în 
condiţii de atenţie generală se realizează o procesare semantică. 


[II.10. Atenţia focalizată sau concentrată 


Prin atenţia focalizată individul identifică obiectele câte unul 
singur o dată, prin intermediul unei procesări seriale. Treisman şi 

Gelade (1980) au analizat acest tip de atenție prezentând subiecților 
ansambluri de caracteristici izolate, în cadrul cărora ţinta, diferită de 
itemii care o înconjurau prin culoare, mărime sau orientare, era atât de 
tipatoare încât sărea în ochi. Numărul itemilor care erau prezentaţi 
împreună era irelevant. Vă propun să încercaţi următorul exercițiu 
(T. Malim, 1999, p. 38): 


Sarcina I: Cu ajutorul unor carioci viu colorate, să zicem roşu şi 
verde, faceți pe o coală de hârtie 30 de x-uri roşii şi unul verde, 
aşezat la întâmplare. 

Sarcina a II-a: Pe o a doua hârtie faceţi 12 x-uri roşii şi unul 
verde. 

Cereti unui prieten să privească cele două hârtii şi să localizeze 
x-ul verde printre cele 30 şi respectiv 12 x-uri irelelvante. 

Sarcina a III-a: Faceţi acum 15 x-uri roşii, 15 o-uri verzi şi un x 
verde. Cereti din nou prietenului dvs. să localizeze x-ul verde. I-a 
luat mai mult timp acum? 


În sarcina I şi II ţinta sare în ochi şi nu are prea mare importanță 
dacă se află printre 12 sau 30 de itemi. Va fi căutată o caracteristică 
izolată şi de aceea se poate face apel la procesarea preatentionala 
(automată). În sarcina a III-a, însă, se caută o combinaţie de două 
caracteristici, X şi verde, şi nu se mai poate rămâne la nivelul 
caracteristicilor ci se trece la acela al obiectelor (o sarcină mai com- 
plexă). Cu cât vor fi căutate mai multe caracteristici, cu atât va fi 
necesar un interval mai mare de timp. Prin urmare, unele sarcini nece- 
sită un timp mai îndelungat decât altele şi o focalizare a atenţiei, altele 
un timp mai scurt şi o procesare preatentionala. 

În urma experimentelor lui Allport şi Shaffer descrise mai înainte 
se poate concluziona că atenţia este divizată. Shiffrin şi Schneider 
(1977, 1984) afirmă că o astfel de distincție este cea dintre atenția 
voluntară şi cea involuntară. În plus, există diferenţe de performanţă 
între existența antrenamentului şi lipsa acestuia. Este un fapt uşor de 
demonstrat. Să ne gândim că în viaţa de zi cu zi putem asculta muzică 
sau să conversăm atunci când conducem maşina pe o şosea liberă, fără 
ca acest lucru să ne împiedice să conducem bine; dacă însă şoseaua 
este aglomerată vom opri muzica şi vom înceta conversaţia pentru a 

putea fi atenţi la condus. Prin urmare se pune problema volumului 
atenției. 
Teoria volumului atenţiei al ui Kahneman (1973) 
Kahneman afirma că în cadrul procesului prosexic există un 


procesor central care coordonează şi disponibilizează resursele noastre 
prosexice. 


Alte solicitări 


a Procesorul 
Disponibi- central 


litatea (Evaluarea 


răspunsului 
posibil) 


Factori 
interni 


Starea de 
vigilenta 
Intrarea 


à | Intentiile 
senzorială 


momentane Factori Evaluarea 


externi cererilor 
Evaluarea 


solicitărilor 


Modelul volumului atenției al lui Hahneman 


Broadbent (1977) demonstrează ceva asemănător afirmațiilor lui 
Allport şi anume că există o instanță generală de control. Ideea lui 
Kahneman este că acest procesor central este responsabil de alocarea 
resurselor şi că nu avem doar un canal de procesare, pentru câte un 
singur stimul, ci există mai multe procesări ale resurselor care sunt 
deosebit de flexibile. Factorii care determină alocarea resurselor sunt: 

1) efortul psihic necesar; 

2) pragul de excitabilitate al persoanei. 

S-a observat un volum mai mare al atenției la persoanele cu un 
grad de excitabilitate mai ridicat. Pragul de excitabilitate se referă la 
rapiditatea de stimulare a unei persoane şi este determinat de: 

a. Cantitatea de stimuli existentă la un moment dat în mediul 
înconjurător. 

b. Temperamentul individului (o persoană colerică este mai uşor 
stimulată decât una flegmatică). 

c. Ritmurile circadiene. Acestea sunt ciclurile zilnice de activitate 
fiziologică, adică nivelul funcțiilor fiziologice (bătăile inimii, rata 
metabolismului, frecvența respirației, temperatura corpului); acestea 
sunt diferite în diversele momente ale zilei — de obicei dimineața sunt 
la un nivel scăzut, iar după-amiaza târziu şi seara la un nivel maxim. 

d. Intenţiile de moment sau dispozițiile de durată. Procesorul 
central alocă mai degradă resurse activităților cu scopuri imediate şi 
individul îşi va orienta mai degrabă atenția spre anumiţi stimuli externi. 

Se poate observa că acest model este mai flexibil decât cel al lui 
Broadbent. În viaţa de zi cu zi, atragerea atenţiei este determinată atât 
de factori interni cât şi de cei externi. Un strigăt de ajutor (stimul 
extern) va capta atenția imediat. Solicitările exterioare vor trebui să 
tina cont de factorii interni, cum ar fi scopurile noastre imediate sau 
dispoziţiile noastre de durată, adică felul nostru de a fi. 


III.11. Efectul Stroop 


Deşi cele mai multe dintre cercetările asupra atenției selective 
s-au preocupat de procesarea auditivă, atenția selectivă poate fi studiată 
şi în cazul procesării vizuale. În acest sens, se recurge adesea la un 
experiment conceput de John Ridley Stroop al cărui nume îl poartă 
(„efectul Stroop”) şi care a fost publicat în articolul Studies of 
Interference in Serial Verbal Reactions din Journal of Experimental 
Psychology (1935). 

Faceţi următorul exercițiu: 


(1) Citiţi culorile acestor cuvinte cât de repede puteți: 
Verde Roşu Albastru Galben Albastru Galben 
Uşor, nu-i aşa? 

(ID Acum citiți culorile următoarelor cuvinte: 

Albastru Galben Roşu Verde Galben Verde 


Vi se mai pare tot atât de uşor? 

Cuvintele nu mai reprezintă culorile cu care au fost tipărite. Cum 
vi s-a părut această sarcină? Probabil că nu vi s-a mai părut tot atât de 
uşoară: fiecare cuvânt scris interferează cu numele culorii pe care îl 
cunoaşteţi. 

Efectul Stroop demonstrează dificultatea psihologică pe care o 
presupune abordarea selectivă a culorii şi încercarea, în acelaşi timp, 
de a ignora cuvântul care este tipărit cu culoarea respectivă. O explicație 
a dificultății testului Stroop ar putea fi dată de faptul că cititul este un 
proces automat, care scapă controlului conştient. Din acest motiv, pare 
a fi dificil să ne reținem să citim şi să ne concentrăm pe identificarea 
culorii, fără a ţine cont de culoarea cu care este tipărit cuvântul. O altă 
explicaţie susține că output-ul, răspunsul are loc atunci când căile 
mentale pentru producerea răspunsului sunt activate suficient. In testul 
Stroop, cuvântul colorat activează o cale corticală pentru rostirea 
cuvântului; dar, calea anterioară interferează cu aceasta din urmă. În 
această situaţie, persoanei îi ia mai mult timp pentru a dobândi o 
activare puternică necesară să producă răspunsul „denumirea culorii” 
şi nu răspunsul „citirea cuvântului”. 

Prima sarcină (I), a fost denumită de Stroop „Reading Color 
Names”, iar ce de-a doua (II), „Naming Colored Words”. S-a observat 
că în cazul realizării celei de a doua sarcini nu numai că timpul de 
reacție era mai mare, dar şi greşelile făcute de subiecţi erau mai multe. 

Experimentul lui Stroop s-a concretizat într-o probă care este 
astăzi utilizată în studiul tulburării de hiperactivitate/deficit de atenţie, 
schizofreniei şi anorexiei. Rezultatele obținute în urma EEG şi fMRI 
au prezentat că în timpul aplicării probei/ efectului Stroop are loc o 
activare selectivă a cortexului cingulat anterior, o structură prefrontală 
a creierului care se presupune că este responsabilă cu monitorizarea 
conflictului. 

Edith Kaplan şi colaboratorii săi au îmbogăţit proba pe care au 
structurat-o pe 4 nivele. 


[II.12. Atenţia distributiva 


În detectarea semnalului şi în atenţia selectivă, sistemul prosexic 
trebuie să coordoneze o căutare a prezenței simultane a mai multor 
trăsături — o sarcină destul de simplă. Uneori, însă, sistemul prosexic 
trebuie să îndeplinească două sau mai multe sarcini în acelaşi timp. 


* Vezi Stroop Effect în http://en.wikipedia.org/wiki/Stroop_effect 

Primele studii pe această temă au fost realizate de Ulric Neisser şi 
Robert Becklen (1975) care i-au solicitat pe subiecţi să vizioneze o 
casetă în care prezentarea unei activităţi (un joc de baschet între trei 
persoane) era supraimpresionat pe ecran cu o altă activitate (doi 
oameni care se jucau cu mâinile). La început, sarcina a fost simplă — 
să urmăreşti o activitate şi să o ignori pe cealaltă, apăsând pe un buton 
ori de câte ori se întâmpla un eveniment cheie în activitatea urmărită. 
De fapt, prima sarcină solicita atenţia selectivă. 

Apoi, cei doi cercetători i-au rugat pe participanți să urmărească 
ambele activități desfăşurate simultan şi să semnaleze evenimentele 
importante ale acestora. Chiar şi atunci când cercetătorii au prezentat 
activitățile dioptic, nu erau situate într-un singur câmp vizual, ci o 
activitate era observată cu un ochi şi cealaltă, cu celălalt ochi, partici- 
pantii au întâmpinat mari dificultăți în realizarea simultană a sarcinilor. 
Neisser şi Becklen au emis ipoteza că îmbunătățirea performanţei are 
loc ca urmare a practicii. De asemenea, ei au presupus că realizarea 
unor sarcini multiple era bazată pe abilitate (rezultând din practică) şi 
nu pe mecanisme cognitive particulare. 

Un an mai târziu, Ulric Neisser a continuat cercetările alături de 
Elizabeth Spelke şi William Hirst, recurgând la paradigma dublei 
sarcini (,,dual-task paradigm”). Ei au studiat atenția distributiva în 
timpul realizării simultane a două activităţi (R. Sternberg, 2006, p. 97). 

O altă abordare în studiul atenţiei distributive s-a concentrat pe 
sarcini simple care necesitau răspunsuri rapide. Conform lui Harold 
Pahler (1994), atunci când oamenii încearcă să realizeze rapid două 
sarcini care se suprapun, răspunsurile la una sau ambele sarcini sunt 
aproape întotdeauna mai lente; atunci când a doua sarcină începe 
curând după prima sarcină, viteza cu care este realizată se modifică. 
Pahler a ajuns la concluzia că oamenii pot potrivi uşor procesarea 
perceptivă a proprietăților fizice ale stimulilor senzoriali în timp ce 
sunt implicați în realizarea rapidă a unei a doua sarcini. Cu toate 
acestea, ei nu pot potrivi imediat mai mult de o sarcină cognitivă care 
le cere să aleagă un răspuns, să reactualizeze informații din memorie 
sau să realizeze alte variate operații cognitive. Atunci când ambele 
sarcini necesită realizarea oricărei din aceste operaţii cognitive, una 
sau ambele sarcini vor suferi o reducere a vitezei de execuție. 


III. 13. Atenţie, conştiinţă şi percepţie 

Înainte de a trece mai departe la studiul percepţiei, să ne oprim 
atenția asupra perspectivei lui Anthony Marcel (1983) despre modul în 
care interacționează conştiinţa şi percepţia. El a propus un model 
pentru a descrie modul în care senzațiile şi procesele cognitive care se 
produc în afara constientei noastre pot influenţa percepțiile şi cognitiile 
noastre conştiente. În viziunea acestui psiholog, reprezentările conştiente 
a ceea ce percepem diferă adesea calitativ de reprezentările nonconştiente 
ale stimulilor senzoriali. În afara constientei, încercăm permanent să 
dăm sens fluxului continuu de informaţii senzoriale. De asemenea, în 
afara constientei noastre există ipotezele perceptive cu privire la modul 
în care se potrivesc informaţiile senzoriale curente cu proprietăţile şi 
obiectele variate pe care le-am întâlnit anterior în mediu. Aceste 
ipoteze sunt inferente bazate pe cunoştinţele stocate în memoria de 
lungă durată. În timpul procesului de potrivire, informaţia din diferite 
modalități senzoriale este integrată. 

Conform modelului lui Marcel, o dată ce există o potrivire cores- 
punzătoare între datele senzoriale şi ipotezele perceptive referitoare la 
proprietăți şi obiecte variate, potrivirea este prezentată constientei ca 
„fiind” acele proprietăţi şi obiecte. Noi suntem conştienţi exclusiv de 
obiectele şi proprietățile prezentate; nu suntem conştienţi de datele 
senzoriale, de ipotezele perceptive care nu conduc la o potrivire sau de 
procesele care guvernează potrivirea prezentată. Astfel, înainte ca un 
anumit obiect sau proprietate să fie detectată conştient (prezentată 
constientei de procesul de potrivire nonconstient), vom fi ales o 
fi potrivit mai putin satisfăcător datele senzoriale pe care le ştiam deja 
sau pe care le puteam infera. 

Marcel susține că datele senzoriale şi ipotezele perceptive sunt 
disponibile şi utilizate de variatele procese cognitive nonconştiente pe 
lângă procesul de potrivire. Datele senzoriale şi procesele cognitive 
care nu devin conştiente exercită influență asupra modului în care 
gândim şi în care realizăm sarcini cognitive. Este recunoscut unanim 
faptul că noi posedăm o capacitate prosexică limitată. Marcel consideră 
că facem fata acestor limite prin utilizarea informaţiilor şi proceselor 
nonconştiente cât mai mult posibil, în timp ce limităm informația şi 
procesarea care intră in constienta noastră. În acest fel, capacitatea 
noastră prosexică limitată nu este suprasolicitată în mod constant. Dar, 

procesele prosexice interrelationeaza cu cele ale percepției pe care le 
vom aborda in capitolul urmator. 

Intrebări pentru verificarea cunoştinţelor 


1. Descrieti unele dovezi care vin în sprijinul fenomenului 
„priming” (amorsaj) şi a percepţiei preconstiente. 

2. De ce îi interesează pe psihologii cognitivişti, obişnuirea şi 
dezobişnuirea? 

3. Comparati teoriile şi modelele atenției. 

4. Alegeţi una din teoriile atenției şi explicati modul în care 
detectarea semnalului, atenția selectivă sau atenţia distributivă susțin 
sau nu teoria aleasă. 

5. Concepeti un experiment pentru studierea atenției distributive. 

6. Descrieti câteva modalități practice în care puteți utiliza 
funcțiile de forță şi alte strategii pentru a scade probabilitatea ca 
procesele automate să aibă consecinţe negative pentru dumneavoastră 
în unele situaţii în care vă aflați. 

7. Cum ar putea folosi specialiştii din domeniul publicității unele 
din principiile căutării vizuale sau atenţiei selective pentru a creşte 
probabilitatea ca oamenii să le observe mesajele? 


Concepte-cheie 


Adaptare 

Atentie 

Atentie distributiva 
Atentie focalizata, concentrata 
Atentie selectiva 
Automatizare 

Căutare (,,search”’) 
Cocktail party 
Constiinta 

Detectarea semnalului 
Dezobisnuire 

Efectul Stroop 

Eroare 

Excitatie 

Functii de forta 
Greseala 

Modelele atentiei 
Obisnuire 

Prezentare dihotoma 

Procesare conştientă 
Procesare preconştientă 
Procese automate 
Procese controlate 
Scăpare 

Sistem prosexic 
Vigilenta 


Surse bibliografice electronice 


1. Haykin, Simon, The Cocktail Party Phenomenon, 

http://ida. first.fraunhofer.de/~harmeli/summer_school/slides/hazkin_slides_essica2003.pdf 

2. Qian, Hanlin, Computational Model of Human Attention in Multiple Object 
Tracking, 

http://zoo.cs.yah.edu.classes/cs490/02-03a/qian.hanlin/finalreport.html 


3. Simon, Daniel J., Chabris, Christopher F., Gorillas in Our Midst: 


Sustained Inattentional Blindness for Dynamic Events, 
http://www. wjh.harvard.edu/~cfc/Simons 1999 pdf 


4. Wellbrink, Joerg, Zyda, Mike, Hiles, John, Modelling Vigilance Performance 
as a Complex Adaptive System, 
http://terra.cs.nps.navy.mil/www.moveinstitute.org/Publications/YDMS_Wellbrink 16Mar.pdf 


109 


IV. PERCEPȚIA 


1. Cum percepem obiectele stabile într-un mediu caracterizat 
de stimulare variabilă? 

2. Care sunt cele două abordări fundamentale ale percepției? 

3. Care sunt formele speciale ale percepției? 

4. Ce sunt iluziile? 

5. Ce se întâmplă când nu putem percepe corect? 


Vi s-a spus vreodată că „nu poţi vedea ceva aflat chiar sub nasul 
tău” sau că „nu poţi vedea pădurea din cauza copacilor”? Ati ascultat 
vreodată în mod repetat un cântec care vă place pentru a înțelege 
versurile? În fiecare din aceste situaţii este vorba despre percepție. 
Percepția cuprinde multe fenomene psihologice. În acest capitol ne 
vom referi adesea la percepția vizuală, deoarece este cea mai cunos- 
cută şi mai studiată modalitate perceptivă. 


IV.1. Senzatia şi percepţia 


Senzatia constă în colectarea informaţiilor din mediul înconju- 
rător prin intermediul analizatorilor. Percepția constă în interpretarea 
acestor informaţii în funcţie de experiențele stocate în memorie, contextul 
în care acestea apar şi starea interioară a celui care recepționează 
(emoțiile şi motivaţia). 

Percepția poate fi definită ca fiind un proces de formare a ipote- 
zelor referitoare la ce ne spun simţurile (R.L. Gregory, 1966). Ea poate 
fi înţeleasă ca un ansamblu de procese prin care recunoaştem, organizăm 
si dăm sens senzatiilor determinate de stimulii din mediu (Epstein şi 
Rogers, 1995; Goodale, 2000; Kosslyn şi Osherson, 1995; Pomeranz, 
2003 apud R.J. Sternberg, 2006, p. 111). 

Vom studia in continuare unele moduri de interpretare a infor- 
matiilor provenite din mediul înconjurător, în cadrul percepţiei, şi vom 
include: percepția tridimensională (a adâncimii), recunoaşterea obiectelor 
şi constantele perceptive. 

IV.2. Perceptia tridimensională (a adâncimii) 


Este cunoscut faptul că mediul înconjurător este tridimensional, 
dar că informaţiile obținute despre acesta, prin intermediul analizato- 
rilor, sunt bidimensionale (o imagine plată pe retină). Percepția tridi- 
mensională rezultă în urma utilizării la nivel cortical a anumitor repere 
specifice care se manifestă astfel: o parte folosesc informaţii de la ambii 
globi oculari (repere binoculare), iar restul folosesc informaţii de la un 
singur glob ocular (repere monooculare). 


Reperele binoculare ale percepției tridimensionale 


Primul reper binocular este disparitatea retiniană. Înainte de a 
înțelege la ce se referă sintagma, faceți următorul exercițiu: luaţi un 
creion şi ţineți-l în fata ochilor la o distanță de aproximativ 15 cm; 
inchideti mai întâi ochiul stâng şi priviţi obiectul cu ochiul drept; apoi, 
inchideti ochiul drept şi priviți obiectul cu ochiul stâng. Ce observați? 

Cu ajutorul acestui exercițiu puteți înțelege mai bine la ce se 
referă disparitatea retiniană: acele uşoare diferenţe de perspectivă 
dintre cei doi ochi. Ati observat că imaginile aceluiaşi obiect, creionul, 
sunt în cele două situaţii uşor diferite. Disparitatea retiniană determină 
prin urmare două seturi de informaţii care, la nivel cortical, sunt 
interpretate împreună şi rezultă o a treia imagine, asigurându-se astfel 
vederea stereoscopică. 

Un alt reper binocular este convergenta. Vă propunem un 
exercițiu şi pentru el: luați din nou creionul şi, treptat, apropiaţi-l de 
ochi fixându-l permanent cu privirea după care indepartati-l în acelaşi 
mod. Ce observați? Are loc o mişcare spre interior a globilor oculari 
care se produce în acelaşi timp cu apropierea creionului, precum şi 
contractarea muşchilor globilor oculari. Această senzaţie de activitate 
musculară (senzaţia kinestezică) furnizează informații despre distanța 
dintre obiect şi ochi, cu alte cuvinte despre adâncime, a treia dimensiune. 


Reperele monooculare ale percepției tridimensionale 


Reperele monooculare depind de informaţiile primite de la un 
singur ochi. Chiar dacă acest lucru se realizează mai greu, o persoană 
percepe tridimensional chiar şi atunci când şi-a pierdut vederea la un 
ochi. Faceţi încă un exercițiu: inchideti un ochi şi deplasaţi-vă în alta 
cameră pentru a încerca să luaţi un obiect de pe o masă. Nu vă este 
mai dificil să-l localizati? Probabil că veţi răspunde afirmativ. 

Reperele monooculare sunt de o mare importanţă pentru pictori 
în activitatea lor. De aceea, aceştia le-au utilizat pentru a reda impresia 
de profunzime unei picturi bidimensionale. Aceste repere sunt în 
număr de nouă: 

1. Perspectiva liniară — liniile paralele par să se unească la o 
anumită distanță. 

2. Înălțimea într-un plan orizontal — obiectele situate la distanță 
par mai înalte decât obiectele apropiate mai mici. 

3. Mărimea relativă — cu cât obiectul se află mai la distanță, cu 
atât va părea mai mic. Un pictor care doreşte să creeze impresia de 
adâncime va include în tabloul său figuri de mărimi diferite. Privitorul 
va presupune că o figură umană sau orice alt obiect pe care îl recunoaşte 
îşi conservă mărimea şi va vedea obiectele mai mici ca fiind situate în 
depărtare. 

4. Suprapunerea obiectelor — în situaţia în care un obiect este 
suprapus peste altul (acoperindu-l partial) primul va apărea mai aproape. 

5. Claritatea — obiectele aflate mai aproape par mai clare, mai 
bine definite comparativ cu cele situate mai departe. 

6. Lumina şi umbra — părțile mai întunecate ale unei imagini par 
mai depărtate decât cele mai luminoase; efectul de lumini şi umbre 
amplifică efectul tridimensional. 

7. Textura — cu cât textura unui obiect este mai brută, mai lipsită 
de fineţe, cu atât acesta pare mai apropiat. 

8. Mişcarea aparentă — când noi ne mişcăm, obiectele din jurul 
nostru care se mişcă au o viteză cu atât mai mică, cu cât acestea sunt 
situate mai la distanță de noi. Dacă ati circulat vreodată cu maşina pe 
o şosea pustie vi s-a părut cu siguranță că mergeţi mult mai încet decât 
pe o şosea aglomerată. 

9. Acomodarea — cristalinul îşi modifică forma pentru a focaliza 
pe retină razele luminoase, cu mai multă acuratețe. Imaginea obiec- 
telor mai depărtate se proiectează pe retină prin contracția muşchilor 
ciliari, care determină alungirea cristalinului. În cazul obiectelor mai 
apropiate, muşchii ciliari se relaxează pentru a permite rotunjirea cris- 
talinului. Informațiile kinestezice, de la nivelul acestor muşchi, ajung 
la nivel cortical şi furnizează informaţii despre apropierea sau depăr- 
tarea obiectului în câmpul vizual. 


` Vezi bazele fiziologice ale percepţiei vizuale în Tony Malim, Procese 
cognitive, Editura Tehnică, Bucureşti, 1999, p. 52-58 şi Mircea Miclea, 
Psihologie cognitivă. Modele teoretico-explicative, Editura Polirom, Iasi, 1999, 
p. 51-106. 

Acomodarea împreună cu reperele binoculare, disparitatea retiniană 
şi convergenta oculară, constituie reperul primar al funcționării anali- 
zatorului vizual. Aceste repere nu acţionează separat şi doar combinația 
lor poate furniza informaţiile care ne fac capabili să formulăm ipoteze 
asupra imaginilor din faţa ochilor noştri. 

Iată în continuare un exemplu pentru percepţia tridimensională 
preluat din arta plastică. Este vorba despre creaţia pictorului renas- 
centist Carlo Crivelli (1430-1495), Buna Vestire în care foloseşte cel 
puţin 5 repere monooculare: (3, 7) textura şi mărimea: podeaua pare la 
fel atât în fata cât şi în spatele figurilor din fata coridorului, dar dalele 
din faţa coridorului sunt mai mari şi sunt mai depărtate decât dalele 
din spate; (4) suprapunerea obiectelor: păunul blochează parțial pers- 
pectiva noastră asupra frescei de pe peretele din dreapta coridorului; 
(1) perspectiva liniară: părțile coridorului par să se apropie înăuntru, 
să conveargă pe măsură ce ne îndreptăm privirea spre capătul corido- 
rului; (2) înălțimea în plan orizontal: personajele din faţa coridorului 


ns € 


pt Era 

Într-o lucrare interesantă realizată în anul 1961, Cascada, pic- 
torul Maurits C. Escher (1898-1972) îşi foloseşte cunoştinţele privind 
percepția vizuală pentru a crea reprezentări paradoxale. Puteţi determina 
cum a folosit reperele monooculare pentru a ne permite să percepem 
imposibilul? 


Exemple privind percepţia tridimensională pot fi preluate cu 
uşurinţă şi din lumea modernă: 


Modelele şi actorii folosesc adesea reperele percepției tridimesionale 
pentru a fi avantajati atunci când sunt fotografiati. De exemplu, unele 
modele le permit fotografilor să le facă poze numai din anumite unghiuri 
sau direcţii. Un nas lung poate apare mai scurt atunci când este foto- 
grafiat uşor sub linia mediană a feței, deoarece baza nasului se distan- 
fează uşor. Data viitoare uitaţi-vă mai atent si din diferite unghiuri la 
fotografiile cântăreței Barbara Streisand. 

In pozele de grup, a sta în spatele unei persoane te face să pari mai 
mic de înălțime şi invers: stând în faţa unei persoane pari mai înalt. 

Cei care creează costume de baie pentru femei sunt preocupaţi de 
conceperea unor iluzii optice pentru a pune în evidenţă anumite parti ale 
corpului: picioarele să pară mai lungi, talia să pară mai mică, bustul să 
apară mai mic sau mai mare. Unele din aceste procese implicate în 
distorsionarea percepției sunt fundamentale, încât multe animale au 
mecanisme de adaptare care le-au permis să pară mai mari (ex. coada în 
formă de evantai a păunului) sau să se deghizeze în fata prădătorilor. 

Gândiţi-vă cum ati putea aplica procesele perceptive pentru a vă crea 
avantaje ? 

(adaptat din R. Sternberg, Cognitive Psychology, 2006, p. 124) 


114 


IV.3. Constantele perceptive 


Trăim într-un mediu care ne furnizează o mulțime şi o varietate 
de informații, încât, dacă nu le-am putea organiza, ne-am duce viaţa 
într-un haos de nedescris. 

Imaginile retiniene ale aceluiaşi obiect variază atât de mult încât 
dacă am depinde doar de informaţiile referitoare la obiectul-stimul, 
obiectele nu ar avea constanta şi ar părea diferite în contexte diverse. 
Din fericire, acest lucru nu se întâmplă datorită constantei perceptive; 
forma, mărimea, strălucirea, culoarea şi poziţia reprezintă aspecte ale 
percepției guvernate de constanta. 

Faceţi un exercițiu: luaţi o ceaşcă şi o farfurioară în care serviţi 
de obicei cafeaua sau ceaiul şi priviti-le de sus şi apoi desenati-le. 
Apoi, priviti-le din lateral şi desenati ceea ce vedeţi. Comparati acum 
cele două desene. Cum arată cele două desene? Observati că imaginile 
în cele două cazuri sunt total diferite. Şi totuşi aici funcționează constanta 
formei. Cum recunoaştem imaginile pe care le primim? Dacă în primul 
desen pot apărea dificultăţi de recunoaştere, în cel de-al doilea nu vor 
apărea cu siguranţă. În fiecare caz, pe baza informaţiilor primite, se va 
forma o ipoteză despre ceea ce vedem, ipoteza va fi testată şi, în 
majoritatea situațiilor, se va elabora un răspuns adecvat. Constanța 
formei ne oferă posibilitatea să recunoaştem obiectele ca atare, chiar 
dacă imaginea retiniană variază. Există şi unele situaţii în care este 
prezentă ambiguitatea care ne determină să elaborăm un răspuns greşit. 
Prin urmare, putem spune, că un rol fundamental îl joacă experiența 
anterioară de percepere a unor obiecte similare. In cazul ambiguitatii 
pot fi elaborate două ipoteze, dar uneori este dificil să alegem care 
dintre ele este cea corectă. Acest lucru se întâmplă în cazul iluziilor 
vizuale. 

Acum, luaţi o monedă şi tineti-o la aproximativ 30 cm distanţă şi 
apoi departati-o prin întinderea braţului. Nu vi se pare că se micşo- 
rează? Să vedem la ce se referă noțiunea de constanță a mărimii. 

Proiectarea retiniană a unui obiect are ca rezultat o imagine mai 
mica, cu atât mai mică cu cât obiectul este mai depărtat. Deşi, din 
experiență, cunoaştem mărimea reală a obiectului, scanăm totuşi 
mărimea percepută în momentul prezent pentru a o lua în consideraţie. 
In cazul exerciţiului propus, mărimea monedei, deşi nu pare să se 
micşoreze semnificativ, totuşi imaginea retiniană a acesteia este mai 
mică. Cu toate acestea, se ajunge la un compromis între mărimea 
cunoscută a obiectului şi mărimea imaginii sale retiniene, compromis 

care depinde de factori precum familiaritatea obiectului şi alte repere 
oferite de compararea acestuia cu alte obiecte a căror mărime o cu- 
noaştem. Wade şi Swanston (1991) consideră că perceperea mărimii 
este determinată de mărimea imaginii retiniene şi de ceea ce se 
numeşte distanță egocentrică (distanţa între obiect şi observator). 

In privinţa relaţiei dintre mărimea percepută şi imaginea percepută 
s-a ajuns la formularea unei ecuaţii: 


S este mărimea percepută a obiectului, s este mărimea imaginii 
retiniene şi D distanţa egocentrică. 

Aceasta este legea lui Emmert care poate fi demonstrată prin 
următorul exercițiu: desenati un pătrat de hârtie verde care să aibă în 
centru un punct negru. Fixati cu privirea, timp de 30 de secunde, 
punctul negru după care priviţi fix o coală albă. Veţi vedea o imagine 
secundară roşie. După câteva secunde mutaţi privirea către un zid alb 
situat la o distanță mai mare fata de dumneavoastră. Ce observați? 
Mărimea imaginii secundare va varia proporțional cu distanţa faţă de 
ochi. Dacă distanţa dintre ochi şi prima imagine secundară a fost de 20 
cm si cea dintre ochi şi perete de 100 cm, a doua imagine secundară va 
fi de cinci ori mai mare decât prima. 

Faceţi o scurtă pauză după acest exercițiu şi apoi încercați încă 
unul. Luaţi o bucată de hârtie de culoare gri, cu latura de 10 cm şi 
plasati-o în centrul unei coli A4, albă. Luaţi apoi un alt pătrat de hârtie 
gri şi plasaţi-l pe o coală neagră. Puneti o bucată de indigo peste 
fiecare coală şi observați care pătrat este mai deschis la culoare. 

La ce ne ajută acest exercițiu? La înţelegerea constantelor de 
strălucire şi culoare. S-a observat că strălucirea unui obiect rămâne 
aceeaşi indiferent de gradul de iluminare. Experienţa este cea care ne 
spune cât de iluminat sau de întunecat este un obiect. O dată 
recunoscut, experienţa va influenţa perceperea acestuia. Dacă ştim că 
o bucată de catifea este neagră aceasta va rămâne neagră oricât de 
iluminată va fi ea. Dacă bucata de catifea nu este suficient de ilumi- 
nată şi nu avem alte repere care să arate că este catifea neagră atunci 
va părea de culoare deschisă. In acest sens, pătratul de pe coala neagră 
din exerciţiul anterior va părea mai deschis decât este în realitate, iar 
celălalt va părea mai închis. Culoarea unui obiect va rămâne aceeaşi 
indiferent de condiţiile de iluminare. Dacă ati ştiut că un obiect este 
roşu acesta va rămâne roşu chiar la lumină colorată. 

Ultima dintre constante este cea a poziției. Explicarea sa este 
asemănătoare cu cea de mai înainte. Noi suntem obişnuiţi cu poziția 
lucrurilor din jurul nostru iar atunci când mişcăm capul obiectele din 
jur nu se mişcă deşi imaginile retiniene se modifica. 


IV.4. Recunoaşterea pattern-ului 
IV.4.1. Abordările ascendente (,,bottom-up”’): percepția directa 


Considerat esenţa relaţiei dintre senzație şi percepție, recunoaşterea 
pattern-ului se înrudeşte cu percepția tridimesională şi cu constanta 
perceptivă. De recunoaşterea pattern-ului depind recunoaşterea unui 
cuvânt scris pe o foaie şi chiar situaţii mai complexe. Literatura de 
specialitate reține patru teorii sau modele ale recunoaşterii: modelul 
matritelor, modelul prototipurilor, modelul trăsăturilor distinctive şi 
modelul recunoaşterii prin componente. Acestea se încadrează în aşa 
numitele abordări ascendente (,,bottom-up approaches”) şi se referă la 
percepția directă. Le vom aborda pe fiecare în parte în continuare. Mai 
întâi însă, priviţi la figura de mai jos: 


Care sunt cuvintele de mai jos? 


TE CIT 


Dacă aveţi cunoştinţe de limba engleză şi citiți aceste cuvinte, 
probabil că nu veți întâmpina dificultăți în a-l diferenţia pe „H” de „A”. 
Uitaţi-vă mai atent la fiecare din aceste două litere. Ce trăsături le 
diferențiază? 


Cum recunoasteti litera A atunci când o vedeţi? O întrebare simplă, 
un răspuns dificil. Desigur, este un A pentru că seamănă cu un A. Ce 
anume o face să semene cu un A si nu cu H? Probabil că ati citit în 
figura de mai sus cuvintele „THE CAT”, deşi litera H din ,, THE” este 
identică cu litera A din „CAT”. Ceea ce pare a fi un proces simplu de 
recunoaştere a pattern-ului este de fapt unul complex. Cum anume legăm 
ceea ce percepem de ceea ce avem stocat în memorie? Psihologii 
gestaltişti s-au referit la această problemă ca funcția Hoffding, denu- 
mită după psihologul danez Harald Hoffding, care a trăit în secolul al 
XIX-lea şi s-a întrebat dacă percepția poate fi redusă la o simplă 
asociere a ceea ce se vede cu ceea ce se aminteşte. Un teoretician pe 

cât de influent, pe atât de controversat, care a pus sub semnul între- 
bării asociationismul este James J. Gibson (1904-1980) a cărui teorie a 
percepției directe defineşte cel mai bine abordarea ascendentă. 

În viziunea lui J.J. Gibson, ordinea informaţiilor din receptorii 
noştri, incluzând contextul senzorial, reprezintă tot ceea ce avem 
nevoie pentru a percepe. Cu alte cuvinte, nu avem nevoie de procesele 
cognitive superioare sau de orice altceva care să medieze între expe- 
rientele noastre senzoriale şi percepții. Convingerile existente sau pro- 
cesele cognitive inferentiale superioare nu sunt necesare pentru percepţie. 
Gibson consideră că există deja o informaţie contextuală suficientă de- 
a lungul timpului pentru a face raționamente perceptive şi de aceea nu 
avem nevoie de procesele superioare pentru a explica percepția. 

Cea care i-a continuat teoria a fost Eleanor Gibson (1991, 1992) 
care a realizat cercetări fundamentale asupra percepţiei la copii. Ea a 
observat că în cazul copiilor, care nu au multe cunoştinţe anterioare şi 
nicio experiență bogată, se dezvoltă rapid multe aspecte ale constientei 
perceptive (,,perceptual awareness’), inclusiv percepţia adâncimii. 

Această perspectivă a percepției directe nu a integrat procesele 
inteligenței cu cele ale percepţiei. Aici informaţia de care avem nevoie 
pentru a înțelege ceea ce vedem este una şi aceeaşi cu informația 
oferită de stimul. Cu toate acestea, inteligenţa joacă un rol în procesarea 
cognitivă, dar numai după ce s-a terminat procesarea perceptivă. Prin 
urmare, acest model consideră rolurile percepției şi inteligenței ca 
fiind separate şi secvențiale, în timp ce perspectiva constructivă a per- 
ceptiei le consideră interactive. Până la prezentarea acesteia din urmă 
să privim alte câteva teorii/modele ale perspectivei ascendente. 


Modelul matritelor (,, template theories”) 


Aceasta teorie sustine ca stimulul este comparat cu un set de 
modele stocate în memorie şi este recunoscut ca model cu cat asema- 
narea este mai mare. De exemplu, se consideră că avem stocate în 
memorie un număr de chipuri umane pe care le-am întâlnit anterior. 
Când întâlnim pe cineva, scanăm în plan mintal aceste chipuri stocate 
până când îl găsim pe cel care se aseamănă cel mai mult cu chipul 
existent în faţa noastră. Astfel are loc recunoaşterea. Explicaţia pare 
simplă, dar în realitate există limite serioase ale acestei teorii. Una 
dintre ele se referă la faptul că pentru a funcționa sistemul trebuie ca 
matrita să se potrivească perfect. Calculatoarele realizează operația de 

sortare în acest mod, dar respectă condiţii foarte stricte. Spre deosebire 
de calculator, omul trebuie să recunoască modele mult mai flexibile: 
vom recunoaşte un bărbat indiferent de hainele pe care le poartă sau 
de tunsoare. Această teorie trebuie să admită faptul că recunoaştem un 
bărbat indiferent de felul cum arată şi litera A indiferent de modul în 
care este scrisă: 


A a A a 


În plus, ar trebui să existe un număr infinit de modele stocate în 
memorie pentru a putea recunoaşte toate variantele de transcriere gra- 
fică a literelor şi asta lăsând deoparte chipurile umane sau alte forme 
mai complexe. Prin urmare ne confruntăm cu dificultăți de stocare. 

Această teorie presupune şi o procedură mare consumatoare de 
timp: pentru a recunoaştere o literă trebuie să scanăm mintal toate 
matritele stocate. Cu toate acestea s-a demonstrat că avem capacitatea 
de a citi 200 de cuvinte pe minut! Să presupunem o medie de 5 litere 
pe cuvânt şi, să considerăm, 10 matrițe pentru fiecare literă, vor rezulta 
cam 12.000 de matrițe care trebuie scanate pe minut. O sarcină foarte 
dificilă. 

O altă limită ne este oferită de recunoaşterea aceleiaşi imagini 
privită din alt unghi. Dacă un obiect se roteşte în câmpul vizual atunci 
apar modificări semnificative ale imaginii retiniene. Prin urmare, ori 
de câte ori se roteşte un obiect ar fi necesară găsirea altei matrițe. 

Ne întrebăm cum recunoaştem obiecte atunci când percepem 
doar părți din ele? Conform acestei teorii, ar trebui să existe matrițe 
separate ale părților componente ale obiectelor. 

Se observă, credem, multe limite ale teoriei/modelului matritelor 
care susțin ideea că nu poate explica fenomenul de recunoaştere. 


Teoria prototipului (,,prototype theories”) 


În acest caz avem de a face cu o teorie care pare a-şi avea originea 
în teoria ideilor lui Platon (Republica, cartea a X-a), care susține că 
obiectele din mediul înconjurător sunt, într-un anume sens, reflecții ale 
unor prototipuri idealizate, prototipuri care sunt stocate în memorie. 
Atunci când întâlnim un obiect, îl comparăm cu un prototip. Dacă 
asemănarea este suficientă, nu neapărat exactă, are loc recunoaşterea. 

Unele cercetări au demonstrat că această abordare este mai adec- 
vată decât cea anterioară. Franks şi Bransford (1971) au realizat un 

experiment în care solicitau subiecții să deseneze câteva variante ale 
unui prototip, variante care se deosebeau în diferite grade faţă de 
original. Arătându-le prototipul original, subiecţii l-au recunoscut chiar 
dacă nu le fusese prezentat anterior. Prin urmare, certitudinea recu- 
noasterii depinde de gradul de asemănare între variantă şi prototip. 

Spoehr şi Lehmkuler (1982) sugerează necesitatea unei teorii 
care să susțină matrita prototipului. 


Teoria analizei trăsăturilor („feature theories”) 


Această teorie porneşte de la ideea că în memorie sunt stocate 
mai degrabă trăsăturile obiectelor întâlnite şi nu matritele sau proto- 
tipurile. Ideea îşi are originea în modelul lui Oliver Selfridge (1959). 
Este vorba despre un program de calculator proiectat pentru a recunoaşte 
sistemul de puncte şi linii specific sistemului Morse care a fost preluat 
şi adaptat de către Lindsay şi Norman (1972), rezultând un model al 
capacității de recunoaştere a literelor. Selfridge consideră că există 
„demoni care <tipa> în prezenţa trăsăturilor a căror reprezentare sunt.” 
Primul nivel al demonilor îl reprezintă trăsăturile liniare, o linie verticală, 
de exemplu. Al doilea nivel îl reprezintă unghiurile sau punctele unde 
se întâlnesc două linii. Al treilea nivel este reprezentat de posibilele 
modele şi în final se află un demon de decizie. Gradul de certitudine al 
recunoaşterii este indicat de stridenta tipetelor. 

Teoria lui Selfridge este cea mai cunoscuta din acest tip. O alta 
este cea a lui David Navon (1977).° 

Gibson (1969) a întreprins cercetări care arată că sunt mai lente 
diferentierile între litere asemănătoare, cum ar fi B şi R şi mai rapide 
cele între litere care nu seamănă: X şi O. În primul exemplu există mai 
multe trăsături similare, pe când în cel de-al doilea există doar câteva. 

Această teorie pare să fie susținută şi de cercetările neurologice 
întreprinse de laureatii premiului Nobel, David Hubel şi Torsten 
Wiesel (1963, 1968, 1979). Ei demonstrează că neuronii de la nivelul 
cortexului vizual răspund la diferite orientări ale liniei. Există legături 
între această teorie şi teoria integrării caracteristicilor a lui Treisman şi 
Gelade prezentată în capitolul despre atenție. 


° Vezi Navon, David, Forest before Trees: The Precedence of Global 
Features in Visual Perception, htpp://step.psy.cmu.edu/articles/Navon77.doc 

Teoria recunoaşterii prin componente 
(„structural-description theory”) 


În psihologia cognitivă s-a încercat elaborarea unor teorii care să 
explice capacitate perceptivă umană prin similarități cu funcționarea 
computerului. Capacitatea computerului de a simula percepția umană 
este denumită viziunea maşinii („machine vision”). Informaticienii, 
interesaţi de inteligența artificială (IA), au studiat nu doar la oameni 
mecanismele percepției ci şi la alte organisme precum şi la diferite 
aparate. Cu toate acestea, IA nu poate oferi o înțelegere absolută a 
mecanismelor perceptive, omul depăşind cu mult performanţele siste- 
melor artificiale. 

Omul are capacitatea de a recunoaşte obiecte incomplete într-un 
mod inaccesibil computerelor. Un exemplu al acestei abordări este 
teoria recunoaşterii prin componente a lui Irving Biederman (1987). 
Aici întâlnim ideea că prezentarea unui obiect sau pattern necunoscut 
declanşează la om o activitate de segmentare cu scopul identificării 
componentelor familiare. Biederman susţine că acest proces de seg- 
mentare se declanşează indiferent cât de cunoscut sau necunoscut este 
obiectul. Recunoaşterea obiectelor presupune parcurgerea a trei etape: 

I. Înregistrarea caracteristicilor de suprafață, cum ar fi pattern-ul 
de lumină şi întuneric (schița obiectului este un rezultat posibil al 
acestei etape). 

II. Operația de segmentare, în special în regiunile concave ale 
obiectului. 

III. Compararea părților componente ale obiectului cu reprezen- 
tările existente în memorie (reprezentările posibile, numeroase, sunt 
scanate simultan printr-un proces paralel; compararea poate fi parțială 
sau completă). 

Aceasta este o abordare recentă care necesită o analiză supli- 
mentară $i studiu practic deoarece presupune o modificare fundamentală 
a modului de studiere a recunoaşterii pattern-ului. 


IV.4.2. Abordările descendente (,, top-down”): 
percepția constructivă 


Pornind de la opera lui Herman Helmholtz (1909/1962), cogniti- 
viştii Jerome Bruner (1957), Richard Gregory (1980) şi Irvin Rock 
(1983) devin cei mai importanţi reprezentanți ai abordării descendente 
a percepției. În percepția constructivă („constructive perception”), cel 

care percepe construieşte sensul cognitiv (percepția) unui stimul, folo- 
sind informaţia senzorială ca un fundament pentru structură, utilizând, 
de asemenea, alte surse de informație pentru a construi percepția. 
Această perspectivă mai este cunoscută şi ca percepția inteligentă 
deoarece ea susține că procesele cognitive superioare joacă un rol 
important în percepție. 

Imaginati-va că vă aflați la volanul unei maşini şi mergeţi pe o 
şosea pe care nu ati mai fost până acum. În momentul în care ajungeţi 
la o intersecție nesemaforizată observați un semn de circulație pe care 
este scris „ST_P”. Forma este octogonală, fondul este roşu, literele 
sunt albe. Există o probabilitate mare să construiți din senzațiile 
dumneavoastră o percepţie a unui semn — STOP — şi vă veți comporta in 
consecință. Constructiviştii consideră că percepțiile noastre ale cons- 
tantei mărimii şi formei indică un nivel ridicat de procese constructive 
care se produc în timpul percepției. Un alt tip de constanta perceptiva 
poate demonstra construcția descendentă a percepției: în constanta 
culorii percepem că, culoarea unui obiect rămâne aceeaşi indiferent de 
modificările iluminării. Chiar şi atunci când lumina este foarte slabă 
astfel încât senzațiile de culoare sunt virtual absente, noi percepem 
cireşele care fiind roşii, bananele galbene, portocalele oranj etc. 

În conformitate cu constructiviştii, în timpul actului perceptiv 
formăm şi testăm ipoteze variate cu privire la obiectul perceput, bazate 
pe ce simţim (datele senzoriale), ce ştim (cunoştinţele stocate în me- 
morie) şi ce inferăm (procesele cognitive superioare). În percepţie, 
considerăm aşteptările anterioare (cum ar fi aşteptarea de a vedea că se 
apropie un prieten pe care îl aşteptam la o întâlnire), ce ştim despre 
context (trenurile merg pe şine, automobilele şi avioanele, nu), sau ce 
putem infera, deduce bazându-ne pe date şi pe ceea ce ştim despre 
acele date. De obicei, facem atribuirile corecte pentru senzațiile noastre 
vizuale deoarece realizăm inferente inconstiente, un proces prin care 
asimilăm inconştient informaţii de la un număr de surse pentru a crea 
o percepţie. Altfel spus, utilizând mai mult de o sursă de informaţie, 
facem raționamente de care nu suntem conştienţi. 

În exemplul de mai sus cu semnul STOP, informaţia senzorială 
presupune că semnul nu are sens. Totuşi, experiența noastră anterioară 
bazată pe învăţare ne spune ceva important — că un semn având acea 
formă şi culoare aşezat la o intersecţie şi conţinând cele trei litere în 
această ordine semnifică probabil că ar trebui să nu ne mai gândim la 
literele ciudate şi să apăsăm pedala de frână. Elementul central în 

perspectiva percepției constructive este că o percepție realizată cu 
succes necesită inteligența şi gândirea în combinaţie cu informaţiile 
senzoriale şi cunoştinţele dobândite din experienţa anterioară. 

Un motiv care susține abordarea constructivă este că teoriile 
ascendente nu explică complet efectele contextului (influențele mediului 
înconjurător asupra percepției, cum ar fi percepția lui „THE CAT” din 
exemplul anterior). Efectele contextului asupra percepţiei pot fi 
demonstrate experimental. Într-un studiu, participanţii erau rugaţi să 
identifice obiecte după ce le văzuseră într-un context potrivit sau într-unul 
nepotrivit (S.E. Palmer, 1975). De exemplu, participanții pot vedea o 
scenă a unei bucătării urmată de stimuli ca o felie de pâine, a cutie 
poştală şi o tobă. Obiectele care se potrivesc cu contextul dat, cum ar 
fi felia de pâine pentru acest exemplu, au fost recunoscute mai rapid 
decât obiectele nepotrivite cu contextul dat. 

Poate cel mai cunoscut efect al contextului este efectul superio- 
ritatii configurației (Pomerantz, 1981). Să presupunem că într-un 
experiment aratati unui subiect 4 stimuli, toți fiind linii diagonale. Trei 
dintre linii sunt înclinate într-o parte şi una este înclinată în direcția 
opusă. Sarcina participantului este să identifice care stimul este diferit 
de ceilalți (vezi figura de mai jos, punctul „a”): 


PRAI. 
ee eee ee A 


Acum, imaginati-va ca aratati participantului patru stimuli, toti 
reunind trei linii (figura de mai sus, „c”). Trei dintre stimuli au forma 
de triunghiuri şi unul nu. În fiecare caz, stimulul este o linie diagonală 

„a”) plus alte linii („b”). Astfel, stimulii în această a doua poziţie sunt 
o combinaţie mai complexă a celor din prima poziţie. Participanţii au 
demonstrat că pot identifica mai rapid care dintre figurile cu trei 
elemente este diferită de celelalte decât să indice care dintre linii este 
diferită de celelalte. 

Conform perspectivei constructive există o relație centrală între 
inteligență şi percepție. Inteligența este o parte integrală a procesării 
perceptive. Noi nu percepem în termeni de „ce este în lumea 

înconjurătoare”, ci în termeni de aşteptări şi alte cognitii pe care le 
aducem în interacțiunea noastră cu lumea. Din această perspectivă, 
inteligența şi procesele perceptive interacționează în formarea convin- 
gerilor noastre despre ceea ce întâlnim în viata de zi cu zi. 

O poziție extremă în cadrul abordărilor descendente ar putea să 
subestimeze importanţa datelor senzoriale care ar amplifica distor- 
siunile perceptive. Se poate spune, în acest sens, că formulăm ipoteze 
ŞI expectatii care ar evalua inadecvat datele senzoriale (ex. dacă ne 
aşteptăm să vedem un prieten şi altcineva ne apare în câmpul vizual, 
putem să nu mai considerăm adecvat diferențele perceptive dintre 
prieten şi un străin). O astfel de abordare descendentă extremă ar fi 
păguboasă. De asemenea, o perspectivă ascendentă extremă nu ar per- 
mite implicarea în percepţie a nici unei experienţe trecute şi a cunoş- 
tintelor dobândite. Cel mai adecvat ar fi să considerăm o cale de mijloc 
în explicarea percepţiei, o interacţiune dintre procesele ascendente şi 
cele descendente care formează percepte (,,percepts”) cu sens. Cele 
două abordări ale percepției ar trebui considerate complementare. 
Informaţiile senzoriale pot fi mai mult informative şi mai putin ambigue 
in interpretarea experientelor decat ar sugera constructivistii dar mai 
putin importante decât consideră teoreticienii percepţiei directe. În 
mod asemănător, procesele perceptive pot fi mai complexe decât susțin 
teoreticienii gibsonieni, mai ales în condiţiile în care stimulii senzoriali 
apar rapid sau sunt deteriorati. Stimulii deteriorati sunt mai putin 
informativi din mai multe motive: pot fi partial obscuri, estompati de 
lumina slaba, incompleti sau distorsionati de indicii iluzorii sau de alt 
„zgomot” vizual. În realitate, utilizăm o combinație de informaţii pri- 
mite de la receptorii senzoriali şi cunoştinţe pentru ca ceea ce percepem 
să aibă sens. 


Nu putem încheia această prezentare a abordărilor percepției 
fără a face o scurtă referire la teoria gestaltista a percepției. 

Reprezentanţii gestaltismului, Kohler, Koffka şi Wertheimer, au 
susținut între anii 1920-1930, că organismul uman este dotat cu 
capacitatea înnăscută de a organiza percepția, după anumite reguli. În 
viziunea lor, percepţia ca întreg este mai mult decât suma părților 
componente, adică mai mult decât suma tuturor senzatiilor. Mai mult, 
în percepție acționează anumite legi de organizare care determină per- 


ceperea „bunei forme” sau „gestalt-ului”. Principiul de bază al organizării 

sale este legea pregnantei care poate fi enunțat astfel: organizarea 
psihologică va fi cu atât mai bună cu cât condiţiile predominante o 
permit. „Buna formă” poate fi considerată ca o noţiune mai degrabă 
abstractă deoarece, din punct de vedere intuitiv, este satisfăcătoare. De 
asemenea, se poate observa că figurile tind să fie percepute ca „bune”, 
complete, stabile, în ciuda unor lipsuri. Mai jos vedem un „ triunghi”, 


deşi este o figură incompletă (Grigore Nicola, 2002, p.130): 


PS 
JX 


Celelalte principii (legi) vin să explice principiul pregnantei şi 
operează rareori izolat, fiind frecvent complementare sau chiar opuse: 


1. Proximitatea: elementele dispuse împreună în timp şi spațiu 
tind să fie receptate împreună. 


O 00 00 O 


In figura de mai sus avem tendința de a vedea cele patru cercuri 
din mijloc ca două perechi de cercuri. 


2. Similaritatea: elementele asemănătoare tind să fie percepute 
împreună într-o aceeaşi structură de lucruri egale. De exemplu, tindem 
să vedem două coloane de ,,x”-uri şi ,,o”-uri şi nu patru rânduri de 
litere alternative. 

xoxo 
xoxo 
xoxo 
xoxo 


3. Continuitatea: tindem să percepem mai curând forme continue 
decât unele întrerupte sau discontinue. Figura de mai jos prezintă o 
linie dreaptă şi o curbă care se intersectează, dar pe care le percepem 
ca două curbe întregi şi nu întrerupte: 

Ail, 
ANP eh... 


4. Simetria: tindem să percepem obiectele formând imagini în 
oglindă pornind de la centrul lor. De exemplu, când privim figura de 
mai Jos, o configuraţie de paranteze potrivite, vedem această potrivire 
ca patru seturi de paranteze, decât ca opt itemi individuali, deoarece 
integrăm elementele simetrice în obiecte coerente. 


tL] I<0> 


Preocupati cu studiul raporturilor figură-fond, gestaltiştii au 
observat că tindem să percepem o figură centrală, în timp ce celelalte 
senzaţii formează un fond pentru figura asupra căreia ne concentrăm. 
Atunci când păşim într-o cameră cunoscută, percepem că unele lucruri 
ies în evidenţă (chipurile din fotografii şi postere), iar altele se pierd în 
fundal (pereţii nedecorati şi podeaua). Este principiul figură-fond 
ilustrat de celebra reprezentarea a unui vas negru pe un fond alb (vasul 
lui Rubin). De asemenea, se mai pot observa două profiluri umane 
care sunt îndreptate unul către celălalt şi între care se află un fundal 
negru. Se ştie că este imposibil să vedem ambele seturi de obiecte în 
acelaşi timp. 

Oamenii tind să aplice principiile gestaltiste şi în situaţiile în 
care se confruntă cu stimuli noi. 

Eysenck (1984) a criticat principiile gestaltiste pe care le-a con- 
siderat exclusiv descriptive şi lipsite de putere aplicativă. O altă limită 
o constituie faptul că sunt aplicabile doar reprezentărilor bidimen- 
sionale. 


IV.5. Importanța set-ului în explicarea perceptiei 


Gândiţi-vă la set ca la un termen sintetic, un fel de ,,termen-um- 
brelă” ce reuneşte o multitudine de factori emotionali, motivationali, 
sociali şi culturali care pot influenţa cunoaşterea, în sensul că ei 
contribuie la explicarea modului de percepere a lumii. Prin urmare, 
setul are câteva trăsături specifice: 

- predispune persoana la anumite percepții; 

- poate fi indus de factori emotionali, motivationali şi sociocul- 
turali; 

- produce efecte ca: 

> Asteptarea (setul presupune o stare de aşteptare susţinută 
în vederea răspunsului la stimul); 

> Atenția (setul presupune prioritatea unui canal de pro- 
cesare/prelucrare, adică stimulul aşteptat va fi procesat 
înaintea oricărui altul); 

> Selecţia (se referă la selectarea unui singur stimul care 
are prioritate fata de ceilalți); 

> Interpretarea (semnalul aşteptat este interpretat încă di- 
naintea apariției, în sensul că individul ştie dinainte ce să 
facă în momentul preluării stimulului). 

Un atlet care aşteaptă semnalul de start are un astfel de set şi 
fiecare din efectele menţionate anterior intră în joc, adică există pregă- 
tirea pentru răspuns, atenția susținută şi prioritatea stimulului aşteptat. 
Atletul a interpretat deja semnificația semnalului de start şi ştie ce 
acțiuni vor urma încă dinaintea apariției acestui semnal. Factorii care 
influențează setul sunt de două tipuri: 

1) caracteristicile stimulului, cum ar fi contextul în care apare şi 
orice altă instrucțiune care ar putea fi dată; 


7 Alte teorii ale percepției pot fi lecturate în T. Malim, Procese cognitive, 
1999, p. 74-78. 

2) caracteristicile individuale, care includ diferenţele interindi- 
viduale de personalitate, inteligență, experiență anterioară, motivații, 
stări emoționale şi factori socioculturali. 


Context şi expectatii 


Un exemplu de influenta a contextului in inducerea setului este 
experimentul lui Brunner si Minturin (1955) in care prezentau 
subiectilor secvente de litere sau numere. Exemplu: 


C D E FE G H sau 
8 9 10 11 12 


Fiecare secvență se continuă cu prezentarea unei figuri/număr 
ambigue — I3 — care putea să fie la fel de bine litera B sau numărul 13. 
S-a observat că cei care văzuseră secvențe de litere l-au perceput ca 
fiind B, iar cei care văzuseră secvențe de numere l-au perceput ca 13. 
Contextul în care a fost văzut determină expectatiile şi induce un anu- 
mit set. 


Motivația şi setul 


Efectele privării de hrană asupra percepției au fost subiectul a 
numeroase studii. Un exemplu îl oferă experimentul lui Gilchrist şi 
Nesberg (1952), în care se prezentau subiecților, lipsiți de alimente 
sau apă o perioadă mai mare de timp, desene având ca temă mâncarea 
sau ingerarea de apă. S-a observat că desenele erau percepute cu o 
claritate mai mare cu cât perioada de privare era mai mare de 8 ore. 
După ce au mâncat şi băut cât au dorit, claritatea desenelor revenea la 
nivelul normal. 

O serie de alte studii au prezentat efectele altor tipuri de moti- 
vatie asupra percepției. Solley şi Haigh (1958) solicită unor copii cu 
vârste cuprinse între 4 şi 8 ani, să-l deseneze pe Moş Crăciun în luna 
dinaintea Crăciunului. Cercetătorii au observat că pe măsură ce se 
apropia sărbătoarea, Moşul devenea din ce în ce mai mare, situat mai 
aproape şi mai elaborat (costumul mai împodobit şi sacul mai mare). 
După Crăciun, Moşul devenea din nou mai mic, iar sacul dispărea 
aproape total. 

Emoţia şi apărarea perceptiva 


Apărarea perceptivă poate fi considerată ca un anti-set, respectiv 
predispoziția de a nu percepe ceva care are conotație negativă pentru 
persoană. Termenul original îi aparține lui McGinnies (1949), care 

într-un studiu prezintă subiecților cuvinte neutre (,,masa”’, „măr”, 
„scaun”) şi cuvinte tabu („târfă”, „penis”). Aceste cuvinte au fost pre- 
zentate tahitoscopic (adică la un interval foarte scurt de timp), mărin- 
du-se treptat intervalul de expunere până când era posibilă citirea 
(acest punct este pragul recunoaşterii). În timpul experimentului s-a 
măsurat răspunsul emotional (răspunsul galvanic al pielii - RGP) si 
s-a observat că la cuvintele tabu, pragul recunoaşterii era mai mare şi 


era însoțit de un RGP mai accentuat. 
Valori, cultură, personalitate 


Faptul că setul este indus cultural a fost demonstrat în cadrul unui 
experiment. Postman şi colaboratorii săi (1948) evaluează subiecții 
folosind scara de valori Allport-Vernon, care împarte valorile în 6 cate- 
gorii: teoretice, estetice, sociale, politice, economice, religioase. Aceste 
categorii reprezintă lucrurile pe care individul le consideră importante. 
S-a constatat că acele cuvinte care sunt legate de valori mai înalte au 
fost mai uşor percepute fata de celelalte cuvinte. 

Un an mai târziu, H.A. Witkin şi colaboratorii identifica existența 
a două tipuri de stiluri cognitive, denumite dependente de câmp şi 
independente de câmp; acestea ar consta în modalități diferite de 
percepție în funcție de personalitate: oamenii dependenți de câmp sunt 
influențați de percepţia stimulilor din mediul înconjurător. Cercetătorii 
consideră că există diferenţe între abilitățile individuale de separare 
figură-fond, pe care le-au măsurat cu ajutorul a două teste (testul ver- 
gelei şi cadrului şi testul figurilor întipărite). În primul test, o vergea 
care se află într-un cadru pătrat şi înclinat, trebuia să fie potrivită astfel 
încât să stea în poziție verticală. S-a observat că subiecții independenţi 
de câmp rezolvau mai repede sarcina, comparativ cu cei dependenți de 
câmp. S-a ajuns la concluzia că subiecţii din a doua categorie au un set 
perceptiv indus de contextul în care văd lucrurile.® 


$ Witkin, H.A., The Nature and Importance of Individual Differences 
in Perception in Journal of Personality vol. 18 Issue 2 Page 145 December 1949. 
129 


Setul cultural 


În anul 1958, Pettgrew şi colaboratorii au vizat grupuri rasiale 
diferite (englezi, africani vorbitori de limba engleză, indieni şi metişi) 
cărora le-au prezentat fotografii printr-un tahitoscop binocular. 
Fotografiile prezentate la cei doi ochi erau diferite (o rasă pentru unul 
gi altă rasă pentru celălalt). S-a constatat că africanii exteriorizau un 
anume set cultural, în sensul că percepeau imaginile ca fiind ambele 
fie europene fie africane, fără să diferentieze indienii şi metisii de 
africani. Acest rezultat pare să argumenteze faptul că prejudecățile lor 
influențează modul de percepere a fotografiilor, în sensul că există 
tendinţa de a-i clasifica pe cei întâlniți în albi şi non-albi. 

Prin urmare, se poate spune că percepția este influențată de o 
gamă largă de factori individuali (cultura, experienţa, personalitatea, 
valorile, motivațiile intrinseci şi extrinseci, contextul percepției si 
aşteptările individuale). 


IV.6. Iluziile 


Este cunoscut faptul că percepția este un proces dinamic de 
căutare a celor mai bune interpretări posibile pentru informaţiile pri- 
mite. Percepția nu este o reflectare pasivă a acestor informaţii, ci un 
proces activ de testare a ipotezelor. Uneori informațiile primite sunt 
într-adevăr ambigue, alteori sunt considerate ambigue şi percepția devine 
eronată (iluzia) sau nesigură (la un moment dat este o percepție şi în 
momentul următor alta). Domeniul iluziilor este foarte divers şi de aceea 
ne limităm aici la o prezentare generală a lor.” 

Prin urmare, iluziile sunt percepții false, eronate, deformate ale 
unui stimul real şi vizează toate simțurile noastre. 

Iluziile sunt determinate de factori ambientali (distanță, lumino- 
zitate etc.), personali (oboseala) şi de personalitate (grad de sugestibiliate, 
experienţă de viaţă, nivel cognitiv etc.). 

Există diferite clasificări ale iluziilor. Se cunosc următoarele 
categorii de iluzii: 

a. Iluzii exteroceptive (vizuale, auditive, gustative, olfactive, 

tactile şi ale echilibrului); 


” Informaţii interesante despre iluziile vizuale pot fi întâlnite în T. Malim, 
Idem, p. 83-92. 

b. Iluzii proprioceptive (se referă la perceperea eronată a poziției 

părților corpului); 

c. Iluzii interoceptive sau viscerale (presupun percepţia eronată a 

funcționării unor aparate sau organe). 

Iluziile vizuale sunt cel mai bine cunoscute." 

Unele iluzii sunt subiective, în sensul că oameni diferiți pot 
experimenta o iluzie diferit sau chiar nu o pot experimenta. 

H. Ey considera că iluzia este, în general, orice eroare cognitivă 
sau perceptivă. În ceea ce priveşte percepţia, ar consta fie din proiec- 
tarea imaginarului şi a inconştientului în actul perceptiv, fie din prelu- 
crarea eronată a imaginilor percepute. Sunt cunoscute aşa numitele 
„iluzii fiziologice”, optico-geometrice (un bat introdus în apă pare 
frânt; două linii paralele, întretăiate într-un punct de o a treia, par 
curbe), iluziile de greutate, de volum etc. În toate aceste situații, spre 
deosebire de manifestările patologice, persoanele corectează uşor eroarea. 
În cazul iluziilor patologice, bolnavul nu le corijează, ci le consideră 
veridice, adesea, percepția falsă cu obiect (iluzia) fiind însoțită de 
interpretarea delirantă, de modificarea luciditatii etc. 

Iluziile se deosebesc de halucinaţii care sunt definite ca percepții 
fara obiect de perceput şi reprezintă fenomenele psihice cele mai şocante 
din întreaga psihopatologie, impresionante atât pentru bolnav, cât şi 
pentru cei din jurul său (familie, prieteni, colegi etc.). 


In continuare priviți imaginile de mai jos şi identificați iluziile 
vizuale: 


1 Vezi „iluzii optice” în http://en.wikipedia.org/wiki/Optical_ Illusion. 

Mes i 


Mia n: 
ee Par mar. ke 
ma | Tin a 


a 


t 


A 


are apar asemenea unor oameni care cân 


Casele din depărt 

Ati putut vedea în profilul bătrânei o femeie care tine un vas pe 
cap? 

Dar în profilul bătrânului, un bărbat cu mustață şi pălărie care 
cântă la chitară. 

Cine este în urechea bătrânului? 

Unde este cerbul în această imagine? 

persoane? 


5 


Puteti vedea 6 


135 


Vedeţi o fata sau cuvântul „Liar” (engl., mincinos) ? 


Ce vedeţi? Cuvântul LIFT sau „blocuri” negre? 

IV.7. Forme speciale de percepţie 
IV.7.1. Percepția subliminala 


Se referă la capacitatea organismului de a înregistra si de a 
răspunde la stimuli ce nu ating pragul absolut minimal. Din acest 
motiv, termenul de „percepţie” este impropriu şi sunt necesare unele 
distincții care pot contribui la o mai bună înțelegere. De exemplu, 
Reuchlin (1988) foloseşte termenul de subceptie („subception”) pentru 
a denumi procesele de recunoaştere a stimulului anterior percepției 
propriu-zise. Indiferent la ce termeni s-ar recurge, fenomenul nu poate 
fi contestat. Cu ajutorul experimentelor s-a demonstrat că subiecții 
manifestă o serie de reacţii la stimuli, chiar şi atunci când nu sunt 
capabili să îi denumească. In realitate s-au utilizat mai multe moda- 
litati senzoriale: Noizet şi Brouchon (1967) au înregistrat răspunsurile 
electrodermale (RED) ale unor subiecţi în timpul prezentării subliminale 
la tahitoscop a 12 cuvinte, dintre care unele erau afectogene, altele 
neutre. S-a observat că subiecții răspundeau electrodermal la ambele 
categorii de cuvinte, dar mai puternic la cele afectogene. Prin urmare, 
s-a demonstrat experimental că mesajele senzoriale sunt încadrate 
psihic chiar dacă subiectul nu are conştiinţa acţiunii lor. 

Printre alte modalități utilizate amintim: înregistrarea undelor 
electrice din creier în timpul prezentării rapide, sub pragul absolut, a 
unor cuvinte (Ghevrin, 1975); sensibilizarea subliminală a subiectului 
pentru anumiți excitanti, care apoi sunt percepuți mai uşor (experi- 
mentele lui Corteen şi Dunn, 1974). 

In 1960, Zuckerman şi-a propus să afle care este influenţa feno- 
menului asupra comportamentului. Pentru aceasta el a conceput un 
experiment în care a proiectat 30 de tablouri celor două grupuri de 
subiecți — experimental şi de control. Aceştia trebuiau să redacteze 
povestiri descriptive. La început, cele două grupuri au fost tratate 
similar: mai întâi avea loc prezentarea tabloului, apoi descrierea lui. 
S-a constatat că lungimea poveştilor scrise de subiecţii celor două 
grupuri nu era semnificativ diferită. Următoarele zece tablouri, însă, 
sunt însoțite la grupul experimental de mesajul subliminal „scrie mai 
mult”. Apoi, aceluiaşi grup experimental, îi mai sunt prezentate încă 
zece tablouri însoţite de mesajul subliminal „scrie mai puţin”. In final, 
s-a constatat variația conduitei subiecților din grupul experimental 
tocmai în funcție de conținutul mesajului subliminal. Prin urmare, 
percepția subliminală nu este un fenomen gratuit, fără efecte asupra 

comportamentului, ci, din contră, ea este capabilă de a „induce” 
anumite conduite subiecților fără ca aceştia să fie conştienţi de un 
asemenea fapt (M. Zlate, 2004, p.160). 

Unii autori însă, cum ar fi Pratkanis au încercat să demonstreze 
lipsa efectelor mesajelor subliminale asupra comportamentului. Cu toate 
acestea, reproşurile lor sunt exagerate. Credem că o atitudine moderată 
este de dorit, de a ne referi nuantat la influenţa sau schimbarea compor- 
tamentului prin mesaje subliminale. Pare a fi mai credibilă ideea 
modificării uşoare, de suprafaţă, tranzitorii a comportamentului, decât 
cea a schimbării profunde şi semnificative a atitudinilor, motivatiilor 
şi comportamentelor individului. De asemenea, merită luată în consi- 
derare ideea nivelurilor procesării subliminale; aceasta are loc mai 
mult la nivel afectiv, decât la nivel cognitiv. Tot atât de importantă este 
şi complexitatea stimulilor subliminali: stimulii simpli pot fi uşor pro- 
cesati subliminal în timp ce stimulii complecşi putând fi mai greu de 
procesat subliminal sau imposibil de procesat. 

Percepția subliminală poate fi explicată prin procesarea subcons- 
tienta a informaţiilor, care asigură activări şi relationari neobişnuite şi 
„invizibile”. 

Fenomenul percepției subliminale, o dată descoperit, a fost preluat 
şi aplicat în domenii diverse ale vieții sociale. Să ne gândim la comerţ, 
ca mijloc de creştere a vânzărilor şi în lupta împotriva hotilor. Pe banda 
sonoră erau înregistrate melodii, dar şi mesaje care erau transmise în 
marile magazine pe tot parcursul zilei: „nu voi fura”; „dacă fur merg 
la închisoare”; „cumpăraţi floricele de porumb”; ,,beti Coca-Cola” etc. 

În atenţia cercetătorilor şi a practicienilor au intrat în atenţie 
multe alte domenii cum ar fi lectura rapidă, încetarea fumatului şi 
scăderea în greutate. În psihoterapie, s-au obţinut influenţe terapeutice 
mai ales în cazul depresiei, anxietatii, neîncrederii in sine, alcoolis- 
mului etc. Aria de aplicabilitate se poate extinde şi mai mult: mesajele 
subliminale pot directiona derularea unor fenomene cum ar fi visele şi 
halucinatiile, pot creşte performanţele memoriei şi învățării. 

Practica stimulării subliminale ridică probleme de natură etică, 
deontologică, morală şi democratică. Este cunoscut faptul că ea a fost 
folosită şi în scopuri incorecte. De exemplu, în S.U.A., radioul a 
utilizat-o împotriva televiziunii, inserând în transmisiile lui mesajul 
„Televiziunea este plictisitoare”. Aşa cum poate ati intuit, tehnica a 
fost folosită şi în scopuri politice, mai ales ca mijloc de propagandă 
electorală. Au apărut scandaluri publice având ca subiect muzica rock 

şi mesajele sale satanice care i-ar împinge pe ascultători, în marea lor 
majoritate adolescenţi şi tineri, să comită acte reprobabile, chiar să se 
sinucidă. Atacurile publice şi acțiunile civile au avut uneori efect: în 
S.U.A, Comisia Federală a Comunicaţiilor a interzis folosirea mesa- 
jelor subliminale de către membrii ei. Australia si Anglia au preluat şi 
aplicat interdicţia. 

În final, merită reţinut că în ciuda disputelor şi opiniilor diver- 
gente determinate de situaţia din plan teoretico-metodologic, dar şi de 
planul practic-actional, percepţia subliminală, ca formă specială de 
percepţie atrage atenția asupra a trei idei (M. Zlate, 2004, p.162): 

1) omul este capabil să înregistreze şi proceseze mai multă infor- 
matie decât poate constientiza; 

2) viata şi comportamentul uman pot fi influentate într-o manieră 
subtilă, chiar fără ca cel care suportă o asemenea influență să-şi dea 
seama; 

3) efectele influentarii subliminale depind de intențiile celui care 
o utilizează. 


IV.7.2. Percepția extrasenzorială 


Este una dintre cele mai complexe şi controversate forme de 
percepție. Ea constă în abilitatea de a primi informaţii despre lume 
prin alte canale decât simţurile normale. În realitate există mai multe 
forme de percepții extrasenzoriale, dintre care cele mai răspândite 
sunt: telepatia (abilitatea de citi gândurile altei persoane sau de a 
transfera gândul de la o persoană la alta); precongnitia (abilitatea de a 
vedea sau de a prezice evenimentele viitoare); clarviziunea (abilitatea 
de a obține cunoştinţe despre evenimente care nu sunt detectabile prin 
simţurile uzuale); psihokinezia (abilitatea de a mişca obiectele prin 
puterea voinţei fără a le atinge). Relativ recent, s-a propus pentru 
denumirea lor termenul de fenomene „PSI”. 

Considerăm că în privinţa acestor fenomene psihologii încă apar 
divizați în două tabere: cei care sunt preocupaţi să le studieze şi să 
observe efectele lor pozitive, individual şi social; ceilalți sunt sceptici 
în privinţa veridicitatii lor, considerându-le adesea ca expresii ale şar- 
lataniei celor care susțin că le practică şi naivitatii celor care le cred. 
Cu toate acestea, fenomenele sunt vechi de când lumea, părând mai 
degrabă că omul occidental pozitivist, pragmatic şi rationalizat le-a 
„uitat” timp de secole, pentru ca în prezent să revină şi să fie preo- 
cupat de tainele vechilor civilizaţii (egipteană, indiană, greacă), de mistere 

si fenomene „paranormale”. Merită menționat că în timpul Războiului 
Rece, S.U.A. şi fosta Uniune Sovietică s-au aflat nu numai într-un 
conflict militar, ci şi într-un adevărat război parapsihologic, cele două 
tari investind sume semnificative pentru studiul fenomenelor ,,PSI’, 
vizând mai ales aplicabilitatea lor în domeniul militar. 

Nu credem că aceste fenomene nu sunt reale, ci că psihologia nu 
a putut încă să le cerceteze şi înţeleagă cu mijloacele pe care le are la 
dispoziție. Această situaţie este întreținută şi de scepticismul exagerat 
al unor psihologi, atitudine care nu poate facilita şi menţine cercetarea 
ştiinţifică riguroasă, sau care poate da naştere la „autoprofeţii” 
(rezultatele negative ale cercetărilor), în ciuda principiului neutralității 
axiologice: „Psihologii se mândresc cu faptul că au o minte deschisă , 
dar atunci când vine vorba despre percepţia extrasenzorială, marea lor 
majoritate sunt sceptici. Se pare că pentru aceştia există trei motive 
principale: 1) nu se cunoaşte mecanismul fizic al senzatiei şi percepției 
care facilitează transferul gândurilor de la o persoană la alta; 2) nu 
există nicio evidenţă obiectivă verificabilă a ESP; 3) psihologii se tem 
de răul pe care l-ar putea produce celor care cred orbeşte” (Halonen şi 
Santrock, 1996, apud. M. Zlate, 2004, p. 163). 

De asemenea, considerăm fenomenul reîntoarcerii oamenilor 
către studiul, înțelegerea şi practicarea acestor fenomene nu numai 
interesant, dar şi foarte important pentru evoluţia în viitor a individului 
ŞI societăţii. A eticheta astfel de preocupări drept „naivitate”, „prostie” 
sau „nebunie” este exagerat şi inutil pentru înţelegerea fenomenului. 

Considerând că fenomenele există, nu excludem şarlatania, dar 
nici prezenţa lor pe diferite niveluri de dezvoltare, de la veritabilii 
„PSI”, până la persoane obişnuite ale căror relatări consemnate de 
multe ori de personalități de marcă ale lumii ştiinţifice fac ca acest 
capitol să rămână deschis pentru introspectie şi cercetare ştiinţifică. 


IV.7.3. Percepția fenomenelor luminoase rare 


Este vorba aici despre fenomenul OZN — Obiect Zburător Nei- 
dentificat, un fenomen care apare de-a lungul timpului de la repre- 
zentările lăsate pe pereţii peşterilor de primii oameni, până în zilele 
noastre în care aviatori, poliţişti, dar şi oameni obişnuiţi relatează ca 
au văzut obiecte stranii zburând pe cer. 

Atitudinea specialiştilor față de acest tip de percepție a fost 
foarte diversă. Unii reduceau percepția fenomenelor luminoase rare la 

o chestiune de patologie a perceptiilor, ea nefiind altceva decât o 
halucinație, o psihoză colectivă, o eroare perceptiva, iar mărturia asupra 
ei un delir. Alţii, pornind de la mărturiile oamenilor, au dedus natura 
extraterestră şi inteligentă a fenomenelor observate. Unii specialişti, 
au recurs la modelul constructivist al percepţiei, potrivit căruia orice 
percepţie este construită. Numai că în acest caz, gradul de construc- 
tivism al percepției nu este identic, ci extrem de diferit de la o 
persoană la alta, de la o situație perceptivă la alta. Prin urmare, s-a 
presupus că în cazul percepției fenomenelor luminoase rare intervine 
un tip special de constructivism. Este vorba despre constructivismul 
radical: dat fiind faptul că fenomenul, obiectul observat este construit, 
nici nu este obligatoriu ca el să existe obiectiv. În timpul oricărei 
percepții actuale, subiectul îşi reactualizează o schemă cognitivă parti- 
culară, specifică, preexistentă. Când obiectul perceput este familiar iar 
observarea lui are loc în condiţii fireşti, normale, corespondența dintre 
schema perceptivă şi caracteristicile obiectului va fi mai mare. Când 
obiectul perceput este nou, nefamiliar iar percepția lui are loc în con- 
ditii dificile (viteză rapidă de expunere, prezentare scurtă ca durată, 
distanță mare etc.), apare tendinţa ca obiectul să fie „absorbit” de 
vechea schemă cognitivă. În anul 1994, Manuel Jimenez a susţinut o 
teză de doctorat referitoare la aspectele psihologice ale perceperii 
fenomenelor luminoase rare în care a pus accentul pe specificitatea 
schemelor cognitive ale subiecților cercetaţi. 

Cercetările ulterioare ale lui Jimenez, ancheta sociologică reali- 
zată de acesta împreună cu Philippe Bese pe 1195 de subiecți au 
condus la concluzia că percepţia acestor fenomene, a OZN-urilor nu 
ține de domeniul anormalului şi patologicului, ci ea este rezultatul 
aplicării efemere sau permanente a unor scheme cognitive diferite sau 
mobilizate de o sarcină originală. 

Considerăm că subiectul „fenomenul OZN” rămâne deschis 
pentru cercetare. Sunt interesante cazurile a din ce în ce mai mulți 
oameni (multi dintre ei trec de „proba patologiei”) care asociază feno- 
menul cu viata extraterestră şi se consideră subiecţii unor cercetări 
adesea traumatizante realizate de aceste fiinţe extraterestre („fenomenul 
răpirilor” oamenilor de către extratereştrii) în navete cosmice extrem 
de sofisticate De asemenea, o serie de ufologi au consemnat relatările 
oamenilor care susțin că au avut o întâlnire de gradul III cu o ființă pe 
care au considerat-o nepământeană. 

Oamenii din ziua de azi sunt din ce în ce mai preocupați de 
fenomenele „PSI, de OZN-uri şi alte fenomene care sunt prea putin 
sau deloc abordate de ştiinţă. Având în vedere această preocupare a 
publicului şi importantele resurse materiale şi umane investite de sta- 
tele — mari puteri ale lumii în aceste fenomene, credem că psihologia 
merită să le aibă în vedere ca importante subiecte de cercetare, ale 
căror rezultate pot aduce lumină într-un domeniu în care îşi pot face 
cu uşurinţă loc aspectele de psihopatologie şi şarlatania. 


IV.8. Tulburările percepţiei 


Psihologia cognitivă a câştigat mult în urma studierii proceselor 
perceptive nu numai în cazul subiecților normali, ci şi al celor la care 
percepția se abătea de la normă. Printre aceştia din urmă se numără 
oamenii care suferă de agnozie (tradus din limba greacă, a-gnosis, ca o 
„lipsă a cunoaşterii”), tulburare a percepției informaţiei senzoriale. 
Există mai multe tipuri de agnozie, dar agnozia vizuală se referă la 
faptul că oamenii pot avea senzații normale despre ceea ce se află în 
faţa lor, fără a avea posibilitatea de a recunoaşte ceea ce văd. Agnozia 
este adesea determinată de leziuni cerebrale (în ariile vizuale ale 
cortexului). 

Sigmund Freud (1953), specializat în neurologie, a observat, 
înainte de a elabora teoria psihodinamică a personalităţii, că unii dintre 
pacienţii săi nu puteau identifica obiecte familiare, deşi păreau că nu 
prezintă tulburări psihice sau de vedere. Oamenii care suferă de agnozie 
vizuală pot simţi toate componentele câmpului vizual, dar obiectele pe 
care le văd nu înseamnă nimic pentru ei. 

Tulburarea în zona temporală a cortexului poate produce simul- 
tagnozia,in care individul nu poate să fie atent la mai mult de un 
obiect o dată. In agnozia spațială, determinată de leziunile din lobul 
parietal al creierului, persoana prezintă dificultăţi de orientare în 
mediul său înconjurător. De exemplu, cineva care suferă de agnozie 
spaţială se poate rătăci pe stradă, nu găseşte locurile familiare din oraş 
şi dacă trece pe lângă ele nu le poate recunoaşte. Aceşti oameni par să 
întâmpine dificultăți atunci când sunt solicitati să deseneze trăsături 
simetrice sau obiecte simetrice. 

Prosopagnozia (asociată cu leziuni ale lobului temporal drept) 
constă în incapacitatea de a recunoaşte fete de oameni. O astfel de 
persoană poate să nu îşi recunoască propriul chip în oglindă. Alţii nu 
pot recunoaşte feţele oamenilor, dar pot recunoaşte feţele animalelor 


142 


lor de companie sau din gospodărie, sugerând că problema este 
specifică fetelor umane. Acest caracter specific al deficienţelor de 
percepție ridică problema specializării. Se pune problema dacă există 
centrii de procesare distincti sau module pentru sarcini perceptive 
particulare. Jerry Fodor, un influent filosof modern, considera că pentru 
ca perceperea feței să fie considerată un proces modular ar trebui ca 
nici un alt proces perceptiv să nu contribuie la, să interfereze cu sau să 
împărtăşească informaţia cu percepţia feţei. Mai mult, baza neurologică 
pentru prosopagnozie nu este încă bine înțeleasă şi are nevoie de o 
elaborare suplimentară înainte de a se da un verdict cu privire la 
arhitectura nervoasă a recunoaşterii fetelor. 

Psihologii sunt intrigati de faptul că unii oameni prezintă proso- 
pagnozie, dar sunt şi mai curioşi în privinţa majorităţii care nu o au. 
Altfel spus, cum ne recunoaştem mama şi pe cel mai bun prieten? 
Cum recunoaştem formele şi pattern-urile mai simple şi mai putin 
dinamice ale cuvintelor şi literelor din aceste propoziţii? În acest 
capitol ne-am referit doar la câteva din multele aspecte ale percepţiei 
care interesează psihologia cognitivă. Un interes aparte îl reprezintă 
procesele cognitive prin care formăm reprezentările mentale a ceea ce 
simțim, utilizăm înainte de cunoaştere, inferentele şi operaţiile cognitive 
specializate implicate în conferirea sensului pentru senzațiile noastre. 
De asemenea, psihologii se întreabă cum ne aducem aminte ceea ce 
am perceput. De aceea următorul capitol este rezervat memoriei. 


IV.9. Aplicaţii practice ale percepţiei şi viitorul 
cercetărilor în psihologia percepţiei 


Vă puteți imagina pentru câteva momente că trăiţi fără să per- 
cepeti? Imposibil, nu-i aşa? 

Oamenii trăiesc într-o lume a lucrurilor. Putem vedea un apus de 
soare, asculta o melodie, întinde mâna şi mângâia blana unei pisici, 
mirosi parfumul unui trandafir etc. Se poate spune că percepția îi 
creează omului certitudinea existenţei şi fiintarii lui printre celelalte 
obiecte şi ființe. S-a putut observa din exemplele de mai sus, cât de 
invalidante sunt pentru individ deficienţele percepţiei. Formele per- 
ceptiei sunt implicate în activitatea umană, simplă sau complexă. Ima- 
ginati-va un copil care are dificultăţi de apreciere a mărimii obiectelor. 
El se joacă de-a v-aţi ascunselea cu prietenii săi, numai că de fiecare 
dată se va ascunde în spatele unui obiect mai mic, rămânând practic în 
câmpul vizual al celui care urmează să îl descopere. 

Există chiar şi o formă de învăţare, învățarea perceptivă care 
constă în a învăţa să percepi (să priveşti, să asculti, să pipăi etc.). 
Aceasta este importantă nu numai pentru omul normal, ci mai ales 
pentru oamenii cu handicapuri. Studiile efectuate pe orbi au arătat că 
aceştia pot să se orienteze relativ uşor într-un spațiu necunoscut, dato- 
rită posedării unui tip special de percepţie care poartă denumirea de 
„percepție facială”. Apropiindu-se de un obstacol, orbul are impresia 
unui contact facial total. Cercetările ulterioare au precizat că, în realitate 
este vorba de o capacitate auditivă, numită eco-localizare, care este un 
fel de ecou sonor pe care orbul îl detectează chiar de la distanță. 
depistând nu numai distanţele, ci şi calitatea materialelor (metal, lemn, 
carton; Kellog, 1962) sau forma lor (cerc, pătrat; Rice, 1967). 

Percepția este prezentă cel mai mult în activitatea de muncă a 
omului. Anumite profesiuni nu pot fi concepute în afara dezvoltării 
abilităților perceptive. Imaginati-va un pictor care nu dispune de percepția 
perspectivei şi de posibilitatea redării ei în pictură! Inexistenta unor 
abilități perceptivo-motrice ar îngreuna unele activităţi, precum dacti- 
lografierea, înotul, operarea la aparatul morse etc. Descifrarea radio- 
grafiilor în medicină presupune abilități perceptive specifice. Exemplele 
pot continua la nesfârşit. În cazul procesului creator, cel puţin două 
dintre etapele sale, prima şi ultima (prepararea, documentarea şi trans- 
punerea practică a proiectului mental), nu pot fi realizate fără intervenţia 
capacităţilor perceptive. În realitate, nu există formă de activitate 
umană care să nu presupună apelul la activitățile perceptive. Din acest 
motiv, cercetarea în domeniul percepției este foarte importantă. 

Să ne gândim cât a evoluat societatea datorită progresului tehnic. 
Faptul că o parte din funcțiile omului, îndeosebi cele de execuţie, au 
fost preluate de maşini, nu înseamnă că omul nu mai poate sau nu mai 
trebuie să achiziționeze aptitudini perceptive noi. Din contră, dezvol- 
tarea tehnologică a dus la apariţia şi dezvoltarea acestora. De exemplu, 
este interesant de urmărit care este influența anumitor factori care 
acționează asupra omului ce-şi desfăşoară activitatea în condiții de 
urmărire îndelungată a ecranelor calculatoarelor sau a radarelor şi în 
condiții de singurătate, de monotonie şi deprivare senzorială. Dezvol- 
tarea televiziunii a determinat noi direcții de cercetare; este vorba 
despre televiziunea tactilă, axată pe suprapunerea imaginii vizuale 
peste imaginea tactilă. Orientarea unei camere de televiziune asupra unui 
obiect ce urmează a fi identificat şi transformarea imaginii obiectului 

în vibrații tactile permit unui handicapat să obțină performanţe per- 
ceptive semnificative. 

De multă vreme, percepţia a fost utilizată ca mijloc, instrument 
de diagnosticare unor trăsături psihice, cu alte cuvinte, a trăsăturilor 
individuale. Multe dintre probele şi testele de personalitate (Rorschach, 
TAT, Luscher etc.) se bazează pe interpretarea indicatorilor perceptivi. 

Alte direcţii de cercetare îşi propun dezvoltarea cercetării mode- 
lelor PDP (modelele procesării distribuite paralel), extinderea dome- 
niului vederii computationale (analogia dintre percepţia umană şi cea a 
computerului) şi descifrarea mecanismelor creierului, implicate în 
realizarea percepției (M. Zlate, 2004, p.176- 178). 


Intrebări pentru verificarea cunoştinţelor 


1. Descrieti pe scurt care sunt reperele binoculare şi monooculare 
prezentate în acest capitol. Aplicati aceste cunoştinţe la o altă lucrare a 
lui M.C. Escher. 

2. Descrieti abordările ascendentă şi descendentă ale percepţiei. 

3. Cum ne pot ajuta deficienţele de percepție, precum agnozia, 
să înțelegem mai bine procesele perceptive normale? 

4. Incercati să aduceţi argumente pro şi contra percepției extra- 
senzoriale şi a perceperii fenomenelor luminoase rare. Faceţi referire 
la cercetările întreprinse de psihologi şi sociologi. 

5. Concepeti o demonstrație care să ilustreze fenomenul cons- 
tantei perceptive. 

6. Elaborati un experiment in care sa testati teoria prototipului 
sau pe cea a analizei trasaturilor. 

7. Care este relația dintre percepție şi învățare? 

8. Puteţi descoperi şi alte direcții de studiu a percepției în afara 
celor menţionate în acest capitol? 


Concepte-cheie 


Agnozie 
Constante perceptive 
Gestalt 
Iluzie 
Învăţare perceptiva 
Percepția fenomenelor luminoase rare 
Perceptie 

Perceptie constructivă (abordări descendente) 
Perceptie directă (abordări ascendente) 
Perceptie extrasenzoriala 

Perceptie subliminala 

Perceptie tridimensionala 

Prosopagnozie 

Set 


Surse bibliografice electronice 

V. MEMORIA 


Acest capitol este alcătuit din două parti principale: 
A. Modele şi metode de cercetare al memoriei 
B. Procesele memoriei 


A. Modele şi metode de cercetare al memoriei 


1. Care sunt probele utilizate pentru studierea memoriei şi ce 
indică acestea despre structura memoriei? 

2. Care a fost modelul tradițional dominant despre structura me- 
moriei? 

3. Care sunt modelele alternative ale memoriei? 

4. Ce au înțeles psihologii despre structura memoriei în urma 
studierii memoriei excepționale şi a fiziologiei creierului? 


Mai întâi faceţi următorul exerciţiu şi raspundeti la câteva întrebări: 
Cine este preşedintele României? Cât fac 10 x 10? În ce dată suntem azi? 
Cum arată fata celui mai bun prieten al dumneavoastră şi cum sună vocea 
lui/ei? Care au fost primele dumneavoastră experienţe la începutul facul- 
tății? Cum vă legaţi la şireturi? 


Cum ştiţi răspunsurile la aceste întrebări din exercițiul anterior 
sau la alte întrebări? Cum vă amintiți informaţiile folosite în fiecare 
zi? Memoria este mijlocul prin care reținem şi extragem experiențele 
noastre trecute pentru a utiliza această informatie în prezent (Tulving, 
2000; Tulving şi Craig, 2000, apud. R. Sternberg, 2006, p. 157). Ca 
proces, memoria se referă la mecanismele dinamice asociate cu reti- 
nerea şi recuperarea informației din experienţa trecută. Psihologii cog- 
nitivişti au identificat trei operaţii fundamentale ale memoriei: enco- 
darea, stocarea şi recuperarea. Fiecare operaţie reprezintă un stadiu 
în procesarea memoriei. In encodare, transformăm datele senzoriale 
într-o formă a reprezentării mentale; în stocare, păstrăm informația 
encodată în memorie, iar, în recuperare, scoatem la suprafață informația 
encodată şi stocată în vederea utilizării ei. Aceste procese vor fi pre- 
zentate în cea dea a doua parte a capitolului. 

La început, vom face referire la unele probe utilizate în studiul 
memoriei, care conduc la modelul tradițional al memoriei, incluzând 
memoria senzorială, cea de scurtă durată şi memoria de lungă durată. 
Deşi modelul este încă influent, vă propunem şi alte modele alterna- 
tive înainte de a prezenta memoria excepțională şi informaţiile aduse 
de neuropsihologie. 


V.1. Probe utilizate pentru măsurarea memoriei 


Pentru a studia memoria, cercetătorii au conceput diferite probe/ 
sarcini în care cereau subiecților să îşi amintească diverse informaţii 
(ex. nume) în diferite moduri. lată o prezentare sintetică a lor pentru a 
putea înţelege cum este studiată memoria. Probele includ recunoaş- 
terea vs. reproducerea, memoria implicită vs. memoria explicită. 

Unele sarcini presupun recunoaşterea sau reproducerea memoriei 
explicite pentru cunoştinţele declarative. Altele, memoria implicită şi 
memoria pentru cunoştinţele procedurale. 


Sarcini care presu- 
pun memoria explicită 
pentru cunoştinţele 
declarative 

Sarcinile memoriei 
explicite 


Descrierea sarcinii 


Exemplu 


Trebuie să ne Cine a scris Romeo si Julieta? 
amintim conştient 
anumite informaţii. 
Trebuie să ne 


amintim fapte. 


Care este numele tău de fa- 
milie? 


Sarcini privind 
cunoştinţele 
declarative 


Trebuie 


Sarcină de 
reproducere 


Sarcină de repro- 
ducere în serie 


să repro- 
ducem un fapt, un 
cuvânt sau alt item 
din memorie. 


Trebuie să repetăm 
itemii dintr-o listă 
în aceeaşi ordine, în 
care i-am citit sau 
auzit. 


Teste de tipul completare ce 
necesită reproducerea unor 
itemi din memorie. De exem- 
plu, „Termenul pentru oa- 
menii care suferă de o tul- 
burare gravă a memoriei 
este ....... ss 


Dacă ne sunt arătate nume- 
rele 2, 8, 7, 1, 6, 4, atunci 
trebuie să le repetăm în 
aceeaşi ordine: „2, 8, 7, 1, 6, 
4”. 

(continuare tabel) 


Sarcini care presu- 
pun memoria explicită 
pentru cunoştinţele 
declarative 

Sarcină de recu- 
noastere liberă 


Sarcină de repro- 
ducere cu indiciu 


Sarcină de 
recunoaştere 


Sarcini pentru 
memoria implicită 


Descrierea sarcinii 


Trebuie să repetăm 
itemii dintr-o lista 
în orice ordine, în 
funcţie de cum ne 
reamintim de ei. 


Trebuie să memo- 
răm o listă de perechi 
de itemi; apoi ne 
este oferit pe rând 
câte un item, pentru 
care trebuie să ne 
amintim perechea. 


Trebuie să selectăm 
sau să identificăm 
într-un fel un item 
ca fiind cel învăţat 
anterior. 


Trebuie să recupe- 
răm o informație din 
memorie fără să 
realizăm conştient că 
facem acest lucru. 


Exemplu 


Dacă avem în fata o listă de 
cuvinte, „câine, creion, timp, 
păr, pisică, restaurant”, 
realizăm acest tip de sarcină 
dacă ne amintim şi spunem 
„pisică, păr, restaurant, 
creion, câine, timp” 


Avem următoarea listă de 
perechi: „timp-oraş, dezor- 
dine-acasă, ceas-hârtie, 
bani-zi, lampă-nori, pom- 
bancă”. Dacă mai târziu este 
oferit stimulul „lampă” 
trebuie să spunem „nori”, etc. 


Testele cu răspunsuri 
multiple şi de tipul „da/nu” 
implică recunoaşterea. De 
exemplu, „Termenul pentru 
oamenii care suferă de o tul- 
burare gravă a memoriei este 
(a) amnezie, (b) agnozie, 

(c) boala Parkinson, 

(d) aprosexie.” 


Sarcinile de completarea a 
spaţiilor libere cu cuvinte 
presupun memoria implicită. 
Este prezentat un fragment 
dintr-un cuvânt, cum ar fi 
primele trei litere ale sale; 
apoi trebuie să completăm 
spaţiul liber cu primul cuvânt 
care ne vine în minte. De 
exemplu, să presupunem că 

(continuare tabel) 


Sarcini care presu- 
pun memoria explicită 
pentru cunoştinţele 
declarative 


Descrierea sarcinii Exemplu 


trebuie să punem literele lipsă 
şi să formăm următorul 
cuvânt: -e-or-e. Deoarece ati 
citit de curând cuvântul 
memorie, există o probabilitate 
mai mare să identificați cele 
trei litere ca „m”, „m” şi i” 
pentru spațiile goale decât un 
respondent care nu a fost 
expus la acest cuvânt de curând. 


Sarcini care presupun | Trebuie să ne amin- | Dacă suntem solicitati să 
cunoștințe procedu- | tim mai ales abilități | demonstrăm cum facem 
rale învăţate şi compor- | ceva, să rezolvăm puzzle-uri 
tamente automate. sau să citim cuvinte scrise 
invers sau dacă arătăm ce ne 


amintim despre o activitate 
motorie automatizată, cum 
ar fi mersul pe bicicletă. 


V.2. Modelul traditional al memoriei 


În urma studiilor pe amnezici, memorizatori/mnemonişti şi oameni 
cu memorie normală angajaţi în diferite probe de memorie, psihologii 
cognitivişti au obținut multe informații despre memorie. Cum şi-au 
organizat ei informaţiile pentru a înțelege cum funcţionează memoria? 
Aşa cum vă puteţi imagina cu uşurinţă, diferiți psihologi au interpretat 
aceleaşi date în moduri diferite. Diferenţele esențiale dintre aceste 
perspective alternative se centrează pe o metaforă folosită pentru con- 
ceptualizare memoriei. Pe măsură ce cercetarea avansează, metafora 
(modelul mental) care reprezintă un fenomen psihologic poate fi mo- 
dificată pentru a se adapta la noile date sau alti cercetători pot propune 
modele alternative. La mijlocul anilor '60, pe baza datelor obținute 
până la acel moment, Nancy Waugh şi Donald Norman (1965) au pro- 
pus un model al memoriei care distinge două structuri ale memoriei 

propuse mai întâi de James (1890/1970): memoria primară, care reţine 
temporar informațiile aflate în uzul curent şi memoria secundară care 
reţine permanent informaţii sau cel puţin o mare perioadă de timp. 

La sfârşitul anilor '60, Richard Atkinson şi Richard Shiffrin 
(1968) au propus o metaforă alternativă care a conceptualizat memoria 
în termenii a trei registre (,,stores”) ale memoriei: (1) registrul mnezic 
capabil să stocheze cantități limitate de informaţie pentru scurte perioade 
de timp; (2) registrul mnezic de scurtă durată, capabil să stocheze 
informaţii pentru o relativ lungă perioadă de timp, dar cu o capacitate 
limitată; (3) registrul senzorial de lungă durată, de mare capacitate, 
capabil să stocheze informaţii pentru perioade lungi de timp, probabil 
pe timp nelimitat. El este un model structural, deoarece încearcă să 
surprindă arhitectura proceselor şi a mecanismelor mnezice, modul lor 
de inlantuire. Unii autori îl numesc modelul modal (Murdock, 1972) 
pentru că se referă la modulele din care este formată memoria. Alții 
preferă să îl numească stadial, pentru că fluxul informaţional se 
deplasează în stadii (etape) de la un modul la altul. Sunt şi autori care 
îl numesc modelul multistocării. 


Stimulul la Registre Stocare pe Stocare pe 
intrare senzoriale termen scurt termen lung 
(input) Vizual Procese de 
Auditiv control: Stocare 
ARE Repetitie permanenta a 
Haptic cunostintelor 
Codare 


Decizie 


Strategii de 
recuperare 


Răspuns 
(output) 
Richard Atkinson si Richard Shiffrin au propus un model teoretic 


privind parcursul informaţiei prin procesorul de informație uman (1971) 

V.3. Memoria senzorială 


Memoria senzorială sau imediată constituie un fel de prelungire 
a stimulilor receptionati pe cale senzorială. George Sperling (1960) o 
numeşte „stocarea informaţiei vizuale” sau SIV iar Neisser (1967) 
„memoria imaginilor” („iconic memory”); procesul de reţinere a infor- 
matiilor auditive a fost denumit de către Neisser, „stocare în ecou” 
(„echoic store”). 

În 1960, G. Sperling elaborează ceea ce se numeşte tehnica 
raportării parțiale, pentru a demonstra existenţa stocării informaţiei 
vizuale. Subiectilor le erau prezentate trei linii de câte patru litere, ca 
acestea: 


Configuratii de acest gen le erau prezentate timp de 50 mili- 
secunde. La început (prin metoda raportării/redării complete), subiecții 
trebuiau să raporteze tot ce au văzut şi s-a observat că nu se retineau 
mai mult de 4 din cele 12 litere. Sperling nu a fost mulțumit de aceste 
rezultate pe care le-a considerat nereprezentative pentru capacitatea de 
reactualizare imediată şi a elaborat metoda redării/raportării parțiale. 
Imediat după prezentarea configurației de litere era auzit un sunet de o 
anumită tonalitate (înaltă, medie sau joasă) care indica şirul de litere 
ce trebuia raportat (cel de sus, din mijloc sau de jos). Era exclusă orice 
posibilitate de a fi văzute cele trei şiruri de litere sau dispunerea pe un 
anumit şir înainte de prezentarea configurației în condiții experimen- 
tale. Ipoteza de la care se pornea era faptul că subiecții vor fi în stare 
să redea, în aceeaşi proporţie, oricare dintre cele trei şiruri. Dacă vor fi 
redate, spre exemplu, trei litere (N T V) din şirul de sus se presupunea 
că vor putea fi redate, în mod similar, câte trei litere de pe fiecare şir 
ceea ce însemna că vor fi redate nouă litere din întreaga configurație. 

Variind intervalul dintre prezentarea configurației de litere şi 
sunetul care indica şirul ce trebuia redat, Sperling a avut posibilitatea 
să estimeze durata memoriei iconice. S-a constatat că întârzierea sune- 
tului cu 500 milisecunde duce la răspunsuri de cinci sau patru litere 


ll Vezi şi Zlate, Mielu, Memoria senzorială în Psihologia mecanismelor 
cognitive, laşi, Polirom, 2004, p. 414-417. 

(un rezultat asemănător cu cel obținut prin aplicarea metodei raportării 
complete). Aceste rezultate indică faptul că durata memoriei imagi- 
nilor nu este mai mare de 500 milisecunde, adică o jumătate de secundă. 

După experimentul lui Sperling se înregistrează o creştere spec- 
taculoasă a cercetărilor în domeniu şi se ajunge la concluzia că ima- 
ginea vizuală persistă încă 200-400 milisecunde după ce stimulul a 
dispărut (Heidjen, 1981). Alte cercetări se concentrează asupra carac- 
teristicilor memoriei iconice. Loftus şi colaboratorii săi (1985) au 
ajuns la concluzia că memoria iconică necesită un timp de expunere de 
100 milisecunde. 

Haber (1983, 1984, 1985) şi-a pus problema utilității memoriei 
iconice din moment ce studiile de laborator nu reflectă situațiile din 
viata reală, situaţii care presupun percepții tridimensionale şi implica 
multă mişcare. In realitate, suntem implicaţi extrem de rar în situații în 
care vedem obiecte luminate numai pentru câteva secunde, cum ar fi 
cazul producţiilor cinematografice în care este necesară integrarea 
într-un întreg a unor serii de flash-uri (Tony Malim, 1999, p. 116). 


V.3.1. Memoria imediată auditivă (memoria-ecoică) 


Echivalentul în plan auditiv pentru memoria iconică este memo- 
ria-ecoică. Termenul a fost impus de U. Neisser şi constă într-o scurtă 
continuare a stimulării auditive deşi stimulul auditiv a încetat să mai 
fie actual şi a fost testată de către Darwin, Turvey şi Crowder (1972). 
Aceştia au prezentat subiecţilor un ansamblu de sunete din care tre- 
buiau raportate doar cele marcate prin intermediul unui semnal vizual 
(inversarea procedeului lui Sperling). Subiectii auzeau la căşti trei 
grupe de itemi- cifre şi litere: 

— primul la urechea dreaptă; 

— al doilea la urechea stângă; 

— al treilea era înregistrat la ambele urechi astfel încât să pară ca 
provine de undeva de la mijloc. 

Când subiecților le era dat un semnal vizual trebuiau să repete 
ceea ce au reţinut dintr-un anume grup de sunete. Rezultatele au fost 
asemănătoare celor din experimentul lui Sperling, cu excepția faptului 
că memoria-ecoică pare să se limiteze la cinci itemi, faţă de nouă în 
cazul memoriei iconice. Totuşi, se pare că au existat dificultăți, pentru 
subiecți, în separarea celor trei canale prin care au recepționat sti- 
mulul. De asemenea, durata de expunere a fost diferită, de aproximativ 
2 secunde, comparativ cu o jumătate de secundă în cazul memoriei 
iconice (T.Malim, 1999, p. 117). 

În urma experimentelor lui Crowder (1982) s-a ajuns la con- 
cluzia că durata limită a memoriei-ecoice este de 3 secunde, un rezul- 
tat care nu diferă cu mult de estimările lui Turvey — 2 secunde. 


V.4. Memoria de scurtă durată (MSD) 


Memoria de scurtă durată reprezintă abilitatea de a reţine 
informaţiile suficient de mult pentru a putea fi utilizate ca în cazul în 
care reținem un număr de telefon până după ce îl formăm. Este vorba, 
prin urmare, de informații stocate timp de milisecunde şi, ocazional, 
câteva minute. Vă amintiți numele cercetătorului care a descoperit me- 
moria iconică? Dar pe al celui care a studiat memoria ecoică? Dacă vă 
amintiți aceste nume, înseamnă că aţi recurs la unele procese mnezice de 
control. Conform modelului Atkinson-Shiffrin, stocarea/memoria de 
scurtă durată reține nu numai câţiva itemi, ci şi procese de control care 
reglează curgerea informaţiei spre şi dinspre memoria de lungă durată, 
în care putem tine informaţii perioade mai lungi de timp. În mod 
obişnuit, un material rămâne în MSD timp de aproximativ 30 secunde, 
doar dacă nu este repetat pentru a fi reținut. Informația este reținută 
acustic — după cum sună, mai degrabă decât vizual — după cum arată. 

Câţi itemi putem reţine in MSD la un moment dat? Într-un 
articol clasic, George Miller (1956) a scris că memoria noastră de 
scurtă durată pare a reţine 7 itemi, plus-minus 2. Un item poate fi ceva 
simplu, cum ar fi o cifră sau ceva mai complex, cum ar fi un cuvânt. 
De exemplu, multi dintre noi nu pot reține in MSD acest şir de 21 de 
numere: 202002000200002000200. Cu toate acestea, daca impartim 
şirul în unităţi mai mari ca 20, 200, 2000, 20000, 2000 şi 200, probabil 
ca vom fi capabili sa reproducem cu usurinta cele 21 de cifre ca 6 itemi. 

S-a observat că orice amânare sau interferență poate scădea 
capacitatea noastră de reproducere de la 7 itemi la 3 itemi. Într-adevăr, 
în general capacitatea noastră se apropie mai curând, de 3 sau 5, decât 
de 7 itemi. 


V.5. Memoria de lungă durată (MLD) 


Deşi folosim de multe ori memoria de scurtă durată în activi- 
tatile noastre zilnice, atunci când multi dintre noi discută despre me- 
morie se referă la memoria de lungă durată, în care păstrăm amintiri 
care rămân cu noi o lungă perioadă de timp, uneori până la sfârşitul 
vieții. Cu toții ne bazăm pe memoria de lungă durată. Aici se află 
informaţii de care depindem în activitățile noastre curente: nume de 

oameni, unde ne ţinem lucrurile, cum ne organizăm timpul si activi- 
tatile etc. De asemenea, ne îngrijorăm atunci când nu ne mai aducem 
aminte anumite lucruri. 

Dar câtă informație putem reţine în MLD şi cât durează ea? 
Răspunsul cu privire durata stocării pe termen lung a informației este: 
„nu ştim”. Deşi există o serie de experimente care au testat limitele 
memoriei de scurtă durată, în ceea ce priveşte MLD nu există încă. 
Unii teoreticieni au sugerat că memoria de lungă durată are o capa- 
citate infinită, cel putin în termeni practici. 

Cercetătorii s-au orientat mai degrabă către ceea ce este stocat în 
creier, decât în MLD. Wilder Penfield (1955, 1969) a realizat intervenții 
neurochirurgicale în cazul unor pacienți conştienţi care sufereau de 
epilepsie, folosind stimularea electrică a diferitelor părți ale cortexului 
cerebral pentru a localiza originea problemei pentru fiecare pacient. El 
a descoperit că pacienții par a-şi aminti uneori lucruri din copilărie de 
care nu şi-au mai adus aminte de foarte mulți ani. Penfield a interpre- 
tat rezultatele sale astfel: memoria de lungă durată este permanentă. 

Unii autori au criticat această concluzie, considerând-o o genera- 
lizare nejustificată, din moment ce subiecţii care îşi reaminteau erau 
prea puţini comparativ cu sutele de pacienţi operati de Penfield. In 
plus, nu putem fi siguri că pacienții îşi aminteau anumite lucruri şi nu 
le inventau, involuntar, ca într-un vis. 

Un studiu interesant despre memorarea numelor şi fetelor a fost 
condus de Harry Cahrick, Phyllis Bahrick şi Roy Wittlinger, în 1975. 
Ei au testat memoria participanților în privința numelor şi fotografiilor 
colegilor lor de clasă din liceu. Chiar şi după 25 de ani, uitarea era 
putin prezentă. Ei şi-au adus aminte numele colegilor şi au potrivit 
corect numele cu fotografiile prezentate. Uitarea a fost mai frecvent 
implicată în reactualizarea numelor colegilor. Pe baza acestui studiu şi 
a altor cercetări, Harry Bahrick a lansat termenul de ,,permastore” 
pentru o stocare de foarte lungă durată a cel puţin unor informaţii, cum 
ar fi cunoştinţele dintr-o limbă străină şi din matematică. 


V.6. Alternative la modelul modal al memoriei. 
Modelul nivelului de procesare a informaţiilor 
(„„levels-of-processing framework” sau LOP) 


Modelul nivelului de procesare a informaţiilor de îndepărtează 
semnificativ de modelul celor trei module ale memoriei. Acesta a fost 
propus de Fergus Craik şi Robert Lockhart în 1972. Dacă Atkinson şi 

Shiffrin pun accent pe arhitectura memoriei, Craik şi Lockhart mută 
centrul de greutate pe funcționarea acesteia. Ei renunță la ideea 
„stadiilor distincte” şi se concentrează pe tipurile de procese asociate 
diferitelor niveluri ale retenției. Memoria este astfel descrisă ca o acti- 
vitate şi nu ca o structură. Acest model se bazează pe două idei fun- 
damentale: 

1) durata memoriei este un produs secundar al percepției şi inte- 
legerii, ca dovadă că ne reamintim mai bine informaţiile, evenimentele 
la care am avut acces prin percepţie şi rațiune; 

2) reținerea diferită a unui eveniment se produce în funcție de 
nivelul la care a fost procesată informaţia: cu cât procesarea are loc la 
un nivel mai profund, cu atât ea va fi mai bine reținută şi pentru un 
timp mai îndelungat. 

Autorii acestui model au de solutionat două probleme: (a) desco- 
perirea nivelurilor la care are loc tratarea informaţiei şi (b) precizarea 
condiţiilor experimentale pentru cercetarea procesării informaţiilor. 
Referitor la (a), ei au apelat la o serie de „date existente”, însă neana- 
lizate şi au ajuns la concluzia că pot fi delimitate trei niveluri de pro- 
cesare a informaţiilor: 

1) nivelul superficial (aparenţa fizică a stimulului; de exemplu, 
cuvântul cu care operează este scris cu literă mare; care sau câte litere 
dintr-un cuvânt sunt ingrosate? etc.); 

2) nivelul fonologic (cuvântul dat rimează cu ....?); 

3) nivelul semantic (care este conținutul cuvintului?; se aseamănă 
cu alt cuvânt?; este plăcut sau neplăcut? etc.). 

În ceea ce priveşte cea de a doua problemă, autorii consideră că 
memoria trebuie studiată pornind de la paradigma învăţării incidentale, 
aceasta fiind, pentru experimentator, singura cale de a exercita con- 
trolul asupra tratamentului aplicat de subiect informaţiilor. Subiectul 
trebuie implicat într-o activitate oarecare — să taie/bareze o anumită 
literă din mai multe cuvinte care rimează între ele; să arate ce înseamnă 
un cuvânt — fără a i se trasa explicit sarcina de a reţine cuvintele cu 
care „lucrează” sau „acționează” si pe care va fi obligat să le repro- 
ducă în finalul probei. Aceasta, deoarece, în situaţia memorării inten- 
tionale, subiectul poate adopta tot felul de strategii inaccesibile cerce- 
tătorului. 

Modelul postulează următoarele (M. Zlate, 2004, p. 452): 

1. Memoria este un subprodus al proceselor perceptive şi inten- 
tionale. 

2. Performanţa memoriei este determinată de tipul de analiză, de 
nivelul la care are loc analiza, tocmai acest nivel de tratare influențând 
facilitatea cu care itemul va fi recunoscut şi reamintit. 

3. Atenţia acordată atributelor semantice determină o memorie 
mai bună decât atenţia acordată componentelor nonsemantice, deoarece 
analiza semantică presupune un nivel mai profund de procesare, ceea 
ce permite ca traseele mnezice să fie mai puternice. 

4. Informaţia semantică durează mai mult decât cea nonse- 
mantică (acesta este singurul punct comun cu modelul stadial). 

Autorii modelului recunosc, însă, că abordarea propusă de ei este 
„speculativă şi incompletă”, deoarece ia în considerare doar procesul 
de codare, nu şi pe cel de stocare şi mai ales pe cel de recuperare şi o 
consideră doar cadru conceptual în care cei interesaţi pot continua 
studiul memoriei. 


Nivel de Bază pentru E 
xemplu 
procesare procesare E 
Fizic Trăsăturile vizuale Cuvânt: MASA 
ale literelor Intrebare: Cuvântul este 
scris cu majuscule? 


Acustic Combinații de sunete | Cuvânt: CANA 
asociate cu litere (ex. Întrebare: Rimează acest 
rima) cuvânt cu PANĂ? 
Semantic Sensul cuvântului Cuvânt: Trandafir 
Întrebare: Reprezintă 
cuvântul un tip de plantă? 


Fergus Craik şi Endel Tulving (1975) au realizat o serie de expe- 
rimente pentru a susține LOP. Printre nivelurile de procesare propuse 
de ei sunt cele fizic, acustic şi semantic, aşa cum se poate observa în 
tabelul de mai sus. 


V.7. Modelul memoriei de lucru (,,working memory”) 


Modelul memoriei de lucru a fost formulat, în prima sa variantă, 
de Alan Baddeley şi Graham Hitch (1974), fiind ulterior perfecționat 
de Baddeley (1986, 1990, 1995). La baza modelului stau două pre- 
mise: scăderea interesului pentru memoria de scurtă durată odată cu 
apariția LOP şi limita modelului structural al lui Atkinson şi Shiffrin. 
Aceştia din urmă au conceput memoria de scurtă durată ca pe un modul 
sau un stadiu care stochează şi tratează informaţiile în timpul proce- 
sului de învăţare, raționament şi înțelegere. Numai că studiul pacienţilor 


157 


cu probleme neuropsihice a ridicat o problemă dificilă. Dacă rolul MSD 
este esențial pentru învăţare, raţionament şi planificare, atunci pacienții 
a căror MSD este tulburată ar trebui să aibă dificultăți în învățarea de 
lungă durată, distorsiuni în raționament şi planificare, fapt care n-a 
fost observat la aceşti pacienți. 

Baddley şi Hitch au plasat subiecți normali într-o situaţie ce 
simula problemele întâlnite la pacienți cu deficite de MSD.” Ei au 
ajuns la concluzia că există o memorie de lucru cu componente mul- 
tiple, fiecare dintre ele îndeplinind sarcini specifice. Atunci când o 
componentă este deficitară, alta sau altele rămase intacte compensează 
activitatea celei afectate. 

Modelul memoriei de lucru se compune dintr-un administrator 
(controlor) central şi două subsisteme „sclave”: unul specializat în 
tratarea verbală (bucla articulatorie sau fonologică), iar celălalt specia- 
lizat în tratarea imagistică (calea vizualo-spatiala). Fiecare dintre ele 
se individualizează prin funcțiile îndeplinite şi subcomponentele lor. 


Reprezentări SISTEM 


: Bucla 
schematice EXECUTIV ucla 


fonologică 


vizuale şi CENTRAL 
spațiale 


Modelul memoriei de lucru 


Principalele postulate ale modelului memoriei de lucru sunt 
(M. Zlate, 2004, p. 455): 

1. Renuntarea la ideea unității memoriei de scurtă durată şi înlo- 
cuirea ei cu funcționarea memoriei de lucru în subsisteme 
specializate pentru sarcini diferite. 

2. Fiecare dintre sistemele memoriei de lucru posedă resurse 
proprii Şi o relativă autonomie de funcționare. 

3. Stocajul temporar nu este pasiv, informația este menținută la un 
înalt nivel de evocabilitate, permițând subiectului să acționeze 
asupra ei pentru a o putea transfera în MLD sau pentru a o 
folosi într-o reacție motorie. 


' Experimentul lui Baddeley şi Hitch este prezentat în M. Zlate, 2004, 
p. 454. 

4. Nu există trasee obligatorii care să ducă spre MLD, ci dim- 
potrivă, există o funcționare paralelă a acestora. 
5. Există resurse comune de tratare a diferitelor sarcini cognitive. 
Modelul memoriei de lucru reprezintă mai mult decât o variantă 
elaborată a MSD, deoarece el propune şi fundamentează teoretic şi 
experimental, un concept cu totul nou şi cu multiple valenţe expli- 
cativ-interpretative. Din cercetări ulterioare s-a observat o corelație 
puternică între memorie şi inteligență (Kyllonen şi Christal, 1990). O 
deteriorare a memoriei de lucru creează dificultăți în procesarea şi 
comprehensiunea anumitor tipuri de structuri sintactice (Kemper şi 
colaboratorii, 1992). Mai recent, Baddeley (1993) a fost interesat să 
cerceteze subansamblurile administratorului central. 


V.8. Modelul modal al memoriei cu intrări multiple 
(„„multiple-memory-systems”) 


Modelul a fost descris initial de M.K. Johnson (1983, 1990) şi s-a 
modificat în timp. Modelul porneşte de la două premise de bază: 

I. Memoria este o înregistrare a operaţiilor proceselor cognitive. 

II. O arhitectură utilă a memoriei urmează a specifica natura 
proceselor cognitive ce stau la baza memoriei şi a relaţiilor dintre ele. 

Johnson şi colaboratorii săi propun de la bun început trei dis- 
tinctii: prima este cea dintre procesele de percepție şi reflecţie. A doua 
este apreciată în interiorul proceselor de percepție — unele dintre 
acestea, notate cu P1, susținând învăţarea, dar neproducând în mod 
necesar experiența fenomenală a obiectelor, în timp ce altele, notate 
cu P2, sunt esenţiale pentru producerea lumii fenomenale. A treia 
distincție vizează diferentierile existente în interiorul proceselor de 
reflecţie — unele dintre acestea notat cu RI, având rolul de a exprima 
şi satisface scopuri sau programe autogenerate într-o manieră relativ 
simplă, iar altele, notate cu R2 realizând comunicarea sau negocierea 
în scopuri sau programe multiple. Pentru a fi flexibil, fiecare dintre 
cele patru subsisteme, P1, P2, R1, R2 trebuie să satisfacă un minim de 
cerinţe concretizate într-o serie de procese (mecanisme) componente. 

Principalele postulate ale modelului modal cu intrări multiple 
sunt (M. Zlate, 2004, p. 458): 

1. Elaborarea unei arhitecturi cognitive bazate pe subsisteme cu 
mecanisme care disting între procesarea informaţiilor provenite din 
exterior şi procesarea informațiilor generate în interior, precum şi 
mecanisme de control şi monitorizare, inclusiv interacţiunile dintre ele. 

2. Coerenta proceselor din interiorul subsistemelor creşte efi- 
cienta, dar interacţiunea proceselor între subsisteme promovează flexi- 
bilitatea şi creşte complexitatea sarcinilor ce pot fi realizate. 

3. Arhitectura cognitiei şi memoriei umane reflectă ceva din 
istoria evoluționistă a omului, ordinea de apariție şi dezvoltarea sub- 
sistemelor fiind exact cea prezentată mai înainte (P1, P2, R1, R2). 

4. Interacțiunile se realizează mai uşor între procesele com- 
ponente ale subsistemelor adiacente (alăturate) decât între subsisteme 
neadiacente. 

5. Subsistemele nu sunt limitate la structuri unice cerebrale (de 
exemplu RI, nu este în hipocamp), ci mai degrabă includ circuite 
cerebrale care traversează regiuni definite neurodinamic. 

Modelul s-a bucurat de aprecierile pozitive ale psihologilor, cât 
ŞI de critici. 

Literatura de specialitate reține o serie de modele cel putin la fel 
de importante ca cele anterioare: modelul ACT* şi ACT-R; modelele 
conexioniste. De fapt, este vorba despre două mari clase de modele 
explicativ-interpretative ale memoriei umane aflate în competiție: mo- 
delele computo-simbolice şi modelele conexioniste.!* 


V.9. Memoria în viata cotidiană 


Cum se foloseşte memoria în situaţiile de zi cu zi şi la ce este 
bună ea? Unii cercetători consideră că ar trebui să studiem memoria în 
contextele lumii reale, pe lângă studiile realizate în laborator. Ideea de 
bază este că cercetarea memoriei ar trebui să aibă validitate ecologică 
Şi să vizeze fenomenele mnezice în contexte naturale. Tehnicile folosite 
în acest scop sunt rapoartele personale şi chestionarele. Deşi această 
abordare a fost criticată datorită lipsei sale de control şi generalizare, a 
determinat câteva idei interesante despre memorie, în general. 

De exemplu, unii cercetători au semnalat nevoia de modificare a 
metaforei memoriei utilizată în conceptualizarea ei, mai curând decât 
o schimbare a cadrului de cercetare. Metafora tradițională a memoriei 
ca depozit (,„storehouse”) de informaţii şi evenimente a condus la 
întrebări cu privire la cantitate: câţi itemi pot fi amintiți şi utilizați într-o 
situație? Desigur că laboratorul oferă cele mai bune condiţii pentru a 
răspunde la această întrebare şi permite controlul variabilelor care 


13 Modelele sunt prezentate în M. Zlate, 2004, p. 459-464 şi M. Miclea, 
1999, p. 319- 324. 

privesc cantitatea. În opoziţie, în viata cotidiană este utilă o metaforă a 
corespondenței (,,correspondence’’). În acest caz, memoria este conce- 
pută ca un vehicul pentru interacțiunea cu lumea reală. Astfel, ne inte- 
resează mai degrabă acurateţea cu care sunt reprezentate evenimentele 
trecute. Cât de mult se apropie ce este memorat de evenimentele spe- 
cifice? În acest mod, memoria poate fi considerată ca o structură care 
îndeplineşte un scop specific în interacțiunile noastre cu lumea. 

Această tendință devine din ce în ce mai agreată, pe măsură ce 
creşte interesul cercetătorilor faţă de proprietăţile funcționale ale 
memoriei. De exemplu, o perspectivă susține ideea unui sistem mnezic 
centrat pe interacțiunile organismului cu mediul (Glenberg, 1997). 
Astfel, corespondenţa cu lumea reală este realizată mai ales prin repre- 
zentările care reflectă relaţia structurală dintre corp şi lumea exterioară 
lui, şi nu prin encodarea reprezentărilor simbolice abstracte. 

Dacă această nouă metaforă a memoriei va dăinui sau va fi 
înlocuită în curând rămâne de văzut. Oricare ar fi situația, metaforele 
noi şi controversele sunt necesare pentru evoluția cunoaşterii acestui 
subiect. Fără idei noi elaborate continuu sau reformularea celor vechi, 
ştiinţa ar stagna şi ar muri în cele din urmă (R.J. Sternberg, 2006, 
p. 179). O altă abordare care a început să domine domeniul de cercetare 
a memoriei este studiul neuropsihologic al memoriei. El s-a dezvoltat 
partial în urma studiului persoanelor cu memorie excepțională. 


V. 10. Memoria excepţională şi neuropsihologia 


Imaginati-va cum ar fi viata dumneavoastră dacă ati poseda abi- 
litati mnezice deosebite — dacă ati fi capabili să vă reamintiti fiecare 
cuvânt imprimat în această carte, de exemplu. Dacă acesta ar fi cazul 
dumneavoastră ati fi considerat un memorizator („„mnemonist”), adică 
o persoană care posedă capacități extraordinare de memorare, bazate 
de obicei pe utilizarea unei tehnici speciale pentru îmbunătăţirea 
memoriei. Probabil că cel mai faimos memorizator a fost un bărbat 
numit „S”, al cărui caz a fost prezentat de psihologul rus Alexei Luria 
(1902-1977). 

Luria (1968) a relatat că într-o zi S. a apărut în laboratorul său şi 
a solicitat o testare a memoriei sale. Acesta l-a testat şi a descoperit ca 
bărbatul părea să aibă o memorie nelimitată. S. putea să reproducă 
şiruri lungi de cuvinte, indiferent de lungimea perioadei de timp care 
trecea de la prezentarea lor. Luria l-a studiat pe S. timp de 30 de ani si 

a descoperit că şi în situația în care lui S. i s-a măsurat stocarea la 15 
sau 16 ani după o şedinţă în care S. a învăţat cuvintele, el putea încă sa 
le reproducă. S. s-a implicat în lumea spectacolului amutind audientele 
cu capacitatea sa de a-şi reaminti orice era întrebat. 

Care era „trucul” lui S.? Cum putea să îşi amintească atât de 
multe informaţii? La prima vedere, el se baza foarte mult pe memoria 
vizuală. El transforma materialul pe care trebuia să şi-l reaminteasca 
în imagini vizuale. De exemplu, spunea că atunci când era solicitat să 
îşi amintească cuvântul verde, vizualiza o vază verde. Pentru cuvântul 
roşu el vizualiza un bărbat îmbrăcat într-o cămaşă roşie care se apro- 
pie de el. Până şi numerele erau transformate în imagini. De exemplu, 
1 era un bărbat trupeş şi mândru; 3 o persoană tristă; 6 un bărbat cu un 
picior umflat etc. 

Pentru S. utilizarea imageriei vizuale în reactualizare nu se pro- 
ducea intenționat, ci mai degrabă ca urmare a unui fenomen psihologic 
numit sinestezie (syn, împreună şi esthesia, senzaţie), prin care el 
experimenta unele senzații într-o modalitate senzorială diferită de cea 
care era stimulată fizic. De exemplu, S. transforma automat un sunet 
într-o impresie vizuală, raportând adesea că experimentează gustul sau 
greutatea unui cuvânt. Fiecare cuvânt pe care trebuia să şi-l amin- 
tească evoca o serie de senzaţii care îi apăreau automat lui S. 

Alți memorizatori au utilizat strategii diferite. V.P., un imigrant 
rus în S.U.A. putea să memoreze şiruri lungi de numere dispuse pe 
coloane şi rânduri. În timp ce S. se baza în principal pe imageria vizuală, 
V.P. apela pe traducerile verbale. El memora numere prin transfor- 
marea lor în date şi apoi se gândea la ce făcuse în ziua respectivă. 

Multi dintre noi ne-am dori să avem memoria lui S. sau V.P., 
care ne-ar permite să luăm nota maximă la examene fără efort. Cu 
toate acestea, trebuie să ne gândim că S. nu a fost un om fericit, in 
parte şi datorită abilităţilor lui mnezice deosebite. El a recunoscut că 
sinestezia care se producea involuntar interfera cu capacitatea de a-i 
asculta pe oameni. Vocile declanşau senzaţii difuze care îl împiedicau 
să poarte o conversaţie banală. Mai mult, faptul că S. se baza pe 
imagerie i-a creat dificultăți în înţelegerea conceptelor abstracte, pre- 
cum infinit $i nimic, care nu i-au generat imagini vizuale. De asemenea, 
uneori era copleşit atunci când citea. Amintirile timpurii interferau cu 
cele mai recente. Desigur că nu putem spune cu exactitate câte din 
problemele lui S. se datorau memoriei sale excepţionale, dar este clar 
că S. credea că memoria sa excepțională este şi un „blestem”. 

Aceşti memorizatori exceptionali au adus o serie de lămuriri în 
studiul memoriei. Fiecare dintre ei (doar doi au fost prezentaţi aici), 
traduceau conştient sau automat informaţia întâmplătoare, abstractă şi 
fără sens într-o informație cu sens, concretă senzorial. Indiferent dacă 
informația tradusă reprezenta timpii obținuți de cai de curse, date şi 
evenimente sau imagini vizuale, cheia o reprezenta sensul lor pentru 
memorizatori. 

Dacă nu poţi să recuperezi o amintire de care ai nevoie înseamnă 
că ai uitat-o? Nu neapărat. Psihologii cognitivişti au studiat fenomenul 
numit hipermnezie care este un proces prin care se recuperează amintirile 
care par a fi uitate (Erdelyi şi Goldberg, 1979; Holmes, 1991; Turtle 
şi Yuille, 1994). Hipermnezia mai este denumită şi ,,neuitare” 
(„unforgetting”) deşi termenul nu este corect deoarece amintirile care 
sunt recuperate erau mereu disponibile şi deci nu erau uitate. Ele erau 
mai degrabă inaccesibile (greu de recuperat). Hipermnezia este dobân- 
dită de obicei prin încercarea şi varierea diverselor tehnici de recuperare 
a amintirilor. Terapia psihodinamica, de exemplu, este utilizată uneori 
pentru obţinerea hipermneziei. Totodată, această terapie atrage atenția 
asupra riscurilor pe care le prezintă hipermnezia. Individul poate crea 
o nouă amintire, crezând că este vorba despre una veche, în loc să 
recupereze o amintire veche veritabilă. 

De obicei, scria R. Sternberg (2006, p. 182), considerăm că se 
înţelege de la sine capacitatea noastră de a ne aminti, asemenea actului 
respirației. Cu toate acestea, devenim mai conştienţi de importanţa aerului 
atunci când nu avem destul pentru a respira şi tot aşa ne preocupă inte- 
legerea memoriei când observăm oameni cu tulburări de memorie. 


V.11. Tulburările memoriei: amnezia 


V.11.1. Un tip extrem de neplăcut de amnezie (pierderea severă 
a memoriei explicite) îl reprezintă amnezia retrogradă sau de evocare, 
în care indivizii nu îşi mai amintesc evenimentele anterioare unei traume 
care a indus pierderea memoriei (Squire, 1999). Forme moderate ale 
amneziei retrograde apar atunci când cineva suferă o contuzie; de obicei, 
evenimentele imediat anterioare situaţiei în care s-a produs contuzia 
nu sunt amintite bine. 

W. Rithchie Russell şi P.W. Nathan (1946) au raportat un caz 
foarte sever de amnezie retrogradă: un grădinar de 22 de ani a fost 
trântit de pe motocicletă în august 1933. La o săptămână după accident, 
tânărul părea că îşi revine de pe urma accidentului. Cu toate acestea, 

s-a observat că suferea de o pierdere severă a memoriei evenimentelor 
care avuseseră loc înaintea traumei. În timpul discuţiilor cu doctorii, el 
a declarat că trăieşte în luna februarie a anului 1922 şi credea că este 
elev de şcoală. Nu îşi aducea aminte nimic din anii care se scurseseră 
până în momentul discuţiei lui cu doctorii. În următoarele săptămâni, 
el şi-a recăpătat memoria privind cele mai multe evenimente din anii 
anteriori şi în final a fost capabil să îşi reamintească tot ce se întâm- 
plase cu câteva minute înainte de accident. În cazul amneziei retrograde, 
amintirile care revin o fac începând cu cele din trecutul îndepărtat şi 
avansează până în momentul traumei. Adesea, evenimentele din 
preajma traumei nu sunt amintite niciodată. 


V.11.2. Amnezia anterogradă sau de fixare se referă la eveni- 
mentele survenite (trăite) după debutul bolii şi survin mai ales ca o 
consecință a scăderii capacității de fixare a imaginilor şi evenimen- 
telor noi. Persoana este incapabilă să redea un eveniment trăit recent, 
în timp ce amintirile fixate anterior rămân relativ bine conservate şi 
pot fi încă redate. 

Deseori ea se adaugă amneziei retrograde. 

Un alt tip de amnezie este unul pe care îl experimentăm aproape 
toți: amnezia infantilă, incapacitatea de a ne aminti evenimentele care 
s-au întâmplat atunci când eram foarte mici (Spear, 1979). În general, 
ne putem aminti puţine lucruri sau nu ne amintim nimic din ce ni s-a 
întâmplat înainte de vârsta de 5 ani. Rareori, oamenii îşi amintesc 
lucruri dinainte de 3 ani. Rapoarte privind amintirile copilăriei se referă 
la amintiri ale unor evenimente importante (ex. naşterea unui frate sau 
moartea unui părinte). 

Problema acuratetei amintirilor din copilărie s-a pus recent. Multi 
psihologi sugerează că aceasta rămâne o problemă, că reactualizarea 
este caracterizată de lipsă de acuratețe chiar şi la scurt timp după 
producerea evenimentelor, mai ales dacă, copiii sunt expuşi la sugestii 
mascate sau explicite în ceea ce priveşte materialul amintit. 


V.11.3. Amnezia şi distincția dintre memoria explicită 
şi cea implicită 
Psihologii care au cercetat pacienții cu amnezie şi-au propus să 
găsească noi informaţii despre funcționarea memoriei, în general. O 


concluzie ar fi distincţia dintre memoria explicită, care este afectată în 
amnezie şi memoria implicită (completarea de cuvinte şi memoria 

procedurală pentru sarcinile bazate pe abilități), care nu este afectată, 
de obicei. Victimele amneziei care îndeplinesc prost cele mai multe 
sarcini care implică memoria explicită, prezintă o performanţă normală 
sau aproape normală la sarcinile care presupun memoria implicită cum 
ar fi sarcinile de reactualizare folosind indicii şi cele de completare de 
cuvinte. Cu toate acestea, în cazul sarcinilor de completare de cuvinte, 
atunci când amnezicii au fost întrebaţi dacă au văzut anterior cuvântul 
pe care tocmai l-au scris, ei nu îşi puteau aminti experienţa specifica în 
care au văzut cuvântul. Mai mult, aceşti amnezici nu recunoşteau 
explicit cuvintele văzute numai la întâmplare. 

De asemenea, victimele amneziei prezintă performanțe paradoxale 
la sarcinile care presupun cunoştinţe procedurale („a şti cum”- abilități 
cum ar fi modul în care mergi pe bicicletă) versus acelea care implică 
cunoştinţe declarative (,,a şti că” — informaţii referitoare la fapte, cum 
ar fi termenii dintr-o carte de psihologie). Amnezicii pot îndeplini 
foarte slab sarcinile tradiționale ale memoriei care necesită reactua- 
lizarea sau recunoaşterea cunoştinţelor declarative. Pe de altă parte, ei 
pot demonstra o îmbunătăţire a performanţei care rezultă din învăţare — 
practica amintită, atunci când sunt angajaţi în sarcini care necesită 
cunoştinţe procedurale, cum ar fi rezolvarea de puzzle-uri, să înveţe să 
citească corect cuvintele scrise invers sau să stăpânească abilități motorii. 


V.11.4. Amnezia şi neuropsihologia 


Studiile despre amnezie au revelat multe lucruri interesante despre 
modul în care memoria depinde de funcţionarea efectivă a structurilor 
specifice ale creierului. Căutând legături între leziunile specifice ale 
creierului şi disfunctiile mnezice, cercetătorii au înțeles cum functio- 
nează memoria normală. Astfel, atunci când studiază diferitele tipuri 
de procese cognitive, neuropsihologii caută frecvent disocieri — oamenii 
normali prezintă o funcţie particulară (ex. memoria explicită), în timp 
ce oamenii cu leziuni cerebrale specifice prezintă o absență a unei 
funcţii particulare, în ciuda prezenţei funcțiilor normale în alte arii (ex. 
memoria implicită). 

În urma observării oamenilor cu tulburări de funcţionare a me- 
moriei, de exemplu, ştim astăzi că memoria este capricioasă şi poate fi 
afectată de o lovitură la cap, o tulburare a constientei, sau alte traume 
sau boli ale creierului. Deocamdată nu putem determina o relaţie de 
tip cauză-efect între o leziune structurală şi o tulburare a memoriei. 
Funcţiile pot fi împărtăşite de mai multe structuri sau arii. 

Funcționarea normală a unei parti a creierului (sistemul activator 
reticulat ascendent, SRAA) este esențial pentru menținerea vieții, dar 
viata depinde de mai multe, nu numai de un creier functional — dacă vă 
indoiti de importanţa altor structuri, stati de vorbă cu pacienți bolnavi 
de inimă sau de plămâni. Astfel, chiar dacă sistemul activator reticulat 
este esențial pentru viata, moartea unei persoane poate fi rezultatul 
unei disfuncţii prezente în altă structură a corpului. Identificarea unei dis- 
funcţii cu o arie cerebrală sau o structură particulară este problematică. 

Atunci când observăm disocieri simple, mai multe ipoteze alter- 
native pot explica o legătură între o anumită leziune şi o disfunctie. 
Putem observa disocierile duble, în cazul cărora oamenii cu diferite 
tulburări neurologice prezintă disfuncţii opuse. Pentru unele funcții şi 
unele arii cerebrale, neuropsihologii au observat prezența unei duble 
disocieri. De exemplu, există dovezi în ceea ce priveşte distincția 
dintre MSD şi MLD: oamenii cu leziuni în lobul parietal stâng prezintă 
o incapacitate semnificativă de a reține informația în MSD, dar nu le 
este afectată MLD. Ei continuă să encodeze, stocheze şi recupereze 
informaţii în MLD fără prea mare dificultate. In opoziție, se află per- 
soanele care prezintă leziuni în regiunile temporale mediane şi care au 
o MSD relativ normală privind materialele verbale (litere şi cuvinte); 
dar sunt incapabili să retina noi materiale verbale in MLD. 

In ciuda informaţiilor oferite de disocierile duble (structuri 
specifice ale creierului joacă un rol vital pentru memorie) şi a faptului 
că leziunile sau tulburările din aceste arii determină serioase deficite 
în formarea memoriei, nu putem spune că memoria sau o chiar o 
parte a sa rezidă în aceste structuri. 


Intrebări pentru verificarea cunoştinţelor 


1. Descrieti câte două caracteristici pentru memoria senzorială, 
memoria de scurtă durată şi memoria de lungă durată. 

2. Ce sunt disocierile duble şi ce importanță prezintă ele în inte- 
legerea relaţiei dintre funcționarea cognitivă şi creier? 

3. Comparati modelul modal al memoriei cu unul din modelele 
alternative. Observati diferenţele dintre acestea. 

4. Cum ati concepe un experiment pentru studierea memoriei 
implicite? 

5. Imaginati-va cum ar fi să vă reveniti dintr-o forma de amnezie. 
Descrieti-va impresiile sau reacțiile legate de amintirile recuperate. 

6. Cum ar deveni viata dumneavoastră dacă ati putea să vă 
imbunatatiti capacitatea de memorare? 

Concepte-cheie 


Amnezie 

Amnezie anterogradă 

Amnezie infantilă 

Amnezie retrogradă 

Disocieri duble 

Hipermnezie 

Memorie de lucru 

Memorie de lungă durată 

Memorie de scurtă durată 

Memorie explicită 

Memorie iconică 

Memorie implicită 

Memorie senzorială 

Memorie-ecou 

Memorizator/ mnemonist 

Model modal, structural 

Modelul modal al memoriei cu intrări multiple 
Modelul nivelului de procesare a informaţiilor (LOP) 
Sinestezie 


B. Procesele memoriei 


1. Ce au descoperit psihologii cognitivişti în legătură cu modul 
în care encodăm informația stocată în memorie? 

2. Cum se stochează informația în memorie? 

3. Ce este uitarea? 

3. Cum recuperăm informaţiile din memorie şi ce forme are 
recuperarea? 


Ideea că memoria este un mecanism ce se derulează în timp există 
în psihologie de multă vreme. Problema care a apărut şi care trebuia să 
fie solutionata era aceea a identificării proceselor, a surprinderii carac- 
teristicilor, particularitatilor şi a modului în care interacționează acestea. 

Memoria reprezintă una din puținele teme de cercetare asupra 
căreia cercetătorii au căzut de acord în privința numărului, naturii, 
funcţiilor şi specificului acestor procese (M. Zlate, 2004, p. 365). 

Astăzi este acceptat şi bine cunoscut faptul că există trei procese 
principale implicate în funcționarea mecanismelor mnezice. Există 

diferenţe în ceea ce priveşte terminologia. Psihologia tradițională, de 
exemplu, preferă termenii de memorare (sau întipărire, engramare, 
fixare), păstrare (sau reţinere, conservare) şi reactualizare (sau reac- 
tivare, ecforare). Psihologia moderna, din perspectivă psihocogniti- 
vistă, a procesării informațiilor, recurge la termenii de: encodare, 
stocare $1 recuperare. 

Encodarea este procesul prin intermediul căruia informaţia este 
tradusă într-o formă care-i permite pătrunderea în sistemul mnezic. 
Computerul transformă informația în semnale electronice, omul o 
transformă în imagini sau unități cu sens. 

Stocarea se referă la reținerea informaţiilor pentru o anumită 
perioadă de timp. Computerul stochează informaţia magnetic, pe o 
dischetă sau CD, omul o stochează în interiorul creierului său. 

Recuperarea presupune scoaterea la suprafață a informaţiei 
encodate şi stocate în vederea utilizării ei. Computerul „caută” infor- 
matia în memoria lui şi apoi o afişează pe un ecran, în forma în care a 
fost introdusă, omul recurge la acelaşi procedeu de căutare în vederea 
reactualizării, mai putin exact decât computerul, combinând informația 
stocată cu necesităţile şi solicitările prezente, cu ceea ce crede el etc. 


V.12. Encodarea 


După cum ati putut observa din rândurile anterioare, a encoda 
înseamnă a traduce informaţia într-un anumit cod, material sau ideal 
(subiectiv). Encodarea este primul proces sau prima fază parcursă de 
mecanismele mnezice în dinamica lor. Ea presupune mai multe aspecte, 
dar aici ne-am propus prezentarea sintetică a trei dintre ele: natura 
encodării, formele ei şi factorii facilitatori/ perturbatori ai encodarii. 
Acestea ne interesează nu numai datorită importanţei lor teoretice, ci 
şi datorită implicatiilor practice. 


V.12.1. Natura encodării 


Traducerea informaţiei se realizează prin intermediul unui cod, 
de aceea natura encodării va fi strict dependentă de natura codului. În 
principal, se recurge la trei tipuri de coduri — vizuale, auditive şi 
semantice. Prin urmare, vor exista trei tipuri de encodare: vizuală 
(face apel la codul imagine), auditivă (foloseşte codul sunet în 
aspectul său dublu — fizic şi verbal) şi semantică (recurge la codul 
propoziţie). Diversele abilități, cum ar fi mersul pe bicicletă sau pe 

schiuri, înotul, dactilografierea, jocul de fotbal etc., se encodează într- 
un cod motor. Alte informaţii senzoriale (olfactive, gustative, tactile, 
termice etc.) recurg şi ele la o serie de coduri mnezice, chiar dacă 
acestea au fost mai putin cercetate şi au rămas mai putin cunoscute. 

Unii psihologi şi-au pus problema eficienţei codurilor, iar cerce- 
tarea a demonstrat că cel mai bine ne reamintim imaginile (Roger Shepard, 
1967). Paivio (1971) a ajuns la concluzia că obiectele sau imaginile 
acestora pe care le percepem sunt encodate atât sub formă de imagini, 
cât şi sub formă verbală (prin denumirea lor), pe când cuvintele sunt 
encodate numai verbal. Ideile lui Paivio au fost combătute de aşa 
numita ipoteză propozițională care susţine că ar exista un cod comun 
ce reprezintă cele două categorii de informaţii (vizuale şi auditive) sub 
aceeaşi formă — un ansamblu de propoziţii şi de relaţii abstracte inter- 
conectate (Anderson, Bower, 1973; Pylyhyn, 1973 şi alții). 

Opoziția dintre susținătorii „codării duble” şi cei ai ,,codarii 
unice” i s-a părut lui Snodgrass (1980, 1984) ca fiind neprolifică şi a 
încercat să o soluţioneze. El a considerat că efectele specifice ale 
unuia sau altuia dintre codurile menționate sunt dependente de tipul de 
material folosit (vizual sau verbal) şi de tipul de sarcină oferită 
subiectului. Un obiect, un desen reprezentând un obiect sau un cuvânt 
pot fi procesate la trei niveluri: unul initial— analiza caracteristicilor lui 
fizice; altul intermediar — punerea în corespondență a rezultatelor 
obținute anterior cu prototipurile vizuale sau acustice din memoria 
subiectului; un nivel final, mai profund, propozitional — un ansamblul 
de „noduri” şi relaţii între acestea. Cuvintele, de exemplu, pot fi 
denumite mai uşor decât desenele obiectelor, deoarece pentru cuvânt 
există o cale directă de la analiza fizică la stocul acustic, în timp ce 
pentru desene subiectul trebuie să acceadă mai întâi la codul vizual, 
care, la rândul lui, trebuie să aibă acces la codul acustic, fie direct, fie 
prin codul semantic propozitional. 

Modelul lui Snodgrass permite înțelegerea mai riguroasă a per- 
formantelor obținute în sarcini precum cele de denumire a desenelor 
sau cuvintelor, sau cele de encodare propriu-zisă a imaginilor sau 
cuvintelor. 


V.12.2. Formele encodării 


Unele teorii despre encodare sugerează că aceasta cunoaşte două 
forme: una automată şi alta care presupune efortul conştient al subiec- 
tului. Optimizarea celei din urmă se poate obține prin repetarea 

informaţiilor. Gândiţi-vă de câte ori nu ati memorat o informatie desi 
nu ati avut nici cea mai mică intenție în acest sens! Se poate spune că 
diferenţierea dintre cele două tipuri se face nu numai în funcţie de 
prezența sau absenţa intenţiei, a atenţiei şi controlului voluntar, ci şi 
după natura materialului care urmează a fi encodat. Encodarea intele- 
sului cuvintelor se face cu efort, spre deosebire de localizarea obiectelor 
în spaţiu. 

Prima formă de memorare poartă denumire de encodare inci- 
dentală, iar cea de a doua, encodare intentionala. Sunt două forme 
distincte, dar puternic interrelationate. In psihologia tradițională, veți 
întâlni aceste două forme de encodare sub denumirea de memoria 
involuntară Şi memoria voluntară. 

Experimentele au condus la concluzia că în cazul memorării 
incidentale, contează nu atât faptul că individul nu îşi propune dinainte 
scopuri mnezice, cât gradul de interacțiune cu activitatea pe care o 
realizează şi gradul de implicare şi angajare a lui în rezolvarea acesteia. 
S-a observat că, cu cât activismul intelectual, profunzimea înţelegerii 
sunt mai mari, cu atât mai productivă va fi memorarea incidentală. 

In ceea ce priveşte encodarea intentionala sunt importante trei 
elemente: stabilirea conştientă a scopului, mobilizarea şi consumarea 
unui efort voluntar în vederea atingerii lui, utilizarea unor procedee 
speciale care să faciliteze memorarea. 

Mentionam anterior că relațiile dintre cele două forme de encodare 
sunt de interdependenta. Memorarea incidentală este adesea numai 
începutul celei intentionale. Cercetările au demonstrat faptul că prin 
învățare memorarea intentionala poate deveni automată (Schneider şi 
Shiffrin, 1977; Kolers, 1975). 

Desigur că în ceea ce priveşte aceste două forme ale encodării s-a 
pus problema productivității lor. Primele cercetări asupra memoriei 
incidentale s-au făcut în cadrul psihologiei martorului şi a mărturiei 
(A. Binet, O. Lipmann, W. Stern). Rezultatele nu au fost încurajatoare: 
subiectii-martori făceau erori în declaraţiile lor, adăugau, omiteau, 
erau inexacti, fapt care i-a determinat pe cercetători să considere că 
memoria incidentală este simplă, întâmplătoare şi neeficientă. Alte 
experimente (Jenkins, 1933) au susținut superioritatea memoriei inten- 
tionale fata de cea incidentală. Au existat însă şi studii (Hyde şi 
Jenkins, 1973) care au postulat că memoria incidentală poate fi la fel 
de productivă ca şi cea intentionala; ceea ce contează, considerau 
cercetătorii este nu atât prezenţa sau absenţa intenţiei de a memora, cât 
gradul de implicare a subiectului în activitate. 

V.12.3. Factorii facilitatori şi perturbatori ai encodării 


Uneori memorăm mai repede, alteori mai încet, mai uşor sau 
mai greu, cu un consum energetic şi de timp mai mare sau mai mic, cu 
o eficiență crescută sau scăzută. Toate aceste variaţii depind de o 
multitudine de factori. Aceştia au fost clasificați în două categorii: 

I. Factori ce tin de particularitatile materialului memorat 

II. Factori dependenți de particularitatile subiectului care 

memorează 

Ne propunem aici să îi enumerăm şi să îi caracterizăm succint.!* 


I. Particularitatile materialului memorat — reprezintă categoria 
cea mai numeroasă şi cel mai asiduu cercetată de psihologia tradițională. 
Dintre caracteristicile materialului mnezic amintim: natura, gradul de 
organizare, omogenitatea sau eterogenitatea, volumul, semnificația, 
gradul de familiaritate, caracterul agreabil sau dezagreabil. 

Natura materialului se referă la faptul că materialul ce urmează 
a fi memorat poate fi intuitiv-obiectual sau abstract; descriptiv sau 
explicativ-relational; semnificativ sau lipsit de sens logic; teoretic sau 
pragmatic-utilitar. 

Organizarea materialului a facilitat observaţia că un material 
bine organizat şi structurat va fi mai bine memorat decât unul slab 
organizat şi structurat. Desigur că important este şi modul de organi- 
zare a acestuia. Cercetările au demonstrat că elementele de la înce- 
putul şi sfârşitul unui material de memorat sunt mai bine encodate 
decât cele din mijlocul ei. Retinerea elementelor de la începutul seriei 
a fost denumită efect de primaritate, iar aceea a elementelor de la 
sfârşitul seriei, efect de recenta, cele două efecte stând la baza distin- 
gerii, mai târziu, a memoriei de scurtă durată (MSD) de memoria de 
lungă durată (MLD). 

Omogenitatea şi eterogenitatea materialului. Psihologii au studiat 
acest factor şi au formulat trei tipuri de efecte: 

1. Efectul Robinson (1924) — cu cât o serie este eminamente 
omogenă (numai litere, numai cuvinte, numai figuri geometrice), cu 
atât ea poate fi memorată mai rapid; 

2. Efectul Restorff (1932) — elementele eterogene plasate într-o 
serie mare de elemente omogene sunt mai bine reţinute decât acestea 
din urmă; 


+ Pentru mai multe informaţii vezi M. Zlate, 2004, p. 374- 386. 

3. Efectul Underwood (anii '50) — materialele cu un grad mai 
mare de omogenitate se rețin mai greu decât materialele cu un grad 
mai scăzut de omogenitate. 

Se poate observa că cele trei efecte sunt contradictorii: Efectele 
Restorff şi Underwood contrazic efectul Robinson. 

Efectele prezentate pot fi explicate fie prin teoria neo-asocia- 
tionista a generalizării şi diferențierii formulată de Gibson, fie prin 
teoria gestaltistă a „formelor bune”. Teoria lui Gibson susține că învă- 
tarea va fi mai lentă şi reținerea mai slabă pe măsură ce gradul de 
similitudine a materialului creşte. Aceasta înseamnă că un stimul ete- 
rogen izolat, plasat într-un câmp de stimuli omogeni, va fi mai repede 
detaşat şi memorat. Teoria gestaltistă postulează că un câmp compus 
din stimuli apropiaţi are o organizare mai putin pregnantă, el caracteri- 
zându-se prin tensiuni interne slabe; ca atare, stimulii se aglutinează 
haotic pentru a se dezintegra in final, fapt care împiedică reținerea lor. 
Stimulii izolați în câmp se memorează mai bine deoarece capătă pro- 
prietati comparabile cu ale unei figuri ce se detaşează de fond, ei riscă 
mai putin să se confunde cu alții si de aceea stabilitatea lor este mai 
mare şi performanţa mai lungă. 

Volumul materialului. Este acceptat faptul că eficiența memorării 
depinde de lungimea materialului (mică, medie, mare). Numărul de 
repetiții necesar memorării unui material este cu atât mai mare cu cât 
materialul este mai amplu. S-au formulat şi două legi în acest sens: 
„dacă materialul de memorat creşte în progresie aritmetică, timpul de 
memorare creşte în progresie geometrică” şi „în condiţii egale de 
exersare, materialul lung se aminteşte mai bine decât materialul scurt”. 

Desigur că psihologii şi-au pus întrebarea: care este numărul de 
informaţii reținute de o persoană în acelaşi timp? Reamintim aici 
cercetările lui George Miller care au condus la formularea constantei 7, 
atât în ceea ce priveşte numărul de unități, cât şi numărul de grupuri. 
Volumul informațiilor reținute în acelaşi timp este de 7+/- 2 unități 
informaţionale, pe care le-a denumit cu termenul intraductibil chunk. 
Un chunk este o structură integrată de informaţii. De exemplu, anul 
1989 reprezintă un chunk dacă eşti român, în timp ce anul 1300 nu are 
o semnificaţie de chunk pentru un român. Dacă îmi amintesc o parte a 
unui chunk, îmi voi aminti întregul ansamblu. Aşadar, chunk-ul nu se 
referă la unităţile informaţionale, ci la grupul acestora, altfel spus la 
„unitățile de semnificaţie”. Inteles astfel, volumul datelor din memorie 
poate creşte considerabil dacă integrăm „unitățile informaționale” în 
„unități de semnificaţie”. 

Alte particularități ale materialului sunt familiaritatea, semnificaţia, 
caracterul lui agreabil sau dezagreabil etc., toate influenţează procesul 
memorării. 


II. Particularitatile subiectului sunt la fel de numeroase ca şi 
cele din prima categorie, privind materialul. Dintre acestea amintim: 
starea subiectului, experiența, motivaţia, atitudinile şi înclinațiile acestuia, 
gradul de realizare a scopurilor propuse, vechimea procesului de me- 
morizare; modul de învăţare; implicarea în activitate; repetarea; orga- 
nizarea sarcinii de către subiect etc. 

In continuare, supunem atenţiei dumneavoastră o particularitate 
a subiectului: repetiţia. 

Cu mulți ani în urmă (1885), Hermann Ebbinghaus considera că 
un material este cu atât mai bine memorat cu cât numărul de repetiții 
este mai mare. Cu toate acestea, sunt cunoscute numeroase situații în 
care nu se aplică această regulă: fenomenele şi evenimentele cu care 
suntem foarte familiarizați se uită deoarece se repetă des, în timp ce 
fenomenele ieşite din comun, percepute doar o singură dată, sunt bine 
conservate în memorie. Să nu uităm că specialiştii mass-media aplică 
în mod curent această regulă şi se concentrează, uneori în mod exagerat 
mergând până la grotesc, asupra informaţiilor şocante, surprinzătoare 
pentru publicul receptor. 

Pentru a demonstra această ipoteză, unii psihologi (Craik şi 
Watkins, 1973) au organizat experimente în urma cărora au constatat 
că repetarea singură nu determină implicit encodarea, pentru aceasta 
fiind necesară procesarea informaţiilor după înțeles. Numărul repe- 
titiilor este o condiție necesară, dar nu şi suficientă. Este important 
numărul optim de repetiții. Considerând optimulul repetitional un 
reper central, putem determina două situații extreme: suprainvatarea 
(bazată pe un număr mult prea mare de repetiții, care depăşeşte cu 
mult strictul necesar) şi subînvățarea (bazată pe un număr insuficient 
de repetiții). Aceste extreme determină efecte negative. Suprainvatarea 
duce la instalarea inhibitiei de protecţie, la apariţia stării de saturație şi 
a trebuintei de evitare, în timp ce subinvatarea creează „iluzia învăţării”. 
Totuşi, psihologii consideră, că dintre cele două situaţii, de preferat 
este suprainvatarea, deoarece după ce intervine uitarea, materialul reîn- 
vatat necesită un număr mai mic de repetiţii („economia învățării”). 
De asemenea, ea sporeşte trăinicia celor învăţate. Cercetările au 
demonstrat că repetițiile suplimentare nu trebuie să depăşească 50% 
din numărul initial de repetiții necesare însuşirii materialului. Mai 

exact: dacă pentru memorarea unui material au fost necesare 10 repe- 
titii, cele suplimentare nu trebuie să depăşească 5. 

Desigur că eficienţa repetitiilor depinde nu numai de numărul, ci 
şi de forma lor. Amintim două forme de repetiţii: (a) comasata, care 
presupune repetarea integrală de atâtea ori a materialului până când 
acesta este memorat şi (b) esalonata, bazată pe separarea şi desfăşu- 
rarea în timp a repetitiilor. Cele mai eficiente sunt repetițiile eşalonate. 
În acest caz, au observat cercetătorii, este favorizată trăinicia cunos- 
tintelor şi implicarea unei uitări diferențiate, în special a cunoştinţelor 
care sunt mai puţin importante. Acest tip de repetiții este productiv, 
deoarece înlătură monotonia, uniformitatea şi oboseala care apar în 
cazul repetitiilor comasate şi permit memoriei să-şi organizeze, siste- 
matizeze şi reelaboreze informaţiile. 

Mai recent, cercetările au determinat rolul distinct al altor două 
tipuri de repetiţii: repetiţia susținută sau de menținere şi repetiţia 
elaborată sau constructivă. Prima contribuie la evitarea uitării, dar nu 
permite atingerea unei invatari de lungă durată; a doua, permite inva- 
tarea durabilă şi măreşte profunzimea encodajului unui item. Repetitia 
de menţinere serveşte la păstrarea urmelor mnezice în memoria de 
scurtă durată, ea fiind responsabilă de transportarea informaţiei din 
MSD în MLD şi stabilirea unor urme puternice în MLD. 

Desigur, dacă discutăm despre o productivitate diferită a tipurilor 
de repetiţii, apare o întrebare legitimă: la ce intervale de timp trebuie 
efectuate repetițiile pentru a fi eficiente? Repetitiile prea dese, dar şi 
cele prea rare nu sunt eficiente: primele nu permit repausul şi 
reactivarea, celelalte duc la dezadaptare. Cercetările au demonstrat (H. 
Pieron, 1913) că repetițiile efectuate la intervale foarte scurte de timp, 
de exemplu, de 30 secunde sunt neeconomicoase. În scopul obţinerii 
unor rezultate bune, repetițiile ar trebui făcute fie la intervale de 2 mi- 
nute, fie de 48 ore. Rezultate şi mai bune s-au observat atunci când 
repetițiile se făceau după 10 minute şi 24 ore. Prin urmare, intervalul 
optim de efectuare a repetitiilor este fie de minute (5-20 minute), fie 
de zile (1-2 zile). Desigur, aceste intervale nu trebuie considerate în 
mod absolut, deoarece există diferenţe de la un individ la altul, în 
funcție de personalitatea acestuia, dar şi de caracteristicile materialului 
de memorat. 

Merită menționat că o repetiție eficientă este una optim dozată 
din punct de vedere al numărului, formei şi intervalului la care se 
efectuează. În afară de acest aspect, trebuie adăugat şi modul în care 

se implică subiectul în procesul repetării. Pentru că dumneavoastră 
aveți de memorat constant informații (inclusiv pe cele oferite de 
această carte) vă propunem să vă reamintiti că: 


e Repetitia activă, realizată independent (cu redarea textului pe 
dinafară) este superioară repetitiei pasive (bazată doar pe recitirea textului). 

e Repetitia încărcată cu sens, cu semnificație este mai productivă 
comparativ cu cea mecanică. 

e Repetitia planificată, ritmică oferă avantaje clare fata de cea 
accidentală. 


e Repetitia făcută cu plăcere, din nevoia interioară de a dobândi 
informaţii, este mai eficientă decât repetiţia făcută din obligație, din 
motive pe care individul le resimte că îi sunt impuse din afară (ex. repet 
pentru că aşa vor mama, soţul, profesorul, şeful etc.). 


Deoarece intentionam să prezentăm în această lucrare atât teorii, 
cât şi aplicaţii practice ale psihologiei cognitive, vă propunem în con- 
tinuare strategii si tehnici de memorare. 


V.13. Stocarea 


Stocarea este procesul de reținere (păstrare, conservare) a infor- 
matiilor până în momentul în care este necesară punerea lor în dispo- 
nibilitate. Stocarea este un produs extrem de viu, activ şi efervescent. 
Acest lucru este demonstrat de faptul că unele informaţii, date, eve- 
nimente ce păreau a fi uitate sunt readuse cu uşurinţă la lumină atunci 
când acest lucru se impune cu necesitate. De asemenea, reactualizarea 
materialului se produce adesea într-un alt mod şi într-o altă formă din 
punct de vedere cantitativ şi calitativ decât ceea ce a fost encodat. Această 
observaţie susţine ideea că în timpul stocării materialul „a dospit”, s-a 
transformat, s-a restructurat, căpătând noi semnificaţii. 


V.13.1. Stocarea ridică două probleme principale: (1) cât timp 
păstrăm informaţia? şi (2) ce se întâmplă cu materialul memorat în 
timpul stocării? Prin urmare ne interesează durata şi dinamica stocării. 

Prezentăm pe scurt rezultatele diverselor teorii şi cercetări ale 
celor două aspecte ale stocării. 

a. Durata stocării: 

— stocarea are o durată variabilă (informaţia se poate şterge aproape 
imediat; informația este păstrată pentru un timp mediu; informaţia este 

păstrată un timp îndelungat, uneori până la moartea persoanei); carac- 
terul variabil al stocării a facilitat distingerea între memoria de scurtă 
durată (MSD) şi memoria de lungă durată (MLD). 

— variabilitatea stocării este determinată de o serie de factori, 
cum ar fi: natura şi semnificaţia informațiilor memorate (evenimentele 
cu un caracter personal se rețin mai mult timp decât cele neutre, 
impersonale); informațiile semantice se rețin mai îndelung decât cele 
nonsemantice (ex. dacă ştim despre un animal că este mare, are culoarea 
cenuşie, urechi mari, trompă, că trăieşte în Africa şi India, nu vom 
avea nicio problemă în producerea răspunsului corect: elefant; dacă ne 
vom aminti că într-o listă de cuvinte prezentată erau unul sau două 
cuvinte reprezentând un animal, s-ar putea să avem probleme în pro- 
ducerea acelor cuvinte). 

— nu durata în sine a stocării contează, ci durata raportată la con- 
ținutul memoriei şi la caracteristicile acesteia; apare problema creşterii 
duratei stocării în scopul sporirii productivităţii ei. Soluţiile obținute la 
această problemă pot fi (M. Zlate, 2004, p. 390): 

e Fixarea imediată a informaţiei receptate, fie mental, prin 
legarea ei de alte informaţii, fie senzorial prin notarea ei; 

e Repetarea mentală a informației de mai multe ori, fapt care 
asigură atât reținerea la un interval mai mare de timp, cât şi reactivarea 
ei cu uşurinţă; 

e Verbalizarea conţinutului informaţiei; 

e Mărirea duratei de prezentare a stimulului sau pe cea a 
intervalelor dintre elementele lui etc. 


b. Dinamica stocării: 

Psihologia a obținut trei răspunsuri la întrebarea: „Ce se întâmplă 
cu materialul în timpul stocarii?”: 

1) are loc conservarea, păstrarea lui într-o formă cât mai asemă- 
nătoare, uneori chiar identică cu cea a encodării lui, astfel încât să se 
poată asigura o mare fidelitate în reactualizarea lui; 

2) se produce un proces de închegare, întărire, amplificare, orga- 
nizare şi restructurare a lui, astfel încât reactualizarea este mult diferită 
de encodare; 

3) asistăm la un proces de eliminare, destrămare, de ştergere şi 
dispariţie a lui, fără asigurarea reproducerii. 

Vom face aici referire la organizarea informaţiei. O modalitate 
de a o prezenta se realizează prin măsurarea organizării subiective a 

reactualizării libere. În acest sens, cercetătorii au oferit subiecţilor 
sarcini multiple de reproducere liberă şi în care aceştia trebuiau să 
reproducă, în orice ordine doreau, o listă de cuvinte, fără legătură între 
ele. Weston Bousfield (1953) a arătat că seturile de cuvinte pot fi îm- 
partite în categorii (ex. nume de fructe sau de mobilier), participanţii 
„înmănuncheau” (,,clustering”) spontan răspunsurile lor pe baza acestor 
categorii, chiar dacă ordinea prezentării era întâmplătoare. De altfel, 
„înmănunchierea” sau organizarea categorială poate fi folosită şi în 
mod intenționat ca o tehnică utilă pentru memorare. 


Folosiţi strategiile de memorare pentru a vă ajuta să studiati pentru 
examene: 

a. Fiţi un „maratonist” şi nu un „sprinter”: studiati cursurile pe tot 
parcursul semestrului/ anului şi nu ,,ingrasati porcul” în noaptea dina- 
intea examenului. Acest lucru asigură distribuirea şedinţelor de învăţare 
şi consolidarea în sisteme mnezice mai permanente. 

b. Legati informaţia nouă cu ceea ce ştiţi deja prin repetarea celei noi 
în mod logic, cu sens şi organizaţi noua informaţie pentru a o lega de 
alte cursuri sau domenii din viata dumneavoastră. 

c. Utilizati mnemotehnicile prezentate în tabelul de mai jos. 


Mnemotehnicile sunt tehnici specifice care va pot ajuta sa 
memorati liste de cuvinte. Aceste tehnici adauga sens listelor de itemi 
arbitrare şi fără sens. Vom prezenta mai jos câteva dintre ele, foarte 
utile şi eficiente pentru cei care studiază: 


TEHNICA EXPLICARE/DESCRIRE EXEMPLU 


Organizarea | Elaborati o listă de itemi | Dacă aveţi nevoie să va 

categorială într-un set de categorii. amintiți să cumpăraţi mere, 
lapte, struguri, iaurt, chifle, 
salată şi pepene, veți putea 
să nu uitaţi dacă veţi me- 
mora itemii în funcţie de 
categoriile din care fac parte: 
fructe — mere, struguri, 
pepene; legume — salată; 
produse de panificaţie — 
chifle; produse lactate — 
iaurt, lapte. 

(continuare tabel) 


TEHNICA 


Imagini 
interactive 

EXPLICARE/DESCRIRE 


Creați imagini interactive 
care leagă cuvintele izolate 
dintr-o listă. 


Asociati fiecare cuvânt nou 
cu un cuvânt de pe o listă 
memorată anterior şi for- 
mati o imagine interactivă 
între cele două cuvinte. 


EXEMPLU 


Presupuneti, de exemplu, 
că aveţi nevoie să vă 
amintiţi o listă de cuvinte 
care nu au legătură unele 
cu altele: pisică, masă, cre- 
ion, carte, radio, Bucureşti, 
ploaie, electricitate, oglindă. 
Vă puteţi aminti mai bine 
aceste cuvinte generând 
imagini interactive. De 
exemplu, va puteti imagina 
o pisică ce stă pe o masă şi 
tine un creion într-o labuta 
cu care scrie într-o carte, 
în timp ce afară plouă în 
Bucureşti aşa cum apare 
desenat pe o hartă ce stă 
agățată deasupra unui radio 
care se bazează pe electri- 
citate şi se reflectă într-o 
oglindă. 


Unu — guru; doi — ploi; trei 
— piei; patru — cadru; cinci 
— Opinci; şase — vase; şapte 
— lapte; opt — copt; nouă — 
ouă; zece — rece. Este 
destul de uşoară reamin- 
tirea cuvintelor rimate şi, 
de aceea, este recomandată 
crearea unor imagini care, 
fiecare în parte să asocieze 
un lucru pe care vreți să 
vi-l reamintiti. 


TEHNICA 


Metoda 
coordonatelor 
(a lui Loci) 


Acronimele 


(continuare tabel) 


EXPLICARE/DESCRIRE EXEMPLU 


Vizualizati-va ca vă plimbaţi 
într-o zonă în care există 
repere pe care le cunoaşteţi 
bine şi apoi legaţi de aceste 
repere itemii pe care trebuie 
să vi-l reamintiti. 


Un cuvânt sau o expresie în 
care fiecare literă repre- 
zintă un cuvânt sau concept 
(ex. S.U.A.). 


Atunci când aveţi de 
memorat o listă de cuvinte, 
asociati-le cu un reper 
cunoscut din trecut. Vizu- 
alizati o imagine inter- 
activă între cuvântul nou şi 
reper. De exemplu, aveți 
de reţinut lista de cuvinte 
de la tehnica „imagini in- 
teractive”. Puteţi să vă 
imaginati o pisică ce stă 
sub copacul din fata blo- 
cului; o masă depozitată 
în sufrageria dumneavoas- 
tra; un creion pus pe birou 
etc. Atunci când doriţi să 
vă reamintiti lista, faceţi o 
plimbare mentală şi alegeți 
cuvintele pe care le-aţi 
legat de fiecare din repe- 
rele întâlnite în plimbare. 

Propoziția „Richard of York 
Gained Battles in Vain” 
(„Richard de York a câş- 
tigat bătăliile degeaba”) a 
fost folosită de generaţii 
întregi de elevi anglofoni 
pentru a reține culorile 
spectrului solar: red (roşu), 
orange (oranj), yellow 
(galben), green (verde), 
blue (albastru), indigo, 
violet. Această tehnică este 
utilă dacă prima literă a cu- 
vântului de memorat poate 
face parte dintr-o propoziţie, 
chiar dacă ea nu are sens. 

TEHNICA 
Acrostihurile 


Cuvinte cheie 
(„keyword 
system”) 


Formati mai curând o pro- 
poziție decât un singur 


cuvânt care să vă ajute să 
vă reamintiti cuvintele noi. 


Formati o imagine inte- 
ractivă care leagă sunetul şi 
sensul unui cuvânt străin cu 
sunetul şi sensul unui 
cuvânt cunoscut. 


(continuare tabel) 


EXPLICARE/DESCRIRE EXEMPLU 


De exemplu, cuvintele de 
memorat sunt: daci, stră- 
moşi, țăran, nomad. 
Propoziția poate fi: 
„Danezii studiază 
noastră.” 
Imaginati-va că aveţi de 
învățat la limba engleză 
cuvântul boy care în limba 
română înseamnă băiat. 
Mai întâi, observați că noul 


tara 


cuvânt englezesc sună ca 
foi, un cuvânt românesc. 
Apoi, veţi asocia cuvântul 
cheie foi cu băiat în cadrul 
unei propoziţii sau a unei 
imagini. De exemplu, puteți 
vizualiza un băiat care 
citeşte nişte foi. Mai târziu, 
cuvântul foi vă va ajuta să 
reactualizati cuvântul en- 
glezesc boy. 


Desigur că tehnicile diferite sunt utile în situaţii diferite. Nu 
trebuie uitat faptul că intenția noastră nu este numai aceea de a encoda 
eficient informaţia (transferarea ei în MLD), ci şi de a stăpâni strategii 
necesare recuperării ei ori de câte ori avem nevoie. De exemplu, înainte 
de a da examenul la psihologie cognitivă, s-ar putea să aveţi mai putin 
succes dacă folosiți o strategie pentru reactualizare de tipul listei alfa- 
betice a celor mai proeminente personalităţi din acest domeniu, decât 
dacă veţi folosi o strategie de legare a teoreticienilor de ideile princi- 
pale ale teoriilor lor. 

Utilizarea mnemotehnicilor şi a altor metode pentru îmbunătățirea 
memoriei implică metamemoria. In realitate, fiecare dintre noi folosim 
spontan diferite strategii şi tehnici care să ne ajute să ne amintim 
informaţia importantă. Cu siguranță că şi până să citiți această carte vă 
faceati liste pentru cumpărături, vă luaţi notițe în timpul cursurilor, vă 
puneati ceasul să sune si îi rugaţi pe alții să vă aducă aminte unele 

lucruri. În plus, psihologul cognitivist Donald Norman (1988) a suge- 
rat că putem să ne organizăm mediul pentru a ne ajuta să ne reamintim 
informaţia importantă prin utilizarea funcțiilor de forță (,,forcing 
functions”), constrângeri fizice care ne împiedică să actionam fara 
măcar să luăm în considerare informaţia importantă care trebuie amin- 
tită. De exemplu, pentru a fi siguri că vă veți aminti să luați caietul 
pentru seminarul de psihologie cognitivă, puteţi să vi-l agatati de uşa 
pe care ieşiţi pentru a pleca la facultate. 

De cele mai multe ori, noi încercăm să ne îmbunătăţim memoria 
retrospectivă — memoria trecutului. Uneori încercăm să ne îmbună- 
tatim şi memoria prospectiva — memoria lucrurilor pe care trebuie să 
le facem sau ni le reamintim în viitor. De exemplu, trebuie să ne 
amintim să dăm un telefon unei persoane, să cumpărăm pâine de la 
magazin sau să terminăm o sarcină profesională până a doua zi. 
Recurgem la o serie de strategii pentru a ne îmbunătăți memoria pros- 
pectivă: facem o listă cu activităţi ce urmează a fi făcute, rugăm pe 
cineva să ne amintească ce avem de făcut, ne legăm o ata de deget ca 
să ne amintim că avem ceva de făcut etc. Un fapt curios: cercetările ne 
arată că având ceva de făcut cu regularitate într-o anumită zi nu ne 
îmbunătăţeşte automat memoria prospectivă. Dacă suntem remunerati 
pentru acea activitate (întărirea comportamentului prin recompensă), 
memoria prospectivă se îmbunătăţeşte. 


V.13.2. Uitarea: forme, teorii şi rolul său în existența umană 


Odată cu trecerea timpului materialul stocat se destramă, de 
dezagregă şi, în final, se şterge din memorie. Fiecare dintre noi am 
fost în situaţia de a uita un număr de telefon, numele unei persoane, ce 
aveam de făcut într-o dimineaţă etc. Uneori ni le reamintim perfect, 
dar numai după ce momentul a trecut. Uitarea este frustrantă adeseori. 
Totodată, este un mecanism foarte cercetat în psihologie. Ne vom 
referi aici doar la câteva probleme pe care le ridică. 


a. Formele uitării 

Formele uitării pot fi clasificate după trei criterii: al conținutului 
(unele dintre ele precizează ce tipuri de informații sunt uitate), al 
cauzelor (deci al factorilor declanşatori); în fine, al mijloacelor şi 
chiar al mecanismelor care conduc la ele (M. Zlate, 2004, p. 396) 

1. Uitarea curentă, banală, cotidiană, care intervine frecvent, în 
situaţii diverse şi în legătură cu conţinuturi diverse ale memoriei 

(uităm ziua de naştere a unui prieten bun, uităm unde ne-am parcat 
maşina, uităm unde am fost şi ce am făcut cu trei zile în urmă, dar mai 
ales cu trei ani în urmă etc.); aceste pierderi spontane de informații se 
datorează faptului că în memorie operăm cu reprezentări ale obiec- 
telor, evenimentelor etc., care sunt de obicei foarte schematice şi care, 
cu timpul, dacă nu sunt reactualizate se atrofiază sau dispar definitiv. 

2. Uitarea represivă, evidenţiată de Janet în Franţa, de Freud în 
Austria, de Prince în S.U.A., se referă la faptul că uităm evenimentele 
şi amintirile penibile, generatoare de suferință şi disconfort psihic; 
uităm şi reprimăm chiar şi ideile care ne provoacă plăcere, însoțită 
însă de situaţii conflictuale, ca urmare a ciocnirii lor de normele etice; 
această formă a uitării se mai numeşte şi uitare motivată, deoarece 
joacă rolul unui scut de protecţie împotriva gândurilor generatoare de 
anxietate (situaţiile prin care trecem sunt uneori atât de neplăcute, 
încât ne apărăm şi le refulăm în inconştient); se consideră că fiecare 
individ posedă o „criptomnezie”, o „memorie spartă”. 

3. Uitarea provocată: uităm informaţii şi evenimente ca urmare 
a unui soc, traumatism sau accident cerebral, a unor afecţiuni virale, 
tumori sau intervenții neurochirugicale ce afectează capacitatea de 
tratare a informaţiilor complexe; se mai numeşte şi uitare traumatică; 
pierderea memoriei este disimulată: nu sunt reamintite evenimentele 
izolate; se conservă expresiile curente, dar cele complicate dispar; sunt 
păstrate evenimentele trecute (intense, plăcute, fericite), dar se uită 
cele recente; se diminuează reflexele condiţionate. 

4. Uitarea prin simultaneitate: concomitenta în timp şi spațiu a 
unor evenimente face ca unele dintre ele să fie uitate, deoarece suntem 
mult prea preocupaţi de alte evenimente cu sau fără legătură cu 
primele. 

5. Uitarea dirijată, voluntară: uităm ceea ce ni se spune că tre- 
buie să uităm sau, altfel spus, uităm ceea ce vrem să uităm; este o 
formă ce începe să fie studiată începând cu anii '70; cele mai 
cunoscute cercetări sunt cele ale lui Reitman (1973). 

6. Uitarea dependentă de împrejurări: se referă la situațiile in 
care dispar din minte împrejurările în care informaţia a fost engramată, 
a detaliilor, a aspectelor particulare, ceea ce determină pierderea 
unităților informaţionale integrale. 

Desigur, psihologii au fost interesați să determine ritmul uitării. 
Încă din 1885, curba lui Ebbinghaus a devenit celebră: uitarea unor 
silabe fără sens este destul de mare imediat după învăţare şi apoi din 

ce în ce mai lentă, aproape stagnantă. Cu toate acestea, să nu uităm că 
de multe ori oamenii învață (memorează) informaţii cu sens, situație 
care face curba lui Ebbinghaus să nu fie universal valabilă. De ase- 
menea, merită să ne gândim că performanța în memorare depinde de o 
serie de factori la care ne-am referit mai sus: cei care aparțin materia- 
lului de memorat şi cei care sunt specifici persoanei care memorează 
(vârsta, personalitatea etc.). 


b. Teoriile uitării 

Întrebarea esenţială la care trebuie să răspundă o teorie a uitării 
este: uitarea este o pierdere de informaţii sau o dificultate de recupe- 
rare? În anul 1998, B.D. Smith realizează o sistematizare a teoriilor 
uitării pe care am preluat-o şi o prezentăm mai Jos: 


Mecanisme 


Clase de teorii F : 
ipotetice 


Exemple 
Disponibilitatea | Declinul 
traseelor 
mnezice 


Fără o repetiție 
adecvată, infor- 
matia nu este 
niciodată stocată 
(nu se formează 
nicio urmă). 


Citiţi un nume de 
autor pe care îl uitaţi 
imediat deoarece nu 
îl repetati. 


În timp ce studiati, 
uitaţi tipurile de 
memorie senzorială 
pentru că reactua- 


Uitarea este 
datorată reac- 
tualizării repe- 
tate a altor 


Neutilizarea 
informaţiei 


Interferenţa 
e retroactivă 


informaţii 
(similare). 


Informaţia 
învățată cel mai 
recent intră în 
competiţie cu 
cea care este 
deja în 
memorie. 


lizati în mod repetat 
alte materiale din 
capitolul despre 
memorie. 


Studiul pentru exa- 
menul de psihologie 
socială cauzează 
uitarea celor învă- 
tate anterior pentru 
examenul de psiho- 
logie cognitiva. 

Clase de 
teorii 


Accesibilitatea 


Motivationale 


Informatia deja 
existenta in 
memorie 
concureaza cu 
cea noua pe care 
o invatam. 


Nu exista o 
encodare sau 
aceasta este 
inadecvata, 
poate datorita 
neatentiei. 
Materialul nu 
poate fi 
reactualizat 
pentru ca nu 
sunt prezenti 
indicii. 


Uitarea selectivă 
apare pentru a 
reduce 
anxietatea. 


(continuare) 


E Mecanisme 
Teorii ; A Exemple 
ipotetice 


e proactivă 


reactualizării 


Studiul pentru exa- 
menul de psihologie 
cognitivă vă cau- 
zează uitarea infor- 
matiilor învăţate 
acum pentru 
psihologie socială. 
Uitaţi formele 
memoriei pentru că 
vă uitaţi la televizor 
şi nu sunteți destul 
de atent când le 
studiati. 

Puteţi să nu răs- 
pundeti bine la un 
test privind locali- 
zarea $i functiile 
talamusului, hipota- 
lamusului şi siste- 
mului limbic dacă nu 
ati reactualizat indici 
ca „lob frontal” şi 
„subcortex”. 

Când relaţia cu 
prietenul dum- 
neavoastră trece 
printr-o criză majoră, 
veţi uita că trebuie să 
vă întâlniți cu el sau 
veţi uita să îl luaţi de 
la gară. 


c. Rolul uitării în viața omului 

Nu putem da un răspuns decât în funcţie de conţinutul celor 
uitate. Dacă cineva uită informaţiile inactuale, devalorizate, neesen- 
tiale, amănuntele, detaliile, informaţiile neplăcut care produc disconfort 
ori de câte ori sunt reamintite, atunci putem considera că uitarea are un 

rol pozitiv în existența omului. Uitarea conferă memoriei caracterul ei 
selectiv , deoarece nu păstrăm şi nici nu reactualizăm totul, ci doar ce 
ne trebuie şi ce ne interesează. Prin urmare, uitare îndeplineşte funcții 
de reglare şi autoreglare a sistemului mnezic al individului, fiind o 
adevărată supapă prin care se „scurge” tot ceea ce este inutil făcând 
loc informaţiilor noi care ne permit să ne adaptăm mai bine contex- 
tului de viaţă. Cu toate acestea, omul uită informaţii utile, uneori vitale 
pentru el. In acest caz, uitarea devine o piedică în calea adaptării 
adecvate la solicitările venite din mediu. De aceea studiile privind 
strategiile şi mnemotehnicile sunt foarte importante şi se află mereu în 
atenţia cercetătorilor. 

Aşa cum se poate uşor deduce, de calitatea stocării, a păstrării 
informaţiei depinde ultimul proces al memoriei: recuperarea. 


V.14. Recuperarea 


Este procesul memoriei care constă în scoaterea la iveală a 
conținuturilor encodate şi stocate în vederea utilizării lor în funcție de 
solicitări şi necesități. De asemenea, acest proces pune în lumină şi 
schimbările produse în materialul conservat (M. Zlate, 2004, p. 403). 

Principalele mecanisme ale recuperării sunt reproducerea şi 
recunoaşterea. 

Recunoaşterea este o evocare tacită sau implicită a unei idei sau 
imagini în prezenţa materialului (deci în prezența stimulului- obiect, 
imagine etc.), iar reproducerea se realizează în absenţa materialului (a 
stimulului ce trebuie reactualizat), ea constând într-o „evocare a evocării”. 
Recunoaşterea este mult mai uşoară decât reproducerea, care se pro- 
duce în absenţa obiectului şi presupune apelul la gândire, fiind mult 
mai dificilă şi mai complexă decât percepția. Aşadar, în timp ce în 
recunoaştere un student are de identificat conținuturile învăţate ante- 
rior, ca în testele de alegere multiplă, în reproducere el trebuie să 
recupereze (să găsească, să descopere) informaţia învățată anterior, ca 
în testele de compoziţie. De aceea, studenții preferă la testele tip grilă 
întrebările cu alegeri multiple, decât pe cele de completare a cuvin- 
telor lipsă. Diferenţele dintre recunoaştere şi reproducere se bazează 
pe două categorii de procese: de decizie şi de generare. În recunoaş- 
tere, sunt prezentaţi vechii itemi printre distractori, procesele de gene- 
rare nu mai au loc şi importante sunt cele de decizie. Reproducerea, pe 
de altă parte, implică prezenţa ambelor procese. 

Deşi par total diferite, cele două mecanisme ale recuperării pre- 
zintă unele similitudini, dintre care amintim: 

— ambele prezintă forme voluntare (intenţionate) şi forme invo- 
luntare (neintentionate): există situații când recunoaştem o persoană 
rapid, fără efort, şi situaţii în care trebuie să depunem efort pentru a ne 
reaminti cine este, unde l-am cunoscut, cum îl cheamă etc.; 

— amândouă presupun grade diferite de precizie: pot fi foarte 
precise, dar şi foarte vagi. 


Între recuperare, encodare şi stocare există o foarte strânsă inte- 
ractiune. "Totuşi, nu este absolut obligatoriu ca un material memorat uşor, 
repede şi cu puţine repetiţii să fie reactualizat prompt şi corect; asta 
pentru că encodarea şi recuperarea îşi au propriile lor legi şi regu- 
laritati, iar între ele se interpune procesul stocării, care poate produce 
schimbări în materialul memorat. 

De asemenea, deşi procesele se succed în ordinea: encodare, 
stocare şi recuperare, această succesiune nu trebuie considerată într-un 
mod rigid, absolut. Există situații în care materialul stocat intră în 
inconştient şi nu mai poate fi reactualizat. Alteori, materialul poate fi 
stocat, reprodus, dar nu şi recunoscut de persoană, deşi el a făcut 
cândva obiectul conştiinţei sale. 

Dereglarea succesiunii şi funcționării normale a proceselor me- 
moriei stă de multe ori la baza îmbolnăvirii ei, pe când interacţiunea 
normală, firească a proceselor mnezice reprezintă granița funcționării 
ei optime şi eficiente. 


Intrebări pentru verificarea cunoştinţelor 


1. Cum puteţi defini pe scurt procesele encodării, stocării şi 
recuperării? 

2. Care sunt formele encodării? 

3. Care sunt factorii encodării? Exemplificati pentru fiecare 
categorie de factori. 

4. La ce se referă sintagma „optim repetițional”? 

5. Denumiti câteva strategii şi mnemotehnici care vă pot ajuta să 

memorati mai bine pentru examene. 

. Explicati sintagma „uitare represivă”. 

. Care este rolul uitării în viata omului? 

. Care sunt caracteristicile mecanismelor recuperării? 


on OO 

9. Scrieţi o listă cu 10 sau mai multi itemi care nu au legătură 
unul cu altul şi pe care trebuie să îi memorati. Alegeţi una din 
mnemotehnicile prezentate în acest capitol şi descrieti cum 
ati aplicat-o. Fiţi cât mai exact(ă). 


Concepte-cheie 


Chunk 

Efectul de primaritate 
Efectul de recenta 
Efectul Restorff 
Efectul Robinson 
Efectul Underwood 
Encodare 

Funcţii de forţă (,,forcing forces”) 
Ipoteza propozițională 
Metamemorie 
Mnemotehnică 

Optim repetitional 
Reactualizare 
Recuperare 
Reproducere 

Stocare 

Subinvatare 
Suprainvatare 

Uitare 

VI. REPREZENTAREA SI ORGANIZAREA 
CUNOŞTINŢELOR IN MEMORIE 


Acest capitol este format din două părți: 

A. Reprezentarea şi manipularea cunoştinţelor în memorie: imagini şi 
propoziții 

B. Reprezentarea şi organizarea cunoştinţelor în memorie: concepte, 
categorii, reţele şi scheme 


A. Reprezentarea şi manipularea cunoştinţelor în memorie: 
imagini şi propoziţii 


1. Care sunt ipotezele principale cu privire la modul în care ceea 
ce cunoaştem este reprezentat în minte? 

2. Care sunt câteva dintre caracteristicile imaginilor mentale? 

3. Cum beneficiază reprezentarea a ceea ce cunoaştem de ima- 
ginile analoage şi propoziţiile simbolice? 

4. Cum pot influenţa cunoaşterea conceptuală şi aşteptările mo- 
dul în care folosim imaginile? 


Priviţi imaginile de mai jos şi descrieti care din cele patru 
persoane prezentate seamănă (vizual şi auditiv). Este clar că niciuna 
din aceste persoane nu există în formă fizică în mintea dumneavoastră. 
Cum vi-i puteţi imagina şi descrie? Înseamnă că posedati în mintea 
dumneavoastră o formă a reprezentării mentale (ceva care înlocuieşte 
altceva) a ceea ce ştiţi despre ei. În general vorbind, folosiţi repre- 
zentarea cunoştinţelor, forma pentru ceea ce ştiţi despre lucruri, idei, 
evenimente etc. care există în exteriorul minții dumneavoastră. 

VI.1. Reprezentarea mentală a ceea ce cunoaştem 


Desigur, orice psiholog cognitivist ar fi încântat dacă ar putea 
observa direct cum ne reprezentăm ceea ce cunoaştem, ca şi cum ar 
înregistra pe bandă video o serie de cadre ale acestor reprezentări ale 
cunoaşterii aşa cum se petrec în mintea umană. Din păcate, însă, nu 
există nicio metodă empirică pentru observarea reprezentării cunoş- 
tintelor şi nici nu pare a se contura vreuna în viitorul apropiat. De 
aceea, se recurge la metode alternative. De exemplu, subiecții pot fi 
întrebaţi cum îşi descriu propriile reprezentări a ceea ce cunosc şi 
procesele acestei reprezentări. Din păcate, niciunul dintre noi nu are 
un acces conştient la procesele de reprezentare a ceea ce cunoaştem, 

astfel încât declarațiile subiective despre aceste procese nu sunt foarte 
semnificative. 

O altă posibilitate este oferită de abordarea rationalista in care 
încercăm să deducem logic modul în care oamenii îşi reprezintă 
cunoştinţele. Timp de secole, filosofii au făcut acest lucru. În episte- 
mologia clasică (studiul naturii, originii şi limitelor cunoaşterii 
umane), filosofii au diferențiat între două tipuri de structuri ale 
cunoaşterii: cunoştinţe declarative (fapte care pot fi declarate, cum ar 
fi data dumneavoastră de naştere, numele sotului/sotiei sau felul în 
care arată un cal) şi cunoştinţele procedurale (proceduri ce pot fi 
implementate, cum ar fi, „paşii” pe care îi faceţi atunci când vă legaţi 
şireturile sau când conduceţi maşina). Aceste două tipuri de cunoştinţe 
se diferențiază, aşa cum considera filosoful Gilbert Ryle (1949), prin 
faptul că primul reprezintă „a şti că” (,,knowing that”), iar cel din 
urmă — „a şti cum’(,,knowing how”). 

Psihologia cognitivă a preluat multe din informaţiile oferite de 
rationalisti, dar nu s-a limitat la ele. Psihologii au fost preocupaţi să 
obțină un suport empiric pentru insight-urile propuse de rationalisti în 
ceea ce priveşte cognitia. Există două surse principale de date empirice 
despre reprezentarea a ceea ce cunoaştem: experimentele de laborator 
ŞI studiile neuropsihologice. 

În studiile experimentale, cercetătorii au studiat indirect repre- 
zentarea a ceea ce cunoaştem prin observarea modului în care oamenii 
rezolvau diferite sarcini cognitive care presupuneau manipularea cu- 
nostintelor reprezentate mental. În studiile neuropsihologice s-a observat 
modul în care răspunde creierul normal la variate sarcini cognitive, 
care implică reprezentarea cunoştinţelor şi a legăturilor dintre diver- 
sele deficite de reprezentare a cunoştinţelor şi patologia creierului. 


VI.2. Reprezentări externe: imagini versus cuvinte 


În continuare, ne vom concentra atenţia asupra distinctiei dintre 
cunoştinţele reprezentate în imagini mentale şi cunoştinţele repre- 
zentate în forme mai simbolice, cum sunt cuvintele sau propoziţiile 
abstracte. Desigur, psihologia cognitivă este interesată în principal de 
reprezentările noastre interne, mentale a ceea ce ştim, dar pentru a 
putea înţelege mai bine putem studia mai întâi modul în care diferă 
reprezentările externe ale cuvintelor de reprezentările sub formă de 
imagini. 

Unele idei sunt mai bine şi mai uşor reprezentate sub formă de 
imagini, alte sub formă de cuvinte. De exemplu, dacă cineva vă 
întreabă „Care este forma unui avion?” veţi observa că vă este mai 
uşor să desenati avionul decât să-l descrieti. Pentru multe forme 
geometrice şi obiecte concrete, imaginile par să exprime miliarde de 
cuvinte pentru un obiect într-un mod economic. Dar dacă cineva vă 
întreabă acum, „Ce este adevărul?” Deşi un răspuns bazat pe cuvinte 
este dificil, altul bazat pe imagine este şi mai dificil. 

Aşa cum ati procedat la exerciţiul propus mai sus, deşi pot fi 
folosite şi imaginile şi cuvintele pentru a reprezenta lucruri şi idei, 
nicio formă a reprezentării nu reține toate caracteristicile a ceea ce este 
reprezentat. 

Robert J. Sternberg (2006, p. 232) oferă un exemplu interesant 
în acest sens. Priviţi figura de mai jos: 


a. 
b. Pisica este sub masă. Ş 
c. SUB (PISICA, MASA) 


După cum se poate observa din pozele şi figura de mai sus, deşi 
imaginile şi cuvintele pot fi folosite să reprezinte lucruri şi idei, nicio 
formă a reprezentării nu reţine de fapt toate caracteristicile a ceea ce 
este reprezentat. De exemplu, nici cuvântul „pisică”, nici imaginea 
pisicii, nu mănâncă în realitate peşte, nu miorlăie sau nu toarce atunci 
când este mângâiată. Atât cuvântul „pisică”, precum şi imaginea 
pisicii sunt reprezentări distincte ale conceptului de „pisică”, fiecare 
tip de reprezentare având caracteristici distincte. 

După cum ati observat, imaginea este relativ analoagă obiec- 
tului real pe care îl reprezintă; imaginea arată atribute concrete (ex. 
forma şi mărimea relativă) care sunt similare cu trăsăturile şi proprie- 
tatile obiectului real pe care îl reprezintă imaginea. Chiar dacă aco- 
periti o parte din imaginea pisicii, ceea ce rămâne este analog unei parti 
dintr-o pisică. În împrejurări tipice, cele mai multe aspecte ale imaginii 

pot fi cuprinse, înțelese simultan, deşi puteți scana imaginea, o puteţi 
apropia pentru o privire mai atentă, sau o puteți îndepărta pentru a 
vedea imaginea în ansamblu. Chiar şi atunci când scanati sau măriți 
ori micsorati pe imaginea nu trebuie să urmați reguli arbitrare pentru a 
privi trăsăturile imaginii de sus până jos, de la stânga la dreapta etc. 

Spre deosebire de imaginea unei pisici, cuvântul „pisică” este o 
reprezentare simbolică; relația dintre cuvânt şi ceea ce este reprezentat 
este pur şi simplu arbitrară. Nu există nimic inerent pisicii în cuvânt. 
Dacă acoperiţi o parte a cuvântului, nu mai are nici măcar o legătură 
simbolică cu oricare parte a animalului pe care îl reprezintă. Mai mult, 
deoarece simbolurile sunt arbitrare, utilizarea lor necesită aplicarea 
unor reguli. De exemplu, în formarea cuvintelor, sunetele sau literele 
trebuie să urmeze anumite secvenţe stabilite de reguli: ,,p-i-s-i-c-a” şi 
nu „i-s-i-p-ă-c” sau „c-ă-i-s-i-p”. În formarea propozitiilor, ordinea 
cuvintelor trebuie să se facă după unele reguli: „pisica este sub masă” 
ŞI nu „masa pisică sub este”. 

Reprezentările simbolice, precum cuvântul „„pisică”, cuprind unele 
tipuri de informatie, dar nu şi pe altele. Dicţionarul defineşte „pisică” 
astfel: mamifer domestic carnivor din familia felidelor, cu corpul suplu, 
acoperit cu blană deasă şi moale de diferite culori, cu capul rotund, cu 
botul foarte scurt, cu maxilarele puternice şi cu ghearele retractile şi 
ascuţite (Felis domestica). Dacă propriile noastre reprezentări mentale 
ale sensurilor cuvintelor se aseamănă cu cele din dicționar, cuvântul 
„pisică” are conotatia unui animal care se hrăneşte cu carne (,„carnivor”), 
îşi îngrijeşte puii („„mamifer”) etc. Această informatie este abstractă şi 
generală şi poate fi aplicată oricărui număr de pisici care au blana de 
orice culoare. Pentru a reprezenta caracteristici adiţionale, trebuie să 
folosim cuvinte adiționale (ex. neagră, persană sau siameză). 

Imaginea pisicii nu transmite nicio informație abstractă trans- 
misă de cuvânt în ceea ce priveşte ce mănâncă pisica, dacă îşi ingrijeste 
puii etc. Cu toate acestea, imaginea transmite multă informaţie concretă 
despre o anumită pisică, cum ar fi poziția picioarelor, unghiul din care 
vedem pisica, lungimea cozii, dacă sunt deschişi ambii ochi etc. 

Imaginile şi cuvintele reprezintă relații în moduri diferite. Ima- 
ginea din figura de mai sus arată relaţia spaţială dintre pisică şi masă. 
Pentru orice imagine dată care arată o pisică şi o masă, relaţia spațială 
(poziţia) (ex. deasupra, pe, sub, lângă) va fi reprezentată concret de către 


15 Conform DEX, 1998, p. 797. 

imagine. În opoziţie, atunci când recurgem la cuvinte, relaţiile spaţiale 
dintre lucruri trebuie exprimate explicit printr-un simbol discret (ex. o 
prepozitie), cum ar fi: „Pisica este sub masă”. Relații mai abstracte, 
cum ar fi apartenenţa la o clasă, necesită cuvinte cu sens (ex. pisicile 
sunt mamifere, mesele sunt piese de mobilier) şi rar imagini. 

Prin urmare, imaginile pot cuprinde informaţii concrete şi spaţiale 
într-un mod analog cu ceea ce este reprezentat; cuvintele cuprind 
informaţii abstracte şi categorice într-un mod simbolic pentru ceea ce 
reprezintă ele. Reprezentările în imagini transmit toate trăsăturile 
simultan. Reprezentările în cuvinte transmit, de obicei, informaţia sec- 
vential, în conformitate cu reguli arbitrare care au putin de a face cu 
ceea ce reprezintă cuvântul, dar care au mult de a face cu structura sis- 
temului simbolic. Fiecare tip de reprezentare este recomandată în anu- 
mite cazuri. De exemplu, schemele şi fotografiile de identificare servesc 
unor scopuri diferite față de eseuri şi rapoarte. 

După această prezentare succintă a tipurilor de reprezentare să 
încercăm să răspundem la următoarele întrebări: Cum ne reprezentăm 
ceea ce ştim? Avem scenarii mentale (imagini) şi naratiuni mentale 
(cuvinte)? Vă propun în continuare să ne concentrăm atenția asupra 
imaginilor mentale. 


VI.3. Imaginea mentală!€ 


Imaginea este reprezentarea mentală a lucrurilor (obiecte, eveni- 
mente, persoane, contexte etc.) care nu sunt simţite la un moment dat 
cu ajutorul organelor de simţ (Behrmann, Kosslyn şi Jeannerod, 1996, 
apud. R.J. Sternberg, 2006, p. 233). De exemplu, amintiti-va una din 
primele dumneavoastră experienţe ca student. Cum arăta locul în care 
erati, ce auzeati, a ce mirosea? Deşi aceste senzaţii nu vă sunt dispo- 
nibile direct chiar in acest moment, puteţi să vi le imaginati. De fapt, 
imaginea mentală poate reprezenta lucruri care nu au fost niciodată 


16 Mircea Miclea (1999) propune sintagma „imagistică mintală” („mental 
imagery”) în locul noţiunii de „reprezentare” din psihologia tradițională, 
înţeleasă ca proiecţie în sistemul cognitiv a realităţii externe. În accepțiunea 
sa, imaginea mentală vizează doar acele producţii imagistice cu care operează 
sistemul cognitiv în absenţa acţiunii unor stimuli vizuali asupra organelor de 
simţ (ex., reveriile, imaginile onirice sau cele formate pornind de la mesaje 
verbale; p. 159). Noi am preluat aici termenii pe care R. Sternberg îi utili- 
zează în cursul său din 2006. 

prezente simțurilor dumneavoastră; de exemplu, imaginati-va cum ar 
fi să calatoriti prin Deltă. Imaginile mentale pot reprezenta lucruri care 
nici măcar nu există în mediul dumneavoastră, prin crearea de imagini; 
de exemplu, imaginati-va cum ati arăta dacă ati avea patru mâini. 

M. Zlate face lumină în privinţa terminologiei şi credem că me- 
rită să-i luăm în considerare comentariile. Pentru el, imaginea este 
forma ideal-subiectivă sub care se reflectă conținutul informaţional în 
spiritul individului (M. Zlate, 2004, p. 195). Când această imagine 
apare în condiţiile acțiunii directe a stimulilor sau a obiectelor asupra 
organelor de simţ, vorbim de senzații şi de percepții, când ea apare în 
lipsa acțiunii actuale a obiectului, dar cu condiția ca acesta să fi acționat 
cândva asupra organelor de simţ, ne aflăm în prezenţa reprezentării; 
când imaginea apare în lipsa totală a acțiunii obiectului (ca întreg) 
asupra organelor de simţ, avem de a face cu imaginația. Imaginea este 
entitatea psihică (mentală, cognitivă) cu care operează toate aceste 
mecanisme psihice. 

Imaginea presupune reprezentări mentale în oricare din modali- 
tatile senzoriale (auz, miros, gust, de exemplu). Imaginati-va cântecul 
preferat; alarma maşinii de poliție; imnul României; mirosul de zambile; 
al unui ou prăjit sau cel de usturoi; gustul unei lămâi, al gogoşarilor 
muraţi sau al unei bomboane de ciocolată. Ipotetic vorbind, fiecare 
formă de reprezentare mentală este subiect de investigare. De fapt, 
fiecare tip de reprezentare senzorială a fost studiat. Accentul a fost pus 
pe studiul imaginilor vizuale, reprezentarea mentală a cunoaşterii vizuale, 
a obiectelor şi contextelor care nu sunt prezente, vizibile pentru ochi. 
Atunci când Stephen Kosslyn şi colaboratorii săi (1990) le-au cerut 
studenților să țină un jurnal despre imaginile lor mentale, studenţii au 
raportat mai multe imagini vizuale decât auditive, olfactive, gustative 
şi tactile. 

Kosslyn consideră că noi utilizăm imaginile mentale în rezolvarea 
de probleme şi pentru a răspunde întrebărilor despre obiecte. Care dintre 
cele două are culoarea de un roşu mai închis — o vişină sau un măr? 
Câte ferestre există în casa dumneavoastră? Cum potriviti piesele unui 
puzzle sau componentele unui motor? Potrivit lui Kosslyn, pentru a 
rezolva probleme şi pentru a da răspunsuri la întrebări asemenea celor 
de mai sus, vizualizăm obiectele în chestiune şi ne reprezentăm mental 
imaginile lor. 

Aceste observaţii sunt importante nu numai pentru psihologie, ci 
şi pentru alte domenii de activitate. S-a observat că designerii, biochimistii, 


194 


fizicienii şi alti oameni de ştiinţă folosesc imageria pentru a se gândi 
la diferitele structuri şi procese şi pentru a rezolva problemele spe- 
cifice domeniului lor de studiu. Imageria este folosită şi în practica 
psihoterapeutică, pentru tratarea unor tulburări psihice precum fobiile 
şi alte tulburări de anxietate. În toate aceste cazuri s-a observat că unii 
dintre noi putem crea şi manipula mai uşor imaginile mentale spre 
deosebire de alții. 

Dar sub ce formă ne reprezentăm mental imaginile? Conform 
unei perspective extreme asupra imaginii, toate imaginile sunt stocate 
ca si copii exacte ale obiectelor fizice. Totuşi, merită să fim mai realisti 
Şi să ne dăm seama că a stoca, memora fiecare obiect fizic perceput 
este imposibil, şi asta doar dacă ne gândim la capacitatea, structurile şi 
procesele cerebrale. Faceţi următorul exercițiu: 


Priviţi-vă chipul în oglindă. Întorceţi-vă treptat capul spre dreapta 
până la maxim (pentru a vă vedea cu vederea periferică stângă), apoi la 
stânga, în fata şi în spate atât cât să vă mai puteți vedea. Acum faceţi 
diferite mimici, poate vorbiti cu dumneavoastră înşivă. Cum puteți 
memora o imagine aflată în mişcare sau chiar o serie de imagini dis- 
tincte ale feţei sau ale altor obiecte care se rotesc? 


VI.4. Teoria codării duale: Imagini analoage versus simboluri 


La sfârşitul anilor '60, începutul anilor '70, Allan Paivio (1969, 
1970) a elaborat teoria codării duale (,,dual-code theory”) conform 
căreia utilizăm atât coduri imagini, cât şi verbale pentru a reprezenta 
informaţia. Aceste două coduri organizează informaţia în cunoştinţe 
asupra cărora se poate acționa, pot fi stocate şi mai târziu recuperate 
pentru a putea fi folosite. Paivio consideră că imaginile mentale sunt 
coduri analoage (o forma a reprezentării cunoştinţelor care păstrează 
trăsăturile perceptive principale a orice este reprezentat) pentru sti- 
mulii fizici pe care îi observăm în mediu, cum ar fi copacii şi râurile. 

În opoziţie, adaugă Paivio, reprezentările mentale pentru cuvinte 
sunt în principal reprezentate într-un cod simbolic (o formă a repre- 
zentării cunoştinţelor care a fost aleasă arbitrar pentru susţine ceva şi 
care nu seamănă perceptiv cu ceea ce este reprezentat). Concepte pre- 
cum „pace” ŞI „justiţie” sunt reprezentate simbolic. 

In cercetările sale, Paivio (1969) le-a prezentat subiecților o 
secvenţă rapidă de imagini şi o secvență de cuvinte. Apoi ei au fost 

solicitati să îşi amintească cuvintele sau imaginile la întâmplare (să-şi 
amintească cât mai multe, indiferent de ordinea în care au fost pre- 
zentati itemii) sau în ordinea corectă. Participanţii au putut să-şi amin- 
tească mai uşor imaginile atunci când li s-a permis să o facă în ce 
ordine vor, şi cuvintele prezentate în ordinea corectă. 


VI.5. Teoria propozițională (,,propositional theory”) 


Nu toți psihologii împărtăşesc ideile susținute de teoria codarii 
duale. John Anderson şi Gordon Bower (1973) au formulat o teorie 
alternativă a reprezentării cunoştinţelor, denumită „teoria conceptual- 
propozițională” sau „teoria propozițională” (,,propositional theory”). 
Aceasta susține că nu stocăm reprezentările mentale sub forma ima- 
ginilor. Reprezentările mentale se aseamănă mai mult cu forma abstractă 
a unei propoziţii. O propoziţie este sensul care stă la baza unei relații 
specifice dintre concepte. Imaginile sunt epifenomene, fenomene se- 
cundare care au loc ca urmare a altor procese cognitive. Cei doi au 
avansat în cercetările lor şi nu mai consideră viabilă o astfel de teorie, 
spre deosebire de Pylyshyn, care o susține în continuare. 

Dar cum funcționează o reprezentare propozițională? Să ne reîn- 
toarcem la figura cu pisica. Puteţi spune „Masa este deasupra pisicii” 
sau „Pisica este sub masă”. Ambele afirmaţii indică aceeaşi relaţie: 
„Deasupra pisicii este masa”. Desigur că susținătorii imaginii vor 
combate această teorie şi vor încerca să explice fenomenele vizuale în 
termeni de imagine vizuală şi mecanisme neuropsihologice care o 
susțin (ex., Kosslyn, 1994; Kosslyn şi Thomposon, 2000). 

Logicienii au creat aşa numitul „calcul al predicatului” (,,predicate 
calculus” apud. R.J. Sternberg, 2006, p. 238) pentru a exprima sensul 
unei relaţii: 


[Relaţii între elemente] ([elementul Subiect], (elementul Obiect)] 


Iată cum sunt prezentate în tabelul următor diverse propoziţii, 
într-un mod prescurtat, conform „calculului predicatului”. În plus, 
menționăm că putem folosi propoziţii pentru a reprezenta orice tip de 
relație, incluzând acţiuni, atribute, poziţii în spaţiu, apartenenţa la o 
clasă sau aproape orice relaţie care poate fi concepută. 

Reprezentarea 
sub formă de 
imagini 


Reprezentarea în | Reprezentarea 
cuvinte propozițională 


Tipul relaţiei 


Acţiuni Un bărbat ridică o | Ridică [acţiunea] 
halteră. bărbatul [agentul 
acțiunii], haltera 
[obiectul] 
Atribute Foarfeca este [caracteristica 
ascuțită. externă] ascuţită 
[atribut], foarfeca 
[obiect] 
Poziţii în Copacul este [poziţie de 
spaţiu lângă drum. alăturare ] copac, 
drum 
Membru al Câinele este un [membru al unei 
unei clase animal. categorii] (animal 
[categorie], câine 
[membru]) 


Ideea principală susținută de această teorie este că forma pro- 
pozitionala a reprezentărilor mentale nu este nici în cuvinte nici în 
imagini, ci este abstractă şi reprezintă sensurile ataşate cunoştinţelor. 
Astfel, o formularea în cuvinte a unei propoziţii nu va reţine proprie- 
tatile auditive sau vizuale ale cuvintelor, iar o propoziție pentru o ima- 
gine nu va reţine forma perceptivă exactă a imaginii. 

Conform teoriei propozitionale, imaginile şi informaţia verbală 
sunt encodate şi stocate ca propoziţii. Atunci când dorim să recuperăm 
informaţia stocată, reprezentarea propozițională este cea recuperată 
din minte. Din ea recreăm codul verbal sau imaginar cu o acuratețe 
relativă. 


VI.6. Manipularea mentală a imaginilor 


În conformitate cu ipoteza echivalentei funcționale, care este sus- 
ținută de către multi cognitivisti (Farah, 1988; Finke, 1989; Jolicoueru 
şi Kosslyn, 1985 etc.), desi imageria vizuală nu este identică cu per- 
ceptia vizuală, ea este echivalentă din punct de vedere functional cu 
aceasta. Paivio scria acum cateva decenii ca desi nu construim imagini 
identice cu perceptul, construim imagini care sunt echivalente func- 
tional cu perceptele. Aceste imagini echivalente functional sunt analoage 

cu perceptele fizice pe care le reprezintă. Ronald Finke (1989) a pro- 
pus unele principii privind modul în care imageria vizuală poate fi 
echivalentă funcțional cu percepţia vizuală. Acestea sunt prezentate în 
tabelul de mai jos: 


Peer Intrebări posibile determinate 
Principii BREN 
de principii 


1. Transformările mentale | Imaginile noastre mentale urmează aceleaşi 


ale imaginilor şi mişcările 
mentale vizavi de imagini 
corespund cu transformări 
şi mişcări similare vizavi de 
obiectele fizice şi percepte. 


2. Relaţiile spaţiale dintre 
elementele unei imagini 
vizuale sunt analoage cu 
acele relații din spațiul fizic. 


3. Imaginile mentale pot fi 
utilizate pentru a genera 
informație care nu a fost 
stocată explicit în timpul 
encodării. 


4. Construcția imaginilor 
mentale este analoagă cu 
construcția figurilor perce- 
pute vizual. 

legi ale mişcării şi spațiului care sunt 
observate la perceptele vizuale? De exemplu, 
ia mai mult timp să manipulăm o imagine 
mentală la un unghi de rotație mai mare 
decât la unul mai mic? Durează mai mult 
să scanăm o distanță mare într-o imagine 
mentală decât una mică? 

Caracteristicile imaginilor mentale sunt 
analoage cu caracteristicile perceptelor? De 
exemplu, este mai uşor să vedem detaliile 
imaginilor mentale mai mari decât pe ale 
celor mai mici? Obiectele care sunt mai 
aproape unele de altele în spațiul fizic sunt, 
de asemenea, mai aproape în imaginile 
mentale ale spatiului? 

După ce participanții au fost rugați să for- 
meze o imagine mentală, pot să răspundă la 
întrebări care necesită să infereze infor- 
matia, bazându-se pe imagine, care nu a 
fost encodată specific în momentul în care 
ei au creat imaginea? De exemplu, să 
presupunem că participanții sunt rugați să- 
şi imagineze un pantof sport. Pot ei, mai 
târziu, să răspundă la întrebări de genul 
„Câte găuri prin care trece şiretul există 
într-un pantof sport?” 

Durează mai mult să construim mental o 
imagine mentală mai complexă decât una 
simplă? Ne ia mai mult timp să construim o 
imagine mentală a unei imagini mai mari 
decât pe cea a uneia mai mici? 


(continuare tabel) 


Be du Intrebări posibile determinate 
Principii Bat wees 
de principii 


5. Imageria vizuală este | Sunt implicate aceleaşi regiuni ale cre- 
echivalentă functional cu | ierului în manipularea imaginii mentale aşa 


percepția vizuală în termenii | cum sunt implicate în manipularea percep- 

proceselor sistemului vizual | telor vizuale? De exemplu, sunt activate 

utilizate pentru fiecare din- | aceleaşi arii cerebrale atunci când manipulăm 

tre ele. mental o imagine ca atunci când manipulăm 
fizic un obiect? 


VI.6.1. Rotatiile mentale 


Cele mai cunoscute experimente sunt cele realizate de către 
Shepard şi Metzler (1971), Cooper şi Shepard (1973), Cooper şi 
Podgorny (1976), Shepard (1978) etc. Ele presupuneau prezentarea 
unor stimuli diverşi (litere, cuburi şi asamblaje de cuburi etc.), în 
poziţii obişnuite (normale) şi mai puţin obişnuite, care, pentru a fi rea- 
duşi la poziţiile inițiale trebuiau rotiti în plan mental. Pentru aceasta, 
subiecţii aveau nevoie de un timp care era măsurat de cercetători. S-a 
constatat existența unei mari asemănări între imaginile mentale şi 
obiectele din lumea reală. Aşa cum obiectele materiale ocupă un loc 
în spațiul fizic, tot aşa imaginile mentale ocupă un loc şi iau diverse 
forme în spaţiul mental, ele fiind „„mişcate mental”, la fel cum sunt 
mişcate real obiectele fizice. Boden (1988) arată că imaginea pare un 
simulacru cvasispatial al spaţiului tridimensional (apud. M. Zlate, 
2004, p. 196). 


VI.6.2. Privirile rapide 


S-au elaborat experimente ingenioase care se desfăşurau în două 
etape (Stephen Kosslyn, 1978, 1983). În prima etapă, subiectului i se 
prezintă o insulă desenată, cu o serie de „accesorii”: doi, trei copaci, o 
cabană, un lac etc. În etapa a doua, desenul era acoperit şi i se solicita 
subiectului să întreprindă o călătorie mentală pe insulă, pornind de la 
un punct oarecare. Experimentatorul pronunţă numele unui element 
aflat pe insulă, iar subiectul trebuie să „cerceteze” mental locul unde 
se află amplasat acesta. În momentul în care îl găseşte, el apasă pe 
buton. Se măsoară timpul care trece de la pronunțarea cuvântului şi 

apăsarea butonului. Se procedează la fel cu toate celelalte elemente 
aflate pe insulă, iar ca experiment de control, cu o serie de elemente ce 
nu figurează pe desenul inițial. S-a stabilit un fapt interesant şi 
important: durata explorării mentale variază proporțional cu distanţa 
reală dintre elementele marcate pe desen. Astfel, se poate spune că 
imaginea mentală conţine aceeaşi informaţie ca şi desenul real. Mai 
mult, ea ar avea proprietăți analoage obiectelor din realitate. 


Experimentele sugerează cel putin două concluzii: 

1) existenţa imaginilor mentale în absenţa obiectelor, deci faptul 
că imaginea constituie forma ideal-subiectivă a reprezentărilor, formă 
sub care conţinutul informaţional se transferă (transpune) în creierul 
uman; 

2) natura oarecum materială sau cvasispatiala a imaginilor 
mentale. Dacă prima concluzie este reală, cea de a doua este exagerată: 
imaginile, chiar dacă se „„comportă” ca obiectele fizice, chiar dacă uneori 
dau impresia că posedă o „rigiditate fizică” şi o „viteză de rotaţie” 
măsurabilă, rămân prin natura lor forme ideal-subiective, informa- 
tionale, de surprindere şi redare a realului obiectiv. 


VI.7. Modelele mentale ale lui Johnson-Laird 


Philip Johnson-Laird (1983, 1989, 1995, 1999; Johnson-Laird şi 
Goldvarg, 1997) a propus o perspectivă alternativă la cele prezentate 
anterior atunci când a susținut că reprezentările mentale pot lua oricare 
din următoarele trei forme: propoziții, modele mentale sau imagini. El 
defineşte propoziţiile ca reprezentări complet abstracte ale intelesului, 
exprimabile verbal. Criteriul pentru exprimarea verbală distinge această 
perspectivă de cele ale altor cognitivişti. Modelele mentale sunt struc- 
turi de cunoaştere pe care indivizii le construiesc pentru a înțelege şi 
explica experiența. Modelele sunt constrânse de teoriile implicite ale 
indivizilor despre aceste experienţe şi, de aceea, pot fi mai mult sau 
mai puţin corecte. De exemplu, puteţi avea un model mental despre 
modul în care avioanelor zboară în aer, dar modelul nu depinde de 
legile fizicii sau de altă natură ci de convingerile dumneavoastră despre 
acestea. 

Imaginile sunt reprezentări mai specifice, care rețin multe din 
trăsăturile perceptive ale obiectelor, privite dintr-un unghi anume. De 
exemplu, „Pisica este sub masă” poate fi reprezentat ca o propoziție 
(deoarece este exprimabilă verbal), ca un model mental (al oricărei 

pisici şi oricărei mese, probabil asemănătoare cu prototipul) sau ca o 
imagine (o anumită pisică într-o anumită poziție sub o anumită masă). 

Noţiunea de modele mentale ca formă de reprezentare a ceea ce 
cunoaştem a fost aplicată la o serie de fenomene cognitive, precum 
percepția vizuală, memoria, înțelegerea pasajelor dintr-un text, ratio- 
namentul. De fapt, Johnson-Laird este cel mai bine cunoscut pentru 
aplicarea teoriei sale privind modelele mentale în cazul rationamentelor. 

Experimentele cu persoane nevăzătoare (Nancy Kerr, 1983), 
adaptate după cel al lui Kosslyn, au arătat că imaginea spaţială pare să 
nu presupună reprezentări care sunt analoage perceptelor vizuale. Uti- 
lizarea „imaginii” haptice (bazată pe simţul tactil) sugerează modalități 
alternative pentru imaginea vizuală. De asemenea, s-a observat că 
oamenii au imagini mentale auditive, aşa cum au imagini mentale 
vizuale (Margaret Intons- Peterson şi colaboratorii, 1992). 


VI.8. Dovezi neuropsihologice pentru codurile multiple 


Deşi s-a observat experimental că rezultatele subiecților la sarci- 
nile privind imaginea mentală sunt influențate de aşteptările experi- 
mentatorilor (Margaret Intons-Peterson, 1983), nu acelaşi lucru se 
poate spune despre cercetările psihobiologiei. 

Conform tradiției de a studia leziunile cerebrale şi de a stabili 
conexiuni între ele şi tulburările cognitive, Alexander Luria (1976) şi 
Brenda Milner (1968) au observat că leziunile din anumite arii cere- 
brale par să afecteze funcţiile de manipulare a simbolurilor, cum ar fi 
limbajul, în timp ce leziunile din alte arii cerebrale par să afecteze 
funcțiile manipulării imaginilor, cum ar fi capacitatea de a recunoaşte 
feţele oamenilor. Mai exact, leziunile din emisfera dreaptă sunt aso- 
ciate mai puternic cu deteriorarea memoriei vizuale şi a percepţiei 
vizuale. Leziunile din emisfera stângă sunt asociate cu deteriorarea 
memoriei verbale şi a înţelegerii verbale. 

In capitolul al doilea am prezentat studiile realizate pe pacienţi 
care au suferit intervenții chirurgicale asupra emisferelor cerebrale 
(Michael Gazzaniga şi Roger Sperry, 1967). Ei au descoperit că emis- 
fera dreaptă este mai „competentă” în reprezentarea şi manipularea 
cunoştinţelor de natură videospatiala într-un mod analog percepției, in 
timp ce emisfera stângă este mai „competentă” în reprezentarea şi 
manipularea cunoştinţelor verbale şi, în general, a celor simbolice. 

Michael Corballis (1989) a sugerat că asimetria cerebrală are 
origini evoluționiste: asemenea creierelor unor animale, emisfera dreaptă 

la om reprezintă ceea ce cunoaşte într-un mod analog cu mediul nostru 
fizic. Spre deosebire de creierele altor animale, emisfera stângă a cre- 
ierului uman are capacitatea de a manipula componentele imageriale 
(ex. consoane, vocale şi forme geometrice), simboluri şi de a genera 
informaţie complet nouă. Corballis susținea că numai oamenii pot să 
conceapă ce nu au perceput niciodată. Cu toate acestea, cercetări mai 
recente l-au determinat să-şi revizuiască teoria. Studiile neuropsi- 
hologice privind rotatiile mentale la animale şi oameni au arătat că 
ambele emisfere sunt parțial responsabile în îndeplinirea sarcinilor. 
Corballis consideră că dominanta aparentă a emisferei drepte la oameni 
poate fi rezultatul punerii într-un con de umbră a funcțiilor emisferei 
stângi de către capacitățile lingvistice. Prin urmare, deşi ar fi plăcut să 
avem o dovadă clară a relaţiei dintre specializarea emisferelor cere- 
brale, funcțiile imageriale analoage şi funcțiile propozitionale simbolice, 
oamenii de ştiinţă mai au de cercetat funcționarea cerebrală înainte de 
a da un răspuns definitiv. 


În concluzie, dezbaterea „propoziţii versus imagini” este încă 
aprinsă. Formele variate ale reprezentărilor mentale sunt considerate a 
se exclude reciproc. Cu alte cuvinte, putem să ne întrebăm astfel: 
„Care reprezentare a informației este cea corectă?” Adesea, însă, creăm 
false dihotomii, sugerând că alternativele se exclud, când, în realitate, 
ele pot fi complementare. Chiar dacă susținătorii teoriei propozitionale 
cred că toate reprezentările sunt fundamental propozitionale, este posibil 
ca atât imaginile cât şi propoziţiile să fie căi către o formă mai 
primitivă, de bază a reprezentării despre care să nu ştim nimic, încă. 
Ambele tipuri de reprezentări sunt adevărate şi importante. Problema 
pe care ne-o putem pune în acest moment este când folosim un tip şi 
când pe celălalt. 


Intrebări pentru verificarea cunoştinţelor 


1. Care este diferența dintre cunoştinţele declarative şi cele 
procedurale? 

2. Care sunt cele două surse principale de date empirice despre 
reprezentarea cunoştinţelor. Exemplificati. 

3. Descrieti câteva caracteristici ale imaginilor comparativ cu 
cele ale cuvintelor, ca forme externe ale reprezentării a ceea ce cu- 
noaştem. 


202 


4. Alegeţi un coleg şi faceți un joc de rol. Unul dintre dum- 
neavoastră joacă rolul unui susținător al teoriei codului dual, în timp 
ce celălalt susține teoria propozițională. Ce argumente aduceţi pentru a 
vă susține teoria? 

5. Ce susţine ipoteza echivalentei funcționale? 

6. Cum se realizează manipularea mentală a imaginilor? 

7. Care sunt formele pe care le iau reprezentările mentale conform 
lui Ph. Johnson-Laird? Explicati răspunsul dat. 

8. Ce dovezi aduc cercetările din domeniul neuropsihologiei cu 
privire la reprezentarea a ceea ce cunoaştem? 


Concepte-cheie 


Cod analog 

Cod simbolic 

Cunostinte declarative 
Cunostinte procedurale 
Imagine mentala 

Ipoteza echivalentei functionale 
Modele mentale (Johnson-Laird) 
Privire rapida 

Reprezentare simbolica 

Rotatie mentala 

Teoria codului dual 

Teoria propozitionala 


B. Reprezentarea si organizarea cunostintelor in memorie: 
concepte, categorii, retele si scheme 


În acest capitol ne-am propus să oferim răspunsuri la câteva 
întrebări fundamentale. Cum ne organizăm şi reorganizăm reprezentările 
mentale în timpul diverselor procese cognitive? Prin ce procese men- 
tale operăm asupra cunoştinţelor din mintea noastră? In ce măsură 
sunt aceste procese general valabile — comune diferitelor tipuri de 
informaţii cum ar fi informația verbală şi cantitativă — şi în ce măsură 
sunt specifice, folosite numai pentru tipuri particulare de informaţie? 

Reprezentarea şi procesarea cunoştinţelor au fost investigate în 
diferite domenii: psihologia cognitivă, ştiinţa computerelor şi neuro- 
psihologie. Cercetările din aceste domenii au oferit perspective multiple 
asupra fenomenelor asemănătoare. Ne putem întreba de ce cercetători 
atât de diferiți doresc să înțeleagă cum este reprezentat ceea ce 

cunoaştem? Motivația lor poate fi dată de faptul că modul în care este 
reprezentat ceea ce cunoaştem a influenţează profund modul în care 
cunoştinţele pot fi manipulate uşor, cu acuratețe şi eficient în scopul 
realizării unor sarcini cognitive. 

Pentru a ilustra influența reprezentării cunoştinţelor, R.J. Sternberg 
(2006, p. 276) propune să facem următoarea înmulțire, folosind o 
reprezentare a cifrelor romane şi, apoi, a celor arabe: 


CMLIX 959x 
x LVII 58 


Pe care dintre cele două înmulţiri ati reuşit să o faceţi? 


VI.9. Organizarea cunoştinţelor declarative 


Unitatea fundamentală a cunoaşterii simbolice este conceptul — o 
idee despre ceva care oferă sens pentru înțelegerea lumii. Adesea un 
singur concept poate fi conţinut într-un singur cuvânt, cum ar fi măr. 
Fiecare concept se leagă de alte concepte precum roşu, rotund si fruct. 
Un mod de organizare a conceptelor este oferit de noţiunea de cate- 
gorie — un concept el însuşi care organizează sau care indică aspecte 
ale echivalentei cu alte concepte, bazându-se pe trăsăturile comune 
sau asemănătoare cu un prototip. De exemplu, cuvântul măr poate fi 
atât o categorie, ca în mulțimea de diferite tipuri de mere, dar şi un 
concept în cadrul categoriei fruct. 


VI.9.1. Concepte şi categorii. Categorii bazate pe trăsături 


Perspectiva clasică a categoriilor conceptuale presupune des- 
compunerea unui concept într-un ansamblu de componente cu anumite 
trăsături care sunt necesare şi suficiente pentru a defini categoria. Cu 
alte cuvinte, fiecare trăsătură este un element esenţial al categoriei; 
împreună, proprietățile definesc în mod unic categoria. Aceste compo- 
nente pot fi considerate trăsături definitorii (,,defining features”), 
deoarece ele constituie definiția unei categorii. O trăsătură definitorie 
este una necesară; pentru ca un lucru să fie un „X”, trebuie să aibă 
acea trăsătură. Altfel, el nu este un „X”. Să luăm un exemplu: cuvântul 
burlac. In afară că este om, burlacul poate fi considerat ca având trei 
trăsături: bărbat, necăsătorit şi adult. Deoarece trăsăturile sunt fiecare 
în parte necesare, chiar şi o simplă absență a uneia face categoria 
inaplicabilă. Astfel, un bărbat necăsători care nu este adult, nu este 
burlac — nu ne vom referi la un băiat de 16 ani necăsătorit ca la un 

burlac, deoarece el nu este adult. De asemenea, nu vom numi burlac 
niciun bărbat adult dacă este căsătorit. O femeie necăsătorită şi adultă 
nu este nici ea burlac. Din această perspectivă, nu poţi fi bărbat, 
necăsătorit şi adult fără a fi burlac. Perspectiva bazată pe trăsături se 
aplică şi altor cazuri decât burlăcia. De exemplu, cuvântul soție este 
format din trăsăturile: căsătorită, femeie şi adult, iar sof cuprinde 
trăsăturile: căsătorit, bărbat şi adult. Deşi din această perspectivă 
categoriile apar atât de ordonate, în realitate lucrurile nu stau deloc 
aşa. Unor categorii nu le pot fi analizate trăsăturile atât de uşor ca 
celor anterioare. Joc este o astfel de categorie. Filosoful L. Wittgenstein 
(1953) a remarcat că stabilirea unei trăsături comune pentru toate 
jocurile este o sarcină dificilă. Unele sunt amuzante, altele nu. Unele 
implică jucători multipli, altele nu, cum este Solitaire. Unele sunt 
competitive, altele nu. Cu toate acestea, chiar dacă nu este clar că 
există trăsături definitorii ale unui joc, cu toţii ştim ce înseamnă 
cuvântul joc. Deşi unele lucruri par să aibă trăsături definitorii clare, o 
încălcare a acestora nu pare să schimbe categoria pe care o folosim 
pentru a le defini. Să luăm ca exemplu zebra. Cu toţii ştim că zebra 
este un animal cu dungi albe şi negre, asemănătoare calulului. Să 
presupunem că cineva vopseşte în negru toată zebra. O zebră pictată în 
negru nu are atributul esenţial al dungilor, dar cu toate acestea o vom 
numi zebră. Ne lovim de această problemă şi în cazul păsărilor. Putem 
considera capacitatea de a zbura esenţială pentru o pasăre, dar cu 
siguranță putem fi de acord că o rândunică ale cărei aripi au fost tăiate 
este tot o rândunică şi este tot o pasăre aşa cum este şi strutul care nu 
poate să zboare. Aici, rândunica pare a fi un exemplu mai bun de 
pasăre decât strutul. Dacă vom cere unor oameni să aleagă care dintre 
rândunică sau strut este o pasăre, prima va obţine un scor de identificare 
mai mare decât a doua. In plus, copiii învață exemple tipice pentru o 
categorie mai devreme decât le învață pe cele atipice. In concluzie, 
teoria bazată pe trăsături prezintă unele avantaje, dar nu explică exhausitv 
categoria. De aceea, este nevoie de o teorie a reprezentării cunoş- 
tintelor care explică mai bine cum îşi reprezintă oamenii ceea ce cunosc. 


VI.9.2. Teoria prototipului 


Teoria prototipului susţine: categoriile sunt formate pe baza tra- 
săturilor caracteristice care descriu modelul tipic (prototipic) al cate- 
goriei. Trăsăturile caracteristice sunt prezente în mod obişnuit în 
concepte, dar nu întotdeauna. De exemplu, prototipul unui joc poate 

include că este de obicei plăcut, are doi sau mai mulți jucători şi 
prezintă o anumită provocare, dar jocul nu trebuie să fie neapărat 
plăcut, să aibă doi sau mai multi jucători şi nici măcar să constituie o 
provocare. In mod asemănător, o pasăre are aripi şi zboară. Această 
teorie introduce o nouă perspectivă în încercarea noastră de a înțelege 
organizarea cunoştinţelor punând la baza categorizării un prototip. Un 
prototip este, de obicei, item-ul originar pe care se bazează modelele 
ulterioare, dar, în această teorie, prototipul poate fi orice model care 
reprezintă cel mai bine clasa pe care se bazează categoria (R.J. Sternberg, 
2006, p. 279). Această teorie susține următoarele: 

1) jocurile nu au trăsături definitorii; 

2) rândunica este un exemplu de pasăre mai bun ca strutul. 

Pentru a înţelege mai bine cum trebuie abordate aceste probleme 
trebuie înţeles conceptul de trăsătură caracteristică. Dacă o trăsătură 
definitorie este deţinută de fiecare exemplu de categorie, o trăsătură 
caracteristică nu are nevoie să îndeplinească această condiţie. In schimb, 
multe sau majoritatea exemplelor au trăsături caracteristice. Totuşi, 
abilitatea de a zbura este tipică păsărilor, dar nu este trăsătura defini- 
torie a unei păsări. Conform teoriei prototipului, deoarece strutul nu 
poate zbura (şi îi lipsesc câteva trăsături caracteristice ale păsărilor), pare 
mai putin pasăre decât rândunica, care poate zbura. In mod asemă- 
nător, un joc tipic poate fi plăcut, dar nu trebuie să fie neapărat aşa. 
Intr-adevăr, atunci când oamenii sunt rugați să alcătuiască o listă cu 
trăsăturile unei categorii, cum ar fi fruct sau mobilă, majoritatea trăsă- 
turilor pe care aceştia le vor înşira vor fi mai degrabă caracteristice 
decât definitorii (Rosch şi Mervis, 1975). Prin listarea proprietăților 
tipice unei categorii cum ar fi fruct şi apoi stabilind câte din aceste 
proprietăți are un exemplu dat, cineva poate calcula un scor al asemă- 
nării în cadrul aceleiaşi familii care indică cât de tipic este un exemplu 
din categoria generală. 

Conceptele neclare (,,fuzzy concepts”) sunt categoriile care nu 
pot fi uşor de definit deoarece granițele care le constituie sunt neclare. 
Conceptele clasice sunt categorii care pot fi uşor definite cu ajutorul 
trăsăturilor definitorii (ex. burlac). Conceptele clasice tind să fie in- 
ventii pe care experţii le-au împărțit pentru a eticheta in mod arbitrar o 
clasă care s-a asociat trăsăturilor definitorii, în timp ce conceptele 
neclare tind să se dezvolte în mod natural (E.E. Smith, 1988, 1995). 
Cu toate acestea, conceptul de burlac este un concept arbitrar pe care 
noi l-am inventat. In opoziție cu aceasta, deşi cei care alcătuiesc 
taxonomii pot sugera că folosim cuvântul fruct pentru a descrie orice 

parte a unei plante care are semințe, pulpă şi coajă, conceptul nostru 
natural, neclar de fruct nu se extinde uşor la roşii, dovleci şi castraveți. 
Consultați dicționarul pentru defintiile roşiei, dovleacului şi castra- 
vetelui, dacă aveţi dubii în legătură cu calitatea lor de fructe. Toate 
sunt subordonate categoriei superioare de fruct. Deşi conceptele clasice 
ŞI categoriile — şi cuvintele care le etichetează — pot fi construite pe 
trăsături definitorii, conceptele neclare şi categoriile sunt construite în 
jurul prototipurilor. Din perspectiva prototipului, un obiect poate fi 
clasificat drept exemplu de categorie, dacă este suficient de asemănător 
prototipului. Ceea ce se înțelege exact prin asemănarea cu un prototip 
poate fi o temă complexă care a determinat apariția mai multor teorii 
despre cum ar trebui să fie măsurată această asemănare. Pentru scopurile 
noastre, considerăm asemănarea în termenii unui număr de trăsături 
împărțite între un obiect şi prototipul lui. Mai mult, unii psihologi 
susțin că unele trăsături pot cântări mai greu fiind centrale prototipului 
decât oricare alte trăsături (Komatsu, 1992). 

De fapt, există psihologi care sugerează ca în loc să se recurgă la 
un Singur prototip pentru categorizarea unui concept, să folosim exem- 
plare multiple. Exemplarele sunt reprezentanţii tipici ai unei categorii 
(Murphy, 1993; Ross, 2000; Ross şi Spalding, 1994). De exemplu, 
luând în considerare păsările, putem să ne gândim nu numai la pasărea 
cântătoare prototipică, care este mică, zboară, îşi face cuib, cântă etc., 
dar şi la exemplarele păsărilor de câmp, la păsările mari care nu pot 
zbura, la păsările de mărime medie de apă ş.a.m.d. In mod specific, 
categoriile sunt stabilite prin crearea unei reguli şi apoi prin păstrarea 
excepțiilor ca exemplare. 

Mai târziu, în timpul recunoaşterii, exemplarele concurează în 
memorie — viteza fiecărui item este determinată de asemănarea cu 
itemul ţintă. Candidaţii care seamănă intră într-un proces de selecție. 
Astfel, categoria este coerentă şi stabilă, iar stocarea excepțiilor permite 
categoriilor să rămână flexibile. Ross şi Spelding (1994) sugerează că 
dacă avem exemplare multiple, când vedem un exemplu de pasăre 
putem să potrivim într-o manieră mai flexibilă acest exemplu cu 
exemplar potrivit, decât cu un singur prototip. 


VI.9.3. O sinteză: combinând teoria bazată pe trăsături 
cu cea a prototipului 


Este interesant faptul că şi categoriile clasice par să aibă pro- 
totipuri. Să luăm în considerare două concepte clasice studiate de 
Sharon Armstrong, Lila Gleitman şi Henry Gleitman (1983): numerele 

impare şi figurile geometrice plane. Ambele concepte se pot defini 
uşor. De exemplu, un număr impar este orice număr care nu se 
împarte la 2. Armstrong şi colegii ei au arătat că oamenii găsesc 
diferite exemple ale acestor categorii ca fiind mai mult sau mai puțin 
prototipice categoriilor respective. De exemplu, 7 şi 13 sunt exemple 
de numere impare care sunt percepute ca fiind exemple tipice de 
numere impare, fiind destul de aproapiate de prototipul unui număr 
par. In opoziţie, 15 şi 21 nu sunt văzute ca fiind atât de prototipic de 
impare. Cu alte cuvinte, oamenii văd cifrele 7 şi 13 ca exemplare mai 
bune de numere impare decât 15 şi 21, deşi toate cele patru numere 
sunt impare. In mod similar, triunghiul este văzut ca o figură geometrică 
plană tipică, în timp ce elipsa nu. 

Faptul că până şi categoriile clasice au exemple care variază prin 
tipicalitate, ia determinat pe cei trei cercetători menționați anterior să 
ajungă la concluzia că o teorie completă a categorizării ar avea nevoie 
să combine ambele trăsături, definitorii şi caracteristice. Putem privi 
fiecare categorie ca având atât un prototip, cât şi esență („a core”). 
Esenţa se referă la trăsăturile definitorii ca la ceva ce trebuie consi- 
derat un exemplu al unei categorii. In opoziţie, prototipul se referă la 
trăsăturile caracteristice care tind să fie tipice unui exemplu, dar care 
nu sunt necesare pentru a fi considerate un exemplu. 

Să luăm ca exemplu conceptul de hoț. Esenţa cere ca cineva 
etichetat drept hot să fie o persoană care ia de la alţii fără permisiunea 
acestora. Prototipul este însă înclinat către identificarea anumitor 
oameni care sunt mai degrabă hoți. Hoţii „gulere-albe” sunt mai greu 
de prins, în parte deoarece nu arată ca prototipul hotului, indiferent de 
cât fură de la alții, direct sau indirect. In schimb, oamenii neingrijiti 
din centrul marilor oraşe occidentale sunt arestaţi uneori pentru delicte 
pe care nu le-au comis, numai pentru faptul că se potrivesc foarte mult 
cu prototipul hotului deținut de poliție, indiferent dacă ei fură sau nu. 

Frank Neil şi Nancy Batterman (1984) au testat ipoteza conform 
căreia ajungem să înțelegem importanţa trăsăturilor definitorii pe 
măsură ce ne maturizăm. Copiii mai mici, consideră categoriile predo- 
minant în termeni de trăsături caracteristice. Cercetătorii au prezentat 
anumite descrieri unor copii cu vârste cuprinse între 5 şi 10 ani, printre 
care erau şi două mai neobişnuite: „un bătrân rău şi urât mirositor cu o 
armă în buzunar, care a venit la voi acasă şi v-a luat televizorul, pentru 
că părinții voştri nu îl vroiau şi i-au spus că îl poate lua el” şi „o 
doamnă foarte prietenoasă şi veselă, care v-a îmbrățişat şi care a 
dezinstalat vasul de la toaletă şi l-a luat fără să-i dati voie şi fără 

intenția de a-l returna.” Copiii mai mici caracterizează adesea prima 
descriere ca fiind o mai corectă descriere a unui hot, decât cea de a 
doua. Numai copiii care se apropiau de vârsta de 10 ani au început să 
aleagă mai degrabă a doua variantă ca fiind o mai bună descriere a 
unui hot, decât prima. Cu alte cuvine, copiii mai mici văd pe cineva ca 
fiind hot, chiar dacă persoana nu a furat nimic, atâta timp cât persoana 
prezintă trăsăturile caracteristice ale unui hot. Cu toate acestea, nu 
trebuie uitat că tranziţia nu este pe deplin completă: putem suspecta că 
prima persoană poate fi la fel de aproape de a fi arestată, ca şi a doua. 
Chiar şi aşa stând lucrurile, problema categorizării rămâne neclară, dar 
pare să includă unele aspecte ale trăsăturilor definitorii şi unele 
aspecte ale prototipicalitatii. 


6.9.4. Modelele retelelor semantice 


În anul 1969, Allan Collins si Ross Quillian au publicat desco- 
peririle lor într-un studiu recunoscut în care susțineau că cunoştinţele 
sunt reprezentate în termeni de rețea semantică ierarhică (legată de 
înţeles, aşa cum este exprimat în limbaj; ex. în simbolurile lingvistice). 
Aceasta este o reţea de elemente interconectate. Elementele, denumite 
noduri („„nodes”) reprezintă conceptele. Legăturile dintre noduri le 
reprezintă relaţiile etichetate (,,labeled relationships”) care pot implica 
apartenenţa la o categorie (o relaţie de tipul „este un” îl leagă pe „„porc” 
de „mamifer”), atribute (legătura dintre „blănos” şi „mamifer”) sau alte 
relații semantice. O reţea oferă un mijloc pentru organizarea conceptelor. 
Forma exactă a unei reţele semantice diferă de la o teorie la alta, dar 
majoritatea rețelelor arată ca o rețea simplificată aşa cum apare în 
caseta următoare. Relaţiile etichetate formează legături care permit 
individului să conecteze diferite noduri într-o manieră plină de sens: 


obiect 
— mingea 


Modul de reprezentare a ceea ce cunoaştem printr-o rețea simplă în 
care nodurile servesc ca puncte de legătură reprezentând conceptele 
legate de relaţiile etichetate 

1) o structură elementară a unei reţele care arată că relaţia R leagă 
nodurile a şi b; 
2) o diagramă a unei rețele simple a propoziției Elena loveşte mingea. 

În studiul lui Collins şi Quillian, subiecţilor li s-au dat propoziţii 
cu concepte înrudite, cum ar fi: „Rândunica este o pasăre” şi „Rându- 
nica este un animal” şi li s-a cerut să verifice valoarea de adevăr a 
acestor propoziţii. Collins şi Quillian au folosit exclusiv afirmaţii de 
includere în clasă (,,class-inclusion statements’), în care subiectul 
(cuvântul, cuvintele sau expresia despre care propoziția spune ceva) era 
un singur cuvânt şi predicatul (partea de propoziţie care spune ceva 
despre subiectul propoziției) ia forma lui „este o/un”. Unele propoziții 
erau adevărate, altele nu. O descoperire importantă pe care o fac cei doi 
cercetători în studiul lor a fost categoria conceptuală a predicatului care 
a devenit ierarhic mai îndepărtată de categoria subiectului propoziției, 
oamenilor luându-le mai mult timp să verifice adevărul unei propoziții. 
Prin urmare, ne putem aştepta ca oamenilor să le ia mai mult timp 
pentru a verifica „Rândunica este un animal” decât „Rândunica este o 
pasăre”, pentru că pasăre este o categorie imediat supraordonată pentru 
rândunică, în timp ce animal este o categorie supraordoantă mai înde- 
părtată. Collins şi Quillian au ajuns la concluzia că reprezentarea ierar- 
hică a rețelei, cum este cea din figura ce urmează, explică în mod 
adecvat timpul de răspuns din studiul lor (apud. M. Zlate, 2004, p. 249). 
In conformitate cu acest model, reprezentarea organizată a cunoştinţelor 
ia forma unei diagrame ierarhice ramificate. 


are piele 
se poate deplasa 
mănâncă 
respiră 


are înotătoare 
poate înota 
are branhii 


este roşu 
este comestibil 


înoată contra curentului 


Pasăre 
poate muşca 
este periculos 
Canar 
este mare 

are picioare lungi şi subțiri 
este înalt 


este galben 


Un model ierarhic pare a fi ideal pentru cercetători deoarece 
într-o ierarhie putem stoca eficient informaţiile care se aplică tuturor 
membrilor categoriei la cel mai înalt nivel posibil în ierarhie, fără a 

repeta deloc informaţia la nivelele inferioare ale ierarhiei. Prin urmare, 
modelul ierarhic conţine un înalt grad de economie cognitivă: sistemul 
permite un maxim de utilizare eficientă a capacității cu un minim de 
redundanta. Astfel, dacă ştiţi că pisicile şi câinii sunt mamifere, stocati 
tot ce ştiţi despre mamifere (că au blană, că nasc pui vii pe care îi 
alăptează) la nivelul mamiferelor fără a fi necesar să repetati aceasta 
informaţie din nou, la nivelul ierarhic inferior, pentru câini şi pisici. 
Orice se ştie despre itemii de la nivelele superioare ale ierarhiei se 
aplică şi la nivelele inferioare ale ierarhiei. Acest concept de eritabilitate 
unde itemii de la nivelul inferior moştenesc proprietăţile itemilor de la 
nivelul superior, este cheia economiei modelului ierarhic. Modelele 
computerizate ale reţelei au demonstrat clar valoarea economicitatii 
cognitive. 

Studiul lui Collins şi Quillian a declanşat o întreagă serie de cer- 
cetări asupra rețelelor semantice. Cu toate acestea, o serie de psihologi 
care au studiat rezultatele celor doi nu au fost de acord cu interpretările 
lor, le-au observat punctele slabe care nu puteau fi explicate de model. 
De exemplu, participanților le lua mai mult timp să verifice „Un leu 
este un mamifer” decât „Un leu este un animal”, deşi într-o viziune 
strict ierarhică, verificarea ar fi trebuit să fie mai rapidă pentru afir- 
matia despre „mamifer” decât despre „animal”, pentru că, mamifer este 
ierarhic mai apropiată categoriei leu, decât este categoria animal. 

Edward Smith, Edward Shoben şi Lance Rips (1974) au propus 
o teorie alternativă conform căreia cunoştinţele sunt organizate pe baza 
comparării trăsăturilor semantice mai curând decât pe baza ierarhiei 
stricte a conceptelor. Această teorie diferă de teoria bazată pe trăsături 
a categorizării prin aceea că trăsăturile diferitelor concepte sunt com- 
parate direct, mai degrabă decât să servească drept bază pentru for- 
marea unei categorii. 

Să luăm un exemplu: membrii unui set de nume de mamifere. În 
anul 1969, Nancy Henley a demonstrat că numele mamiferelor pot fi 
reprezentate în termeni de spațiu psihologic organizat de 3 trăsături: 
mărime, ferocitate şi calități umane („„humanness”). Un leu, de exemplu, 
le poate avea pe toate, în timp ce un elefant are mărimea, dar nu are 
ferocitatea. Un şobolan este mic, dar feroce. Ne întrebăm cum se po- 
triveşte cuvântul mamifer în această teorie? Se pare că nu se potriveşte 
în spaţiul numelor de mamifere. 

Niciuna din cele două teorii abordate anterior nu specifică în 
întregime cum ar trebui să fie organizate informaţiile într-o rețea 

semantică. Poate sunt folosite unele tipuri de combinaţii ale reprezen- 
tărilor. Alte modele de rețea, tind să sublinieze relațiile mentale la care 
ne gândim mai des (ex. legătura dintre păsări şi rândunici sau vrabii, 
sau legătura dintre pasăre şi zburat), mai degrabă decât orice altă 
relaţie ierarhică (ex. legătura dintre păsări şi curcani sau pinguini, sau 
legătura dintre păsări şi statul în două picioare). 

Eleanor Rosch (1978) şi colaboratorii săi au observat că aceste 
concepte par să aibă un nivel de bază („basic level”), uneori denumit 
ŞI nivel natural al specificitatii într-o ierarhie care este preferat altor 
nivele. De exemplu, dacă cineva vă arată un obiect rotund, comestibil, 
roşu, cu o codita şi care provine dintr-un copac, îl veţi numi fruct, un 
măr, un măr Delicios, un măr Roşu Delicios etc. Majoritatea oamenilor 
ar caracteriza acest obiect ca fiind un măr. Nivelul de bază, preferat 
este măr. În general, nivelul de bază nu este nici cel mai abstract, dar 
nici cel mai specific. Nivelul de bază poate fi manipulat de context sau 
expertiză. Altfel spus, dacă obiectele sunt depozitate la un stand de 
fructe care vinde numai mere, îl puteţi descrie ca fiind un măr Roşu 
Delicios, pentru a-l diferenţia de celelalte mere din jurul său. În mod 
asemănător, un cultivator de mere care discută cu un student la 
horticultură poate fi şi mai specific decât cumpărătorul grăbit. 

Cum putem spune care este nivelul de bază? De ce este nivelul 
de bază măr şi nu măr Roşu Delicios sau fruct sau de ce oaie mai 
degrabă decât mamifer sau furcană? Rosch şi colaboratorii sai au 
sugerat că nivelul de bază este acela care are cel mai mare număr de 
trăsături distincte, care îl detaşează de alte concepte la acelaşi nivel. 
Prin urmare, multi dintre noi ar determina mai multe trăsături distincte 
între măr şi oaie, decât între măr Roşu Delicios şi măr Bot de Iepure 
sau între oaia turcana şi astrahan. Desigur că nu toată lumea are 
acelaşi nivel de bază ca în cazul fermierilor. Nivelul de bază este cel 
pe care majoritatea oamenilor îl consideră specific la maxim. 

Rosch şi colaboratorii săi (1976) au descoperit că atunci când 
oamenilor li se arată fotografii ale unor obiecte, aceştia identifica mai 
repede obiectele la nivelul de bază, decât pe cele la nivele superioare 
sau inferioare. Mai întâi, obiectele sunt recunoscute în termenii nive- 
lului de bază şi abia după aceea sunt clasificate în termenii categoriilor 
superioare sau inferioare. Un obiect rotund, roşu provenind dintr-un 
copac, va fi inițial identificat cu un măr şi abia apoi, dacă este necesar, 
ca fiind un fruct sau un Roşu Delicios. 

Loyd Komatsu (1992) şi alții susțin că putem extinde înţelegerea 
conceptelor dacă luăm în considerare nu numai nivelele de bază şi 
ierarhic ale conceptelor, ci şi alte informaţii relationale pe care le 
conţin conceptele. Putem înţelege mai bine modurile în care derivăm 
înțelesuri din concepte dacă luăm în considerare relațiile cu alte 
concepte, precum şi relaţiile dintre atributele din cadrul unui anumit 
concept. Keil poate a descris cel mai bine această perspectivă atunci 
când a spus: „Niciun concept individual nu poate fi înțeles fără a 
înţelege cum relationeaza el cu alte concepte” (apud. R.J. Sternberg, 
2003, p. 263). 


VI.9.5. Reprezentari schematice 
VI.9.5.1. Schemele cognitive 


O abordare majora in studiul modului in care sunt legate concep- 
tele în mintea noastră este oferită de scheme, care sunt foarte asemănă- 
toare reţelelor semantice, cu deosebirea că schemele sunt adeseori 
orientate pe sarcină. O schemă reprezintă un cadru mental pentru 
organizarea cunoştinţelor care creează o structură cu sens a concep- 
telor înrudite (R.J. Sternberg, 2006, p. 288). 

Atât schemele, cât şi conceptele pot fi considerate la mai multe 
niveluri de analiză, în funcţie de mintea individului şi de context. De 
exemplu, mulți dintre noi, probabil, vor considera oaia ca un concept 
fundamental într-o schemă mult mai elaborată a unei ferme de ani- 
male. Pentru crescătorul de animale, însă, oaia poate să nu fie un 
concept atât de fundamental, pentru că el poate recunoaşte mai multe 
specii de oi, fiecare dintre ele având diverse caracteristici. In mod 
asemănător, cei mai mulți oameni nu au o schemă elaborată pentru 
psihologia cognitivă. Cu toate acestea, pentru psihologii cognitivişti, 
schema — pentru psihologia cognitivă — este foarte elaborată pentru ca 
ea cuprinde mai multe subscheme, cum ar fi subschemele atenției, 
memoriei, percepției etc. 

David Rumelhart şi Andrew Orrony (1977) au realizat o analiză 
elaborată a schemelor. Alți cercetători (Thorndyke, 1984) au ajuns la 
concluzii asemănătoare. Schemele au câteva caracteristici care le asigură 
utilizarea flexibilă: 

1. Schemele pot include alte scheme (ex. o schemă pentru animale 
include o schemă pentru oi, o schemă pentru maimute etc.). 

2. Schemele cuprind fapte tipice, generale care pot varia uşor de 
la un exemplu al altul (ex. deşi schema pentru mamifere include fap- 

tul general că mamiferele de obicei au blană, include şi omul care nu 
este aşa de acoperit de păr ca alte animale şi porcinele care sunt mai 
degrabă teposi, decât parosi). 

3. Schemele variază în funcţie de gradul de abstractizare (ex. o 
schemă pentru libertate este mult mai abstractă decât schemele pentru 
mar sau fruct). 

Loyd Komatsu (1992) a sugerat ca schemele pot include, de ase- 
menea, informaţii despre relații. Unele din aceste informații includ 
relații între următoarele: 

> Concepte (ex. legătura dintre camioane şi maşini) 

> Atributele din cadrul conceptelor (ex. înălțimea şi greutatea 
unui elefant) 

> Atributele conceptelor înrudite (ex. culoarea roşie a unei cireşe 
si culoarea roşie a unui măr) 

> Concepte şi contexte specifice (ex. peştele şi oceanul) 

> Concepte specifice şi cunoştinţe generale (ex. concepte despre 
anumiți preşedinţi ai României şi cunoştinţe generale despre guvernul 
şi istoria României). 

Relațiile din cadrul schemelor care îi interesează în mod special 
pe psihologii cognitivişti sunt relațiile cauzale, de tipul dacă-atunci. 
De exemplu, schema noastră pentru sticlă specifică probabil faptul că 
dacă un obiect din sticlă cade pe o suprafaţă tare, atunci obiectul se 
poate sparge. De asemenea, schemele includ informații pe care le putem 
folosi ca bază in rationamentele făcute în situații noi. De exemplu, să 
presupunem că o femeie de 75 de ani, un bărbat de 45 de ani, o călu- 
garita de 30 de ani şi o femeie de 25 de ani stau pe o banca în parc 
aproape de locul de joacă al copiilor. La un moment dat, un copil cade 
şi strigă „Mama!”. Pe cine strigă copilul? Sansele cele mai mari sunt 
ca pentru a ajunge la o concluzie să vă aduceţi aminte schemele pentru 
mame, bărbaţi şi femei, oameni de diferite vârste şi chiar oameni care 
fac parte din ordine religioase. 

In Europa, primele concepții despre scheme au fost concentrate 
asupra modului în care ne reprezentăm informația în memorie 
(Bartlett, 1932) şi a modului în care copiii îşi dezvoltă înțelegerea 
cognitivă a modului în care funcționează lumea (Piaget, 1928, 1952, 
1955). In Statele Unite, cercetătorii interesaţi de inteligența artificială 
au adaptat noțiunea de scheme pentru a se potrivi cu diferitele modele 
computerizate ale inteligenței umane. Ei au fost preocupaţi să con- 
ceapă modele computerizate privind modul în care cunoştinţele sunt 
reprezentate şi utilizate. 

VI.9.5.2. Scenariile cognitive 


În cadrul Universităţii Yale, cercetătorii inteligenţei artificiale, 
Roger Schank şi Robert Abelson (1977) au dezvoltat o noțiune despre 
reprezentările schematice pe care le-au numit scenariu („script”). Ei 
au definit scenariul ca succesiuni de evenimente specifice unui anumit 
context, care ghidează comportamentul oamenilor („a participa la un 
curs”, „a viziona un film”, „a merge la doctor”). 

Prin urmare, scenariile sunt mult mai putin flexibile decât sche- 
mele cognitive şi de aceea sunt mai puţin susceptibile de a se schimba 
decât acestea. De asemenea, nu oferă aparatul necesar pentru gestio- 
narea situaţiilor complet noi. Un scenariu completează lacunele referi- 
toare la numeroase detalii care nu sunt specificate într-un text. 

Să luăm ca exemplu cel mai discutat scenariu, cel al restaurantului, 
analizat de Schank şi Abelson în anul 1977 (M. Zlate, 2004, p. 252). 
El poate fi aplicat numai acelor restaurante în care se serveşte cafea. 


Pistă (loc de desfăşurare): cafenea 
Recuzită: mese, meniuri, mâncare, nota de plată, bani. 
Roluri: client, bucătar, proprietar, ospătar, casier. 
Condiţii de intrare: - clientului îi este foame; 
- clientul are bani. 

Scene: 

1. Intrarea 3. Servirea mesei 
- clientul intră în restaurant; - bucătarul îi dă ospătarului mâncarea; 
- clientul priveşte împrejur; - ospătarul duce clientului mâncarea; 
- clientul decide unde va sta; - clientul mănâncă. 
- clientul merge la masă şi se aşează. 


2. Comanda 4. Plecarea clientului 
- clientul ridică meniul; - ospătarul scrie nota de plată; 
- clientul decide ce mănâncă; - ospătarul aduce nota de plată clientului; 
- clientul comandă ospătarului  - clientul îi dă ospatarului un bacsis; 
mâncarea; - clientul plăteşte casierului; 
- ospătarul îi spune bucatarului - clientul părăseşte restaurantul. 
comanda; 
- bucătarul pregăteşte mâncarea. 


Rezultate: - clientul are mai puţini bani; 
- clientului nu-i este foame; 
- proprietarul are mai mulți bani. 


Intr-o cercetare, Bower şi colaboratorii săi, au solicitat subiecții 
să citească 18 poveşti şi, mai apoi, i-au rugat să îndeplinească una din 

două sarcini. O sarcină era de reproducere, iar subiecții au fost rugați 
să reproducă cât mai multe detalii despre fiecare poveste. Cercetătorii 
au observat că participanţii manifestau o tendință semnificativă de a 
reproduce anumite parti din poveşti, elemente care nu erau prezente de 
fapt în acestea, dar erau părți din scenariile pe care le reprezentau poveş- 
tile. In cadrul unei sarcini de recunoaştere, participanților li s-au oferit 
propoziţii pe care au fost solicitati să le noteze pe o scală până la 7, nota 
reprezentând gradul de convingere că le-au văzut anterior. Unele propo- 
zitii erau din poveşti, altele nu. In ceea ce priveşte propozițiile care nu 
erau din poveşti, unele făceau parte din scenarii relevante, iar altele nu. 
Rezultatul a fost că participanţii aveau mai degrabă tendinţa de a caracte- 
riza propoziţiile care nu aparțineau poveştilor ca făcând parte din acestea, 
dacă aceste propoziţii erau relevante pentru scenarii. Cercetarea lui Bower, 
Black şi Turner este una clasică şi susţine că scenariile par să ghideze 
ceea ce oamenii îşi amintesc $i recunosc şi, in extremis, ceea ce ştiu. 

Intr-un context înrudit, scenariile pot fi puse în act în funcție de 
modurile în care experții conversează şi îşi scriu unul altuia. Este clar 
că experţii împărtăşesc un jargon, un vocabular specializat, utilizat în 
cadrul unui grup, cum ar fi o profesie sau o meserie. In plus, experții 
împărtăşesc o înţelegere comună a scenariilor care sunt cunoscute de 
apartenentii la domeniul de expertiză, dar care sunt necunoscute şi 
nefamiliare celor din afara domeniului. 

Atunci când încercăm să înţelegem manuale şi conversații 
tehnice din afara ariei noastre de expertiză, putem întâmpina dificultăți 
în ceea ce priveşte vocabularul şi lacune informaționale („„gaps”) în 
care ne lipseşte scenariul potrivit pentru interpretarea limbii vorbite. 


Priviţi cu atenţie la scenariile pe care le folosiţi în viata de zi cu zi. 
Scenariul mersului la facultate diferă de scenariul mersului la masă sau 
de alte activităţi scenarizate? În ce moduri diferă scenariul vostru — ca 
structură sau ca detalii? Încercaţi să faceţi schimbări la scenariul vostru, 
atât din punct de vedere al detaliilor, cât şi al structurii şi vedeţi ce se 
întâmplă. De exemplu, puteţi observa că obişnuiţi să vă grăbiţi dimineaţa 
pentru a ajunge la facultate sau la serviciu, uitând să vă luaţi anumite 
lucruri sau intarziati. În afară de schimbarea orei de sculare, analizati 


structura scenariului pentru a observa daca puteti combina sau înlătura 
anumiţi paşi. Puteţi să va pregatiti hainele şi să vă faceţi rucsacul sau 
servieta cu o seară înainte, pentru a vă simplifica rutina a doua zi 
dimineaţa. De ce vă facem aceste propuneri? Cel mai bun mod de a face 
ca scenariile voastre să funcţioneze în avantajul vostru este să le 
analizati mai întâi şi apoi să le corectaţi. 

(traducere şi adaptare din R.J. Sternberg, 2006, p. 291) 

În ciuda limitelor modelului scenariului cognitiv, psihologii 
cognitivişti au înţeles mai multe despre organizarea cunoştinţelor 
atunci când au observat că scenariile ne dau capacitatea de a folosi un 
cadru mental („mental framework”) pentru a acţiona în anumite situații 
atunci când trebuie să umplem lacunele apărute într-un context dat. 
Fără a avea acces la scenariile mentale, probabil că ne-am simţi pier- 
duti ca atunci când intrăm prima dată într-un restaurant nou sau în 
cabinetul unui doctor necunoscut. Atunci când oamenii utilizează 
scenarii asemănătoare într-o situație dată, ziua trece mult mai confortabil. 

Indiferent dacă adoptăm noțiunea de categorii, rețele semantice 
sau scheme, aspectul important este următorul: cunoştinţele sunt orga- 
nizate şi aceste forme de organizare pot servi unor scopuri diverse. 

Utilizarea cea mai adaptată şi flexibilă a cunoştinţelor ne permite 
să recurgem la orice formă de organizare, în funcție de situaţie; avem 
nevoie de unele mijloace pentru a defini aspectele unei situaţii, a lega 
concepte de alte concepte şi categorii şi a selecta cea mai potrivită 
direcție de acțiune într-o situație dată. 


VI.10. Reprezentările cunoştinţelor procedurale 


Unele dintre primele modele de reprezentare a cunoştinţelor pro- 
cedurale au fost oferite de specialiştii în IA şi cercetătorii simulărilor 
pe calculator. În aceste domenii, cercetătorii încearcă să determine 
calculatorul să realizeze sarcini în mod inteligent, în special simulând 
performanţele inteligente ale omului. De altfel, psihologii cognitivişti 
au învățat multe lucruri despre reprezentarea şi folosirea cunoştinţelor 
procedurale datorită problemelor diverse pe care şi le-au pus cu privire 
la implementarea în calculatoare a procedurilor bazate pe o serie de 
instrucțiuni compilate în program. Prin abordări de tipul încercare- 
eroare în care s-a abordat computerul ca simulator de procese cognitive 
inteligente, psihologii cognitivişti au reuşit să înțeleagă câteva dintre 
tainele procesării informației la om. Ca urmare au fost elaborate o 
serie de modele privind modul în care informația era reprezentată şi 
procesată. Fiecare dintre aceste modele presupuneau procesarea în 
serie a informaţiei în care aceasta este gestionată printr-o secvenţă 
liniară de operaţii, fiecare operaţie se succede alteia etc. Un mod prin 
care computerul poate reprezenta şi organiza cunoştinţele procedurale 
este sub forma unor seturi de reguli ce guvernează o producere 
(„„production”), generarea şi rezultatul unei proceduri. Simulările 

computerizate ale producţiilor urmează regulile de producere de tipul 
„dacă-atunci” (Newell şi Simon, 1972). Oamenii pot folosi aceeaşi 
formă de organizare a cunoştinţelor sau ceva asemănător ei. De exemplu, 
dacă maşina derapează către partea stângă a drumului, vom învârti 
volanul către dreapta, pentru a evita o eventuală coliziune cu o altă 
maşină, obiect etc. O propoziţie care începe cu „dacă” include un set 
de condiţii care trebuie îndeplinite pentru implementarea lui „atunci”. 
Propoziția cu „atunci” este o acțiune sau o serie de acțiuni. 

În cazul unei propoziţii date, fiecare condiţie poate conţine una 
sau mai multe variabile, pentru care pot exista una sau mai multe 
posibilități. De exemplu, dacă vrei să ajungi undeva cu maşina şi dacă 
ştii să conduci o maşină şi dacă ai carnet de conducere şi asigurare a 
maşinii şi dacă ai o maşină la dispoziţie şi dacă nimic altceva nu te 
împiedică (ex. motorul stricat, lipsa cheilor, bateria descărcată etc.), 
atunci poţi executa acțiunile de conducere a maşinii. 

Vă puteţi imagina că atunci când regulile sunt descrise precis şi 
sunt reținute toate condiţiile şi acţiunile relevante, este necesar să res- 
pectăm un mare număr de reguli pentru a realiza chiar şi cea mai simplă 
sarcină. Aceste reguli sunt organizate într-o structură de rutine 
(„routines”) — instrucțiuni referitoare la proceduri necesare pentru 
realizarea unei sarcini $i subrutine („subroutines”) — instructuni pentru 
implementarea unei subsarcini în cadrul unei sarcini mai mari guver- 
nată de o rutină. Multe dintre acestea sunt iferative (se repetă de mai 
multe ori într-o sarcină). Diferitele rutine şi subrutine execută sarcinile 
şi subsarcinile componente necesare pentru implementarea producerii 
principale. În viziunea lui John Anderson (1983) şi a altor autori, pentru 
a realiza o anumită sarcină sau utiliza o abilitate specifică reprezentarea 
cunoştinţelor implică un sistem de producere („production system”) ce 
cuprinde întregul set de reguli (produceri) pentru executarea sarcinii sau 
utilizarea abilității. 

Allen Newell şi Herbert Simon (1972) ne oferă un exemplu de 
sistem de producere simplu pentru un pieton care vrea să traverseze 
strada la o intersecție semaforizată. Propoziția cu „dacă” se află în 
stânga sagetii, iar cea cu „atunci” după săgeată: 

Semafor roşu — Stop 
Semafor verde — Mergi 
Miscare şi punerea piciorului stâng pe carosabil — pas cu piciorul drept 
Mişcare şi punerea piciorului drept pe carosabil — pas cu piciorul stâng 

În acest sistem de producere, individul testează mai întâi să vadă 
dacă lumina semaforului este roşie. Dacă este roşu, persoana se opreşte 
ŞI testează din nou să vadă dacă lumina este roşie. Această secvență 
este repetată până când lumina devine verde, moment în care per- 
soana începe să se mişte. Dacă persoana se mişcă şi piciorul stâng este 
pe carosabil, persoana va păşi cu piciorul drept; dacă persoana se mişcă 
şi pune piciorul drept pe carosabil, persoana va păşi cu piciorul stâng. 

Uneori, sistemele de producere, cum ar fi programele de com- 
puter, contin virusi (,,bugs’”) în instrucțiunile care privesc condiţiile 
sau executarea acţiunilor. De exemplu, în programul de traversare a 
străzii, dacă în ultimul rând am scris ,,Miscare şi punerea piciorului 
drept pe carosabil — pas cu piciorul drept” şi individul execută siste- 
mul de producere, nu va ajunge nicăieri. În conformitate cu modelul 
sistemului de producere, reprezentările umane ale cunoştinţelor proce- 
durarle pot conţine viruși („bugs”) ocazionali. 

În afară de acest tip de model, psihologii cognitivisti au elaborat 
o serie de alte modele la care vom face referire în continuare. 


VI.10.1. Modelele ACT* şi ACT- R 


Aceste două modele sunt elaborate de John R. Anderson, primul 
în 1983 şi al doilea în 1993. Ele se încadrează în grupa modelelor 
computo-simbolice şi reprezintă perfectionari succesive ale unor modele 
mai vechi (M. Zlate, 2004, p. 459). 

În anul 1983, Anderson lansează în lucrarea sa The Arhitecture 
of Cognition, noua teorie ACT* (Adaptive Control Thought) care se 
citeşte „ACT cu steluță”: 

Aplicare 


Memoria 
Declarativă 


Memoria 
Procedurală 


Memoria 
de 


Lucru 


Recuperare Executare 


Encodare Realizare 
LUMEA EXTERIOARĂ 


Modelul lui Anderson postulează că există trei „blocuri” mnezice: 
memoria declarativă de lungă durată (MD); memoria procedurală de 
lungă durată (MP) şi memoria de lucru (ML). Primul bloc conţine 
informaţiile factuale sau conceptele într-o rețea semantică, sub forme 
diferite (propoziţii, imagini, secvențe). Cel de-al doilea bloc cuprinde 
procedurile sub forma unor reguli de producere. În final, blocul al 
treilea reprezintă partea activată a celor două forme de memorie de 
lungă durată (MD şi MP). Dinamica întregului sistem este determinată 
de o serie de procese fundamentale: encodarea — procesul prin care se 
înregistrează în ML informațiile din mediul extern; stocarea — creează 
reprezentări în MD şi măreşte forța conţinuturilor deja existente în MD; 
recuperarea- procesul prin care informațiile din MD intră în sfera ML 
prin creşterea valorii ei de activare; potrivirea — punerea în cores- 
pondenta a datelor din ML cu datele din MP, mai exact spus cu „con- 
dițiile” (antecedentul) regulilor de producere; aplicația — arată că învă- 
tarea noilor producţii sau reguli de producere se realizează studiindu-se 
istoria aplicării producţiilor existente; execuția — transferul din ML a 


220 


unor reguli de producere care s-au dovedit a fi corecte în urma proce- 
sului de punere în corespondență; performanța — converteşte „comanda” 
din ML în comportament. 

Modelul ACT* susține că toate cunoştinţele pătrund initial în 
sistem într-o formă declarativă, deci declarativul este condiția princeps 
a formării procedurilor. Acest punct de vedere a început să fie criticat 
imediat după apariția lui. Rezultatele obținute în urma studierii pacien- 
tilor amnezici indicau faptul că procedurile pot fi dobândite (formate) 
şi în afara abilităților de achiziţie a cunoştinţelor declarative. Cercetările 
au demonstrat că pacienții pot învăţa să manipuleze cu succes un sis- 
tem de reguli bazale, dar nu pot conştientiza, nu sunt în stare declare 
aceste reguli. De aici, s-a tras concluzia că procedurile sunt dobândite 
în afara parcurgerii stadiului declarativ. Acesta a fost unul din motivele 
care l-au determinat pe Anderson să elaboreze un nou model pe care l-a 
numit ACT-R (Adaptive Control of Thought-Rational). 

Acest model aduce două schimbări fundamentale. Prima schimbare 
se referă la originea declarativă a cunoştinţelor procedurale. Dacă 
inițial cercetătorul îşi concentrase atenția pe memoria declarativă, 
pentru instrucțiuni, în noul model ea cade tot pentru memoria decla- 
rativă, însă pentru exemple. Acum interesul îl reprezintă învăţarea 
procedurilor din exemple. Se arată că utilizarea exemplelor presupune, 
analogia, iar regulile de producere sunt compilate pe baza unui sumar 
al procesului analogic. A doua schimbare se referă la statutul de lungă 
durată a cunoştinţelor din memoria declarativă. În vechiul model 
informaţiile erau stocate în memoria declarativă şi mai apoi activate şi 
recuperate în memoria de lucru, pentru a fi apoi privite la condiția 
regulilor de producere. Noul model arată că nu este esenţial ca infor- 
matia să fie permanentă şi recuperabilă din memoria de lungă durată 
declarativă. Tot ceea ce se cere este ca informația să fie activă în 
memoria de lucru în timpul procesului analogic. Acest lucru presu- 
pune şi o informaţie temporară, encodată recent în memoria de lucru. 
Prin urmare, în acest caz, exemplele sunt menținute, susținute în me- 
moria de lucru de către mediul exterior fără a mai fi necesară memoria 
de lungă durată. 

Se poate observa că modelele propuse de Anderson depăşesc 
spaţiul memoriei şi furnizează informaţii cu privire la structura (arhi- 
tectura) mai generală a cunoaşterii. Aceste modele pot fi aplicate în 
procesele rezolvării de probleme sau în cele ale învățării. 

Modelele computo-simbolice prezintă atât avantaje, cât şi limite. 
În privinţa celor din urmă, putem spune că : 

1) nu explică maniera de formare a reprezentărilor simbolice 
manipulate de sistemele mnezice; 

2) nu oferă nicio articulare între sistemul cognitiv şi structurile 
neurofiziologice implicate în memorie; 

3) descriu într-un mod imprecis procesele de control care asigur 
dinamica autoadaptativă a sistemului mnezic (M. Zlate, 2004, p. 461). 

Aceste limite i-au determinat pe cercetători să elaboreze modele 
diferite, cum ar fi cele conexioniste. 


VI.10.2. Procesarea paralelă: modelul conexionist 


Teoriile procesării informaţiei inspirate de ştiinţa computerelor 
pornesc de la premisa că oamenii, asemenea computerelor, procesează 
informaţia în serie pas cu pas. Deşi unele aspecte ale cognitiei umane 
pot fi explicate în termenii procesării seriale, descoperirile psihobiologiei 
şi ale altor cercetări cognitive par să indice că alte aspecte ale gândirii 
umane implică procesarea în paralel, în care operații multiple se des- 
făşoară simultan. Aşa cum procesarea informaţiei de către computer a 
servit ca metaforă pentru multe modele ale cognitiei, înțelegerea noastră 
sporită referitoare la modul în care creierul uman procesează informația 
serveşte ca metaforă pentru multe dintre modelele recente ale repre- 
zentării cunoştinţelor la om. Deoarece creierul uman pare să gestio- 
neze mai multe operaţii şi poate procesa informaţii primite simultan de 
la mai multe surse — în parale — multe modele contemporane ale repre- 
zentării cunoştinţelor subliniază importanţa procesării în paralel. 

În prezent, multi psihologi cognitivişti explorează limitele mode- 
lelor procesării distribuite în paralel (PDP) denumite şi modele 
conexioniste (McClelland, Rumelhart şi PDP Research Group, 1986; 
Seidenberg şi McClelland, 1989; McLeod, Plunkett şi Rolls, 1998; 
Plaut, 2000). În conformitate cu aceste modele, suntem capabili să 
procesăm informaţia eficient deoarece putem gestiona în acelaşi timp 
un număr foarte mare de operaţii cognitive prin intermediul unei reţele 
distribuită de-a lungul unui număr incalculabil de locaţii din creier. Un 
calculator poate începe să răspundă unui input în timp de nanosecunde, 
dar neuronului unei persoane îi ia până la 3 milisecunde pentru a răs- 
punde la un stimul, astfel încât procesarea serială poate fi considerată 
înceată pentru a putea gestiona cantitatea de informații existentă. De 

exemplu, mulți dintre noi putem recunoaşte un stimul vizual complex 
în 300 de milisecunde. Dacă procesăm stimulul în serie, numai câteva 
sute de neuroni ar avea timp să răspundă. Dar conform modelelor 
PDP, distribuirea proceselor paralele explică mai bine viteza şi acura- 
tetea procesării informaţiei de către om. 

Structura mentală în cadrul căreia se crede că are loc procesarea 
paralelă este rețeaua, descrisă mai înainte, când am adus în discuţie 
rețelele semantice ale cunoştinţelor declarative. Să ne reamintim faptul 
că elementul fundamental al unei reţele este nodul. Fiecare nod este 
conectat la multe alte noduri. Aceste pattern-uri interconectate de noduri 
permit individului să organizeze cu sens cunoştinţele conţinute în 
conexiunile dintre diversele noduri. În multe modele de reţea, fiecare 
nod reprezintă un concept. 

In modelul PDP propus de James McClelland şi David Rumelhart 
(1981, 1985), reţeaua conţine unități de tip neuron care nu reprezintă 
concepte, propoziţii sau oricare alt tip de informaţie. Astfel, pattern-ul 
de conexiuni reprezintă cunoştinţele, nu unități specifice. Aceeaşi idee 
guvernează utilizarea limbajului: literele individuale (sau sunetele) ale 
unui cuvânt sunt relativ neuniforme, dar pattern-ul literelor (sau sune- 
telor) este înalt informativ. 

Modelul PDP demonstrează un alt mod în care modelul inspirat 
de creier diferă de cel inspirat de computer. Procese cognitive diferite 
sunt gestionate de pattern-uri de activare diferite. Ele nu sunt rezul- 
tatul unui set diferit de instrucțiuni primit de la o unitate centrală de 
procesare a unui computer. În creier, în orice moment un neuron dat 
poate fi inactiv, excitativ sau inhibator. 

= Neuronii inactivi nu sunt stimulati dincolo de pragul de excitare 
şi nu eliberează neurotransmitatori în sinapsă („the interneuronal gap”). 

= Neuronii excitatori eliberează neurotransmitatori care stimu- 
lează neuronii receptivi la sinpsă, crescând probabilitatea ca neuronii 
receptori să atingă pragul de excitare. 

= Neuronii inhibatorii eliberează neurotransmitatori care inhibă 
neuronii receptivi, reducând probabilitatea ca neuronii receptori să 
atingă pragul de excitare. 

Deşi potenţialul de acţiune al unui neuron se manifestă conform 
principiului „totul sau nimic”, cantitățile de neurotransmitatori şi neuro- 
modulatori eliberaţi poate varia, iar frecvența transmiterii poate varia, 
afectând astfel gradul de excitare sau inhibare al altor neuroni la sinapse. 

În mod asemănător, modelul PDP susţine că unităţile individuale 
pot fi inactive sau pot trimite semnale excitative sau inhibitorii altor 
unități. Nu se spune că modelul PDP indică, de fapt, căi neuronale 
specifice pentru reprezentarea cunoştinţelor. Suntem încă departe, 
consideră R.J. Sternberg (2006), de a avea o viziune clară despre 
modul în care se organizează informaţia neuronală specifică. Modelul 
PDP utilizează procesele fiziologice ale creierului ca o metaforă pentru 
înţelegerea cognitiei. În conformitate cu acesta, conexiunile dintre 
unităţi pot avea grade diferite de inhibitie sau excitație potențiale, chiar 
şi atunci când conexiunile sunt în mod curent inactive. Cu cât este 
activată mai des o conexiune specifică, cu atât mai mare este puterea 
conexiuni, indiferent dacă este excitativă sau inhibitorie. 

Din perspectiva modelului PDP, ori de câte ori utilizăm cunoş- 
tintele, ne schimbăm reprezentarea. Astfel, reprezentarea cunoştinţelor 
nu este un produs final, ci mai degrabă un proces sau chiar un proces 
potenţial. Ceea ce este stocat nu este un pattern particular de conexiuni, 
ci un pattern de conexiuni potențiale excitative sau inhibitorii pe care 
mintea (creierul) le utilizează pentru a recrea alte pattern-uri date 
atunci când este stimulată să o facă. Atunci când primim informaţii 
noi, activarea determinată de primirea de informaţii întăreşte sau 
slăbeşte conexiunile dintre unități. Informaţia nouă poate fi oferită de 
stimulii din mediu, de memorie sau de procesele cognitive. Abilitatea 
de a crea informatie nouă prin realizarea de inferente şi generalizări 
facilitează o versatilitate aproape infinită în reprezentarea şi manipularea 
cunoştinţelor. 

Această versatilitate îi deosebeşte pe oameni de computere. Oa- 
menii pot să se obişnuiască cu informaţia incompletă şi distorsionată. 
Informația distorsionată sau incompletă este considerată degradată. 
Conform modelului PDP, mintea umană este flexibilă şi nu necesită ca 
toate aspectele unui pattern să se potrivească precis pentru ca acel 
pattern să fie activat. Astfel, să ne gândim ce se întâmplă când aspecte 
distincte, suficiente ale unui pattern specific au fost activate de alte 
atribute în descriere. Informația degradată nu ne reţine să recreem 
pattern-ul corect. Această flexibilitate cognitivă ne măreşte capacitatea 
de a învăţa informaţii noi. 

Recurgând la modelul PDP, psihologii cognitivişti încearcă să 
explice diverse caracteristici generale ale cognitiei umane cum ar fi 
capacitatea noastră de a răspunde flexibil, dinamic, rapid şi relativ 
corect chiar şi atunci când ni se oferă informații parțiale sau degradate. 

În plus, psihologii cognitivişti încearcă să utilizeze modelul pentru a 
explica procesele cognitive specifice, cum ar fi percepția, raționamentul, 
citirea, înțelegerea limbajului, procesele memoriei etc. 

Modelele conexioniste cunosc şi ele anumite limite. De exemplu, 
ele nu pot explica cum îşi pot reaminti oamenii un anume eveniment; 
cum construim instantaneu un pattern nou, interconectat pentru a 
reprezenta ceea ce ştim despre un eveniment memorabil (cum ar fi ziua 
căsătoriei) ? 

De asemenea, modelele conexioniste nu explică satisfăcător faptul 
că ne putem dezvata instantaneu de pattern-uri stabile de conexiuni 
atunci când ne confruntăm cu informaţii contradictorii. De exemplu, 
să presupunem că vi se spune că criteriile pentru clasificarea părților 
unei plante, aşa cum sunt fructele, constau în a avea seminţe, pulpă si 
coajă şi că faptul de a fi mai dulci decât alte părți ale plantei nu 
prezintă importanță. Dacă apoi vi se dă sarcina de a sorta fotografii 
diferite cu parti de plantă în grupuri de fructe şi non-fructe, veţi sorta 
roşiile şi dovlecii cu merele şi alte fructe, chiar dacă anterior nu le-aţi 
considerat fructe (R.J. Sternberg, 2006, p. 302). 

În anul 1997, McClelland, McNaughton şi O’Reilly au încercat 
să elimine aceste neajunsuri ale sistemelor conexioniste susținând că 
există două sisteme de învăţare în creier. Un sistem corespunde cu 
modelul conexionist prin rezistenţa la schimbare şi prin relativa per- 
manenta. Sistemul complementar gestionează achiziția rapidă a infor- 
matiei noi, păstrează informaţia pentru scurt timp, apoi integrează 
informaţiile mai noi cu informaţia din sistemul conexionist. Sistemul 
conexionist apare divizat, fapt care necesită existența altor sisteme de 
învăţare. 

Se poate observa că modelele prezentate anterior au beneficiat 
de noile tehnologii pentru studierea creierului, de ştiinţa computerelor 
şi de studiile psihobiologiei privind creierul uman aflat în acţiune. Dar 
toate aceste tehnologii se află într-o continuă schimbare şi înnoire 
fenomen care va facilita în viitor elaborarea unor modele cât mai com- 
plexe cu privire la reprezentarea, organizarea şi utilizarea cunoştinţelor 
de către om.'’ De exemplu, prin utilizarea unor computere puternice 
cercetătorii încearcă să creeze modele de procesare în paralel via reţele 
neuronale. Studiile de caz şi experimentele de laborator tradiționale 
din domeniul psihologiei cognitive oferă multe oportunităţi pentru 


1 Vezi Mircea Miclea, op.cit., p. 237- 263; 317- 325. 

cercetări viitoare. Unii cercetători explorează procese cognitive spe- 
cifice cum ar fi procesarea auditivă a sunetelor emise în timpul 
vorbirii. Alții investighează procese fundamentale care reunesc toate 
aspectele cognitiei (R.J. Sternberg, 2006, p. 303). 


Intrebari pentru verificarea cunostintelor 


1. Definiti cunoştinţele declarative şi pe cele procedurale şi dati 
exemple pentru fiecare. 

2. Identificati-va un scenariu cognitiv pe care il utilizati in viata 
dumneavoastră de zi cu zi. Cum îl puteți optimiza? 

3. Descrieti atributele schemelor. Exemplificati scheme pe care 
le întâlniți la dumneavoastră şi la cei apropiați. 

4. În opinia dumneavoastră, de ce multe din modelele reprezentării 
cunoştinţelor au fost elaborate de persoane interesate de inteligența 
artificială? 

5. Care sunt avantajele şi limitele modelelor ierarhice ale repre- 
zentării cunoştinţelor? 


Concepte-cheie 


ACT* 

ACT-R (Adaptive Control of Thought-Rational) 
Categorie 

Concept 

Cunoştinţe declarative 

Cunoştinţe procedurale 

Eritabilitate 

Exemplar 

Noduri 

PDP (modelele procesării paralele distribuite) 
Procesare în paralel 

Procesare în serie 

Prototip 

Reţea semantică 

Scenariu cognitiv 

Schemă cognitivă 

Sistem de producere 

Trăsătură caracteristică 

Trăsătură definitorie 

VII. LIMBAJUL 


Acest capitol este structurat în două părți: 
A. Dezvoltarea limbajului 
B. Limbaj şi context 


A. Dezvoltarea limbajului — raportul dintre înnăscut şi dobândit 


1. Ce este limba şi care sunt proprietățile ei? 

2. Care este raportul dintre înnăscut şi dobândit în cazul limba- 
jului? 

3. Care sunt caracteristicile etapelor dezvoltarii limbajului? 


VIL1. Limba 


Există cel putin şase proprietăţi ale unei limbi, utilizarea unor 
mijloace organizate de combinare a cuvintelor în scopul de a comunica. 
(1) Limba ne permite să comunicăm cu unul sau mai multi oameni 
care ne împărtăşesc limba. (2) Limba creează o relaţie arbitrară între 
un simbol şi referentul său — o idee, un lucru, un proces, o relaţie sau o 
descriere. (3) Limba are o structură regulată; numai secvențele specifice 
ale simbolurilor (sunete şi cuvinte) au sens. Secvente diferite cer sen- 
suri diferite. (4) Structura limbii poate fi analizată pe niveluri multiple 
(ex. fonemic şi morfematic). (5) În ciuda limitarilor impuse de structură, 
expresii noi sunt virtual nelimitate. (6) Limba evoluează continuu. 

Limba presupune comprehensiunea verbală — capacitatea de a 
înțelege input-ul lingvistic, scris şi vorbit, precum cuvintele, propo- 
zitiile şi frazele —, şi fluenta verbală — capacitatea de a produce un out- 
put lingvistic. Cele mai mici unităţi sonore produse de coardele vocale 
umane sunt fonemele. Fonemele sunt cele mai mici unități sonore care 
pot fi utilizate pentru a diferenția sensul cuvintelor dintr-o anumită limbă. 
Cea mai mică unitate semantică cu sens determinat dintr-o limbă este 
morfemul. Morfemele sunt elemente morfologice cu ajutorul cărora se 

formează, de la o rădăcină, cuvinte şi forme flexionare. Pot fi şi afixe 
(prefixe sau sufixe), care pot conţine atât morfeme de conţinut (trans- 
mit sensul principal al cuvântului), cât şi morfeme funcţionale (care 
lărgesc sensul cuvântului). Lexiconul reprezintă ansamblul de morfeme 
dintr-o limbă (sau al unui utilizator de limbă). Surprinderea regulilor 
de îmbinare cu sens a cuvintelor în cadrul propozitiilor şi frazelor din- 
tr-o limbă dată este sintaxa, iar unitățile mai mari ale limbii reprezintă 
obiectul de studiu al discursului. 


Cercetările privind achiziția limbajului desfăşurate în prima 
jumătate a secolului XX au fost mai mult descriptive, cu scopul de a 
stabili norme de dezvoltare. Primele studii evidenţiază reperele ce 
caracterizează creşterea şi dezvoltarea copiilor în general, indiferent 
de limba pe care o vorbesc şi indiferent de cultura din care provin: 
gânguritul din prima jumătate de an, rostirea primelor cuvinte între 8 
şi 18 luni, combinaţii de cuvinte la începutul celui de-al treilea an de 
viata şi construcții gramaticale în jurul vârstei de 4-5 ani. Regula- 
ritatea acestor achiziţii, indiferent de limba maternă a copiilor, conduc 
la ideea unui proces de maturizare similar cu rostogolitul, mersul 
sprijinit şi mersul în picioare (G. Sion, 2003, p. 92). Faptul că există o 
stadialitate în toate culturile conduce la ideea că acele componente 
înnăscute ale limbajului sunt atât de specifice încât copiii parcurg 
traseul normal al achiziției limbajului, chiar şi în condiţiile în care 
mediul în care trăiesc nu le oferă modele de vorbire. Copiii trăiesc 
într-un context lingvistic de stimulare care îi determină să acumuleze 
un limbaj. Cu toate acestea, s-a observat că limbajul poate fi învăţat 
sau însuşit fără expunerea copiilor la un limbaj vorbit. Este cazul 
copiilor surzi din naştere, dar şi al celor neglijati care nu achizitio- 
nează un limbaj verbal. Această contradicție aparentă reprezintă baza 
dezbaterii dintre înnăscut şi dobândit. Istoria psihologiei a cunoscut, la 
sfârşitul anilor '50, o polemică celebră între doi cercetători repre- 
zentativi: B.F. Skinner şi N. Chomsky. Astăzi, această polemică este 
depăşită deoarece se consideră că ideea conform căreia omul se naşte 
cu anumite dispoziţii pentru a înțelege şi a vorbi o limbă naturală şi 
cea legată de importanţa mediului lingvistic şi extralingvistic în achi- 
zitia limbajului nu mai reprezintă două poziții contradictorii, ci două 
teorii complementare. 

VII.2. Controversa Skinner-Chomsky. Teorii noi 
cu privire la achiziţia limbajului 


În anul 1957, B.F. Skinner publica o carte fundamentală în 
psihologie, Verbal Behavior, în care aborda limbajul din perspectiva 
behavioristă şi îl analiza asemenea oricărui alt comportament care este 
însuşit de individ pe măsură ce adulţii aplică principiile recompensei 
la rostirile copiilor mici şi preşcolari. Incepând cu faza de gângurit 
spontan, contactele cu părinţii modelează rostirile copilului prin apro- 
ximatii succesive, până când acestea se apropie de vorbirea adultului. 

Modelarea silabelor gângurite în cuvinte şi a cuvintelor în pro- 
poziţii, astfel încât copiii să ajungă ca la vârsta gradinitei să producă 
forme gramaticale complexe şi să dobândească un vocabular activ de 
peste 14 mii de cuvinte, este pentru foarte mulți părinți „o misiune 
imposibilă”. Din acest motiv, abordarea behavioristă a limbajului care 
susține ideea copilului care răspunde la recompensele adultului nu mai 
este acceptată cu uşurinţă (G. Sion, 2003, p. 93). 

La doi ani după ce a apărut cartea lui Skinner, a apărut o altă 
carte reținută de literatura de specialitate: Syntactic Structures, care îl 
avea ca autor pe N. Chomsky. Acesta critică teoria skinneriană şi 
reuşeşte să convingă lumea ştiinţifică de faptul că şi copii cei mai mici 
îşi asumă mare parte din responsabilitatea învăţării propriului limbaj. 
În plus, Chomsky observă că o parte din cuvinte nu sunt oferite spre 
învățare copilului în mod intenţionat. Astfel de cuvinte sunt autogenerate, 
sunt producții noi, guvernate de o cunoaştere activă a regulilor grama- 
ticale. Alternativa oferită de Chomsky este aşa numita teorie ineistă. 
El observă corect că şi alte specii de animale posedă sisteme de comu- 
nicare, dar niciunul din sisteme nu se apropie de complexitatea şi fle- 
xibilitatea limbajului uman. Profesor emerit şi personalitate importantă 
la MIT, Chomsky consideră că numai oamenii posedă această capacitate 
extraordinară de a se exprima prin limbaj vorbit, dependentă de meca- 
nisme înnăscute. Cercetând realizările gramaticale ale copiilor, ling- 
vistul american consideră că structura limbii este prea complexă 
pentru a fi predată direct copiilor sau descoperită independent de un 
copil preşcolar, imatur din punct de vedere cognitiv. Altfel spus, copiii 
se nasc cu un mecanism de achiziție a limbajului (LAD — Language 
Acquisition Device), o reprezentare gramaticală înnăscută ce se află la 
baza tuturor limbilor. Acest mecanism permite copiilor ca imediat ce 
achiziționează un minim vocabular, să combine cuvintele în rostiri 
noi, dar constante gramatical, şi să înțeleagă semnificația a ceea ce 

aud. Existenţa acestui mecanism poate explica de ce şi cum îşi pot 
dezvolta copiii limbajul de timpuriu şi cu rapiditate. 

El a propus teoria gramaticii transformationale pentru a explica 
cum un singur LAD poate fi considerat ca element de achiziție a unor 
diverse sisteme lingvistice existente în toată lumea. Teoria sa este una 
complexă, deoarece este preocupată să facă distincția între structura de 
suprafaţă — ceea ce oamenii spun de fapt, şi structura de adâncime sau 
semnificația de bază din spatele cuvintelor. Altfel spus, atunci când 
auzim o propoziţie rostită de cineva, traducem gramatical de fapt 
diversele structuri de suprafață în sensurile comune sau obişnuite, 
folosind nişte reguli transformationale incluse in LAD. De exemplu, 
următoarele propoziţii au din punct de vedere gramatical structuri de 
suprafaţă diferite: „Elevul îi dă profesoarei un buchet de flori” şi „Un 
buchet de flori este dat profesoarei de către elev”. Pentru că putem 
aplica o regulă transformationala care să ne conducă de la 2 structuri 
de suprafaţă diferite la aceeaşi structură de adâncime, recunoaştem 
imediat că cele două propoziții au acelaşi sens. Exemplul de mai înainte 
se aplică înţelegerii limbajului, dar producerea limbajului funcționează 
invers. Producerea limbajului începe cu structura de adâncime, căreia i 
se aplică reguli transformationale pentru a genera structuri de suprafață 
corecte gramatical. Prin urmare, dezvoltarea limbajului este o chestiune 
de dobândire a usurintei de aplicare a acestor reguli transformationale 
în perioada copilăriei timpurii. Pe copii nu îi învaţă nimeni cum să 
folosească aceste reguli, în schimb capacitatea acestora de a le folosi 
cunoaşte o maturizare spontană prin simpla expunere într-un mediu în 
care se vorbeşte (G. Sion, 2003, p. 94). 

Ambele teorii, cea skinneriană şi cea a lui Chomsky au generat 
la rândul lor o serie de polemici. Criticii lor susțin că de fapt nu este 
foarte clar care sunt regulile transformationale pe care le achizitio- 
nează copii. Faptul că aceste reguli transformationale sunt foarte putin 
descrise nu ne pune la dispoziție mai multe informaţii despre modul în 
care se realizează dezvoltarea limbajului. Unii cercetători (Laura E. Berk, 
1989) sunt sceptici cu privire la existența psihologică a structurilor 
gramaticale de adâncime. Studiile au arătat că primele combinaţii de 
cuvinte la copiii foarte mici nu se bazează pe o aplicare constantă a 
unei categorii gramaticale orale, respectiv relaţia subiect-obiect-verb. 
Copilul începe să utilizeze cuvinte care aparțin aceleiaşi clase 
gramaticale, într-un mod variabil şi imprevizibil, care nu se potrivesc 
cu nişte cunoştinţe înnăscute de gramatică. 

Deşi foarte criticate, cele două teorii au adus contribuții 
semnificative la studiul dezvoltării limbajului. Achiziţia limbajului nu 
se poate reduce la mecanismul de recompensă sau modelare. Cu toate 
acestea, există situaţii care demonstrează că odată ce copilul a înţeles 
o nouă formă lingvistică, perfecționare ei este facilitată de feedback-ul 
oferit de adult şi de exemple. Principiile behavioriste îşi păstrează 
valoarea şi utilitatea în practica logopedică. Pe de altă parte, teoria lui 
Chomsky, a reuşit să impună ideea că copiii sunt ființe active, 
orientate spre reguli, care testează ipoteze şi care achiziționează cea 
mai mare parte a limbajului din proprie inițiativă. 

Cum poate deja vă aşteptaţi, noile teorii privind achiziția limba- 
jului pun accent pe faptul că există legături şi interacțiuni între pre- 
dispozițiile interioare şi elementele de mediu. Modelele interactioniste 
sunt orientate către contextul social al învăţării limbajului. Un copil 
activ, bine înzestrat pentru învăţarea limbajului, observă şi se angajează 
în schimburi sociale cu ceilalţi. În urma acestei experienţe, copilul îşi 
construieşte un sistem lingvistic care relationeaza forma şi conținutul 
limbajului cu sensul social al limbajului. Deşi aceşti teoreticieni con- 
sideră copilul ca fiind o fiinţă activă şi comunicativă din momentul 
venirii lui pe lume, nu există încă un consens cu privire la natura 
exactă a abilităților lui înnăscute. Alte teorii privind dezvoltarea lim- 
bajului s-au axat pe interacţiunea între copil şi cel care-l îngrijeşte, 
spre deosebire de teoriile axate pe învăţarea limbajului, cum erau cele 
dezvoltate de Skinner şi Chomsky. Pentru J.S. Bruner (1977), de 
exemplu, mai important este cu cine vorbeste copilul decat ce vorbeste 
copilul. Această nouă paradigmă mută centrul de greutate al cercetării 
pe intenția comunicativă (cea a locutorului şi a interlocutorului). Aici 
avem de a face cu acte de limbaj mai curând decât cu enunturi. Prin 
urmare, se acordă importanţă aspectului social al actului comunicativ. 
Pentru ca un copil să înveţe să vorbească el are nevoie să achiziționeze 
sintaxa, deoarece trebuie să fie capabil să enunte fraze în conformitate 
cu regulile gramaticale, dar mai trebuie ca ceea ce spune el să aibă un 
sens, ceea ce presupune aspectul semantic al limbajului (această învăţare 
se referă la legătura între obiect şi cuvânt). Aceste aspecte se cons- 
truiesc chiar de la primele schimburi nonverbale între copil şi mamă, 
se construiesc concomitent şi nu pot fi disociate. Mama şi copilul 
creează un tip de scenariu previzibil, ceea ce Bruner numeşte LASS 

(abrevierea engleză a Language Support System), adică un sistem de 
suport pentru achiziționarea limbajului. Prin sistemul de suport conceput 
de Bruner se realizează asocierea între limbaj şi intenţia comunicativă. 
LASS nu este exclusiv lingvistic, ci şi fundamentat social. Bruner 
situează originea limbajului în primele schimburi interactive ale copi- 
lului cu mama sa şi subliniază continui-tatea între această perioadă 
nonverbală şi preverbală cu perioada verbală ulterioară. Această 
continuitate este asigurată de LASS prin formate sau scenarii (modele 
standardizate de interacțiune) familiale sau de rutină (care corespund 
jocurilor repetitive), în care copilul poate face repetiţii în baza acestor 
elemente ce apar regulat în scenarii. LASS are rolul de a ajuta trecerea 
între lingvistic şi nonlingvistic, focalizând atenţia copilului în special 
asupra elementelor variabile ale situației (pentru că cele care se repetă 
formează fondul), şi asupra funcției comunicării (Tourrette şi Guideti, 
2002, apud G. Sion, 2003, p. 96). 

Teoria lui Bruner prezintă similarități cu cea a lui L.S. Vigotski. 
Lucrarea sa Gândire şi limbaj, publicată după moartea sa (1935), a 
fost tradusă în limba engleză abia în anii '60, iar în franceză abia în 
1984, fapt pentru care ideile vehiculate aici nu s-au bucurat de recu- 
noastere decât târziu. Vigotski consideră cuvântul ca unitatea de bază 
a gândirii şi limbajului şi arată că dezvoltarea limbajului şi a gândirii 
sunt aflate într-o strânsă legătură. Limbajul are funcția de a organiza 
percepțiile şi procesele de gândire, fapt care îi conferă o mare impor- 
tanta în structurile gândirii. De asemenea, el accentuează ideea că lim- 
bajul trebuie studiat în contextul sociocultural în care se dezvoltă 
individul. 

Ca şi Bruner, Vigotski consideră comportamentul adulților fata 
de copii „programat” aproape inconştient, făcând posibilă dezvoltarea 
copiilor. Bruner scrie despre un pattern de limbaj al mamei, care este 
destinat prin acuratețe şi simplitate să sprijine copilul în învăţarea 
limbajului. Sprijinul adultului este cel care permite copilului trecerea 
într-un stadiu superior al dezvoltării limbajului. 


VII.3. Etapele dezvoltării limbajului 


Indiferent de limba pe care o învaţă copiii, se pare că există un 
pattern comun de dezvoltare pentru fiecare categorie de vârstă: 

Vârsta Caracteristicile Interacțiunea cu procesarea 
aproximativă vârstei informaţiei 


Stadiul prenatal | Răspunde la vocea umană | Pe măsură ce sunetele capătă sens, 
Primele luni de | Gânguritul, care cuprinde | percepţia sunetelor de către copil 
viata vocale devine mai selectiva, iar capaci- 
Între 6 şi 12 luni | Lalatiunea cuprinde tatea sa de a-şi aminti sunete 
foneme distincte — vo- creşte. 
cale şi consoane — care 
caracterizează limbajul 
primar al bebeluşului 
Între 1 şi 3 ani Rostirea unui cuvânt Pe măsură ce fluenta şi înţelegerea 
Rostirea a două cuvinte cresc, abilitatea de a manipula 
Vorbirea telegrafică mental simboluri lingvistice şi 
(„mama papa”, „tata sus” dezvoltarea conceptelor, cresc; 
etc.) apar erorile atunci când copilul 
încearcă să aplice vocabularul său 
limitat la o varietate de situaţii; 


treptat, vocabularul copilului devine 
mai specializat, iar erorile apar 
mai rar. 


Între 3 şi 4 ani Rostirea unor propoziţii Vocabularul şi conceptele continuă 
simple care sunt expresia | să se dezvolte în termeni de fluenta 
îmbogăţirii vocabularului; | şi înțelegere; copilul îşi însuşeşte 
înţelegerea sintaxei; erori regulile sintaxei; erorile determi- 
determinate de supra- nate de suprareglare oferă infor- 
reglare. matii despre modul în care copiii 

formează reguli despre structurile 
limbajului. 

In jurul vârstei Vorbirea complexă; Pro- Pattern-urile şi strategiile de achi- 

de 4 ani poziţiile simple; creşte zitie a limbajului la copii sunt stu- 
complexitatea structurii diate în acelaşi mod cu cele ale 
limbajului până la adoles- | adulţilor; strategiile lor metacog- 
centa; vocabularul se îm- | nitive pentru achiziţia limbajului 
bunatateste. devin mai sofisticate in timpul 

copilariei. 


Studiile transculturale au demonstrat că propoziţia de tipul 
SUBSTANTIV + VERB + ATRIBUT, caracteristică pentru limba engleză, 
nu este tipică pentru toate limbile; copiii folosesc ordinea cuvintelor 
caracteristică pentru limba la care sunt expuşi în mediu. 

Până la vârsta de 5 ani se dezvoltă şi limbajul intern, structurat 
pe baza mecanismelor vorbirii sonore. El cuprinde componente auditive 
Şi vizuale, kinestezice şi componente eferente motorii. Vorbirea interioară 

are o funcție cognitivă, dar şi de reglaj (A. Tucicov- Bogdan, 1973). 
Dezvoltarea limbajului intern se face prin eliberarea vorbirii de legă- 
tura ei nemijlocită cu acțiunea concretă. La început, limbajul intern 
este mai putin automatizat, restrângerea lui având loc în perioada 
activităţii şcolare. 

In urma cercetărilor realizate pe copii cu vârste cuprinse între 
2 şi 6 ani s-a ajuns la concluzia că aceştia simt nevoia de a vorbi 
pentru ceilalți, de a intra în relaţie cu ceilalți prin limbaj, de a utiliza 
limbajul pentru a comunica gândurile proprii şi chiar de a folosi lim- 
bajul pentru a coopera. 

Dezvoltarea capacităților metalingvistice apare târziu la copii şi 
se referă la capacitatea de a privi dinafară şi de a reflecta asupra lim- 
bajului ca sistem. Această capacitate presupune cunoaşterea explicită a 
limbajului la diferite niveluri, respectiv la nivel fonetic (de exemplu, 
despărțirea în silabe), la nivel semantic (înţelegerea sinonimiei), la 
nivel sintactic (judecatile gramaticale), deşi copilul poate enunta pro- 
poziții simple înainte de a le putea evalua corectitudinea gramaticală. 
Activitatea metalingvistică este asociată activității şcolare şi se exersează 
în acest context. 

In perioada 6/7-10/12 ani, copilul intră la şcoală. Este o perioadă 
în care gândirea sa se dezvoltă: copilul face judecăţi şi raționamente, 
realizează construcții logice care îi permit să depăşească informaţiile 
senzoriale şi să observe anumite permanente, unii invarianti cum ar fi 
cantitatea de materie, greutatea, volumul, timpul, viteza şi spațiul (G. 
Sion, 2003, p. 145). Gândirea sa se ridică în plan abstract, categorial. 
Se dezvoltă operaţiile gândirii: analiza, sinteza, comparatia, abstracti- 
zarea, generalizarea, clasificarea şi concretizarea logică. Cresc flexi- 
bilitatea gândirii şi mobilitatea ei. 

Când intră la şcoală, copilul are un vocabular de aproximativ 
2.500 de cuvinte. El stăpâneşte reguli de folosire corectă a cuvintelor 
în vorbire. Se formează acum capacitatea de scris-citit care contribuie 
la dezvoltare limbajului. 

A Activitatea verbală are componente cognitive, afective şi motorii. 
Invatarea limbii depinde de factori genetici, de starea fiziologică şi 
experienţa acumulată de copil şi de tipul de mediu la care a fost expus. 

In stadiile pubertatii şi adolescenţei (de la 10/12 ani, până la 
24/25 de ani, în adolescenţa prelungită; U. Schiopu şi E. Verza, 1995, 
p. 203), exprimarea verbală devine din ce în ce mai fluentă, creşte 
debitul scris. La pubertate se formează caracteristicile scrisului, iar în 
adolescenţă se stabilizează. 

Între 16 şi 18 ani se adoptă un mod propriu de a se iscăli, după 
ce exersează în prealabil. Se formează algoritmi verbali utilizați în 
luarea de cuvânt, în relatarea unor situaţii, redactarea unor proiecte şi 
referate etc. Vorbirea devine mai nuanţată şi plastică, adaptată la 
circumstanțe. Adolescentul acordă o mare atenție pentru sensul, sem- 
nificatia şi folosirea corectă a termenilor. El cunoaşte puterea foarte 
mare a cuvântului. 

La puber persistă în fluxul vorbirii numeroase aspecte necon- 
trolate ale exprimării, cuvinte parazite, excese de exclamatii, de super- 
lative (super, extraordinar), de expresii şablon şi clişee verbale (,,mie-mi 
spui”, „las-o baltă!”), dar şi vulgarisme uneori voite, agramatisme, o 
neglijenţă ostentativă ca expresie de teribilism. Se observă în contextul 
sociocultural românesc actual, că adolescenţii împrumută şi utilizează 
în discuţiile dintre ei o serie de cuvinte şi expresii preluate din limba 
engleză sau din jargonul său: „cool”, „forget about it!” etc. De aseme- 
nea, utilizarea computerului, a jocurilor video şi a internetului de la 
vârste foarte mici, încă din preşcolaritate, continuă să ridice în prezent 
probleme importante cu privire la dezvoltarea limbajului, la comuni- 
carea verbală şi nonverbală, precum şi la apariţia unor jargoane strict 
determinate de noile tehnologii. 


Intrebări pentru verificarea cunoştinţelor 


1. Identificati cele şase caracteristici ale limbii. Comentati-le pe 
fiecare în parte. 

2. La ce se referă celebra controversă dintre Skinner şi Chomsky? 

3. Care este ideea centrală a teoriei lui J.S Bruner? Ce înseamnă 
»LASS”? 

4. Ce susține L.S. Vigotski în lucrarea sa Gândire si limbaj? 

5. Pentru intervalul de vârstă 1-3 ani identificaţi caracteristicile 
limbajului şi interacţiunea sa cu procesarea informaţiei? 

6. Definiti sintagma „capacități metalingvistice”. 

7. Cum se prezintă limbajul la pubertate şi adolescență? Vă 
aduceţi aminte dacă ati folosit expresii specifice elevilor liceului în 
care ati învăţat (jargon)? Mentionati şi comentaţi câteva dintre acestea. 

8. Cum credeți că influenţează noile tehnologii (Jocurile pe 
computer, telefonia mobilă, internetul etc.) dezvoltarea limbajului? 

Concepte-cheie 


Capacitati metacognitive 

Foneme 

Gângurit 

LAD 

Lalatiune 

LASS 

Lexicon 

Limbaj intern 

Limba 

Morfeme 

Semantica 

Sintaxa 

Teoria behaviorista a limbajului (B.F. Skinner) 
Teoria ineista a limbajului (N. Chomsky) 
Vorbire telegrafica 


B. Limbaj si context 


1. Cum influenţează limbajul modul în care gândim? 

2. Cum este influențat limbajul de contextul sociocultural în care 
trăim? 

3. Ce putem afla despre limbaj atunci când studiem creierul uman? 


Citiţi ce este scris în caseta de mai jos: 


Chirurgul care l-a operat pe fratele meu este un măcelar. 

Casa lui este un cuib de gândaci. 

Medicamentele pe care le iei sunt apă de ploaie. 

Copiii abuzati sunt bombe cu ceas ambulante. 

Şeful meu este un leu în sala de şedinţe şi un pisoiaş blând cu mine. 
Bunicul meu este o legumă. 

Fosta nevastă a lui Ion l-a mâncat de viu. 

Ea este o broască ţestoasă care se îndrăgosteşte numai de iepuri. 


Niciuna dintre afirmaţiile de mai sus nu este adevărată la modul 
literal, în sensul propriu. Cu toate acestea vorbitorii de limbă română 
nu întâmpină dificultăți în înţelegerea acestor metafore şi a altor forme 
non-literale ale limbii. Cum le înțelegem? Una din explicaţiile faptului 
că putem înțelege sensul figurat al limbii este că putem interpreta 

cuvintele pe care le auzim sau citim în cadrul unui context lingvistic, 
cultural, social şi cognitiv mai larg. În această a doua parte, vă pro- 
punem să ne concentrăm atenția pe contextul cognitiv al limbajului. 
Vom surprinde modul în care oamenii utilizează limbajul în context 
pentru a învăța cum să citească şi să devină cititori experimentați. 
Apoi, vom privi mai îndeaproape cum interacționează gândirea cu 
limbajul şi cum acesta din urmă apare în diverse contexte sociale. În 
final, vom face referire la aspectele neuropsihologice ale limbajului. 
Toate aceste teme diverse au în comun faptul că se referă la modul în 
care utilizăm limbajul în viaţa de zi cu zi, în diferite contexte în care 
trebuie să comunicăm cu alții şi să dăm sens conținutului comunicării 
noastre. 


VII.4. Citirea: procese descendente şi procese ascendente 


Citirea este un proces complex şi merită toată atenția noastră. Ea 
implică limbajul, memoria, gândirea, inteligenţa şi percepția. Capacitatea 
de a citi este esenţială în viața noastră. Oamenii care suferă de dislexie — 
dificultatea de a descifra, citi şi înţelege textele — au de suferit într-o 
societate care valorizează citirea fluentă. 


VII.4.1. Aspectele perceptive ale citirii 


Se poate spune că abilitatea de a citi este remarcabilă. Aflat în 
faţa unui procesor de texte, cititorul poate să perceapă litera corectă 
atunci când îi este prezentată în diferite stiluri şi dimensiuni, atunci 
când e scrisă ca literă mică sau ca majusculă, chiar şi când este scrisă 
de mână. Aceste procese implică percepția aspectelor ortografice (în 
legătură cu forma vizibilă) ale cuvintelor tipărite. Apoi, cititorul 
trebuie să transforme litera într-un sunet. El creează un cod fonetic. În 
limba engleză, de exemplu, această traducere este mai dificil de realizat 
deoarece această limbă nu asigură întotdeauna corespondenţa directă 
dintre o literă şi un sunet. 

După ce persoana/cititorul traduce toate simbolurile vizuale în 
sunete, trebuie să le aşeze într-o ordine anume pentru a forma un 
cuvânt. Apoi, trebuie să identifice cuvântul şi să îşi dea seama ce 
înseamnă acel cuvânt. Se avansează în citirea textului, se trece la 
următorul cuvânt şi se repetă procesul de fiecare dată. Observati: 
capacitatea de a citi nu este nicidecum una simplă. În S.U.A., aproxi- 
mativ 36 de milioane de americani adulți nu au învăţat să citească la 

nivelul unui elev de clasa a opta, iar în România rata abandonului 
şcolar la elevii din ciclul gimnazial este în creştere, motiv de ingrijo- 
rare pentru stat şi societatea civilă. 

Atunci când învaţă să citească, novicii trebuie să stăpânească 
două tipuri de procese perceptive fundamentale: procesele lexicale şi 
procesele de înţelegere. Primele sunt utilizate pentru identificarea 
literelor şi a cuvintelor; ele activează informaţia relevantă din memorie 
în legătură cu aceste cuvinte. Procesele de înțelegere, sunt utilizate 
pentru a conferi sens unui text considerat ca întreg. Diferentierea şi 
integrarea abordărilor descendentă şi ascendentă ale percepţiei pot fi 
întâlnite atunci când sunt analizate procesele lexicale ale citirii. 


VII.4.2. Procesele lexicale şi citirea 


Fixarea privirii şi viteza de citire — atunci când citim, ochii noştri 
nu se mişcă lent deasupra paginii şi nici măcar de-a lungul unui rând 
din text. Ochii se mişcă sacadat- mişcări secvențiale rapide pe măsură 
ce fixează parti („calupuri”) succesive din text. Fixările privirii au fost 
descrise ca nişte „instantanee” (,,snapshots”’; Pollatsek şi Rayner, 1989). 
În cadrul unor experimente s-a observat, de exemplu, că subiecţii îşi 
fixau privirea mai mult timp pe cuvintele mai lungi decât pe cele 
scurte şi pe cuvintele cu care nu erau familiarizați. De asemenea, 
ultimul cuvânt dintr-o propoziție este fixat mai mult timp. 

Atunci când cineva citeşte un text fixează cu privirea cele mai 
multe dintre cuvinte, dar nu pe toate. Cititorii fixează aproximativ 80% 
din cuvintele (ex. substantive, verbe şi alte cuvinte care contribuie la 
crearea sensului) unui text. 

S-a observat că atunci când subiecţii erau solicitati să citească 
repede, ei prezentau mai puţine fixări ale privirii şi de mai scurtă 
durată. Viteza mai mare este pusă pe seama înțelegerii a ceva mai mult 
decât esenţa unui pasaj (Homa, 1983). 

Accesul lexical — se referă la identificarea unui cuvânt care per- 
mite cititorului să aibă acces la sensul cuvântului stocat în memorie. 
Mulţi psihologi care au studiat citirea consideră că accesul lexical este 
un proces interactiv, care combină informaţia de la nivele multiple de 
procesare, cum ar fi trăsăturile literelor, literele însele şi cuvintele 
formate din litere. David Rumelhart şi James McClelland (1981, 1982) 
au propus modelul activării interactive (,,interactive-activation model”) 
care susține că activarea elementelor lexicale particulare are loc la 
nivele multiple şi că activitatea de la fiecare nivel este interactivă. 

Cei doi cercetători au identificat trei nivele de procesare dis- 
tincte care urmează input-ului vizual: nivelul trăsăturii, nivelul literei 
şi nivelul cuvântului. Informaţia de la fiecare nivel este reprezentată 
separat în memorie şi trece de la un nivel la altul bidirecțional. Cu alte 
cuvinte, procesarea este ascendentă, începe cu datele senzoriale şi 
„urcă” spre nivelele superioare ale procesării cognitive) şi descendentă 
(începe cu operarea cognitivă de nivel înalt asupra cunoştinţelor şi 
experienţelor anterioare legate de un anumit context). Altfel spus, nu 
numai că ne folosim de trăsăturile literelor pe care le putem percepe şi 
care ne ajută să identificăm cuvintele, dar recurgem şi la trăsăturile 
cuvintelor pe care deja le ştim pentru a identifica literele. Din acest 
motiv modelul a fost numit „interactiv”. În plus, aspectul descendent 
al modelului face posibile efectele contextului generalizate. 


Studiile în care s-au utilizat tehnicile CT şi fMRI (prezentate în 
capitolul al II-lea) au relevat că regiuni diferite ale creierului sunt 
activate în timpul procesării vizuale pasive a formei cuvântului, în 
analiza semantică a cuvintelor şi în pronunțarea cu voce tare a cuvin- 
telor. Alături de descoperirile neuropsihologiei, stau cele ale simulării 
pe computer a modelelor de recunoaştere a cuvintelor. Acestea susțin 
un efect de superioritate a cuvântului, similar cu efectul superiorității 
configurației şi efectul superiorității obiectului. În efectul superiori- 
tatii cuvântului, literele sunt mai uşor citite atunci când sunt cuprinse 
în cuvinte decât atunci când sunt prezentate izolat sau alături de litere 
care nu formează cuvinte. James McKeen Cattell (1886) a observat că 
oamenilor le ia de două ori mai mult să citească cuvinte care nu au 
legătură unele cu altele decât cele care formează o propoziţie cu sens. 

Efectul a fost demonstrat şi în cercetări ulterioare de către 
Gerald Reicher (1969) şi Daniel Wheeler (1970) care au condus la for- 
mularea aşa-numitului efect Reicher — Wheeler. Efectul superiorității 
cuvântului este observat într-o paradigmă experimentală cunoscută ca 
sarcina de decizie lexicală (,,lexical-decision task”), un şir de litere 
este prezentat rapid, apoi acestea sunt fie acoperite, fie îndepărtate cu 
ajutorul unei măşti vizuale. Subiectii sunt solicitati să decidă asupra 
şirului de litere. Participanţii aleg mai repede litera corectă atunci când 
aceasta este prezentată în contextul unui cuvânt, decât izolat. Mai 
mult, s-a observat o identificare corectă a literelor atunci când acestea 
sunt plasate în false cuvinte, decât atunci când sunt prezentat izolat 
(deşi şirurile de litere care nu pot fi pronunţate ca cuvinte nu ajută în 
procesul identificării). 

J.M. Cattell a observat că se poate vorbi şi despre un efect al 
superiorității propoziției. De exemplu, să presupunem că un cititor 
vede rapid un stimul degradat. Cuvântul fereastră, de exemplu, poate 
fi văzut într-o formă ştearsă, neclară. Este ca în cazul în care abia 
deslusiti un cuvânt dintr-un curs de psihologie cognitivă pe care l-aţi 
xeroxat de la un coleg, care la rândul lui l-a xeroxat de la alt coleg ce 
le avea trase la xerox de la colegul lui de bancă... 

Atunci când cuvântul se prezintă astfel este mai dificil să-l 
recunoaştem decât atunci când este precedat de o propozitie-context 
cum ar fi: „Trebuia să facem mai multe reparaţii in casa cea noua. 
Prima era repararea .....” (Perfetti, 1985). Contextul care are sens pentru 
un stimul ajută cititorul să îl perceapă. 

Efectele contextului operează atât la nivel conştient, cât şi la cel 
preconştient. La nivel conştient, exercităm un control activ asupra 
utilizării contextului pentru a determina sensurile cuvintelor, în timp 
ce la nivel preconştient, utilizarea contextului este probabil automată 
şi independentă de controlul activ (Stanovich, 1981; Posner şi Snyder, 
1975). 

Modul în care citim, mai bine sau mai rău, este determinat de cât 
de bine reflectăm şi ne gândim la ceea ce citim. Prin urmare, să căutăm 
noi răspunsuri la întrebarea: care este relaţia dintre gândire şi limbaj? 


VIL5. Gândire, limbă, limbaj 


De-a lungul timpului s-au formulat întrebări interesante care 
vizează raportul dintre gândire şi limbaj. Aici ne vom referi numai la 
unele dintre ele, căutând să le dăm răspunsuri. 

Psihologii cognitivişti şi psiholingvistii'* sunt preocupaţi să-i 
studieze pe utilizatorii diverselor limbi şi dialecte. La aceste studii ne 
vom referi în continuare. 


VIL5.1. Diferenţele dintre limbi 


De ce există atât de multe limbi în lume? Cum influențează 
limba, în general şi utilizarea unei anumite limbi, gândirea? Aşa cum 


'5 Psiholingvistica este o ştiinţă interdisciplinară având ca obiect de 
studiu relaţia dintre structura mesajelor şi procesele psihice, specifice indi- 
vizilor care le produc şi le interpretează într-o situaţie comunicativă dată; vezi 
Tatiana Slama-Cazacu, Limbaj şi context (Editura Ştiinţifică, 1959); Psiho- 
lingvistica — o ştiinţă a comunicării (Editura All, 1999); Stratageme comuni- 
cationale şi manipularea (Polirom, 2000). 

ne putem da uşor seama, limbi diferite cuprind lexicoane diferite şi 
folosesc structuri sintactice diferite. Aceste diferenţe reflectă adesea 
diferenţele din mediul fizic şi din cel cultural în care limbile apar şi se 
dezvoltă. De exemplu, în ceea ce priveşte lexiconul, comunitatea Garo 
din Burma distinge între mai multe tipuri de orez, ceea ce este simplu 
de înţeles, deoarece este vorba despre o cultură a orezului. Arabii 
nomazi au mai mult de 20 de cuvinte diferite pentru a denumi cămilele. 
Apare evident faptul că aceste popoare conceptualizează orezul şi 
cămilele într-un mod specific şi complex raportați la alti indivizi care 
nu aparțin culturilor lor. Prin urmare, ne putem întreba: gândesc cei 
din Garo diferit faţă de noi în ceea ce priveşte orezul? Dar arabii, se 
diferenţiază de noi atunci când se gândesc la cămile? 

Structurile sintaxei acestor limbi diferă. Aproape toate limbile 
oferă posibilitatea de a comunica acţiuni, agenţii acțiunii şi obiectele 
acțiunii (Gerrig şi Banaji, 1994). Ceea ce diferă este ordinea în care 
apar subiectul, verbul şi obiectul într-o propoziţie declarativă tipică şi 
gradul inflexiunilor gramaticale şi alte semne pe care vorbitorii sunt 
obligați să le includă ca elemente esențiale ale unei propoziţii. De 
exemplu, pentru a exprima în limba română o acţiune trecută, se 
foloseşte timpul perfect compus: verbul auxiliar „a avea” şi participiul 
verbului de conjugat: eu am mers, tu ai mers, ei au mers etc. Se 
observă că verbul auxiliar se schimbă în funcţie de persoana cu care 
este conjugat (I-a, a I-a şi a III-a, singular şi plural). In limba engleză, 
se indică dacă acţiunea a avut loc în trecut schimbând forma verbului 
de la infinitiv „to walk” (ex. walked). Forma verbului nu se modifică 
în funcţie de persoana cu care se conjugă: I walked, you walked, they 
walked etc. În spaniolă şi germană, verbul trebuie să indice dacă agentul 
acţiunii este la singular sau plural. În turcă, forma verbului trebuie să 
indice o acțiune trecută, persoana — la singular sau la plural — şi daca 
acțiunea a fost observată sau experimentata direct de vorbitor sau daca 
a fost observată indirect. Întrebarea iniţială se poate menţine: aceste 
diferenţe şi multe altele existente în structurile sintaxei influențează 
sau chiar constrâng utilizatorii acestor limbi să gândească despre 
lucruri în mod diferit datorită limbii pe care o folosesc atunci când 
gândesc? 


VII.5.2. Relativitatea lingvistică: ipoteza Sapir- Whorf 


Un răspuns la întrebarea anterioară poate fi oferit de relativitatea 
lingvistică ce susține că vorbitorii diferitelor limbi au sisteme cognitive 

diferite şi că acestea din urmă influențează modurile în care oamenii 
gândesc despre lume. Din această perspectivă, membrii comunității 
Garo ar gândi despre orez diferit fata de noi, românii. De exemplu, ei 
au creat mai multe categorii cognitive pentru orez decât românii. Prin 
urmare, limbajul modelează gândirea. Există unele dovezi care susțin 
că învățarea de cuvinte are loc, partial, ca rezultat al diferentierii 
mentale la copii între diferitele tipuri de concepte (Carey, 1994; Xu şi 
Carey, 1995, 1996). Prin urmare, copiii care au de a face cu diferite 
tipuri de obiecte, ca o funcție a culturii în care cresc, pot crea variate 
tipuri de diferențieri mentale. 

Ipoteza relativității lingvistice mai este numită şi ipoteza Sapir- 
Whorf, după cei doi creatori ai ei. Edward Sapir (1941/1964) a observat 
că oamenii văd, aud şi experimentează diverse lucruri, situaţii etc. în 
funcţie de limbajul existent în comunitatea în care trăiesc, limbaj care 
predispune la anumite interpretări. Benjamin Whorf (1956) susținea 
acest punct de vedere într-un mod şi mai clar: „Noi disecăm natura de-a 
lungul unor linii trasate de limba maternă. Categoriile şi tipurile pe 
care le izolăm din lumea fenomenelor nu le regăsim acolo, deoarece 
ele se află chiar în faţa observatorului; în opoziţie, lumea este prezen- 
tată într-un flux caleidoscopic de impresii care trebuie organizate de 
mintea noastră, iar acest obiectiv se realizează cu ajutorul sistemelor 
lingvistice din mintea noastră” (B. Worf apud R.J. Sternberg, 2006, p. 356). 

Ipoteza, foarte influentă în lumea ştiinţelor sociale, a căpătat o 
dimensiune mitică. De exemplu, unii oameni de ştiinţă au susținut 
mult timp că eschimoşii au o mulțime de cuvinte pentru ceea ce noi 
numim zăpadă. Pentru a combate acest mit, antropologul Laura Martin 
(1986) a susținut că în ciuda acestei credințe devenită atât de populară, 
eschimoşii nu au multe cuvinte pentru zăpadă. Prin urmare, merită să 
fim precauti atunci când aplicăm relativitatea lingvistică în cercetare. 

Literatura de specialitate reţine şi o formă moderată a relativis- 
mului lingvistic: limbajul nu determină gândirea, ci o influențează. 
Limbajul interacționează cu gândirea în diverse moduri, dintre care 
putem înțelege doar câteva. Este evident că limbajul facilitează gândirea, 
influențând percepția şi memoria. Oamenii posedă mijloace limitate cu 
ajutorul cărora să poată manipula imaginile nonlingvistice. Aceste 
limite fac ca utilizarea limbajului să faciliteze reprezentarea şi ma- 
nipularea mentală. Chiar şi imaginile fără sens sunt amintite şi desenate 
diferit în funcţie de eticheta verbală pe care au primit-o. 

Limbajul influenţează şi modul în care encodăm (codificăm), 
stocăm şi recuperăm informaţia din memorie. În acest caz, mai rămâne 
valabilă ipoteza Sapir-Whorf pentru viata obişnuită? Aproape sigur ca 
da. Dacă limbajul „constrânge” gândirea atunci putem să nu găsim 
soluţiile la diversele probleme cu care ne confruntăm, deoarece nu 
posedăm acele cuvinte care exprimă soluţiile. Atunci când suntem 
intelesi greşit de oameni care vorbesc alte limbi decât a noastră, neîn- 
telegerea poate fi rezultatul faptului că limbile celorlalți au o sintaxă 
diferită de cea a limbii noastre. Cu toate acestea, versiunile extreme 
ale ipotezei nu sunt justificate deoarece susțin că oamenii sunt (în sens 
figurat), sclavii cuvintelor de care dispun. 


VII.5.3. Universalele lingvistice 


S-au realizat o serie de cercetări care şi-au propus să surprindă 
valoarea de adevăr a relativității lingvistice comparativ cu universalele 
lingvistice — pattern-uri specifice limbilor din culturi variate. Unele 
dintre ele au avut ca obiect de interes numele culorilor, pornindu-se de 
la ideea că oamenii oricărei culturi sunt expuşi, cel putin potential, 
aceloraşi culori. 

În realitate, diverse limbi denumesc culorile diferit, deşi ele nu 
divid spectrul solar în mod întâmplător. Se pare că există un pattern 
sistematic universal pe baza căruia sunt numite culorile în toate 
limbile. Antropologii Brent Berlin şi Paul Kay (1969; Kay, 1975) au 
investigat numele culorilor aşa cum apar ele în numeroase limbi. Ei au 
observat două universale lingvistice privind denumirea culorilor. 
Toate limbile pe care le-au cercetat îşi extrag termenii pentru culorile 
de bază dintr-un set de 11 nume de culori: negru, alb, roşu, galben, 
verde, albastru, maro, roz, oranj, gri şi purpuriu. Limbile au fost cotate 
în ordine descrescătoare, de la cele care utilizează toate cele 11 nume 
de culori, până la cele din urmă, cu două nume de culori. De aseme- 
nea, ei au mai observat că atunci când numai unele dintre numele de 
culori sunt folosite, denumirea culorilor formează o ierarhie cu 5 ni- 
vele: (1) negru, alb; (2) roşu; (3) galben, verde, albastru; (4) maro şi 
(5) purpuriu, roz, oranj, gri. Astfel, dacă o limbă denumeşte numai 
două culori, atunci acestea sunt negru şi alb. Dacă denumeşte trei 
culori, ele sunt negru, alb şi roşu. A patra culoare ar fi preluată din 
setul: galben, verde şi albastru. A cincea şi a şasea ar proveni tot din 
acest set, selecţia continuând până ce toate cele 11 culori ar primi nume. 

Curt Hoffman, Ivy Lau şi David Johnson (1980) au elaborat un 
experiment incitant în care îşi propuneau să surprindă efectele posibile 
ale relativităţii lingvistice prin studierea oamenilor care vorbesc mai 
mult de o limbă. În limba chineză, un singur termen, shi gE, descrie „o 
persoană experimentată, cu abilități sociale dezvoltate, devotată familiei 
ei şi oarecum retrasă”. În limba română, ca şi în limba engleză nu 
există un singur termen care să cuprindă aceste caracteristici diverse. 
Hoffman şi colaboratorii săi au compus texte în engleză şi în chineză 
în care descriau diferite personaje, incluzând stereotipul shi gE (fără să 
folosească în mod explicit acest termen în descrieri). Cercetătorii i-au 
solicitat pe subiecții care vorbeau fluent engleza şi chineza să citească 
pasajele atât în chineză, cât şi în engleză şi apoi să coteze diferitele 
afirmații despre personaje în termenii pentru care acestea erau adevă- 
rate. Unele dintre aceste afirmaţii făceau referire la stereotipul shi gE. 

Rezultatele cercetării lor par să susțină ideea relativității lingvis- 
tice: participanţii cotau afirmaţiile în funcţie de stereotipul shi gE 
atunci când au citit pasajele în chineză mai des decât atunci când le-au 
citit în limba engleză. În mod asemănător, atunci când participanţii au 
fost rugați să-şi scrie propriile impresii despre personaje, descrierile 
lor s-au conformat mai mult stereotipului dacă au lecturat anterior 
textul în limba chineză. 

Autorii experimentului nu consideră că pentru vorbitorii de limbă 
engleză ar fi imposibil să înțeleagă stereotipul shi gE, ci că pentru cei 
care îl accesează rapid le facilitează manipularea lui mentală. 


Astăzi mulți psihologi consideră că ipoteza Sapir-Whorf îşi are 
importanța sa în ştiinţele sociale, că etapa polemicilor a trecut, fiind 
preferată o sinteză, în locul antitezei: limbajul exercită o anumită 
influență asupra gândirii dar nu în modul sugerat de ipoteză. O formă 
puternic deterministă a relativităţii, conform căreia limbajul determină 
diferenţele de gândire dintre membrii diferitelor culturi, este aproape 
sigur inconsistentă în fata dovezilor existente. Mai curând, limbajul si 
gândirea interacționează, se inter-influenteazd în toate etapele dezvol- 
tării omului (Vigotski, 1986). 


VII.5.4. Bilingvismul şi dialectele 


In România zilelor noastre, din ce în ce mai multi părinți, cu un 
anumit nivel educațional, economic şi cultural şi-au dat seama că este 
important ca odraslele lor să cunoască cel puţin o limbă străină, aleasă 

de obicei dintre cele de circulaţie internațională: engleza, franceza, 
germana, spaniola şi italiana. Uneori a doua limbă este învățată simultan 
cu cea maternă, alteori ulterior celei materne. Pentru psihologii cogni- 
tivisti şi pentru psiholingvisti problema bilingvismului a fost şi rămâne 
de actualitate. Cercetarea lui Hoffman şi a colaboratorilor săi, de 
exemplu, ridică o întrebare fascinantă: dacă o persoană poate vorbi şi 
gândi în două limbi, persoana gândeşte diferit în fiecare limbă? Sau 
altfel spus, gândesc bilingvii (persoane care vorbesc două limbi) diferit 
de monolingvi (persoane care vorbesc o singură limba)? Multilingvii 
vorbesc cel puţin două sau mai multe limbi. Poate bilingvismul să 
influențeze inteligența, pozitiv sau negativ? 

Kenji Hakuta (1986) a parcurs o literatură impresionantă despre 
cercetările făcute pe această temă şi şi-a dat seama că un răspuns defi- 
nitiv este greu de dat. El a observat că atunci când bilingvii sunt 
echilibrati (,,balanced bilinguals”), adică vorbesc fluent ambele limbi, 
şi provin din clasa de mijloc, se observă efecte pozitive ale bilingvis- 
mului. În alte circumstanţe, efectele sunt negative. Care pot fi cauzele 
acestei diferenţe? 

James Cummins (1976) a sugerat că trebuie să diferentiem între 
bilingvismul adăugat („„additive”) şi cel substitutiv („subtractive”). În 
bilingvismul adăugat, a doua limbă este dobândită după ce prima 
limbă este relativ bine dezvoltată. În bilingvismul substitutiv, elemen- 
tele celei de a doua limbi înlocuiesc elementele primei limbi. Cummins 
a formulat ipoteza că forma adăugată determină o creştere a capacității 
cognitive, în timp ce cea substitutivă determină o descreştere a aces- 
teia. De asemenea, indivizii trebuie să atingă un nivel relativ înalt de 
competenţă în ambele limbi pentru a exista un efect pozitiv al biling- 
vismului. De exemplu, copiii proveniţi din familii cu un status socio- 
economic scăzut sunt de obicei bilingvi substitutivi mai curând decât 
cei din familiile cu un status socioeconomic mediu. 

Cercetătorii diferențiază între bilingvismul simultan, care are loc 
atunci când un copil învaţă două limbi după ce se naşte şi bilingvismul 
secvențial, când persoana învaţă mai întâi o limbă şi apoi o alta 
(Bhatia şi Ritchie, 1999). Fiecare forma de învăţare a limbii poate 
contribui la fluenta limbajului, în funcţie de contextul specific în care 
este învățată limba (Pearson, Fernandez, Lewedeg şi Oller, 1997). 

Un factor semnificativ care contribuie la achiziția limbajului este 
vârsta. Unii cercetători consideră că stăpânirea unor aspecte ale celei 
de a doua limbi este rar dobândită după adolescenţă. Alți cercetători îi 

contrazic: vocabularul şi fluenta par a fi tot atât de bine dobândite 
înainte şi după adolescenţă (Bahrick, Hall, Goggin, Bahrick şi Berger, 
1994). 

Ce tipuri de învăţare facilitează achiziţia celei de a doua limbi? 
Ellen Bialystok şi Kenji Hakuta (1994) consideră că nu există un 
singur răspuns corect la această întrebare. Fiecare persoană care învață 
o altă limbă decât cea maternă aduce cu sine capacităţi cognitive şi 
cunoştinţe diferite de ale unei alte persoane în experiența învățării. Ei 
consideră că sunt importante contextul în care este învățată a doua 
limbă şi utilizarea ei după ce a fost învățată. 

De asemenea, s-a observat că atunci când vorbitorii unei limbi 
învață o alta consideră diferențiat dificultatea noii limbi. Pentru o 
persoană a cărei limbă maternă este engleza este mai uşor să înveţe 
spaniola ca a doua limbă, decât rusa. O explicație este dată de rădă- 
cinile comune ale englezei cu spaniola, comparativ cu engleza şi rusa. 
Rusa este mai supusă flexiunii decât sunt engleza şi spaniola, în timp 
ce acestea două sunt mai mult axate pe ordinea cuvintelor. Dificultatea 
de a învăța o limba ca a doua limbă nu depinde de dificultatea ei 
considerată ca prima limbă; copiii ruşi învaţă rusa tot atât de uşor ca şi 
copiii americani care învaţă engleza (Maratsos, 1998). 


VII.5.5. Ipotezele sistemului-singular (,,single-system’’) 
şi sistemului dublu (,,dual-system”) 


O modalitate de abordare a bilingvismului poate fi aplicarea des- 
coperirilor din cercetările de psihologie cognitivă pentru a înțelege 
modul în care este dobândită a doua limbă. O altă abordare este studiul 
persoanelor bilingve cu scopul de a înţelege mai bine psihicul uman. 
Unii psihologi cognitivişti, de exemplu, au fost interesați să afle cum 
sunt reprezentate cele două limbi la bilingvi. Ipoteza sistemului sin- 
gular susține că cele două limbi sunt reprezentate într-un singur sistem. 
Ipoteza sistemului dublu susţine că cele două limbi sunt reprezentate 
în sisteme separate (De Houwer, 1995; Paradis, 1981). De exemplu, 
informaţia oferită de limba germană poate fi stocată într-o altă parte a 
creierului decât informaţia din limba română? 

Se poate da un răspuns dacă se studiază persoanele care au 
suferit traumatisme cerebrale. Dacă un bilingv prezintă un traumatism 
într-o anumită zonă a creierului, atunci, conform ipotezei sistemului 
dublu, el prezintă probleme în privinţa ambelor limbi, dar într-un mod 
diferit; conform ipotezei sistemului simplu, ambele limbi sunt afectate 

la fel. Cercetările au arătat că atunci când o persoană se recuperează în 
urma unei traume se obțin următoarele rezultate: (a) persoana recupe- 
rează prima limba; (b) persoana recuperează a doua limbă; (c) se 
recuperează ambele limbi într-un mod aproape egal (Albert şi Obler, 
1978; Paradis, 1977). Aceste concluzii nu aduc prea multă lumină 
asupra subiectului. 

George Ojemann şi Harry Whitaker (1978) au cartografiat regiunea 
cortexului cerebral relevantă pentru utilizarea limbajului la doi dintre 
pacienţii lor bilingvi care erau tratați pentru epilepsie. O stimulare 
electrică uşoară era aplicată cortexului fiecărui pacient. Stimularea 
electrică tinde să inhibe activitatea acolo unde este aplicată, condu- 
când la o capacitate scăzută de a denumi obiecte pentru care amintirile 
sunt stocate în locul care fusese stimulat. Rezultatele obţinute la ambii 
pacienţi au fost aceleaşi şi pot explica punctele de vedere divergente 
din literatură. Unele arii cerebrale prezintă o alterare egală a denumirii 
obiectelor pentru ambele limbi, dar alte arii ale creierului prezintă 
deteriorări diferite pentru o limbă sau alta. Mai mult, s-a observat că 
limba dezvoltată mai putin era mai slab reprezentată in cortex decât 
cea mai bine dezvoltată. Altfel spus, a ne întreba dacă cele două limbi 
sunt reprezentate singular sau separat poate fi greşit. Rezultatele 
acestui studiu arată că unele aspecte ale limbilor pot fi reprezentate 
singular, iar altele pot fi reprezentate separat. 

Pentru a concluziona, două limbi par să împărtăşească unele, 
dacă nu toate, aspectele reprezentării mentale. Învăţarea celei de a 
doua limbi este adesea un plus, dar este probabil mai util dacă 
învăţarea individuală a celei de a doua limbi are loc într-un mediu în 
care a doua limbă se adaugă, decât dacă se substituie învățării primei 
limbi. Pentru ca învăţarea celei de a doua limbi să fie una eficientă, 
aceasta trebuie învățată bine, după perioada adolescenţei. Mai mult, 
cei care învaţă ar trebui să aleagă acele tipuri de metode de învăţare a 
unei limbi care să se potrivească cel mai bine cu capacitățile, prefe- 
rintele şi cu obiectivele lor privind utilizarea celei de a doua limbi. 


VII.5.6. Amestecul şi schimbarea limbilor 


Bilingvismul nu este un rezultat specific al contactului lingvistic 
dintre diferite grupuri lingvistice. Uneori, atunci când oamenii din 
două grupuri lingvistice diferite se află într-un contact prelungit, 
utilizatorii limbilor din cele două grupuri încep să împărtăşească unele 
cuvinte, un vocabular suprapus sintaxei grupului, care dă naştere unei 

limbi stricate (ex. „pidgin English”, engleză stricată). În timp, acest 
amestec poate da naştere unei forme lingvistice distincte care are 
propria sa gramatică, devenind o creolă. Lingvistul Derek Bickerton 
(1990) a studiat asemănările dintre diferite limbi creole moderne şi a 
ajuns la concluzia că acestea se bazează pe o formă timpurie de limbă 
pe care a numit-o protolimbd. Existenţa corciturilor şi a creolelor, 
precum şi a unei protolimbi susține ideea de universalitate pe care am 
prezentat-o mai înainte. Prin urmare, capacitatea lingvistică este atât 
de naturală şi universală, încât oferă oamenilor posibilitatea de a 
inventa noi limbi destul de repede. 

Limbile stricate şi creolele apar atunci când două grupuri ling- 
vistice diferite se întâlnesc. Dialectul apare atunci când un grup ling- 
vistic adoptă treptat unele variaţii. Un dialect este o varietate regională 
a unei limbi şi se distinge prin unele caracteristici cum ar fi vocabu- 
larul, sintaxa şi pronunția. Studiul dialectelor reprezintă o preocupare 
pentru psihologii cognitivişti deoarece pot afla noi informaţii despre 
fenomene, precum discriminarea auditivă, discriminarea socială etc. 

Diferenţele dialecticele reprezintă de obicei variaţii regionale 
nevinovate, dar care creează dificultăți de comunicare serioase şi 
determină confuzia comunicatorilor. Uneori dialectele sunt asociate cu 
statusurile sociale: formele standard cu cele înalte, iar cele nestandard 
cu cele joase. In acest sens, pot apare unele conflicte între reprezen- 
tantit celor două forme, atunci când unii consideră că vorbesc un 
dialect superior. De obicei, dialectul standard este cel al clasei sociale 
care deţine cea mai mare putere politică şi economică. În mod virtual, 
orice gând poate fi exprimat în orice dialect. 


VIL.6. Scăpările verbale (,,slips of the tongue”) 


Până acum am prezentat situaţii în care oamenii folosesc sau cel 
putin îşi propun să folosească în mod corect o limbă. Psihologii 
cognitivişti sunt interesanti însă şi de acele cazuri în care oamenii 
folosesc o limbă în mod incorect. O modalitate de studiu a folosirii 
incorecte a limbii este prin scăpările verbale, erori lingvistice care 
apar în ceea ce spunem, care pot apare la orice nivel al analizei ling- 
vistice: foneme, morfeme sau în unitățile mai mari ale limbii (Crystal, 
1987; McArthur, 1992). În astfel de cazuri, ceea ce gândim şi dorim să 
spunem nu corespunde cu ceea ce spunem în realitate. Psihanaliza 
freudiană susține că acestea sunt acte ratate care reflectă o procesare 
inconştientă care are semnificație psihologică, indicând adesea emoţii 

reprimate. De exemplu, un concurent în domeniul afacerilor poate 
spune: „Îmi pare bine să te bat”, în loc de ceea ce a intenţionat inițial 
să spună: „Îmi pare bine să te văd”. 

În opoziţie cu perspectiva psihanalitică, cei mai multi psiholing- 
visti şi unii psihologi cognitivişti sunt intrigati de aceste acte ratate, 
deoarece nu există o legătură între ceea ce gândeşte şi ceea ce spune o 
persoană, fapt care ne poate da informaţii despre modul în care este 
produs limbajul. Atunci când vorbim, avem un plan mintal pentru ceea 
ce dorim să spunem. Uneori acest plan este încălcat, atunci când 
mecanismele pentru producerea vorbirii nu cooperează cu cele cog- 
nitive. Adesea, astfel de erori sunt determinate de intruziunea altor 
gânduri sau ai stimulilor din mediu (ex. un talk show difuzat la radio 
sau o conversaţie purtată în apropiere; Garrett, 1980). Scăpările verbale 
pot indica faptul că limbajul în care ne formulăm gândurile diferă 
cumva de limbajul prin care ne exprimăm gândurile (Fodor, 1975). 
Adesea suntem în posesia unei idei corecte, dar o exprimăm greşit. 
Uneori nici măcar nu suntem conştienţi de aceste scăpări până când nu 
ne este atrasă atenţia, deoarece în limbajul minţii, oricare ar fi el, ideea 
este corectă deşi exprimarea ei nu este aşa. 

Victoria Fromkin şi Robert Rodman (1988) au clasificat scăpările 
verbale pe care oamenii le fac în timpul conversatiilor: 

e In anticipare, atunci când vorbitorul utilizează un element 
lingvistic înainte de a-i veni rândul în propoziţie, deoarece el cores- 
punde cu un element de care este nevoie mai târziu în rostire. De 
exemplu, un vorbitor în loc să spună „o expresie inspirată”, spune „o 
expresie expirată”. 

e În perseverare, vorbitorul foloseşte un element al limbii care 
era potrivit anterior în propoziţie dar care nu este potrivit mai târziu- 
de exemplu, un vorbitor spune „Am avut un mânz copios” în loc de 
„Am avut un prânz copios”. 

e În substituție, vorbitorul substituie un element al limbii cu 
altul, aşa cum poate ati facut şi dumneavoastră atunci când ati aver- 
tizat pe cineva să facă ceva „după ce e prea târziu”, când de fapt 
vroiati să spuneți „înainte să fie prea târziu”. 

e În transpunere, vorbitorul schimbă poziţiile celor două elemente 
ale limbii, cum ar fi lufture în loc de fluture. 

În malapropism, în care cuvintele abstracte sau străine sunt 
întrebuințate greşit (după numele Doamnei Malaprop, din comedia Rivalii 
de R.B. Sheridan). Adoptarea neologismelor poate fi caracterizată de 

un malapropism enervant: românii au preluat din limba engleză 
cuvinte ca „ataşament”, anexă (engl. „attachement”), „mapă”, hartă 
(engl. „map”) sau „topică”, subiect (engl. „topic”), deşi în limba noastră 
au cu totul alte sensuri (ataşament- afecțiune profundă şi de durată fata 
de cineva; mapa — obiect de birou în care se tin foi volante; topica — 
ordinea cuvintelor într-o propoziție sau a propozitiilor într-o frază). 

e In adăugare, atunci când în anumite cuvinte sunt introduse 
diverse sunete: „farfuroaie” în loc de „farfurie”. Există şi varianta opusă, 
a ştergerii sunetelor: „parşută” în loc de „paraşută” etc. Aceste ştergeri 
presupun adesea amestecuri ca în „merine” în loc de „mergem mâine”. 

Informaţiile oferite în urma studierii scăpărilor verbale ne pot ajuta 
să înțelegem mai bine procesarea normală a unui limbaj. Un alt aspect 
al limbajului care oferă o perspectivă aparte este limbajul metaforic. 


VII.7. Limbajul metaforic 


Până acum am discutat despre folosirea literală a unei limbi. 
Sensul figurat al unei limbi prezintă interes nu numai pentru poeţi, ci 
şi pentru psihologi şi constă în folosirea unor metafore ca modalităţi 
de exprimare a gândurilor. Metaforele juxtapun două substantive într- 
un mod care le afirmă pozitiv asemănările, dar nu le infirmă deose- 
birile. Comparatiile (comparatia înțeleasă ca figura de stil, n.n.) sunt 
asemănătoare metaforelor, cu excepția că ele introduc cuvinte ca ase- 
menea sau ca în cazul comparatiilor. 

Metaforele conţin patru elemente fundamentale: doi itemi care 
sunt comparati, un coleg şi un aisberg, şi cele două moduri în care 
relationeaza itemii. Colegul este subiectul metaforei, iar aisbergul este 
modul în care este descris colegul (sensul general): „Colegul meu de 
serviciu este un aisberg”. Această propoziţie explică de fapt că res- 
pectivul coleg se serviciu aparține unei categorii de lucruri lipsite de 
căldură, foarte rigide şi care produc un efect de răcire masiv asupra a 
orice se află în apropiere. Pentru ca o metaforă să funcționeze corect, 
cititorul sau ascultătorul trebuie să descopere trăsăturile proeminente 
ale „aisbergului” relevante pentru „coleg”. 

Metaforele imbogatesc limbajul nostru într-un mod în care afir- 
matiile literale nu o pot face. Pentru a înţelege metaforele este nevoie 
nu numai de comparaţie, ci şi ca domeniile subiectului şi a sensului 
general să interacţioneze. Citirea unei metafore poate schimba modul în 
care percepem ambele domenii şi ne poate educa într-un mod care este 
mai dificil de transmis la modul propriu, literal. 

Metaforele pot să ne îmbogăţească discursul din mediul social. 
De exemplu, dacă spunem cuiva „eşti un print’, nu înseamnă neapărat 
că acea persoană este literalmente un print, ci că ea posedă trăsăturile 
unuia. Prin urmare, vă propunem să căutăm unele răspunsuri la între- 
barea: cum folosim limbajul în contextele sociale? 


VII.8. Limbajul în context social 


Studiul contextului social al limbajului reprezintă o arie de interes 
relativ nouă pentru cercetarea lingvistică. Psihologii cognitivişti sunt 
interesaţi să studieze contextul social în care ne dezvoltăm şi folosim 
limbajul. 

Probabil că ati observat că în cele mai multe cazuri vă schimbaţi 
limbajul atunci când sunteți în contexte sociale diferite, fără să vă 
gândiţi prea mult la acest lucru. Oamenii vorbesc diferit în situaţii 
diferite: cu soţia sau soțul acasă, cu copilul cu care se joacă în parc, cu 
mama bolnavă, cu şeful la serviciu, atunci când susţin o prelegere pe o 
temă ştiinţifică în fata unui public numeros etc. 


Pentru a înțelege mai bine cum vă schimbaţi limbajul în contexte 
diferite, să presupunem că vă dati întâlnire cu un coleg de serviciu dupa 
terminarea orelor de muncă. Să presupunem apoi că s-a ivit ceva şi 
trebuie să vă sunati colegul pentru a schimba ora şi locul întâlnirii. Vă 
sunati colegul la serviciu, şeful lui direct răspunde la telefon şi se oferă 
să vă preia mesajul. Ce i-ati spune şefului colegului dumneavoastră 
pentru a fi siguri că el va afla de schimbarea orei şi a locului de întâl- 
nire? Acum imaginati-va că ar răspunde la telefon băieţelul în vârstă de 
5 ani al şefului direct al colegului dumneavoastră. Ce ati spune in 
această situaţie? In fine, gândiţi-vă că la celălalt capăt al firului este 
chiar colegul dumneavoastră. Ce i-ati spune? Cum v-aţi modificat lim- 
bajul în fiecare din aceste contexte, chiar dacă scopul dumneavoastră şi 
implicit mesajul erau aceleaşi în toate cele trei contexte? 


De exemplu, în timpul conversatiei cu un partener (interlocutor), 
căutați să stabiliți o bază comună pentru conversaţie (H.H. Clark şi 
Brennan, 1991). Atunci când suntem în prezența unor oameni cu care 
împărtăşim un trecut, cunoştinţe, obiective, interese şi aspirații, baza 
comună este uşor de stabilit, observând-o rareori. Atunci când avem 
puține în comun cu interlocutorul nostru, este greu de găsit aceasta 
bază comună („common ground”). 

Unii sociolingvişti au studiat modurile în care oamenii folosesc 
elemente nonverbale în contexte conversationale. De exemplu, cum 
sunt folosite gesturile şi inflexiunile vocale, precum şi alte forme ale 
comunicării nonverbale. Un aspect al comunicării nonverbale este 
spațiul personal — distanța pe care oamenii o menţin între ei atunci 
când poartă o conversaţie sau într-un alt tip de interacțiune ŞI care este 
considerat confortabil pentru membrii unei culturi.” În timp ce unele 
culturi, ca de pildă cea japoneză, s-au obişnuit cu aglomeraţia, altele 
preferă spaţiile largi şi le plac să menţină distanţa. În urma unor studii 
realizate pe oameni crescuți în culturile occidentale (Australia, Noua 
Zeelandă, Anglia, America de Nord şi Canada), s-au identificat o serie 
de distanţe zonale distincte: 

1. Zona intimă — între 15 şi 46 cm. Dintre toate distanţele zonale 
este cea mai importantă; omul îşi apără această zonă ca pe o proprie- 
tate a sa. Permitem pătrunderea în această zonă numai personalelor de 
care ne simțim apropiați afectiv: iubitul/iubita, sotul/sotia, copiii, părinții, 
prietenii şi rudele apropiate. Există şi o sub-zonă care se întinde până la 
15 cm de trup, în care se poate intra doar în cursul contactului fizic. 
Aceasta este zona intimă restrânsă. 

2. Zona personală — între 46 cm şi 1,22 m. Aceasta este distanța 
pe care o păstrăm fata de alţii la întâlniri oficiale, ceremonii sociale şi 
întâlniri prietenesti. 

3. Zona socială — între 1,22 m şi 3,60 m. Această distanţă o 
păstrăm fata de necunoscuţi, fata de instalatorul care ne repară ţevile, 
de factorul poştal, vânzătorii din magazine, de noul angajat şi fata de 
toți cei pe care nu-i cunoaştem prea bine. 

4. Zona publică — peste 3,60 m, este distanţa corespunzătoare de 
fiecare dată când ne adresăm unui grup mare de oameni. 

În Statele Unite, o distanță de 45-60 cm este acceptată (E.T. Hall, 
1966). Scandinavii preferă o distanță mai mare, în timp ce popoarele 
din Orientul Mijlociu, Europa de Sud şi America de Sud acceptă o 
distanță mai mică (Sommer, 1969; O.M. Watson, 1970). 

Atunci când intrăm în contact cu oameni din culturi diferite ob- 
servăm diferenţele care există în privința spațiului personal. De exemplu, 


1 Antropologul american Edward T. Hall a studiat printre primii 
nevoia de spațiu a omului şi a creat la începutul anilor '60 termenul 
„proxemics” (din engl. „proximity”, apropiere, vecinătate); vezi şi Allan 
Pease, Limbajul trupului, Bucureşti, Editura Polimark, 1993. 

un profesor american a vizitat Venezuela şi a observat că aşteptările 
lui culturale intrau în conflict cu cele ale oamenilor din această tara. El 
a observat că realiza adesea un dans comic: în timpul unei conversații 
cu o persoană din Venezuela, profesorul se retrăgea în timp ce per- 
soana avansa spre el. În cadrul unei culturi, o proximitate mare indică 
în general că (1) oamenii se consideră într-o relație strânsă; (2) oamenii 
participă într-o situaţie socială care permite violarea „bulei de aer” pe 
care o reprezintă spațiul social, cum ar fi un dans apropiat; (3) cel care 
intră în „bula de aer” domină interacţiunea. 


VII.9. Limbajul, genul şi vârsta 


Vă adresăm următoarea întrebare: bărbaţii şi femeile folosesc 
acelaşi limbaj? 

Cercetările au demonstrat că există diferenţe clare în privința 
genului, dar şi a vârstei utilizatorilor unui anumit limbaj. De exemplu, 
s-a observat că fetiţele cer ajutor mai des decât băieții (Thompson, 
1999). În adolescenţa prelungită şi ca tineri adulţi, bărbaţii preferă să 
vorbească despre politică, surse de mândrie personală şi despre ce le 
place la alte persoane, în timp ce femeile din aceleaşi grupe de vârstă 
preferă să discute despre sentimentele pe care le au fata de partener, 
despre prietenii apropiați, cursuri şi propriile temeri (Rubin, Hill, 
Peplau şi Dunkel-Shchetter, 1980). În general, femeile au o capacitate 
de autodezvăluire mai mare decât bărbaţii (T.U. Morton, 1978).% 

În urma cercetărilor sociolingvistice care s-au desfăşurat timp de 
mai multi ani, Deborah Tannen (1986, 1990, 1994) a ajuns la concluzia 
că conversațiile dintre bărbaţi şi femei trebuie considerate din perspectiva 
comunicării transculturale (,,cross-cultural communication”). Tannen 
susține că băieții şi fetele învață cum să comunice în medii culturale 
distincte în cadrul prieteniilor cu persoane de acelaşi gen. Devenind 
bărbaţi şi femei, ei aduc cu sine în conversațiile din viata adultă stilul 
pe care l-au învăţat în copilărie. 

Tannen consideră că diferențele dintre bărbaţi şi femei în privința 
stilului de conversaţie se explică prin înţelegerea diferită a scopurilor 
conversatiei. Aceste diferente culturale determină stiluri de comunicare 


2 Vezi Gray, John, Bărbaţii sunt de pe Marte, femeile sunt de pe Venus, 
Editura Vremea, Bucureşti, 2006. 
254 


aflate în opoziţie, care pot conduce la neînţelegeri şi chiar la despartiri 
din moment ce partenerul încearcă să îl înțeleagă pe celălalt, dar fără 
succes. Conform lui Tannen (1990, 1994), bărbaţii consideră lumea ca 
o ordine ierarhizată social în care scopul comunicării este de a negocia 
avansarea în ierarhie, menţinerea independenţei şi evitarea eşecului. 
Fiecare om se luptă cu fiecare om pentru a câştiga concursul. În 
opoziție, femeile, caută să stabilească o legătură cu interlocutorii, să 
ofere suport şi recunoaştere a celorlalți şi să obțină consensul prin 
comunicare. Pentru a-şi atinge obiectivele comunicării, femeile folosesc 
strategii care minimalizează diferențele, stabilesc echitatea şi evită 
apariția superiorității în cazul ambilor interlocutori. Femeile afirmă 
importanța angajamentului luat într-o relaţie şi încearcă să facă fata 
diferenţelor de opinie prin negociere pentru a atinge un consens care 
promovează legătura şi asigură ambele părți că sentimentele lor contează, 
chiar dacă nu sunt complet satisfăcute de decizia consensului. 

Bărbaţii agreează legăturile şi raportul, dar deoarece sunt cres- 
cuti într-o cultură de gen în care statusul joacă un rol important, alte 
scopuri sunt mai importante în conversație. Bărbații caută să-şi afirme 
independenţa de partenerii de conversaţie pentru a indica clar lipsa lor 
consimtamant fata de cererile celorlalți (care ar indica lipsa de putere). 
Bărbații preferă să informeze (indicând un status înalt conferit de 
autoritate) decât să se consulte (ceea ce ar indica un status de subor- 
donare) cu partenerii lor de discuţie. Bărbatul partener într-o relație 
strânsă poate termina prin a-şi informa partenera de planurile lor, în 
timp ce partenera aşteaptă să fie consultată în legătură cu planurile lor. 
Atunci când bărbații şi femeile se implică în conversații adesea apare 
eşecul în comunicare, deoarece fiecare partener interpretează greşit 
intenţiile celuilalt. 

Tannen consideră că atunci când bărbaţii şi femeile devin mai 
conştienţi de stilurile şi tradiţiile lor transculturale este mai putin pro- 
babil să interpreteze greşit comunicarea celuilalt. Astfel, este mai 
probabil ca ambele parti să-şi atingă obiectivele individuale, obiectivele 
relației şi ale altor oameni şi instituții influențate de relația lor. Această 
conştientizare este importantă nu numai în ceea ce priveşte comunicarea 
bărbaților cu femeile, ci, în general, în comunicarea intrafamilială 
(Tannen, 2001). 

Gândiţi-vă la modul în care propriul dumneavoastră gen influențează 
stilul comunicării şi construiți anumite modalităţi de a comunica mai 
eficient cu oamenii care aparţin genului opus. De obicei, despre ce 
discutati cu prietenii de acelaşi gen? Dar cu cei de gen opus? Cum se 
desfăşoară aceste comunicări şi care sunt scopurile lor? Cum comunicaţi 
cu partenerul de viaţă? Aţi vrea să schimbaţi ceva în această comu- 
nicare? Cum vă gândiţi să o faceți? De exemplu, atunci când vreți ca 
celălalt să facă ceva, recurgeti la stiluri diferite, în funcţie de genul căruia 
îi aparține interlocutorul: fiți direcți cu bărbaţii („Te duci la cumpără- 
turi?”) şi expresivi cu femeile („Mi-ar face plăcere să mergem la cum- 
părături”). De asemenea, amintiti-va că răspunsurile dumneavoastră trebuie 
să se potrivească cu aşteptările interlocutorului în privinţa cantității de 
informatie oferită, a corectitudinii, relevantei şi sinceritatii. Arta comu- 
nicării eficiente presupune ascultarea atentă, observarea elementelor 
nonverbale comunicate şi interpretarea corectă a obiectivelor interlocuto- 
rului. Acest lucru poate fi realizat în timp, cu efort, răbdare şi sensibilitate. 


Discursul şi citirea 

In paginile anterioare am prezentat unele aspecte generale ale 
utilizării sociale a limbajului. In cele ce urmează veți afla informaţii 
despre procesele implicate în înțelegerea şi utilizarea limbajului în 
contextul social al discursului. Discursul presupune unități mai mari 
decât propoziţiile individuale — în conversații, lecturi, poveşti, eseuri, 
şi manuale. Aşa cum propoziţiile gramaticale sunt structurate în funcție 
de regulile sintactice, pasajele discursului sunt structurate sistematic. 


Următoarea serie de propoziţii este preluată dintr-o povestire a lui 
O. Henry (William Sydney Porter, 1899-1953) intitulată The Ransom of 
Red Chief. De fapt, următoarea succesiune de propoziţii este incorectă. 
Fără a şti nimic altceva despre povestire, încercați să stabiliți ordinea 
corectă a propozitiilor. 

1. Tatăl era respectabil şi încordat, un controlor atent, creditor ipotecar 
care îi priva pe oameni de dreptul de a achita o ipotecă. 

2. Am selectat pentru a ne fi victimă unicul copil al unei figuri pro- 
eminente, cetățeanul Ebenezer Dorset. 

3. Eram în sudul Alabamei — Bill Driscoll şi eu — când ne-a venit această 
idee să răpim pe cineva. 

4. Bill şi cu mine ne-am gândit că Ebenezer se va „înmuia” şi va accepta o 
răscumpărare de două mii de dolari. 


Sugestie: O.Henry a fost un maestru al ironiei şi până la sfârşitul 
povestirii răpitorii potenţiali i-au plătit tatălui o răscumpărare pentru a-şi 
lua înapoi fiul de care nu mai ştiau cum să scape. 

Secvența folosită de O. Henry a fost 3, 2, 1, 4. Ati optat şi dumnea- 
voastră pentru această ordine? Cum ati ştiut care este succesiunea corectă a 
acestor propoziții? (traducere si adaptare din R.J. Sternberg, 2006, p. 374) 

Până la maturitate, cei mai multi dintre noi ştim cum trebuie 
aranjate propozițiile în cadrul unui discurs. Din cunoştinţele noastre 
despre structura discursului, putem extrage sensurile elementelor 
propoziției care nu apar astfel la o privire rapidă a propozitiilor izolate. 
Pentru a observa cum funcționează unele elemente ale discursului, 
citiți propoziţiile despre Maria şi David din caseta de mai jos şi apoi 
raspundeti la întrebările din final: 


Maria i-a dat lui David cartea despre rezolvarea de probleme. El i-a 
mulțumit pentru carte. Ea l-a întrebat: „Este ceea ce iti doreai?” El i-a 
răspuns entuziasmat: „Da, desigur”. Maria a întrebat: „Să iti aduc şi 
celălalt volum despre decizie?” El i-a răspuns: „Da, te rog”. 

În a doua şi a treia propoziţie, care sunt oamenii şi lucrurile la care s- 
a făcut referire prin pronumele „el”, „ea”, „ei? De ce în prima propo- 
zitie apare cuvântul ,,carte” articulat (,,cartea”) şi în cea de a doua near- 
ticulat? De unde ştiţi ce a vrut să spună David atunci când s-a adresat 
Mariei cu „Da, desigur”? Ce reprezintă acțiunea cerută ca răspuns, „Da, 
te rog”? 

(adaptare după R.J. Sternberg, 2006, p. 375) 


Psihologii cognitivişti care analizează discursul sunt intrigati de 
modul în care suntem capabili să răspundem la întrebările puse în 
caseta anterioară. Când ne referim la sensurile pronumelor (ex. el, ea, 
lui, ei, ei, lor, noi, nouă), de unde ştim cui (sau la ce) se referă pronu- 
mele? Cum ştim sensul afirmațiilor ambigue: „Da, desigur”? Sensurile 
pronumelor, elipselor, articolelor nehotărâte şi hotărâte, precum şi a 
altor elemente locale din cadrul unei propoziții depind de obicei de 
structura discursului în care apar aceste elemente (Grosz, Pollack şi 
Sidner, 1989). 

De obicei, pentru a înţelege un discurs ne bazăm nu numai pe 
cunoştinţele noastre despre structura discursului ci şi pe cunoştinţele 
mai vaste despre contextele fizic, social şi cultural în care este 
prezentat discursul. De exemplu, observați cum înţelegerea sensului 
unui text este influențată de cunoştinţele şi aşteptările pe care le aveți 
deja. Citiţi următoarele propoziții din caseta de mai jos, opriti-va între 
propoziţii şi ganditi-va la ceea ce ştiţi şi la ce vă aşteptaţi, în funcţie de 
ceea ce cunoaşteţi: 

1. Andreea devine din ce în ce mai anxioasă pe măsură ce se apropie 
examenul de matematică. (Ce ştiţi despre Andreea?) 

2. Ea nu a mai dat niciun examen înainte şi nu era sigură cum se 
construieşte un test de cunoştinţe pentru elevi (Cum s-a schimbat părerea 
dumneavoastră fata de Andreea?) 

3. În primul rând, era supărată de faptul că directorul a rugat-o să 
organizeze examenul. 

4. Chiar şi în timpul grevei profesorilor, asistenta medicală a şcolii nu 
ar trebui să fie pusă să conceapă teste de verificare a cunoştinţelor de 
matematică. (Cum s-au schimbat aşteptările dumneavoastră de-a lungul 
celor patru propoziţii?) 


În exemplul de mai sus, înţelegerea fiecărui punct al discursului a 
fost influenţat de cunoştinţele şi aşteptările existente bazate pe propriile 
dumneavoastră experienţe într-un anumit context. Astfel, aşa cum expe- 
rienta şi cunoştinţele anterioare ne pot ajuta în procesarea lexicală a unui 
text, ne pot ajuta şi în înțelegerea textului. Care sunt principalele procese 
implicate în înţelegerea a ceea ce citim? Procesul înțelegerii a ceea ce 
citim este foarte complex şi foarte studiat. Aici ne vom opri atenția 
asupra câtorva procese: encodarea (codificarea) semantică, învăţarea voca- 
bularului, înțelegerea ideilor dintr-un text, crearea modelelor mentale ale 
unui text şi înțelegerea unui text pe baza contextului şi punctului de 
vedere personal. 

(adaptare după R.J. Sternberg, 2006, p. 374) 


VII.9.1. Encodarea semantică: recuperarea cuvintelor din memorie 


Encodarea semantică este procesul prin care traducem informația 
senzorială în reprezentări cu sens pe care le percepem, bazându-ne pe 
înțelegerea sensului cuvintelor. Prin accesul lexical identificăm cuvinte, 
bazate pe combinaţii de litere, care activează memoria în legătură cu 
aceste cuvinte. In encodarea semantică facem următorul pas şi obţinem 
accesul către sensul cuvintelor stocate în memorie. Dacă nu putem 
encoda semantic cuvântul deoarece sensul său nu există deja în me- 
morie, trebuie să găsim un alt mod în care să dobândim sensul cuvin- 
telor, cum ar fi să observăm contextul în care le citim. 

Implicarea în encodarea semantică cere cititorului să ştie ce 
înseamnă un anumit cuvânt. Cunoaşterea sensurilor cuvintelor (voca- 
bularul) este strâns legată de capacitatea de a înțelege un text. De 
exemplu, într-un studiu s-a observat că amintirea conținutului semantic al 

unui text era diferită cu 8% între două grupuri de subiecți atunci când 
membrii grupurilor se diferentiau între ei cu 9% în privinţa vocabu- 
larului stăpânit şi relevant pentru textul prezentat în studiu (Beck, 
Perfetti şi McKeown, 1982). 

Earl Hunt (1978) susține că oamenii cu un vocabular bogat pot 
accesa informația lexicală mai rapid decât cei cu vocabulare mai 
sărace. Deoarece informaţia verbală este, de obicei, prezentată rapid — 
indiferent că este vorba despre ascultare sau citire — individul care poate 
avea un acces lexical rapid este capabil să proceseze mai multă infor- 
matie pe unitate de timp decât unul care are un acces lent la aceasta 
informație. 


VII.9.2. Dobândirea vocabularului: derivarea sensurilor 
cuvintelor din context 


O altă modalitate în care un vocabular bogat contribuie la inte- 
legerea unui text este învățarea din context. Ori de câte ori nu putem 
encoda semantic un cuvânt deoarece sensul său nu este deja stocat în 
memorie, trebuie să recurgem la o strategie ce constă în derivarea 
sensului din text. In general, trebuie fie să căutăm sensul, folosind 
surse externe (cum ar fi dicționarele sau profesorii), fie să formulăm 
un sens, bazat pe informaţia existentă stocată în memorie şi prin utili- 
zarea indiciilor date de context cu ajutorul cărora putem face acest lucru. 

Heinz Werner şi Edith Kaplan (1952) susțin că oamenii învață 
cea mai mare parte din vocabularul lor în mod indirect, nu prin 
folosirea unor surse externe ci prin descifrarea sensurilor oferite de 
tructele din informaţia care îi înconjoară. 

De exemplu, dacă ati căutat în dicționar cuvântul ,,tructele” nu 
l-aţi găsit cu siguranță. Din structura propoziției probabil că v-aţi dat 
seama că „trucţele” este un substantiv, şi din context, că este un 
substantiv care are o legătură cu cuvintele sau vocabularul. De fapt, 
„trucţele” nu are niciun sens, fiind un cuvânt pe care l-am folosit ca 
înlocuitor pentru cuvinte pentru a va demonstra cum puteți înțelege 
sensul unui cuvânt din contextul în care apare. 


VIL9.3. Înțelegerea ideilor dintr-un text: 
reprezentările propozitionale 


Walter Kintsch a fost interesat în mod special de factorii care 
influențează înțelegerea a ceea ce citim şi a elaborat un model de 
înţelegere a textului bazat pe observaţiile sale (Kintsch, 1990; Kintsch 

şi van Dijk, 1978). Conform lui Kintsch, atunci când citim încercăm 
să păstrăm în lucru cât mai multă informaţie posibilă în memoria de 
lucru pentru a înţelege ceea ce citim. Cu toate acestea, nu încercăm să 
stocăm exact cuvintele citite în memoria de lucru. Mai degrabă, încer- 
căm să extragem ideile de bază din grupuri de cuvinte şi să stocăm 
ideile fundamentale într-o formă simplificată în memoria de lucru. 

Forma prin care ne reprezentăm aceste idei fundamentale este 
propoziția. Propoziția este cea mai mică unitate sintactică ce exprimă 
o idee, o judecată etc. şi care poate fi considerată adevărată sau falsă. 
De exemplu, propoziţia „Pinguinii sunt păsări şi pinguinii pot zbura” 
conține de fapt două propoziţii deoarece le puteţi verifica independent 
valoarea de adevăr, dacă pinguinii sunt păsări şi dacă pinguinii pot 
zbura. În general, propoziţiile afirmă fie o acţiune (ex. zboară), fie o 
relaţie (ex. pinguinii fac parte din categoria păsărilor). 

In viziunea lui Kintsch, deoarece memoria de lucru deţine pro- 
poziţii mai degrabă decât cuvinte, limitele ei sunt taxate de un mare 
număr de propoziții, decât de numărul de cuvinte. Astfel, atunci când 
un şir de cuvinte într-un text necesită reținerea unui număr mare de 
propoziţii în memoria de lucru, avem dificultăţi în înţelegerea textului. 
Atunci când informația rămâne în memoria de lucru o mai mare 
perioadă de timp este mai bine înţeleasă şi mai bine amintită în mod 
repetat. Datorită limitelor memoriei de lucru, unele informaţii trebuie 
mutate din memoria de lucru pentru a face loc noilor informaţii. 

Kintsch susține că propozițiile care sunt tematic centrale pentru 
înţelegerea textului vor rămâne în memoria de lucru mai mult timp 
decât propoziţiile care sunt irelevante pentru tema textului. Kintsch 
denumea propozițiile importante tematic macropropoziții $i structura 
tematică a unui text, macrostructură. 


VII.9.4. Reprezentarea textului în modele mentale 


Odată ce cuvintele sunt encodate semantic sau sensul lor este 
derivat din utilizarea contextului, cititorul trebuie să creeze un model 
mental al textului pe care îl citeşte, care simulează lumea descrisă mai 
degrabă decât cuvintele folosite pentru a o descrie (K. Craik, 1943; 
Jonhson-Laird, 1989). Un model mental poate fi considerat ca un mo- 
del intern de prelucrare a situației descrise in text aşa cum o înțelege 
cititorul. Cu alte cuvinte, cititorul creează o reprezentare mentală care 
conţine principalele elemente ale textului, de preferat într-o manieră 
care este rapid înțeleasă sau cel puţin este mai simplă sau mai concretă 

decât textul în sine. De exemplu, să presupunem că citiți propoziția, 
„Un zgomot puternic l-a speriat pe Tudor”. Puteţi să vă creați o 
imagine a lui Tudor care se sperie la auzul zgomotului, sau puteţi accesa 
propozițiile stocate în memorie privitoare la efectele zgomotelor puternice. 

Conform lui Phillip Johnson-Laird (1983), un pasaj dintr-un text 
sau un set de propoziţii (pentru a reveni la modelul lui Kintsch) pot 
determina mai multe modele mentale. De exemplu, poate fi necesar să 
vă modificaţi modelul mental, dacă următoarea propoziţie este „Ea a 
încercat să iasă de pe şosea fără să piardă controlul maşinii” sau „Ea s-a 
aplecat pentru a nu fi împuşcată”. In reprezentarea zgomotului puternic 
care l-a speriat pe Tudor, este posibil să apară mai mult de un singur 
model mental. Dacă porniţi cu un model diferit de cel cerut de 
respectivul pasaj, capacitatea dumneavoastră de a înţelege textul depinde 
de capacitatea de a forma un nou model (R.J. Sternberg, 2006, p. 379). 

Trebuie reţinut că formarea modelelor mentale necesită cel puţin 
inferente experimentale („tentative inferences”, concluzii preliminare 
sau raționamente) despre ceea ce vrea să comunice textul. În prima 
situație, puteți presupune că a explodat un cauciuc; în al doilea caz, 
puteți infera că cineva trăgea cu o armă, deşi niciunul dintre aceste 
lucruri nu este menționat explicit. Construcţia modelelor mentale ilus- 
trează că în afară de înţelegerea cuvintelor, avem nevoie să înţelegem 
cum se combină cuvintele în reprezentări integrate, cu sens ale nara- 
tiunilor sau expunerilor. Johnson-Laird (1989) consideră că pasajele 
unui text care conduc fără nici un dubiu la un singur model mental 
sunt mai uşor de înțeles decât pasajele care conduc la mai multe 
modele mentale. 

Inferentele pot fi de mai multe tipuri. Una dintre cele mai impor- 
tante este cea pe care Susan Haviland şi Herbert Clark (1974) a 
denumit-o inferenta de legătură (,,bridging inference”) — cititorul sau 
ascultătorul o face atunci când o propoziţie pare să nu urmeze direct 
din propoziţia pe care o precede. In esenţă, ceea ce este nou în propo- 
zitia a doua merge prea departe fata de ceea ce oferă propoziția anterioară. 
Consideraţi, de exemplu, două perechi a câte două propoziții: 

1. Ion a scos geanta frigorifică din portbagaj. Berea era caldă. 

2. Ion a scos berea din portbagaj. Berea era caldă. 

Cititorilor le ia mai mult cu 180 de milisecunde pentru a citi 
prima pereche de propoziţii față de a doua pereche. Haviland şi Clark 
au sugerat că motivul pentru acest timp mai lung al procesării se 
explică prin faptul că în prima pereche, trebuie să se producă o 

inferenta (rationament)- geanta frigorifică conţinea berea, în timp ce în 
a doua pereche acest lucru este afirmat direct. 

Desi multi dintre autori pun accentul pe importanţa inferentei in 
citire şi pe formele înţelegerii limbajului (ex. Graesser şi Kreuz, 
1993), nu toți sunt preocupați de aceste aspecte. Cititorii pot face 
inferente numai pe baza informației care le este la îndemână şi numai 
atunci când au nevoie să confere sens propozitiilor alăturate (McKoon 
şi Ratcliff, 1992). Cu toate acestea, cititorii par să facă mai multe infe- 
rente decât susțin cei doi autori mai sus citați (Suh şi Trabasso, 1993; 
Trabasso şi Suh, 1993). 


VIL9.5. Înțelegerea unui text pe baza contextului 
şi a perspectivei personale 


Ceea ce ne amintim dintr-un text depinde adesea de perspectiva 
personală asupra lumii. De exemplu, să presupunem că citiți un pasaj 
dintr-un text despre casa unei familii bogate, care descrie multe din 
caracteristicile casei (ex. un tavan înalt, un şemineu, o pivniţă şi ceea 
ce este în ea — monede de aur, obiecte din argint, un televizor). Cum 
pot fi diferite encodarea şi înţelegerea textului dacă citiți pasajul din 
perspectiva unui potenţial cumpărător al casei şi, respectiv, din cea a 
unui hot? Intr-un experiment cercetătorii au intenționat să găsească 
răspunsul la această întrebare şi au observat că subiecţii care citeau 
pasajul din perspectiva hotului îşi aminteau multe lucruri despre ceea 
ce se afla în casă, în timp ce aceia care „erau” potenţiali cumpărători 
îşi aminteau mai mult despre starea în care se afla casa (R.C. Anderson 
şi Pichert, 1978). 7 

In final, să tragem câteva concluzii. Intelegerea a ceea ce citim 
depinde de câteva capacităţi: 

1) obţinerea accesului la sensurile cuvintelor, fie din memorie 
sau pe baza contextului; 

2) derivarea sensului din ideile centrale prezentate în ceea ce se 
citeşte; 

3) formarea modelelor mentale care stimulează situaţiile despre 
care citim; 

4) extragerea informaţiei esenţiale, „cheie” din text, pe baza 
contextelor în care citim şi a modurilor în care intentionam să utilizăm 
ceea ce citim. 

Până în acest moment am prezentat trăsăturile cognitive şi 
sociale ale limbajului. Limbajul interacționează cu natura gândirii, deşi 
nu o determină complet. 

Interacțiunile sociale influenţează modurile în care limbajul este 
utilizat şi înţeles într-un discurs şi în citire. În continuare, ne propu- 
nem să surprindem relația dintre fiziologie şi limbaj sau cum procesează 
creierul limbajul. 


VII.10. Neuropsihologia limbajului 
VII.10. 1. Afazia 


Amintiti-va din capitolul al doilea că există o localizare la nivel 
cerebral a unor zone legate de limbaj, descoperiri făcute de cercetători 
precum Marc Dax, Paul Broca şi Karl Wernicke. Afazia Broca şi afazia 
Wernicke sunt tulburări bine studiate care demonstrează că leziunile 
cerebrale afectează funcţiile limbajului. Cercetătorii au recurs la stu- 
dierea pacienților care prezentau leziuni cerebrale în intenția de a 
înțelege mai bine relațiile dintre ariile cerebrale particulare (ariile în 
care erau prezente leziunile) şi funcţiile lingvistice specifice (deficienţele 
observate la pacienții respectivi). 

Afazia este o tulburare a funcționării limbajului cauzată de leziuni 
cerebrale (Caramazza şi Shapiro, 2001; Garret, 2003; Hills şi Caramazza, 
2003). În realitate există mai multe tipuri de afazie. 

Astăzi putem afirma fără rezerve că multe dintre funcțiile 
lingvistice sunt localizate în primul rând în ariile identificate de Broca 
şi Wernicke, deşi leziunile in aria Wernicke, în cortexul posterior, sunt 
considerate mult mai grave în privința acestor funcţii decât cele din 
aria Broca (Kolb şi Whishaw, 1990). Studiile asupra leziunilor au 
arătat că funcționarea limbajului este guvernată de o arie mai mare din 
cortexul posterior decât cea identificată de Wernicke. În plus, alte arii 
ale cortexului joacă un rol important, cele din emisfera stângă şi o 
porțiune din cortexul temporal stâng. Mai recent s-a observat că, în 
cazul pacienţilor aflați în perioada de recuperare după un traumatism 
cerebral, funcţionarea neurologică a limbajului se redistribuie altor arii 
cerebrale, cum ar fi ariile analoage din emisfera dreaptă şi unele arii 
frontale. De asemenea, unele structuri subcorticale (ex. ganglionii 
bazali şi talamusul posterior) sunt implicate în funcţionarea limbajului 
(Kolb şi Whishaw, 1990). 

Geschwind (1970) a propus un model cunoscut şi ca modelul 
Geschwind-Wernicke care explica modul în care limbajul este procesat 
de creier. Astăzi, acest model este considerat simplist, deoarece el lo- 
caliza înţelegerea limbajului în aria Wernicke şi producerea limbajului 

în aria Broca. Cercetări ulterioare au arătat că şi aria Wernicke este 
angajată în producerea limbajului, iar aria Broca, în înţelegerea 
limbajului (Zurif, 1990). 

Femeile şi bărbaţii procesează limbajul diferit, cel puţin la nivel 
fonologic (Shaywitz şi colaboratorii, 1995). Un studiu realizat cu 
ajutorul fMRI îi solicita pe participanţi, bărbați şi femei, să realizeze 
una din cele patru sarcini: 

1. Să indice dacă o pereche de litere era identică. 

2. Să indice dacă două cuvinte aveau acelaşi sens. 

3. Să indice dacă o pereche de cuvinte rimează. 

4. Să compare lungimile a două linii (o sarcină de control). 

Cercetătorii au descoperit că atunci când participanţilor, bărbaţi 
si femei, li se dădeau sarcini de recunoaştere a literelor şi, respectiv, a 
sensului cuvântului, ei prezentau o activare a lobului temporal stâng. 
Când realizau sarcina despre rimă, numai regiunea frontală inferioară 
a emisferei stângi era activată pentru bărbaţi, în timp ce regiunea frontală 
inferioară a ambelor emisfere era activată la femei. Prin urmare, băr- 
batii localizează procesarea fonologica mai mult decât femeile. 

S-a mai observat că emisfera stângă este mai bună la procesarea 
a ceea ce este demult învăţat şi repetat, în timp ce emisfera dreaptă se 
descurcă mai bine cu stimulii noi (Mills, Coffey-Corina şi Neville, 
1997). O descoperire legată de aceasta este aceea că indivizii care au 
învăţat o limba mai târziu în viata lor prezintă o implicare mai mare a 
emisferei drepte (Neville, 1995), probabil deoarece limba rămâne mai 
nouă pentru ei decât pentru alţii. Cu alte cuvinte, nu putem încă stabili 
cu exactitate funcţiile limbajului sau alte funcții în emisferele cerebrale 
valabile pentru toți oamenii. 

Cercetările pe pacienţii cu leziuni cerebrale şi-au atras destule 
critici, una dintre ele susținând că cercetătorii au studiat funcția ling- 
vistică a pacienților numai după ce au apărut leziunile cerebrale, fără a 
şti care era situația acestei funcții înainte de apariţia leziunilor. De 
aceea, a fost nevoie de alte metode de cercetare. Una dintre ele este 
stimularea electrică a creierului (Ojemann, 1982; Ojemann şi Mateer, 
1979) cu ajutorul căreia s-a observat că stimularea anumitor puncte 
din creier determină efecte la nivelul funcțiilor lingvistice (cum ar fi 
denumirea de obiecte) în timpul încercărilor succesive şi repetate. De 
exemplu, la o anumită persoană, stimularea repetată a unui anumit 
punct producea dificultăți în amintirea numelor obiectelor la fiecare 
încercare, în timp ce stimulare unui alt punct determina denumirea 

incorectă a obiectelor. De asemenea, rezultatele obținute au semnalat 
diferențe interindividuale clare: stimularea aceluiaşi punct producea 
efecte diferite la indivizi diferiți. Mai mult, s-a observat că efectele 
stimulării electrice sunt trecătoare, iar funcția lingvistică revine la normal 
la puţin timp după ce stimularea electrică nu se mai produce. 

Studiile bazate pe stimularea electrică au arătat că există mai 
multe arii ale cortexului implicate în funcţia lingvistică decât se credea 
în trecut. 

Alte direcţii de studiu au fost oferite de metabolismul cerebral şi 
de circulaţia sanguină în timpul îndeplinirii diverselor sarcini verbale. 
Acestea au condus la concluzia că există multe arii cerebrale implicate 
simultan în timpul procesării lingvistice. Totuşi, cele mai multe studii 
confirmă importanța emisferei stângi indicată de studiile pe pacienți 
cu leziuni cerebrale. 

Diferitele metode de studiu al creierului susțin ideea că pentru 
toți dreptacii şi pentru cei mai multi stângaci, emisfera stângă este 
implicată în aspectele sintactice ale procesării lingvistice şi este esen- 
tiala pentru vorbire şi scriere. Emisfera dreaptă este implicată in inte- 
legerea auditivă, în sensul de procesare semantică, în înțelegerea a 
ceea ce citim şi în recuperarea lingvistică posttraumatică. Emisfera 
dreaptă este importantă pentru nuanțele înțelegerii şi exprimării verbale, 
cum ar fi înțelegerea şi exprimarea inflexiunilor vocale şi înţelegerea 
metaforelor şi a altor aspecte nonliterale ale limbajului (ex. glumele şi 
ironia; Kolb şi Whishaw, 1990). 

În fine, unele structuri subcorticale, precum ganglionii bazali şi 
talamusul posterior, sunt implicate în funcţia lingvistică. De mai bine 
de un secol (Hughlings- Jackson, 1866/1932), s-a observat că talamusul 
joacă un rol în coordonarea activităților ariilor corticale implicate în 
vorbire. Pe baza acestor observaţii, s-a stabilit o legătură între leziunile 
talamusului şi dificultățile de vorbire specifice (ex. tulburări ale vitezei, 
fluentei vorbirii şi dificultăți de denumire a obiectelor etc.). De asemenea, 
talamusul joacă un rol în activarea cortexului pentru realizarea 
înțelegerii şi reamintirii unei limbi. Datorită dificultății de a studia 
structurile subcorticale, rolul specific al talamusului şi a altor structuri 
subcorticale nu este încă bine definit (Kolb şi Whishaw, 1990). 

Pe lângă afazia Wernicke şi afazia Broca, menţionate anterior, 
literatura de specialitate reține şi afazia globală o combinaţie a celor 
două: persoana nu poate produce şi înțelege vorbirea. Este cauzată de 
leziuni în cele două arii. 

Afazia anomică implică dificultăți în numirea obiectelor sau 
recuperarea cuvintelor. Persoana se poate uita la un obiect şi nu poate 
recupera cuvântul care corespunde obiectului. Uneori, categorii 
specifice de lucruri nu pot fi reamintite, cum ar fi numele de fiinţe vii 
(Warrington şi Shalice, 1984). 


7.10.2. Autismul 


Autismul este o tulburare de dezvoltare caracterizată de deficienţe 
în comportamentul social, limbaj şi gândire (Jarrold şi Happé, 2003; 
Pierce şi Courchsne, 2003). El are origini biologice, deşi genele res- 
ponsabile pentru producerea sa nu au fost încă identificate definitiv 
(Lamb şi colaboratorii, 2000). Copiii cu autism prezintă multe arii 
cerebrale afectate: lobii frontal şi parietal, cerebelul, trunchiul cerebral, 
corpul calos, ganglionii bazali, amigdala şi hipocampul. Tulburarea a 
fost identificată pentru prima dată la mijlocul secolului al XX-lea 
(Kanner, 1943). Este de cinci ori mai prezentă la bărbați decât la femei 
şi apare la aproximativ 1 din 600 nou născuţi. Copiii cu autism sunt 
identificați în jurul vârstei de 14 luni când nu prezintă pattern-uri 
normale, aşteptate de interacțiune cu cei din jurul lor. Copiii cu autism 
prezintă mişcări repetitive şi pattern-uri stereotipe de interese şi acti- 
vitati (Pierce şi Courchsne, 2003). Adesea, ei repetă aceeaşi mişcare la 
nesfârşit, fără a avea un scop anume. Aproape jumătate din copiii 
diagnosticati cu autism nu pot să-şi dezvolte o vorbire funcțională. 
Vorbirea pe care o manifestă tinde să fie caracterizată de ecolalie — 
repetă mereu vorbirea pe care au auzit-o. Uneori repetiţia se desfă- 
şoară câteva ore întregi după utilizarea originală a cuvintelor de către 
altcineva (Pierce şi Courchesne, 2003). 

Există o varietate de teorii ale autismului. O teorie recentă susține 
că autismul poate fi înţeles în termenii diferențelor de gen în privința 
reţelelor cerebrale (Baron-Cohen, 2003). Conform acestei teorii, creie- 
rele persoanelor de gen masculin sunt în medie mai puternice decât 
cele ale femeilor în privința sistemelor de înțelegere şi construcție. 
Aceste sisteme pot fi unele concrete, cum sunt cele implicate în cons- 
truirea unei maşinării, sau abstracte — în politică, literatură sau muzică. 
În opoziţie, creierele femeilor sunt mai puternice în privinţa empatizării 
şi comunicării. În viziunea lui Baron-Cohen, autismul rezultă dintr-un 
creier masculin extrem. Acest creier este total incapabil de empatie şi 
comunicare, dar foarte puternic în sistematizare. Ca dovadă, persoanele 

cu autism pot îndeplini uneori sarcini care solicită un mare grad de 
sistematizare, cum ar fi identificarea corectă a unei zile care corespunde 
unei anumite date viitoare. Această teorie este supusă testării în prezent. 


În acest capitol ne-am oprit asupra studiului limbajului şi a mo- 
dului în care el interacționează cu gândirea. În următorul capitol ne 
vom concentra atenţia asupra rezolvării de probleme şi a creativității, 
continuând să relevăm interdependenta dintre limbaj şi gândire. 


Intrebări pentru verificarea cunoştinţelor 


1. Pornind de la cunoştinţele pe care le-aţi dobândit din acest 
capitol despre citire, ce sugestie practică i-ati da cuiva care are difi- 
cultati de citire? 

2. De ce sunt cercetătorii interesaţi de numărul de cuvinte care 
denumesc culori prezent în diferite culturi? 

3. Cum interpretează psihologii cognitivişti dovezile aduse de 
„ipoteza relativităţii lingvistice”, respectiv pe cele aduse de „ipoteza 
universalelor lingvistice”? 

4. Concepeti un scurt dialog între un bărbat şi o femeie în care 
fiecare îl înțelege greşit pe celălalt. Pornind de la ce ati învățat până 
acum, de ce anume ati putea tine cont pentru a scrie acest dialog? 

5. Să presupunem că predati limba engleză la o clasă de studenți 
a căror limbă maternă este româna. Ce aţi vrea să aflați de la studenții 
dumneavoastră pentru a şti în ce măsură să puneţi accentul pe fone- 
tică, vocabular, sintaxă sau exerciţii practice în cursul pe care urmează 
să îl predati? 

6. Care sunt acele metode care au facilitat studiul neuropsiho- 
logic al limbajului? 


Concepte-cheie 


Acte ratate 

Afazie 

Autism 

Bilingvism 

Dialect 

Discurs 

Dislexie 

Efectul superiorității cuvântului 

Efectul superiorității propoziției 
Înţelegere interactivă 

Limbaj metaforic 

Procese de înţelegere 

Procese lexicale 

Relativitate lingvistică 

Scăpări verbale 

Spaţiu personal 

Universale lingvistice 


Surse bibliografice electronice 


1. Andrei, Cristina, Uz si abuz. Despre neologisme, 
http://www.agonia.ro/index. php/essay/147468/index.html 

2. Center of Psychology Resources, Language and Brain: Neurocognitive 
Linguistics, 
http://www.ruf.rice.edu/~Ingbrain/nonframe 

3. Dennet, Daniel C., The Role of Language in Intelligence, 
http://ase.tufts.edu/cogstud/papers/rolelang.htm 

4. Răşcanu, Ruxandra, Psihologie şi comunicare, 
http://www.unibuc.ro/eBooks/psihologie/rascanu/cuprins.htm 


268 


VIII. REZOLVAREA DE PROBLEME ŞI CREATIVITATEA 


1. Care sunt etapele rezolvării de probleme? 

2. Care sunt diferențele dintre problemele care prezintă o cale clară 
către o soluţie şi cele ambigue? 

3. Care sunt obstacolele şi ajutoarele în rezolvarea de probleme? 

4. Ce este creativitatea şi cum poate fi ea dezvoltată? 


Cum rezolvati problemele care apar în relațiile dumneavoastră 
cu alti oameni? În general, cum se rezolvă o problemă? În acest capitol 
vom considera ca obiectiv principal studierea procesului rezolvării de 
probleme, precum şi obstacolele şi ajutoarele necesare lui. 

Rezolvarea de probleme este o altă activitate esenţială a gândirii, 
datorită faptului că aceasta nu intră în funcțiune decât în situațiile 
problematice care cer o rezolvare. Principala finalitate a sistemului 
cognitiv este de a rezolva probleme. Se poate spune că rezolvarea de 
probleme este o „rezultantă a funcționării interactive” a mecanismelor 
cognitive studiate anterior (atenţia, memoria etc.). 

Rezolvarea de probleme poate fi definită ca obiectivul de a depăşi 
obstacolele găsind calea către o soluţie (Reed, 2000). În multe situaţii 
putem rezolva mai bine problemele dacă utilizăm cunoştinţele sau 
insight-urile creative. În capitolele anterioare am studiat multiplele 
utilizări ale cunoştinţelor, altele decât în rezolvarea de probleme. În 
mod asemănător, creativitatea poate servi altor scopuri decât a fi 
obiectivul rezolvării de probleme. În partea a doua a acestui capitol 
vom prezenta câteva informaţii despre creativitate. 

Se poate observa că în acest capitol accentul a fost pus pe rezol- 
varea individuală de probleme, deşi merită amintit că lucrul în grupuri 
facilitează adesea acest proces. Soluţiile descoperite de grupuri sunt 
adesea mai bune decât cele individuale (Williams şi Sternberg, 1988). 
Astfel, procesul rezolutiv poate fi facilitat nu numai prin îmbunătățirea 
abilităţilor de rezolvare, ci şi prin conlucrarea cu alte persoane care 
vor contribui cu propriile abilități pentru a face față problemei. 

VIII.1. Procesualitatea rezolvării de probleme 


De obicei, oamenii se implică în rezolvarea de probleme atunci 
când îşi propun să depăşească anumite obstacole pentru a răspunde la 
o întrebare sau pentru a atinge un scop. Dacă putem recupera rapid un 
răspuns din memorie, atunci nu ne confruntăm cu o problemă. Dacă 
nu putem face acest lucru, atunci avem o problemă pe care trebuie să o 
rezolvăm. Această secţiune descrie etapele procesului, ciclului rezol- 
vării de probleme (,,problem-solving cycle”, R.J. Sternberg, 2006, 
p. 393). Acestea sunt: identificarea problemei, definirea problemei, 
formularea unei strategii, organizarea informaţiei, alocarea resurselor, 
monitorizarea şi evaluarea. 

Trebuie menționat că ceea ce caracterizează acest ciclu este 
flexibilitatea etapelor sale. Rezolvarea cu succes a unei probleme pre- 
supune uneori tolerarea unei anumite ambiguitati privind determinarea 
celei mai bune căi de rezolvare. În realitate, etapele prezentate mai jos 
nu sunt parcurse rigid în această ordine, deoarece cel care rezolvă 
probleme se poate întoarce câteva etape, poate sări peste altele, le poate 
schimba ordinea sau chiar poate adăuga altele dacă problema o cere. 

1. Identificarea problemei. Deşi poate părea ciudat, identificarea 
unei situaţii ca fiind problematică este uneori o etapă dificilă. Putem 
să nu ne dăm seama că avem un scop (ex. trebuie să fugim din drumul 
unei maşini care se apropie de noi), sau, calea către atingerea scopului 
este obstructionata (ex. nevoia de a obţine mai multi bani deoarece nu 
avem destui pentru a cumpăra un obiect dorit) sau că soluția pe care o 
avem în minte nu funcționează (ex. job-ul pe care ne aşteptăm să-l 
primim nu este de fapt disponibil). Dacă problema dumneavoastră este 
nevoia de a scrie un referat pentru un examen, atunci trebuie să 
formulati o întrebare la care să găsiți răspuns. 

2. Definirea şi reprezentarea problemei. Din momentul în care 
am identificat existenţa unei probleme, trebuie să definim şi să repre- 
zentăm problema corect pentru a o putea rezolva. De exemplu, în 
momentul în care vă pregătiți să vă scrieţi referatul, trebuie să vă 
definiti tema bine pentru a şti ce cercetaţi şi ce strategie aplicaţi pentru 
a redacta lucrarea. Această etapă a definirii problemei este crucială 
deoarece dacă nu definiti şi nu reprezentați corect problema, este putin 
probabil să o rezolvati (Funke, 1991; Hegarty, 1991). 

3. Formularea strategiei. Odata ce problema a fost definita efectiv 
trebuie să planificăm o strategie pentru rezolvarea sa. Strategia poate 

implica analiza — descompunerea problemei complexe în elemente cu 
care putem opera; sau sinteza, un proces complementar — reunirea 
elementelor variate cu scopul de a le aranja într-o formă utilă. Atunci 
când vă scrieţi referatul trebuie să vă analizati componentele temei 
alese, să cercetaţi aceste componente şi apoi să sintetizați obținând 
schiţa referatului. 

O altă pereche de strategii complementare implică gândirea 
divergentă şi gândirea convergentă. Cu ajutorul gândirii divergente se 
pot genera diferite tipuri de soluţii alternative la problemă. Odată ce 


una singură, cel mai bun răspuns sau cel puţin ceea ce consideraţi a fi 
soluţia, cea pe care o încercați prima. Atunci când vă hotărâți la tema 
referatului, folosiți mai întâi gândirea divergentă pentru a genera mai 
multe subiecte de studiu şi apoi pe cea convergentă pentru a o selecta 
pe cea care vă interesează. În rezolvarea problemelor din viata reală, 
puteți avea nevoie atât de analiză, cât şi de sinteză, atât de gândirea 
divergentă, cât şi de cea convergentă. Nu există o strategie ideală 
pentru fiecare problemă. Strategia optimă depinde de problemă şi de 
preferinţele celui care o rezolvă faţă de metodele rezolutive. 

4. Organizarea informaţiilor. După ce formulati o strategie sau 
cel putin una experimentală, sunteţi gata să organizați informația de 
care dispuneti într-un mod care vă permite să implementati strategia. 
Desigur că în timpul ciclului rezolvării de probleme organizaţi şi reor- 
ganizati constant informaţia. În această etapă, organizaţi informaţia 
strategic, descoperind o reprezentare care vă permite cel mai bine să 
implementati strategia. De exemplu, dacă problema dumneavoastră 
este să vă organizaţi informaţia pentru referat, puteţi folosi o schiţă 
pentru organizarea ideilor. Dacă problema dumneavoastră este să 
găsiți un loc, puteți să vă organizați şi reprezentați informația sub 
forma unei hărți. Dacă problema este să câştigaţi mai mulți bani până 
la o anumită dată, puteţi concepe un calendar pe care să vă notati 
sumele câştigate la diferite date până la cea finală. 

5. Alocarea resurselor. Mulţi dintre noi ne confruntăm în rezol- 
varea problemelor cu resursele limitate, cum ar fi timpul, banii, echi- 
pamentul, spaţiul etc. Unele probleme necesită mult timp şi anumite 
resurse, în timp ce altele solicită puţin timp şi puţine resurse. De aceea 
este util să ştim ce alocăm şi când alocăm. Studiile au arătat că experții 
în rezolvarea de probleme (şi studenţii buni la învățătură) tind să-şi 

dedice — mai mult decât novicii — din resursele lor psihice planificării 
globale („big picture”). Aceştia, ca şi studenții slabi la învățătură, 
tindă să aloce mai mult timp planificării locale, orientate pe detalii 
(„detail-oriented”) decât expertii (Larkin, McDermott, Simon şi Simon, 
1980; R.J. Sternberg, 1981). De exemplu, studenții buni petrec mai 
mult timp în faza inițială pentru a decide cum să rezolve problema şi 
mai puțin timp pentru a o rezolva, comparativ cu studenții slabi la 
învățătură (Bloom şi Broder, 1950). Atunci când o persoană alocă mai 
multe resurse mentale pentru a planifica la scară largă, ea poate 
economisi timp şi energie şi poate evita frustrarea mai târziu. Aşa că 
atunci când vă scrieți referatul alocati mai mult timp pentru coor- 
donarea cercetării, organizarea notitelor şi planificarea referatului. 

6. Monitorizarea. O gestionare bună a timpului include monito- 
rizarea procesului de rezolvare a problemei. Cei eficienți nu stabilesc 
o cale către o soluție şi apoi aşteaptă până ajung la capăt pentru a 
verifica unde au ajuns. Ei fac verificări pe tot parcursul „drumului” 
pentru a se asigura că se apropie de obiectivul stabilit. Dacă acest 
lucru nu se întâmplă, ei îşi reevaluează demersul, concluzionează 
(probabil) că au avut un start fals, că au eşuat undeva pe drum şi pot 
stabili o altă cale, mai promițătoare, o nouă direcţie. Dacă scrieți refe- 
ratul, monitorizati dacă faceți progrese. Dacă nu progresati, întrebaţi- 
vă de ce se întâmplă acest lucru. 

7. Evaluarea. Aşa cum este necesar să monitorizati o problema 
atunci când sunteți angajat în procesul rezolvării ei, aveți nevoie sa 
evaluati soluția după ce ati terminat. Unele evaluări au loc imediat, 
altele puţin mai târziu, iar altele foarte târziu. De exemplu, după ce vă 
scrieți referatul, îl evaluati, îl revizuiti si îl corectaţi de câteva ori până 
când obţineţi varianta finală. Adesea vă pot veni idei importante în 
timpul procesului de evaluare. Prin evaluare, pot fi identificate noi 
probleme, problema poate fi redefinită, pot apărea noi strategii şi noi 
resurse devin disponibile sau cele deja existente sunt utilizate mai 
eficient. Ciclul este încheiat atunci când apar insight-uri noi; apoi se 
reia un nou ciclu. 


VIII.2. Tipuri de probleme 


Psihologii cognitivişti au clasificat problemele în funcție de 
prezenţa sau lipsa unor căi clare către o soluție. Problemele ale căror 
modalități de rezolvare sunt clare au fost denumite probleme bine 

definite (,,well-structured problems”; ex. „Cum stabiliți care este aria 
unui dreptunghi?”); cele care nu prezintă modalităţi de rezolvare clare 
au fost denumite probleme slab definite (M. Zlate, 2004), probleme 
insuficient definite (M. Miclea, 1999) sau ,,ill-structured problems”: 
„Cum legaţi două fire care atârnă de un tavan dacă nici un fir nu este 
atât de lung pentru a vă permite să ajungeţi la celălalt fir în momentul 
în care le ţineţi în mână pe amândouă?” În lumea reală a problemelor, 
cele două categorii formează un continuum al claritatii în rezolvarea 
de probleme şi nu două clase absolut delimitate una de alta. Cu toate 
acestea, cele două categorii sunt utile pentru a înțelege cum rezolvă 
oamenii probleme. 


VIII.2.1. Problemele bine definite 


La testele, examenele pe care le-aţi dat de-a lungul timpului, 
profesorii v-au prezentat probleme bine definite la diferite discipline: 
matematică, istorie, geografie etc. Aceste probleme prezentau modalități 
de rezolvare clare, nu necesare şi uşoare. În cercetarea psihologică, s-a 
studiat o clasă particulară de probleme bine definite: problemele de 
mişcare („move problems”), denumite aşa deoarece necesită o serie de 
mişcări pentru a atinge obiectivul final. 

Una din metodele necesare studiului modalităţii de rezolvare a 
problemelor bine definite este simularea pe calculator, în care sarcina 
cercetătorilor este de a crea un program care poate rezolva aceste 
probleme. Din această perspectivă, elaborând instrucțiunile prin care 
un computer poate rezolva probleme, cercetătorul poate înţelege mai 
bine cum rezolvă oamenii probleme asemănătoare. Bazându-se pe 
primele lucrări de rezolvare de probleme cu ajutorul simulărilor pe 
calculator, Allen Newell şi Herbert Simon (1972) au elaborat un 
model al rezolvării de probleme. În conformitate cu acesta, cel care 
rezolvă problema (posesor al inteligenţei umane sau artificiale) trebuie 
să privească starea iniţială (problema) şi starea finală (soluţia) în 
cadrul unui spațiu al problemei („problem space”) — universul tuturor 
acțiunilor posibile care pot fi aplicate pentru rezolvarea problemei, 
orice constrângeri care contribuie la soluţia problemei. În conformitate 
cu acest model, strategia fundamentală de rezolvare de probleme este 
de a descompune sarcina problemei într-o serie de paşi, care vor con- 
duce la soluția problemei. Fiecare pas implică un set de reguli pentru 
proceduri (,„operaţii”) care poate fi implementat. Setul de reguli este 

organizat ierarhic în programe care contin nivele interne variate de 
subprograme (numite regularitati şi subregularitati; engl., „routine” şi 
subroutine’). 

Multe din programele subnivelare sunt algoritmi, secvente de 
operatii care pot fi folosite in mod repetat (Hunt, 1975) si care, teo- 
retic vorbind, garanteaza obtinerea unei solutii la o problema (Sternberg, 
2000). În general, un algoritm continuă să se repete până când înde- 
plineşte o condiţie satisfăcută de program (ex. ,,repetati aceşti paşi 
pana când se atinge obiectivul final” sau ,,repetati aceşti paşi pana 
cand ei opresc scăderea distanței dintre obiectivul final şi starea 
prezentă”). Dacă un computer este dotat cu o problemă bine definită şi 
o ierarhie necesară (un program) de operaţii organizate în algoritmi 
procedurali, computerul poate calcula imediat toate operațiile posibile 
si combinațiile de operaţii în spaţiul problemei şi poate determina cea 
mai bună secvenţă de paşi pentru rezolvarea problemei. 

Spre deosebire de computere, mintea oamenilor nu este specia- 
lizată în computatii cu viteză mare a multiplelor combinaţii posibile. 
Limitele memoriei noastre de lucru ne împiedică să luăm în consi- 
derare mai mult de câteva operaţii posibile o dată. Newell şi Simon au 
recunoscut aceste limite şi au observat că oamenii trebuie să utilizeze 
,scurtaturi mentale” („mental shortcuts”) în rezolvarea de probleme. 
Aceste scurtături mentale sunt denumite euristici- strategii informale, 
intuitive şi speculative care conduc uneori la o soluţie eficientă, alteori 
nu (Fischoff, 1999; Hoyoak, 1990; Korf, 1999; Sternberg, 2000). Dacă 
stocăm în memoria de lungă durată câteva euristici simple pe care le 
putem aplica la o varietate de probleme, ne putem uşura munca îngre- 
unată de capacitatea limitată a memoriei de lucru. 

Newell şi Simon au observat că atunci când cei care rezolvă 
probleme sunt confruntati cu o problemă la care nu pot găsi imediat un 
răspuns ei se diferenţiază. Există cei eficienţi care folosesc euristicile 
analizei mijloace-scopuri (,,means-ends analysis”), o strategie prin 
care cel care rezolvă compară continuu starea curentă cu cea a obiec- 
tivului final şi urmează anumiţi paşi care reduc diferența dintre cele 
două stări. Alte euristici includ strategii prospective („working forward”), 
strategii retrospective („working bacward”), generarea şi testarea 
(„generate and test”). În continuare prezentăm cele patru euristici şi 
cum pot fi aplicate pentru a rezolva o problemă obişnuită: 

Denumirea 
euristicii 


Analiza mijloace- 
scopuri 


Strategia 
prospectivă 


Strategie 
retrospectivă 


Generarea şi 
testarea 


Definiţia euristicii 


Cel care rezolvă problema 
analizează problema luând în 
considerare sfârşitul — obiec- 
tivul urmărit — şi apoi încearcă 
să reducă distanţa dintre po- 
zitia curentă din spaţiul pro- 
blemei şi obiectivul final din 
acel spaţiu. 

Cel care rezolvă problema 
începe cu începutul şi în- 
cearcă să rezolve problema 
de la început la sfârşit. 


Cel care rezolvă problema 
începe cu sfârşitul şi în- 
cearcă să continue demersul 
rezolutiv către început. 

Cel care rezolvă problema 
generează direcţii alternative 
de acțiune, nu neapărat într- 
un mod sistematic; apoi 
observă dacă fiecare direcție 
de acțiune funcționează. 


Aplicarea  euristicii într-o 
problemă obişnuită: cum să 
călătoreşti cu avionul luat de 
acasă până la o altă locaţie 
folosind cea mai directă rută 
posibilă (Hunt, 1994) 

Încearcă să reducă distanța 
dintre casă şi destinaţie. 


Descoperă rutele aeriene posi- 
bile care duc de acasă spre 
destinaţie, şi alege rutele care 
par cele mai directe către des- 
tinatie. 

Găseşte rutele aeriene posibile 
care ajung la destinaţie şi le 
leagă cu locaţia de unde pleacă, 
alegându-le pe cele mai directe. 
Descoperă alternativele posibile, 
variate care pleacă de acasă, 
apoi observă care din aceste 
rute poate fi folosită pentru a 
ajunge la destinaţie. Alege cea 
mai directă rută. Din păcate, 
dat fiind numărul de combi- 
natii posibile de rute pentru 
traficul aerian, această euristică 
nu pare a fi de ajutor. 


Imaginati-va acum că intraţi într-o librărie şi căutaţi cartea lui 
Tony Malim, Procese cognitive. Nu sunteţi sigur unde se află cartea în 
librărie şi dacă se află în acea librărie, pentru a o putea găsi. Ce algoritm 
ati putea concepe pentru rezolvarea acestei probleme? Dar o euristică? 

Singurul algoritm care poate garanta că veți descoperi dacă 
lucrarea este în librărie este să verificaţi fiecare carte de acolo până 
când veţi găsi cartea lui Malim (sau nu). Pe de altă parte, există o 
mulțime de euristici pe care le puteţi aplica: 

1) rugaţi un angajat să vă ajute; 

2) căutaţi în lista de cărţi a librariei (dacă librăria are una); 

3) incepeti căutarea într-o secțiune legată de subiectul cărții 
(„psihologie”) şi abia apoi căutați în alte secţiuni mai puţin relevante 
subiectul lucrării. 

Observati că dacă folosiţi euristici şi nu găsiți cartea, nu puteți fi 
sigur că lucrarea nu se găseşte acolo (ex. poate fi în alt loc sau nu a 
fost trecută pe lista de cărți). Totuşi, nu pierdeţi timpul: cartea căutată 
nu există acolo şi chiar dacă ar fi puteți fi sigur că afirmația este falsă 
sau că se referă la alte procese decât cele cognitive. 


VIII.2.1.1. Problemele izomorfe 


Uneori problemele sunt izomorfe (gr., „iso”, aceeaşi; „morph”, 
formă) — structura lor formală este aceeaşi, conținuturile lor diferă. 
Puteţi detecta uşor izomorfismul multor jocuri care implică formarea 
de cuvinte din litere amestecate. In caseta de mai jos puteţi observa un 
set diferit de probleme izomorfe, care ilustrează unele puzzle-uri aso- 
ciate cu problemele izomorfe: 

a. Joc cu numere (Newell şi Simon, 1972): se dă un set de cărți cu 
cifre de la 1 la 9 şi sunt puse cu fata în sus la doi jucători. Scopul jocului 
este de a fi primul jucător care tine trei cărți care adunate fac 15. (Juca- 
torul poate ţine o carte sau două în plus care să nu fie însumată). 
Jucătorii trebuie să ia câte o carte pe rând. Dacă toate cărțile au fost alese 
$i niciun jucător nu are un set de trei cărți care însumate fac 15, 
înseamnă că nici unul dintre ei nu a câştigat. 

b. „X şi 0: doi jucători trec pe rând in patratelele libere, unul x, şi 
celălalt 0. primul jucător care formează o linie orizontală sau o diago- 
nală de x sau de 0 câştigă jocul. Dacă toate pătratele au fost marcate şi 
niciun jucător nu a format o linie de trei pătrate cu x sau cu 0, nimeni nu 
a câştigat jocul. 


276 


Dacă este jucat ca un puzzle solitar, încercaţi să aranjați cifrele de la | 
la 9 astfel încât adunate să facă 15, în orice direcție ati face aceasta 
adunare (ex. pe orizontală, verticală şi diagonală; o soluţie este pre- 
zentată aici). Dacă este jucat în doi, jucătorii trebuie să scrie pe rând 


fiecare dintre cifrele de la 1 la 9. Primul jucător care formează suma 15 
pe orizontală, verticală sau diagonală câştigă. Dacă au fost folosite toate 
cifrele şi pătratele au fost completate şi niciun jucător nu a format o linie 
de cifre care însumate să dea 15, atunci nu a câştigat niciunul. 


Stephen Reed (1987) considera că este foarte dificil să observi 
izomorfismul structural al problemelor şi să poţi aplica strategiile 
rezolutive ale uneia (un exemplu dintr-un manual) la cealaltă (o 
problemă dată la examen). Cei care rezolvă probleme nu pot de obicei 
să detecteze izomorfismele atunci când două probleme seamănă, dar 
nu sunt identice ca structură. Mai mult, atunci când conținutul sau 
caracteristicile de suprafață ale problemelor diferă clar, detectarea 
izomorfismului structurii problemelor este şi mai dificil de realizat. De 
exemplu, elevii de şcoală pot considera că este dificil să observe ase- 
mănarea structurală între problemele de cuvinte care sunt încadrate în 
poveşti. În mod asemănător, studenţii la fizică pot considera dificil să 
identifice asemănările structurale ale diverselor probleme de fizică atunci 
când utilizează materiale diferite. 


VIII.2.2. Problemele slab definite şi rolul insight-ului 


În realitate, uneori ne reprezentăm greşit problemele bine struc- 
turate, dar cel mai adesea o facem cu cele slab structurate. lată un 
exemplu: 

„V-aţi pierdut ciorapii negri şi cei albi într-un sertar, amestecați 
într-un raport de 5 ciorapi negri la un ciorap alb. Câţi ciorapi aveți de 
scos din sertar pentru a fi siguri că aveţi o pereche de aceeaşi culoare?” 


Din exemplele de mai sus observăm că nu avem la îndemână 
nici o cale clară de rezolvare. Prin definiţie, problemele slab definite 
nu au spaţiile problemei bine definite, iar cei care le rezolvă întâmpină 
dificultăți în a construi reprezentări mentale corecte pentru a modela 
aceste probleme şi soluțiile lor. Pentru astfel de probleme, cea mai 
dificilă este elaborarea unui plan care să conţină o serie de paşi care pe 
măsură ce sunt parcurşi asigură apropierea de soluția finală. Aceste 

probleme mai sunt numite şi probleme de insight („insight problems”) 
deoarece pentru a le rezolva trebuie să le considerăm dintr-o pers- 
pectivă nouă, diferită de cea în care le-am văzut la început şi diferită 
în ceea ce priveşte modalitatea de rezolvare. Prin urmare, trebuie res- 
tructurată reprezentarea problemei pentru a o putea rezolva. 

Insight-ul reprezintă un moment de inspirație, de iluminare, în 
care soluţia unei probleme se impune conştiinţei noastre (T. Malim, 
1999, p. 189). Insight-ul presupune reconceputalizarea unei probleme 
sau strategii de găsire a soluţiei într-un mod cu totul nou; detectarea şi 
combinarea informaţiilor relevante, mai vechi şi mai noi pentru a 
dobândi o nouă perspectivă asupra problemei şi soluției ei. Desi 
insight-urile par că se produc spontan, ele sunt de obicei rezultatul 
unei munci asidue ulterioare, a gândirii, fără de care insight-ul nu s-ar 
fi produs niciodată: el este implicat în rezolvarea problemelor bine 
definite, dar cel mai adesea este asociat cu acea cale către descoperirea 
soluțiilor la problemele slab definite. 

Pentru a înţelege natura insight-ului şi modul în care el operează 
în rezolvarea de probleme, merită să observați rezolvarea problemei 
de mai înainte: trebuie să scoateţi din sertar trei şosete pentru a fi sigur 
că aveţi o pereche de aceeaşi culoare. Informaţia cu privire la raport 
este irelevanta. Dacă primele două şosete pe care le scoateţi nu se 
potrivesc la culoare, atunci cea de a treia se va potrivi cel putin cu una 
din primele două. 


VIII.2.2.1. Perspectiva gestaltistă 


Psihologii gestaltişti au observat importanţa întregului care este 
mai mult decât suma părților sale. În privinţa rezolvării de probleme, 
gestaltiştii au susținut că problemele bazate pe insight necesită per- 
soane care să perceapă problema ca pe un întreg. Max Wertheimer 
(1945, 1959) a scris despre gândirea productivă, care implica insight- 
uri care transced limitele asociaţiilor existente şi pe care le-a deosebit 
de gândirea reproductivă, care se bazează pe asociaţii între ceea ce se 
cunoaşte deja. In conformitate cu Wertheimer, gândirea productivă diferă 
fundamental de cea reproductivă şi se aplică problemelor bine definite. 

Colegul lui Wertheimer, Wolfgang Köhler (1927) a studiat 
insight-ul la primate, mai exact la cimpanzeul Sultan. In viziunea lui, 
comportamentul maimutei prezenta insight-ul. Una din problemele cu 
care se confrunta Sultan era aceea de a obține o banană aflată la 
distanţă faţă de cuşca sa, folosindu-se de câteva bețe de bambus. La 

început, unul dintre betele de bambus era suficient pentru a-l ajuta să-şi 
dobândească banana respectivă. Ulterior, Köhler i-a pus la dispoziție 
două bețe, dar niciunul dintre ele nu era suficient de lung pentru ca 
cimpanzeul să-şi apropie hrana. După tentative repetate de utilizare a 
unui singur bat, lui Sultan „îi vine ideea” să monteze cele două bețe — 
unul în prelungirea celuilalt, reuşind să-şi apropie hrana mult dorită. 
Această „iluminare” bruscă ce duce la soluţia corectă, după tentative 
nereuşite este tocmai insight-ul sau ,,aha-reactia” (M. Miclea, 1999, 
p. 284). 

Psihologii gestaltişti au oferit o serie de exemple de insight şi au 
considerat că procesul insight-ului se produce în câteva situații: (1) 
salturi inconştiente prelungite în gândire; (2) procesare mentală foarte 
accelerată; (3) un anume scurt-circuit al procesului racionativ normal 
(Perkins, 1981). Din păcate, primii gestaltişti nu au oferit dovezi con- 
vingătoare pentru aceste mecanisme şi nici nu au definit exact ce este 
insight-ul. De aceea, trebuie luate în considerare şi alte perspective, 
alternative. 


VIII.2.2.2. Perspectiva „nimic special” 
(„the nothing-special view”) 


În conformitate cu perspectiva „nimic special”, insight-ul este 
doar o extensie a percepţiei obişnuite, a recunoaşterii, învăţării şi ima- 
ginatiei. Această perspectivă este susținută de David Perkins (1981), 
Robert Weisberg (1986; 1995) şi Pat Langley, Herbert Simon şi cola- 
boratorii (1986). Ei susțin că gestaltiştii au eşuat în a defini insight-ul 
din simplul motiv că nu există niciun proces cognitiv numit ,,insight’. 
În plus, oamenii par că uneori rezolvă aşa numitele probleme de 
insight fără a experimenta nicio restructurare spontană a problemei, iar 
alteori, ei prezintă o restructurare mentală bruscă a aşa-numitelor 
probleme de rutină (,,routine problems”; Weisberg, 1995). Insight-urile 
sunt produsele proceselor cognitive obişnuite. 


VIII.2.2.3. Perspectiva neo-gestaltista 


Janet Metcalfe (1986) şi colaboratorii săi au descoperit că rezol- 
varea de probleme bazată pe insight poate fi diferențiată de alte tipuri 
de probleme în două moduri. O dată, atunci când se oferă spre rezol- 
vare probleme de rutină, cei care rezolvă prezintă o mare acuratețe în 
capacitatea lor de a-şi prezice propriul succes în rezolvarea unei probleme 

înainte de a încerca să o rezolve. În opoziţie, atunci când sunt date 
probleme de insight, cei care le rezolvă prezintă o capacitate slabă de 
a-şi prezice succesul înainte de a începe să rezolve problema. Persoanele 
care nu aveau succes în rezolvarea problemelor erau adesea optimiste 
în privința capacităţii lor de a le rezolva; cei pesimişti în privința 
capacității lor de a rezolva probleme de insight înregistrau succese în 
această activitate. 

În plus, Metcalfe a utilizat o metodologie inteligent concepută 
pentru a observa procesul rezolutiv în timp ce participanţii rezolvau 
probleme de rutină şi, respectiv, probleme de insight. Din 15 în 15 
minute, subiecţii se opreau putin şi evaluau cât de aproape (,,cald’’) 
sau departe („rece”) credeau că sunt fata de găsirea soluţiei. Pentru 
problemele de rutină (ex. probleme de algebră, Turnul din Hanoi, 
raționamentul deductiv), participanţii prezentau o creştere a senzatiei 
lor de „cald” pe măsură ce se apropiau de găsirea soluţiei corecte. 
Pentru problemele de insight, subiecții nu prezentau această creştere. 
În rezolvarea problemelor de insight, participanţii nu prezentau o 
creştere a senzatiei de „cald” până în momentele anterioare desco- 
peririi bruste a soluţiei corecte. Descoperirile lui Metcalfe susțin pers- 
pectiva gestaltistă — există ceva specific rezolvării problemelor de 
insight, diferit de rezolvarea problemelor de rutină. Oricum, cercetările 
ulterioare pot fi cele care vor aduce un plus de informatie în privința 
naturii şi a mecanismelor aflate la baza rezolvării problemelor de insight. 


VIII.2.2.4. Perspectiva celor trei procese 
(„the three-process view”) 


Janet Davidson şi R.J. Sternberg (1984) sunt cei care au elaborat 
perspectiva celor trei procese cu privire la insight. Ei susțin că in 
realitate există trei tipuri de insight, care implică trei procese diferite: 
encodarea selectivă, comparatia selectivă şi combinaţia selectivă. Cei 
doi psihologi susțin că sunt de acord cu colegii lor care au elaborat 
perspectiva „nimic special” până la un punct. Cele trei procese aflate 
la baza celor trei tipuri de insight pe care ei le propun pot fi utilizate în 
mod obişnuit, fără legătură cu insight-ul. Asocierea selectivă a fost 
legată de rezolvarea problemelor de rutină, dar şi de cea a problemelor 
de insight (Davidson, 1995). Sternberg şi Davidson susțin însă şi 
perspectiva gestaltistă atunci când consideră că insight-ul este ceva 
aparte şi special: atunci când cele trei procese sunt aplicate în insight, 

ele transcend limitele gândirii convenţionale şi implică construirea şi 
reconstruirea problemei într-un mod nou. Deşi fiecare proces poate fi 
folosit separat, procesele pot fi complementare atunci când se folosesc 
împreună. 

Insight-urile encodării selective presupun diferenţierea între 
informaţia relevantă de cea irelevantă. Reamintiti-va dintr-un capitol 
anterior că encodarea presupune reprezentarea informaţiei în memorie. 
În lumea de azi, fiecare dintre noi trebuie să selectăm informaţia im- 
portantă pentru scopurile noastre şi trebuie să filtrăm informaţia reti- 
nând-o pe cea relevantă şi ignorând-o pe cea neimportantă. Encodarea 
selectivă este procesul prin care se realizează această filtrare. De 
exemplu, atunci când vă luați notițe în timpul cursului, trebuie să 
encodati selectiv care aspecte sunt cruciale, care sunt de ajutor şi 
explicative şi care nu sunt necesare. 

Insight-urile comparatiei selective se referă la percepțiile noi 
referitoare la modul în care informaţia nouă se leagă de cea veche. 
Utilizarea creativă a analogiilor este o forma a comparatiei selective. 
Atunci când rezolvăm probleme importante, avem aproape întotdeauna 
nevoie de cunoştinţele noastre, să le comparăm pe acestea cu cele noi. 
Insight-urile comparatiei selective sunt baza pentru relationare. De 
exemplu, să presupunem că trebuie să memorati o listă de termeni noi 
pentru examenul de psihologie cognitivă. Pe unii dintre termeni îi 
puteți compara cu cuvinte sinonime pe care le ştiţi deja. Pentru ceilalți 
termeni, puteţi accesa şi utiliza cuvinte deja cunoscute cu ajutorul 
cărora să îi definiti. 

Insight-urile combinației selective implică extragerea fragmentelor 
de informaţie relevantă encodate şi comparate selectiv şi combinarea 
lor într-un mod nou şi productiv. Adesea, simpla identificare analitică 
a informației importante pentru rezolvarea problemei este insuficientă, 
deoarece avem nevoie să ne dăm seama cum sintetizăm informaţia. De 
exemplu, pentru a scrie un referat trebuie să sintetizati notițele pe care 
le-aţi luat într-un mod care să vizeze întrebarea centrală a referatului 
dumneavoastră. 


Din nefericire, insight-urile, asemenea altor aspecte ale gândirii 
umane, pot fi strălucite, dar şi greşite. De aceea ne întrebăm cum 
cădem în capcane care ne conduc pe căi greşite în încercarea noastră 
de a găsi soluţii? 

VIII.3. Obstacole şi ajutoare în rezolvarea de probleme 


În timp ce studiau problemele izomorfe, Kotovsky, Hayes şi 
Simon (1985) au identificat câțiva factori care împiedică rezolvarea de 
probleme: (1) noutatea mare (ex. obiecte, reguli, operaţii, manipulări 
şi cunoştinţe noi); (2) numărul mare de reguli; (3) complexitatea mare 
a regulilor şi (4) reguli contra-intuitive (ex. reguli care se opun bunului 
simț sau la ceea ce ştie sau inferează cel care rezolvă probleme). In 
plus, aceşti cercetători au descoperit că modul în care oamenii îşi 
reprezintă problemele determină uşurinţa cu care rezolvă problemele. 
Problemele care erau mai abstracte sau care prezentau dificultăţi în 
formarea şi utilizarea reprezentărilor mentale erau mai greu de rezolvat. 


VIII.3.1. Seturile mentale, apărarea si fixarea 


Multe probleme, în special cele de insight, sunt mai greu de 
rezolvat deoarece cei care le rezolvă au tendința de a aduce cu ei un 
set mental specific — un cadru mental, un model de reprezentare a 
problemei, un context al problemei sau o procedură rezolutivă. Un alt 
termen pentru setul mental este „apărarea” sau „zidul de apărare” 
(„entrenchment”) sau fixarea asupra unei strategii care de obicei func- 
tioneaza în rezolvarea de probleme, dar care nu mai funcționează in 
rezolvarea respectivei probleme. 

Un alt tip de set mental implica fixarea pe o utilizare particulara 
(funcţie) a unui obiect: fixitatea funcțională, reprezintă incapacitatea 
de a recunoaşte că ceva cunoscut a avea o utilizare anume poate fi 
folosit pentru îndeplinirea altor funcţii. Fixitatea funcțională ne 
împiedică să rezolvăm probleme noi cu ajutorul instrumentelor vechi 
în moduri noi. Eliberându-se de fixitatea funcțională, oamenii pot să 
intre într-o maşină încuiată cu ajutorul unui umeraş de haine metalic 
remodelat, iar hoţii să deschidă uşile apartamentelor cu ajutorul unei 
cărți de credit! 

Un alt tip de set mental este un aspect al cognitiei sociale: 
stereotipurile (gr., „stereos”, solid, fix; „typos”, caracter) sunt convingeri 
că membrii unui grup social tind mai mult sau mai puţin să aibă 
anumite tipuri de caracteristici. In timpul copilăriei se învaţă cele mai 
multe stereotipuri. De exemplu, studiile transculturale asupra copiilor 
au reliefat faptul că în timpul copilăriei se învaţă stereotipurile de gen. 
Stereotipurile apar în acelaşi mod în care se dezvoltă alte seturi mentale: 
observăm un aspect sau un ansamblu de aspecte şi suprageneralizăm — 
pornim de la acele observaţii limitate pentru a le extinde la toate 


282 


situaţiile (aspectele) asemănătoare viitoare. Folosite în special în legă- 
tură cu anumite minorități sociale, fiind legate de fenomene psiho- 
sociale ca ,,tapul ispăşitor”, „etichetarea” şi „stigmatizarea”, stereotipurile 
pot determina efecte negative nedorite, dintre care conflictele sociale 
sunt cele mai grave (ex. războaiele interetnice sau interconfensionale). 
De asemenea, apar blocaje în comunicarea dintre cei stereotipizati şi 
cei care stereotipizează, iar intercunoaşterea este minimă. 

Stereotipurile nu îi afectează numai pe cei stereotipizati. Ase- 
menea celorlalte tipuri de seturi mentale, stereotipurile împiedică exer- 
citarea capacităților rezolutive ale indivizilor care îşi limitează gândirea 
folosind stereotipurile. 


VIII.3.2. Transferul pozitiv şi transferul negativ 


Atunci când oamenii au un set mental care îi determină să se 
fixeze asupra unui aspect al problemei sau unei strategii de rezolvare a 
problemei, excluzându-le pe altele, posibile şi relevante, aplică, de 
fapt, cunoştinţele şi strategiile rezolutive pentru o problemă la un alt 
tip de problemă. Psihologii cognitivişti folosesc termenul de transfer 
pentru a descrie un fenomen mai amplu care vizează orice deplasare a 
cunoştinţelor sau abilităților de la o situaţie problematică la alta 
(Detterman şi Sternberg, 1993; Gentile, 2000). Transferul poate fi negativ 
sau pozitiv. Transferul negativ are loc atunci când rezolvarea unei 
probleme îngreunează rezolvarea alteia care îi urmează. Uneori o pro- 
blemă poate conduce persoana pe o cale greşită de rezolvare. De 
exemplu, poliția poate întâmpina dificultăți în rezolvarea unei crime 
politice deoarece o astfel de crimă diferă mult de tipurile de crime cu 
care poliția se confruntă de obicei. Transferul pozitiv are loc atunci 
când soluția obţinută la o problemă înlesneşte rezolvarea următoarei 
probleme noi. Astfel, uneori transferul unui set mental poate fi de 
ajutor în procesul rezolutiv. 

Dintr-o perspectivă mai amplă, transferul pozitiv poate include 
transferul cunoştinţelor faptice sau abilităților dintr-un cadru în altul. 
De exemplu, puteţi aplica cunoştinţele dumneavoastră de psihologie 
generală şi abilitățile de studiu pe care le-aţi dobândit de-a lungul unei 
vieți, pentru a rezolva noua problemă cu care vă confruntati: examenul 
de psihologie cognitivă. 

Intr-un sens mai restrâns, în timpul transferului pozitiv aplicaţi o 
strategie sau un tip de soluţie care a funcționat bine pentru o anumită 
problemă sau set de probleme atunci când încercați să rezolvati probleme 

asemănătoare. Ne putem întreba cum îşi dau seama oamenii că unele 
probleme sunt analoage altora şi pot fi rezolvate prin transferul pozitiv 
al strategiilor şi chiar al soluțiilor? 


VIII.3.2.1. Transferul analogiilor 


Mary Gick şi Keith Holyoak (1980, 1983 apud R.J. Sternberg, 
2006, p. 416-418) au creat câteva design-uri experimentale originale 
pentru a studia transferul pozitiv care implica analogiile. Pentru a 
aprecia mai corect rezultatele lor, vă recomandăm să citiți o problema 
folosită prima dată de către Karl Duckner (1945) denumită „problema 
radiaţiei”. 


Imaginati-va că sunteţi un doctor care tratează un pacient cu o 
tumoare malignă la stomac. Nu puteţi să operati pacientul datorită seve- 
ritatii bolii, iar dacă nu reusiti să distrugeti cumva tumoarea, pacientul 
va muri. Puteţi folosi raze X de intensitate mare pentru a distruge 
tumora. Din păcate însă, intensitatea razelor X necesară pentru a distruge 
tumora va distruge şi țesutul sănătos prin care razele vor trece. Razele 
de mai mică intensitate nu vor afecta țesutul sănătos, dar nu vor avea o 
putere suficientă pentru a distruge tumora. Problema dumneavoastră 
este că trebuie să concepeti o procedură prin care să distrugeti tumora 
fără a distruge țesutul sănătos din jurul ei. 


Duncker a avut o soluţie de tip insight, pe care a considerat-o 
optimă pentru problema sa. Ea implica dispersia: ideea era de a direc- 
tiona razele X slabe către tumoare, pornind din mai multe surse aflate 
în afara corpului. Niciun set de raze nu este atât de puternic pentru a 
distruge țesutul sănătos sau tumora. Razele vor fi direcționate astfel 
încât să conveargă într-un punct din corp — locul în care se află tumoarea. 
Această soluţie este folosită şi astăzi în tratamentele cu raze X, cu 
excepția că există o sursă rotativă de raze X folosită pentru disper- 
sarea razelor. 

Anterior prezentării problemei lui Druckner, Gick şi Holyoak au 
prezentat o alta, mai uşoară numită „problema militară”: intenţia unei 
armate de a cuceri o fortăreață localizată în centrul unei tari. Există 
multe drumuri care pornesc de la fortăreață către exteriorul ei. Toate 
au fost minate astfel încât deşi grupuri mici de oameni pot trece 
drumul în siguranță, o grupare mai mare poate detona minele. Un atac 
amplu şi direct este imposibil. Ce ar trebui să facă generalul armatei? 

În tabelul de mai jos am făcut legătura dintre problema radiaţiei 
şi problema militară: 


Care sunt punctele comune ale celor două probleme şi care 
este strategia fundamentală care rezultă în urma comparării lor? 


Problema militară 
Starea inițială 
Obiectiv: folosirea armatei pentru a cuceri fortăreața 
Resurse: o armată suficient de mare 
Limite: imposibilitatea de a trimite întreaga armată pe un drum 
Solutie: trimiterea simultană de grupuri mici pe mai multe drumuri 
Rezultat: fortăreaţa cucerită de armată 


Problema radiaţiei 

Starea inițială 

Obiectiv: utilizarea razelor pentru distrugerea tumorii 

Resurse: raze suficient de puternice 

Limite: imposibilitatea de a administra raze de intensitate mare dintr-o 
singură direcţie 

Solutie: administrarea razelor de intensitate scăzută din mai multe direcții 
odată 

Rezultat: tumoarea distrusă de raze 


Schema de convergență 


Starea inițială 

Obiectiv: utilizarea forței pentru a învinge ținta 

Resurse: forță suficient de mare 

Limite: imposibilitatea de a folosi întreaga forță o data 
Solutie: utilizarea mai multor forte, mai slabe, simultan pe mai multe căi 
Rezultat: ţinta învinsă prin forţă 


Informaţia oferită de tabel pare coerentă şi corectă. Totuşi, ne 
putem întreba dacă soluţia unei convergente de grup pentru problema 
militară i-a ajutat pe participanţi să rezolve problema radiației. Daca 
participanţii au primit problema militară cu soluția convergentei şi 
apoi le-a fost sugerat să o aplice cumva la problema radiaţiei, aproape 
75% dintre subiecți au obţinut soluția corectă la problema radiației, 
comparativ cu mai puțin de 10% dintre subiecți care nu au primit mai 
întâi povestea militară ci fie nu au primit nicio poveste anterioară, fie 
au primit una irelevantă. 

Într-un alt experiment, participanţilor nu li s-a dat soluţia con- 
vergentei la problema militară ci au trebuit să-şi dea seama singuri. 
Aproape 50% din subiecţi au elaborat o soluţie de convergență la pro- 
blema militară, dintre aceştia 41% au elaborat o soluție paralelă la 
problema radiației. Astfel, transferul pozitiv a fost mai slab atunci 
când participanții au elaborat singuri soluția fata de situația în care le-a 
fost dată soluţia la prima problemă (41% comparativ cu 75%). 

Gick şi Holyoak au descoperit că utilitatea problemei militare ca 
problemă analoagă cu cea a radiaţiei depinde de setul mental indus cu 
ajutorul căruia persoana abordează problema. Dacă participanţii erau 
rugaţi să memoreze povestea militară spunându-li-se că este un expe- 
riment care vizează amintirea poveştii şi apoi li se dădea spre rezolvare 
problema radiației, numai 30% dintre participanţi au elaborat soluția 
convergentei la problema radiației. Cei doi cercetători au observat ca 
transferul pozitiv s-a îmbunătăţit dacă erau date două probleme ana- 
loage înainte de problema radiației. Realizând şi alte experimente, 
Holyoak şi colaboratorii săi au descoperit că atunci când domeniile 
sau contextele celor două probleme erau asemănătoare, participanţii 
observau şi aplicau analogia. 

Cel mai important aspect aici este că oamenii întâmpină dificul- 
tati în a observa analogia dacă nu li se spune în mod explicit să o caute. 

Deşi uneori oamenii nu recunosc asemănările de suprafaţă ale 
problemelor, alteori ei sunt păcăliți de acestea considerând că două 
probleme diferite sunt identice (Bassock, Wu şi Olseth, 1995; Gentner, 
2000). Uneori persoanele cu experienţă în rezolvarea problemelor sunt 
derutate, considerând că structurile de suprafață asemănătoare indică 
structuri profunde comparabile. De exemplu, cei care rezolvă probleme 
pot folosi conţinutul verbal în locul operațiilor matematice necesare 
pentru o problemă de matematică atunci când denumesc tipul problemei. 

Prin urmare, trebuie să fim prudenti atunci când afirmăm: dacă 
două probleme seamănă ele sunt identice. 


VIII.3.2.2. Transferul intenționat şi căutarea analogiilor 


În căutarea analogiilor, trebuie să fim atenţi să nu fim derutati de 
asociațiile dintre două lucruri care sunt irelevante analogic. De exem- 
plu, Georgia Nigro şi R.J. Sternberg au studiat soluțiile date de copii 
la analogiile verbale de tipul ,, A este pentru B ceea ce este C pentru 
X”, atunci când copiilor li se dau mai multe opţiuni pentru X. Cei doi 

psihologi au descoperit că copiii aleg adesea un răspuns care este 
apropiat datorită conexiunii, dar incorect din punct de vedere analogic. 
Pentru a reprezenta analogiile, cei doi au folosit (:) pentru „este 
pentru” şi o coloană dublă (::) pentru „ceea ce este”. De exemplu, în 
analogia, 

AVOCAT: CLIENT:: DOCTOR: (a. ASISTENTĂ MEDICALĂ, 
b. PACIENT, c. MEDICINA, d. Dr.), copiii au ales varianta (a), deoarece 
ASISTENTA MEDICALĂ este mai puternic asociată cu DOCTOR decât 
este răspunsul corect, PACIENT. 

Dedre Gentner (1983, 2000) consideră că analogiile dintre pro- 
bleme implică puneri în corespondență („,„mappings”) ale relațiilor 
dintre probleme. Atributele conţinutului unei probleme sunt irelevante. 
Cu alte cuvinte, ceea ce contează în analogii nu este asemănarea unui 
conținut cu un altul, ci cât de mult se potrivesc sistemele lor struc- 
turale de relaţii. Deoarece suntem obişnuiţi să acordăm importanță 
conținutului, ne apare dificil să trecem conținutul în planul secund şi 
să aducem forma (relaţiile structurale) în prim plan. De exemplu, 
diferenţele de conţinut fac analogia dintre problema militară şi problema 
radiaţiei greu de recunoscut şi împiedică transferul pozitiv de la o pro- 
blemă la alta. 

Gentner a numit fenomenul opus — în care oamenii văd analogiile 
acolo unde nu există datorită asemănării conţinutului — transparență 
(„transparency”). Atunci când facem analogii, trebuie să asigurăm că 
suntem concentrați pe relațiile dintre cei doi termeni comparati şi nu 
numai pe atributele de conţinut de suprafață. De exemplu, atunci când 
studiati pentru examenele pe care urmează să le dati la două cursuri de 
psihologie, este posibil să fie nevoie de strategii diferite: un tip de 
strategie pentru un examen dat pe baza unui eseu, un altul pentru un 
examen grilă. "Transparenţa conţinutului poate conduce la transferul 
negativ între problemele ne-izomorfe dacă nu avem grijă să evităm 
acest transfer. 


VIII.3.3. Incubatia 


În rezolvarea multor probleme, obstacolul principal nu este 
necesitatea de a descoperi o strategie potrivită pentru un transfer 
pozitiv, ci evitarea obstacolelor care rezultă din transferul negativ. 
Incubatia — abandonarea temporară a problemei — este o cale de evitare 
a transferului negativ. De exemplu, dacă observați că nu puteţi rezolva 

o problemă şi că nicio strategie la care v-aţi gândit nu funcționează, 
lăsaţi problema de-o parte pentru o perioadă (incubatia). În timpul incu- 
batiei nu este nevoie să vă gândiţi conştient la problemă. A. Munteanu 
(1994) consideră că este o fază de aşteptare, în care creatorul, deşi este 
racordat încă la problemă, îşi schimbă terenul de confruntare din zona 
conştientă într-o zonă mai periferică, mai obscură a psihicului. Unii 
autori consideră că în timpul incubatiei are loc o elaborare incons- 
tientă în urma căreia rezolvarea unor probleme a apărut brusc. Un 
exemplu ni-l oferă H. Poincaré care a identificat soluţia unei probleme 
de matematică, pe când se urca în autobuz pentru o excursie geologică, 
fără ca el să se gândească la problema respectivă (G. Popescu, 2004, 
p. 57). 

Incubatia a fost considerată de unii psihologi preocupaţi de 
studiul rezolvării de probleme drept o etapă esențială în procesul 
rezolutiv (ex. R.B. Cattell, 1971; Helmholtz, 1896). Alţii (Baron, 1988) 
nu au putut găsi suportul experimental pentru fenomenul incubatiei, 
deşi există cel anecdotic (vezi exemplul lui Poincaré). 

Au fost propuse o serie de mecanisme posibile, benefice pentru 
efectele incubatiei, dintre care amintim: 

e Atunci când nu mai păstrăm o informaţie în memoria activă, 
renuntam la o parte din detaliile neimportante şi păstrăm în memorie 
numai aspectele care au sens; din aceste aspecte cu sens, putem cons- 
trui ceva nou, ţinând cont de cele câteva limite impuse de setul mental 
anterior (B.F. Anderson, 1975). 

e Odată cu trecerea timpului, amintirile mai recente devin mai 
integrate cu amintirile pe care le avem deja (J.R. Anderson, 1985); în 
timpul reintegrării, unele asociaţii ale setului mental pot slăbi. 

e Pe măsură ce timpul trece, stimulii noi — interni şi externi — 
pot activa noi perspective asupra problemei, slăbind efectele setului 
mintal (Bastik, 1982). 

e Un stimul intern sau extern îl poate determina pe cel care 
rezolvă să observe o analogie între problema actuală şi o altă pro- 
blemă, astfel încât el să poată găsi uşor o soluție asemănătoare sau 
poate chiar să aplice o soluție deja ştiută (Langely şi Jones, 1988; 
Seifert, Meyer, Davidson, Palatano şi Yaniv, 1995). 

e Atunci când cei care rezolvă probleme sunt slab excitati 
cortical (ex. când fac duş, stau în pat, se plimbă), creşterea atenţiei 
distributive şi a capacității memoriei de lucru pot permite simultan 
perceperea şi păstrarea în memoria activă a unor indicii slabe, 

îndepărtate. Atunci când este relaxată, persoana se poate juca cu 
indiciile pe care în alt context le-ar fi considerat irelevante sau per- 
turbatoare, adică atunci când ar fi puternic excitată cortical în timpul 
rezolvării active a unei probleme (Luria, 1973/1984). 

Craig Kaplan şi Janet Davidson (1989) au recitit literatura 
despre incubație şi au stabilit avantajele ei ce pot fi înţelese în două 
moduri: (a) inițial, alocarea unui timp suficient pentru rezolvarea pro- 
blemei; explorarea tuturor aspectelor problemei şi investigarea câtorva 
modalități de rezolvare; (b) alocarea unui timp suficient pentru incubație 
pentru a permite slăbirea vechilor asociații rezultate din transferul 
negativ. O limită a incubatiei o reprezintă timpul de care are nevoie. 
Dacă aveți un termen limită în găsirea unei soluții, trebuie să incepeti 
din timp rezolvarea ei, ţinând cont de timpul necesar incubatiei. 

În final, vă oferim câteva sugestii de care sperăm să ţineţi cont în 
rezolvarea problemelor dumneavoastră de zi cu zi (R.J. Sternberg, 
2006, p. 420): 


Dacă aveţi de rezolvat ceva până la o dată anume, incepeti imediat 
prin a vă elabora un plan de acţiune. De exemplu, dacă aveţi de scris un 
referat, citiți cu atenţie rezumatele capitolelor din curs pentru a stabili 
tema care vă interesează. Apoi, ganditi-va câtă informatie există în 
legătură cu tema aleasă, fără a intra prea mult în detalii — astfel ramaneti 
concentrați pe temă. Alegerea unei teme cu care nu sunteţi foarte 
familiarizați pentru un referat mai scurt este o alegere bună deoarece 
probabil sunteţi fixat pe ideile sau temele mai familiare (în plus veţi 
învăța şi ceva nou). Incercati să realizaţi un transfer pozitiv între temele 
majore şi diferitele teme specifice: de exemplu, raportul dintre înnăscut 
şi dobândit este tratat de diverse ramuri ale psihologiei. În fine, Lăsaţi 
deoparte tema aleasă pentru un timp şi permiteti materialului parcurs să 
se integreze în cunoştinţele deja existente şi în ideile legate de temă pe 
care le dezvoltați. În acest timp puteţi căuta şi selecta o bibliografie 
relevantă pentru tema aleasă. Apoi, aproape cu 2-3 săptămâni înainte de 
finalizarea referatului, incepeti să lucraţi pe o ciornă pe care o puteți 
„abandona” câteva zile înainte să scrieţi forma finală a referatului. Este 
adevărat că timpul pe care îl alocati pentru referatul dumneavoastră va fi 
mai mare decât dacă v-aţi propune să-l terminati în 2-3 zile şi apoi să-l 
predati imediat. Nu uitaţi că, chiar dacă petreceti mai mult timp pentru 
realizarea referatului, calitatea sa va fi net superioară celei a unui referat 
realizat pe principiul „îngrăşării porcului în ajun”. 

VIII.4. Experții şi rezolvarea de probleme 


Chiar şi acei oameni care nu au cunoştinţe de psihologie cogni- 
tivă pot recunoaşte că există o cunoaştere expertă care măreşte posi- 
bilitatea de rezolvare corectă şi eficientă a problemelor. Expertiza 
poate fi definită ca dobândirea şi exercitarea unor capacități (,,skills”) 
superioare şi obținerea succesului într-un domeniu de activitate, care 
reflectă cunoştinţe fundamentale bine dezvoltate şi organizate. Psihologii 
cognitivisti au observat că expertiza îmbunătăţeşte rezolvarea de 
probleme. Ei s-au întrebat de ce experții dintr-un domeniu pot rezolva 
probleme cu mai mult succes comparativ cu novicii? Cunosc experții 
mai multe despre algoritmii rezolvării de probleme, despre euristici şi 
alte strategii? Experții cunosc mai bine strategiile sau le utilizează mai 
des? Ce ştiu experții, ceva care îi ajută ca procesul de rezolvare de 
probleme sa fie mai eficient pentru ei comparativ cu novicii în 
domeniu? Este vorba despre talent sau despre capacități dobândite? 

Tema a fost studiată în experimente interesante organizate de 
Adrian De Groot (1965), William Chase şi Herbert Simon (1973), 
Gobet şi Simon (1996) şi alții, iar rezultatele lor sunt prezentate 
sintetic în tabelul de mai jos ca răspuns la întrebările: „Ce 
caracterizează expertiza?” şi „Ce îi diferențiază pe experți de novici?” 


Experţi 


Detin scheme largi şi bogate care 
conțin preponderent cunoştinţe de- 
clarative din domeniu. 

Prezintă unități de cunoaştere bine 
organizate şi puternic interconectate 
în scheme. 

Petrec mai mult timp pentru a 
determina cum să-şi reprezinte pro- 


blemele decât pentru a căuta şi pune 
în aplicare o strategie. 

Elaborează reprezentări sofisticate 
ale problemelor, bazându-se pe ase- 
mănările structurale dintre probleme. 


Caută informații suplimentare şi 
implementează strategii pentru des- 
coperirea a ceea ce nu se cunoaşte. 

Au scheme relativ sărace care conţin 
mai puţine cunoştinţe declarative 
din domeniu. 

Au unităţi de cunoaştere slab orga- 
nizate şi interconectate. 


Petrec mai mult timp pentru a căuta 
şi pune în aplicare o strategie, decât 
pentru a-şi reprezenta problemele. 


Elaborează reprezentări sărace şi 
relativ naive ale problemelor, ba- 
zându-se pe asemănările superfi- 
ciale dintre probleme. 

Se bazează pe informaţiile date şi 
pe strategiile cunoscute în care se 
pot aplica aceste informații. 


(continuare tabel) 


În general, aleg o strategie bazată 
pe o schemă elaborată a strategiilor 
rezolutive; utilizează analiza mij- 
loace-scopuri ca o strategie de re- 
zervă pentru problemele atipice. 


Schemele contin multe cunoştinţe 
procedurale despre strategiile rezo- 
lutive relevante în domeniu. 


Prezintă o automatizare a multor 
secvențe de paşi din cadrul stra- 
tegiilor problemei. 


Prezintă o rezolvare de probleme 
eficientă; atunci când problemele 
trebuie rezolvate până la un anumit 
moment dat, o fac mai repede decât 
novicii. 


Prezic corect gradul de dificultate al 
rezolvării anumitor probleme. 


Işi monitorizează cu atenţie pro- 
priile strategii şi procese rezolutive. 


Prezintă o mare acuratețe în obti- 
nerea soluţiei corecte. 


Atunci când se confruntă cu pro- 
bleme neobişnuite având trăsături 
structurale atipice, îşi rezervă mai 
mult timp decât novicii pentru a re- 
prezenta problema şi pentru a recu- 
pera strategiile rezolutive potrivite. 


Când li se oferă noi informaţii care 
contrazic reprezentarea inițială a 
problemei, manifestă flexibilitate în 
adoptarea unei strategii mai potri- 
vite. 


Utilizează frecvent analiza mij- 
loace-scopuri ca strategie pentru 
majoritatea problemelor. 


Schemele contin puţine cunoştinţe 
procedurale despre strategiile rezo- 
lutive relevante în domeniu. 


Prezintă o slabă automatizare sau 
lipsa ei în ceea ce privesc sec- 
ventele de paşi din cadrul stra- 
tegiilor. 

Prezintă o rezolvare de probleme 
relativ ineficientă; rezolvă proble- 
mele mai încet decât experții. 


Nu prezic corect gradul de difi- 
cultate al rezolvării problemelor. 


Slabă monitorizare a propriilor 
procese şi strategii rezolutive. 


Prezintă puțină acuratete in 
obținerea soluţiei corecte. 


Atunci când se confruntă cu 
probleme neobişnuite, novicii îşi 
rezervă mai puțin timp decât ex- 
pertii pentru a reprezenta problema 
Şi pentru a recupera strategiile rezo- 
lutive. 


Prezintă o mai slabă capacitate de a 
se adapta la informaţia nouă care 
contrazice reprezentarea problemei 
gi strategia aleasă initial. 

Cu toate că o bază de cunoştinţe bine elaborată este crucială în 
expertiza dintr-un domeniu, există diferenţe ale performanţei care nu 
mai pot fi explicate numai în termenii cunoştinţelor. Există şi azi 
păreri contradictorii privind diferenţele dintre novici şi experți, pe de o 
parte, dintre experți, pe de alta, care s-ar datora talentului înnăscut sau 
calității şi cantității de practică din domeniu. Multi susțin viziunea 
„practica este mama perfecțiunii”. Se consideră că practica trebuie să 
fie realizată voluntar şi concentrată pe dobândirea de noi capacități 
decât pe repetiţia automată a ceea ce expertul în devenire ştie deja 
cum să facă. Alţi autori, considera importantă practica în construirea 
unei baze de cunoştinţe şi capacități, în detrimentul talentului. În 
domeniul achiziției limbajului, de exemplu, este acceptată interac- 
tiunea dintre abilitățile înnăscute şi experiență. Ni se pare clar faptul 
că unele domenii de abilităţi depind puternic de cultivarea lor. De 
exemplu, înțelepciunea se bazează mult pe cunoştinţe, iar cunoştinţele 
utilizate în rationamentele înțelepte sunt rezultatul experienţei (Baltes 
şi Smith, 1990). 

Mulţi oameni de ştiinţă din domeniul expertizei preferă să mini- 
malizeze rolul talentului în expertiză considerându-l o noțiune demnă 
de psihologia populară, de simţul comun. Această tendință nu ne 
surprinde având în vedere că termenul de „talent” este des folosit în 
afara comunității ştiinţifice şi în lipsa unei definiții testabile. 

Aplicarea expertizei la rezolvarea de probleme implică, în gene- 
ral, obținerea unei singure soluţii corecte din mai multe posibile. Un 
avantaj complementar pentru expertiză în rezolvarea de probleme îl 
reprezintă creativitatea, în care o persoană extinde domeniul posibi- 
litatilor şi ia în considerare opţiuni care nu au mai fost explorate până 
în acel moment. În realitate, multe probleme pot fi rezolvate numai 
prin inventarea sau descoperirea strategiilor necesare obținerii unui 
răspuns la o întrebare complexă. 


VIII.5. Creativitatea 


Una dintre cele mai dificile întrebări pe care şi le pune psihologia 
cognitivă privind creativitatea este aceasta: cum să defineşti creati- 
vitatea ca un construct unic care reuneşte operele lui Leonardo da 
Vinci şi Marie Curie, Vincent Van Gogh şi Isaac Newton, Toni Morrison 
şi Albert Einstein, Wolfgang Mozart şi Nicolaus Copernic? Desi 
există mai multe definiții ale creativității, cei mai multi cercetători din 
domeniu definesc creativitatea ca procesul de producere a „ceva” care 

este original şi util (Csikszentmihalyi, 1999, 2000; Sternberg şi Lubart, 
1996). Acel „ceva” poate fi o teorie, un dans, o formulă chimică, un 
proces sau o procedură, o poveste, o simfonie sau aproape orice altceva. 

Originalitatea poate fi evaluată după raritatea ideilor, produselor, 
fiind considerate originale acele rezultate ce apar o singură dată într-o 
colectivitate, deci sunt unice. 

Utilitatea vizează rezultatele acţiunii, care trebuie să aibă o folo- 
sinta pentru demersul activităţii (G. Popescu, 2004, p. 9). 

Pe langa cele doua caracteristici ale creativitatii, originalitatea $1 
utilitatea, mentionate anterior, M. Roco (2001) enumera si alte calitati 
ale acestui fenomen complex: 

— productivitatea (reflectă numărul mare de idei, soluții, lucrări 
de specialitate, produse materiale şi spirituale); 

— eficiența (reflectă caracterul economic al performanței, randa- 
mentul acțiunii obținut prin folosire produselor activității creatoare); 

— valoarea produselor activităţii creatoare, importanţa lor teo- 
retică sau practică, recunoaşterea şi respectul pe plan social; 

— ingeniozitatea, implicând eleganță şi eficacitate în folosirea 
metodelor de rezolvare; 

— noutatea (distanţa în timp a lucrurilor, ideilor). 

De ce avem nevoie pentru a crea ceva util şi original? Cum sunt 
oamenii creativi? Aproape oricine este de acord că oamenii creativi 
prezintă o productivitate creativă, produc invenţii, fac descoperiri, 
realizează opere de artă, elaborează paradigme revoluționare sau alte 
produse care sunt originale şi utile. Simţul comun sugerează că indivizii 
înalt creativi au stiluri de viata creative, caracterizate de flexibilitate, 
comportamente anti-stereotip şi atitudini nonconformiste. Ce caracte- 
ristici identifica psihologii cognitivisti la indivizii creativi? Răspunsul 
la această întrebare depinde de perspectiva pe care o imbratiseaza 
psihologul întrebat. Această a doua parte a capitolului face referire la 
abordările psihometrică şi cognitivă; abordările personalității şi moti- 
vatiei; cele sociale şi istorice — pentru o înțelegere mai completa a 
creativității. Capitolul se încheie cu câteva perspective integratoare, 
care încearcă să încorporeze trăsăturile principale ale altor abordări ale 
creativităţii. 


VIII.5.1. Creativitatea înseamnă cât produci 


Ne putem întreba dacă oamenii creativi produc mai mult? Psiho- 
logii au observat că indivizii înalt creativi prezintă câteva trăsături 

comune. Psihologii care au abordat creativitatea din punct de vedere 
psihometric (ex. J.P. Guilford, 1950), pun accentul pe performanţa 
obținută la sarcini care implică aspecte specifice ale creativității, cum 
ar fi producția divergentă, generarea unei game diverse de răspunsuri 
potrivite. Astfel creativitatea reflectă acea capacitate de a crea mai mult. 
De exemplu, Paul Torrance (1988) susține că indivizii creativi 
obțin scoruri înalte la testele de creativitate (inclusiv la Torrance Tests 
of Creative Thinking, 1974, 1984) care măsoară diversitatea (,,diversity’’), 
numărul („„numerosity”) şi potrivirea (,,appropiateness”) răspunsurilor 
la întrebări cu răspuns liber — cum ar fi să se gândească la toate 
modurile posibile în care pot folosi o agrafă de foi sau un pix. Testul 
lui 'Torrance urmăreşte şi răspunsurile figurale creative. De exemplu, 
unei persoane i se dă o foaie de hârtie pe care sunt desenate cercuri, 
linii etc. Testul urmăreşte să surprindă în câte moduri diferite a folosit 
persoana formele prezentate pentru a realiza un desen şi în ce măsură 
persoana a utilizat detalii multiple, neobişnuite în completarea figurii. 


VIII.5.2. Creativitatea este ceea ce ştii 


Alți psihologi (Finke, 1995; Langely şi Jones, 1988; S.M. Smith, 
1995; Weisberg, 1988, 1995, 1999) s-au concentrat asupra creativității 
înţeleasă ca proces cognitiv şi au studiat rezolvarea de probleme şi 
insight-ul. Sunt oamenii creativi mai inteligenți decât ceilalți? Robert 
Weisberg (1988, 1995,1999) susține că ceea ce distinge net oamenii 
creativi de cei mai puţin creativi este expertiza şi angajamentul lor în 
mediul creativ. Indivizii înalt creativi muncesc bine şi mult, studiază 
operele predecesorilor lor şi ale contemporanilor, devenind experți în 
domeniul lor de activitate. Abia apoi încep să construiască pe şi să 
pornească de la ceea ce ştiu pentru a elabora abordări şi produse noi. 
Pentru Weisberg, creativitatea în sine nu reprezintă nimic special. 
Procesele implicate în creativitate sunt folosite de noi toți în fiecare zi 
pentru a rezolva probleme. Ceea ce distinge neobişnuitul de obişnuit 
este conţinutul extraordinar asupra căruia operează aceste procese 
obişnuite. Această concepţie ne aduce aminte de ceea ce am prezentat 
înainte referitor la expertiză, pentru că, adesea, creativitatea este tratată 
în relaţie cu expertiza. 

Perspectiva „nimic special” a insight-ului creator a lui Weisberg 
nu este împărtăşită de către toţi psihologii. Ronald Finke (1995), de 
exemplu, consideră că insight-ul este „ceea ce distinge... inspiratul de 

neinspirat, magicul de mediocru” (R. Finke apud. R.J. Sternberg, 
2006, p. 431). El identifica si descrie doua tipuri de gandire creatoare: 

1) insight-ul convergent (presupune descoperirea unei structuri 
creative sau a unei soluții care realizează conexiuni între diverse 
elemente); 

2) insight-ul divergent (orientat spre descoperirea unor posibi- 
litati noi de utilizare pentru structurile respective). 

Ulterior, autorul introduce o altă distincţie în formele insight-ului, 
vorbind despre o formă preinventivă, în care se structurează reprezen- 
tările mentale utile pentru rezolvarea de probleme şi o altă formă, 
explorativă, implicată în apariţia ideilor noi. 

În activitatea sa, Finke a explorat modul în care poate fi utilizat 
insight-ul divergent pentru a înţelege mediile creative diverse, cum ar 
fi design-ul în arhitectură, modelele fizice şi biologice, dezvoltarea 
produsului sau invenţia ştiinţifică. 

Patrick Langley şi Randolph Jones (1988) studiază creativitatea 
aşa cum apare în insight-ul ştiinţific. Aceşti cercetători susțin că pro- 
cesele memoriei şi cele ale gândirii (ex. raţionamentul analogic) joacă 
un rol important în insight-ul ştiinţific. Steven Smith (1995), dife- 
rentiaza între insight-ul ştiinţific („scientific insight”) şi experiența 
insight-ului („insight experience”) şi susține că modul abrupt care 
caracterizează experiența insight-ului poate fi rezultatul unei eliberări 
brusce dintr-un set mental, cum ar fi fixitatea funcțională. Pentru el 
această eliberarea bruscă este mai probabilă după o perioadă de incu- 
batie într-un alt context decât cel în care individul s-a fixat pe o problemă. 

Boden şi Langley şi-au concentrat atenţia asupra computerelor — 
mijloace către creativitate. În realitate, există unele programe care pot 
fi apreciate ca fiind creative, de compoziție muzicală (Johnson-Laird, 
1988) sau de redescoperire a principiilor ştiinţifice (Langley, Simon, 
Bradshaw şi Zytgow, 1986). Întrebarea pe care trebuie să ne-o punem 
în legătură cu aceste programe este dacă realizările lor sunt compara- 
bile cu cele ale oamenilor creativi şi dacă procesele pe care le folosesc 
sunt aceleaşi cu cele folosite de oameni. De exemplu, Langley şi cola- 
boratorii săi (1986) au creat programe care redescoperă ideile ştiin- 
tifice şi nu le descoperă (pentru prima dată). Chiar şi Deep Blue, 
programul computerizat care l-a învins pe campionul mondial la şah, 
Gary Kasparov, a făcut-o nu pentru că a jucat mai creativ decât Kasparov, 
ci pentru că avea o putere de computatie enormă şi rapidă. 

VIII.5.3. Creativitatea este ceea ce eşti 


Unii psihologi şi-au focalizat atenția asupra rolului personalității 
şi motivatiei în creativitate. Există o personalitate creativă? Frank Barron 
(1988) minimalizează importanţa stilului personal şi consideră impor- 
tant rolul filosofiei personale în creativitate: convingerile flexibile şi 
atitudinile de acceptare fata de alte culturi, rase şi religii contribuie la 
creşterea creativităţii. 

Teresa Amabile şi colaboratorii săi s-au concentrat pe impor- 
tanta motivatiei în productivitatea creativă. Amabile distinge motivația 
intrinsecă, internă, a individului, de motivația extrinsecă, externă indi- 
vidului. De exemplu, cei care au o motivaţie intrinsecă experimen- 
tează cu plăcere, satisfacție în timpul procesului creator şi manifestă o 
dorință personală pentru a rezolva probleme, în schimb cei cu motivație 
extrinsecă manifestă dorința pentru faimă şi bogăţie. Din perspectiva 
lui Amabile, motivaţia intrinsecă este esenţială pentru creativitate, iar 
cea extrinsecă poate bloca creativitatea în multe cazuri. 

Psihologii au identificat o serie de trăsături de personalitate spe- 
cifice indivizilor creativi: independenţa, autodisciplina, perseverenta, 
capacitatea de a depune efort pe termen lung, toleranța fata de ambi- 
guitate şi frustrare, asumarea riscurilor, relativ dezinteres fata de deza- 
probarea socială (G. Popescu, 2004, p. 21). 


VIII.5.4. Creativitatea înseamnă locul în care te afli 


Alături de trăsăturile intrinseci ale indivizilor creativi, unii 
cercetători şi-au oprit atenţia asupra importanţei factorilor externi care 
contribuie la creativitate. Creativitatea înseamnă să fii la locul potrivit, 
în momentul potrivit? Mihaly Csikszentmihalyi (1988) consideră că 
nu putem studia creativitatea izolând individul şi opera sa de contextul 
socioistoric în care se manifestă. Ceea ce numim a fi „creativ” nu 
reprezintă numai rezultatul acțiunii individuale. Creativitatea, ca fenomen 
complex, este o consecinţă a interacțiunii dintre trei sisteme componente: 

1) instituțiile sociale (joacă un rol major în selecția creațiilor 
individuale); 

2) domeniul cultural stabil (păstrează şi transmite creaţiile se- 
lectate); 

3) individul (aduce schimbări într-un anumit domeniu al culturii). 

Autorul vorbeşte de câmpuri de producție culturală formate din 
experți care evaluează performanţele dintr-un anumit domeniu, selectând 

creaţiile care vor fi păstrate şi promovate. Între domenii şi câmpuri 
există relaţii de interconditionare, de interinfluentare. 

Dean Simonton (1988, 1994, 1997, 1999) transcende contextul 
social, cultural şi intelectual imediat şi abordează istoria în ansamblu. 
El observă că este necesar ca factorii interni şi cei externi să se 
combine pentru a contribui la o creativitate înaltă. Simonton consideră 
că mişcările istorice şi tendințele culturale pot facilita dezvoltarea 
creativităţii în diverse domenii, minimalizând, totodată importanța 
individului creator. Deşi abordarea istorică a creativităţii ne permite să 
aflăm cum evenimentele anterioare au condus la produsul creator, 
contribuțiile creative, prin definiție, sunt imprevizibile, deoarece ele 
încalcă normele stabilite de înaintaşii şi contemporanii individului 
creator. Printre atributele indivizilor creativi identificate de Simonton 
sunt capacitatea de a face descoperiri întâmplătoare şi de a urma activ 
aceste descoperiri. 


VIII.5.5. O sinteză a teoriilor creativității 


Howard Gardner (1993, 1999) a încercat să sintetizeze aspecte 
diverse ale teoriilor despre creativitate şi să formuleze o perspectivă 
holistă a creativităţii, în care să surprindă caracteristicile acestui feno- 
men complex. În mod asemănător celor care realizează studii de caz, 
Gardner a studiat în profunzime şapte indivizi creatori, dintre care îi 
amintim pe S. Freud, A. Einstein, P. Picasso, M. Gandhi, încercând să 
stabilească o legătură între aceştia şi contextul social în care s-au 
dezvoltat şi au creat. El observă că aceştia par a fi la locul potrivit şi în 
momentul potrivit pentru o schimbare revoluționară în respectivul 
domeniu de activitate. Asemenea lui Cszikszentmihalyi, Gardner a 
studiat modul în care atât domeniul (fizica, muzica, politica), cât şi 
câmpul (colaboratori, mentori, rivali) influenţează modul în care indi- 
vidul creator îşi manifestă creativitatea. Deoarece este şi un psiholog 
al vârstelor, Gardner a studiat experiențele timpurii care conduc la 
realizarea produselor creatoare şi dezvoltarea creativității de-a lungul 
ciclurilor vieții. 

În privinţa experienţelor timpurii, Gardner a descoperit că indi- 
vizii creativi trăiesc într-un mediu suportiv moderat, mai degrabă strict 
şi marcat de răceală afectivă. Cei mai multi dintre ei au prezentat un 
interes timpuriu fata de domeniul ales, dar cei mai multi nu se remarcau. 
În general, aveau tendinţa de a explora de timpuriu, „căi nebătătorite” 

dar, nu ajungeau să revolutioneze domeniul de activitate decât după ce 
stăpâneau cunoştinţele de specialitate (după aproape 10 ani de practică 
în domeniu). Cei mai multi creatori par să fi obținut cel putin un 
suport minim afectiv şi intelectual în timpul descoperirilor lor. După 
descoperire (uneori, şi înaintea ei), creatorii îşi dedică toată energia 
activităţii lor, abandonând, neglijând sau exploatând relaţiile apropiate 
existente în perioada maturității. Aproape după 10 ani de la prima 
descoperire importantă în domeniu, aceşti creatori studiati de Gardner, 
au mai făcut una, mult mai completă, dar mai puţin revoluționară. 
Faptul că un creator a continuat să aducă contribuţii semnificative a 
depins de domeniul de activitate (poeţii şi oamenii de ştiinţă mai putin 
decât muzicienii şi pictorii). 

O altă teorie integratoare a creativităţii îi aparține lui Todd Lubart 
şi R.J. Sternberg (1991, 1996). Ei susțin că factori multipli individuali 
şi de mediu trebuie să conveargă în cazul creativităţii: ceea ce distinge 
indivizii înalt creativi de cei modest creativi este mai degrabă convergenta 
diverşilor factori, decât nivelul ridicat al unuia singur sau existența 
unei anumite trăsături de personalitate. Teoria lor este numită şi teoria 
investiţiei („investment theory of creativity”) deoarece ceea ce reuneşte 
aceşti factori diverşi este faptul că individul creator abordează ideile 
conform sloganului: „cumpără ieftin şi vinde scump” (,,buy-low, 
sell-high”, R.J. Sternberg, 2006, p. 434). Atunci când „cumpără ieftin”, 
individul creator remarcă potenţialul ascuns al ideilor pe care alţii le 
consideră puţin valoroase. Persoana creatoare îşi focalizează atenția 
asupra acestei idei, care este necunoscută şi subevaluată de contempo- 
rani, dar care are mare potențial de a fi dezvoltată creativ. Această per- 
soană dezvoltă creativ ideea, cel puţin până când ceilalți îi recunosc 
meritele. Odată ce ideea a fost dezvoltată şi i-au fost recunoscute 
meritele, creatorul „vinde scump”, trecând la alte obiective şi căutând 
potențialul ascuns al altor idei subevaluate. Prin urmare, individul 
creator influențează domeniul prin faptul că este mereu cu un pas 
înaintea celorlalți. 

În ciuda diversităţii de opinii, cei mai mulţi cercetători sunt de 
acord că cele mai multe dintre trăsăturile de personalitate şi factorii de 
mediu prezentaţi anterior sunt necesari împreună. Probabil că acea 
creativitate remarcabilă este atât de rară deoarece atât de multe variabile 
trebuie să conlucreze, în cantitatea necesară, într-o singură persoană. 
Lucrurile se complică şi mai mult, deoarece multe dintre aceste variabile 


298 


nu prezintă o relație liniară cu creativitatea, situaţie în care creşterea 
unei caracteristici sau condiţii nu atrage după sine în mod obligatoriu 
o creştere a creativității. Din contră, multe par să producă efecte para- 
doxale, iar altele să stabilească relaţii neliniare. 


În finalul acestui capitol, ne manifestăm adeziunea fata de ideea 
lui Albert Einstein care considera că surprinderea unei probleme 
(„problem-finding”) este mai importantă decât rezolvarea ei (,,problem- 
solving”), aceasta din urmă „nefiind altceva decât o chestiune de de- 
prinderi matematice sau experimentale” (A. Einstein apud. M. Miclea, 
1999, p. 285). 

Descoperirea problemelor prezintă asemănări, dar şi deosebiri 
faţă de rezolvarea de probleme. Deoarece descoperirea problemei 
reprezintă ea însăşi o problemă, se poate spune că cele două procese 
sunt relativ asemănătoare ca procesualitate. Intre ele există şi diferențe: 
dacă rezolvarea de probleme ţine de o specializarea strictă, se leagă 
de un sistem procesual constant, manifestă tendinţa de a transforma o 
problemă în non-problemă prin soluţionarea ei, descoperirea proble- 
melor tine de diversificarea specializării, se leagă de structuri cognitive 
flexibile, manifestă tendinţa de revizuire a închiderilor în vederea sta- 
bilirii unor noi legături şi a declanşării unor noi probleme. Diferențe 
importante în procesualitatea descrisă intervin în definirea şi 
reprezentarea problemei (2), în stabilirea strategiei rezolutive (3) şi în 
evaluare (7). Dacă problem solving-ul presupune alegerea de programe, 
seturi şi metode rezolutive dintre cele existente, problem finding-ul 
face o selecție atât a programelor existente, cât şi din cele aşteptate 
(viitoare). Dacă în ultima etapă a rezolvării problemelor (7) se înregis- 
trează un succes sau un eşec, descoperirea problemelor se finalizează 
prin generarea de noi probleme. Chiar dacă în ambele situaţii intervine 
succesul, în cazul rezolvării de probleme el constă în descoperirea 
unui răspuns specific, pe când în cazul descoperirii problemelor — in 
descoperirea mai multor chestiuni generale din mai multe probleme 
neclar definite (M. Zlate, 2004, p. 321-322). 


Intrebări pentru verificarea cunoştinţelor 


1. Descrieti etapele ciclului rezolvării de probleme şi dati un 
exemplul pentru fiecare etapă. 
2. Care sunt caracteristicile care îi diferențiază pe experți de novici? 

3. Faceţi comparații între diversele abordări ale creativităţii. 

4. Concepeti o problemă care să necesite insight-ul pentru a fi 
rezolvată. 

5. Elaborati un context pentru rezolvarea de probleme care 
uşurează obținerea soluției. 

6. Cunoscând obstacolele întâlnite în rezolvarea de probleme, 
cum le puteți înlătura sau reduce pentru a face față problemelor cu 
care va confruntati? 

7. Ţinând cont de ideile referitoare la creativitate prezentate in 
acest capitol, ce puteţi face pentru a vă îmbunătăţi propria creativitate? 


Concepte-cheie 


Algoritm 

Analiza 

Ciclul rezolvarii de probleme 
Creativitate 

Descoperirea de probleme (,,problem-finding’’) 
Euristici 

Fixitate functionala 

Gandire convergenta 
Gandire divergenta 

Gândire productivă 

Incubatie 

Insight 

Izomorf 

Probleme bine definite 
Probleme slab definite (insuficient definite) 
Rezolvare de probleme 

Set mental 

Sinteza 

Spatiul problemei 

Stereotip 

Transfer negativ 

Transfer pozitiv 
Transparenta 

IX. RATIONAMENTUL SI DECIZIA 


1. Ce este rationamentul si ce tipuri de rationamente au fost studiate? 

2. Ce modele explica comportamentul decizional? 

3. Care sunt acei factori care joaca un rol predictiv in comportamentul 
decizional? 


În acest capitol ne-am referit la modurile în care facem rationa- 
mente, luăm decizii, şi cum utilizăm raţionamentul pentru a trage 
concluzii. În prima parte, se regăsesc informaţii despre raţionament şi 
tipurile sale. Obiectivul rationamentului este de a trage concluzii deductiv, 
din principii (ex. aplicând legile generale ale fizicii pentru a trage con- 
cluzii cu privire la aspectele de mecanică ale unui motor de maşină) şi 
inductiv, din dovezi (ex. citind statisticile pentru cumpărători pentru a 
afla informaţii despre preţurile, siguranţa şi încrederea fata de maşini). 

Obiectivul rationamentului şi, respectiv, al deciziei este de a se- 
lecta din mai multe variante sau de a evalua oportunitățile (ex. alegerea 
acelei maşini care vă satisface cel mai mult în funcție de suma de bani 
de care dispuneti). 


IX.1. Raționamentul 


Raționamentul reprezintă un obiect de studiu atât pentru logică, 
cât şi pentru psihologie. Logica clasică considera că, descoperind cele 
trei principii fundamentale (principiul noncontradictiei, al tertului 
exclus şi al rațiunii suficiente) a descoperit legile fundamentale ale 
gândirii reale, efective. În paginile care urmează vom surprinde dintr-un 
alt unghi relaţia dintre logică şi psihologia rationamentului, mentio- 
nând că într-o teorie a rationamentului, logica reprezintă analiza 
computationald a acestuia (M. Miclea, 1999, p. 304). Logica ne arată 
prin intermediul căror calcule din anumite premise se pot deduce anumite 
concluzii, altfel spus, ea stabileşte o relaţie funcțională între premise şi 
concluzii. De asemenea, logica stabileşte care sunt funcțiile racionative 
corecte şi care sunt cele eronate, deci care sunt argumentele valide şi 

care sunt paralogisme. Prin urmare, psihologia rationamentului este 
interesată de celelalte niveluri: modul cum raționamentul este influ- 
entat de cunoştinţele noastre, modul în care ne reprezentăm premisele 
în concluzie şi procedura efectivă de realizare a inferentei, precum şi 
structura neurobiologică sau artificială capabilă să execute o astfel de 
procesare. 


IX.1.1. Tipuri de raționament 


Raționamentul mai este numit adesea şi inferență. El este o pro- 
cedură prin care se obțin informaţii noi din combinarea celor 
existente (M. Miclea, 1999, p. 305). De exemplu, deşi la un moment 
dat vedem numai două feţe şi trei muchii ale unui cub, ştim că este 
vorba despre un cub. La această concluzie nu ajungem printr-o infe- 
renta, ci printr-o operație de gestalt sau o serie de procesări descen- 
dente inconştiente. În mod traditional, rationamentele se împart în 
două mari categorii: inductive şi deductive. Le vom analiza pe fiecare 
în parte. 


IX.1.1.1. Raționamentul inductiv 


Inferenta sau raționamentul inductiv constă în producerea unei 
ipoteze generale pe baza unor date particulare şi a unor cunoştinţe 
(tacite). În funcţie de obiectul inducției, adică de ce anume se induce, 
se pot distinge trei tipuri de raționament inductiv: (a) de inducere a 
unei proprietăţi, (b) de inducere a unei reguli şi (c) de inducere a unei 
structuri. 

a. Raționamentul de inducere a unei proprietăți constă în indu- 
cerea sau generalizarea unei caracteristici constatate la câţiva dintre 
membrii unei categorii, pentru toți membrii categoriei. De exemplu, 
dacă constatăm de fiecare dată când vedem o cioară că ea are penajul 
negru, vom generaliza şi vom spune: „toate ciorile sunt negre”. Con- 
cluzia unui raționament inductiv nu este necesar validă. Ea este 
marcată de un anumit provizorat, putând exista elemente ale categoriei 
respective care nu împărtăşesc proprietatea indusă (ca în exemplul cu 
strutul dintr-un capitol precedent; afirmaţia „toate păsările zboară” nu 
este adevărată în cazul strutului). De aici caracterul ei ipotetic. Deşi nu 
este logic necesară, inducția are o valoare pragmatică, permițând adap- 
tarea noastră la un mediu dinamic, în condiţiile economiei de timp. 
Prin urmare, rareori avem posibilitatea de a investiga dacă fiecare 

membru al unei categorii prezintă o anumită proprietate, iar apoi să 
concluzionăm că toţi au proprietatea respectivă. Pe baza acestei 
investigaţii facem raționamente inductive. 

Schema generală a inducerii unei proprietăți cuprinde urmă- 
toarele elemente: 

(a) o mulțime de constatări particulare, exprimate în propoziții 
atomare (P, P2,...., P); 

(b) o multime de cunostinte tacite, generale sau specifice despre 


clasa asupra căreia poartă inducția (Co, Ci, C2, ..., Ci); 
(c) o concluzie generală, non-necesar logică, dar plauzibilă (Q). 
Pe scurt: 


(Pi... Py) & (Co, ..., C) > Q 

Merită menţionat că baza de cunoştinţe a persoanei are un rol 
fundamental în desfăşurarea procesării informaţiei. 

Obiectul inducției poate fi format dintr-o singură proprietate, 
dintr-o conjunctie de proprietăți sau dintr-o disjunctie logică a acestora. 
În primul caz, se realizează inducția cea mai rapidă, care solicită cel 
mai puţin resursele de procesare ale subiectului. Pe de altă parte, 
inducția unei conjunctii de proprietăţi necesită o prelucrare mai amplă. 
De exemplu, pentru a ajunge la o inducție de genul: „Toate vinurile 
roşii creează bună dispoziție”, trebuie luate în calcul două proprietăți 
ale unei băuturi: de a fi vin şi de a avea culoarea roşie. Asocierea 
constantă a conjunctiei acestor proprietăţi cu starea de bună dispoziție 
ne face ca, pe baza cunoştinţelor tacite (ex. despre compoziţia chimică 
a vinurilor roşii şi efectul acesteia asupra sistemului nervos etc.), să 
inducem o concluzie mai generală. Dacă ar fi prezentă numai una 
dintre cele două proprietăți nu ar fi suficient pentru inițierea proce- 
sului inductiv (M. Miclea, 1999, p. 306). 

Inductia unei disjunctii de proprietăți presupune o procesare şi 
mai amplă. De exemplu, după o experienţă bogată în domeniu, putem 
face o inducţie de genul: „Toate vinurile roşii sau seci creează buna 
dispoziţie”. Pentru a ajunge la o astfel de concluzie, trebuie luat în 
calcul, în plus fata de exemplul anterior, şi o caracteristică alternativă 
a vinurilor — aceea de a fi seci, ceea ce presupune o procesare adițională. 

Inducerea unei reguli se regăseşte în sarcini de tipul ,, se dă seria 
de mai jos: 


ABMCDMEFMGHMI 


Ce litera poate ocupa urmatoarea pozitie in serie?” 

Un subiect va da un răspuns corect dacă, după ce a examinat 
seria, va induce regula (R1): „După fiecare două litere consecutive din 
alfabet, urmează litera M”. 

Inductia unei reguli permite generarea unui număr nelimitat de 
combinaţii care satisfac regula respectivă. Aceste reguli pot fi induse 
explicit, conştient, ca în cazul sarcinii de mai sus, sau implicit, 
inconştient. Regulile de producere şi utilizare a limbajului natural 
sunt, în cea mai mare parte, rezultatul unor inductii inconstiente. 

În inducția de reguli pot apare erori dacă persoana ignoră 
informaţia care contravine ipotezei sale. După ce investighează câteva 
cazuri, el formulează o ipoteză despre regula subiacentă cazurilor 
respective şi o aplică fără să mai ia în seamă contraexemplele. Este 
vorba despre o miopie a ipotezei care a fost demonstrată într-un expe- 
riment realizat de Wason (1960). El a prezentat subiecților o serie de 
trei cifre (o triadă): 2, 4, 6, menţionând că la baza seriei respective se 
află o anumită regulă, pe baza căreia a fost generată. Sarcina subiec- 
tilor era de a descoperi regula respectivă. Pentru a îndeplini sarcina ei 
erau invitaţi să producă triade pe baza regulii pe care susțin că au 
descoperit-o. Experimentatorul oferea un feedback pozitiv (,,Da’), 
dacă o triadă se supunea regulii pe baza căreia el a generat triada 2, 4, 
6, sau negativ („Nu”), dacă se abătea de la această regulă. Astfel, 
subiecţii din grupul experimental puteau să verifice dacă ipotezele 
care au stat la baza propriilor lor triade concordă cu regula stabilită de 
Wason. Prezentăm mai jos protocolul unuia dintre subiecţii cu care a 
lucrat psihologul britanic, în care sunt cuprinse: triadele generate de 
subiect, justificarea pe care el le-a dat-o, feedback-ul experimenta- 
torului şi regula ipotetică pe care el o susţinea. În paranteză se mentio- 
nează dacă regula este corectă sau nu (cf. M. Miclea, 1999, p. 307-308). 


Triadă Justificare Beet packu, = 
experimentatorului 
8 10 12 Se adună ,,2” la termenul 
as DA 
precedent seriei. 


14 16 18 Numere cu sot in ordine DA 
crescătoare. 


20 22 24 | Aceeaşi justificare 


1 3 5 Se adună ,,2” la termenul 
rae DA 
precedent al seriei 

Regula postulată: „La termenul precedent din serie se adună 2 
pentru a genera următorul termen” (greşit). 

În acest moment, subiectul examinează din nou triada inițială, 
căutând să inducă o altă ipoteză pe care să o poată testa. Apoi produce 
următoarele triade: 


Termenul mijlociu este media 

2 6 10 eee ech a DA 
aritmetica a termenilor extremi. 

A 


1 50 99 Aceeaşi justificare. 


Regula postulată: „Triada se formează astfel încât termenul 
mijlociu să fie media aritmetică a celorlalți doi” (greşit). 
Urmează o nouă analiză a triadei inițiale. Apoi subiectul continuă: 


3 10 17 Se adaugă acelaşi număr (7) de DA 
fiecare dată. 
Se adaugă ,,3” de fiecare data. 


Regula postulată: „Într-o triadă, diferenţa dintre două numere 
consecutive trebuie să fie aceeaşi” (greşit). 

Urmează o reexaminare a triadei inițiale. Apoi se produc urmă- 
toarele serii: 


Se scade aceeaşi cantitate dintr- 
un termen pentru a produce 
termenul următor. 


Regula postulată: „Se scade un număr, întotdeauna acelaşi, la 
membrul precedent al triadei pentru a genera pe următorul” (greşit). 


Oricare trei numere aşezate în 
149 Sa 3 DA 
ordinea mărimii. 


Regulă postulată: „Construcția triadei se face înseriind oricare 
trei numere în ordinea mărimii” (corect). 


Merită reținut din acest protocol că subiecţii îşi formează o ipo- 
teză (o regulă ipotetică) pe care caută, apoi, să şi-o confirme, generând 
exemple congruente cu ea. Numai că pentru a verifica dacă regula 
indusă este corectă, trebuie căutate contraexemple la ea. Abia în 
penultima triadă subiectul încearcă acest lucru. Comportamentul său 

este tipic: subiecții tind să genereze sau să ia în considerare doar 
exemplele care le confirmă regula, ignorând datele care contravin 
regulii induse. 

Inducerea unei structuri este considerată cea mai dificilă formă 
de inducție. Ea nu presupune doar luarea în considerare a unei 
trăsături (combinaţii ale trăsăturii) sau a unei reguli, ci se bazează pe 
descoperirea unei rețele constante de conexiuni între elementele unei 
mulțimi. Această structură este aplicată la o nouă situație. Citiţi urmă- 
torul exemplu: 

„Avocatul este pentru clientul său ceea ce medicul este pentru: 
(a) asistenta medicală; (b) bolnav; (c) medicină”. 

Sarcina constă în a alege varianta corectă. Rezolvarea acestei 
probleme este posibilă dacă subiectul descoperă relațiile (structura) 
dintre primii doi termeni şi apoi să o inducă asupra următorilor 
termeni. Pentru o mai bună înțelegere a operațiilor de gândire implicate 
în raţionamentul analogic, putem să-l scriem la forma generală: A: B: 
C (D1, D2, D3)- „A este pentru B, ceea ce C este pentru D1 sau D2 
sau D3”. Dacă descompunem raționamentul în componente (operaţii 
primitive minimale), atunci inductia presupune 7 componente: encodarea 
sau codarea (,,encoding”), inferenta, punerea in corespondență 
(„mapping”), aplicarea structurii descoperite, compararea, justificarea, 
răspunsul. În cazul rationamentului analogic prezentat mai sus, subiec- 
tul procedează astfel: codează A şi B, inferează mulțimea de relaţii 
dintre A şi B; codează C; pune în corespondenţă prima parte a analo- 
giei (A:B) cu cea de a doua: C (DI, D2, D3); aplică relaţia descoperită 
între A şi B la dubletul format de C şi o variabilă ideală (I) care 
satisface această relaţie; codează D1, D2, D3; compara D1 cu I, D2 cu 
I şi D3 cu I; justifică selecția făcută; răspunde. 


IX.1.1.2. Raționamentul deductiv 


Dacă în raționamentul inductiv se punea problema inducerii 
unor reguli sau structuri, în cazul rationamentului deductiv, pe baza 
unor reguli stabilite, se urmăreşte obţinerea de noi cunoştinţe. Aceste 
reguli se numesc reguli de deducție. Prin urmare, inferenta deductiva 
constă dintr-o serie de calcule guvernate de regulile de deducție, astfel 
încât, din anumite premise, o concluzie derivă cu necesitate logică 
(M. Miclea, 1999, p. 309). Obiectivul psihologiei este de a stabili: 
(1) modul în care sunt reprezentate premisele şi concluzia în sistemul 

cognitiv şi procedura efectivă de transformare a in-putului (premisele) 
în out-put (concluzia), adică o analiză la nivel reprezentational-algo- 
ritmic; (2) analiza la nivel implementational; (3) impactul cunostin- 
telor (tacite) asupra procesului deductiv. 

Există trei tipuri de raționament deductiv: (1) raţionamentul silo- 
gistic; (3) raţionamentul ipotetico-deductiv; (3) raţionamentul liniar. 
Psihologia a elaborat modele pentru explicarea fiecăruia dintre aceste 
tipuri, având la bază o trăsătură comună: reconsiderarea statutului 
erorii în raţionament. Dacă în logică (analiza computationala a inferentei) 
eroarea este o abatere de la normă, un calcul greşit rezultat din încăl- 
carea regulilor de deducție, în psihologie dacă un model al rationa- 
mentului deductiv nu poate explica şi reproduce erorile de raționament 
întâlnite la om este lipsit de validitate psihologică. 

Raționamentul silogistice sau silogismul constă în deducerea unei 
concluzii din două premise prin mijlocirea unui termen mediu. Atât 
premisele, cât şi concluzia sunt judecăţi categorice, în care despre 
cineva (subiectul, S) se asertează ceva (predicatul, P) sau S — P. 
Termenul care apare (fie ca subiect, fie ca predicat) în ambele pre- 
mise, făcând astfel legătura dintre ele, se numeşte termen mediu (M). 
În funcţie de poziţia termenului mediu, avem patru figuri silogistice: 


Figura I: M — P Figura II: P > M 
S—M S-M 
S—P S—P 

Figura III: M — P Figura IV: P > M 
M-—S M-—S 
S—P S—P 


În funcţie de cuantificarea dintre subiectul şi predicatul logic, 
rezultă patru tipuri de judecăţi: 

- Universal afirmative (A): Toţi A sunt B. 

- Universal negative (E): Niciun A nue B. 

- Particular afirmative (I): Unii A sunt B. 

- Particular negative (U): Unii A nu sunt B. 

Derivarea concluziei din premise se face pe baza unor reguli 
numite reguli silogistice. În continuare sunt prezentate principalele 
abordări reprezentational-algoritmice: modelul Erickson şi modelul 
analogic al lui Johnson-Laird. 

Erickson (1978) consideră că efectuarea unui silogism se reali- 
zează în etape: 

I. reprezentarea (proiecția informaţiei din premise în mintea 
noastră), care ia o formă similară cu diagramele Venn; 

II. combinarea reprezentărilor; 

III. alegerea etichetei verbale, pentru descrierea concluziei. 

Consideraţi următoarea schemă de raționament: 

Toţi M sunt P. 

Toţi M sunt S. 

Prin urmare, unii S sunt P. Acest raționament are la bază o 
reprezentare a informației analoagă diagramelor Venn, deşi informația 
conținută în premise mai poate fi reprezentată şi în alt mod, în 
condiţiile în care M = P = S. 

În acest caz, mai sunt posibile încă două concluzii: 

Toţi S sunt P. 

Toti P sunt S. 


Exemplu: Toţi oamenii sunt rational. 
Toţi oamenii sunt potenţial creatori. 
Toţi cei potential creatori sunt rationali. 
Toate fiinţele raționale sunt potențial creatoare. 


După cum se poate observa, din aceleaşi premise se pot extrage 
trei concluzii în locul uneia, dacă reprezentăm altfel informaţia din 
premise. În experimentele lor, Erikson şi Mayer (1983) au observat că 
nici unul din subiecți nu a folosit ambele reprezentări ale informaţiei 
(60% au preferat să o codeze sub forma identităţii sferei noțiunilor din 
premise, 40% sub forma incluziunii). Prin urmare, se poate spune că 
erorile de raționament se datorează limitelor de reprezentare a infor- 
matiei. Altfel spus, deşi oamenii procedează logic, în general, sunt 
extrem de limitați în extragerea (reprezentarea) informaţiei conţinute 
în premise (M. Miclea, 1999, p. 311). 

Când există mai multe interpretări posibile ale modului în care 
pot fi combinate premisele, subiecții au tendinţa de a recurge doar la 
una singură, ignorându-le pe celelalte. Deşi modelul lui Erikson poate 
prezice unele rezultate la sarcinile de raționament silogistic şi să 
explice unele erori (ex. tendinţa greşită de a extrage o concluzie din 
două premise particulare), analiza sa se aplică numai la o parte din 
silogisme. De asemenea, există unele experimente care contrazic acest 
model (Neimark şi Chempman, 1975). 

Johnson-Laird şi colaboratorii săi (1987) au reuşit să ofere o 
modelare mai completă a silogismului, aşa cum este realizat de om. Ei 
au stabilit patru cerințe metodologice pe care trebuie să le satisfacă 
cercetările din acest domeniu: 

1) subiecţii trebuie solicitati să derive ei înşişi concluziile din 
premise, nu numai să-şi exprime opțiunea pentru cea corectă dintr-un 
set de concluzii prezentate de experimentator; 

2) cercetările trebuie realizate pe un eşantion semnificativ din 
cele 512 silogisme posibile; 

3) sarcinile silogistice trebuie exprimate în limbaj natural, în 
termeni neutri, nu sub forma unor simboluri logice; 

4) trebuie analizate procesările realizate pentru fiecare silogism 
în parte, în loc să se aglutineze diferențele cu scopul de a descoperi un 
mecanism omogen. 

Modelarea propusă de Johnson-Laird a încercat să satisfacă 
aceste exigente metodologice şi a ajuns la concluzia ca deductia 
silogistică se realizează în mai multe etape: 

I. reprezentarea premiselor prin construcția unui model mental 
corespunzător. 

II. combinarea euristică a reprezentărilor emise; 

III. experimentul mental (prezentarea unei mulțimi de concluzii); 

IV. testarea concluziilor sau selectarea numai acelei (acelor) 
concluzii care este conformă cu regulile logicii. 

Prin urmare, regulile logicii nu apar în ghidarea efectivă a 
rationamentului ce se desfăşoară după reguli euristice, ci în selectarea 
concluziilor, în stadiul final, ca normă de validare. Dacă la Erikson 
omul procedează logic, dar erorile apar ca urmare a reprezentării 
defectuoase a informației, în modelul Johnson-Laird omul procedează 
euristic, iar erorile sunt rezultatul insuficientei resurselor (de atenție, 
timp etc.) necesare pentru testarea logică a concluziilor obținute euristic. 

Modelul lui Johnson-Laird este numit uneori „modelul analogic 
al silogismului” şi este cel mai viabil, mai comprehensibil, perfec- 
tandu-se continuu. 

Raționamentul ipotetico-deductiv este un tip de inferenta care 
constă din două premise şi o concluzie. Prima premisă este o impli- 
catie (o propoziție conditionala) de genul „dacă p atunci q”, unde p se 
numeşte antecedent, iar q — consecvent. A doua premisă constă în 
afirmarea sau negarea fie a antecedentului (,,p este adevărat”; „p este 
fals”), fie a consecventului (,,q este adevărat”; „q este fals”). Analiza 

psihologică a rationamentului conditional este mai putin avansată 
decât în cazul celorlalte forme de raționament. Acest fapt se datorează, 
în principal, naturii ambigue a conditionalului. Sub una şi aceeaşi 
expresie conditionala se pot ascunde: 


A. o relaţie de antrenarea logică: 
Dacă este ziuă, atunci este lumină. 
E ziuă. 

Deci, este lumină. 

B. o relație cauzală: 

Dacă plouă, asfaltul este ud. 
Plouă. 

Deci, asfaltul este ud. 


C. o regulă de reproducere: 
Dacă e frig, atunci aprinde focul. 
E frig. 

Deci, aprinde focul. 


Deoarece ascunde relaţii diferite, procesul racionativ se poate 
desfăşura diferit. In urma cercetărilor asupra rationamentului conditional, 
s-a ajuns la concluzia că multe erori sunt determinate de interpretarea 
propozitiilor conditionale ca biconditionale, din incapacitatea de a utiliza 
informaţia din enunturile conditionale negative şi din greşita reprezentare 
a operatorului „non” (R.J. Sternberg, 1985, apud. M. Miclea, 1999, 
p. 313). 

Raționamentul liniar este o specie de raționament tranzitiv. El 
porneşte de la două premise, fiecare descriind o relație dintre cei doi 
itemi. Cel putin un item este prezent în ambele premise. Subiectului i 
se cere să determine relația dintre doi itemi neadiacenti (care nu apar 
în aceeaşi premisă). Să considerăm următoarele premise: 


Dragoş este mai mare ca Sorin. 
Robert este mai mic ca Sorin. 


Se cere subiecţilor să stabilească cine este cel mai mare din cei trei. 

Răspunsul corect este: „Dragoş este cel mai mare”. In locul 
relației ,,,mai mare”, se pot pune alte genuri de relații: „mai bun”, „mai 
inteligent”, „deasupra” etc. 

Pentru a explica modul în care subiecţii au ajuns la această con- 
cluzie, au fost concepute mai multe modele ale rationamentului liniar. 

Cel mai bine articulat este modelul imagistic care susține că deducerea 
concluziei are la bază operaţii asupra imaginilor (De Soto, 1965, 
Idem). Subiectii codeaza primii doi itemi sub forma unor imagini 
stilizate, ordonate după relaţia „mai mare”. Aceste imagini sunt „fixe”. 
Cel de-al treilea termen este reprezentat — aşa cum prezintă rapoartele 
de introspectie — printr-o imagine mobilă, care este plasată fata de 
celelalte două conform cu relația de ordonare după mărime. Prin urmare, 
concluzia este o traducere în expresie verbală a informației extrase din 
aranjarea spaţială a imaginilor. 

Modelul lingvistic (Clark, 1980; Evans, 1984) pune accentul pe 
aspectele lingvistice ale rationamentului. H.H. Clark formulează un 
principiu al congruentei, o modalitate de ilustrare a influenţei factorilor 
lingvistici în procesul racionativ. Potrivit acestui principiu, înainte de 
a deduce concluzia rationamentului liniar, subiectul procedează la o 
reformulare a premisei a doua. În loc de „Robert este mai mic ca Sorin”, 
va formula „Sorin este mai mare ca Robert”. În acest mod, informaţia 
conținută în a doua premisă este făcută congruentă cu prima premisă şi 
cu întrebarea pusă subiecţilor. După stabilirea congruentei informaţiilor, 
se deduce concluzia. Procesul este susținut de rezultatele unor experi- 
mente (Evans, 1984). 

În ultima vreme, se agreează o teorie mixtă asupra rationamentului 
liniar. Se consideră că subiecții apelează la operaţii lingvistice şi la 
cele spaţiale. Într-o primă etapă, ei decodează informaţia exprimată 
verbal în premise; apoi o recodează în imagini spaţiale într-o formă 
care permite realizarea inferentei tranzitive. În cele din urmă, se 
recodează verbal concluzia (R.J. Sternberg, 1985). 


Trebuie menţionat că atât rationamentele inductive, cât şi cele 
deductive presupun o mulțime de cunoştinţe, adesea neexplicate în 
premise, dar care sunt absolut necesare pentru desfăşurarea rationa- 
mentului. Altfel spus, baza de cunoştinţe este un factor esenţial al 
oricărei procesări cognitive. In momentul de față, însă, nu avem posi- 
bilitatea de a o măsura în totalitatea sa. Descoperirea unor astfel de 
metode ar însemna un progres imens în ştiinţele cognitive (M. Miclea, 
1999, p. 314). De asemenea, merită accentuată ideea că prelucrările 
care au loc în cazul rationamentului, care duc la transformarea inpu- 
tului — premisele, în output — concluzia, operează asupra simbolurilor 
şi sunt guvernate de anumite reguli. De aceea, analiza rationamentului, 
dar şi a rezolvării de probleme (abordată în capitolul anterior) dă 

câştig de cauză paradigmei clasic-simbolice, în timp ce modelele sub- 
simbolice (conexioniste) devin inadecvate pe măsură ce ne deplasăm 
de la prelucrările periferice spre cele centrale. 


IX.2. Decizia 


În viaţa noastră de zi cu zi, facem în mod constant raționamente 
şi luăm decizii. Una dintre cele mai importante decizii pe care le-aţi 
luat a fost dacă şi când să urmaţi o facultate. Apoi ati ales profilul ei, 
forma de învățământ, universitatea la care urma să vă înscrieţi. Odată 
admişi la facultate, trebuie să vă decideti in ce domeniu al psihologiei 
vă veţi specializa, iar apoi in ce domeniu de activitate veți profesa (ca 
profesor, psihoterapeut, consilier şcolar etc.). În realitate, luaţi decizii 
în toate domeniile personale: în legătură cu prietenii dumneavoastră, 
cu partenerul de viata, cum să relationati cu părinţii, cum să cheltuiţi 
banii etc. V-aţi întrebat vreodată: „cum iau toate aceste decizii?” For- 
mularea răspunsurilor la această întrebare constituie preocuparea noastră 
în continuare. 

Deciziile stau la baza comportamentului nostru teleologic, expri- 
mand intentionalitatea ființei umane. Fie că este vorba despre decizii 
simple (ex. a deschide sau nu geamul pentru a aerisi) sau complexe 
(ex. alegerea partenerului de viata), în situaţii de risc sau nu, mecanis- 
mele cognitive au rolul determinant în procesualitatea deciziei. Luarea 
deciziilor constituie obiectul de interes atât al economiştilor, sociolo- 
gilor, cât şi al psihologilor. Comportamentul decizional poate fi descris de 
două mari categorii de modele: (1) modele normative; (2) modele des- 
criptive (M. Miclea, 1999, p. 265). 


9.2.1. Modele normative ale luării deciziei 


Modelele normative îşi au originea în ştiinţele economice. Eco- 
nomiştii au fost interesați să afle pe cale matematică alternativa care 
aduce cel mai mare profit şi au elaborat proceduri formale pe baza 
cărora să se poată calcula decizia optimă. Aceste modele pleacă de la 
premisa rationalitatii subiectului decident: el caută întotdeauna să aleagă 
posibilitatea optimă, adică acea opţiune care îi asigură câştigul maxim 
dintre toate variantele posibile. O ființă este raţională dacă este necon- 
tradictorie. Aceasta înseamnă că, în cazul unui raționament tranzitiv, 
dacă un individ preferă varianta A variantei B şi varianta B variantei C, 
atunci, în mod necesar, va prefera pe A lui C. Să presupunem că îi 

propuneţi iubitului sau iubitei dumneavoastră să plecați în vacanță la 
mare cu avionul (A) sau cu trenul (B). Din anumite motive el/ea va 
decide pentru prima variantă (A). Imediat după aceea, un prieten vă 
aduce la cunoştinţă că zborul s-a anulat, dar se oferă să vă transporte 
cu automobilul personal (C). Veţi prezenta iubitului/iubitei dumnea- 
voastră, din nou, o alternativă: de a merge cu trenul (B), sau cu auto- 
mobilul (C). Să presupunem că s-a hotărât asupra variantei B. Dar, 
aflaţi de la agenţia de voiaj că trenul respectiv s-a anulat, dar că 
avionul circulă. Veţi presupune că iubitul/iubita dumneavoastră este o 
ființă rațională şi, conform unui raționament tranzitiv elementar, va 
prefera să meargă cu avionul, consecventă cu opțiunea iniţială (va pre- 
fera pe A lui C, deoarece anterior a preferat pe A lui B şi pe B lui C). 
Fără să întrebaţi, veţi cumpăra bilete de avion. Nu credem că trebuie 
să fiți neapărat mulțumit de alegerea făcută. Riscati să vi se atragă atenția 
că avionul era preferabil în comparație cu trenul, necunoscându-se 
varianta automobilului, pe când acum, între avion şi o călătorie cu 
automobilul, care vă oferă posibilitatea de a vă opri în multe locuri 
pitoreşti şi e suficient de rapid etc., este de preferat automobilul. 
Supărarea dumneavoastră, dacă ea va urma acestor reproşuri, şi banii, 
pe care îi pierdeţi sunt determinate de presupozitia rationalitatii 
subiectului decident (M. Miclea, 1999, p. 266). 

A doua premisă a modelelor normative priveşte omniscienta 
subiectului decident sau presupunerea că în luarea deciziei individul 
dacă aveți un capital lichid, există o alternativă în utilizarea lui: să-l 
depuneti într-o bancă sau să vă lansați într-o afacere. Dacă doriți să-l 
depuneti, există un număr finit şi, relativ, redus de bănci dintr-un oraş 
a căror dobândă o puteţi cunoaşte, hotărându-vă asupra celei care vă 
oferă câştigul cel mai ridicat (M. Miclea, Jdem). Oricine poate invoca 
o mulțime de situații în care numărul alternativelor posibile este finit 
şi cognoscibil. Dar, există şi situații care contrazic această premisă, 
aşa cum veţi observa mai jos. 

Cele două premise, că subiectul decident este o ființă rațională şi 
că îi sunt cunoscute toate alternativele asupra cărora trebuie să se 
hotărască, sunt foarte restrictive şi severe. Modele construite pe baza 
lor arată de fapt cum ar trebui să se decidă şi nu cum se decide în mod 
real. Ele sunt prescriptive şi nu descriptive şi de aceea au fost numite 
modele normative. Ele au o valoare corectivă în majoritatea situaţiilor. 
Doar în unele situaţii ele sunt şi descriptive. 

Cele mai cunoscute modele normative calculează valoarea 
aşteptată („expected value”) sau utilitatea aşteptată („expected utility”). 


a. Valoarea aşteptată 

Valoarea aşteptată („expected value”) este beneficiul — calculat, 
de regulă, în bani — pe care subiectul decident îl are în vedere în 
condițiile selecției unei variante. Valoarea aşteptată este independentă 
de percepția subiectivă a decidentilor, având o expresie numerică şi o 
caracteristică de obiectivitate. De exemplu, o persoană se hotărăşte să- 
gi utilizeze capitalul de care dispune pentru a face afaceri. Daca face 
afacerea A, are 42% şanse de a avea beneficiul de 1 milion. Dacă face 
afacerea B, are 80% şanse de a câştiga 500.000 lei. Care este varianta 
cea mai dezirabilă pentru individul respectiv? Adepții modelelor 
normative bazate pe calculul beneficiului sau valorii aşteptate — în 
marea lor majoritate economişti — consideră că această variantă se poate 
stabili în mod univoc, pe baza unui calcul al valorii aşteptate după 
formula: 

VA; = P; x Vi, unde VA,;, valoarea aşteptată a alternativei; P;, 
probabilitatea de a obţine un beneficiu dacă se optează pentru alter- 
nativa i şi V;, mărimea eventuală a acestui beneficiu. 

În exemplul dat, valoarea (beneficiul) aşteptată pentru cele două 


VA.= 0,42 x 1 mil.= 420.000 
VA2= 0,80 x 500.000= 400.000 


Se poate observa că valoarea/beneficiul aşteptat este mai mare 
dacă subiectul se lansează în afacerea A. Prin urmare, el este consiliat 
Că, în măsura în care doreşte să se comporte rațional, prima variantă 
este cea optimă. Varianta optimă este cea care are valoarea cea mai 
mare, calculabilă algoritmic. O problemă cu care se confruntă aceste 
model este stabilirea precisă a probabilității cu care vom obţine un 
anumit câştig dintr-o opțiune dată. De cele mai multe ori, deciziile 
luate se bazează pe estimarea şi nu pe consemnarea unei probabilitati 
noastră este un ghid orientativ util, mai ales atunci când mărimea 
acestor valori este semnificativă diferită de la o posibilitate la alta. 
Totuşi, modelul valorii aşteptate este restrictiv, deoarece doar o parte 
redusă a deciziilor noastre vizează factori economici cuantificabili în 
valoarea lor bănească. Luăm decizii cu privire la partenerul de viata, 

cariera profesională, la creşterea copiilor, la atitudinea politică etc. De 
asemenea, „câştigul” se poate exprima numeric rareori. 


b. Utilitatea așteptată 

Modelul utilității aşteptate („expected utility”) caută să depăşească 
limitele modelului prezentat mai sus încercând să formalizeze şi 
decizia din domeniile de activitate în care câştigul corelat unei opțiuni 
nu are o expresie numerică, bănească. Premisa de la care se porneşte 
este că există o diferență între valoare şi utilitate: valoarea este un dat 
obiectiv, utilitatea este percepţia subiectivă a unei valori (M. Miclea, 
1999, p. 268). Să presupunem că sunteţi la mare şi preţul unei gogosi, 
pe plajă, este de 2 lei. Vă este foame, vă căutaţi în buzunare şi găsiți 
doar 1,5 lei. Vă dati seama că vă lipsesc doar 0,5 lei pentru a cumpăra 
gogoaşa şi a „curma” senzaţia de foame. Vânzătorul vă citeşte pe fata 
dezamăgirea, intuieşte că sunteţi student, observă că vă lipsesc doar 
0,5 de lei şi vă spune ca vă poate da gogoaşa cu 1,5 lei. Imaginati-va 
acum o situație uşor diferită: după îndelungi căutări prin buzunare 
descoperiți că aveți 1 leu. Acelaşi vânzător vă spune că vă poate vinde 
gogoaşa cu 1,5 lei. Amabilitatea lui nu vă ajută prea mult, mai ales 
stomacul dumneavoastră! În ambele situaţii, valoarea pe care o câșşti- 
gati era aceeaşi: 0,5 lei, dar utilitatea era diferită. În primul caz, aceşti 
bani vă făceau să vă atingeti scopul; în al doilea, nu. Mai mult, în al 
doilea caz este posibil să vă simtiti nu numai foarte infometat, dar şi 
foarte frustrat. Prin urmare, mărimea unei valori şi utilitatea sa subiec- 
tiva sunt diferite. Premisa de la care porneşte modelul utilității aşteptate 
este că în calculul variantei optime, subiectul ia în considerare utilitatea, 
această utilitate se codează printr-un număr. Acest număr are semnificație 
relativă, raportat la mărimea utilităţilor variantelor complementare. 

Formula de calcul a utilității aşteptate pentru o variantă oarecare 
i (UA) este: 


n 
UA; = È P (Œ)) U (x), 
i=1 
unde: E = un eveniment; 
P(E;) = probabilitatea unui eveniment i; 
x;= consecințele unei alternative i = 1...n; 
U(x;) = utilitatea unei alternative i. 

Ceea ce este important este raportarea utilității asignate pentru 
fiecare variantă la toate celelalte variante posibile. Varianta cu valoarea 
aşteptată cea mai ridicată e cea optimă. În practică, codarea utilității 
este dificil de realizat deoarece este dificil să cunoaştem toate avantajele 
sunt greu de ponderat. 

Cu toate aceste dificultăți, modelul utilității aşteptate are o 
validitate psihologică mai ridicată decât modelul valorii aşteptate. El 
presupune faptul că alegerea între variante este determinată de utilitatea 
şi nu de valoarea acestora, deci de reflexul subiectiv al valorii. De 
aceea, modelul poate fi considerat verosimil. În plus, el se aplică nu 
numai la calculul unui profit bănesc. Prin urmare este şi general. În 
urma unor experimente (Payne şi colaboratorii, 1982), s-a observat că 
în condiții de timp suficient şi/sau complexitate redusă a deciziei, 
oamenii se comportă rațional, procedând la calculul utilității aşteptate; 
în condiții de presiune a timpului şi/sau complexitate sporită a deciziei, 
indivizii utilizează diverse euristici şi modele simplificate. În concluzie, 
modelul utilității aşteptate este descriptiv pentru situaţiile în care subiecții 
au suficiente resurse de timp şi calcul. Modelul este prescriptiv pentru 
situaţii complexe sau cu limită de timp în luarea deciziei. Modelul bazat 
pe calculul valorii aşteptate este eminamente prescriptiv (M. Miclea, 
1999, p. 270). 

Trebuie remarcat că, datorită premiselor de la care pleacă, ambele 
modele sunt limitate: decidentul este o ființă rațională, care cunoaşte 
toate opțiunile şi consecințele lor şi care are resurse suficiente de timp 
şi de calcul. 

În realitate, există numeroase date experimentale care contrazic 
aceste presupozitii. Să presupunem că fiecare dintre noi are următoarele 
variante între care trebuie să facă o alegere: 

A. Să câştige 1 milion de lei cu probabilitatea de 5%. 

B. Să câştige 100.000 de lei cu probabilitatea de 49%. 

C. Să câştige 10.000 de lei cu probabilitatea de 100. 

Rata pierderii este nulă în oricare dintre variante. O serie de cer- 
cetări au arătat că atunci când sunt confruntati cu o astfel de problema 
de decizie, subiecții preferă pe A lui B şi pe B lui C, dar, contrar 
numeşte paradoxul lui Alais, după numele celui care l-a formulat. Se 
observă că valoarea sau utilitatea aşteptată este mai mare pentru A 
decât pentru B şi mai mare pentru B decât pentru C. În mod raţional, 

subiecţii ar trebui să prefere, aşadar, pe A lui C. Cu toate acestea, 
marea lor majoritate preferă contrariul. Cu cât probabilitatea de câştig 
dintr-o variantă se apropie de certitudine, cu atât mai atrăgătoare 
este socotită opțiunea respectivă, chiar dacă utilitatea sau valoarea ei 
aşteptată este, prin calcul, mai scăzută. Subiectii se simt mai atraşi de 
câştiguri mici dar sigure, decât de câştiguri mari dar foarte incerte. 
Prin urmare, majoritatea oamenilor preferă să-şi depună banii în bancă 
şi să obțină o dobândă redusă dar sigură, decât să obțină un profit 
semnificativ mai mare dintr-o afacere nesigură. 

In continuare sunt prezentate modelele descriptive ale deciziei 
care au apărut din nevoia de a explica şi prezice comportamentul 
decidentului real, care trăieşte într-o lume dinamică, complexă şi dispune 
de resurse limitate de timp şi calcul. 


IX.2.2. Modele descriptive ale luării deciziei 


Modelele descriptive au fost create în urma criticilor aduse celor 
normative şi mai poartă denumirea de modele ale rationalitatii limitate. 
In realitate, decidentul dispune de resurse de timp şi de calcul limitate, 
fapt pentru care este nevoit să apeleze la o serie de euristici de decizie 
ŞI reprezentări simplificate ale alternativelor asupra cărora trebuie să 
se hotărască. Rezultatul este un model mintal simplificat al situației de 
decizie, inevitabil în condiţiile în care decizia trebuie luată într-un 
interval de timp scurt, iar capacitatea sistemului cognitiv este limitată. 
Prin urmare, decidentul care suportă aceste constrângeri va alege 
varianta satisfăcătoare şi nu neapărat pe cea optimă. O variantă este 
considerată satisfăcătoare sau nesatisfăcătoare în raport cu câteva 
criterii socotite ca relevante. Din mulțimea de opțiuni aflate la dispoziţie, 
decidentul va selecta prima variantă care satisface aceste criterii. Aşa 
cum poate vă dati seama deja, aceasta nu este neapărat şi cea optimă, 
deoarece el nu dispune de resurse cognitive şi/sau de timp suficiente 
pentru a lua în considerare toate opțiunile şi pentru a le compara pe 
criteriile valorii şi utilității. 

Acum câţiva ani ne-am cumpărat un apartament. Desigur, pe 
piaţă era o ofertă pe care o cunoşteam parțial. Atunci am optat pentru 
un apartament care satisfăcea anumite criterii: 

1.să se afle într-o anumită zonă a oraşului Bucureşti; 

2. să fie aproape de mijloacele de transport (RATB şi metrou); 

3. să nu fie situat mai sus de etajul 5; 

4.să nu se afle într-un bloc cu multi restantieri la întreţinere; 

5.să nu fie cu vederea orientată către stradă; 

6. să aibă un pret accesibil. 

Lista criteriilor era mult mai lungă, dar nu aveam timp să le 
enumăr în totalitate. Am considerat oferta cunoscută în funcție de 
aceste criterii. Am exclus, de exemplu, ofertele de apartamente din 
zone nedorite. Mulțimea posibilităților rămase după această prima 
evaluare a fost evaluată apoi în raport cu al doilea criteriu etc. În cazul 
nostru, se pare că nu am avut suficiente resurse cognitive şi de timp 
pentru a alege varianta optimă: deoarece criteriul „vecini” nu a fost 
printre primele criterii de selecţie, am nimerit într-un bloc în care 
vecinul din apartamentul de deasupra cânta vocal din toți rărunchii 
după ora 12.00 noaptea! 

Prin urmare, într-o astfel de situație de alegere, vom alege prima 
variantă care satisface criteriile menţionate. Ordinea criteriilor este 
foarte importantă, deoarece schimbarea ei modifică mulțimea de 
posibilități luate în calcul la un moment dat în procesul decizional de 
către individ. Cu atât mai mult cu cât, în cele mai multe cazuri, 
persoana va fi nevoită să ia o decizie înainte de parcurgerea exhaustivă 
a criteriilor. De asemenea, trebuie luate în considerare şi eventualele 
reponderări ale importanței criteriilor ce pot avea loc pe parcursul 
procesului decizional şi care au consecinţe directe asupra ordinii con- 
siderării criteriilor, precum şi informaţiile limitate despre oferta pieţei 
de care dispune subiectul, ne putem face o idee despre raționalitatea 
limitată a subiectului uman în luarea deciziilor. El va căuta să aleagă 
varianta cea mai satisfăcătoare (a se citi: care satisface cele mai multe 
criterii), dar nu poate şti dacă varianta aleasă este cea optimă. Supra- 
punerea variantei satisfăcătoare cu cea optimă este rezultatul întâmplării, 
nu al calculului. 

În condiţiile în care suntem presati să luăm cât mai rapid o 
decizie, utilizăm un număr minimal de criterii. Uneori e utilizată chiar 
o euristică de grupare a opţiunilor. Considerând aceste câteva criterii, 
rezultă două clase de posibilităţi: 

a) dezirabile (satisfac criteriile respective); 

b) indezirabile (nesatisfăcătoare). 

Din mulţimea variantelor dezirabile, alegem una în mod aleatoriu, 
fără a mai calcula utilitatea ei în raport cu celelalte. De exemplu, 
dorim să cumpărăm legume din piață. Dacă ele satisfac un număr 
minimal de criterii (preţ şi soi), alegem sau ni se aleg (de vânzător) în 
mod aleatoriu legumele ce satisfac aceste pretenții minimale. 

M. Miclea (1999) consideră că întrucât modelul mental pe care 
esențial în înțelegerea şi predicția comportamentului său, trebuie să 
analizăm câţiva dintre factorii cognitivi care participă la construcția 
acestei reprezentări. Aceştia sunt: schemele cognitive, prototipicalitatea, 
ancorarea alternativelor, disponibilitatea în memorie şi retroevaluarea 
alternativelor. 


IX.2.3. Scheme şi strategii cognitive implicate în luarea deciziei 
IX.2.3.1. Decizia şi schemele cognitive 


Credem că în ceea ce priveşte implicarea schemelor cognitive în 
luarea deciziilor este oportun să începem cu o ilustrare oferită de 
experimentele lui A. Tversky şi D. Kahneman (1974, 1981, 1983) care 
au reliefat importanţa modului în care sunt formulate alternativele în 
procesul decizional sau aşa-numitul efect de framing (încadrare). S-a 
observat că formularea alternativelor în termeni diferiți determină 
activarea schemelor cognitive diferite. Alternativele, scria M. Miclea 
(1999, p. 273) sunt scufundate în scheme cognitive diverse, care modifică 
decizia. El preia termenul de ,,scufundare” din matematică, unde apare 
adesea în sintagme de genul „funcție scufundată în domeniul...” etc. 
Revenind la experimentele celor doi cercetători americani, trebuie 
menționat că aceştia au elaborat următoarea problemă: „o epidemie 
asiatică va face, în mod iminent, 600 de victime. Pentru eradicarea 
acestui flagel au fost proiectate două programe de intervenţie: A şi B”. 
După această relatare, lotul experimental a fost divizat, formularea 
alternativei fiind diferențiată pe grupuri. Primului lot 1 s-a comunicat 
următoarea variantă: 

„Dacă se adoptă programul A, vor fi salvaţi cu certitudine 200 
de oameni. Dacă se adoptă programul B, există 1/3 şanse să fie 
salvați toți cei 600 de bolnavi şi 2/3 şanse să nu fie salvat niciunul”. 

Al doilea lot a auzit o altă variantă: 

„Dacă se adoptă programul A, 400 de bolnavi vor muri. Dacă 
se adoptă programul B, există 1/3 şanse ca nimeni să nu moară şi 2/3 
şanse ca toți cei 600 să decedeze”. 

Puteţi observa cu uşurinţă că din punct de vedere matematic, cele 
două alternative sunt identice, ceea ce înseamnă că opțiunea primului 
lot de subiecți ar trebui să fie consistentă cu opțiunea celuilalt lot. Cele 
două formulări se diferenţiază în privinţa termenilor în care sunt 

prezentate alternativele: în termeni de câștig („salvaţi”) şi în termeni 
de pierdere („„morţi”). Cercetătorii au testat ipoteza următoare: daca 
modul de exprimare a alternativelor (care activează scheme cognitive 
diferite), are vreo influență asupra deciziei, atunci deciziile celor două 
grupuri sunt diferite sau chiar contradictorii. Rezultatul experimentului 
a arătat că 72% dintre subiecții primului lot optează pentru programul 
A, în vreme ce 78% dintre membrii celui de-al doilea grup optează 
pentru programul B. Deoarece diferențele sunt semnificative este de- 
monstrată influența determinantă a schemei cognitive în care sunt scu- 
undate alternativele asupra cărora indivizii sunt rugați să aleagă. 

Dacă luăm în considerare aceste concluzii, putem să explicăm 
motivul pentru care preferința medicilor şi/sau pacienților pentru un 
anumit tip de tratament variază în funcție de prezentarea şanselor de 
reuşită (supravieţuire) sau eşec (moarte) asociate variantelor de tratament 
(Medin şi Ross, 1991; McNeil şi colaboratorii, 1982). 

În viata cotidiană, majoritatea oamenilor participă la jocurile de 
noroc (ex. loterii nationale, pariuri, pronosport etc.) deoarece acestea 
sunt prezentate în termeni de „câştig” şi nu de „pierdere”. Reclamele 
publicitare pun accentul pe cât de mult am putea câştiga. Credem că 
dacă oamenilor li s-ar spune cât de mult pierd atunci când intra într-un 
astfel de joc sau care este şansa de a pierde, comportamentul lor ar fi 
diferit, iar agențiile de profil ar da, probabil, faliment. 


IX.2.3.2. Prototipicalitatea alternativelor 


Teoria prototipurilor a fost prezentată în capitolul referitor la 
reprezentarea cunoştinţelor şi din acest motiv nu vom mai reveni asupra 
ei. Vom menţiona că prototipicalitatea nu vizează doar exemplarele 
unei categorii naturale, ci si ale unei clase de acțiuni sau alternative. În 
cazul luării unei decizii, s-a observat că, cu cât valoarea de prototipi- 
calitate a unei alternative este mai mare, deci cu cât este ea mai 
reprezentativa, cu atat probabilitatea care i se atribuie este mai mare. 
in cadrul experimentelor organizate de Medin si Ross (1992), subiec- 
tilor li se prezintă o serie de evenimente şi li se cere să evalueze pro- 
abilitatea lor de apariţie: 

a. Un om sub 55 de ani a suferit un atac de cord. 

b. Un om a suferit un atac de cord. 

c. Un fumător a suferit un atac de cord. 

d. Un om peste 55 de ani a suferit un atac de cord. 


321 


Majoritatea subiecţilor care au luat parte la experiment consideră 
că evenimentele „c” şi/sau „d” sunt mult mai probabile decât eveni- 
mentul b. O astfel de probabilitate este eronată, deoarece, conform 
teoriei elementare a probabilităților, conjunctia a două proprietăți are o 
probabilitate mai mică decât probabilitatea fiecăreia dintre ele. În 
exemplul de mai sus, este mai probabil ca o persoană să sufere un atac 
de cord decât una care şi fumează sau are o vârstă de peste 55 de ani. 
Eroarea apare datorită gradului diferit de reprezentativitate sau proto- 
tipicalitate pe care îl au evenimentele în raport cu clasa indivizilor care 
au suferit un atac de cord. În acest caz, prototipul pentru această cate- 
gorie este un om de peste 55 de ani şi/sau fumător. În general, se poate 
spune că subiectul conferă o probabilitate mai mare variantei mai 
reprezentative din mulțimea de posibilități disponibile. 

Imaginati-va o situație de negociere în care sunt implicați un 
cumpărător şi un vânzător (în acelaşi sens, poate fi vorba de negocie- 
rea salariului purtată de către un angajator şi un angajat). Vânzătorul 
se decide să aleagă un pret mai mare decât cel pe care, in mod realist, 
scontează să-l primească, alegându-l din mulțimea de preţuri pe care le 
poate pretinde. El mizează pe comportamentul reprezentativ (prototipic) 
al cumpărătorului: oferă mai putin decât cere vânzătorul, şi mai putin 
decât scontează să plătească pentru produsul negociat, cunoscând 
tendința reprezentativă a vânzătorului de a cere mai mult decât este 
realist. Prin urmare, deciziile ambilor parteneri sunt în funcţie de 
prezumția de prototipicalitate a celuilalt. Vânzătorul va mai „lăsa din 
preț”, mizând pe tipicalitatea cumpărătorului care va oferi un pret mai 
bun decât cel anterior etc. Şi în situaţia negocierii salariului, cine nu 
mizează pe tipicalitatea „adversarului” în evaluarea propriilor acțiuni 
şi luarea deciziilor iese, de regulă, în pierdere. 

Putem considera, cu unele rezerve, că acordarea unei probabilitati 
sporite variantei reprezentative (tipice) este o euristică eficace. Totuşi, 
ea nu asigură întotdeauna succesul, deoarece există şi negociatori 
atipici. Mai mult, ea poate fi invalidată de o serie de factori cognitivi 
precum cunoştinţele în domeniu şi considerarea contextului. 

IX.2.3.3. „Ancorarea” alternativelor 


Incercati să rezolvati următorul exerciţiu si să estimati, fără a 
face calcule complete, care este mărimea produsului din şirul (a): 


1x2x3x4x5x6x7x8=? 
Puteţi face acelaşi lucru şi pentru următorul şir (b)? 
8x7x6x5x4x3x2x 1=? 
(Tversky şi Kahneman, 1974, apud M. Miclea, 1999, p. 276) 


Două loturi de subiecți au primit spre rezolvare exercițiile con- 
cepute de cei doi cercetători americani. Ei au observat rezultate diferite 
la cele două exerciţii. Ale dumneavoastră cum au fost? Mediana rezul- 
fatului pentru grupul care a primit exercițiul (a) este 512. Mediana 
rezultatului pentru grupul care a primit varianta (b) este de 2.250. 
Răspunsul corect este 40.320. Desigur că vă puteți întreba cum se 
explică aceste diferenţe atât de mari? Cei care au elaborat experimen- 
tul consideră că diferențele se datorează unui proces numit „ancorare”: 
decizia asupra mărimii produsului a fost „ancorată” de primele cifre 
ale seriei. Produsul primelor numere din varianta (a) este mic, ceea ce 
induce o subestimare a mărimii lui totale. Produsul primelor numere în 
varianta (b) este mai ridicat, ceea ce îi determină pe subiecți să estimeze 
o valoare finală mai ridicată. Prin urmare, decizia despre valoarea 
estimată a mărimii produsului este influențată semnificativ de ancora 
utilizată. Trebuie menţionat că „ancorele” joacă un rol important nu 
numai în deciziile care privesc secvenţe de numere, ci şi în deciziile 
complexe, cu consecințe importante asupra comportamentului uman. 
Slovic, Fischoff şi Lichtenstein (1980) au cercetat modul de evaluare a 
gravitatii bolilor în funcție de ancorele diferite care le erau sugerate 
subiecţilor. De exemplu, în cazul bolilor cardiace, subiecţii din două 
grupuri experimentale trebuiau să răspundă la două tipuri de întrebări, 
echivalente din punct de vedere aritmetic, dar diferite prin „ancora” 
care o sugerau: 

1. Care este rata mortalității la 100.000 de cardiaci? 

2. Pentru fiecare cardiac care moare, câţi cardiaci continuă să 

trăiască? 

Media estimărilor pentru grupul care trebuia să răspundă la (1) 
era 13.011. media estimărilor pentru grupul care răspundea la (2) era 

de 131. Se poate observa că introducerea în întrebare a ancorelor 
modifică semnificativ decizia. 

Efectul de ancorare poate fi uşor observat în viața cotidiană: la 
piaţă, în notarea performanţelor şcolare, la licitaţii etc. În cazul din 
urmă, mărimea „strigării” la o licitaţie este implicată puternic în 
deciziile virtualilor cumpărători. Chiar dacă ei nu vor oferi cât se cere, 
nu vor putea oferi nici mult mai putin. Dacă pentru acelaşi obiect s-ar 
face „strigări” diferite, preţul final ar fi diferit, datorită ancorelor 
diferite oferite. În cazul evaluării cunoştinţelor la examene (situaţie 
care vă interesează in mod direct), dacă primii examinati primesc note 
mari, succesorii lor imediati, chiar dacă nu stăpânesc foarte bine 
materia pe care au avut-o de învăţat, vor primi note mai mari decât 
dacă ar fi fost examinati după o serie de note mici. Această tendinţă se 
explică prin ancorele pe care şi le face examinatorul. La fel, am putut 
observa atunci când eram studentă, dar şi acum ca profesoară că există 
tendința ca nota obținută de student să difere dacă el începe să răs- 
pundă cu subiectul mai bine cunoscut şi continuă cu cel pe care îl ştie 
mai puţin, decât dacă procedează invers. În timp ce ascultă primul 
subiect, profesorul (aflat parcă într-o continuă criză de timp) începe să 
estimeze nota, adică îşi fixează o „ancoră”. Performanţa ulterioară a 
studentului este evaluată în funcție de această ancoră: dacă ancora este 
ridicată — studentul a răspuns bine la primul subiect, în final perfor- 
manta lui va fi supraevaluată sau mai bine notată decât dacă perfor- 
manta sa anterioară a fost slabă, deci ancora a avut o mărime redusă. 
Ce concluzie puteţi trage de aici? La examene trebuie să incepeti cu 
subiectul pe care îl cunoaşteţi cel mai bine, iar în cadrul grupei sau 
anului în care sunteţi student, cei mai buni trebuie să fie examinati 
primii. Sperăm ca profesorii care vor citi aceste rânduri să nu se supere, 
chiar dacă îşi vor propune să renunţe la ancore şi vor stabili liste de 
examinare în ordine alfabetică! 


IX.2.3.4. Memoria şi accesul la alternative 


În capitolul despre memorie am menţionat că în cadrul sistemului 
cognitiv, cunoştinţele pe care le avem nu sunt la fel de uşor accesibile: 
pe unele ni le reamintim uşor, pe altele mult mai greu. În acest capitol, 
ne interesează relaţia dintre accesibilitatea cunoştinţelor şi comporta- 
mentul decizional. În cadrul studiilor realizate, în special de oamenii 
de ştiinţă americani (Tversky şi Kahneman, 1973, 1983; Anderson, 

1985 etc.) s-a observat că oamenii au tendința constantă de a acorda o 
probabilitate mai ridicată variantei sau evenimentului care este mai 
uşor de reamintit. Subiectilor dintr-un grup experimental li s-a cerut să 
estimeze frecvența cuvintelor din limba engleză care încep cu litera 
yt. Mai târziu, aceeaşi subiecți au avut de apreciat frecvenţa cuvin- 
telor care au litera „r” în poziţia a treia (ex., „carrior”). Studiile 
statistice asupra limbii engleze au arătat că frecvenţa cuvintelor din a 
doua categorie este mult mai mare fata de frecvenţa celor din prima 
categorie. Cu toate acestea, frecvenţa estimată a fost superioară pentru 
cuvintele care încep cu litera „r” decât pentru cele care contin aceasta 
literă în poziţia a treia. 

Această constatare se explică prin diferențele de accesibilitate a 
itemilor respectivi (M. Miclea, 1999, p. 277). Ne este mai uşor să ne 
amintim cuvinte care încep cu litera „r”, decât cele care conţin litera 
„”” în poziţia a treia. Atunci când ne amintim un cuvânt începem prin 
a ne aminti prima lui literă sau primul sunet, deoarece acesta este şi 
modul de învăţare a cuvintelor din limbajul natural. Prin urmare, 
contextul reamintirii este similar cu cel al învățării. 

Deşi experimentele asupra relaţiei dintre uşurinţa reamintirii $i 
evaluarea probabilităților s-au efectuat pe itemi lingvistici (deoarece 
se controlau mai bine variabilele), efectul revelat de aceste investigaţii 
vizează aprecierea probabilității oricăror populaţii de evenimente la 
care nu avem acces direct. De exemplu, având mai vii în memorie 
povestirile românilor care au fost atacați pe şosele Bulgariei pentru a fi 
talhariti, vom considera că probabilitatea tâlhăriilor este mai mare în 
Bulgaria, decât pe şoselele Greciei. În realitate, nu avem la dispoziție 
o statistică exactă a acestor tâlhării, mărcile de maşini care au fost 
atacate, zonele în care s-au produs pentru a face calculul ratei tâlhăriilor 
si apelăm la cunoştinţele din memorie. Accesibilitatea mai rapidă a 
unor informaţii ne determină să le acordăm probabilitati mai ridicate. 
În mod asemănător, probabilitatea de repetare a unei catastrofe naturale 
este estimată diferit de supraviețuitori imediat după catastrofă, decât 
mai târziu. S-a observat că, cu cât trece mai mult timp, oamenii îşi rea- 
mintesc mai greu experiența catastrofală şi subestimează tot mai mult 
probabilitatea ei de a se repeta. 

De asemenea, se poate spune, referindu-ne şi la teoria prototipurilor 
că cea mai mare probabilitate se va acorda prototipului (care este cel 
mai uşor de reamintit). 

IX.2.3.5. Post-evaluarea alternativelor 


Probabil ca in viata dumneavoastra ati luat unele decizii care au 
condus la eşec. Ce ati facut după ce ati înregistrat eşecul? Adesea se 
observă că decidentul reconsideră decizia sa anterioară, culpabilizân- 
du-se pentru neluarea în seamă a unor date esențiale şi „uşor de 
observat”. De exemplu, o femeie divorțată de curând se plânge unei 
prietene: „De ce l-am luat de bărbat, când am văzut de la început cât 
este de puturos?” Adesea aceasta culpabilizare ia forme patologice, 
determinând reacţii nevrotice sau compensatorii. Cât este de firesc şi 
cât de nefiresc să ne blamăm propria persoană? 

Arkes şi colaboratorii săi (1981) au prezentat în fata a cinci 
grupuri de clinicieni simptomatologia mai multor cazuri. Pentru fiecare 
caz, subiecţii trebuiau să evalueze probabilitatea corectitudinii fiecăreia 
dintre cele patru categorii de diagnostic oferite de experimentatori. Pentru 
a face acest lucru, unul dintre grupuri era solicitat să aprecieze cât de 
plauzibil este fiecare dintre cele patru tipuri posibile de diagnostic 
imediat după prezentarea lor. Celorlalte patru grupuri li s-a comunicat 
diagnosticul corect, dar au fost insistent rugate să facă la rândul lor 
evaluarea plauzibilităţii categoriilor de diagnostic ignorând răspunsul 
corect. Rezultatul a fost următorul: probabilitatea oferită variantei 
corecte este de 2-3 ori mai mare în cazul grupurilor cărora li s-a oferit 
această informaţie, decât pentru cei care nu o posedau. Prin urmare, în 
situaţia în care subiecții cunosc decizia corectă, nu pot face abstracție 
de ea. Generalizând, putem spune: cunoaşterea deciziei corecte distor- 
sionează aprecierea dificultății inițiale a deciziei. Daca decidentul care 
a decis incorect află care a fost decizia corectă, tinde să subevalueze 
dificultatea inițială a deciziei, deoarece cunoaşterea deciziei corecte 
influenţează modul de percepţie a deciziei inițiale. Altfel spus, decizia 
pe care am luat-o anterior nu a fost deloc uşoară aşa cum ni se pare 
nouă că ar fi fost, după ce am aflat decizia corectă. Prin urmare, 
amploarea pe care o capătă autoculpabilizarea care survine ulterior 
este nejustificată. 


IX.2.3.6. Eroarea jucătorului 


Am menţionat în capitolele anterioare preocuparea unora dintre 
psihologii cognitivişti fata de validitatea ecologică a rezultatelor obti- 
nute în experimentele de laborator. În cazul deciziei, au fost întreprinse 
o serie de studii cu privire la aceasta aşa cum apare în mediul „natural” 


326 


al decidentilor. Unul dintre aceste locuri a fost cazinoul unde s-a cons- 
tatat un fenomen frecvent, o eroare comisă de jucătorii la ruletă sau 
alte jocuri de noroc. Ea a fost numită gambler fallacy: combinarea 
eronată a probabilităților independente. Două evenimente sunt inde- 
pendente probabilistic dacă probabilitatea de realizare a unuia nu se 
corelează, în niciun fel, cu probabilitatea de apariţie a celuilalt. De 
exemplu, dacă aruncăm de 10 ori o monedă şi de 8 ori ieste „stema”, 
frecvenţa ridicată a acestui eveniment nu are nicio legătură — nu se 
poate sugera nimic — despre frecvenţa de apariție a celuilalt fenomen 
(ese „banul”; M. Miclea, 1999, p. 279- 280). 

În mod frecvent, jucătorii de ruletă sau alte jocuri de noroc 
combină în mod eronat probabilitățile independente. Dacă în ultimele 
câteva jocuri a ,,iesit’, de exemplu, „15 negru”, majoritatea indivizilor 
sunt înclinați să mizeze pe alt număr şi/sau culoare, considerând că 
mare având-o un alt eveniment, diferit de primul. În realitate, proba- 
bilitatile celor două evenimente sunt independente, niciunul neputând 
să ne modifice incertitudinea fata de celălalt. Revenind la exemplul 
anterior, faptul că, din 10 aruncări ale monedei, de 8 ori a ieşit stema 
nu ne spune nimic despre probabilitatea de apariție a uneia din cele 
două variante posibile la a unsprezecea aruncare. Cele două probabilitati 
sunt independente. 


IX.2.4. Variabilitatea preferințelor. Rationalizarea alegerilor 


Putem concluziona spunând că demonstrarea variabilitatii deci- 
ziilor sau preferințelor noastre este cel mai important rezultat al celor 
trei decenii de cercetări experimentale. Preferintele noastre sunt varia- 
bile şi depind de o serie de factori cognitivi. În plus, apartinem unor 
societăți diferite, trăim în perioade diferite, apartinem diverselor 
grupuri, dobândim statusuri şi roluri diverse. Toate acestea generează 
valori şi preferinţe diferite care adesea intră în conflict. Cu toate acestea, 
utilizarea logicii în procesul decizional nu este exclusă. Chiar dacă, în 
cele mai multe dintre situaţii, raționalitatea decidentului este limitată 
de resursele cognitive şi de timp şi/sau de factorii pe care i-am prezentat 
mai înainte, omul nu se comportă total irațional şi aleatoriu. Individul 
îşi rationalizeaza (îşi justifică) decizia. O dată exprimată, o preferință 
capătă consistență şi credibilitate în ochii decidentului şi ai celorlalți 
pentru justificarea ei. Adesea, această justificare nu relevă motivele 
reale ale opțiunii făcute, ci este o rationalizare (M. Miclea, 1999, p. 280). 

În procesualitatea deciziei un rol important îl joacă producerea 
de argumente. De exemplu, o persoană (poate chiar dumneavoastră ati 
fost în această situaţie) are o sumă de bani şi trebuie să opteze între a-şi 
cumpăra un televizor color sau a-şi petrece vacanţa la mare. Cele două 
opţiuni aparţin unor clase diferite şi au consecinţe diferite. În această 
situaţie, producerea de argumente pentru susținerea uneia este mai 
bogată şi mai laborioasă. De exemplu, se vor construi caracteristici 
abstracte, care să facă cele două variante comparabile: atât cumpărarea 
unui televizor color, cât şi o vacanță pe malul mării oferă posibilități 
de petrecere în mod plăcut a timpului liber, iar din acest punct de 
vedere (construit de decident), o variantă va apărea ca fiind preferabilă 
celeilalte. Aceste rezultate ne atrag atenţia asupra riscului pe care îl 
prezintă respingerea pripita a modelelor rationaliste din teoria deciziei. 
Paradigma experimentală care a dominat cercetările asupra procesului 
decizional a avut în vedere alegerea dintre variante din acelaşi domeniu 
(omogene). În cazul acestui tip de opţiune, impactul calcului rațional 
asupra deciziei este puternic parazitat de schemele cognitive semnalate. 
Ponderea rationalitatii pare mai însemnată când se pune problema 
deciziei între variante eterogene. Prin urmare, lărgirea paradigmei 
experimentale ar putea duce la reconsiderarea calculului logic (rațional) 
în dinamica deciziei. 


Intrebări pentru verificarea cunoştinţelor 


1. Identificati tipurile de raționament inductiv. Puteţi concepe un 
raționament de inducere a unei reguli? Dar a unei proprietăţi? 

2. Faceţi o comparație între modelul Erikson şi modelul 
Johnson-Laird privind raționamentul silogistic. 

3. Concepeti un raționament liniar şi observați modul în care 
ajungeţi la concluzie. Ce model explică mai bine raţionamentul pe 
care tocmai l-aţi făcut (imagistic, lingvistic sau mixt)? 

4. Dati un exemplu preluat din experiența personală care să 
ilustreze modelul utilității aşteptate. 

5. Elaborati un exercițiu, după modelul lui Tversky şi Kahneman 
în care să le cereti unor subiecţi să estimeze probabilitățile subiective 
pentru două evenimente diferite. Indicati factorii cognitivi care credeți 
că îi influenţează pe respondenţi sau explicati de ce credeţi că oamenii 
vor face estimări realiste ale probabilității. 

6. Presupuneti că aveţi de închiriat un apartament. Cum ati 
proceda astfel încât să găsiți unul care să corespundă cerințelor 
dumneavoastră? Ce model de luare a deciziei v-a influențat mai mult? 


Concepte-cheie 


Ancora 

Decizie 

Modele descriptive ale luarii deciziei 
Modele normative ale luării deciziei 
Rationament 

Rationament deductiv 

Rationament inductiv 

X. DEZVOLTAREA COGNITIVĂ 


1. Care sunt perspectivele teoretice cu privire la dezvoltarea cognitivă? 

2. Ce au descoperit cercetătorii atunci când au investigat dezvoltarea 
abilităţilor de procesare a informației? 

3. Care sunt câteva dintre schimbările cognitive care se produc în 
perioada adultă? 

4. Ce este înțelepciunea din perspectiva psihologiei cognitive? 


Citiţi rândurile din caseta de mai jos şi meditati asupra lor. Care 
este opinia dumneavoastră cu privire la educarea copiilor? 


„Niciodată nu-i imbratisati sau sărutaţi, nu-i lăsaţi să stea 
în poala voastră niciodată. Dacă trebuie, sarutati-i o dată pe 
frunte atunci când vă spun <noapte bună>. Strangeti-le mana 
dimineaţa. Bateti-i uşor cu palma pe cap dacă au făcut o 
treabă extraordinară la o sarcină dificilă. Incercati toate 
acestea. Într-o săptămână veţi descoperi cât de uşor este să 
fiți perfect obiectiv cu copilul dumneavoastră şi bun, în 
acelaşi timp. Veţi fi absolut ruşinat de modul siropos, senti- 
mental în care aţi procedat până acum.” 


J.B. Watson, Psychological Care of Infant and Child 
apud. R.J. Sternberg, 2003, p. 444 


În mod cert, modul în care psihologii abordează copiii s-a schimbat 
din 1928 când John Watson declara cele de mai sus. Astăzi recunoaştem 
atât faptul că copiii sunt asemenea adulţilor în ceea ce priveşte nevoia 
lor de căldură şi afecţiune, cât şi că ei diferă de adulţi in multe privințe, în 
special în modul de gândire. Psihologii care îşi propun să înțeleagă 
cum se modifică gândirea de-a lungul ciclurilor vieţii studiază dezvol- 
tarea cognitivă, adică investighează modul în care abilitățile mentale 
se construiesc şi se schimbă o dată cu maturizarea fizologică şi dobân- 
direa de experienţă (învăţarea). Psihologii preocupaţi de dezvoltarea 

cognitivă studiază deosebirile şi asemănările dintre oameni de diferite 
vârste, căutând să ofere răspunsuri la întrebările: cum şi de ce gândesc 
ŞI se comportă diferit în etape diverse ale vieţii lor? Aceste deosebiri şi 
asemănări sunt rezultatul genelor, mediilor şi, în special, al interacțiunii 
lor (Plomin, 1999; Plomin & Rutter, 1998). 

Dezvoltarea cognitivă implică schimbări atât de ordin calitativ în 
gândire, cât şi de ordin cantitativ — sporirea cunoştinţelor şi abilităților. 
Majoritatea psihologilor cognitivişti sunt de acord că schimbările au 
loc ca rezultat al interacțiunii maturizării aspectelor înnăscute cu 
învățarea (aspectele dobândite). Cu toate acestea, unii psihologi cogni- 
tivişti pun un accent mai mare pe maturizare care se referă la orice 
schimbare relativ permanentă în gândire sau comportament şi care are 
loc exclusiv datorită procesului de îmbătrânire, fără a tine cont de 
experiențele particulare. Alţii, subevaluează importanţa învățării care 
se referă la orice schimbare relativ permanentă a gândirii, ca rezultat al 
experienţei. Reamintiti-va această idee a interacțiunii dintre înnăscut şi 
dobândit atunci când veți citi despre diversele perspective privind dez- 
voltarea cognitivă prezentate în continuare. 

Influenţa interactivă a înnăscutului şi dobânditului debutează de 
la naşterea omului. Copiii foarte mici par a fi din naştere predispuşi să 
reacționeze la stimuli care sunt moderat de noi — nu atât de familiari 
încât să nu fie interesanti, nici atât de noi încât să nu aibă sens pentru 
bebeluşi. Unii cercetători susțin că preferința bebeluşilor pentru nou- 
tatea moderată explică modul în care aceştia învaţă atunci când sunt 
pregătiți să o facă. Bebeluşii nu îşi pierd timpul cu lucruri familiare 
sau cu lucruri atât de noi încât să îi copleşească. Unii cercetători au 
susținut că copiii mici care preferă un anumit grad de noutate sunt mai 
inteligenți decât cei care preferă mai putin noutatea (Bornstein şi 
Sigman, 1986; Lewis şi Brooks-Gunn, 1981). 

Deşi de cele mai multe ori considerăm că copiii sunt influenţaţi 
de mediul în care trăiesc, este important să recunoaştem că şi copiii, la 
rândul lor, influenţează mediul, în special familiile şi prietenii lor. Se 
poate spune că oportunitățile pe care le descoperă sunt cele pe care le 
creează prin această influență asupra mediului. De exemplu, copilul 
poate lua lecții de muzica sau artă, nu datorită faptului că părinţii au 
decis acest lucru, ci pentru că el este cel care insistă să i se dea aceste 
lecţii. În acest fel, copilul se dezvoltă în urma propriei influenţe asupra 

mediului în care trăieşte. Altfel spus, atunci când frații cresc în aceeaşi 
familie, ceea ce pare să conteze cel mai mult în dezvoltarea lor nu sunt 
trăsăturile comune ale mediului lor, ci acele aspecte ale mediului care 
sunt unice pentru fiecare frate, cum ar fi modurile idiosincretice în 
care părinții relationeaza cu fiecare frate şi cu prietenii personali ai 
fiecărui frate pe care îi dobândeşte în afara familiei. Diferenţele indivi- 
duale dintre copii par a se datora în parte diferenţelor de mediu în 
cadrul aceleiaşi familii de origine (Bjorklund, 2000). 


x k * 


Teoriile dezvoltării cognitive sunt de mai multe tipuri. În acest 
capitol, nu ne propunem să surprindem toate aceste teorii, ci pe cele 
mai importante în acest domeniu de studiu. Este vorba despre teoria 
lui Jean Piaget despre dezvoltarea cognitivă şi a neopiagetienilor, a lui 
Lev Vîgotski şi cea a procesării informației. 


X.1. Principii generale ale dezvoltării cognitive 


Indiferent de teoria pe care o abordăm, ne întrebăm care sunt 
principiile fundamentale care stau la baza studiului dezvoltării cogni- 
tive şi creează punți de legătură între toate teoriile. 

În primul rând, de-a lungul vieţii, oamenii dobândesc un control 
mai sofisticat asupra propriei lor gândiri şi asupra învățării. Pe măsură 
ce oamenii îmbătrânesc, ei devin capabili să producă interacțiuni mai 
complexe între gândire şi comportament. În al doilea rând, oamenii se 
angajează într-o procesare mai completă o dată cu avansarea în vârstă. 
Copiii mari encodează mai multă informaţie decât cei mai mici şi de 
aceea, în cazul primilor, creşte probabilitatea de a rezolva probleme 
corect. Chiar şi în timpul perioadei adulte, oamenii continuă să acu- 
muleze cunoştinţe. În al treilea rând, oamenii devin din ce în ce mai 
capabili să înţeleagă relaţii complexe de-a lungul dezvoltării. În cele 
din urmă, oamenii îşi dezvoltă flexibilitatea în utilizarea strategiilor 
sau a altor informații în timp. Pe măsură ce oamenii avansează în 
vârstă, devin mai puţin deprinşi în a folosi informaţia într-un singur 
context, învățând cum să o aplice într-o varietate de contexte. Oamenii 
pot deveni mai înfelepți — insight-ul despre ei înşişi şi despre lumea 
din jurul lor. 

X.2. Maturizarea proceselor gândirii. Teoria lui J. Piaget 
asupra dezvoltării cognitive 


Una dintre cele mai originale şi comprehensive teorii asupra 
dezvoltării cognitive îi aparține psihologului elvețian Jean Piaget 
(1896-1980). Desigur că de-a lungul timpului unele dintre ideile sale 
au fost supuse criticii specialiştilor şi au fost infirmate. Cu toate acestea, 
teoria sa continuă să influenţeze psihologia şi astăzi. 

Piaget a revoluționat studiul asupra formării conceptelor la vârsta 
copilăriei şi a inteligenţei. Piaget a realizat observaţii repetate asupra 
copiilor (inclusiv asupra celor trei copii ai sai) şi a determinat raspun- 
surile corecte şi pe cele greşite pe care aceştia le dădeau la itemii unor 
teste. El le-a identificat erorile apărute în rationamentele pe care le 
făceau. Piaget a ajuns la concluzia că sistemele logice coerente stau la 
baza gândirii copiilor. Aceste sisteme diferă ca tipuri de sistemele logice 
ale adulților. Dacă ne propunem să înţelegem dezvoltarea, trebuie să 
identificăm aceste sisteme şi caracteristicile lor. În continuare vom 
prezenta câteva dintre principiile generale ale dezvoltării şi stadiile 
dezvoltării cognitive aşa cum le-a formulat şi elaborat Piaget. 

Teoria lui Piaget mai este cunoscută şi sub denumirea de teoria 
cognitiv-constructivistă. Conceptele de bază pe care le foloseşte în 
teoria sa sunt preluate din biologie şi logică. El postulează un efect de 
continuitate între procesele biologice de adaptare a organismului la 
mediul în care trăieşte şi procesele psihologice unde factorii exteriori 
ŞI interiori ai dezvoltării sunt indisociabili şi cunoaşterea rezultă dintr- 
o interacțiune între subiect şi obiect. Astfel, funcționarea inteligenței 
va fi descrisă prin termeni biologici (asimilare, acomodare, adaptare) 
ŞI structurile care sunt generate de funcționarea sa sunt descrise în ter- 
meni logici (structuri logico-matematice, structuri de grup). Adaptarea 
individului la mediu se face graţie celor două mecanisme principale 
care constau în schimburile continue ce se stabilesc între individ şi 
mediul său: asimilarea şi acomodarea. Asimilarea se realizează grație 
schemelor care se vor modifica prin acomodare. 

Schemele perceptive sunt entități abstracte ca şi schemele mentale 
care corespund structurii unei acţiuni. Nu percepem schema, dar per- 
cepem acțiunea; schemele perceptive sunt cele care permit realizarea 
acțiunii. O schemă se conservă, se consolidează prin exercițiu, dar se 
poate modifica fie generalizându-se, fie modificându-se sub presiunea 
lumii exterioare. 

Sursa existenței şi a modificării schemelor reiese din cele două 
momente ale adaptării unui individ la mediul său, acestea fiind: asimi- 
larea şi acomodarea. 

Mecanismul intern pe care se bazează dezvoltarea de la un stadiu 
la altul este cel al asimilării şi acomodării, care caracterizează omul 
din primele zile de viață. Pe plan biologic, aşa cum omul asimilează 
substanţe şi le transformă tot aşa pe plan psihologic obiectele suferă 
transformări când sunt asimilate. Fenomenul invers al asimilării se nu- 
meşte acomodare. Pe plan psihologic, acomodarea corespunde procesului 
prin care presiunile din mediul extern duc la modificarea structurilor 
sau acțiunilor individului, astfel că atunci când o schemă se dovedeşte 
inadecvată în faţa unui obiect nou, prin acomodare se produc modi- 
ficări şi diferențieri ale schemei. Acomodarea comportă deci adaptarea 
schemei la realitatea obiectelor. 

Echilibrul („equilbrium”) între asimilare şi acomodare duce la 
adaptare. Forma cea mai înaltă de adaptare mentală după Piaget este 
inteligența. Asimilarea şi adaptarea intervin în toate actele de inteli- 
genta, iar adaptarea intelectuală comportă un element de asimilare, 
adică de structurare prin încorporare şi, de asemenea, inteligenţa este 
acomodare la mediu şi la variațiile sale. 

Piaget prezintă dezvoltarea din perspectiva stadialitatii genetice. 
Stadiul în această perspectivă presupune: 

— ordinea diferitelor achiziții este neschimbată; 

— există o structură proprie a stadiului şi nu doar o juxtapunere 
de proprietăţi; 

— această structură reconverteşte achiziţiile anterioare care nu 
dispar, ci se manifestă în altă formă (în situaţii regresive pot reapărea); 

— fiecare stadiu conţine un moment de pregătire şi unul de sta- 
bilitate; 

— atât stadialitatea genetică, cât şi cea dinamică sunt subdivizate 
în substadii (abordarea pe vârste; G. Sion, 2003, p. 24- 25). 

Stadiile dezvoltării conform teoriei lui Piaget sunt: 

1. Stadiul senzorio-motor: de la naştere la 2 ani; 

2. Stadiul preoperator: de la 2 la 7/8 ani; 

3. Stadiul operaţiilor concrete: de la 7/8 ani la 11/12 ani; 

4. Stadiul operaţiilor formale: de la 11/12 ani la 15/16 ani. 

Diferitele teorii ale dezvoltării cognitive oferă informații com- 
plementare în privința progreselor făcute în timpul dezvoltării cognitive 
de la naştere până la adolescenţă. În tabelul de mai jos sunt prezentate 
principalele idei susținute de aceste teorii. 


etapei a cincea 


Naştere 
TEORETICIENI es 1-2 ani 2-4 ani 4-6 ani 6-8 ani 
Piaget Senzorio-motor: copilul | Preoperator: copilul experimenteaza 
dispune doar de per- intentionat obiectele fizice; devin 
ceptii $i motricitate; mai complexe planificarea si repre- 
actiuni pentru menti- zentarile interne ale obiectelor 
nerea $i repetarea sen- fizice; decentrarea este încă proble- 
zatiilor interesante (reu- | matică pentru a lua în considerare 
şită majoră: permanenta | mai mult de o caracteristică o data 
obiectului) (reuşită majoră: limbajul şi dezvol- 
tarea conceptuală) 
Teoreticienii Senzorio-motor Preoperator (vezi Piaget) 


(vezi Piaget) 


Case Senzorio-motor Structuri relationale: caracterizate 
i Piaget de creşterea înțelegerii relațiilor 

(vezi Piaget) dintre obiecte şi concepte 

Fischer Senzorio-motor Reprezentational 
(vezi Piaget) 

Vigotski Creşterea internalizării si a abilitatiilor in zonele dezvoltării 
proximale 

Teoreticienii Encodare sofisticata, combinatie, achizitionare de cunostinte, 

procesării automonitorizare, feedback, sisteme de producere cu automo- 

informaţiei dificare; 


Abilitate crescută de a distinge aparențele de realitate, fluenta 
verbală crescută şi comprehensie; sporirea cunoştinţelor care 
asigură controlul şi a abilităților de memorare; creşterea abili- 
tatii mentale de a manipula obiecte în spaţiu; 

Creşterea controlului asupra strategiilor de rezolvare a proble- 
melor; creşterea abilității de a face raționamente deductive, 


inductive şi analogice 

(continuare tabel) 


TEORETICIENI 


8-10 ani 10-12 ani 


12-16 ani 


Piaget 


Operații concrete: 
manipulări mentale mai 
sofisticate ale repre- 
zentărilor mentale ale 
obiectelor concrete; se 
poate decentra pentru a 
lua în considerare mai 
mult de o caracteristică 
o dată (reuşită majoră: 
conservarea cantităţii) 


Operații formale: gândirea abstractă 
şi gândirea logică 


Teoreticienii 
etapei a cincea 


Operații concrete (vezi 
Piaget) 


Operații formale (vezi Piaget)” 


Case Structuri dimensionale: | Structuri abstracte: conceptele 
caracterizate de abstracte pot fi înţelese separat de 
creşterea înţelegerii obiectele concrete 
obiectelor şi 
conceptelor în termenii 
dimensiunilor lor 

Fischer Reprezentational Abstract 

Vigotski Creşterea internalizării şi a abilitatiilor in zonele dezvoltării 
proximale 

Teoreticienii Encodare sofisticată, combinaţie, achiziţionare de cunoştinţe, 

procesării automonitorizare, feedback, sisteme de producere cu automo- 

informaţiei dificare; 


Abilitate crescută de a distinge aparențele de realitate, fluenta 
verbală crescută şi comprehensie; sporirea cunoştinţelor care 
asigură controlul şi a abilităților de memorare; creşterea abili- 
tatii mentale de a manipula obiecte în spaţiu; 

Creşterea controlului asupra strategiilor de rezolvare a proble- 
melor; creşterea abilității de a face raționamente deductive, 


inductive şi analogice 


* Teoreticienii etapei a cincea propun o etapă a dezvoltării cognitive 
care urmează etapei operaţiilor formale. Această etapă în unele teorii este o 
etapă de gândire postformală caracterizată de abilitatea de a gestiona ambi- 
guitatile şi contradicţiile în rezolvarea problemelor. 

Stadiul senzorio-motor (0- 2 ani), copilul dispune doar de percepții 
şi motricitate. 

Psihologii considera, în general, că până la apariția limbajului 
copilul nu dispune de gândire, dar au admis (şi Piaget se numără printre 
ei) că apare inteligenţa. 

Inteligența caracterizează, după J. Piaget, acele acte în care există 
o urmărire a unui scop vizat de la bun început, apoi căutarea unor mij- 
loace corespunzătoare care deţin caracterul de noutate pentru situația 
respectivă. 

Inteligența copilului este practică, tinde spre reuşită, nu spre 
enuntarea de adevăruri. 

Stadiul senzorio-motor cunoaşte o serie de substadii (vezi G. Sion, 
2003, p. 69- 71). 

Stadiul preoperator sau perioada preoperationala debutează în 
de evocare verbală şi mentală caracteristice. Această perioadă de după 
vârsta de 2 ani este marcată de trei mari achiziții: apariția functiunii 
semiotice, apogeul gândirii egocentrice şi începutul decentrării cognitive. 

La sfârşitul stadiului senzorio-motor copilul deţine un sistem 
elementar de semnificații şi o posibilitate elementară de a reprezenta 
mental anumite acțiuni. Aceste reprezentări si utilizarea semnifican- 
tului se dezvoltă odată cu apariția funcției semiotice sau simbolice, 
care reprezintă capacitatea de a evoca obiectele sau situațiile care au 
fost cândva percepute prin intermediul semnelor şi simbolurilor. Această 
funcție generatoare a reprezentării este denumită de Piaget simbolică, 
apoi semiotică, semnele fiind mai arbitrare decât simbolurile, deoarece 
ele nu au nicio legătură cu obiectele pe care le reprezintă (Tourrette, 
Guidetti, 2002). Această funcţie se va dezvolta într-o manieră privilegiată 
pe parcursul diferitelor conduite care sunt: imitatia amânată, jocul 
simbolic, imaginile mentale şi limbajul. 

Dezvoltarea inteligenţei şi limbajului sunt strâns legate de con- 
duitele verbale, contribuind semnificativ la dezvoltarea gândirii. În 
conduita verbală, distingem două etape interogative cu influenţe asupra 
structurării gândirii. Prima etapă este activă. În jurul vârstei de 2 ani, 
etapa pe care Rose Vincent a denumit-o „marea identificare” (ce este 
asta?). Cea de-a doua fază este faza lui „de ce?” şi debutează la 3 ani. 
Prin această întrebare copilul caută să identifice relațiile dintre obiecte, 
la ce folosesc acestea şi care sunt efectele obiectului asupra sa (G. Sion, 
2003, p. 86-87). 

Stadiul operaţiilor concrete. În etapa operaţiilor concrete de la 
7/8 ani până la 11/12 ani copii devin capabili să manipuleze mental 
reprezentările interne pe care ei şi le-au format în timpul perioadei 
preoperationale. Acum ei nu numai că au gânduri şi memoria obiec- 
telor, dar pot îndeplini mental operaţii cu acestea. Totuşi, ei pot face 
acest lucru numai cu obiectele concrete (ex. gânduri şi amintiri ale 
maşinilor, mâncării, jucării şi alte lucruri tangibile). De aici numele de 
„operații concrete”. 

Poate că cea mai dramatică dovadă a trecerii de la gândirea preo- 
perationla la gândirea reprezentationala a stadiului operaţiilor concrete 
poate fi observată în experimentele clasice ale lui Piaget (1952, 1954, 
1969) asupra conservării cantității. In conservare, copilul este capabil 
să conserve (să păstreze în minte) o cantitate dată în ciuda observării 
schimbărilor suferite de obiect sau substanță. Faimoasele probe de 
conservare sunt: conservarea cantităților discontinue, ca în proba 
jetoanelor şi a cantităților continue — substanță solidă şi lichidă, lun- 
gime, greutate, volum. Copiii au demonstrat că pot răspunde corect: 
cantitatea se conservă chiar dacă se schimbă modul în care apar 
obiectele. Iniţial, copiii se bazează pe percepția lor imediată referitoare 
la felul în care lucrurile par a fi; gradat, ei încep să formuleze reguli 
interne referitoare la modul în care funcţionează lumea şi chiar folo- 
sesc aceste reguli interne pentru a-şi ghida raționamentul mai degrabă 
decât să folosească exclusiv modul în care apar obiectele. 

Poate că cel mai cunoscut experiment al conservării al lui Piaget 
demonstrează schimbări ale dezvoltării în conservarea cantităţii de 
lichid. Experimentatorul îi arată copilului două pahare de laborator, 
mici $i borcănate cu lichid în ele. Experimentatorul îl pune pe copil să 
verifice că cele două pahare conţin aceeaşi cantitate de lichid. Apoi, în 
timp ce copilul îl priveşte, experimentatorul toarnă lichid dintr-unul 
din pahare într-un al treilea care este mai înalt şi mai subțire decât 
primele două. In noul pahar lichidul urcă la un nivel mai sus decât in 
celelalte două. Atunci când este întrebat dacă, cantitatea de lichid din 
cele două pahare pline este aceeaşi sau diferită, copilul preoperational 
spune că este mai mult lichid în paharul înalt pentru că lichidul din el 
atinge un punct perceput ca fiind mai înalt. Copilul preoperational a 
văzut că experimentatorul a turnat tot lichidul dintr-un pahar în altul 
fără să adauge nimic, dar copilul nu concepe faptul că cantitatea este 
conservată în ciuda schimbării înfățișării. Copilul din stadiul opera- 
tiilor concrete spune că paharele contin aceeaşi cantitate de lichid 
bazându-se pe schemele interne referitoare la conservarea materiei. 

Ce poate face copilul din stadiul operaţiilor concrete şi nu poate 
cel din stadiul preoperational? Copilul din stadiul operaţiilor concrete 
poate manipula reprezentările interne ale obiectelor şi substanţelor 
concrete conservând mental noțiunea de cantitate şi ajunge la con- 
cluzia că, în ciuda diferitelor infatisari fizice, cantităţile sunt identice. 
Copilul din stadiul preoperator este prizonier al percepției sale defor- 
mante (pare mai mult pentru că suprafața este mai mare), crede ca 
transformarea a alterat toate proprietățile obiectului (cantitatea de ma- 
terie sau substanță), pentru că el nu concepe că măcar o proprietate 
rămâne invariantă in această transformare. Or, numai invarianta per- 
mite întoarcerea la punctul de pornire, anularea deformării printr-o 
acțiune inversă (reversibilitatea). El nu se poate descentra, adică să-şi 
schimbe punctul de vedere pentru a coordona diferitele puncte de vedere 
(e mai mare aici, dar este mai mic dincolo). Dimpotrivă, raționamentul 
copilului mai mare este corect pentru că el admite existenţa unui 
invariant permiţând întoarcerea la starea inițială şi poate lua simultan 
în consideraţie cele două dimensiuni care se compensează (decen- 
trarea). Conservarea cantităților de lichide poate să se producă ceva 
mai devreme celei a cantităților solide. Odată ce copilul recunoaşte în 
plini această operaţie concretă, copilul poate înțelege implicatia logică 
a faptului că în fond cantitatea nu s-a schimbat. Se poate observa că 
operaţiile sunt concrete, aceasta însemnând că operațiile cognitive 
acționează asupra reprezentărilor cognitive ale evenimentelor fizice 
actuale. Etapa finală a dezvoltării cognitive, după Piaget, implică 
depăşirea acestor operaţii concrete şi aplicarea aceloraşi principii con- 
ceptelor abstracte. 

Stadiul operaţiilor formale începe de la 11/12 ani în sus şi im- 
plică operații mentale asupra abstractiilor şi simbolurilor care pot să 
nu aibă forme concrete fizice. Mai mult, copiii încep să înțeleagă 
unele lucruri pe care nu le-au experimentat în mod direct (Inhelder şi 
Piaget, 1958). În timpul etapei operaţiilor concrete copilul începe să 
fie capabil să observe perspectiva altora dacă perspectiva alternativă 
poate fi manipulată în mod concret. De exemplu, ei pot ghici cum un 
alt copil poate vedea o scenă (de exemplu, înfăţişarea unui sat) când ei 
stau pe partea opusă a mesei pe care este arătată scena. În timpul ope- 
ratiilor formale copilul este pe deplin capabil să-şi asume perspective 
altele decât cele proprii, chiar şi atunci când nu lucrează cu obiecte 

concrete. Mai mult, oamenii din etapa operaţiilor formale caută inten- 
tionat să creeze o reprezentare mentală sistematică a situaţiilor cu care 
ei se confruntă. 

Piaget a folosit câteva sarcini experimentale pentru a demonstra 
intrarea în stadiul operaţiilor formale. Să considerăm, de exemplu, 
modul în care producem permutări (variaţii în combinaţii). Opriti-va 
pentru un moment şi încercați să raspundeti la întrebarea din caseta de 
mai jos: 


Care sunt toate permutările posibile ale literelor „A, B, C, D” ? 
Cum abordati problema? O persoană aflată în stadiul operaţiilor 
formale va produce un sistem, poate la început prin varierea locului 
ultimei litere, apoi celei de a doua cu ultima etc. Lista unei 
persoane din stadiul operațiilor formale poate începe astfel: ABCD, 
ABDC, ADBC, DABC ... O persoană aflată în stadiul operaţiilor 
concrete înclină mai degrabă să listeze combinaţiile la întâmplare 
fără nicio planificare sistematică: ABCD, DCBA, ACBD, DABC 
etc. Multe alte aspecte ale rationamentelor inductiv şi deductiv se 
dezvoltă în timpul operaţiilor formale. Abilitatea de a folosi 
raționamente formale logice şi matematice creşte în timpul acestei 
perioade. În plus, continuă să devină din ce în ce mai sofisticate 
procesele conceptual şi lingvistic. 


Concluzionand, teoria dezvoltării cognitive a lui Piaget presupune 
stadii. Pentru el stadiile au loc la aproape aceleaşi vârste pentru diferiți 
copii şi fiecare stadiu se construieşte pe cel precedent. Stadiile au loc 
într-o ordine fixă şi sunt ireversibile: odată ce un copil intră într-un 
nou stadiu, acesta gândeşte în modurile care caracterizează acel stadiu 
indiferent de domeniul sarcinii, de specificul sarcinii şi chiar de con- 
textul în care sarcina este prezentată. Copilul nu gândeşte niciodată în 
modurile care caracterizează un stadiu precedent al dezvoltării cognitive. 
Alţi teoreticieni (Beilin, 1971; R. Gelman, 1969) inclusiv unii neopia- 
getieni (Case, 1992; Fischer, 1980) nu sunt de acord cu acest punct de 
vedere sugerând că există o flexibilitate mai mare în decursul dezvol- 
tării cognitive, în ceea ce priveşte sarcinile şi domeniile sarcinilor 
decât este sugerată de teoria piagetiană. Există şi unii teoreticieni care 
au alte puncte de vedere asupra dezvoltării conceptuale. De exemplu, 
un neopiagetian susține că dezvoltarea conceptuală este un proces mai 
mult local decât global, aşa cum a crezut Piaget. 

X.3. Evaluarea teoriei maturizării 
proceselor cognitive a lui Piaget 


Metodologia lui Piaget a fost preponderent clinică (Thomas, 
2000). Utilizarea metodologiei clinice a limitat uneori validitatea con- 
cluziilor la care a ajuns Piaget. O critică a pus sub semnul întrebării 
asertiunea lui Piaget conform căreia schimbările produse în gândirea 
copiilor au loc în primul rând ca un rezultat al procesului de matu- 
rizare. Deşi Piaget a observat că procesele dezvoltării rezultă din adap- 
tările copiilor la mediul lor înconjurător, a susținut că procesele interne 
de maturizare — mai degrabă decât contextele sau evenimentele din 
mediul înconjurător — determină procesul dezvoltării cognitive. Dovada 
influențelor mediului asupra acțiunilor copiilor în cadrul sarcinilor 
piagetiene contrazic această premisă. Prin urmare, teoria piagetiană 
este contrazisă de dovada (Fischer şi Bidell, 1991; R. Gelman, 1972; 
Gottfried, 1984) că anumite experienţe, antrenamentul sau alti factori 
de mediu pot modifica realizarea sarcinilor piagetiene. 

O a doua critică apare deoarece mulți dintre teoreticienii psiho- 
logiei vârstelor au pus sub semnul întrebării ideea fundamentală a lui 
Piaget conform căreia dezvoltarea cognitivă are loc într-o secvență 
fixă de eforturi discontinue în cadrul domeniilor sarcinii (sarcini şi 
contexte). În ceea ce priveşte discontinuitatea dezvoltării, mulţi teore- 
ticieni cred că dezvoltarea cognitivă are loc ca un proces continuu mai 
degrabă decât în stadii discontinue ale dezvoltării. În plus, dovezile 
adunate contrazic ideea că într-un stadiu dat al dezvoltării copiii pot 
demonstra numai nivele corespunzătoare stadiului în care se află. În 
acest moment pare că multe aspecte ale mediului social şi fizic în care 
trăieşte copilul, ale experienţelor sale anterioare cu sarcina şi cu mate- 
rialele sarcinii şi chiar cu prezentarea sarcinii de către experimentator 
pot conduce la diferenţe vizibile în dezvoltarea cognitivă. 

În al treilea rând, teoreticienii şi cercetătorii s-au întrebat ce 
anume a produs dificultăți copiilor angajaţi în sarcinile piagetiene. Teoria 
piagetiană pune accentul pe dezvoltarea rationamentelor deductiv şi 
inductiv: deoarce copiii sunt limitați în a face raționamente ei întâmpină 
dificultăți în rezolvarea sarcinilor cognitive specifice. Unii teoreticieni 
au susținut că există şi alte limite care îi pot încurca pe copii în rezol- 
varea sarcinilor: coordonarea motorie, capacitatea memoriei de lucru, 
strategiile de memorare sau înțelegerea verbală a întrebărilor. De 

exemplu, unii cercetători au sugerat că este probabil ca micii parti- 
cipanti la experimente să nu fi înţeles întrebările lui Piaget, astfel încât 
experimentele lui au eşuat în a solicita toate abilităţile copiilor. În 
general, Piaget pare să fi subestimat importanţa limbajului şi dezvol- 
tarea lui în teoria sa. 

În al patrulea rând, multi teoreticieni au pus sub semnul întrebării 
acuratețea estimărilor lui Piaget asupra vârstei la care oamenii de- 
monstrează stăpânirea sarcinilor piagetiene. Insuşi Piaget a subliniat 
importanţa observării secventei dezvoltărilor şi nu vârsta aproximativă 
la care au loc aceste dezvoltări. În general, tendinţa a fost de a demonstra 
că, copiii pot face unele lucruri la vârste precedente celor estimate de 
Piaget. 

Dovada adusă împoriva stadiilor se referă, de obicei, la abilitățile 
inconsistente ale copiilor de a îndeplini bine sarcinile considerate a fi 
superioare stadiului lor de dezvoltare. Cu toate acestea, Thelen şi 
Smith (1994) prezintă o nouă abordare a dezvoltării care face referire 
la multe dintre aceste probleme ale teoriei lui Piaget. Abordarea siste- 
melor dinamice a lui Thelen şi Smith în care discontinuitatile au loc ca 
parte a interacțiunii naturale a sistemelor dinamice nonliniare (sisteme 
cu proprietăți fizice complexe — în acest caz copiii şi mediul lor), prog- 
nozează chiar acele tipuri de performanţe conflictuale observate la 
copiii aflaţi în perioada de trecere dintr-un stadiu în altul. Într-adevăr 
Thelen şi Smith au reliefat că instabilitatea este necesară pentru 
dezvoltarea noilor abilităţi — un sistem trebuie să conțină variabilitate 
în comportamentul său pentru ca noi comportamente să fie selectate. 
Conform lui Thelen şi Smith, copiii trec de la echilibrul dat de abilitate 
la anumite puncte de instabilitate în performanţa lor (realizează sarcini 
dintr-un stadiu superior în anumite contexte). Acest dezechilibru este 
parte a interacțiunii naturale a sistemelor dinamice nonliniare implicate 
în interacțiunile copiilor cu mediul lor. Astfel, abordarea dezvoltării de 
către sistemele dinamice surprinde conflictul într-un nou cadru- copiii 
progresează prin stadii ceea ce nu înseamnă stricto senso un proces de 
maturizare. Stadiile discontinue propuse de Piaget şi conflictele evidente 
în performanţa copiilor în stadiul de tranziție rezultă dintr-o interacțiune 
naturală dintre copii şi mediul lor. 

La polul opus, chiar şi adolescenţii şi adulţii nu prezintă o 
gândire operaţional formală în multe situații (Dasen şi Heron, 1981; 
Neimark, 1975). Deseori ei par să gândească asociativ mai degrabă 
decât logic. În anul 1972, Piaget şi-a modificat propria teorie şi a 

susținut că stadiul operațiilor formale poate fi mai mult un produs al 
expertizei individuale dintr-un anumit domeniu, bazat pe experiență 
decât al proceselor de maturizare ale dezvoltării cognitive. 

În cele din urmă, variaţia vârstelor la care anumite sarcini cog- 
nitive sunt stăpânite arată că multi dintre noi avem o varietate larga de 
performanţe astfel încât ceea ce suntem capabili să facem optim poate 
diferi deseori de ceea ce facem, de fapt, în majoritatea timpului. 
Contextul în care demonstrăm performanța cognitivă poate să nu ne 
arate cu adevărat ceea ce suntem capabili să realizăm şi viceversa. Un 
mod de a privi aceste contradicții aparente este de a descrie teoria lui 
Piaget ca fiind în principal o feorie a competenţei — o teorie a ceea ce 
oameni de vârste diferite sunt maxim capabili sa facă. Alți teoreticieni 
preferă să privească dezvoltarea cognitivă în termenii teoriei perfor- 
mantei — o teorie a ceea ce oameni de diferite vârste fac în mod natural 
în viata lor de zi cu zi (Davidson şi Sternberg, 1985). 


X.4. Teoreticienii neopiagetieni. Perspective alternative 
asupra maturizarii proceselor gandirii 


Teoreticienii neopiagetieni au elaborat o perspectivă mai amplă 
pornind de la teoria lui Piaget despre dezvoltarea cognitivă. Cu toate 
că fiecare neopiagetian este diferit, majoritatea acestor autori: (a) acceptă 
noțiunea recunoscută a lui Piaget despre stadiile dezvoltării cognitive; 
(b) se concentrează asupra aspectelor ştiinţifice sau logice ale dezvoltării 
cognitive (observă copii implicaţi în sarcini asemănătoare celor utilizate 
de Piaget); (c) menţin ideile legate de noţiunea conform căreia dezvol- 
tarea cognitivă are loc prin echilibrare. Dintre numeroasele teorii neo- 
piagetiene ne vom referi aici doar la câteva. 

Teoreticienii stadiului al cincilea nu enunţă o teorie complet 
diferită a dezvoltării cognitive; în schimb, ei construiesc pe cele patru 
stadii ale lui Piaget, adăugând un al cincilea stadiu superior operațiilor 
formale. Patricia Arlin (1975) susține că al cincilea stadiu al dezvol- 
tării cognitive este identificarea problemei. În acest al cincilea stadiu 
indivizii ajung să stăpânească sarcina dându-şi seama exact cu ce 
probleme se confruntă şi decid care dintre probleme sunt mai impor- 
tante şi astfel îşi canalizează eforturile pentru rezolvarea lor. Alegerea 
unui subiect pentru un referat este un exemplu de identificare a pro- 
blemei; scrierea referatului este un exemplu de rezolvare a problemei. 

Câțiva teoreticieni au sugerat că raționamentul logic superior 
operaţiilor formale piagetiene poate conduce la al cincilea stadiu al 
gândirii dialectice (vezi capitolul I). Gândirea dialectică recunoaşte că 
în cele mai multe aspecte ale vieţii nu există un răspuns final corect, ci 
mai degrabă o serie de credinţe care pot lua la început forma unei teze, 
pentru ca mai târziu să devină o antiteză, iar în final o sinteză a celor 
două care apoi devine o nouă teză pentru continuarea evoluţiei gân- 
dirii. De exemplu, adulții folosesc gândirea dialectică atunci când iau 
în considerare o extremă şi apoi pe cealaltă, încorporând cele mai 
bune elemente ale fiecărei extreme. Psihologi precum Deirdre Kramer 
(1990), Gisela Labouvie-Vief (1980, 1990), Juan Pascual-Leone 
(1984, 1990) şi Klaus Riegel (1973) susţin că după stadiul operațiilor 
formale trecem la un stadiu al gândirii postformale în care recunoaştem 
evoluția constantă a gândirii, cum este cazul în dialetica originală pro- 
pusă de filosoful G. Hegel. Gândirea postformală permite adulților să 
manipuleze mental capriciile şi inconsistentele situațiilor de zi cu zi în 
care răspunsurile simple şi clare sunt rareori disponibile. Prin gândirea 
postformală putem lua în considerare şi alege dintre mai multe alter- 
native, recunoscând că alte alternative pot oferi beneficii care nu pot fi 
obţinute de la alternativa aleasă. De asemenea, putem lua în considerare 
contextul sociocultural în care luăm deciziile. 


X.5. Influențele socioculturale asupra proceselor gândirii 


Lev Semionovici Vigotski (1896-1934) a murit tragic de tuber- 
culoza la numai 38 de ani. In ciuda disparitiei sale premature, contri- 
butia adusă de Vigotski este considerată, in general, a fi a doua ca 
importanță după cea a lui Piaget în termenii importanţei în domeniul 
dezvoltării cognitive. Mai mult, influența psihologului rus a crescut în 
ultimii ani. Deşi Piaget a dominat psihologia dezvoltării în anii '60 şi 
'70, opera lui Vigotski a fost redescoperită în anii '70- '80 şi continua 
să aibă influenţă şi astăzi. Deşi Vigotski a avut multe idei originale, 
două dintre ele sunt importante aici: internalizarea şi zona de dezvol- 
tare proximală. 

In teoria lui Piaget dezvoltarea cognitivă se realizează cu precă- 
dere dinspre interior spre exterior prin maturizare. Medule pot cultiva 
sau împiedica dezvoltarea, dar Piaget subliniază aspectul biologic şi 
prin urmare de maturizare al dezvoltării. Teoria lui Vigotski (1934) 
propune o abordare complet diferită prin evidențierea rolului mediului 
în dezvoltarea intelectuală a copiilor. Vigotski sugererează că dezvol- 
tarea cognitivă se realizează dinspre exterior către interior prin 

internalizare — absorbirea de cunoştinţe din context. Aşadar, influențele 
sociale mai degrabă decât cele biologice sunt cheia dezvoltării cog- 
nitive. Conform psihologului rus, o mare parte din ceea învață copiii 
are loc prin interacțiunile copilului în mediu, care determină ceea ce 
copilul internalizează. Consideraţi, de exemplu, o fetiță aflată într-un 
tren în mişcare; fetița se ridică să se plimbe pe culoar. Să presupunem 
că mama ei îi spune clar şi cu autoritate: „Stai jos!”, fără nicio alta 
explicaţie. O oportunitate pentru învăţare a fost pierdută. Copilul poate 
neglija să tragă o concluzie din raționamentul aflat la baza cererii 
mamei. Să presupunem în schimb că mama spune: „Stai jos pentru ca 
trenul poate frâna sau legăna brusc şi poți cădea”. Copilul are acum opor- 
tunitatea nu numai de a-şi modifica comportamentul, ci şi de a învăţa 
cum să folosească această modificare în alte circumstanțe asemănătoare. 
Astfel, părintele şi ceilalți din mediul copilului pot extinde cunoştinţele 
copilului şi pot facilita învăţătura prin interacțiunile lor cu acesta. 

Această formă interactivă de a învăța ne conduce la a doua 
contribuție importantă a lui Vîgotski la psihologia educației şi a dez- 
voltării — construirea zonei de dezvoltare proximală sau zona dezvoltării 
potențiale (ZDP). Din punctul de vedere al lui Vigotski, copilul poate 
fi caracterizat sub două aspecte: nivelul său de dezvoltare actual, atât 
cât îl putem evalua cu ajutorul probelor standardizate sau nu şi nivelul 
de dezvoltare potenţial, corespunzător capacității copilului de a realiza 
cu ajutorul unui adult la un anumit moment şi apoi singur, după aceea. 
Această potentialitate este mai mult sau mai putin actualizabilă de-a 
lungul unei interacțiuni pe care Vîgotski o numeşte zona de dezvoltare 
proximală: elementul central pentru toată psihologia învăţării este 
posibilitatea de a se ridica la un nivel superior cu ajutorul cuiva aflat la 
acel nivel sau mai sus, respectiv, posibilitatea de a trece cu ajutorul 
imitatiei, de la ceea ce copilul ştie să facă la ceea ce el nu ştie să facă 
(vezi caseta de mai jos): 


Abilitati pe care un copil le stapaneste 


Abilitati pe care un copil incepe sa le invete si sa 
le indeplineasca ajutat 


ZONA DEZVOLTARII PROXIMALE 


Abilitati care depasesc posibilitatile actuale 
ale copilului 

Vigotski considera că ar trebui modificat nu numai punctul de 
vedere asupra abilităţilor cognitive ale copiilor, ci şi în privinţa măsurării 
lor. În mod obişnuit, copiii sunt testati într-un mediu de evaluare static 
(„static assessment environment”, RJ. Sternberg, 2003, p. 460), în 
care examinatorul pune întrebări şi aşteaptă ca acesta să răspundă la 
ele. Chiar dacă cel întrebat, copilul, răspunde corect sau incorect la o 
întrebare, examinatorul trece la următoarea întrebare sau sarcină din 
lista de itemi ai unui test. Asemenea lui Piaget, Vigotski a fost inte- 
resat nu numai de răspunsurile corecte ale copiilor ci şi de cele incorecte. 

Astfel, Vîgotski a recomandat că trebuie să înlocuim mediul de 
evaluare static cu un mediu de evaluare dinamic („dynamic assessment 
environment”, R.J. Sternberg, 2003, p. 461), în care interacțiunea dintre 
copil şi examinator nu se termină după ce copilul răspunde, în special 
dacă răspunsul este incorect. În testarea dinamică, atunci când copilul 
dă un răspuns greşit, examinatorul oferă copilului gradat o serie de 
indicii pentru a facilita rezolvarea problemei. Cu alte cuvinte, exami- 
natorul joacă atât rolul profesorului, cât şi cel al evaluatorului. 

Abilitatea de a folosi indicii reprezintă baza pentru măsurarea 
ZDP, deoarece această capacitate indică măsura în care copilul îşi 
poate depăşi abilitățile observabile în momentul testării. De exemplu, 
doi copii pot să răspundă la o problemă dată incorect. Cu toate acestea, 
copilul care beneficiază de o instrucțiune poate trece mai departe, în 
timp ce celălalt, care nu beneficiază de instrucțiune, nu va dobândi 
abilităţile necesare pentru a rezolva nu numai problema din test dar 
nici pe cele înrudite cu ea. Au fost create o serie de teste pentru măsu- 
rarea ZDP (ex. A.L. Brown şi French, 1979; Campione, 1989; 
Campione şi Brown, 1990). 

ZDP este unul din conceptele cele mai cunoscute din psihologia 
dezvoltării cognitive deoarece ne oferă posibilitatea de a sonda dincolo 
de performanţa observabilă a copilului. De asemenea, combinaţia dintre 
testare şi predare este preferată de mulți psihologi şi educatori. 

Teoriile lui Piaget şi Vîgotski prezintă în continuare interes pentru 
psihologi şi educatori. Un interes apare îl reprezintă pentru noi teoria 
procesării informaţiilor la care vom face referire mai jos. 


X.6. Dezvoltarea abilităților de procesare a informaţiilor 


Autorii teoriilor procesării informațiilor au căutat să înțeleagă 
dezvoltarea cognitivă în funcție de modul în care oamenii de vârste 
diferite procesează informaţia (ex. decodează, encodează, transferă, 

combină, stochează şi o recuperează), în mod special atunci când 
rezolvă probleme care solicită gândirea. Cu toate acestea, ei nu oferă 
explicaţii complete şi integrate precum teoriile lui Piaget şi Vîgotski şi 
abordează toate procesele cognitive care manipulează informaţia la 
oamenii de toate vârstele. 

Ne putem întreba dacă şi cum se schimbă de-a lungul timpului 
procesele, strategiile şi modalităţile de reprezentare şi organizare a 
informaţiei? Dacă există schimbări, ce anume le determina? 

Reprezentanţii acestor teorii se împart în două tabere atunci când 
studiază procesarea informaţiei: cei care abordează tema în general şi 
cei care abordează sub-teme specifice. Cei din prima categorie încearcă 
să descrie, în termeni generali, cum procesăm mental informația. Ei îşi 
propun să prezinte modul în care principiile generale ale procesării 
informaţiei se aplică şi sunt folosite într-o varietate de funcții cog- 
nitive (ex. de la realizarea rationamentelor perceptive şi înţelegerea 
unui text scris, la rezolvarea problemelor de calcul). Majoritatea acestor 
teorii pun accentul pe schimbările produse in encodarea, automonito- 
rizarea şi utilizarea feedback-ului. Teoreticienii care abordează teme 
specifice îşi concentrează atenţia asupra dezvoltării competenţelor şi 
cunoştinţelor în domenii specifice şi susțin că cea mai mare dezvoltare 
se produce la nivele specifice. 


X.7. Abilităţi metacognitive şi dezvoltarea memoriei 


Unii cercetători au susținut ideea conform căreia copiii mai mari 
au resurse de procesare mai mari, cum ar fi resursele de atenţie şi 
memoria de lucru, care pot sta la baza procesării cognitive mai rapide. 
O explicaţie ar fi dată de faptul că aceştia posedă mai multe informaţii 
pentru procesarea activă pe care le organizează în unități („chunks”) 
din ce în ce mai mari şi complexe, pe care le păstrează în memoria 
de lucru. 

La copii se observă apariția şi dezvoltarea abilităţilor metame- 
moriei şi alte tipuri de abilități metacognitive (incluzând înţelegerea şi 
controlul proceselor cognitive), cum ar fi monitorizarea şi modificarea 
propriilor procese cognitive în timp ce sunt implicaţi în sarcini cognitive. 
Mulţi dintre cercetătorii procesării informaţiei sunt interesați să studieze 
abilitățile metacognitive specifice ale copiilor mai mari. Un exemplu îl 
constituie studiul asupra înţelegerii a ceea ce este real şi, respectiv, 
aparent. De exemplu, copiilor de 4-5 ani le erau prezentate obiecte 
precum un burete care arăta exact ca o rocă (Flavell, Flavell şi Green, 

1983, apud R.]. Sternberg, 2003, p. 463). Cercetătorii îi încurajau pe 
copii să se joace cu aceste obiecte astfel încât să observe că nu sunt 
ceea ce par a fi şi să se familiarizeze cu ele. Apoi, copiii erau solicitati 
să răspundă la întrebări despre identitatea obiectelor. În următoarea 
etapă, copiii priveau obiectele printr-o folie de plastic albastră care 
distorsiona nuanțele obiectelor şi erau puşi să emită judecăţi privind 
culoarea lor. De asemenea, copiii erau rugaţi să emită judecăţi despre 
mărime în timp ce priveau obiectele printr-o lupă. Copiii erau complet 
conştienţi că văd obiectele prin aceşti intermediari. 

Erorile pe care le-au făcut copiii au format un pattern interesant. 
Au existat două tipuri principale de erori. Pe de o parte, atunci când 
erau întrebaţi să spună care era realitatea (aşa cum erau obiectele), 
copiii raportau uneori aparenţa (aşa cum arăta obiectul prin folia de 
plastic albastră sau lupă). Pe de altă parte, atunci când au fost rugaţi să 
se refere la aparenţă, raportau uneori realitatea. Cu alte cuvinte, copiii 
de 4- 5 ani nu percep clar distincția dintre aparenţă şi realitate. 

Mulţi piagetieni ar fi de acord cu observaţia conform căreia copiii 
mici eşuează adesea in distingerea realității de aparenţă. Esecul lor în 
a conserva cantitatea poate fi atribuit atenţiei lor fata de schimbarea 
înfățişării, mai curând decât fata de stabilitatea cantităţii. Copiii bene- 
ficiază de pe urma eforturilor lor cognitive şi solicită feedback referitor la 
rezultatele lor. Aceste schimbări ale encodării, organizării şi stocării, 
metacognitia şi utilizarea feedback-ului par să influenţeze dezvoltarea 
cognitivă a copiilor în diverse domenii specifice. De asemenea, unele 
schimbări în dezvoltarea cognitivă sunt specifice domeniului. În 
continuare, vom prezenta dezvoltarea abilităților mnezice. 

Utilizarea repetitiei şi a altor strategii de memorizare par a fi uti- 
lizate spontan de aproape toți adulţii, ca şi cum le-am cunoaşte din- 
totdeauna. Si totuşi, realitatea nu este aceasta. În anul 1972, Lynne 
Appel şi colaboratorii săi au creat un experiment pentru a descopri 
măsura în care copiii mici repetă în mod spontan. Copiilor li s-au 
arătat poze colorate cu obiecte obişnuite. Copii erau împărțiți în trei 
categorii: preşcolari, şcolari în clasa I-a şi elevi în clasa a V-a. Copiilor li 
s-a cerut să „privească” numele a 15 poze sau să îşi „amintească” 
numele acestora pentru un test ulterior. 

Atunci când copiilor li se cerea să privească la poze, aproape 
niciunul nu a recurs la repetiţie. În situaţie de memorare, unii dintre 
copii au prezentat într-o oarecare măsură repetiţia. Foarte puţini dintre 
preşcolari au părut să ştie că repetiţia ar fi o idee bună în situaţia în 

care li se spunea că mai târziu vor fi solicitati să îşi reamintească 
informaţia. Performanța preşcolarilor nu a fost mai bună în situația de 
memorare decât în cea de privire. 

Copiii mai mari au răspuns mai bine. Se poate spune că diferența 
majoră dintre memoria copiilor mai mici şi a celor mai mari (la fel şi a 
adulților) constă nu în mecanismele de bază, ci în strategiile de învăţare, 
aşa cum este repetiţia. Copiii mici supraestimează capacitatea lor de 
a-şi reaminti informaţia şi recurg rareori spontan la repetiţie atunci 
când sunt solicitati să îşi amintească itemi. Prin urmare, copiii mici par 
să nu cunoască strategiile de îmbunătăţire a capacității de memorare. 

În plus, chiar şi atunci când copiii mai mici cunosc aceste stra- 
tegii, nu le folosesc. Copiii mai mari înţeleg că pentru a reține cuvinte 
în memoria de scurtă durată, au nevoie să le repete. Mai pe scurt, 
copiilor mici le lipsesc abilităţile metamemoriei. 

Repetitia nu e utilizată exclusiv în funcție de vârstă. Ann Brown 
şi colegii săi (1973) au descoperit lucruri interesante: copiii diagnos- 
ticati cu retard mental repetă spontan mai putin decât copiii cu inte- 
ligenta normală. S-a demonstrat că dacă cei din prima categorie (copiii 
cu retard mental) sunt antrenați să repete, performanţa lor se poate 
îmbunătăți semnificativ (Belmont şi Butterfield, 1971). Cu toate acestea, 
copiii cu retard mental nu transferă spontan ceea ce învaţă la alte 
sarcini. De exemplu, dacă aceştia sunt învăţaţi să repete numerele 
dintr-o listă şi apoi li se prezintă o listă cu animale, trebuie să li se 
explice din nou repetiţia pentru noua listă de itemi. 

Cultura, experienţa şi cerințele mediului influențează utilizarea 
strategiilor de memorare. De exemplu, copiii occidentali care sunt 
educați preponderent într-un mediu formal comparativ cu cei non- 
occidentali, practică mai des repetiţia pentru reamintirea bitilor izolați 
de informaţie. În opoziţie, copiii din Guatemala şi cei aborigeni din 
Australia au mai multe oportunități de a utiliza strategii de memorare 
care se bazează pe localizarea în spaţiu şi dispunerea obiectelor (Kearins, 
1981; Rogoff, 1986). 

O importantă dezvoltare metacognitivă este dobândirea unei 
teorii despre minte — a înţelege cum operează mintea. Pe măsură ce 
copiii cresc, teoria lor despre minte devine mai sofisticată. Să luăm un 
exemplu (Perner, 1990, apud. R.J. Sternberg, 2003, p. 465): „Maxi 
pune ciocolata în dulapul din bucătărie. Apoi, el se duce să se joace. În 
timp ce este afară nu poate vedea că mama sa vine şi mută ciocolata 
din dulap în sertarul mesei din bucătărie. După aceea ea pleacă să 

viziteze o prietenă. Atunci când Maxi vine acasă pentru a-şi lua 
ciocolata, unde o caută?” Copiii cu vârste sub 3 ani răspund, de obicei, 
greşit crezând că Maxi va căuta ciocolata în sertar, adică acolo unde 
este ea. La vârsta de 3 ani, unii copii rezolvă problema corect. La 4 ani, 
cei mai multi copii o rezolvă corect, deşi chiar şi copiii de 5- 6 ani fac 
erori. Copiii autişti prezintă deficiențe în privința teoriei minții 
(Baron-Cohen, Leslie şi Frith, 1985; Perner, 1999). 

Psihologii cognitivişti au fost preocupaţi de studierea abilităților 
cantitative la copii, una dintre abordări luând în considerare abilitățile 
de calcul; a abilităților videospatiale (capacitatea noastră de a ne 
orienta în spațiul care ne înconjoară şi de a manipula mental imagini 
ale obiectelor) care formează baza pentru geometrie; şi a raționa- 
mentului inductiv, care nu conduce la o soluţie unică, logică a unei 
probleme, ci la soluţii care au diferite nivele de plauzibilitate. Într-un 
raționament inductiv, individul induce principii generale bazându-se 
pe observații specifice. De exemplu, s-a observat că la vârsta de 4 ani 
copiii nu pot induce principii biologice generalizate despre animale 
atunci când li se oferă informaţii specifice despre animale individuale 
(Carey, 1985). Este mult mai probabil ca la vârsta de 10 ani copiii să 
facă acest raționament corect. 


X.8. Dezvoltarea cognitivă în perioada adultă 


Dacă până acum ne-am ocupat preponderent de dezvoltara 
cognitivă a copiilor, continuăm prin a afirma că acest tip de dezvoltare 
nu se opreşte la adolescenţă, fapt care i-a determinat pe psihologii 
cognitivişti să-şi extindă cercetările şi în alte perioade din viata 
individului, cum este cea adultă. 


X.8.1. Modele ale dezvoltării şi declinului 


Dezvoltarea cognitivă nu se opreşte niciodată? Scorurile la testele 
privind abilitățile cognitive continuă să crească la nesfârşit? Datele pe 
care le avem la dispoziţie susțin că răspunsul este „nu”. Psihologii 
cognitivişti diferențiază între inteligența fluidă — abilitățile de pro- 
cesare cognitivă care ne permit să operăm cu simboluri abstracte, ca în 
matematică, şi inteligenţa cristalizată — cunoştinţele stocate, care sunt 
în cea mai mare parte declarative, cum este vocabularul, dar care pot fi 
şi procedurale, expertiza unui jucător de şah profesionist. S-a observat 
că deşi inteligenţa cristalizată este în medie mai mare la adulții mai 

vârstnici decât la cei tineri, inteligența fluidă este în medie mai mare la 
tinerii adulți decât la cei mai în vârstă (Horn şi Cattell, 1966). În 
perioada corespunzătoare anilor de facultate, atât inteligența fluidă, cât 
ŞI cea cristalizată sunt în dezvoltare. Mai târziu, în viață, situația se 
schimbă. 

De exemplu, performanţa adulţilor mai vârstnici la multe din 
sarcinile de procesare a informaţiei sunt mai lente, mai ales în cazul 
sarcinilor complexe. În general, abilităţile cognitive cristalizate cresc 
de-a lungul vieţii, în timp ce abilitățile cognitive fluide cresc pâna la 
20-30 de ani, chiar şi până la 40 de ani, după care descresc lent. 
Conservarea abilităților cristalizate sugerează că memoria de lungă 
durată şi structura şi organizarea reprezentării cunoştinţelor se păs- 
trează de-a lungul ciclurilor de viaţă. În plus, multi adulţi descoperă 
moduri prin care compensează abilităţile deficiente, astfel încât 
performanţa lor actuală este neafectată. De exemplu, dactilografii mai 
în vârstă pot dactilografia mai puţin repede, dar pot urmări mai rapid 
ceea ce scriu pentru a compensa scăderea vitezei de dactilografiere 
(Salthouse, 1996). De asemenea, dacă uită pot face notițe pentru ei 
înşişi mai des decât o făceau când erau mai tineri. 

Deşi cercetătorii care aplică probe psihometrice nu au ajuns la 
un acord deplin asupra vârstei la care inteligenţa fluidă începe să intre 
în declin, mulţi cercetători sunt de acord că, în medie, acest declin se 
produce. Rata şi gradul declinului variază mult în rândul unei populații. 
In medie, s-a observat că unele abilități cognitive intră în declin în 
anumite condiţii, altele nu. De exemplu, eficienţa performanţei la 
anumite sarcini de rezolvare de probleme prezintă un declin în funcție 
de vârstă, deşi chiar şi un antrenament scurt pare să îmbunătăţească 
scorurile la sarcinile de rezolvare de probleme pentru adulții mai în 
vârstă (perioada adultă prelungită, 55/65 ani; G. Sion, 2003, p. 210). 

Cu toate acestea, nu toate abilitățile cognitive intră în declin. 
Există o serie de cercetări şi cărți care arată că în multe arii ale cognitiei, 
incluzând percepţia obiectelor şi a cuvintelor, înțelegerea limbajului şi 
rezolvarea de probleme, declinul este mic sau chiar lipseşte. În cazul 
memoriei, deşi performanța memoriei de scurtă durată intră în declin, 
memoria de lungă durată şi recunoaşterea sunt bune. 

Unii cercetători încă pun sub semnul întrebării probele despre 
declinul inteligenței. O explicaţie pe care o oferă aceştia este că pers- 
pectiva noastră asupra memoriei şi îmbătrânirii se formează pe baza 
datelor privind schimbările patologice care au loc la adulții din perioada 

prelungită. Aceste schimbări nu sunt generate de declinul intelectual ci 
de tulburări neurofiziologice specifice. Aceste tulburări neurofizio- 
logice, cum este boala Alzheimer, sunt nespecifice chiar şi pentru cei 
mai în vârstă. 

Alte date privind declinul la vârsta adultă sunt oferite de cerce- 
tările transgenerationale care presupun testarea diferitelor cohorte 
(generaţii) de indivizi la un moment dat. Aceste cercetări tind să 
supraestimeze gradul declinului abilităților cognitive, deoarece — din 
motive necunoscute — generațiile mai recente prezintă abilități cognitive 
mai înalte (cel putin în urma măsurării QI) decât generațiile anterioare. 
Altfel spus, scorurile mai scăzute ale Ql-ului la indivizii mai în vârstă 
pot fi mai degrabă un efect generational, decât unul explicat de îmbă- 
trânire. Cercetările longitudinale care testează în mod repetat aceeaşi 
indivizi într-o anumită perioadă de timp sugerează un declin mai scăzut 
al abilităţilor mentale odată cu înaintarea în vârstă a indivizilor. De 
asemenea, aceste studii pot subestima gradul de manifestare a declinului 
datorită abandonului subiecților. Unii participanţi renunță să participe 
la studiile longitudinale, considerând probabil, că a fi supuşi la teste 
cognitive reprezintă ceva descurajator şi chiar umilitor (R.J. Sternberg, 
2003, p. 477). 

Deşi continuă să existe puncte de vedere divergente în privinţa 
declinului intelectual odată cu avansarea în vârstă, cercetătorii au 
ajuns la unele concluzii unanim acceptate. De exemplu, există un 
consens general asupra faptului că procesarea cognitivă devine mai 
lentă odată cu trecerea individului în perioada adultă. Dintre factorii 
generali care au fost identificați, cei care contribuie la scăderea vitezei 
de procesare cognitivă odată cu avansarea în vârstă amintim: declinul 
general al funcționării sistemului nervos central (Cerella, 1991); declinul 
memoriei de lucru (Salthouse, 1993); şi un declin al resurselor pro- 
sexice (Horn şi Hofe, 1992). 

Factorilor generali li se adaugă cei specifici: scăderea vitezei 
proceselor cognitive superioare comparativ cu cele senzorio-motorii 
(Cerella, 1985); încetinirea diferențială a sarcinilor complexe vs. Sar- 
cini cu complexitate redusă (Kliegl, Mayr şi Krampe, 1994); încetinire 
mai mare în cazul sarcinilor care solicită procesarea simultană a mai 
multor stimuli comparativ cu cele care presupun procesarea serială a 
stimulilor multipli (Mayr şi Kliegl, 1993); declin în cazul recuperării 
informaţiilor comparativ cu encodarea (Salthouse, 1992). 


352 


Pe baza cercetărilor existente se pot formula trei principii 
fundamentale ale dezvoltării cognitive în perioada adultă (Dixon şi 
Baltes, 1986 apud. R.J. Sternberg, 2003, p. 478): 

1. Desi abilitatile fluide si alte aspecte privind procesarea infor- 
matiei pot intra in declin in perioada adulta prelungita, acest declin 
este echilibrat de stabilizarea si chiar progresul aspectelor bine practicate 
ŞI pragmatice ale funcționării mentale (abilitățile cristalizate). 

2. În ciuda corelatiei dintre declinul procesării informaţiei şi 
vârstă, există rezerve suficiente care permit, cel puţin temporar, creş- 
terea performanţei, în special dacă adulții mai în vârstă sunt motivaţi 
să performeze bine. 

3. Atunci când adulţii pierd din viteza şi eficiența procesării 
informaţiei, ei compensează, în cadrul unei sarcini date, cu alte cunoş- 
tinte şi cu expertiza lor. 

Adulții dezvoltă strategii practice pentru a rămâne la nivele relativ 
înalte de funcţionare. De asemenea, ei se bazează pe cunoştinţele practice 
pe care cei mai tineri pot să nu le posede. S-a observat că atunci când 
realizarea unei sarcini este bazată mai mult pe acuratețe decât pe 
viteză, adulții mai în vârstă pot compensa cel puţin parțial deficitul de 
viteză cu migala şi staruinta sporite. De asemenea, indiferent de perioada 
de viata în care se află individul, trebuie luată în considerare plasticitatea 
(modificabilitatea) abilităților. Niciunul dintre noi nu suntem blocaţi la 
un anumit nivel al performanţei. Fiecare dintre noi ne putem îmbu- 
natati performanţa. 

Mulţi cercetători au ajuns la concluzia că în cazul adulţilor 
cognitia nu numai că nu intra în declin, ci continuă să se dezvolte şi 
îmbunătățească. Deşi adulții mai în vârstă pot prezenta o scădere a 
vitezei de procesare a informației față de adulţii tineri, ei beneficiază 
de răgazul de a lua în considerare alternativele şi de a reflecta asupra 
experienţelor anterioare înainte de a emite judecăţi — o abilitate numită 
adesea înțelepciune. 


Mulţi dintre cei care citiți această carte nu aţi experimentat schimbările 
abilităților mentale care se produc odată cu intrarea în perioada adultă. 
Acest lucru nu înseamnă că este prea devreme să incepeti să vă pregătiți 
pentru viitor. De exemplu, este indicat să incepeti prin a vă identifica 
obiceiuri care vă pot ajuta să evitati diminuarea funcţionării cognitive. De 
exemplu, cititul este o activitate intelectuală importantă care se realizează 

mai rar sau chiar dispare odată cu terminarea studiilor şi angajarea într-un 
serviciu (cu excepția situaţiilor în care acesta presupune cititul). Credem 
că este o idee bună să continuaţi să citiți materiale care nu au legătură cu 
profesia dumneavoastră sau să vă angajaţi în orice tip de activitate care 
stimulează mintea pentru a vă menţine funcționale abilitățile cognitive. 
Cititul reprezintă un mod de a vă expune la diverse idei şi, deoarece cititul 
implică multe operaţii cognitive rapide, acest tip de activitate poate 
contribui la întârzierea incetinirii operaţiilor cognitive. În plus, o idee şi 
mai bună este să vă educați pe tot parcursul vieţii, să participaţi la 
cursuri sau să studiati intens subiecte care vă interesează. Dacă vă veţi 
utiliza abilităţile mentale pe tot parcursul vieții, este mai puţin probabil să 
vi le pierdeţi. 


10.8.2. Înţelepciunea şi bătrâneţea 


În ultimii ani, psihologia vârstelor a devenit interesată în mod 
special de dezvoltarea înţelepciunii în perioada adultă (R.J. Sternberg, 
1990). Cei mai multi dintre teoreticieni sunt de părere că înțelepciunea 
sporeşte odată cu înaintarea în vârstă, deşi există şi excepții. Însuşi 
conceptul de ,,intelepciune” cunoaşte în psihologie diverse definiții. 
Unii definesc înțelepciunea ca un insight exceptional fata de dezvol- 
tarea umană şi problemele de viata, incluzând o judecată excepțională, 
sfaturi şi comentarii despre problemele dificile ale vieții. Mai mult, 
înţelepciunea poate fi concepută ca utilizarea cu sens a abilităţilor 
cognitive în ciuda pierderilor la nivelul fiziologic a mecanismelor 
cognitive. Unele cercetări (R.J. Sternberg, 1985) au identificat şase 
factori în concepția oamenilor despre înțelepciune: 


1. capacitatea de a rationa 

2. perspicacitatea (ascutimea minţii) 
3. învăţarea din idei şi mediu 

4. judecata 

5. utilizarea rapidă a informației 

6. pătrunderea, agerimea” 


21 „Other research (R.J. Sternberg, 1985b) has found six factors in 
people’s conceptions of wisdom: reasoning ability, sagacitiy (shrewdness), 
learning from ideas and from the environment, judgement, expeditious use of 
information, and perspicacity (intensely keen awareness, perception and insight)” 
apud. R.J. Sternberg, 2003, p. 479- 480. 

În privința înţelepciunii este important să ştii ceea ce nu ştii 
(Meacham, 1983, 1990). Oricare ar fi definiţia ei, studiul înțelepciunii 
reprezintă o nouă şi incitantă direcție de cercetare utilă pentru desco- 
perirea modului în care abilitățile pot fi dezvoltate în timpul ultimei 
etape a perioadei adulte când abilitățile fluide sau aspectele mecanice 
ale procesării informaţiei pot fi în declin. 


Concepte-cheie 


Acomodare 

Adaptare 

Asimilare 

Conservare 

Dezvoltare cognitivă 
Echilibru 

Gândire postformala 
Gândire reprezentationala 
Inteligenta cristalizata 
Inteligenta fluida 
Internalizare 

Înţelepciune 

Mediu de evaluare dinamic 
Mediu de evaluare static 
Operații concrete 
Plasticitate 

Scheme perceptive 

Stadiu preoperational 
Stadiu senzori-motor 
Stadiul operațiilor formale 
Teoria competenţei 

Teoria performanţei 

Teorii ale procesării informaţiei 
Zona de dezvoltare proximală (ZDP) 


Intrebări pentru verificarea cunoştinţelor 


1. Din perspectiva lui J. Piaget, care sunt principalele stadii ale 
dezvoltării cognitive? 

2. Comparati teoria piagetiană cu cea a lui Vigotski. 

3. Cum completează teoria procesării informaţiei teoria lui Piaget? 

4. Alegeţi o arie a cognitiei care vă interesează cu precădere şi 
imaginati un experiment care recurge la o abordare a procesării infor- 
matiei pentru a studia tendințele de dezvoltare manifestate în această arie. 

5. Concepeti o sarcină care poate fi utilizată într-un mediu de 
evaluare dinamic. Includeti seria gradată de indicii care poate fi data 
celui testat. 

6. Să presupunem că sunteți coordonatorul unui proiect care 
recurge la două grupuri de voluntari: elevi de liceu care obțin un punct 
în plus la notele obţinute la teze şi pensionari care vor să-şi ofere ser- 
viciile pentru comunitate. De asemenea, să presupunem că informațiile 
pe care le aveți despre inteligența fluidă şi cea cristalizată se aplică 
acestor indivizi, ce tipuri de sarcini le-aţi da celor tineri şi, respectiv, 
celor în vârstă pentru a beneficia la maximum de abilitățile lor? 

7. Cum abordează psihologia cognitivă înțelepciunea? 

